
Rėjui, kuris prisidėjo pric šios istorijos sukūrimo 


daugiau, negu jis pats kada nors supras. 


PIRMA DALIS 


Nepatikimas pasakotojas 


Pirmas skyrius 


Nebegaliu girdėti savųjų balsų, todėl esu truputį suglumęs. Aš 
įtariu, kad jie daug geriau žinotų, kaip papasakoti šią istoriją. 
Jie bent jau duotų patarimų, turėtų savo nuomonę ir aiškių idė- 
jų, ką pasakoti pirmiausia, ką paskui ir ką pabaigoje. Jie mane 
informuotų, kada pridurti kokią smulkmeną, kada praleisti su 
pasakojimu nesusijusią informaciją, kas svarbu ir kas nereikš- 
minga. Praėjo tiek daug laiko, o man vis nesiseka prisiminti įvy- 
kių, todėl neabejotinai galėčiau pasitelkti juos. Įvyko daugybė 
svarbių dalykų ir aš nežinau, kurioje vietoje ką kalbėti. Kartais 
nesu tikras, ar įvykiai, kuriuos puikiai atmenu, iš tiesų nutiko. 

Vienas atsiminimas atrodo esąs tvirtas kaip akmuo, o jau ki- 
tas toks nerealus, lyg migla virš upės. Tai yra viena pagrindinių 
problemų, kai esi išprotėjęs: tu nesi niekuo tikras. 

Ilgą laiką maniau, kad viskas prasidėjo mirtimi ir baigėsi mir- 
timi, šiek tiek panašiai kaip gražiai lentynėlėje surikiuotose kny- 
gose, bet dabar jau mąstau nebe visai taip. Viskas prasidėjo dar 
tada, kai aš buvau jaunas ir iš tiesų pamišęs. Tikriausiai tai buvo 
daug mažesnis ar sunkiau apčiuopiamas dalykas, kaip kad slap- 
tas pavydas ar nematomas pyktis, arba daug didesnis ir žinomes- 
nis, kaip žvaigždžių išsidėstymas danguje ar vandenyno potvy- 
nių jėgos ir nenumaldomas Žemės sukimasis. Aš žinau, jog kai 

kurie Žmonės mirė, ir man pasisekė, kad aš tarp jų nepatekau. 
Tai buvo viena iš paskutinių pastabų, kurią padarė manieji bal- 
sai prieš netikėtai išnykdami. 

Vietoj jų pakuždomis tariamų žodžių dabar gaunu vaistų, skirtų 
nutildyti jų klegesiui. Vieną kartą per dieną aš klusniai suvartoju 
psichotropiką, ovalios formos, lyg kiaušinio lukšto apvalkalas 
melsvą piliulę. Ji išdžiovina mano burną taip sausai, jog kalbu 
kaip švokščiantis senis, surūkęs per daug cigarečių, arba lyg troš- 
kulio kamuojamas dezertyras iš Svetimšalių legiono, kuris per- 
ėjęs Sacharą prašo vandens. Iškart po to eina šlykštaus skonio, 
kartus antidepresantas, turintis kovoti su kartkartėmis apnin- 
kančia pikta ir savižudiška depresija. 

Socialinė darbuotoja man nuolat sako, kad galiu nugriūti bet 
kurią minutę nepaisant to, kaip aš iš tiesų jaučiuosi. Manau, kad 
galėčiau nueiti į jos kabinetą ir pašokęs sukaukšėti kulnais, trykš- 
damas tyru džiaugsmu ir dvasiniu pakilimu dėl teigiamų savo 
gyvenimo posūkių, bet ji vis tiek manęs paklaustų, ar aš išgėriau 
kasdienę vaistų dozę. Nuo šios negailestingos mažytės piliulės 
man užkietėja viduriai ir visas išpampstu nuo vandens pertek- 
liaus. Toks jausmas, tarsi tau ne ant kairės rankos būtų apvynio- 
tas kraujo spaudimo matuoklis, o ant juosmens, ir tada stipriai jį 
pumpuotų. Man reikia išgerti diuretiką ir laisvinamuosius, kad 
susilpnėtų tie simptomai. Žinoma, diuretikas sukelia siaubingus 
migreninius galvos skausmus, lyg kažkas ypač žiaurus ir bjaurus 
daužytų plaktuku man per kaktą, todėl dar yra nuskausmina- 
mieji — kodeinas, kad įveiktų tą mažytį šalutinį poveikį tuo me- 
tu, kai aš lakstau į tualetą, jog susitvarkyčiau su kitais. Kas dvi 
savaites man turi suleisti stiprių antipsichozinių vaistų. Taigi ei- 
nu į vietos kliniką ir nusimaunu kelnes prieš seselę, ji visuomet 
šypsosi ir visada tokiu pačiu tonu klausia, kaip aš šiandien jau- 
čiuosi, o aš atsakau „puikiai“, nesvarbu kaip iš tiesų sektųsi. 
Net cinišku ir nuo pamišimo bei vaistų aptemusiu protu supran- 
tu, kad jai iš tiesų nė velnio nerūpi, kaip aš jaučiuosi, tačiau ji 

laiko savo pareiga paklausti ir išgirsti atsakymą. Nuo antipsi- 
chozinių vaistų, kurie mane sulaiko nuo bet kokio blogo ar ne- 
tinkamo elgesio (bent jau taip man sako), rankos dreba lyg besi- 
nervinančio nesąžiningo mokesčių mokėtojo, atsidūrusio prieš 
mokesčių inspektorių. Taip pat ima trūkčioti burnos kampučiai, 
taigi tenka gerti raumenis atpalaiduojantį preparatą, kad mano 
veidas amžiams nesustingtų ir nevirstų į kaimynų vaikus gąsdi- 
nančią kaukę. 

Visi šie vaistų mišiniai laksto mano venomis, siekdami nura- 
minti neatsakingus elektros impulsus lyg neklusnius paauglius, 
siautėjančius mano smegenyse, o pakeliui, nori nenori, šturmuo- 
dami įvairius niekuo dėtus ir turbūt visiškai suglumusius orga- 
nus. Kartais atrodo, jog mano vaizduotė lyg netvirtai sudėtas 
domino — praranda pusiausvyrą, iš pradžių svyruoja pirmyn at- 
gal, o po to kūlvirsčia verčias, sukeldama grandininę reakciją su 
kitomis mano kūne veikiančiomis jėgomis — klik klik klik ir ma- 
no vidus be tvarkos subyra į gabalėlius. 

Buvo daug lengviau, kai aš buvau dar jaunas, ir viskas, ką te- 
turėjau daryti - tai klausyti balsų. Didžiąją laiko dalį jie netgi 
nebuvo blogi. Paprastai jie būdavo silpnučiai, lyg slėnyje nyks- 
tantys aidai, arba tarsi vaikai, vienas kitam šnabždantys paslap- 
tis žaidimų kambario kamputyje, tačiau kai reikalai darydavosi 
įtempti, balsai tuoj pagarsėdavo. Apskritai manieji balsai nerei- 
kalaudavo, jie labiau, sakykim, siūlydavo. Patardavo. Teirauda- 
vosi. Kartais truputį įkyrėdavo, tarsi ssnmergė senelio sesuo, 
kuri dalyvauja visose šeimos šventėse, nors neaišku, kuriems ga- 
lams jos ten reikia, ir kuri dažniausiai lepteli ką nors storžieviš- 
ko, kvailo ar nekorektiško, tačiau tai visi ignoruoja. 

Tam tikra prasme balsai palaikydavo man kompaniją, turint 
omenyje, jog draugų aš dažniausiai neturėdavau. Na, kažkada 
turėjau du draugus, ir jie taip pat šios istorijos dalis. Kadaise 
maniau, jog svarbiausia dalis, bet dabar jau nebesu tuo tikras. 

Kai kuriems kitiems žmonėms, sutiktiems per tuos metus, ku- 

riuos norėčiau laikyti savo tikrojo išprotėjimo tarpsniu, pasise- 
kė kur kas mažiau nei man. Jų balsai šūkaudavo įsakymus lyg 
gausybė nematomų jūrų pėstininkus rikiuojančių seržantų, to- 
kių, kurie dėvi tas tamsias, žalsvai rudas skrybėles, užtupdytas 
tiesiai virš antakių, kad matytųsi jų skusti pakaušiai. Ženk žva- 
liai! Daryk tą! Daryk aną! 

Arba blogiau: nusižudyk. 

Arba dar blogiau: nužudyk ką nors. 

Balsai, šaukiantys ant tų vaikinų, priklausydavo Dievui, Jėzui 
ar Mahometui, kaimynų šuniui ar seniai mirusiam prodėdei, ar- 
ba nežemiškoms būtybėms, o galbūt arkangelų, o gal demonų 
chorui. Tie balsai, ko gero, būdavo reikalaujantys ir atkaklūs, 
visiškai nesileidžiantys į kompromisus. Iš sudirgusių tų žmonių 
žvilgsnių bei įsitempusių jų kūnų aš suprasdavau, jog jie girdi ką 
nors pakankamai garsaus ir įkyraus, ir tas balsas nežada jiems 
nieko gera. Tokiomis akimirkomis aš tiesiog paeidavau toliau ir 
laukdavau prie įėjimo arba priešingoje vestibiulio pusėje, nes 
būdavau tikras, jog tuoj atsitiks kokia nelaimė. Tai priminė šiek 
tiek panašią detalę iš mokyklos laikų, vieną iš tų keistų faktų, 
kažkodėl išliekančių atmintyje: jei vyksta žemės drebėjimas, ge- 
riausia atsistoti tarpduryje, nes arkos formos struktūra archi- 
tektūriniu požiūriu stipresnė už sienos ir mažiau tikėtina, jog ji 
nuvirs tau ant galvos. Taigi, jei matydavau, jog kurio nors mano 
kolegos paciento nerimas tuoj išsiverš lyg ugnikalnis, bandyda- 
vau rasti arką, kur, mano nuomone, būtų daugiausia šansų išgy- 
venti. Kai rasdavau, galėdavau klausytis savųjų balsų, kurie daž- 
niausiai stengdavosi mane apsaugoti, įspėdami, kada turėčiau 
sprukti ir slėptis. Jie pasižymėjo neįprasta savisauga, ir jei aš 
nebūčiau buvęs toks kvailas ir garsiai su jais šnekėjęsis, kai dar 
buvau jaunas ir jie pirmąsyk prakalbo, greičiausiai manęs niekas 
nebūtų susekęs ir atgabenęs į šitą vietą. Tačiau tai istorijos dalis, 
nors jokiu būdu ne svarbiausia. Aš vis dar keistai ilgiuosi balsų, 
nes dabar dažniausiai esu vienišas. 

Mūsų laikais labai sunku būti vidutinio amžiaus pamišėliu. 
Ar, tikriau sakant, buvusiu pamišėliu, nes juk aš geriu vaistus. 

Paskutiniu metu savo dienas leidžiu kuo daugiau judėdamas. 
Nemėgstu per ilgai užsisėdėti. Greitu žingsniu vaikštau po mies- 
telį, nuo parko iki parduotuvių, po to iki pramoninės miesto 
dalies, visus stebėdamas ir niekad nesustodamas. Kartais paste- 
biu judant kitus, pavyzdžiui, gimnazistus, jie žaidžia futbolą ar 
krepšinį, kartais stebiu jaunimo rankinio varžybas. Kai prieš ma- 
no akis juda kas nors kitas, aš galiu pailsėti. Kitu atveju žings- 
niuoju toliau — penkias, šešias, septynias ar daugiau valandų per 
dieną. Dėl kasdienio maratono, pratrinančio skyles mano batų 
paduose, aš vis dar liesas ir tvirtas. Žiemą iš Gelbėjimo armijos 
išsiprašau labdaros — gremėzdiškus storapadžius batus. Kitu me- 
tų laiku aviu sportbačius, kuriuos gaunu iš vietinės sporto pre- 
kių parduotuvės. Kas kelis mėnesius parduotuvės savininkas ge- 
raširdiškai kyšteli man naują porą batelių, kokio nors nebema- 
dingo modelio, dvylikto dydžio. Jie pakeičia tuos sportbačius, 
kuriuos aš vaikščiodamas sudraskau į skutus. 

Ankstyvą pavasarį, tik nutirpus ledui, nužygiuoju iki Kriok- 
lių, kur įrengtas žuvitakis, ir pasisiūlau savanoriu žymėti lašišų 
sugrįžimą į Konektikuto upės baseiną. Tai reiškia, jog man rei- 
kia stebėti begalę galonų vandens, tekančio per užtvanką, ir kart- 
kartėmis pamatyti žuvį, besiveržiančią prieš srovę, vedamą ne- 
nugalimo instinkto grįžti į tą vietą, kur išsirito iš ikro ir kur ji 
pati išneršusi ikrelius žus. Aš Žaviuosi lašišomis, nes galiu įver- 
tinti, ką reiškia, kai tave veda jėgos, kurių kiti negali nei matyti, 
nei pajusti, nei girdėti, kai jauti už save didesnę pareigą, kurią 
būtina atlikti. Atrodo, kad psichozė veikia ir žuvis. Metų metus 
jos maloniai klajoja dideliame plačiame vandenyne, o tada savy- 
je išgirsta aidintį galingą žuvišką balsą, reikalaujantį leistis į šią 
sunkią kelionę savo pačių mirties link. Tiesiog tobula. Man pa- 
tinka manyti, jog lašišos tokios pat išprotėjusios, koks aš kadai- 
se buvau. Kai tik pamatau žuvį, pieštuku tai pažymiu blanke, 

kurį man duoda valstybinis Gamtos apsaugos fondas, ir kartais 
tyliai sušnabždu pasisveikindamas: „Sveika, sese, atvykusi į pa- 
mišėlių bendruomenę“. 

Žuvis pastebėti ne juokas, nes jų glotnūs sidabriniai šonai nu- 
svidinti tūkstantmylės kelionės iš sūraus vandenyno. Tik bliz- 
gančiame vandenyje sumirga neaiškus pavidalas, nepastebimas 
nepatyrusia akimi, atrodo, tarsi vaiduoklis šmurkštelėtų pro tą 
mažą langelį, pro kurį aš stebiu upę. Aš taip įgudau, kad jau 
beveik jaučiu lašišą dar prieš tai, kai ji pasirodo prie žuvitakio. 
Žuvų skaičiavimas man teikia pasitenkinimą, nors kartais valan- 
dų valandas nesulaukiu nė vienos. Jų niekad nebūna pakankamai, 
kad nudžiugtų gamtosaugininkai, šie žiūrėdami į sugrįžtančių žu- 
vų Žymas nepatenkinti purto galvas. Tačiau sugebėjimas pastebėti 
žuvis teikia man naudos. Bosas iš Gamtos apsaugos paskambino 
vietinei policijai ir pranešė jiems, kad aš visiškai nepavojingas, 
nors visada stebėjausi, kodėl jis taip nusprendė, tuo labiau kad aš 
pats nuoširdžiai abejoju savo nepavojingumu. Taigi esu toleruoja- 
mas per futbolo varžybas ir kitus renginius, ir nors nesu labai 
sveikinamas, tačiau šis mažas, anksčiau buvęs pramonės mieste- 
lis bent jau priima mane. Mano rutina nekelia įtarimo, todėl esu 
laikomas ne tiek pamišėliu, kiek ekscentriku. Kaip patyriau per 
daugelį metų, tai yra pakankamai saugus statusas. 

Aš gyvenu vieno kambario bute, už kurį moka valstybė. Ma- 
no būstas apstatytas tuo, ką vadinu išmestų sendaikčių moder- 
nizmu. Drabužius gavau iš Gelbėjimo armijos ir iš dviejų savo 
jaunesniųjų seserų, gyvenančių už poros miestelių. Jas retkar- 
čiais kankina kažkokios įsisenėjusios kaltės, kurių aš nelabai su- 
prantu; jos jaučia poreikį ką nors padaryti dėl manęs ir apiplėšia 
savo vyrų drabužių spintas. Man nupirko naudotą televizorių, jį 
retai Žiūriu, ir radijo imtuvą, jo retai teklausau. Kas porą savai- 
čių apsilanko, atgabena šaldyto naminio maisto, sudėto į plasti- 
kinius indelius, ir mes, jausdamiesi nepatogiai, truputį pasikal- 
bame. Daugiausia apie senyvus savo tėvus, kuriems visai nebe- 

rūpiu, nes aš primenu jiems sužlugusias viltis ir kartėlį, kurį gy- 
venimas gali mestelėti labai netikėtai. Su tuo taikstausi ir sten- 
giuosi išlaikyti atstumą. Seserys pasistengia, jog už šildymą ir 
elektrą būtų sumokėta. Jos rūpinasi, kad prisiminčiau apmokėti 
negausius čekius, atsiųstus įvairių valstybinių paramos organi- 
zacijų. Dukart patikrina, ar aš tikrai išgėriau reikiamą vaistų 
dozę. Kartais verkia, manau, todėl, jog mato, kaip beviltiškai aš 
gyvenu, bet tai jos šitai taip suvokia, ne aš. Aš pats, tiesą sakant, 
visai patenkintas. Būnant bepročiu, galima įdomiai žvelgti į gyve- 
nimą. Tokia dalia leidžia ramiau priimti įvairius nutikimus, išsky- 
rus tuos atvejus, kai vaistų veikimas susilpnėja — tuomet aš imu 
rūpintis ir pykti dėl mane ištikusio likimo. 

Tačiau didžiąją laiko dalį esu jei ir ne laimingas, tai mažų ma- 
žiausiai su tuo susitaikęs. | 

Mano gyvenime pasitaiko ir intriguojančių detalių, nemažai 
jų aptinku tyrinėdamas šio mažo miestelio gyvenimą. Nustebtu- 
mėt sužinoję, kiek daug aš pastebiu savo kasdienių kelionių me- 
tu. Jei žiūriu išplėtęs akis ir klausau ausis pastatęs, tai prisiren- 
ku įvairių Žinių atplaišėlių. Slenkant metams nuo to laiko, kai 
buvau paleistas iš ligoninės, po to, kai nutiko visi dalykai, kurie 
turėjo nutikti, aš išmokau to, ko išmokau: tai yra būti pastabus. 
Kasdien žingsniuodamas po miestelį pastebiu, kas su kaimyne 
užmezgė romaniūkštį, ką paliko vyras, kas per daug geria, muša 
savo vaikus. Galiu pasakyti, kam sunkiai sekasi, o kam teko leng- 
vų pinigėlių iš velionių tėvų ar loterijos laimėjimo. Sužinau, ku- 
ris paauglys tikisi būti priimtas į koledžo futbolo ar krepšinio 
komandą ir kuri paauglė bus išsiųsta aplankyti kažkokios toli 
gyvenančios tetos, galimas daiktas, tam, kad sutvarkytų netikė- 
to nėštumo problemą. Be to, žinau, kurie policininkai atlaidūs, 
o kurie nevengia pasinaudoti lazda arba baudų knygele — pri- 
klauso nuo pažeidimo. Netrūksta ir įvairių mažesnių pastabų, 
susijusių su manimi, su tuo, kuo aš virtau — pavyzdžiui, kirpėja 
dienos pabaigoje pakviečia mane užeiti ir apkerpa man plaukus, 

kad savo kelionių metu atrodyčiau išvaizdesnis, bei kyšteli man 
penketą dolerių iš savo dienos arbatpinigių. Arba vietinio McDo- 
nald's tarnautojas, pastebėjęs mane, žingsniuojantį pro šalį, iš- 
bėga ir vejasi su maišeliu, pilnu mėsainių ir keptų bulvyčių. Jis 
netgi žino, kad aš labiau mėgstu vanilinius pieno kokteilius negu 
šokoladinius. Pamišėlis, bevaikščiojantis aplink, patiria, kokie 
žmonės yra iš tiesų; panašu, lyg stebėčiau miestelį, plaukiantį 
pro mane tarsi vanduo pro žuvitakio langą. 

Beje, aš nesu visiškai nenaudingas. Kartą pastebėjau fabriko 
duris praviras tokiu metu, kada jos turėjo būti uždarytos ir užra- 
kintos, ir suradau policininką. Šis prisiėmė visus nuopelnus už 
sutrukdytą įsilaužimą. Tačiau policija davė man padėkos raštą, 
kai pasakiau jiems numerius automobilio, kuris vieną pavasario 
popietę, parbloškęs dviratininką, paspruko iš įvykio vietos. Buvo 
ir įvykis, keistai panašus į tokį, kada geriau pažįsti žmones. Aš 
ėjau per parką, kur vieną rudens savaitgalį žaidė vaikai, ir paste- 
bėjau vyriškį — vos pamatęs jį stovintį prie įėjimo, išsyk supratau, 
kad kažkas negerai. Seniau jį būtų pastebėję manieji balsai ir puo- 
lę šaukti įspėjimus, bet šįkart aš pats numačiau pavojų, todėl nu- 
tariau perspėti apie jį pažįstamą auklytę, sėdinčią ant suolelio de- 
šimties jardų atstumu nuo smėlio dėžės ir sūpynių, skaitančią mo- 
terišką žurnalą bei nekreipiančią pakankamai dėmesio į savo pa- 
reigas. Paaiškėjo, kad vyriškis buvo neseniai paleistas iš kalėjimo 
ir dar tą patį rytą pasižymėjęs kaip seksualinis priekabiautojas. 

Šįkart padėkos rašto negavau, tačiau vaikai auklytės paliepi- 
mu nupiešė man spalvingą paveikslą, vaizduojantį save pačius 
žaidžiančius, ir užrašė „Ačiū“ tuo nuostabiu šriftu, kokiu rašo 
vaikai tol, kol mes apkrauname juos argumentais ir nuomonė- 
mis. Paveikslą aš nusinešiau į savo nedidelį butuką ir pasikabi- 
nau virš lovos, čia jis yra ir dabar. Mano gyvenimas apniukęs ir 
atsiduoda pelėsiais, o paveikslas primena visa, ką būčiau galėjęs 
patirti, jei nebūčiau suklupęs tame gyvenimo kelyje, kuris ga- 
liausiai atvedė ten, kur esu. 

Taigi toks mano gyvenimas. Žmogaus, balansuojančio ant svei- 
ko proto kraštelio. 

Įtariu, kad ir kitos mano dienos paprasčiausiai būtų taip ėju- 
sios ir nebūčiau varginęsis pasakoti apie anuomet vykusius įvy- 
kius, kurių liudytojas buvau, jei nebūčiau gavęs valdiško laiško. 

Laiškas buvo įtartinai storas, o ant jo atspaustas mano var- 
das. Vokas akivaizdžiai išsiskyrė įprastoje nuolaidų kuponų ir 
skrajučių krūvoje. Gyvendamas tokį atsiskyrėlišką gyvenimą kaip 
mano, gauni nedaug asmeninių laiškų, todėl vos atsiųstas koks 
nors neįprastas laiškas tiesiog alsuoja poreikiu būti ištyrinėtas. 
Aš išmečiau lauk nevertingus popiergalius, o šį laišką atplėšiau 
graužiamas smalsumo. Pirmas dalykas, kurį pastebėjau, buvo 
tai, kad mano vardas užrašytas taisyklingai. 


Brangus pone Franci K. Petreli: 


Gana gera pradžia. Bėda ta, kad mano vardas labai panašus į 
moterišką ir tai sukelia painiavos. Man jau tapo įprasta gauti 
laiškus iš poliklinikos darbuotojų, susirūpinusių, kad jie neturi 
įrašo apie paskutiniojo mano tepinėlio tyrimo rezultatus ir, be- 
je, ar pasitikrinau dėl krūties vėžio? Aš nuleidau rankas besi- 
stengdamas pataisyti tuos suklaidintus kompiuterius. 


Valstybinės Vakarų ligoninės gynimo komitetas nustatė, kad jūs bu- 
vote vienas iš paskutinių pacientų, paleistų iš šios įstaigos prieš 
dvidešimt metų, iki ją uždarant. Galbūt jau žinote, jog vyksta pa- 
ruošiamieji darbai, norint paversti dalį ligoninės teritorijos muzie- 
jumi, o likusią dalį skirti statyboms. Šia proga komitetas rengia 
dieną, skirtą ištirti ligoninei, jos istorijai, vaidmens svarbai valsty- 
biniu mastu ir dabartiniam požiūriui į psichikos ligonių gydymą. 
Planuose numatyti seminarai, kalbos ir pramogos. Preliminari pro- 
grama pridedama prie laiško. Jei galite apsilankyti, prašome kaip 
galima anksčiau susisiekti su žemiau nurodytu asmeniu. 

Žvilgtelėjau į vardą ir numerį, nurodytus po antrašte: Planavi- 
mo tarybos pirmininkė. Tada perverčiau priedą, kuriame buvo 
pateikta darbotvarkė, susidedanti iš laiške minimų kalbų. Jas 
sakys man girdėti politikai - netgi gubernatoriaus pavaduotojas 
ir valstijos senato jaunesnysis vadovas. Taip pat žadamos disku- 
sijų grupės, kurioms vadovaus daktarai ir socialinės krypties is- 
torikai iš kelių aplinkinių koledžų ir universitetų. Mano žvilgs- 
nis užkliuvo už vieno punkto: posėdžio, pavadinto „Tikra patir- 
tis ligoninėje — pristatymas“. Pamaniau, jog galbūt prisiminsiu 
pranešėją, kurio vardas buvo nurodytas apačioje. Šventė žadėjo 
pasibaigti muzikine interliudija, atliekama kamerinio orkestro. 

Padėjau kvietimą ant stalo ir minutėlę į jį spoksojau. Pirmiau- 
sia instinktyviai norėjosi jį išmesti kartu su kitomis šiandienos 
šiukšlėmis, bet neišmečiau. Pakėliau jį ir dar kartą perskaičiau, 
tada nuėjau ir atsisėdau ant suklypusios kėdės kampe, svarsty- 
damas iškilusį klausimą. Žinau, žmonės amžinai vaikšto į susiti- 
kimus. Pearl Harboro arba antrojo fronto veteranų susirinki- 
mus. Studentai susitinka po dešimtmečio ar dviejų, kad patyri- 
nėtų vienas kito papilnėjusius liemenis, plinkančius viršugalvius 
ar padidintas krūtis. Koledžai naudojasi tokiais susitikimais kaip 
būdu išmelžti lėšų iš apsiašarojusių diplomantų, kurie klupinėja 
po gebenėmis puoštas sales, prisimindami tik gerus laikus ir pa- 
miršdami blogus. Susitikimai yra nekintama normalaus pasaulio 
dalis. Žmonės visada stengiasi iš naujo išgyventi laikus, kurie jų 
atmintyje išliko kur kas geresni, nei iš tiesų buvo, vėl sužadinti 
jausmus, kuriuos kur kas labiau tiktų palikti praeityje. 

Tik ne aš. Vienas iš šalutinių mano proto būklės padarinių yra 
pomėgis žvelgti į priekį. Praeitis tėra pavojingų ir skausmingų 
prisiminimų kratinys, nuo kurio norisi pabėgti. Kodėl turėčiau 
norėti grįžti atgal? 

Vis dėlto aš dvejojau. Sugavau save, bespoksantį į kvietimą su 
augančiu susižavėjimu. Nors Valstybinė Vakarų ligoninė buvo 

tik už valandos kelio, per visus tuos metus, kai buvau paleistas, 
nė karto ten neapsilankiau. Abejoju, ar kas nors, kas praleido 
už tų durų bent minutę, norėtų grįžti atgal. 

Žvilgtelėjau į savo ranką ir pamačiau, jog ji truputį dreba. 
Galbūt susilpnėjo vaistų poveikis. Dar sykį liepiau sau išmesti 
laišką į šiukšliadėžę ir išeiti pasivaikščioti po miestelį. Laiškas 
buvo pavojingas. Keliantis nerimą. Jis grasino visai mano egzis- 
tencijai, kurią taip atsargiai sudygsniavau iš gabalėlių. Keliauk 
greitai, pasakiau sau. Žingsniuok savo įprasta rutina, nes tai ta- 
ve išgelbės. Palik ramybėje tą nelemtą laišką. Būtent tai ir pra- 
dėjau daryti, tačiau sustojau. 

Užuot išėjęs, aš priėjau prie telefono ir surinkau pirmininkės 
numerį. Po poros signalų išgirdau balsą: 

— Alio? 

— Prašyčiau ponią Robinson Smait, — pasakiau truputį sku- 
botai. 

— Čia jos sekretorė. Kas skambina? 

— Mano vardas Francis Ksaveras Petrelis... 

— A, pone Petreli, jūs turbūt skambinate dėl Valstybinės ligo- 
ninės rengiamos dienos... 

— Taip, tikrai, - pasakiau. - Aš ten būsiu. 

— Puiku. Dabar palaukite minutėlę, kol sujungs... 

"Tačiau aš padėjau ragelį, nes šiek tiek išsigandau savo impul- 
syvumo. Išbėgau pro duris ir nutapnojau šaligatviu kaip galėda- 
mas greičiau, kol nepersigalvojau. Šaligatvio cementui ir gatvių 
asfaltui tarsi slenkant po mano padais, o parduotuvių vitrinų ir 
miestelio namų vaizdams nepastebimai bėgant pro mano akis, 
aš mąsčiau, ar manieji balsai patartų man eiti, ar ne. 


Diena buvo neįprastai karšta, netgi gegužės pabaigoje. Kol pa- 
siekiau miestą, turėjau triskart persėsti į kitą autobusą, ir kiek- 
vieną sykį atrodė, kad karšto oro ir dyzelinio variklio skleidžia- 
mų dūmų mišinys kaskart vis bjauresnis. Smarvė vis stipresnė. 

Drėgmė intensyvesnė. Kiekvienoje stotelėje aš vis kartojau sau, 
kad visiška nesąmonė ten grįžti, tačiau atsisakiau klausyti savo 
paties patarimo ir važiavau toliau. 

Ligoninė buvo mažo tipiško Naujosios Anglijos koledžo mies- 
telio pakraštyje, tokio miestelio, kuriame yra visad tiek pat kny- 
gynų, picerijų, kinų restoranų ir kareiviškai tvarkingų pigių dra- 
bužių parduotuvių. Kai kur pasitaikydavo ir iš konteksto iškrin- 
tančių veikėjų —- pavyzdžiui, specializuoto knygyno, parduodan- 
čio savigalbos ir dvasinio ugdymo tomelius, pardavėjas atrodė 
lyg žmogus, perskaitęs visas ant lentynų sukrautas knygas ir ne- 
radęs ten nė vienos, kuri išties padėtų. Arba apleistai atrodantis 
sušio baras. Vaikinas, jame pjaustantis žalią Žuvį, panašus į tokį, 
kuris būtų vardu Izksas arba Padis ir kalbėtų tingiai, tęsdamas 
žodžius, arba su airišku akcentu. Dienos karštis spinduliavo nuo 
šaligatvio, atrodė, lyg veiktų šildytuvas su padala, kurios neįma- 
noma nustatyti kitaip, kaip tik „pragariškai karšta“. Vieninteliai 
mano turimi balti marškiniai nemaloniai lipo prie nugaros ir aš 
neatpalaidavau kaklaraiščio tik todėl, kad bijojau, jog nepajėg- 
siu vėl suveržti. Dėvėjau vienintelį kostiumą, kokį turėjau: mė- 
lyną vilnonę eilutę, su kokia einama į laidotuves. Ją nusipirkau 
dėvėtų drabužių parduotuvėje, tikėdamasis, kad mirs tėvai. Ta- 
čiau jie kol kas užsispyrusiai kabinasi į gyvenimą, taigi eilutę 
apsivilkau pirmą sykį. Mano nuomone, tasai kostiumas tiktų ir 
mano paties laidotuvių proga, nes neabejotinai puikiai šildytų 
kūną, užkastą šaltoje žemėje. Kol užkopiau iki pusės kalvos, ant 
kurios stovėjo ligoninė, prisiekiau, jog tai paskutinis kartas, kai 
savo noru dėviu šį rūbą, nesvarbu, kaip besupyktų seserys, jei 
pasirodyčiau mūsų tėvų pakasynose pasipuošęs šortais ir nežmo- 
niško ryškumo havajiečių raštų marškinėliais. Tačiau ką jos ga- 
lėtų pasakyti? Juk aš šeimos pamišėlis. Standartinis pateisini- 
mas bet kokiam elgesiui. 

Valstybinė Vakarų ligoninė, tarsi kam nors kurioziškai pajuo- 
kavus, pastatyta ant kalvos viršūnės ir stūkso virš žymios mo- 

ters vardu pavadinto koledžo teritorijos. Ligoninės pastatai mėg- 
džiojo koledžo stilių: gebenėmis apaugusios plytų sienos, balti 
langų apvadai stačiakampiuose keturių ir penkių aukštų miega- 
muosiuose pastatuose, išdėstytuose kvadratu, suoleliai ir nedi- 
delių guobų želdiniai, baltai dažyti langai. Aš visad įtariau, kad 
abu pastatus suprojektavo tie patys architektai ir ligoninės ran- 
govas paprasčiausiai vogė medžiagas iš koledžo. Žvelgdama iš 
aukštybių, praskrendanti varna tikrai pamanytų, jog koledžas ir 
ligoninė - tai daugmaž ta pati vieta. Tasai paukštis neįžvelgtų, 
kokios išties skirtingos tos vietos iš vidaus. o 
Ligoninės teritorijos ribas iš vienos kalvos pusės žymėjo vien- 
pusis asfaltuotas kelias, netgi neįrėmintas šaligatviu, o iš kitos — 
jodinėjimo aptvaras, kuriame turtingiausi iš turtingųjų studentų 
mankštindavo savo žirgus. Pastebėjau, jog arklidės ir barjerai 
vis dar ten pat, kur buvo prieš dvidešimtį metų, kai juos pasku- 
tinį kartą mačiau. Vieniša raitelė suko ratu ankstyvos vasaros 
saulėkaitoje, paragindama žirgą prieš kliūtis. Mėbijaus lapo prin- 
cipu vykstantis veiksmas. Girdėjau šaižų sukaitusio gyvulio kvė- 
pavimą ir mačiau ilgą šviesių plaukų kaselę, kyšančią iš po juodo 
raitelės šalmo. Jos marškiniai buvo patamsėję nuo prakaito, o 
arklio šonai blizgėjo. Abudu iš pažiūros nekreipė dėmesio į tai, 
kas vyksta aukščiau, ant kalvos. Aš praėjau pro šalį, taikydamas 
į tą vietą, kur mačiau ryškią geltonais dryžiais palapinę, pastaty- 
tą tiesiai už aukštos plytų tvoros ir geležinių ligoninės vartų. Ten 
kabojo ženklas su užrašu „Registracija“. Už registracijos stalo 
sėdinti stambi ir pernelyg geranoriška moteriškė plačiu mostu 
prisegė man prie švarko kortelę su mano vardu. Ji dar įteikė 
aplanką su daugybe iš laikraščių perspausdintų straipsnių. Juo- 
se smulkiai aprašomi senosios ligoninės teritorijos pertvarkymo 
planai: čia bus kooperatiniai butai ir prabangūs namai, nes nuo 
kalvos atsiveria slėnio ir tolumoje tekančios upės vaizdas. Pa- 
maniau, jog tai keista. Nepamenu, kad per visą tą laiką, kurį 
praleidau ligoninėje, būčiau tolumoje matęs vingiuojantį mėlyną 

upės kaspiną. Žinoma, galėjau pamanyti, jog tai haliucinacija, ir 
tiek. Dar buvo aprašyta trumpa ligoninės istorija ir išspausdin- 
tos kelios grūdėtos, nespalvotos nuotraukos, vaizduojančios gy- 
domus arba leidžiančius laiką dienos kambariuose pacientus. Per- 
žiūrėjau nuotraukas, ieškodamas pažįstamų veidų, taip pat ir 
savojo. Nepamačiau nė vieno pažįstamo, tačiau atpažinau būse- 
nas. Visi mes kažkada buvome tokie patys. Šliurinėdavome ap- 
link, apsirengę bet kaip, prišerti visokių vaistų. 

Aplanke buvo įdėta dienos programa, ir aš pamačiau Žmones, 
einančius į pastatą, kuriame, kiek pamenu, buvo administracija. 
Šiuo metu ten, buvo numatyta, istorijos profesorius skaitys pa- 
skaitą. Jos tema - „Kultūrinė Valstybinės Vakarų ligoninės svar- 
ba“. Atsižvelgiant į tai, kad mes, pacientai, nebuvome išleidžia- 
mi iš teritorijos ir apskritai dažnai užrakinti savo miegamuo- 
siuose, man įdomu, apie ką gi jis šnekės. Pastebėjau ir guberna- 
toriaus pavaduotoją, įeinantį pro duris, apsuptą keleto patarėjų, 
spaudžiantį rankas kitiems politikams. Jis šypsojosi, 0 aš nepri- 
simenu, kad bent kas nors būtų šypsojęsis, lydimas į šį pastatą. 
Tai vieta, kur būdavai atvežamas pirmiausia, ir čia svarstoma, 
ką su tavimi daryti. Programos pabaigoje didžiosiomis raidėmis 
buvo išspausdintas įspėjimas, skelbiantis, jog dauguma ligoni- 
nės pastatų labai apleisti ir į juos eiti pavojinga. Įspėjime buvo 
reikalaujama, kad saugumo sumetimais svečiai apsiribotų admi- 
nistracijos pastatu ir kvadratiniu kiemeliu. | 

Žengiau kelis žingsnius į paskaitą besirenkančių žmonių link, 
tačiau stabtelėjau. Stebėjau, kaip žmonės pranyksta pastate, lyg 
šis juos rytų. Tada apsisukau ir greitai nužingsniavau skersai kvad- 
ratinio kiemelio. 

Supratau visiškai paprastą dalyką: čia aš atėjau ne kalbų klau- 
syti. 

Surasti senąjį pastatą, kuriame tada gyvenau, truko neilgai. Ga- 
lėčiau užsimerkęs rasti kelią, vedantį ten. Metalinės grotelės, den- 
giančios langus, surūdijo, geležis pajuodo nuo laiko ir purvo. Viene- 

rios jų karojo ant sąvaros lyg sulaužytas sparnas. Plytinis pastato 
eksterjeras taip pat išbluko ir tapo žemės rudumo. Žali šiemečiai 
gebenės ūgliai, neprižiūrėti ir sulaukėję, po truputį kabinosi į sie- 
nas. Krūmeliai, anksčiau puošę įėjimą, nudžiūvo, o didelės dvivė- 
rės durys, vedančios į pastatą, palaidai kabėjo suskilusioje ir ap- 
laužytoje staktoje. Pastato pavadinimas, iškaltas į antkapį pana- 
šioje pilko granito plokštėje, irgi nukentėjo: kažkas apdaužė ak- 
menį taip, kad tegalėjau įžiūrėti raides „merstas“. Vietoj „A“, ku- 
ria prasidėjo pavadinimas, dabar tebuvo nelygus rantas. 

Visi ligoninės namai buvo pavadinti - kaltas kažkieno kosmi- 
nio dydžio humoro jausmas - kaip žymūs koledžai ir universite- 
tai. Čia buvo Harvardas, Jeilis ir Prinstonas, Viljamsas ir Veslei- 
nas, Smitas ir Maunt Holijukas, ir Veleslėjus, ir, žinoma, maniš- 
kis Amerstas. Pastatas pavadintas miestelio ir koledžo vardu, 
kurie savo ruožtu tą pavadinimą gavo britų kareivio lordo Džef- 
rio Amersto garbei. Ją šis pelnė už idėją maištingoms indėnų 
gentims padovanoti antklodžių, užkrėstų raupais. Jo dovanos 
greitai įvykdė tai, ko niekaip nesisekė pasiekti kulkomis, pigiais 
niekučiais ir derybomis. 

Prie durų buvo prikaltas kažkoks ženklas, ir aš priėjau ar- 
čiau, kad jį perskaityčiau. Pirmas žodis buvo didelėmis raidėmis 
„PAVOJINGA“. Paskui tam tikri teisiniai apygardos statybų ins- 
pektoriaus paistalai, o jų apibendrinimas - oficialus pastato pa- 
smerkimas nugriauti. Tuomet dar vienas didelis užrašas: „Be lei- 
dimo įeiti draudžiama“. | 

Kaip įdomu, pamaniau. Kadaise mums, pastato gyventojams, 
rodėsi, jog tai mes esame beviltiški griuvenos. Niekam net ne- 
dingtelėjo, kad sienos, grotos ir spynos, kurios sudarė mūsų gy- 
venimą, susidurs su tokiu pačiu statusu. 

Be to, pasirodė, kad kažkas visgi nepakluso įspėjimui. Spynos 
buvo įveiktos tokiu nesubtiliu įrankiu kaip laužtuvas, ir durys 
buvo praviros. Ištiesiau ranką ir stipriai patraukiau rankeną. Du- 
rys girgždėdamos atsidarė. 

Koridoriuje trenkė pelėsiais. Kampe gulėjo krūva tuščių alaus 
ir vyno butelių, o tai, mano supratimu, paaiškino pastato lanky- 
tojų kilmę: mokiniai ieškojo vietos, kur galėtų gerti, pasislėpę 
nuo tėvų akių. Sienos buvo purvinos ir nutepliotos keistais įvai- 
riaspalvio grafiti užrašais. Rodos, vienas skelbė: „Blogi berniu- 
kai valdo!“ Trūkę vamzdžiai kyšojo pro lubas, varvindami dvo- 
kiantį tamsų vandenį ant linoleumu išklotų grindų. Visuose kam- 
puose gulėjo lūženos ir šiukšlės, purvas ir dulkės. Sudvisusiame 
senatvės ir aplaidos kvapų mišinyje aiškiai išsiskyrė žmogaus šla- 
pimo smarvė. Žengiau kelis žingsnius į priekį, bet turėjau susto- 
ti. Kelią užstojo atsiknojusi ir skersai koridoriaus nukritusi sie- 
nos plokštė. Kairėje mačiau pagrindinius laiptus, vedančius į vir- 
šutinius aukštus, bet jie buvo dar labiau užgriozdinti šiukšlėmis. 
Norėjau pereiti kairėje esančią fojė, pamatyti palatas, išdėstytas 
antrame aukšte. Taip pat knietėjo apžiūrėti viršutiniame aukšte 
esančias vienutes, kuriose mus užrakindavo, kai grumdavomės 
su savo vaistų poveikiu arba beprotybe, ir miegamuosius, ku- 
riuose mes miegodavom eilėmis išrikiuotose plieninėse lovose, 
lyg nelaimingi stovyklautojai. Tačiau laiptai atrodė netvirti ir grėsė 
nuo mano svorio susiūbuoti ir griūti. 

Nežinau, kiek laiko aš ten buvau pritūpęs ir palinkęs, klausy- 
damasis aidų to, ką kadaise mačiau ir girdėjau. Lygiai kaip tada, 
kai buvau pacientas, laikas atrodė sulėtėjęs, nebe toks svarbus, 
lyg minutinė mano laikrodžio rodyklė vos slinktų ir minutės eitų 
nenoromis. 

Prisiminimų šmėklos persekiojo mane. Aš mačiau veidus, 
girdėjau garsus. Beprotybės ir aplaidos skoniai ir kvapai už- 
plūdo lyg potvynio banga. Girdėjau savo praeitį sūkuriuojant 
aplink save. 

Kai prisiminimų įkarštis pagaliau praėjo, aš sunkiai atsistojau 
ir lėtai išėjau iš pastato. Nuėjau iki keturkampiame kiemelyje 
po medžiu pastatyto suolelio ir prisėdau, atsisukęs veidu į tai, 
kas kadaise buvo mano namai. Jaučiausi išsekęs ir sunkiai kvė- 

piau karštą orą. Tą akimirką buvau labiau pavargęs negu po bet 
kurios išvykos aplink savąjį miestelį. Nepasukau galvos, kol ne- 
išgirdau už savęs kažko žingsniuojant takeliu. 

Apkūnus žemaūugis vyras, truputį vyresnis už mane, praretė- 
jusiais, sulaižytais juodais plaukais, išvagotais pražilusių gijų, sku- 
bėjo manęs link. Jis plačiai šypsojosi, bet iš akių matėsi, jog šiek 
tiek nerimauja, o kai aš jį pastebėjau, slapukiškai pamojavo. 

— Taip ir maniau, kad tave čia rasiu, — ištarė jis, šniokštuoda- 
mas nuo pastangų ir karščio. —- Mačiau tavo vardą registracijos 
sąraše. 

Jis sustojo už keleto pėdų, staiga susidrovėjęs. 

— Sveikas, Paukšteli, — pasakė. 

Aš atsistojau ir ištiesiau ranką pasisveikinti. 

— Bonjour, Napoleonai, - atsakiau, - niekas manęs jau daug 
daug metų taip nevadino. 

Jis paspaudė man ranką. Delnas buvo truputį suprakaitavęs 
nuo įtampos ir nepajėgė iki galo susigniaužti, lyg būtų paraly- 
žiuotas. Tai, ko gero, buvo jo vartojamų vaistų poveikis. Tačiau 
vyriškio šypsena nepranyko. 

— Manęs irgi, — tarė jis. 

— Mačiau tavo tikrąjį vardą, įrašytą programoje, - pasakiau, — 
tu ketini sakyti kalbą? 

Jis linktelėjo. 

— Nežinau, kaip man seksis pasirodyti prieš visus tuos žmo- 
nes, — tarė jis, —- tačiau mano gydytojas yra vienas iš ligoninės 
pertvarkymo plano iniciatorių, ir čia jo idėja. Jis sakė, jog tai 
puiki terapija. Solidus auksinio kelio į visišką pasveikimą de- 
monstravimas. 

Aš minutėlę dvejojau, bet paklausiau: 

— O ką tu pats manai? 

Napoleonas atsisėdo ant suolelio. 

— Aš manau, kad pats daktaras pamišęs, — tarė jis ir prapliupo 
truputį maniakišku kikenimu — aukštu garsu, jungiančiu savyje 

nervingumą ir džiaugsmą. Tą juoką aš prisiminiau dar iš tų lai- 
kų, kai abu gulėjome ligoninėje. 

— Žinoma, padeda ir tai, kad visi aplink vis dar mano, jog esi 
pamišęs, nes tuomet gali pernelyg nesigėdyti, — pridūrė jis, ir aš 
nusišypsojau kartu su juo. Tokią išvadą gali padaryti tik tas, kas 
praleido nemažai laiko psichiatrijos ligoninėje. Aš prisėdau ša- 
lia jo, ir mes abu minutėlę žiūrėjome į Amersto pastatą. Paskui 
jis atsiduso ir paklausė: 

— Ar užėjai ten vidun? 

— Buvau. Visiška netvarka. Telaukia nugriovimo. 

— Aš taip maniau dar tada, kai mes ten buvome. Tačiau visi 
manė, kad tai pati geriausia vieta. Bent jau taip man sakė, kai 
atvežė. Šiuolaikiškiausia psichiatrijos ligoninė. Geriausi psichi- 
kos ligonių gydymo būdai. Koks melas. 

Jis atsikvėpė ir pridūrė: 

— Prakeiktas melas. 

Dabar jau buvo mano eilė linktelėti pritariant. 

— Ar taip jiems ir pasakysi? Turiu galvoje tavo kalbą. 

Jis papurtė galvą. 

— Nemanau, kad jie norėtų tai išgirsti. Manau, jog prasmin- 
giau būtų pasakoti gražius dalykus. Tžigiamus dalykus. Aš pla- 
nuoju jiems pateikti ištisą seriją smagių melagysčių. 

Minutėlę pamąsčiau ir nusišypsojau. 

— Ko gero, tai psichinės sveikatos ženklas. 

Napoleonas nusijuokė. 

— Tikiuosi, jog tu teisus. 

Mes abu kelias sekundes patylėjome, po to jis liūdnai, susi- 
mąstęs sušnabždėjo: 

— Aš nesakysiu jiems nieko apie nužudymus. Nė žodžio apie 
Gaisrininką arba ponią tyrėją, apsilankiusią čia, ir apie tai, kas 
nutiko pabaigoje, — jis pažiūrėjo į Amersto pastatą ir pridūrė: — 
Tą istoriją turėtum papasakoti tu. 

Aš nieko neatsakiau. 

Napoleonas minutėlę patylėjo, paskui paklausė: 

— Ar dažnai galvoji apie tai, kas nutiko? 

Aš papurčiau galvą, bet mes abu supratome, jog tai netiesa. 

— Kartais apie tai sapnuoju, - pratariau, - bet sunku prisimin- 
ti, kas nutiko iš tiesų, o kas ne. 

— Galimas dalykas, — tarė jis, — Žinai, yra vienas dalykas, kuris 
iki šiol neduoda man ramybės, - lėtai pratarė jis, - aš niekad taip 
ir nesužinojau, kur jie laidojo žmones. Tuos, kurie numirdavo bū- 
dami čia. Turiu galvoje, vieną minutę jie būdavo dienos kambary- 
je arba vaikščiodavo koridoriumi kartu su visais kitais, o kitą — 
staiga mirdavo, bet kas toliau? Ar tu kada sužinojai? 

— Taip, - pratariau po sekundėlės ar dviejų, - jie turėjo mažas 
laikinas kapinaites ligoninės teritorijos pakraštyje - netoli nuo 
miško, už administracijos pastato ir Harvardo. Jos buvo už ma- 
žojo sodelio. Man rodos, dabar jos tapo žolės riedulio aikštės 
dalimi. 

Napoleonas nusišluostė kaktą. 

— Džiaugiuosi sužinojęs, - tarė jis, - man visąlaik būdavo įdo- 
mu. Dabar jau žinau. 

Mes vėl minutėlę patylėjome, tada jis pasakė: 

— Žinai, ką buvo bjauriausia sužinoti? Turiu galvoje, po vis- 
ko, kai mus paleido ir paskirstė po ambulatorines įstaigas, kai 
ėmė gydyti naujausiais vaistais ir panašiai. Žinai, ko negalėjau 
pakęsti? 

— Ko? 

— Ogi to, kad manija, į kurią buvau įklimpęs tiek daug metų, 
ne tik kad nebuvo manija, bet netgi ir niekuo ypatinga. Kad aš 
nebuvau vienintelis žmogus, svaičiojantis, jog esu Prancūzijos 
imperatoriaus reinkarnacija. Tiesą sakant, galėčiau kirsti lažy- 
bų, jog Paryžius kimšte prikimštas jų. Nekenčiu šio suvokimo. 
Apsėstas manijos, aš buvau ypatingas. Unikalus. O dabar aš tie- 
siog paprastas vyrukas, kuris turi gerti piliules ir kurio rankos 
visą laiką dreba. Jis tegali susitvarkyti su paprasčiausiu darbu, o 

šeima greičiausiai norėtų, kad jis surastų būdą išnykti. Įdomu, 
kaip prancūziškai būtų „pfui!“. 

Aš pagalvojau ir pasakiau jam: 

— Taigi aš asmeniškai, kad ir kaip atrodytų, visada maniau, jog 
tu būtum nuostabus Prancūzijos imperatorius. Klišė tai ar ne, 
nesvarbu. Ir jei tu būtum įsakinėjęs kareiviams prie Vaterlo, po 
velnių, tu būtum laimėjęs. 

Jis atsipalaidavęs sukikeno: 

— Paukšteli, mes visi visada žinojome, kad tu supranti pasaulį 
aplink mus daug geriau negu bet kas kitas. Tu žmonėms patikai, 
netgi jei mes visi buvom apsėsti manijų ir išprotėję. 

— Malonu tai išgirsti. 

— O kaip Gaisrininkas? Jis buvo tavo draugas. Kas jam nuti- 
ko? Paskui... 

Aš truputį patylėjau ir atsakiau: 

— Jis išvyko. Išsprendė savo problemas, išsikraustė į pietus ir 
uždirbo daugybę pinigų. Turi šeimą. Didelį namą. Didelį auto- 
mobilį. Jam viskas labai gerai. Paskutinis dalykas, ką aš apie jį 
girdėjau, tai, kad įsteigė kažkokį labdaringą fondą. Jis sveikas ir 
laimingas. 

Napoleonas linktelėjo. 

— Aš tuo tikiu. O moteris, kuri atliko tyrimą? Ar ji išvyko su 
juo? 

— Ne. Ji užėmė teisėjos pareigas. Buvo labai gerbiama. Ji gy- 
veno nuostabiai. 

— Aš tai žinojau. Galėjai tiesiog pasakyti. 

Žinoma, visa tai buvo melas. 

Jis pažvelgė į savo laikrodį. 

— Man reikia grįžti. Pasiruošk mano didžiajam įvykiui. Palin- 
kėk sėkmės. 

— Sėkmės, - palinkėjau aš. 

— Malonu buvo tave vėl pamatyti, - tarė jis ir pridūrė: — Ti- 
kiuosi, gyvenimas tau klostysis gerai. 

— Ir tau, - pasakiau, — gerai atrodai. 

— Tikrai? Aš abejojau. Nebuvau tikras, ar nors vienas iš mūsų 
atrodo gerai. Ačiū, kad tai pasakei. 

Jis sustojo ir aš pasekiau jo pavyzdžiu. Mes abu atsisukom ir 
pažvelgėm į Amerstą. 

— Aš būsiu laimingas, kai jį nugriaus, - Napoleonas tai pasakė 
su ypatingu kartėliu, — tai buvo pavojinga, bloga vieta ir nedaug 
gero ten nutiko. 

Tada jis atsisuko į mane: 

— Paukšteli, tu buvai ten. Tu viską matei. Papasakok tai vi- 
siems. 

— O kam tai įdomu? 

— Gal kažkam įdomu. Parašyk istoriją. Tu sugebėsi. 

— Kai kurių istorijų geriau neužrašinėti, - pasakiau aš. 

Napoleonas gūžtelėjo savo apvaliais pečiais. 

— Jei tu parašysi — tai taps tikra. Jeigu viskas liks tik mūsų 
atsiminimuose, atrodys, kad tai niekada neįvyko. Lyg tai būtų 
kieno nors sapnas. Arba haliucinacija, kurią mes, visi bepročiai, 
sugalvojom. Niekas mumis netiki, kai ką nors sakom, bet jeigu 
tu viską užrašysi, tai įgis šiokios tokios vertės. Tai taps pakanka- 
mai tikra. 

Aš papurčiau galvą. 

— Bėda, kai esi išprotėjęs, - tariau aš, — ta, kad labai sunku 
pasakyti, kas yra tikra, o kas ne. Nieko nekeičia tas faktas, kad 
dabar mes galim gerti pakankamai tablečių ir stumtis per gyve- 
nimą kartu su visais kitais. 

Napoleonas nusišypsojo. 

— Tu teisus, —- pasakė jis, - bet gal ir neteisus. Aš nežinau. 
Užtat žinau, kad tu gali papasakoti, ir galbūt keletas žmonių tuo 
patikės, o tai pakankamai gerai. Tada niekas mumis netikėjo. 
Netgi kai mes vartojom vaistus, niekas niekada netikėjo mumis. 

Jis vėl pažvelgė į savo laikrodį ir nervingai sukryžiavo kojas. 

— "Tau reikia grįžti, - pasakiau. 

— Man reikia grįžti, - atkartojo jis. 

Mes truputį nejaukiai pastovėjome, kol pagaliau jis apsisuko 
ir nuėjo. Maždaug keliuko viduryje Napoleonas atsisuko ir ly- 
giai taip pat neryžtingai pamojavo kaip tada, kai pirmą kartą 
mane pastebėjo. 

— Papasakok tai! - sušuko jis. 

Tada apsisuko ir tarsi krypuojantis ančiukas nuėjo tolyn. Aš 
mačiau, kad jo rankos vėl drebėjo. 


Buvo jau sutemę, kai aš pagaliau greitai mindamas šaligatviu 
parėjau namo ir užlipęs laiptais užsirakinau saugioje mažoje 
erdvėje. Atrodė, kad mano venomis pulsuoja nervingas nuo- 
vargis, kraujas išnešioja raudonuosius ir baltuosius kraujo kū- 
nelius. Matydamas Napoleoną ir girdėdamas savo pravardę, 
gautą tais laikais, kai pirmą kartą atvykau į ligoninę, stipriai 
susijaudinau. Aš rimtai pagalvojau, kad reikėtų išgerti kelias 
tabletes. Žinojau, kad turiu keletą jų, skirtų tam, jog nusira- 
minčiau, kai būnu susijaudinęs. Bet neišgėriau. „Papasakok is- 
toriją“, - sakė jis man. 

— Kaip? — paklausiau aš garsiai, sutrikdydamas namų tylą. 

Per kambarį nuvilnijo aidas. 

— "Tu gali tai padaryti, — tariau pats sau. 

Tada aš paklausiau: kodėl gi ne? 

Turėjau keletą pieštukų ir tušinukų, bet neturėjau popieriaus. 

Tada man šovė į galvą mintis. Vieną sekundę pagalvojau, kad 
tai vienas manųjų balsų, grįžtančių, užliejančių ausį greitu patari- 
mu ir kukliu įsakymu. Aš sustojau, įdėmiai klausiausi, stengiausi 
išskirti savo pažįstamų vedlių neklystančius tonus iš gatvės garsų, 
kiaurai besiskverbiančių pro mano seno oro kondicionieriaus bir- 
bimą. Balsai buvo pernelyg silpni. Aš nežinojau, ar ten jie, ar ne 
jie. Bet nežinia ir yra tai, prie ko aš pripratęs. 

Aš paėmiau nusidėvėjusią, subraižytą taburetę ir pastačiau ją 
prie sienos kambario kampe. 

Neturiu popieriaus, pasakiau sau, bet turiu baltai nudažytas 
sienas, nepapuoštas nei plakatais, nei paveikslais, niekuo. Užsi- 
lipęs ant taburetės, aš beveik galėjau pasiekti lubas. Čiupau pieš- 
tuką ir pasilenkiau į priekį. 

Tada greitai smulkiu, suspaustu, bet įskaitomu šriftu užrašiau: 


Apsiašarojęs Francis Ksaveras Petrelis į Valstybinę Vakarų ligoni- 
ne atvyko greitosios pagalbos automobilio gale. Lijo, greitai te- 
mo. Jo rankos ir kojos buvo surakintos. Jam buvo dvidešimt vie- 
ni ir jis dar niekada nebuvo taip išsigandęs per visą savo trumpą 
ir nuobodų gyvenimą... 


Antras skyrius 


Apsiašarojęs Francis Ksaveras Petrelis į Valstybinę Vakarų ligo- 
ninę atvyko greitosios pagalbos automobilio gale. Lijo, greitai 
temo. Jo rankos ir kojos buvo surakintos. Jam buvo dvidešimt 
vieni ir jis dar niekada nebuvo taip išsigandęs per visą savo trum- 
pą ir nuobodų gyvenimą... 

Du vyrai, kurie vežė jį į ligoninę, kelionės metu tylėjo, tik 
kartais ką nors sumurmėdavo apie nesezoninį orą arba mestel- 
davo sarkastiškų pastabų apie kitus vairuotojus, iš kurių nė vie- 
nas, rodės, neatitiko jųdviejų meistriškumo standartų. Greitoji 
bumbsėjo keliu vidutiniu greičiu, neskubėdama ir neblyksėda- 
ma šviesomis. 

Abudu vyrai elgėsi taip, lyg kelionė į ligoninę buvo ne daugiau 
nei dalelė nuobodžios rutinos, dar viena stotelė slegiančiai nor- 
malioje, neįdomioje dienoje. Vienas vyras retkarčiais siurbtelėda- 
vo sodos vandens iš skardinės, pačepsėdamas lūpomis. Kitas švil- 
pavo populiarių dainų nuotrupėles. Pirmasis buvo užsiauginęs pa- 
našias į Elvio žandenas. Antrojo plaukai styrojo lyg liūto karčiai. 

Galbūt kelionė abiem palydovams atrodė menkniekis, bet tik 
ne jaunuoliui automobilio gale, kuris įsitempęs garsiai alsavo, 
lyg būtų ilgai bėgęs. Kiekvienas garsas, kiekvienas pojūtis, jam 
rodės, reiškė kažką vis baisesnio ir grasesnio. Mašinos valytuvai 

bumbsėjo lyg pikta lemiantys būgnai džiunglių gilumoje. Padan- 
gų, riedančių slidžiu keliu, ūžimas skambėjo lyg širdį draskanti 
sirenų giesmė. Netgi jo paties kvėpavimo sukeltas vėjelis, atro- 
dė, aidėjo, lyg jis būtų uždarytas kape. Antrankiai įsirėžė į kūną, 
ir jis išsiŽiojo, ketindamas šauktis pagalbos, bet nepajėgė išleisti 
tinkamo garso. Iš gerklės ištrūko tik beviltiškas gargaliavimas. 
Pro sumaištį teprasiskverbė viena mintis - jei šiandien jis išgy- 
vens, niekad daugiau nebus blogesnės dienos. 

Greitajai sustojus prieš ligoninės įėjimą, išgirdo vieną iš savų- 
jų balsų, prasiveržusių pro tirštą baimę: Jie čia tave užmuš, jeigu 
nebūsi atsargus. 

Vairuotojai sanitarai, regis, nekreipė dėmesio į neišvengiamą 
pavojų. Jie su trenksmu atidarė mašinos duris ir šiurkščiai iš- 
tempė Francį ant neštuvų su ratukais. 

Jis jautė ant veido krintančius šaltus lietaus lašelius, besimai- 
šančius su baimės prakaitu ant kaktos, kai tiedu vyrai vežė jį pro 
plačias duris į ryškių ir negailestingų šviesų pasaulį. Jie dardeno 
Francį koridoriumi, ratukai cypė braukdami linoleumą. Viskas, 
ką galėjo pamatyti, tebuvo pilkos rauplėtos lubos. Jam rodės, 
jog koridoriuje yra ir kitų žmonių, bet per daug bijojo, kad pa- 
suktų galvą ir pažiūrėtų. Tik įsmeigė žvilgsnį į garso izoliaciją 
virš galvos, skaičiuodamas šviestuvus, po kuriais jį vežė. Kai su- 
skaičiavo iki keturių, vežėjai sustojo. Tiesiai už savo galvos jis 
išgirdo kažką ištariant: 

— Tvarka, vaikinai. Dabar mes jį perimsim. 

"Tuomet masyvus, apvalus, juodas veidas, besišypsantis plačia 
eile nelygių dantų, staiga pasirodė virš jo. Veidas kyšojo iš balto 
sanitaro švarko, kuris iš pirmo žvilgsnio atrodė keliais dydžiais 
per mažas. 

— Nagi, pone Franci Ksaverai Petreli, juk nesukelsite mums 
problemų, ar ne? 

Vyriškis kalbėjo dainingu tenoru, o jo žodžiai nuskambėjo ir 
grasinamai, ir linksmai. Francis nežinojo, ką atsakyti. 

Kitas juodas veidas netikėtai kyštelėjo iš priešingos neštuvų 
pusės, irgi pasilenkė virš jaunuolio ir pratarė: 

— Nemanau, kad šis bernelis bent truputį ginčysis. Ar ne, po- 
ne Petreli? - jis taip pat kalbėjo su skambiu pietietišku akcentu. 

Balsas Franciui į ausį sušuko: Pasakyk, kad nesiginčysi! 

Jis pabandė papurtyti galvą, bet kaklą pajudinti buvo per 
sunku. 

— Aš nesukelsiu problemų, — iškosėjo. Balsas buvo toks pat 
nemalonus kaip ir oras lauke, bet Francis nudžiugo pajutęs, kad 
gali kalbėti. Tai suteikė truputį pasitikėjimo savimi. Jau buvo 
išsigandęs, jog šiandien visiems laikams prarado sugebėjimą ben- 
drauti. 

— Puiku, pone Petreli. Mes nukelsime jus nuo neštuvų. Tada 
gražiai pasodinsim į vežimėlį. Aišku? Tačiau antrankiai kol kas 
lieka. Nuimsim juos paskui, kai pašnekėsime su daktaru. Gal- 
būt jis duos kokį mažmožį jums nuraminti. Atvėsins jus truputį. 
Dabar gražiai sėskite. Ištieskite kojas. 

Daryk, kaip tau liepia! 

Francis padarė kaip palieptas. 

Nuo judesio apsvaigo galva, ir jis sekundėlę susiūbavo. Paju- 
to, kaip didžiulė ranka sugriebė už peties, kad nepargriūtų. 
Atsisuko ir pamatė, jog pirmasis sanitaras didžiulis, aukštes- 
nis nei šešių su puse pėdų ir, ko gero, svėrė arti trijų šimtų 
svarų. Jo rankos masyvios ir raumeningos, o kojos apimtimi 
galėjo lygintis su statinėmis. Partneris, kitas juodukas, buvo 
plonas ir šalia bendražygio atrodė lyg nykštukas. Jis turėjo mažą 
ožio barzdelę ir tankią afrikietišką šukuoseną, kuri nesėkmin- 
gai bandė pridėti jam ūgio. Šie vyrai drauge pasodino Francį į 
kėdę su ratukais. 

— Tvarkelė, - pasakė mažasis, - dabar mes tave nuvešime pas 
daktarą. Nesijaudink. Gal dabar viskas atrodo sunku, bloga ir 
šlykštu, bet tuoj viskas pagerės. Rimtai sakau. 

Vrancis nepatikėjo. Nė vienu žodžiu. 

Sanitarai nuvežė jį į mažą laukiamąjį. Ten už pilko plieninio 
stalo sėdėjo sekretorė, ji žvilgtelėjo į atriedėjusią procesiją. Tai 
buvo impozantiška, manieringa moteriškė, perkopusi vidutinį 
amžių, dėvinti aptemptą mėlyną kostiumėlį, pasidariusi truputį 
per daug pašiauštą šukuoseną, šiek tiek per ryškiai pasidažiusi 
akis ir lūpas, todėl atrodė prieštaringai, bent jau Franciui primi- 
nė pusiau bibliotekininkę, pusiau gatvės mergšę. 

— Čia turbūt ponas Petrelis, - stačiokiškai moteris drėbė juo- 
dukams sanitarams, nors Francis aiškiai matė, kad atsakymo ji 
nesitiki, nes jau ir taip žino. - Tempkit jį tiesiai vidun. Dakta- 
ras laukia. 

Francį įvežė pro kitas duris, į šiek tiek kitokią kontorą. Ten 
buvo truputį jaukiau, buvo matyti galinėje sienoje du langai su 
vaizdu į kiemą. Jis pro langą matė didelį ąžuolą, siūbuojantį aud- 
roje, talžomą lietaus. Už medžio regėjo kitus plytinius pastatus, 
juodu šiferiu dengtais stogais, susiliejančiais su aptemusio dan- 
gaus spalva. Priešais langus stovėjo įspūdingo dydžio medinis 
rašomasis stalas. Viename kampe stovėjo knygų lentyna, Fran- 
ciui iš dešinės buvo pora pernelyg minkštų kėdžių ir sodriai rau- 
donas rytietiškas kilimas, patiestas ant paprastos pilkos dangos, 
dengiančios grindis, taip sukuriant nedidukę vietelę atsisėsti. Ant 
sienos kabojo gubernatoriaus, o greta ir prezidento Karterio por- 
tretas. Francis viską apžiūrėjo kaip galėdamas greičiau, sukio- 
damas galvą iš vienos pusės į kitą. Tačiau jo žvilgsnis greit susto- 
jo ties nedideliu vyriškiu, pakilusiu iš už rašomojo stalo. 

— Sveikas, pone Petreli. Aš daktaras Gulptililis, - gyvai pasa- 
kė vyriškis. Jo balsas buvo aukštas, beveik vaikiškas. 

Daktaras buvo nutukęs ir apvalus, ypač pečiai ir pilvas, pilvas 
atrodė lyg perspaustas vaikiškas balionėlis. Jis buvo indas arba 
pakistanietis. Dėvėjo nepriekaištingai baltus marškinius ir buvo 
pasirišęs raudono šilko kaklaraištį, tačiau prastai jam tinkančio 
pilko kostiumo rankogaliai buvo šiek tiek nušiurę. Atrodė, lyg 
ryte, jau.įpusėjus apsirengimo procesui, žmogui būtų staiga tapę 

nebesvarbu, kaip jis atrodo. Jis nešiojo storus akinius juodais 
rėmeliais, o plaukai buvo sulaižyti atgal ir užsirietę virš apykak- 
lės. Franciui buvo sunku pasakyti, ar daktaras jaunas, ar senas. 
Pastebėjo, kad kiekvieną tariamą žodį gydytojas mėgsta pabrėž- 
ti rankos mostu, taigi jis atrodė lyg dirigentas, savo batuta val- 
dantis orkestrą. 

— Sveiki, - nedrąsiai pratarė Francis. 

Būk atsargus, galvok ką kalbi! — sušuko vienas iš jo balsų. 

— Ar Žinai, kodėl čia patekai? — paklausė daktaras. Atrodė, 
jog jam iš tiesų labai smalsu. 

— Tikrai nežinau, —- atsakė Francis. 

Daktaras Gulptililis žvilgtelėjo į segtuvą ir patyrinėjo popie- 
riaus lapą. 

— Tu neabejotinai smarkiai išgąsdinai keletą žmonių, - lėtai pra- 
tarė daktaras. —- Atrodo, jie mano, kad tau reikalinga pagalba. 

Jis kalbėjo su vos juntamu britišku akcentu. Ko gero, jo an- 
gliškumą išdilino ilgi metai Jungtinėse Valstijose. Kambaryje buvo 
šilta, o vienas radiatorius po langu šnypštė. 

Francis linktelėjo. 

— Tai buvo klaida, - pasakė jis, - aš visai nenorėjau. Tiesiog 
truputį nesusivaldžiau. Atsitiktinumas, tikrai. Išties, mane ne 
taip suprato. Aš dabar norėčiau grįžti namo. Aš gailiuosi. Paža- 
du, būsiu geresnis. Daug geresnis. Tai buvo tik klaida. Nieko 
nereiškė. Visiškai nieko. Aš atsiprašau. 

Daktaras linktelėjo, bet nieko Franciui neatsakė. 

— Ar dabar girdi balsus? — pasiteiravo jis. 

Sakyk, kad ne! | 

— Ne. 

— Negirdi? 

— Ne. 

Pasakyk jam, kad išvis nežinai, apie ką jis čia šneka! Pasa- 
kyk, kad niekad negirdėjai jokių balsų! 

— Aš nesuprantu, ką jūs turite galvoje sakydamas „balsai“, — 
pasakė Francis. 

Gerai! 

— Turiu galvoje, ar girdi, kad ką nors sako žmonės, kurių iš 
tiesų nėra? O galbūt girdi dalykus, kurių kiti negirdi? 

Francis greitai papurtė galvą. 

— Tai būtų kvaila, - pasakė jis, po truputėlį pradėdamas pasi- 
tikėti savimi. 

Daktaras iš naujo peržiūrėjo prieš jį esantį lapą, tada vėl pa- 
kėlė akis į Francį. 

— Kodėl tuomet šeimos nariai daug kartų pastebėjo tave kal- 
bantį su kažkuo nematomu? 

Francis pasimuistė savo vežimėlyje, svarstydamas klausimą. 

— Galbūt jie suklydo? — pasakė jis, nepasitikėjimas vėl pasi- 
girdo jo balse. 

— Aš taip nemanau, - atsakė daktaras. 

— Aš neturiu draugų, — atsargiai pratarė Francis, — nei mo- 
kykloje, nei kaimynystėje. Kiti jaunuoliai su manim nebendrau- 
ja. Taigi baigiasi tuo, kad aš daug kalbu su savimi. Galbūt jie tai 
ir pastebėjo. 

Daktaras linktelėjo. 

— Tiesiog kalbėjai su savimi? 

— Taip. Teisingai, - pasakė Francis. Jis truputį atsipalaidavo. 

Gerai. Gerai. Tik būk atsargus. 

Daktaras darsyk peržvelgė popierius ir nežymiai nusišypsojo. 

— Aš irgi kartais su savimi kalbu. 

— Na štai, matote, — atsakė Francis. Jis šiek tiek sudrebėjo, 
pajutęs keistą šilumos ir šalčio tėkmę, lyg drėgnas ir nemalonus 
oras iš lauko būtų sugebėjęs atsekti paskui jį vidun ir įveikti ra- 
diatoriaus skleidžiamą karštį. 

— „tačiau kai aš kalbu su savimi, tai ne dialogas, pone Petreli. 
Panašiau į atmintinę, pavyzdžiui, „nepamiršk nupirkti litrą pie- 
no“, arba į pastabą, tokią kaip „Oi“ arba „Velniava“, arba, turiu 
prisipažinti, kartais išsprūsta ir blogesnių žodelių. Aš nesišneku 
su kažkuo neregimu, klausinėdamas ir atsakinėdamas. Tai, bi- 
jau, tavo šeima pastebėjo tave darant jau daug metų. 

Būk atsargus! 

— Jie taip sakė? Kaip neįprasta. 

Daktaras papurtė galvą. 

— Ne taip neįprasta, kaip tau atrodo, pone Petreli. 

Jis išėjo iš už rašomojo stalo, — taip sumažėjo juos skiriantis 
atstumas, — ir prisėdo ant stalo krašto, tiesiai prieš vežimėlyje 
sėdintį Francį, neabejotinai varžomą ne tik pančių ant rankų ir 
kojų, bet ir tiesiai už jo stovinčių abiejų sanitarų, nors šie nieko 
nesakė ir net nekrutėjo. 

— Ko gero, po minutėlės grįšime prie tamstos pokalbių, pone 
Petreli, — tarė daktaras Gulptililis. - Nes aš išties nesuprantu, 
kaip gali kalbėtis, negirdėdamas atsakymų, ir tai man, nuošir- 
džiai sakau, kelia nerimą, pone Petreli. 

Jis pavojingas, Franci! Jis protingas ir nelinki tau nieko gero. 
Galvok, ką sakai! 

Francis linktelėjo galvą ir staiga suprato, kad daktaras galėjo 
tai pastebėti. Jis sustingo vežimėlyje ir pastebėjo gydytoją Gulp- 
tililį, kažką tušinuku pasižymintį popieriaus lape. 

— Kol kas pabandykime eiti kitu keliu, pone Petreli, — tęsė 
daktaras. - Šiandien buvo sunki diena, a? 

— Taip, - atsiliepė Francis. Tuomet pamanė, kad reikėtų pra- 
plėsti šitą sakinį, nes daktaras nieko nesakė, tik stebėjo jį ve- 
riamu žvilgsniu. 

— Aš susiginčijau. Su mama ir tėvu. 

— Susiginčijai. Taip. Beje, pone Petreli, gal gali man pasakyti 
šios dienos datą? 

— Datą? 

— Teisingai. Šiandienos ginčo datą. 

Jis minutėlę įtemptai mąstė. Tuomet vėl nukreipė žvilgsnį lau- 
kan, ten pamatė medį, lankstomą vėjo, spazmiškai trūkčiojantį, 
lyg lėlytę, kurios galūnes valdo nematomas lėlininkas. Ant šake- 
lių galiukų jau formavosi pumpurai, taigi Francis bandė mintyse 
skaičiuoti. Jis smarkiai susikaupė, tikėdamasis, kad vienas iš balsų 

žinos atsakymą, bet jie savo erzinamu įpročiu staiga nutilo. Ap- 
sidairė kambaryje, tikėdamasis pamatyti kalendorių, o galbūt šiaip 
kokį ženklą, kuris galėtų jam padėti, bet neišvydo nieko ir vėl 
įsispoksojo į langą — ėmė stebėti medžio siūbavimą. Kai Francis 
vėl atsisuko į daktarą, pastebėjo, kad apvalusis vyriškis kantriai 
laukia jo atsakymo, nors klausimą uždavė prieš kelias minutes. 
Francis šaižiai įkvėpė. 

— Aš atsiprašau... — pradėjo jis. 

— Nukrypo dėmesys? — paklausė daktaras. 

— Išties atsiprašau, — tarė Francis. 

— Atrodo, — lėtai pratarė gydytojas, - kad kurį laiką buvai 
kažkur kitur. Ar taip dažnai atsitinka? 

Sakyk, kad ne! 

— Ne. Visiškai ne. | 

— Iš tiesų? Tai mane stebina. Šiaip ar taip, pone Petreli, turėjai 
man kai ką pasakyti... 

— Jūs manęs kažko teiravotės? — paklausė Francis. Jis pyko 
ant savęs, kad pametė pokalbio giją. 

— Data, pone Petreli? 

— Mano manymu, dabar kovo penkiolikta, - ramiai pasakė 
Francis. 

— Ak, kovo idos. Didelių išdavysčių metas. Deja, ne, - dakta- 
ras papurtė galvą, — tačiau netoli nuo tiesos, pone Petreli. O 
metai? | 

Francis paskaičiavo mintyse. Jis žinojo esąs dvidešimt viene- 
rių, o gimtadienis buvo prieš mėnesį, taigi bandė spėti: 

— Tūkstantis devyni šimtai septyniasdešimt devintieji. 

— Gerai, - atsakė daktaras Gulptililis. - Nuostabu. O kokia 
diena? 

— Kokia diena? 

— Kokia savaitės diena, pone Petreli? 

— Dabar... - jis minutėlę stabtelėjo. - Šeštadienis. 

— Ne. Man labai gaila. Dabar trečiadienis. Ar gali tai prisi- 
minti, dėl manęs? 

— Taip. Trečiadienis. Žinoma. 

Daktaras pasitrynė ranka smakrą. 

— Dabar grįžkime prie šio ryto ir prie tavo šeimos. Tai, kas 
įvyko, buvo daugiau nei šiaip ginčas, ar ne, pone Petreli? 

Ne! Buvo taip pat kaip ir visada! 

— Nemanau, kad įvyko kažkas neįprasta... 

Daktaras pažvelgė viršun, pademonstruodamas veide nuste- 
bimą. 

— Tikrai? Kaip keista, pone Petreli. Nes protokole, kurį gavau 
iš vietinės policijos, tvirtinama, jog grasinai savo dviem seserims, 
po to paskelbei ketinąs nusižudyti. Parciškci, kad gyventi neverta, 
ir visų nekenti. Tuomet, kai tėvas bandė tave sulaikyti, tu toliau 
grasinai jam, taip pat savo motinai, jeigu ir ne puolimu, tai kažkuo 
taip pat pavojingu. Sakei, jog nori, kad visas pasaulis eitų šalin. 
Tikiu, tai išties tavo žodžiai. Eitų šalin. Protokole toliau rašoma, 
pone Petreli, kad nuėjai į namo, kuriuo dalijies su savo tėvais ir 
dviem jaunesnėmis seserimis, virtuvę. Ten pagriebei didelį virtu- 
vinį peilį ir juo mosikavai jų link, priversdamas patikėti, kad nori 
juos užpulti, o galiausiai metei peilį taip, jog šis įsmigo į sieną. Be 
viso to, kai atvyko policijos pareigūnai, užsirakinai savo kamba- 
ryje ir atsisakei išeiti, tačiau girdėjosi, kaip viduje garsiai kalbi, 
ginčydamasis su kažkuo, nors kambaryje, be tavęs, nieko nebuvo. 
Jie turėjo išlaužti duris, ar ne? Galiausiai priešinaisi policijos pa- 
reigūnams ir greitosios sanitarams, atvykusiems tau padėti, taip, 
kad vienam iš jų irgi prireikė medicinos pagalbos. Ar ši įvykių 
santrauka teisinga, pone Petreli? 

— Taip, - paniuręs atsakė jis, - atsiprašau dėl pareigūno. Jam 
pasisekė gauti niuksą į antakį. Buvo daug kraujo. 

— Sakyčiau, jam nepasisekė, - tarė daktaras Gulptililis. - Taip 
pat Ir tau. 

Urancis linktelėjo. 

« Dabar gal galėtum pasakyti man, kodėl šios dienos įvykiai 
taip susiklostė, pone Petreli? 


JOHN KATZENBACH Iš PAMIŠĖLIO ISTORIJA 41 


Nieko jam nesakyk! Kiekvienas tavo žodis bus panaudotas 
prieš tave! 

Francis vėl įsispoksojo pro langą — tyrinėjo horizontą. Jis ne- 
kentė žodžio „kodėl“. Tas žodis jį persekiojo visą gyvenimą. Fran- 
ci, kodėl negali susirasti draugų? Kodėl negali sutarti su savo 
seserimis? Kodėl negali tiesiai mesti kamuolio arba ramiai elgtis 
klasėje? Kodėl nekreipi dėmesio, ką kalba mokytoja? Arba skau- 
tų vadovas. Arba parapijos kunigas. Arba kaimynai. Kodėl tu 
kasdien slepiesi nuo kitų? Kodėl tu kitoks, Franci, kai mes teno- 
rime, kad būtum kaip visi? Kodėl nesusirandi darbo? Kodėl ne- 
gali lankyti mokyklos? Kodėl neini į armiją? Kodėl negali būti 
mylimas? 

— Mano tėvai mano, kad turiu kuo nors tapti. Dėl to ir kilo 
ginčas. 

— Juk žinai, pone Petreli, kad gavai puikų įvertinimą iš visų 
testų? Labai puikų, o tai gana keista. Taigi galbūt jų viltys dėl 
tavęs nėra nepagrįstos? 

— Manau, kad taip. 

— Tuomet kodėl ginčijaisi? 

— Tokie pokalbiai niekad nebūna pagrįsti, kaip mums dabar 
kalbantis, —- atsakė Francis. 

Atsakymas įžiebė daktaro veide šypsenėlę. 

— Ak, pone Petreli, įtariu, kad dėl to neklysti. Tačiau niekaip 
nesuprantu, kodėl diskusija taip dramatiškai pasisuko. 

— Mano tėvas elgėsi labai ryžtingai. 

— Trenkei jam, ar ne? 

Nieko neprisipažink! Jis tau pirmas trenkė! Pasakyk tai! 

— Jis man pirmas trenkė, - klusniai pasakė Francis. 

Daktaras Gulptililis vėl kažką pasižymėjo popieriaus lape. 
Francis pasimuistė. Daktaras pažvelgė į jį. 

— Ką jūs rašote? — paklausė Francis. 

— Ar tai svarbu? 

— Taip. Aš noriu Žinoti, ką jūs rašote. 

Neleisk jam tavęs paveikti! Išsiaiškink, ką jis rašo! Tikriausiai 
kažką negera! 

— Tai tiesiog keletas pastabų apie mūsų pokalbį, - pasakė dak- 
taras. 

— Aš manau, kad turėtumėt parodyti, ką užsirašinėjate, - pa- 
sakė Francis. - Aš atsakiau į jūsų klausimus, ir štai man irgi 
vienas iškilo. Kodėl kažką rašote apie mane ir neparodote? Taip 
nesąžininga. 

Francis pasimuistė vežimėlyje ir patampė savo pančius. Jis 
jautė kambarį kaistant, lyg karštis badytų adatėlėmis. Minutėlę 
iš visų jėgų bandė išsiveržti į laisvę, tačiau nepavyko. Giliai įkvė- 
pė ir sudribo atgal. 

— Susijaudinai? — paklausė daktaras po kelių akimirkų. 

Į šį klausimą atsiliepti tikrai nebuvo būtina, nes atsakymas 
rodės akivaizdus. 

— Tiesiog taip nesąžininga, —- tarė Francis, stengdamasis su- 
grąžinti savo balsui ramų toną. 

— Sąžiningumas tau atrodo labai svarbus? 

— Taip. Žinoma. 

— Taip, galimas dalykas, pone Petreli, kad šiuo atžvilgiu esi 
teisus. 

Abu vyrai vėl nutilo. Francis dar kartą išgirdo šnypščiant ra- 
diatorių, o paskui susimąstė, kad galbūt tai kvėpuoja sanitarai, 
taip ir nepajudėję iš savo vietos per visą pokalbį. Tada pamanė, 
jog tai gali būti ir vienas iš jo balsų, besistengiantis atkreipti į 
save dėmesį tokiu žemo tono šnabždesiu, kad sunku išgirsti. 

— Ar dažnai netenki kantrybės, kai įvykiai nevyksta taip, kaip 
nori, pone Petreli'? 

— Juk bet kas gali netekti kantrybės tokiu atveju? 

— Ar manai, kad turėtum skriausti žmones, kai viskas vyksta 
ne taip, kaip tau patiktų? 

— Ne. 

— Tačiau tu supyksti? 


JOHN KATZENBACH i PAMIŠĖLIO ISTORIJA 43 


— Visi kartais supyksta. 

— Ak, pone Petreli, šiuo atžvilgiu esi visiškai teisus. Tačiau 
svarbiausias klausimas, kaip mes elgiamės sukilus pykčiui, ar 
ne? Aš manau, kad mes turėtume pasikalbėti iš naujo, - dakta- 
ras pasilenkė į priekį, stengdamas įlieti familiarumo į pokalbį. — 
Taip, manau, kad dar keletas pokalbių mums priderėtų. Ar tai 
tau priimtina, pone Petreli?? 

Jis neatsiliepė. Atrodė, lyg daktaro balsas būtų pritilęs, tarsi kam 
nors sumažinus garsą, arba jo žodžiai sklistų iš didelio atstumo. 

— Ar galiu vadinti tave Franciu? — paklausė gydytojas. 

Jis ir šį kartą neatsakė. Nebepasitikėjo savo balsu, nes tasai 
pradėjo maišytis su krūtinėje sukilusiais jausmais. 

Daktaras Gulptililis akimirksnį jį stebėjo, tuomet paklausė: 

— Sakyk, Franci, ar prisimeni, ką prieš kurį laiką prašiau tave 
įsiminti? 

Šis klausimas, atrodo, sugrąžino jaunuolį į kambarį. Jis pa- 
žvelgė į gydytoją, nutaisiusį truputį klausiančią išraišką. 

— Ką? 

— Aš prašiau tavęs kai ką įsiminti. 

— Nieko aš nepamenu, - atšovė Francis. 

Daktaras lengvai linktelėjo galvą. 

— Galbūt visgi galėtum man priminti, kokia šiandien savaitės 
diena? 

— Kokia diena? 

— Taip. 

— Ar tai svarbu? 

— Įsivaizduokime, kad svarbu. 

— Ar jūs įsitikinęs, kad klausėte šito ir anksčiau? — pasiteiravo 
Francis, stengdamasis išlošti laiko. Tačiau šis paprastas faktas 
staiga tapo sunkiai prisimenamas, lyg užstotas debesų, susirin- 
kusių jo viduje. 

— Taip, — tarė daktaras Gulptililis, — aš tuo įsitikinęs. Kokia 
šiandien diena? 

Francis įtemptai mąstė, priešindamasis nerimui, užplūdusiam 
jo mintis. Jis dar kartą stabtelėjo, tikėdamasis, kad galbūt vie- 
nas iš balsų ateis jam į pagalbą, tačiau šie ir vėl tylėjo. 

— Mano nuomone, šiandien šeštadienis, - atsargiai atsakė Fran- 
cis, lėtai ir nedrąsiai tardamas kiekvieną žodį. 

— Tu tuo įsitikinęs? 

— Taip, - tačiau šis žodis nuskambėjo labai netvirtai. 

— Ar neprisimeni, kad aš prieš kurį laiką tau sakiau, jog šian- 
dien trečiadienis? 

— Ne. Tai būtų klaida. Šiandien šeštadienis, - Francis jautė, 
kaip jam sukasi galva, lyg daktaro klausimai būtų vertę bėgti 
nesibaigiančiais ratais. 

— Aš taip nemanau, - atsakė gydytojas, — tačiau tai nebesvar- 
bu. Kurį laiką tu pasiliksi su mumis, Franci, ir mes dar turėsime 
progų pasikalbėti apie šiuos dalykus. Esu įsitikinęs, kad ateityje 
tavo atmintis pagerės. 

— Aš nenoriu čia pasilikti, - paskubomis atsakė Francis. Jis 
jautė staigiai sukylant paniką, susiliejančią su neviltimi, akimirks- 
niu prasiveržusia į paviršių. —- Aš noriu eiti namo. Tikrai, tikiu, 
jie manęs laukia, jau greitai pietų metas, ir mano tėvai bei sese- 
rys nori, kad pietų susirinktų visi. Matote, tokia namų taisyklė. 
Reikia būti namie šeštą, nusiplauti rankas ir veidą. Jokių nešva- 
rių drabužių, su kuriais buvai lauke. Pasiruošus kalbėti maldą. 
Mes meldžiamės prieš valgydami. Visada meldžiamės. Kai ku- 
riomis dienomis kalbėti maldą yra mano darbas. Mes turime pa- 
dėkoti Dievui už maistą ant stalo. Atrodo, kad šiandien mano 
eilė — taip, esu tuo tikras — taigi man reikia ten būti, aš negaliu 
vėluoti. 

Jis jautė akis geliančias ašaras ir kūkčiojimą, užgožiantį kai 
kuriuos žodžius. Tačiau viskas vyko tarsi veidrodyje, 0 tuo tar- 
pu tikrasis Francis stovėjo nuošaliau ir stebėjo save. Jis labai 
stengėsi suklijuoti šias savo dalis į vieną visumą, bet tai buvo 
sunku. 

— Galbūt, — švelniai tarė daktaras Gulptililis, - norėtum ko 
nors paklausti? | 

— Kodėl aš negaliu eiti namo? - pro ašaras klausimą iškosėjo 
Francis. 

— Todėl, kad žmonės jaudinasi dėl tavęs, Franci, ir todėl, kad 
bijo tavęs. 

— Kokia čia vieta? 

— Tai vieta, kur mes tau padėsim, - atsakė gydytojas. 

Melagis! Melagis! Melagis! 

Daktaras Gulptililis pažiūrėjo į sanitarus ir pasakė: 

— Pone Mūzi, prašau tavęs ir tavo brolio nugabenti poną Petrelį 
į Amersto pastatą. Aš išrašiau receptą keletui vaistų ir keletą pa- 
pildomų instrukcijų ten esančioms seselėms. Jį reikia stebėti tris- 
dešimt šešias, o gal ir daugiau valandų iki tol, kol jos nuspręs 
perkelti poną Petrelį į bendrą palatą, - jis padavė aplanką mažes- 
niajam iš Francį saugančių vyrų, tas atsakydamas linktelėjo. 

— Kaip pasakysit, daktare. 

— Būtinai, daktare, - atsiliepė didysis sanitaras, žengdamas už 
vežimėlio, griebdamas rankenas ir skubiai apsukdamas Francį. 
Nuo šio judesio pacientui staiga apsvaigo galva, ir jis vėl ėmė 
kūkčioti. 

— Nebijokit taip, pone Petreli. Netrukus reikalai pasitaisys. 
Mes jumis gerai pasirūpinsime, — sušnabždėjo didysis vyras. 

Francis juo nepatikėjo. 

Jį išvežė iš daktaro kabineto, atgal į laukiamąjį. Ašaros tekėjo 
skruostais, surakintos rankos virpėjo. Sukiojosi vežimėlyje, ban- 
dydamas atkreipti didžiojo arba mažojo sanitaro dėmesį, O jo 
balsas lūžinėjo iš baimės ir nesuvaldomo liūdesio. 

— Prašau, - gailiai ištarė jis, - aš noriu grįžti namo. Jie manęs 
laukia. Ten mano vieta. Prašau, parvežkite mane namo. 

Mažesnysis sanitaras susiraukė, lyg jam būtų sunku klausytis 
Francio maldavimų. Jis uždėjo ranką pacientui ant peties ir pa- 
kartojo: 

— Viskas bus gerai, paklausyk manęs. Viskas susitvarkys. 
Tššš... —- kalbėjo jis, lyg su kūdikiu. 

Rauda, kylanti iš gilumos, draskė Franciui krūtinę. Impozan- 
tiškoji sekretorė nekantriai ir piktai pažvelgė iš už rašomojo stalo. 

— Užtilk! - įsakė Franciui. 

Jis kosėdamas užgniaužė kūkčiojimą. 

Besistengdamas nusiraminti, apsižvalgė kambaryje ir pamatė 
du uniformuotus raitosios policijos pareigūnus, dėvinčius pil- 
kus mundurus ir mėlynas jojimo kelnes, sukištas į nublizgintus, 
kelius siekiančius batus. Jie abudu buvo augaloti, aukšti ir tvar- 
kingi, tikri disciplinos pavyzdžiai, trumpai kirptais plaukais ir 
tvirtai prie šonų laikomomis trikampėmis skrybėlėmis. Kiekvie- 
ną juosė odiniai Semo Brauno diržai, nublizginti iki veidrodinio 
spindėjimo, o prie liemens kabojo po revolverį dėkle. Tačiau Fran- 
cio dėmesį išsyk patraukė jų lydimas vyras. 

Jis buvo žemesnis už pareigūnus, bet tvirtai sudėtas. Francis 
spėjo, kad šis asmuo, ko gero, dar nesulaukęs trisdešimties. Vy- 
riškis stovėjo nuobodžiaudamas, atsipalaidavęs. Nors jo rankos 
buvo surakintos, tačiau kūno kalba bylojo, kad antrankiai tėra 
nedidelis nepatogumas, 0 ne suvaržymas. Jis dėvėjo tamsiai mė- 
lyną parašiutininko kombinezoną su pavadinimu „MC I-Boston“, 
geltonai išsiuvinėtu virš kairės viršutinės kišenės, ir avėjo senus 
nutrintus sportbačius, kuriems trūko raištelių. Vyras turėjo il- 
gokus rudus plaukus, kyšančius iš po prakaito dėmėmis išmar- 
gintos kepuraitės su užrašu „Boston Red Sox“, o ant veido buvo 
dviejų dienų barzdos plaukeliai. Tačiau visų pirma Francis pa- 
stebėjo jo akis, kurios budriai ir atidžiai žvalgėsi aplink, nederė- 
damos su ramia vyro poza, ir stengėsi aprėpti kuo daugiau daly- 
kų kaip galėdamos greičiau. Tose akyse buvo matyti tam tikra 
gelmė, kurią Francis įžvelgė netgi pro savo sielvartą..Jis nežino- 
jo, kaip tai įvardyti, bet, rodėsi, lyg vyriškis matytų ką nors be 
galo liūdną, slypintį jo regėjimo lauko horizonte, todėl viskas, 
ką jis matė ar girdėjo, buvo nuspalvinta šio slapto liūdesio. Akys 

sustojo ties Franciu ir vyras išspaudė užjaučiamą šypsenėlę, ku- 
ri, rodos, buvo skirta tiesiogiai pacientui. 

— Kaip tu, drauguži? — paklausė jis. Kiekvienas žodis buvo 
nuspalvintas nežymaus bostoniško ir airiško akcento. — Ar vis- 
kas taip blogai? 

Francis papurtė galvą. 

— Aš noriu eiti namo, bet jie sako, kad turiu likti čia, - atsakė 
jis ir graudžiai bei spontaniškai paklausė: - Ar galit man padėti, 
pone? 

Vyras truputį pasilenkė prie Francio. 

— Įtariu, kad čia yra daugiau nei keli žmonės, kurie norėtų eiti 
namo, bet negali. Aš ir pats neseniai papildžiau jų gretas. 

Francis pažvelgė į vyrą. Nežinojo kodėl, bet ramus šio vyro 
balsas padėjo jam nurimti. 

— Ar gali man padėti? - leptelėjo Francis pasikartodamas. 

Vyras nusišypsojo nerūpestingai ir kartu liūdnai. 

— Aš nežinau, ką galiu padaryti, - pasakė jis. - Bet padarysiu 
viską, ką galiu. 

— Pažadi? — greitai paklausė Francis. 

— Gerai, — pasakė vyras. - Aš pažadu. 

Francis atsirėmė į kėdę ir sekundėlę užsimerkė. 

— Ačiū, — sušnibždėjo jis. 

Sekretorė nutraukė pokalbį aštraus, pabrėžtino tono įsaky- 
mu, skirtu mažesniajam iš dviejų juodųjų sanitarų. 

— Pone Mūzi. Šis ponas... - ji mostelėjo į vyrą su kombinezo- 
nu. — Tai ponas... - ji minutėlę padvejojo prieš tęsdama, rodės, 
j0g sąmoningai nesako jo vardo, — ...tai ponas, apie kurį mes 
anksčiau kalbėjome. Pareigūnai palydės jį pas daktarą, tačiau pra- 
šau skubiai sugrįžti 1r nuvesti poną į jo naujus apartamentus, — šis 
žodis buvo ištartas su sarkazmo gaidele, — kai tik įkurdinsite 
Petrelį Amerste. Jo ten laukia. 

— Taip, ponia, - pasakė didesnysis brolis, lyg būtų jo eilė kal- 
bėti, nors moteriškės nurodymai buvo skirti mažesniajam. - Kaip 
jūs pasakysit, taip mes padarysim. 

Vyriškis su kombinezonu vėl pažvelgė į Francį. 

— Kuo tu vardu? - paklausė jis. 

— Francis Petrelis, - atsakė Francis. 

Vyras su kombinezonu nusišypsojo. 

— Petrelis - graži pavardė. Žinai, yra toks mažas jūrinis paukš- 
tis*, įprastas Keip Kodui. Tai tokie paukščiai, kuriuos matai 
skraidančius tiesiai virš bangų vasaros popietėmis, nardančius 
po purslus. Gražūs. Baltais sparnais, kuriais vieną sekundę pla- 
ka iš visų jėgų, o kitą sklendžia be jokių pastangų. Jų regėjimas 
turi būti labai aštrus, kad pastebėtų smėlinį unguriuką arba pūgžlį 
bangų mūšoje. Poetiškas paukštelis, galima tuo neabejoti. Ar 
galėtum taip skristi, pone Petreli'? 

Francis papurtė galvą. 

— Ak, - pasakė vyriškis su kombinezonu, - na, galbūt turė- 
tum išmokti. Ypač jei tave žada ilgam uždaryti šioje nuostabioje 
vietoje. 

— IVlėkit! — šiurkščiai įterpė vienas iš pareigūnų, tačiau vyriš- 
kis tik nusišypsojo: 

— O ką jūs padarysit? 

Pareigūnas neatsakė, nors jo veidas truputį paraudo, 0 vyriš- 
kis vėl atsisuko į Francį, ignoruodamas policininko komandą. 

— Francis Petrelis. Francis Paukštelis. Man taip labiau patin- 
ka. Neimk visko taip į širdį, Franci Paukšteli, ir mes greitai vėl 
pasimatysime. Pažadu. 

Francis nepajėgė atsakyti, tačiau pasijuto truputį padrąsintas 
vyro žodžių. Pirmą sykį nuo pat ryto, prasidėjusio riksmais, šau- 
kimu ir kaltinimais, jis pasijuto nevisiškai vienas. Rodės, lyg 
šiurkštus klegesys ir nuolatinis triukšmas, kuris visą dieną kan- 
kino jo ausis, sumažėjo tarsi pritildžius trimituojantį radiją. Fran- 
cis girdėjo pritariamai murmant keletą savųjų balsų ir nuo to 


* Petrelis — kregždinių audrapaukščių rūšies pavadinimas. (Čia ir toliau 


vert. past. ) 

dar šiek tiek atsipalaidavo. Tačiau neturėjo laiko susikaupti prie 
šios minties, nes jį skubiai išvežė iš kabineto į koridorių ir ai- 
džiai užsitrenkė durys. Šalta dulksna privertė jį sudrebėti ir pri- 
minė, kad nuo šio momento viskas, ką žinojo apie gyvenimą, 
pasikeitė, o ką dar sužinos, neaišku ir nuo jo paslėpta. Turėjo 
įsikąsti į apatinę lūpą, kad vėl neapsiverktų, iš visų jėgų stengėsi 
nuryti raudą, kai jį oriai vežė iš priimamojo, gilyn į Valstybinės 
Vakarų ligoninės šerdį. 


Trečias skyrius 


Silpna ryto šviesa vos slydo virš gretimų namų stogų, nepastebi- 
mai įsiskverbdama į mano skurdų butuką. Aš stovėjau priešais 
sieną, žiūrėdamas į žodžius, kuriuos vakar naktį surašiau vienu 
ilgu stulpeliu. Mano raštas buvo tankiai suglaustas, nervingas. 
Žodžiai išsidėstę vingiuotomis eilutėmis, panašiai kaip kviečiai 
lauke, kai papučia šiltas vėjas. Aš paklausiau savęs: negi tikrai 
taip bijojau tą dieną, kai atvykau į ligoninę? Atsakymas buvo 
paprastas: taip. Iš tikrųjų bijojau labiau, nei aprašiau. Atmintyje 
skausmas išblunka. Motina pamiršta gimdymo kančias, laiky- 
dama glėbyje kūdikį, kareivis nebepamena žaizdų skausmo, kai 
generolas sega jam prie krūtinės medalį, o orkestras groja karinį 
maršą. Ar aš pasakiau tiesą apie tai, ką mačiau? Ar teisingai 
išdėsčiau detales? Ar iš tiesų nutiko taip, kaip aš prisimenu? 

Aš čiupau pieštuką ir suklupau ant grindų ties ta vieta, kur 
vakar baigiau rašyti. Minutėlę padvejojau ir parašiau: 


Buvo praėjusios mažiausiai keturiasdešimt aštuonios valan- 
dos, kai Francis Petrelis pabudo niūrioje pilku veltiniu išmuš- 
toje vienutėje, tvirtai supančiotas tramdomaisiais marškiniais. 
Jo širdis daužėsi, liežuvis ištino, jis troško šalto gėrimo ir ko- 
kios nors draugijos... 

Buvo praėjusios mažiausiai keturiasdešimt aštuonios valandos, 
kai Francis Petrelis pabudo niūrioje pilku veltiniu išmuštoje 
vienutėje, tvirtai supančiotas tramdomaisiais marškiniais. Jo 
širdis daužėsi, liežuvis ištino, jis troško šalto gėrimo ir kokios 
nors draugijos. Sustiręs gulėjo ant plieninio gulto, užtiesto plo- 
nu, tamsiomis dėmėmis išmargintu čiužiniu, keldamas žvilgsnį 
nuo skuduro spalvos sienų iki lubų, tyrinėdamas kuklų inven- 
torių ir savo savijautą. Jis pajudino kojų pirštus, aplaižė su- 
skeldėjusias lūpas ir skaičiavo besidaužantį pulsą, kol pajuto, 
jog šis lėtėja. Nuo suleistų vaistų jautėsi lyg palaidotas ar bent 
jau užpiltas kokiu nors tirštu sirupu. Aukštai virš jo švietė vie- 
nintelė balta elektros lemputė, uždengta vieliniu tinklu, ir ryš- 
ki šviesa skaudino akis. Jis žinojo, kad turėtų būti alkanas, bet 
nebuvo. Timptelėjo savo pančius ir išsyk suprato, kad tai bergž- 
džios pastangos. Nutarė, kad turėtų šauktis pagalbos, tačiau 
visų pirma sušnabždėjo sau: 

— Ar jūs dar čia? 

Minutėlę buvo tylu. 

Paskui jis išgirdo keletą balsų, kalbančių vienu metu, tačiau 
visi buvo silpni, lyg prispausti pagalve: 

Mes čia. Mes visi dar čia. 

Tai jį nuramino. 

Tu turi slėpti mus, Franci. 

Jis pats sau linktelėjo, nes tai atrodė akivaizdu. Juto savyje 
kylant vienas kitam prieštaraujančių argumentų bangą, beveik 
kaip matematikas, matantis ant lentos parašytą sudėtingą lygtį, 
kuri gali turėti keletą atsakymų variantų. Balsai, kuriais vadova- 
vosi, buvo kalti ir dėl dabartinės jo padėties, ir jis šiek tiek abe- 
jojo, ar išties turėtų juos slėpti, jei nori kada nors išsikrapštyti iš 
Valstybinės Vakarų ligoninės. Vertindamas padėtį, girdėjo pa- 
žįstamus balsus žmonių, kurie keliavo jo vaizduotėje, sutikdami 
su juo. Visi šie balsai turėjo charakterį: reikalaujantis balsas, 
disciplinos balsas, nuolaidus balsas, susirūpinęs balsas, taip pat 

balsai, kurie perspėja, nuramina, abejoja ir nusprendžia. Jie tu- 
rėjo tonus ir temas; jis jau žinojo, kada vieno ar kito tikėtis pra- 
bylant - priklausė nuo situacijos. Ginčo su tėvais metu, kai bu- 
vo pakviesta policija ir greitoji, visi balsai triukšmingai reikala- 
vo dėmesio. Tačiau dabar jis turėjo stengtis, norėdamas juos iš- 
girsti, net suraukti kaktą iš susikaupimo. 

Tai, pamanė jis, šiokia tokia savivokos dalis. 

Francis nepatogiai gulėjo ant lovos dar valandą, jausdamas 
siauro kambarėlio ankštumą, kol vienintelėse duryse cypdamas 
atsidarė mažas langelis. Iš savo vietos tegalėjo ką nors matyti 
pasikeldamas lyg atsilenkimą darantis atletas, o tai padaryti bu- 
vo nelengva dėl tramdomųjų marškinių. Pirmiausia jis įžiūrėjo 
vieną akį, paskui kitą, spoksančias į jį, ir pasistengė išspausti 
silpną „sveiki?“ 

Niekas neatsiliepė, o langelis užsitrenkė. 

Jo nuomone, praėjo dar pusvalandis, kol langelis vėl atsida- 
rė. Jis bandė dar kartą pasisveikinti, ir šįsyk tai pavyko, nes po 
sekundėlės išgirdo spynoje pasukamą raktą. Durys girgždėda- 
mos atsidarė, ir jis pamatė didesnįjį iš dviejų sanitarų, besigrū- 
dantį į mažą vienutę. Vyriškis šypsojosi, lyg būtų užtiktas besa- 
kantis pokštą. Jis maloniai linktelėjo Franciui. 

— Kaip laikotės šįryt, pone Petreli? — linksmai paklausė jis. — 
Numigote? Jaučiatės alkanas? 

— Man reikia atsigerti, - sukrenkštė Francis. 

Sanitaras linktelėjo. 

— Tai nuo vaistų, kuriuos jie tau suleido. Nuo jų liežuvis atro- 
do storas, lyg būtų visas ištinęs, ar ne? 

Francis linktelėjo. Sanitaras išėjo į koridorių ir tuoj sugrįžo 
su plastikiniu puodeliu vandens. Jis prisėdo ant gulto kraštelio 
ir kilstelėjo Francį lyg sergantį vaiką, kad šis galėtų gurkštelėti 
skysčio. Vanduo buvo šiltas, netgi sūrokas, su nedideliu metalo 
prieskoniu, tačiau tuo metu paprasčiausias gerkle tekančio gėri- 
mo jausmas ir prilaikančios sanitaro rankos spaudimas nurami- 

no jį labiau, nei jis galėjo tikėtis. Sanitaras tą greičiausiai supra- 
to, nes tyliai ištarė: 

— Viskas bus gerai, pone Petreli. Pone Paukšteli. Taip tave pa- 
vadino tas naujokas, ir aš manau, kad tai labai nebloga pravar- 
dė. Ši vieta iš pradžių atrodo nemaloni, reikia laiko prie jos pri- 
prasti, tačiau tau viskas bus gerai. Aš Žinau. 

Jis paguldė Francį atgal lovon ir pridūrė: 

— Dabar tave apžiūrės daktaras. 

Po keleto sekundžių Francis išvydo apvalų daktaro Gulptililio 
pavidalą, įslenkantį pro duris. Daktaras nusišypsojo ir paklausė 
savo dainingu monotonišku balsu: 

— Pone Petreli. Kaip savijauta šį rytą? 

— Gerai, - atsakė Francis. Jis išties nežinojo, ką kita galėtų 
pasakyti. Tuo pat metu girdėjo aidint savuosius balsus, kurie per- 
spėjo būti labai atsargų. Tačiau jie buvo gerokai tylesni, nei galė- 
tų būti, rodės, lyg šauktų jam iš plačios bedugnės. 

— Ar prisimeni, kur esi? — pasiteiravo daktaras. 

Francis linktelėjo. 

— Aš ligoninėje. 

— Taip, —- su šypsena atsakė gydytojas, —- tai nesunku atspėti. 
Ar pameni, kurioje? Pameni, kaip čia atvykai? 

Francis prisiminė. Paprasčiausias atsakinėjimas į klausimus 
nuginė dalį rūko, iki tol temdžiusio jo regėjimą. 

— Čia Valstybinė Vakarų ligoninė, - pasakė jis. - Aš atvykau 
greitąja pagalba po to, kai susiginčijau su savo tėvais. 

— Labai gerai. Ar pameni, koks dabar mėnuo? Kokie metai? 

— Manau, jog vis dar kovas ir tūkstantis devyni šimtai septy- 
niasdešimt devintieji. 

— Nuostabu, - daktaras atrodė nuoširdžiai patenkintas. - Įta- 
riu, jog jau esi labiau susivokęs. Manau, šiandien jau galėsime 
išleisti tave iš izoliatoriaus ir nuimti antrankius bei pradėti in- 
tegraciją į bendruomenę. To aš 1r tikėjausi. 

— Aš norėčiau jau važiuoti namo, - tarė Francis. 

— Atsiprašau, pone Petreli, bet tai kol kas neįmanoma. 

— Aš nemanau, jog noriu čia pasilikti, - pasakė Francis. Jo 
balsas vėl grasino imti drebėti, kaip atvykimo dieną. 

— Tai tavo paties labui, — atsakė daktaras. 

Francis tuo abejojo. Jis žinojo nesąs tiek pamišęs, kad nesu- 
prastų, jog tai iš tikrųjų kitų Žmonių labui, o ne jo paties. Gar- 
siai to nepasakė. 

— Kodėl negaliu važiuoti namo? — paklausė jis. - Aš nieko 
bloga nepadariau. 

— Ar prisimeni virtuvinį peilį? O savo grasinančius žodžius? 

Francis papurtė galvą. 

— Tai buvo nesusipratimas, — ištarė jis. 

Daktaras Gulptililis nusišypsojo. 

— Žinoma, kad buvo. Tačiau liksi sa mumis, kol suprasi, jog 
negalima vaikščioti aplink ir grasinti žmonėms. 

— Pažadu, aš taip nedarysiu. 

— Dėkoju, pone Petreli. Tačiau pažadas tokiomis aplinkybė- 
nęs, deja. Vaistai, kurių tau davėme, turėtų padėti. Tęsiant jų 
vartojimą, kumuliacinis vaistų efektas padės tau geriau kontro- 
liuoti situaciją ir prisitaikyti. Paskui mes galbūt galėsime aptarti 
grįžimą į visuomenę ir visavertiškesnį vaidmenį joje. 

Paskutinį sakinį jis ištarė lėtai, tuomet dar pridūrė: 

— O ką tavo balsai mano apie buvimą čia? 

Francis susiprato papurtyti galvą. 

— Aš negirdžiu jokių balsų, - laikėsi savo jis. Giliai viduje iš- 
girdo pritariantį chorą. 

Daktaras vėl nusišypsojo, parodydamas baltus, truputį nely- 
gius dantis. 

— Ak, pone Petreli, ir vėl nesu visai tikras, jog tuo tikiu. Ta- 
čiau, —- gydytojas padvejojo, - manau, kad prisitaikysi bendruo- 
menėje. Ponas Mūzis aprodys pastatą ir supažindins tave su tai- 
syklėmis. Taisyklės yra svarbios, ponc Petreli. Jų nedaug, bet jos 

labai svarbios. Paklusimas taisyklėms, tapimas visaverčiu mažo 
mūsų pasaulio nariu — tai psichinės sveikatos ženklai. Kuo tvir- 
čiau man įrodysi, kad gali sėkmingai gyventi čia, tuo arčiau kas- 
dien žengsi savo grįžimo į namus link. Ar supranti šią lygtį, po- 
ne Petreli? 

Francis energingai sulinksėjo. 

— Čia vyksta užsiėmimai. Organizuojamos susitikimų grupės. 
Reguliariai bus rengiami privatūs pokalbiai su manimi. Taip pat 
yra taisyklių. Visi šitie dalykai, sutelkti kartu, sukuria galimy- 
bes. Jeigu tau nepavyks prisitaikyti, tuomet, bijau, liksi čia il- 
gam, ir įprasta, kad nemaloniam laikui. 

Jis pamosavo po vienutę. 

— Pavyzdžiui, šis kambarėlis, — ir parodė į tramdomuosius 
marškinius, — šie įtaisai ir kiti lieka pasirinkimo teise. Jie visada 
lieka pasirinkimo teise. Tačiau svarbu jų išvengti, pone Petreli. 
Tai svarbu jūsų psichinei sveikatai. Ar aš aiškiai kalbu? 

— Taip, - atsakė Francis, — prisitaikyk. Paklusk taisyklėms, — 
jis kartojo tai mintyse, lyg mantrą ar maldą. 

— Būtent. Puiku. Matai, mes jau padarėme pažangą. Jauskis 
drąsiau, pone Petreli. Naudokis ligoninės privalumais, — dakta- 
ras atsistojo ir linktelėjo sanitarui: - Tvarka, pone Mūzi. Galite 
paleisti poną Petrelį. Prašau paskui palydėti jį per miegamuo- 
sius, surasti jam drabužių ir parodyti užsiėmimų kambarį. 

— Taip, pone, - atsiliepė sanitaras su karišku ryžtingumu. 

Daktaras iškrypavo pro izoliatoriaus duris, o sanitaras ėmėsi 
atrišinėti tramdomųjų marškinių dirželius, po to atvyniojo ran- 
koves, kurios iki tol buvo apsuktos aplink Francį, kol galų gale jį 
išlaisvino. Francis nerangiai pasirąžė ir patrynė rankas, stengda- 
masis grąžinti nors truputį energijos ir gyvybės į galūnes, kurios 
buvo taip stipriai surakintos. Jis nuleido kojas ant grindų ir sto- 
vėjo svyruodamas, jausdamas užplūstantį svaigulį. Sanitaras tik- 
riausiai tai pastebėjo, nes Francio petį sugriebė didžiulė ranka, 
kad jis nesukluptų. Pacientas jautėsi panašiai kaip kūdikis, žen- 

giantis pirmuosius žingsnelius, tačiau be kūdikiško džiaugsmo 
ir laimėjimo, jautė tik abejones ir baimę. 

Jis nusekė paskui poną Mūzį Amersto pastato penkto aukšto 
koridoriumi. Čia buvo išrikiuota pusė tuzino šeši su devyniais 
dydžio vienučių, išmuštų veltiniu, kiekviena buvo su dvigubu už- 
raktu ir stebėjimo langeliu duryse. Jis negalėjo pasakyti, ar jose 
kas nors buvo, išskyrus vieną atvejį, kai juos turbūt išgirdo ei- 
nančius pro šalį, nes iš už durų Francis išgirdo prislopintų ne- 
švankybių kaskadą, pasibaigusią ilgu, skausmingu riksmu. Kan- 
čios ir neapykantos mišinys. Jis pasiskubino, kad suspėtų pas- 
kui didįjį sanitarą, kuris, nė kiek nesutrikdytas kraupaus klyks- 
mo, tęsė geraširdiškus pajuokavimus apie pastato planavimą, li- 
goninę ir jos istoriją, eidamas pro dvivėres duris, vedančias pla- 
čių pagrindinių laiptų link. Francis vargiai teprisiminė, kaip ko- 
pė šiais laiptais prieš dvi dienas, nes jam atrodė, kad tai tolima ir 
vis sunkiau atmenama praeitis, kur jo mintys apie gyvenimą bu- 
vo visai kitokios. 

Pastato dizainas Franciui atrodė toks pat beprotiškas kaip ir 
jo gyventojai. Viršutinio aukšto patalpose vieni prie kitų šliejosi 
sandėliukai ir izoliatorių vienutės. Antrame ir trečiame aukš- 
tuose buvo plačiai atverti bendrabučio stiliaus miegamieji, ku- 
riuose sugrūstos stovėjo paprastos plieninės lovos ir retkarčiais 
pasitaikančios skrynutės daiktams. Miegamuosiuose buvo ankšti 
tualetai ir dušai. Francis išsyk pastebėjo, kad jų pertvarėlės tei- 
kė nedaug privatumo. Koridoriuose buvo kiti tualetai, su užra- 
šais ant durų: „vyrų“ arba „moterų“. Atiduodant duoklę pado- 
rumui, moterys buvo įkurdintos šiaurinėje koridoriaus dalyje, o 
vyrai pietinėje. Šias dvi dalis skyrė didelis medicinos punktas. 
Jis buvo apsaugotas vielinio tinklo pertvaromis ir užrakintomis 
plieninėmis durimis. Francis pastebėjo, jog visos durys turėjo 
po dvi, kartais net po tris įleistines spynas, užrakinamas iš iš- 
orės. Jas užrakinus, iš vidaus atrakinti nebuvo jokios galimybės, 
vien tik tada, jei turi raktą. 

Pirmas aukštas buvo padalytas į didelę atvirą erdvę, kuri, kaip 
Franciui pasakė, yra pagrindinis dienos kambarys, ir valgyklą 
bei virtuvę, pakankamai dideles, kad tris kartus per dieną būtų 
pamaitinti Amersto pastato gyventojai. Dar buvo keletas ma- 
žesnių kambarių, šie, jo supratimu, skirti grupinei terapijai. 
Kambariai buvo išsibarstę po visą pirmą aukštą. Visur buvo daug 
langų, pripildančių Amersto pastatą šviesos, tačiau kiekvieną 
langą dengė grotos, taigi šviesa į pastatą skverbėsi pro virbus, 
mesdama keistus grotelių pavidalo šešėlius ant glotnių, nubliz- 
gintų grindų ar spindinčio baltumo sienų. Pastato durys iš pa- 
žiūros buvo išdėstytos bet kaip. Kartais jos būdavo užrakintos, 
ir ponas Mūzis iš už diržo turėdavo išsitraukti didžiulį raktų 
rinkinį, kitais kartais jos būdavo atidarytos, taigi jie nekliudomi 
įeidavo. Francis negalėjo suprasti, kas sprendžia, kurias duris 
užrakinti. 

Tai buvo, jo nuomone, pats keisčiausias kalėjimas. 

Jie buvo uždaryti, bet neįkalinti. Apriboti, bet nesurakinti. 

Seselės ir sanitarai vilkėjo baltus chalatus kaip ir ponas Mūzis 
bei jo mažesnysis brolis, kurį jiedu sutiko koridoriuje. Kartais 
praeidavo vienas kitas terapeutas arba daktaro asistentas, so- 
cialinis darbuotojas arba psichologas. Šie civiliai dažniausiai dė- 
vėdavo sportinius švarkelius ir kelnes arba džinsus. Francis pa- 
stebėjo, kad beveik visi jie nešdavosi rusvo popieriaus vokus, 
segtuvus ir rudus aplankus po pažastim ir skubėdavo koridoriu- 
mi, žinodami kryptį ir tikslą, tarsi rankose gabendami užduotį 
jie išsiskirtų iš įprastos Amersto bendruomenės. 

Francio likimo broliai, pacientai, grūdosi patalpose. Vieni žmo- 
nės buvo glaudžiai susispaudę į būrelius, kiti agresyviai stovėjo 
vieni. Dauguma atsargiai stebėjo juos praeinančius. Kai kurie 
ignoravo. Niekas nenusišypsojo. Francis vos spėdavo apsidairy- 
ti, skubėdamas paskui greitai žygiuojantį poną Mūzį. Kiti pa- 
cientai jam sudarė margos, bet kaip surinktos įvairaus amžiaus 
ir ūgio Žmonių minios įspūdį. Plaukai, pasišiaušę lyg po sprogi- 

mo, ilgos barzdos, karančios lyg Žmonių senose, išblukusiose 
praėjusio šimtmečio nuotraukose. Ši vieta buvo pilna prieštara- 
vimų. Visur pasitaikydavo paklaikusių akių, kurios kibiai įsispok- 
sodavo į jį, einantį pro šalį, ir atvirkščiai, apsiblaususių žvilgsnių 
bei veidų, nusisukusių į sieną, vengiančių žvilgsnių susidūrimo. 
Jį supo žodžiai ir pokalbių nuotrupos, kartais sakomos aplinki- 
niams, kartais kalbamos sau. Apranga, rodės, paskutinėje vietoje; 
kai kurie žmonės dėvėjo laisvas ligoninės pižamas ir chalatus, kiti 
buvo apsirengę labiau įprastu gatvės stiliumi. Kai kurie vilkėjo 
ilgus vonios chalatus, kiti džinsus ir turkišku raštu išmargintus 
marškinius. Viskas atrodė truputį padrika ir nederėjo tarpusavy- 
je, lyg spalvos nebežinotų, su kuo derintis, arba dydžiai neatitik- 
tų. Marškiniai buvo per platūs, kelnės per trumpos arba per ankš- 
tos. Kojinės iš skirtingų porų. Dryželių deriniai su langeliais. Vi- 
sur tvyrojo koktus cigarečių dūmų kvapas. 

— Per daug liaudies, — tarė ponas Mūzis, jiems priėjus seselių 
punktą. — Vietų yra apie du šimtus. Tačiau tenka sutalpinti be- 
veik tris šimtus žmonių. Maniau, jie tai išsprendė, bet, pasirodo, 
dar ne. 

Francis neatsakė. 

— Tačiau tau lovą suradome, - pridūrė ponas Mūzis. Prie se- 
selių punkto jis sustojo. — Viskas bus puiku. 

— Sveikos, ponios, — pasisveikino jis. Dvi baltai apsirengusios 
seselės, sėdinčios už vieliniu tinklu apkalto langelio, atsisuko į 
jį. - Jūs atrodote nuostabiai mielos ir gražios šį puikų rytą. 

Viena seselė buvo sena, raukšlėtu išvargusiu veidu, tačiau ji 
išspaudė šypsenėlę. Kita buvo kresna juodaodė moteris, daug 
jaunesnė už savo kompanionę. Ji prunkštelėjo, lyg jau būtų gir- 
dėjusi galybę apgaulingų gražių žodžių ir neišpildytų pažadų. 

— Tu visada taip gražiai šneki, tačiau kažin ko tau prireikė šį 
kartą? 

Tai buvo ištarta juokaujant, šiurkščiu tonu, nuo kurio abi mo- 
terys nusišypsojo. 

— Ką jūs, ponios, aš tiesiog visada stengiuosi suteikti jūsų 
gyvenimui truputį džiaugsmo ir laimės, — atsakė sanitaras. — 
Ko gi dar? 

Seselės prapliupo juoku. 

— Nėra vyrų, kurie nieko nenorėtų, - pasakė juodaodė seselė. 

Baltoji seselė išsyk pridūrė: 

— Brangioji, tai tiesa, kaip Dievą myliu. 

Ponas Mūzis taip pat nusijuokė, o Francis stovėjo nuošaliai, 
nežinodamas, ką daryti. 

— Ponios, susipažinkite su ponu Franciu Petreliu, kuris liks 
pas mus. Pone Paukšteli, ši nuostabi jauna ledi vardu panelė Rait, 
ojos miela kompanionė vadinasi panelė Vinčel, - jis įteikė sese- 
lėms segtuvą. - Daktaras išrašė keletą vaistų šiam berneliui. At- 
rodo, taip pat kaip visada. 

Jis pasisuko į Francį ir tarė: 

— Ką manai, pone Paukšteli? Gal įsivaizduoji, jog daktaras 
išrašė tau puoduką karštos kavos rytais, o vakare gardaus šalto 
alaus bei pilną lėkštę keptos vištienos su kukurūzų paplotėliais? 
Tikėjaisi, kad daktaras išrašė šito? 

Francis, ko gero, atrodė priblokštas, nes sanitaras skubiai 
pridūrė: 

— Tiesiog šiaip linksminuos su tavim. Nieko bloga neturiu 
galvoje. 

Seselės peržvelgė segtuvą, tada padėjo prie kitų krūvos, ant 
stalo kampo. Vyresnioji, panelė Vinčel, iš po stalo ištraukė nedi- 
delį, pigų languotos medžiagos lagaminėlį. 

— Pone Petreli, tai jums paliko jūsų šeima. 

Ji tą perdavė pro langelį grotose ir, pasisukusi į sanitarą, tarė: 

— Aš jau jį apieškojau. 

Francis paėmė lagaminėlį, stengdamasis nugalėti užplūdusį 
graudulį. Jis išsyk pažino lagaminą. Buvo jį gavęs dovanų per 
vienas Kalėdas, kai buvo visai jaunas. Kadangi niekad niekur 
nekeliavo, lagamine saugojo įvairius neįprastus ir ypatingus daik- 

telius. Tai buvo lyg nešiojama slaptavietė, skirta vaikystėje su- 
rinktiems svarbiems daikčiukams, nes savo ruožtu kiekvienas 
daiktelis buvo tarsi kelionė. Pušies kankorėžis, rastas vieną ru- 
denį, žaislinių kareivėlių rinkinys, vaikiškų eilėraščių knygelė, 
taip ir negrąžinta bibliotekon. Jo rankos sudrebėjo, liesdamos 
dirbtine oda apsiūtą krepšio kraštelį, ir jis paėmė už rankenos. 
Lagamino užtrauktukas buvo atitrauktas, todėl Francis pamatė, 
j0g viskas, kas ten buvo anksčiau, yra pakeista keliais drabužiais 
iš jo namų spintos. Išsyk suprato, kad viskas, ką jis turėjo su- 
kaupęs šiame krepšyje, buvo išimta ir išmesta. Rodės, supakuo- 
dami tai ir atsiųsdami jam, palydėdami į kelią, tėvai būtų paro- 
dę, kaip mažai jie išmano apie sūnaus gyvenimą. Francis pajuto, 
kaip dreba apatinė lūpa, ir pasijuto visiškai vienišas. 

Seselės padavė pro grotas dar vieną daiktų rinkinį, susidedan- 
tį iš kelių šiurkščių paklodžių ir pagalvės užvalkalų, nudėvėto 
alyvų žalumo vilnonio apkloto, atlikusio nuo armijos, chalato, 
panašaus į tuos, kuriuos jis matė dėvimus kai kurių pacientų, ir 
keleto pižamų, irgi panašių į regėtas. Jis uždėjo šiuos daiktus 
ant lagaminėlio viršaus ir pakėlė viską prieš save. 

Ponas Mūzis linktelėjo. 

— Gerai, parodysiu tavo lovą. Galėsi susitvarkyti daiktus. Ką 
dar turime ponui Paukšteliui, ponios? 

Viena iš seselių vėl pažiūrėjo į grafiką: 

— Priešpiečiai vidurdienį. Tada laisvas laikas iki grupinės tera- 
pijos su ponu Evansu šimtas pirmame kabinete, trečią valandą. 
Čia jis grįš pusę penkių - tada laisvas laikas. Vakarienė šeštą 
valandą. Vaistai septintą. Tai ir viskas. 

— Supratai, pone Paukšteli? 

Francis linktelėjo. Jis nepasitikėjo savo balsu. Giliai viduje 
girdėjo aidint įsakymus laikytis taisyklių, tylėti ir išlikti budriam. 
Pacientas nusekė paskui poną Mūzį pro duris į kambarį, čia ei- 
lėmis buvo išrikiuota apie trisdešimt keturiasdešimt lovų. Visos 
lovos buvo paklotos, išskyrus vieną, netoli nuo durų. Ant lovų 

pulėjo pustuzinis vyrų, jie arba miegojo, arba spoksojo į lubas. 
ljus Franciui, nė vienas net nepažvelgė į tą pusę. 

Ponas Mūzis padėjo jam pasikloti lovą ir sudėti drabužius į 
skrynutę. Ten užteko vietos ir mažajam lagaminėliui. Francio 
Ikurdinimas truko mažiau nei penkias minutes. 

— Na, štai ir viskas, —- tarė ponas Mūzis. 

— Kas man bus toliau? —- paklausė Francis. 

Sanitaras truputį liūdnai nusišypsojo. 

— Dabar, pone Paukšteli, turi stengtis, kad tau taptų geriau. 

Francis linktelėjo. 

— Kaip? 

— Tai ir yra didysis klausimas, Paukšteli. Tai turėsi išsiaiškinti 
pats. 

— Ką gi man daryti? - paklausė Francis. 

Sanitaras pasilenkė prie jo. 

— Tiesiog 'aikykis nuošaliai. Ši vieta kartais gali būti šiek tiek 
nemaloni. Pasistenk pažinti kitus ir duok jiems tiek vietos, kiek 
reikia. Nesistenk per greitai susidraugauti, Paukšteli. Tiesiog būk 
užsičiaupęs ir laikykis taisyklių. Jei prireiks pagalbos, pasikal- 
bėk su manim arba mano broliu, ar su viena iš seselių, ir mes 
pasistengsime padėti. 

— O kokios tos taisyklės? — ištarė Francis. 

Didysis sanitaras pasisuko ir parodė į aukštai ant sienos pa- 
kabintą ženklą: 


NERŪKYTI MIEGAMAJAME 
NETRIUKŠMAUTI 

NEKALBĖTI PO DEVINTOS VAKARO 
GERBTI KITUS 

GERBTI KITŲ ŽMONIŲ NUOSAVYBĘ 


Perskaitęs du kartus, Francis pasisuko. Jis nežinojo, kur eiti, 
nei ką daryti. Atsisėdo ant lovos krašto. 

Kitame kambario kampe, vienas iš ant lovos gulinčių vyrų, 
kuris iki tol apsimetė miegantis, staigiai pašoko. Jis buvo labai 
aukštas, daugiau nei šešių su puse pėdų, įdubusia krūtine ir plo- 
nomis kaulėtomis rankomis, kyšančiomis iš po nudriskusių marš- 
kinėlių su išsiuvinėtu Naujosios Anglijos patriotų šūkiu. Turėjo 
į dūmtraukius panašias kojas, kyšančias iš žalsvų chirurgo ap- 
rangos kelnių, per trumpų šešiais coliais. Marškinėlių rankovės 
buvo nukirptos iki pat pečių. Pacientas buvo daug vyresnis už 
Francį, o pražilę plaukai krito ant pečių susivėlusiais kuokštais. 
Jo akys staiga išsiplėtė, lyg jis būtų pusiau išsigandęs, pusiau 
įtūžęs. Vyriškis pakėlė išdžiūvusią lyg numirėlio ranką ir parodė 
į Francį. 

— Baik! — suriko senis, — tučtuojau nustok! 

Francis truputį atsitraukė atgal. 

— Ką baigti? 

— Tiesiog baik! Aš viską perpratau! Manęs neapkvailinsi! Aš 
supratau iškart, vos tik tu įėjai! Tuoj pat baik! 

— Kad aš net nežinau, ką darau, - nedrąsiai atsakė Francis. 

Dabar vyriškis jau mojavo abiem rankom ore, lyg braukda- 
mas nematomus voratinklius nuo tako. Jo balsas kilo sulig kiek- 
vienu žingsniu, žengiamu skersai kambario. 

— Nustok! Nustok! Aš tave kiaurai matau! Su manim šitaip 
nesielgsi! 

Francis apsidairė, ieškodamas kur pabėgti ar pasislėpti, ta- 
čiau buvo įkliuvęs tarp jo link svirduliuojančio pamišėlio ir gali- 
nės kambario sienos. Kiti keli vyrai miegamajame vis dar miego- 
jo ar tiesiog nekreipė dėmesio į tai, kas vyksta. 

Pamišęs vyriškis, atrodo, netgi dar labiau išaugo ir sulig kiek- 
vienu žingsniu darėsi vis piktesnis. 

— Aš žinau! Aš viską supratau! Vos tik įėjai! Tučtuojau nu- 
stok! 

Francis sustingo netekęs žado. Visi jo vidiniai balsai persigan- 
dę rėkė patarimų kaskadas: Bėk! Bėk! Jis mus nuskriaus! Slėp- 

kis! Sukiojo galvą kairėn ir dešinėn, bandydamas pamatyti, kaip 
galėtų pasprukti nuo aukštojo vyro antpuolio. Francis stengėsi 
priversti savo raumenis veikti, kad bent jau atsikeltų nuo lovos, 
tačiau tik atsitraukė atgal ir susigūžė. 

— Jei nenustosi, tai aš tave sustabdysiu! — šaukė vyriškis. At- 
rodė, jog jis ruošiasi pulti. 

Francis pakėlė rankas, stengdamasis apsiginti. 

Aukštasis vyriškis sugargaliavo kažką panašaus į karo šūkį, 
pasistiebė, išpūsdamas įdubusią krūtinę ir mojuodamas ranko- 
mis virš galvos. Atrodė pasiruošęs šokti ant Francio, kai kamba- 
rį perskrodė kitas balsas. 

— Stypena! Sustok tučtuojau! 

Aukštasis pacientas padvejojo, tuomet pasisuko balso link. 

— Stok, kur esi! 

Francis vis dar buvo prisispaudęs prie sienos ir negalėjo pa- 
matyti kalbančiojo, kol nepasitraukė aukštasis vyras. 

— Ką čia išdarinėji? 

— Betgi čia jis, - pasakė vyriškis kažkam, įėjusiam į miegamą- 
jį. Tuo metu jis, rodos, sumažėjo ir susitraukė. 

— Visai ne jis! - pasigirdo atsakymas. 

Francis galų gale pamatė, jog artėja tas pats vyriškis, kurį su- 
tiko savo pirmomis minutėmis ligoninėje. 

— Palik jį ramybėje! 

— Juk čia jis! Aš supratau, vos tik jį pamačiau! 

— Tą patį sakei ir man, kai pirmąsyk čia jėjau. Tą patį kartoji 
kiekvienam naujokui, atvykusiam į ligoninę. 

Po šių žodžių aukštasis pacientas sudvejojo. 

— Tikrai? — paklausė jis. 

— Taip. 

— Aš vis tiek manau, kad čia jis, - pasakė aukštasis, tačiau iš 
j0 balso keistai dingo visas įkarštis, teliko tik abejojimas. — Aš 
beveik įsitikinęs, - pridūrė: — Turiu pasakyti, jis neabejotinai 
gali būti tasai. 

Nepaisant tvirtai tariamų žodžių, jo kalboje girdėjosi dvejonė. 

— Tačiau kodėl? — paklausė kitas vyriškis. — Kodėl tu toks 
įsitikinęs? 

— Tiesiog, kai jis įėjo, tai atrodė labai akivaizdu, aš stebėjau, ir 
tuomet... - aukštojo balsas nusilpo ir nutilo. - Galbūt aš ir su- 
klydau. 

— Aš manau, jog tikrai suklydai. 

— Manai? 

— Manau. 

Kitas vyriškis paėjo priekin. Jis šypsojosi. Praėjo pro aukštąjį 
pacientą. 

— Nagi, Franci, matau, jau įsikūrei. 

Francis linktelėjo. 

Vyriškis atsisuko į aukštąjį pamišėlį: 

— Stypena, čia Paukštelis. Aš sutikau jį užvakar administraci- 
jos pastate. Jis visai ne tas, kuo jį laikai, ne daugiau, nei aš bu- 
vau, kai užvakar mane pirmąsyk pamatei. Galiu tave užtikrinti. 

— Kaip tu gali būti toks įsitikinęs? — pasiteiravo aukštasis vyras. 

— Na, aš mačiau jį atvykstantį, peržvelgiau jo ligos istoriją ir 
užtikrinu tave, jei jis būtų Šėtono sūnus, pasiųstas į ligoninę da- 
ryti blogio, tai būtų įrašyta, nes ten buvo visa informacija. Gim- 
tasis miestas. Šeima. Adresas. Amžius. Bet kas, ko paklausi, 
buvo įrašyta. Tačiau nieko apie tai, kad jis Antikristas. 

— Šėtonas — didis apgavikas. Jo sūnus turbūt toks pat suma- 
nus. Jis gebėtų pasislėpti. Netgi nuo Gerk piliulės. 

— Aha, gali būti. Tačiau su manimi buvo policininkai, o jie 
turėtų būti ištreniruoti pastebėti Šėtono sūnų. Jie, ko gero, būtų 
matę skrajutes ir pranešimus spaudoje, ir tuos skelbimus, ku- 
riuos kabina ant sienų pašte, supranti, apie ką aš? Abejoju, ar 
netgi protingiausias Šėtono sūnus sugebėtų pasislėpti nuo poros 
valstybinių pareigūnų. 

Aukštasis vyras įdėmiai klausėsi šio aiškinimo. Tada pasisuko 
į Francį. 

— Labai atsiprašau. Aš išties suklydau. Dabar matau, jog nesi 
tas, kurio aš taip budriai saugausi. Prašau priimti nuoširdžiau- 
sius mano atsiprašymus. Budrumas išties mūsų vienintelė gyny- 
ba nuo blogio. Turi būti labai atsargus, supranti, diena po die- 
nos, valanda po valandos. Tai vargina, tačiau tai tikrai būtina... 

Francis pagaliau sugebėjo nuropoti nuo lovos ir atsistoti. 

— Taip, žinoma, — pasakė jis. — Aš visai nepykstu. 

Aukštasis vyras sugriebė Francio ranką ir entuziastingai ją pa- 
spaudė. 

— Džiaugiuosi susipažinęs, Paukšteli. Esi kilniaširdis ir didžiai 
mandagus. Aš nuoširdžiai gailiuosi, jei tave išgąsdinau. 

Pamišėlis Franciui jau nebeatrodė baisus. Jis tiesiog atrodė 
senas ir apiplyšęs, šiek tiek panašus į pasenusį žurnalą, gerokai 
per ilgai išgulėjusį ant stalo. 

Aukštasis gūžtelėjo. 

— Mane vadina Stypena, - pasakė jis. - Aš dažniausiai būnu čia. 

Francis linktelėjo. 

— O aš... 

Kitas vyras įsiterpė: 

— Paukštelis. Niekas čia nevartoja savo tikrųjų vardų. 

Stypena skubiai palinksėjo galvą: 

— Gaisrininkas teisus, Paukšteli. Pravardės ir sutrumpinimai, 
ir panašiai. 

Paskui jis apsisuko, greitai nužygiavo skersai kambario atgal 
prie savo lovos, sudribo ant jos ir vėl įsispoksojo į lubas. 

— Jis neatrodo blogas vaikinas, ir blaiviai mąstant, nors šie 
žodžiai nekaip skamba šioje mieloje vietoje, aš tikiu, jog jis iš- 
ties nepavojingas, - tarė Gaisrininkas. - Šis vyrukas lygiai taip 
pat elgėsi su manimi užvakar — šaukė, rodė pirštais ir apskritai 
elgėsi, lyg ketintų mane sudraskyti plikomis rankomis - tokiu bū- 
du stengtųsi apsaugoti visuomenę nuo Antikristo ar Šėtono sū- 
naus, ar kas tai būtų. Nuo bet kokio demono, kuris atsitiktinai 
galėtų čia pakliūti. Taip jis elgiasi su visais nepažįstamaisiais, 

kurie čia įeina. Tai ne taip jau pamišėliška, kaip galima pamanyti. 
Šiame pasaulyje yra galybė blogio ir jis juk iš kažkur ateina, 
bent jau taip spėju. Nepakenktų būti budriam, kaip jis sako, 
netgi čia. 

— Ačiū tau, šiaip ar taip, — tarė Francis. Jis apsiramino, lyg 
vaikas, kuris manė esąs pasiklydęs, tačiau pastebėjo tam tikrą 
orientyrą, padėjusį susivokti. — Bet aš net nežinau, kuo tu vardu... 

— Aš nebeturiu vardo, - pasakė vyriškis. Jis tai ištarė su nedi- 
dele liūdesio gaidele, tačiau ją greitai pakeitė perkreipta šypse- 
nėlė tarsi su apgailestavimo atspalviu. 

— Kaipgi tu gali neturėti vardo? — paklausė Francis. 

— Aš jo atsisakiau. Dėl jo čia atsidūriau. 

Francis šito niekaip nesuprato. Vyriškis šypsodamasis papur- 
tė galvą: 

— Atsiprašau. Žmonės pradėjo vadinti mane Gaisrininku, nes 
juo aš buvau prieš atvykdamas į ligoninę. Gesinau gaisrus. 

— Bet... 

— Na, kadaise draugai vadino mane Piteriu. Taigi Piteris Gais- 
rininkas, tai turėtų tave patenkinti, Franci Paukšteli. 

— Gerai, — atsakė Francis. 

— Manau, kad tuojau suprasi, jog vardų sistema padeda geriau 
susivokti šioje vietoje. Štai, susitikai su Stypena, kurio pravardė 
jam tiesiog lipte limpa. Jau pažįsti brolius Mūzius, kuriuos čia 
visi vadina Didelis Juodukas ir Mažas Juodukas, pravardės jiems 
irgi labai tinka. Taip pat ir Gerk piliulę, šį slapyvardį daug leng- 
viau ištarti nei tikrąjį daktaro vardą, o tai, beje, išties atitinka jo 
požiūrį į gydymą. Su kuo dar susidūrei? 

— Su seselėmis už tų grotų, panele... 

— Panele Klaidele ir panele Akyląja? 

— Rait ir Vinčel. 

— Būtent. Yra ir kitų seselių, pavyzdžiui, seselė Mičel, kuri 
vadinama sesele Užknisa, ir seselė Smit, kuri tituluojama sesele 
Kauleliu, nes atrodo panašiai kaip Stypena. Taigi 17 Trumpa Blon- 

dinė, kuri atrodo gana gražiai. Dar yra socialinis darbuotojas 
ponas Evansas, vadinamas ponu Blogiu, kurį turėtum greit su- 
tikti, nes jis daugiau ar mažiau atsakingas už šį miegamąjį. O 
Gerk piliulės piktosios sekretorės vardas —- panelė Levis, tačiau 
kažkas praminė ją panele Įmantrybe. To ji nepakenčia, tačiau 
nieko negali padaryti, nes pravardė taip tvirtai prikibo, kaip tie 
aptempti megztukai, kuriuos ji mėgsta dėvėti. Ji atrodo tikras 
meno kūrinys. Galbūt šie vardai ir atrodo sudėtingi, tačiau per 
kelias dienas tikrai apsiprasi. 

Francis greitai apsižvalgė ir sušnabždėjo: 

— Ar visi Žmonės čia pamišę? 

Gaisrininkas papurtė galvą. 

— Čia pamišėlių ligoninė, Paukšteli, tačiau ne visi čia tokie. 
Kai kurie tiesiog seni ir nukaršę ir todėl atrodo truputį keisti. 
Kai kurie yra atsilikę, taigi lėtai viską suvokia, tačiau kodėl jie 
čia atsidūrė, lieka man paslaptis. Kai kurie žmogeliai kenčia nuo 
depresijos. Kiti girdi balsus. Ar tu girdi balsus, Paukšteli? 

Francis nežinojo, ką atsakyti. Atrodė, jog giliai jame vyksta 
ginčas; jis girdėjo argumentus, svaidomus pirmyn ir atgal, lyg 
tekėtų elektros srovė tarp polių. 

— Nenoriu sakyti, - dvejodamas atsiliepė Francis. 

Gaisrininkas linktelėjo. 

— Kai kuriuos dalykus geriau pasilikti sau. 

Jis trumpai apkabino Francį viena ranka, stumdamas jį išėji- 
mo link. 

— Eime, - tarė jis. - Aprodysiu mūsų naujus namus. 

— Ar tu girdi balsus, Piteri? — paklausė Francis. 

Gaisrininkas papurtė galvą. 

— Ne. 

— Negirdi? 

— Ne. Tačiau būtų neblogai, jei girdėčiau, — atsakė jis. Kalbė- 
damas jis vos vos šypsojosi lūpų kampučiais, ir bėgant laikui 
Francis perprato, jog ši šypsena atspindėjo nemažą Gaisrininko 

asmenybės dalį, nes tai buvo Žmogus, sugebantis pastebėti tuo 
pat metu humorą ir liūdesį tokiais momentais, kurie kitam nie- 


ko nereikštų. 


— Ar tu pamišęs? — paklausė Francis. 

Gaisrininkas vėl nusišypsojo, šįkart netgi truputį susijuokė. 
— Ar tu pats pamišęs, Paukšteli? 

Francis giliai įkvėpė. 

— Gal ir taip, - atsakė jis. — Aš net nežinau. 

Gaisrininkas papurtė galvą. 

— Aš taip nemanau, Paukšteli. Nemaniau ir kai pirmąsyk tave 
pamačiau. Na mažų mažiausiai nelabai pamišęs. Galbūt trupu- 
tėlį, tačiau kas čia bloga? 

Francis linktelėjo. Tai jį nuramino. 

— Tačiau kaipgi tu? — tęsė jis. 

Gaisrininkas padvejojo prieš atsakydamas. 

— Aš kai kas daug blogesnio, - lėtai ištarė jis. - Todėl ir esu 
čia. Jie turi išsiaiškinti, kas su manim negerai. 

— Kas gali būti blogiau, nei išprotėti? — nustebo Francis. 
Gaisrininkas kostelėjo. 

— Na, - pasakė jis, - manau, tau nepakenks sužinoti. Anks- 


čiau ar vėliau vis tiek išsiaiškintum. Aš žudau Žmones. 


Tardamas šiuos žodžius, jis išsivedė Francį į ligoninės koridorių. 


Ketvirtas skyrius 


Manau, taip viskas ir prasidėjo. 

Didysis Juodukas sakė man, kad nesistengčiau susidraugauti, 
būčiau atsargus, laikyčiausi nuošaliai ir paklusčiau taisyklėms, 
ir aš Iš visų Jėgų siengiausi vadovautis jo patarimais, išskyrus pir- 
mąjį perspėjimą. Kai pažvelgiu atgal, klausiu savęs, nejaugi sani- 
taras buvo neteisus. Tačiau pamišimas - tai blogiausia vienatvės 
rūšis, 0 aš buvau ir pamišęs, ir labai vienišas. Kai Piteris Gaisri- 
ninkas pasisiūlė mane palydėti keliu, besitęsiančiu į Valstybinės 
Vakarų ligoninės pasaulį, aš su džiaugsmu priėmiau jo draugiją 
ir neklausinėjau, ką jis turėjo galvoje, tardamas anuos žodžius, 
nors maniau, kad netrukus išsiaiškinsiu. Ligoninėje visi turėjo 
paslapčių, tačiau nedaug tų paslapčių likdavo neišaiškėjusios. 

Kartą mano jaunesnioji sesuo, jau praėjus daug laiko po to, 
kai mane paleido, paklausė, kas ligoninėje buvo blogiausia, ir aš 
po ilgų svarstymų atsakiau: rutina. Ligoninė egzistavo kaip pa- 
drikų mažų tarpsnių sistema, tačiau šie neturėjo jokio tikslo, iš- 
skyrus tai, kad pirmadienį padėdavo sulaukti antradienio, 0 ant- 
radienį - trečiadienio ir taip toliau, savaitė po savaitės, mėnuo po 
mėnesio. Ligoninėn pacientai patekdavo, nes būdavo atsiunčia- 
mi tariamai geranoriškų giminių arba šaltos ir neišmanėliškos 
socialinių paslaugų sistemos po paviršutiniško bylos apsvarsty- 

mo, kuriame mes dažnai net nedalyvaudavome, paskelbus nuo- 
sprendį - trisdešimčiai arba šešiasdešimčiai dienų. Tačiau mes 
greit supratome, kad šie skambūs terminai tokie pat netikri kaip 
mūsų girdimi balsai, nes ligoninės personalas galėjo pratęsti teis- 
mo nustatytą terminą tol, kol mes kėlėme grėsme sau ir kitiems, O 
šis apibrėžimas, matyt, mums, pamišėliams, visada tiko. Tūigi 
trisdešimties dienų nuosprendžio vykdymas lengvai galėjo trukti 
dvidešimt metų. Takelis pakalnėn, kuriuo galėjai nužygiuoti nuo 
psichozės iki senatvinės silpnaprotystės. Netrukus po atvykimo 
kiekvienas iš mūsų suprasdavo, jog yra panašus į senstančią amu- 
niciją, saugomą kur nors toliau nuo akių, kasdien vis labiau gen- 
dančią, rūdijančią ir prarandančią patvarumą. 

Pirmas dalykas, kurį suprasdavo žmogus, patekęs į Valstybi- 
ne Vakarų ligoninę, buvo tai, kad jį smarkiai apgavo - niekas iš 
tiesų nesistengė, kad tau pagerėtų, niekas išties neketino padėti 
tau grįžti namo. Daug kas buvo sakoma ir daug kas buvo daro- 
ma tariamai tam, kad padėtų tau prisitaikyti prie visuomenės, 
tačiau tai tebuvo pasirodymai ir beletristika, kaip kad retkar- 
čiais skelbiami išrašymo apsvarstymai. Ligoninė buvo lyg kelio 
derva. Ji veikė taip, kad jauteisi prilipęs vietoje. Žymus poetas 
kartą labai elegantiškai ir naiviai rašė, kad namai - tai vieta, 
kuri tave visada priima. Galbūt tai tinka poetams, tačiau tik ne 
pamišėliams. Ligoninė stengėsi išlaikyti mus paslėptus nuo svei- 
kųjų pasaulio. Mes visi buvome supančioti vaistų, kurie atbuki- 
no mūsų jausmus, išvaikė balsus galvose, tačiau nepajėgė visiš- 
kai išsklaidyti haliucinacijų, todėl virpantys pramanai aidėjo ir 
skardeno koridoriuose. Išties blogai buvo tai, jog mes labai grei- 
tai pripratome prie šio melo. Po kelių ligoninėje praleistų dienų 
manęs jau nebestebino, kai mažasis Napoleonas, atsistojęs prie 
mano lovos, imdavo energingai kalbėti apie kariuomenės ma- 
nevrus Vaterlo mūšyje. Jis svarstydavo, jei tik jo kavalerijos puo- 
limas būtų palaužęs britų eskadras, o Bliušeris uždelsęs kelyje, 
jeigu senoji kavalerija nebūtų sugniužusi po kartečių kruša ir 

muškietų salvėmis, tai visa Europa būtų amžiams pasikeitusi. 
Niekad taip ir nesupratau, ar Napoleonas išties tikėjo esąs Pran- 
cūzijos imperatorius, nors kartais taip elgdavosi, ar tiesiog jis bu- 
vo apsėstas visų šitų dalykų, nes tebuvo nedidukas žmogelis, įkiš- 
tas į beprotnamį kartu su kitais, ir labiau už viską gyvenime jis 
geidė būti įžymus. 

Visi mes, bepročiai, šito norėjome. Tai buvo mūsų didžiausia 
viltis ir svajonė. Norėjome kuo nors būti. Tačiau mus kamavo 
nežinia, kaip šitai pasiekti, ir mes tiesiog įsivaizduodavome kuo 
nors esą. Vien tik mano aukšte buvo pusė tuzino Jėzų ar bent jau 
žmogelių, kurie teigė, jog gali tiesiogiai su Juo bendrauti. Gyveno 
vienas Mahometas, kuris triskart per dieną puldavo ant kelių mels- 
tis Mekai, nors dažnai būdavo atsisukęs ne į tą puse. Buvo pora 
Džordžų Vašingtonų ir įvairių kitų prezidentų, nuo Linkolno ir 
Džefersono iki pat LBJ* ir Išdykėlio Diko. Gyveno ir keletas kitų 
žmogėlių, panašių į išties nepavojingą, tačiau kartais gąsdinantį 
Stypeną, nes visur ieškojo Šėtono ar kokių nors jo tamų ženklų. 
Vieni žmonės buvo apsėsti mikrobų baimės. Žmonės, įbauginti 
nematomų bakterijų, sklandančių ore; kiti pacientai tikėjo, kad 
per audrą kiekvienas žaibas taikosi tiesiai į juos, todėl gūždavosi 
kampuose. Buvo pacientų, kurie per dienų dienas nieko nekalbė- 
jo, ir buvo tokių, kurie į kairę ir dešinę žarstė nešvankybes. Kai 
kurie plaudavosi rankas dvidešimt ar trisdešimt kartų per dieną, 
kiti nesiprausė niekada. Mes buvome ištisa armija neįveikiamų 
potraukių ir apsėdimų, manijų ir nusivylimų. Vienas iš žmonių, 
kurie man patiko, buvo vadinamas Žurnalistu. Jis klaidžiojo ko- 
ridoriais lyg koks šių dienų miesto šauklys, deklamuodamas laik- 
raščių antraštes. Tarsi naujausių įvykių enciklopedija. Šis pacien- 
tas, nors ir savo pamišėlišku būdu, jungė mus su išoriniu pasau- 
liu bei priminė, jog ir už ligoninės sienų vyksta gyvenimas. Dar 


* Lyndonas Beinas Džonsonas (Lyndon Baines Johnson) - trisdešimt šeš- 
tasis Jungtinių Amerikos Valstijų prezidentas, valdęs 1963-1969 metais. 

buvo viena labai nutukusi moteris, kuri valandų valandas galėjo 
žaisti stalo tenisą dienos kambaryje, tačiau didžiąją dalį savo 
laiko ji leido svarstydama klausimus, susijusius su buvimu tie- 
siogine Kleopatros reinkarnacija. Tiesa, kartais Kleo tegalvoda- 
vo, jog ji yra Elizabet Teilor iš filmo. Šiaip ar taip, ji galėjo paci- 
tuoti kone kiekvieną eilutę iš filmo, netgi Ričardo Bertono, arba 
ištisą Šekspyro pjesę, ir tuo pačiu metu triuškinti dar vieną varžo- 
vą, išdrįsusį sužaisti su ja stalo tenisą. 

Kai susimąstau apie tuos laikus, viskas atrodo taip absurdiš- 
ka. Turbūt turėčiau garsiai nusijuokti. 

Tačiau juokinga nebuvo. Ligoninė buvo neapsakomo skaus- 
no vieta. 

Žmonės, kurie niekad nebuvo pamišę, šito nesupras. Kaip skau- 
dina kiekviena iliuzija. Kaip tikrovė, atrodo, tiesiog slysta iš ran- 
kų. Nevilties ir frustracijos pasaulis. Sizifas ir jo akmuo būtų pui- 
kiai tikę Valstybinėje Vakarų ligoninėje. 

Aš kasdien eidavau į grupinės terapijos seansus su ponu Evan- 
su, kurį mes vadinome ponu Blogiu. Jis buvo liesas, įdubusia 
krūtine socialinės psichiatrijos darbuotojas, besilaikantis pasi- 
pūtėliško požiūrio, esą jis stovi ant aukštesnės pakopos negu mes, 
nes dienos pabaigoje jis galėdavo išeiti namo, o mes ne. Dėl to 
piktinomės, tačiau, deja, jis išties buvo viršesnis. Grupinių sean- 
sy metu mus ragindavo atvirai kalbėti apie tai, kodėl mes pateko- 
me į ligoninę, ir ką veiksime, kai išeisime. 

Visi meluodavo. Liedavosi nuostabūs, nežaboti, optimistiški, 
nesulaikomi, entuziastiški pramanai. 

Išskyrus Piterį Gaisrininką, kuris retai teprisidėdavo. Jis man- 
dagiai sėdėdavo šalia manęs, klausydamasis mano ar kieno nors 
kito išgalvotų fantastiškų gražbylysčių apie tai, kaip gausime nor- 
malų darbą, arba grįšime į mokslus, o gal netgi prisidėsime prie 
kokios nors mokomosios programos, kuri galbūt padės kitiems, 
tokiems besikamuojantiems, kokie mes dabar. Visi šie pokalbiai 
buvo prasimanymai, kurių šerdyje glūdėjo vienintelis beviltiškas 

troškimas: atrodyti normaliam. Bent jau pakankamai normaliam, 
kad galima būtų važiuoti namo. 

Iš pradžių aš kartais manydavau, jog galbūt kažkada šiedu 
vyrai labai įtemptai susiginčijo tarpusavyje, nes ponas Blogis nie- 
kad nepakviesdavo Piterio Gaisrininko prisidėti prie diskusijos. 
Nesiteiraudavo netgi kai šioji pasisukdavo nuo mūsų problemų į 
ką nors įdomesnio, tarkim, į šių dienų įvykius, tokius kaip įkaitų 
krizė, riaušės miestuose arba „Red Sox“ siekiai ateinančiais me- 
tais — apie tokius įvykius Gaisrininkas tikrai nemažai nusimanė. 
Tarp šių dviejų žmonių tvyrojo kažkoks piktavališkumas, tačiau 
vienas Iš jų buvo pacientas, kitas - darbuotojas, ir pyktis buvo 
užslėptas nuo pat pradžių. 

Keista, bet aš netrukus ėmiau manyti, jog vykdau tam tikrą 
beviltišką ekspediciją į tolimiausius ir apleisčiausius žemės kam- 
pelius, atsiskyręs nuo civilizacijos, keliaudamas vis giliau ir to- 
liau nuo visko, kas man pažįstama, į neištirtas žemes. Atšiaurias 
Žemės. 

Jos ketino tapti dar atšiauresnės. 

Siena tartum viliojo mane, netgi kai virtuvės kampe suskam- 
bo telefonas. Supratau, kad tai skambina viena iš mano seserų, 
norėdama sužinoti, kaip laikausi. Aš, aišku, gyvenau kaip visa- 
da ir, ko gero, gyvensiu taip visą likusį gyvenimą. Taigi skambutį 
ignoravau. 


Po kelių savaičių, per tą laiką subjurę Žiemos likučiai atsitraukė, 
Francis žingsniavo ligoninės koridoriumi, ieškodamas, ką veik- 
ti. Jam iš dešinės nepažįstama moteriškė murmėjo kažką grau- 
daus apie prarastus vaikučius, siūbuodama pirmyn atgal, ištie- 
susi prieš save rankas, lyg laikytų ką nors labai brangaus, tačiau 
jos rankos buvo tuščios. Priešais Francį senas, raukšlėtas vyras 
su pižama ir kupeta susivėlusių plaukų, nelaimingas Žiūrėjo į 
baltą tuščią sieną, kol atėjęs Mažasis Juodukas švelniai suėmė jį 
už pečių ir pasuko taip, kad senukas dabar žiūrėtų pro grotuotą 

langą. Pamatęs naują vaizdą, turintį perspektyvą, senukas nusi- 
šypsojo, o Mažasis Juodukas raminamai patapšnojo jam ranką. 
"Tuomet lengva eisena prisiartino prie Francio. 

— Paukšteli, kaip šiandien laikaisi? 

— Neblogai, pone Mūzi. Tiesiog truputį nuobodu. 

— Dienos kambaryje rodo muilo operą. 

— Man nelabai patinka tokie filmai. 

— Tau neįdomu, Paukšteli? Nepradedi domėtis, kas nutiks vi- 
siems tiems veikėjams su jų keistais gyvenimais? Daugybė vin- 
gių ir paslapčių, kurie traukia žmones. Negi neįdomu? 

— Manau, turėtų būti įdomu, bet nežinau... Man tiesiog atro- 
do labai netikroviška. 

— Na, keli žmonės lošia kortomis. Dar yra keletas stalo žai- 
dimų. 

Francis papurtė galvą. 

— Gal! sužaisk su Kleo stalo tenisą? 

rancis nusišypsojo ir toliau purtė galvą: 

— Nejaugi, pone Mūzi, laikote mane tiek pamišusiu, kad žais- 
čiau su ja? 

Šis komentaras Mažąjį Juoduką prajuokino. 

— Ne, Paukšteli. Netgi tu nesi tiek pamišęs, —- atsakė jis. 

— Gal galėčiau išsmukti į lauką? - netikėtai pasiteiravo Francis. 

Mažasis Juodukas pažiūrėjo į laikrodį ant riešo: 

— Aš šiandien esu suplanavęs išsivesti keletą žmonių laukan. 
Galbūt pasodinti keletą gėlių šią gražią dieną. Truputį pasivaikš- 
čioti. Įkvėpti gryno oro. Susirask poną Evansą ir susitark su juo. 
Aš neprieštarauju, kad eitum kartu. 

Francis surado poną Blogį šalia jo kabineto, stovintį korido- 
riuje Ir įsitraukusį į pokalbį su daktaru Gerk piliule. Abudu vy- 
rai atrodė sujudę, mosikavo rankomis pirmyn atgal, karštai gin- 
čydamiesi, bet jų ginčas buvo labai keistas, nes kuo karštesnis 
jis rodės, tuo tylesni ir silpnesni buvo jųdviejų balsai, taigi ne- 
trukus abu vyrai, Franciui lūkuriuojant netoliese, šnypštė vienas 

ant kito lyg pora gyvačių. Besiginčydami jie nekreipė dėmesio į 
kitus koridoriuje esančius žmones, taigi prie Francio netrukus 
prisidėjo dar keletas pacientų - jie susigrūdo ir trypčiojo kairėn 
dešinėn, laukdami, kol atlaisvės perėjimas. Francis galop išgir- 
do, kaip Gerk piliulė piktai pasakė: 

— Nagi, mes tiesiog negalime leisti tokio lygio išsiblaškymo nė 
minutėlę. Jūsų labui tikiuosi, kad jie netrukus atsiras. 

Ponas Blogis atsakė: 

— Akivaizdu, kad juos pametėme, o gal netgi buvo pavogti, aš 
dėl to nekaltas. Mes pratęsime paiešką, tai daugiausia, ką gali- 
me padaryti. 

Gerk piliulė linktelėjo, bet jo veidas buvo neįprastai perkreip- 
tas pykčio. 

— Geriau jau paieškokite, — tarė jis, - ir tikiuosi, kad surasite 
juos kuo greičiau. Būtinai informuokite apsaugą ir pakalbėkite 
dėl naujo rinkinio. Tačiau tai rimtas taisyklių pažeidimas. 

Tuomet mažasis indas staigiai apsisuko ir nuėjo, nekreipda- 
mas dėmesio į kitus, išskyrus vieną vyrą, kuris prisigretino prie 
daktaro, tačiau buvo nuvytas rankos mostu pirmiau, nei spėjo 
prašnekti. Ponas Evansas pasisuko į kitus ir toks pat suirzęs pa- 
sakė: 

— Ko? Ko jūs norit? 

Jau nuo jo tono viena moteris užgniaužė raudą, o vienas se- 
nukas neigiamai papurtė galvą ir nuklupinėjo koridoriumi, kal- 
bėdamas pats sau, labiau patenkintas pokalbiu su niekuo negu 
su piktu socialiniu darbuotoju. 

Tačiau Francis dvejojo. Perspėjantys balsai jo galvoje šaukė: 
Eik iš čia! Eik tučtuojau! Bet Francis stabtelėjo ir po minutėlės 
sukaupė pakankamai drąsos pasakyti: 

— Norėčiau leidimo išeiti laukan. Ponas Mūzis šią popietę ve- 
dasi keletą žmonių į lauką, ir aš norėčiau eiti su jais. Jis sakė, jog 
neprieštarauja. 

— Tu nori išeiti laukan? 

— "Taip. Prašyčiau. 

— Kodėl gi tu nori laukan, Petreli'? Kas ten nuostabaus išorėje, 
kas tave taip traukia? 

Francis negalėjo pasakyti, ar jis tyčiojasi būtent iš jo, ar tie- 
siog juokiasi iš paties noro išeiti pro Amersto pagrindines duris. 

— Šiandien graži diena. Ko gero, pirmoji graži diena po ilgo 
laiko. Šviečia saulė ir šilta. Oras grynas. 

— Manai, kad šitai geriau negu tai, ką mes siūlome čia, viduje? 

— Aš taip nesakiau, pone Evansai. Tiesiog dabar pavasaris, ir 
norėčiau išeiti laukan. 

Ponas Blogis papurtė galvą. 

— Aš manau, jog tu ketini pabandyti bėgti, Franc. Ištrūkti. 
Manau, jog tiki sugebėsiąs pasprukti nuo Mažojo Juoduko, kai 
jis atsuks į tave nugarą, užkopti gebenėmis ir perlipti sieną, tada 
nubėgti nuo kalvos, pro koledžą, kol tavęs niekas nepastebėjo, 
ir įšokti į autobusą, bet kokį autobusą, tau nesvarbu, nes bet kur 
yra geriau negu čia; štai ką, mano nuomone, ketini padaryti, — 
tarė jis. Jo balse girdėjosi suirzimas ir agresyvios gaidelės. 

Francis tuoj pat atsakė: 

— Ne, ne, ne, aš tiesiog noriu išeiti į sodą. 

— Tu taip sakai, — tęsė ponas Blogis, — tačiau iš kur aš Žinau, 
jog sakai tiesą? Kaip aš galiu tavimi pasitikėti, Paukšteli? Ką 
padarysi, jog įtikintum mane, kad sakai tiesą? 

Francis neįsivaizdavo, ką atsakyti. Jis nežinojo, kokiu kitu bū- 
du galima įrodyti, jog vykdai savo pažadus, išskyrus tą, kad el- 
giesi kaip pažadėjęs. 

— Aš tiesiog noriu išeiti laukan, - tarė Francis, - nebuvau lau- 
ke nuo tada, kai čia atvykau. 

— Manai esąs nusipelnęs išėjimo laukan privilegijos? Ką pada- 
rei, kad ją užsidirbtum, Franci? 

— Aš nežinau, - pasakė Francis. - Nežinojau, kad turiu tai 
užsidirbti. Aš tiesiog noriu išeiti į lauką. 

— Ką apic tai sako tavo balsai, Paukšteli? 

Francis žengė mažą žingsnelį atgal, nes visi jo balsai šaukė, nors 
iš toli, bet labai aiškiai, kuo greičiau sprukti nuo psichologo, ta- 
čiau jis laikėsi savo, neįprastai ignoruodamas vidinį klegesį. 

— Aš negirdžiu jokių balsų, pone Evansai. Tiesiog noriu išeiti 
į lauką. Tai viskas. Nenoriu pabėgti. Neketinu lipti į jokį auto- 
busą. Tiesiog noriu įkvėpti gryno oro. 

Evansas linktelėjo, tačiau tuo pat metu pašaipiai perkreipė 
lūpas. 

— Aš tavim netikiu, — tarė jis, bet išsitraukė iš marškinių kiše- 
nės mažą bloknotėlį ir užrašė jame kelis žodžius. — Paduok jį 
ponui Mūziui, - paliepė jis. - Leidimas išeiti laukan duotas. Tik 
nevėluok į popietinę grupinę terapiją. 

Francis surado Mažąjį Juoduką, rūkantį cigaretę prie seselių 
posto, kur šis flirtavo su pora budinčių seselių. Ten buvo seselė 
Klaidelė su jaunesne moterimi, nauja sesele praktikante, pra- 
minta Trumpa Blondine, nes ji nešiojo trumpą šukuoseną, pana- 
šią į pasakose vaizduojamų elfų, visai kitokią nei papūstos ševe- 
liūros kitų seselių, šiek tiek vyresnių ir, rodos, jau pasidavusių 
vidutinio amžiaus susmukimui ir raukšlėms. Trumpa Blondinė 
buvo jaunutė ir plona, berniukiško sudėjimo, paslėpto po baltu 
seselės chalatu. Jos oda blyški, beveik perregima, ir atrodė, j0g 
švyti baltuose ligoninės šviestuvų spinduliuose. Balsas tylus, sun- 
kiai girdimas ir išvis virsdavo šnabždesiu, kai ji susinervindavo, 
o tai būdavo, pacientų pastebėjimu, labai dažnai. Dideli, triukš- 
mingi sambūriai versdavo ją jaustis nepatogiai, ir ji kamuodavo- 
si, kai vaistų išdavimo metu prie seselių posto sugužėdavo galy- 
bė pacientų. Tai būdavo įtemptas metas. Žmonės stumdydavosi, 
bandydami patekti prie grotuoto langelio, kur popieriniuose puo- 
deliuose su užrašytu paciento vardu paduodamos piliulės. Jai 
būdavo sunku surikiuoti pacientus į eilę, priversti juos tylėti, ir 
ypač sunku, kai prasidėdavo stumdymasis ir grūdimasis, o tai 
nutikdavo pakankamai dažnai. Trumpai Blondinei kur kas ge- 
riau sekdavosi, kai ji likdavo viena su pacientu, ir jos plonas, 

tylus balsas neprivalėdavo grumtis su daugybe kitų. Franciui ji 
patiko iš dalies todėl, jog buvo nedaug vyresnė, tačiau labiausiai 
dėl to, kad jos balsas jam atrodė raminantis ir priminė mamos 
balsą prieš daugelį metų, kai ji vakarais skaitydavo jam knyge- 
les. Vienu metu pacientas pabandė prisiminti, kada mama nu- 
stojo tai daryti, bet jo atsiminimai staiga tapo labai tolimi, lyg 
jau būtų tapę istorija. 

— Gavai leidimo lapuką, Paukšteli? — pasiteiravo Mažasis Juo- 
dukas. 

— Štai, — jis įteikė lapelį, po to pakėlė akis ir pastebėjo Piterį 
Gaisrininką, einantį koridoriumi. 

— Piteri! — pašaukė Francis. - Aš gavau leidimą išeiti į lauką. 
Kodėl gi tau nenuėjus pas poną Blogį ir nepasiteiravus, gal 1r 
tave leistų. 

Piteris Gaisrininkas greitai priėjo. Jis nusišypsojo, tačiau pa- 
purtė galvą. 

— Aš negaliu išeiti, Paukšteli, — tarė jis, - taisyklės neleidžia. 

Jis pažvelgė į Mažąjį Juoduką, šis pritardamas palingavo galvą. 

— Atleiskite, — tarė sanitaras. — Gaisrininkas teisus. Jam ne- 
galima. 

— Kodėl negalima? — paklausė Francis. 

— Todėl, - pasakė Gaisrininkas tyliai, lėtai, - kad tai mano 
susitarimo dalis. Neiti už užrakintų durų. 

— Nesuprantu, — pratarė Francis. 

— Mane čia įkišo teismo sprendimu, - tęsė Gaisrininkas. Jo 
balse buvo justi apgailestavimo atspalvis. - Devyniasdešimt die- 
nų stebėjimo. Įvertinimas. Psichologinis apibrėžimas. Testai, ku- 
rių metu man parodo rašalo dėmę, 0 aš turiu atsakyti, jog ji at- 
rodo lyg du žmonės, užsiimantys seksu. Gerk piliulė ir ponas 
Blopis klausinėja, aš atsakinėju, jie viską užsirašo, ir vieną dieną 
tai sugrįš į teismą. Tačiau man neleidžiama išeiti. Aš visada tu- 
"iu būti už užrakintų durų. Visi čia tam tikra prasme įkalinti, 

Mažasis Juodukas pridūrė: 

— Tai menkniekis, Paukšteli. Čia yra daugybė žmonių, kurie 
negali išeiti. Priklauso nuo to, už ką čia patekai. Žinoma, yra 
daug, kurie nenori eiti laukan, nors galėtų, jei tik paprašytų. Jie 
tiesiog niekad nepaprašo. 

Francis tuo pat metu ir suprato, ir nesuprato. Jis pažvelgė į 
Gaisrininką. 

— Tai tiesiog neteisinga, - tarė. 

— Nemanau, kad teisingumo sąvoka būtent tai, ką jie turėjo 
galvoje, Paukšteli. Tačiau aš sutikau, taigi viskas yra kaip yra. 
Aš lieku užrakintas. Susitinku su daktaru Gerk piliule dukart 
per savaitę. Lankau terapijos kursus pas poną Blogį. Leidžiu 
jiems mane stebėti. Štai netgi dabar, kai mes kalbamės, Mažasis 
Juodukas ir Trumpa Blondinė su sesele Klaidele — visi stebi ma- 
ne ir klausosi, ką sakau, ir bet kas, ką jie pastebės, gali atsidurti 
ataskaitoje, kurią Gerk piliulė parašys teismui. Taigi aš tikrai 
turiu galvoti, ką sakau, nes niekas nežino, kas taps esminiu įver- 
tinimu. Juk taip, pone Mūzi? 

Mažasis Juodukas linktelėjo. Franciui visas pokalbis atrodė 
keistai nešališkas, lyg jie kalbėtų apie ką nors kita, o ne žmogų, 
stovintį šalia. 

— Kai taip šneki, - pasakė Francis, — neatrodo, kad būtum 
išprotėjęs. 

Išgirdęs šią pastabą, Piteris Gaisrininkas kreivai nusišypsojo, 
pakeldamas vieną lūpų kamputį. Nuo to jo veidas atrodė persi- 
kreipęs, tačiau nuoširdžiai suglumęs. 

— Dievulėliau, - pratarė jis. — Tai siaubinga. Siaubinga. 

Gaisrininkas tyliai krenkštelėjo. 

— Tokiu atveju turėčiau būti dar atsargesnis, - pasakė Piteris. — 
Nes man reikia būti pamišėliu. 

Franciui tai pasirodė nesąmonė. Kaip visą laiką stebimas žmo- 
gus, Piteris atrodė sąlygiškai nerūpestingas, priešingai daugeliui 
ligoninės paranojikų, kurie tikėjo esantys nuolat stebimi, kai iš 

tiesų nebuvo, tačiau vis tiek imdavosi veiksmų stebėjimo išveng- 
ti. Aišku, jie tikėjo, jog juos stebi FTB ar CŽV, o gal KGB ar 
nežemiškos būtybės, todėl kiekvieno sveikimo aplinkybės būda- 
vo kitokios. Francis stebėjo, kaip Gaisrininkas apsisuka ir išeina 
pro dienos kambario duris, ir pamanė, jog kai jis švilpauja ar 
tyčiomis nerūpestingai Žingsniuoja, paciento paslaptingasis liū- 
desys dar labiau matosi. 


Šilta saulė plykstelėjo Franciui į veidą. Didysis Juodukas prisi- 
dėjo prie brolio, vedančio išvykos dalyvius, ir vienas ėjo priekyje, 
kitas pačiame gale. Tuzinas pacientų eilute keliavo per ligoninės 
teritoriją. Kartu ėjo ir Stypena, toks pat budrus kaip visada, mur- 
mantis, jog reikia saugotis, bei Kleo, kuri vis žvalgydavosi žemėn, 
užmesdama akį po kiekvienu krūmokšnių, tikėdamasi, kaip sakė 
kiekvienam, susidomėjusiam jos elgesiu, pastebėti gyvatę. Francis 
spėjo, jog guminė žarna puikiai suvaidintų gyvatės vaidmenį, bet 
savižudybei nelabai tiktų. Buvo ir keletas vyresnio amžiaus mote- 
rų, tos ėjo labai lėtai, bei pora senukų ir trys vidutinio amžiaus 
pacientai, priklausantys tai nenusakomai kategorijai apsileidusių 
žmonių, kurie jau per metų metus priprato prie ligoninės rutinos. 
Jie avėjo paplūdimio šlepetes ar darbinius batus bei vilkėjo piža- 
mas po nušiurusiais ir nudėvėtais vilnoniais megztukais ar švar- 
keliais, kurių nė vienas netiko ir nederėjo, o tai buvo ligoninės 
norma. Pora vyrų ėjo paniurę, piktomis išraiškomis, lyg saulės 
šviesa ir šiluma, glamonėjanti jų veidus, kažkokiu nesuprantamu 
būdu juos be galo pykdė. Ko gero, pagalvojo Francis, dėl to ligo- 
ninė tokia nemaloni. Diena, kuri turėtų kelti nerūpestingą juoką, 
kėlė tylų įtūžį. 

Abudu sanitarai atsipalaidavę žingsniavo ligoninės teritorija į 
komplekso galą, kur buvo mažas sodelis. Ant iškylų stalelio, pra- 
buvusio lauke per žiemą, — nuo to paviršius suklypo ir sutrūki- 
nėjo, — stovėjo kelios dėžutės sėklų ir raudonas žaislinis kibirė- 
lis su keliomis mentelėmis ir mažais rankiniais kastuvėliais. Dar 

buvo aliumininis laistytuvas ir laistymo žarna, prijungta prie vie- 
nišo čiaupo vamzdžio, kyšančio tiesiai iš žemės. Per keletą se- 
kundžių Didysis ir Mažasis Juodukai surikiavo grupę ant dirvos 
lopinėlio, ir jie visi keturpėsti kibo rausti ir purenti žemę mažu- 
čiais įrankiais, ruošdami sėjai. Francis kelias minutes darė tą 
patį, paskui pakėlė žvilgsnį. 

Už sodo buvo dar viena žemės atkarpa, ilgas stačiakampis, 
aptvertas medine statinių tvora, kuri kadaise buvo nudažyta bal- 
tai, tačiau laikui bėgant išbluko iki blankiai pilkos. Piktžolės ir 
nekirpta žolė kuokštais kyšojo iš skurdžios žemės. Jis spėjo, jog 
tai kokios nors kapinės, nes ten buvo du apdilę antkapiai, abu 
truputį pasvirę, panašūs į nelygius dantukus vaiko burnelėje. Ki- 
tapus statinių tvoros augo tankiai susodintų medžių eilė, sudaran- 
ti natūralų barjerą ir užstojanti vielinę tvorą. 

Po to jis pasidairė atgal, ligoninės link. Jam iš kairės, iš dalies 
užstota miegamojo, stovėjo katilinė su kaminu, iš kurio į žydrą 
dangų rūko plona baltų dūmų sruogelė. Paslėpti po žeme, čia 
šakojosi tuneliai su šildymo vamzdžiais, einančiais į visus pasta- 
tus. Jis matė keletą pašiūrių su įvairiais įrankiais, atremtais į 
šonus. Visi kiti pastatai atrodė labai panašiai: plytos ir gebenės, 
juodo šiferio stogai. Didžioji dauguma buvo skirti pacientams, 
tačiau vienas paverstas bendrabučiu praktikantams, o dar keli 
pertvarkyti į dviejų butų namus - juose gyveno keletas jaunes- 
nių psichiatrų su savo šeimomis. Namai išsiskyrė tuo, jog prie- 
šais juos buvo išdavikiškai primėtyta vaikiškų žaisliukų, 0 prie- 
šais vieną netgi įrengta smėlio dėžė. Netoli nuo administracijos 
buvo ir apsaugos pastatas, kur užsiregistruodavo ir išsiregist- 
ruodavo ligoninės sargai. Francis pastebėjo, jog administracijos 
pastatas turi sparną su auditorija, kur, spėjo jis, vykdavo dar- 
buotojų susirinkimai ir paskaitos. Tačiau apskritai visi pastatai 
slėgė, nes buvo panašūs. 

Sunku pasakyti, ką komplekso planuotojas turėjo galvoje, nes 
pastatai buvo išdėstyti bet kaip, nepaisant racionalaus planavimo. 

Jeigu du pastatai ir stovėdavo vienas šalia kito, tai trečias nu- 
krypęs kur nors šonan. Atrodė, lyg jie būtų paskubomis nudrėbti 
be jokios tvarkos. 

Ligoninės komplekso priekį rėmino aukšta raudonų plytų siena 
su puošniais kaltinio metalo vartais. Francis negalėjo pamatyti, 
ar išorėje iškabintas koks ženklas, bet abejojo, ar toks išvis yra. 
Jei jau kas nors atvyko į ligoninę, manė jis, tai jau žinojo, kur 
esąs ir kodėl, taigi ženklas būtų visai nereikalingas. 

Jis įsižiūrėjo į sieną ir pabandė žvilgsniu ją išmatuoti. Pagal- 
vojo, kad ji mažiausiai nuo dešimties iki dvylikos pėdų aukš- 
čio. Iš ligoninės šonų ir galo buvo vielinė tvora, daugelyje vietų 
surūdijusi, 0 viršuje raitėsi dar ir parudavusi spygliuota viela. 
Be sodo, lauke buvo vieta sportuoti, juodo asfalto lopinėlis su 
krepšinio lanku viename gale ir tinklinio tinklu centre, bet abu 
šie įrenginiai buvo sulinkę ir sulūžę, pajuodę nuo nenaudojimo 
ir nepriežiūros. Jis nepajėgė įsivaizduoti, jog kas nors jais nau- 
dotųsi. 

— Į ką taip žiūri, Paukšteli? — pasiteiravo Mažasis Juodukas. 

— Į ligoninę. Aš net nežinojau, kad ji tokia didelė. 

— Dabar čia daug žmonių, gerokai per daug, - tyliai ištarė 
Mažasis Juodukas. — Kiekvienas miegamasis taip pripildytas, 
kad net sprogsta. Lovos sugrūstos viena prie kitos. Žmonės 
neturi ką veikti, tiesiog klaidžioja koridoriais. Nepakanka žai- 
dimų. Nepakanka gydymo. Tiesiog visi per arti vienas kito. Tai 
negerai. 

Francis pažvelgė į didžiulius vartus, pro kuriuos atvyko į ligo- 
ninę. Jie buvo plačiai atverti. 

— Naktį juos užrakina, - tarė Mažasis Juodukas, užbėgdamas 
už akių Francio klausimui. 

— Ponas Evansas manė, jog aš ketinu bandyti pabėgti, — tarė 
Francis. 

Mažasis Juodukas papurtė galvą ir nusišypsojo. 

— Žmonės visuomet mano, kad tie, kuriuos čia uždaro, ban- 

dys pabėgti, tačiau taip niekad neatsitinka, — tarė jis. — Ponas 
Blogis turėtų tai Žinoti, jis čia dirba jau keletą metų. 

— Kodėl taip neatsitinka? — paklausė Francis. - Kodėl žmonės 
nebando bėgti? 

Mažasis Juodukas atsiduso. 

— Juk pats žinai atsakymą, Paukšteli. Tai ne dėl tvorų, ne dėl 
užrakintų durų, nors šių dalykų čia netrūksta. Yra galybė būdų, 
kaip surakinti žmogų. Pats pagalvok. Tačiau pats geriausias bū- 
das niekuo nesusijęs su vaistais ar užraktais, Paukšteli. Tiesiog 
beveik niekas iš čia esančių neturi kur bėgti. Kai nėra kur bėgti, 
niekas ir nebėga. Paprasta. 

Tai pasakęs, jis nusisuko ir bandė pagelbėti Kleo sodinti. Jos 
iškastos vagelės nebuvo nei pakankamai gilios, nei pakankamai 
plačios. Ji nepatenkinta raukėsi, kol Mažasis Juodukas priminė 
pacientei, kad tarnai jos bendravardei po kojų barstė gėlių Žied- 
lapius, kai ši įžengė į Romą. Išgirdusi tai, Kleo minutėlę stabte- 
lėjo, tuomet padvigubino pastangas, kol ėmė atrodyti, j0g ji VI- 
siškai atsidavusi purios, žvyringos dirvos rausimui ir kasimui. 
Kleo buvo didžiulė moteris, ji dėvėdavo ryškiaspalves palaidi- 
nes, besiplaikstančias aplink jos platų liemenį. Ji dažnai šniokš- 
tavo, per daug rūkė, o jos tamsūs, pečius siekiantys plaukai ka- 
rojo susivėlusiomis sruogelėmis. Eidama siūbuodavo pirmyn at- 
gal, lyg šturvalo netekęs laivas, smarkių vėjų ir bangų šuorų iš- 
muštas iš kurso. Tačiau Francis žinojo, kaip ji pasikeičia, pač- 
musi stalo teniso raketę, beveik stebuklingai pamiršta savo gre- 
mėzdišką dydį ir tampa lanksti ir greita lyg katė. 

Jis vėl pažiūrėjo į vartus, tada į savo nelaimės draugus, kitus 
pacientus, ir po truputį ėmė suprasti, ką Mažasis Juodukas norėjo 
pasakyti. Vienas iš senukų nesusitvarkė su savo kastuvėliu: tasai 
smarkiai drebėjo bejėgėje plaštakoje. Kitas pamiršo, ką veikė, ir 
spoksojo į varną, triukšmaujančią netoliese augančiame medyje. 

Giliai viduje Francis išgirdo niūriai prabylantį vieną iš balsų, 
kuris kartojo Mažojo Juoduko žodžius, pabrėždamas kiekvieną: 
Niekas nebėga, nes niekas neturi kur bėgti. Neturi ir tu, Franci. 

Tuomet ištisas pritariantis choras. 

Minutėlę Francis sukosi aplink, gręžiodamas galvą lyg paklai- 
kęs. Tą sekundę saulėkaitoje ir švelniame pavasario vėjelyje, so- 
do purvu jau apkibusiomis rankomis, pacientas išvydo, kokia 
ateitis gali jo laukti. Tai išgąsdino jį labiau nei bet kas iki šiol. 
Franciui rodės, kad jo gyvenimas — tai plona, slidi virvė, kurią 
reikia stengtis išlaikyti, kad neišsprūstų iš rankų. Tai buvo pats 
bjauriausias jo patirtas jausmas. Suprato esąs pakvaišęs ir kad 
negali sau to leisti. Tuo momentu suvokė, jog jam būtina rasti ką 
nors, kas palaikytų jo sveiką protą. Arba bent jau padėtų jam 
atrodyti sveiko proto. 

Francis giliai įkvėpė. Jis nemanė, kad rasti tokį dalyką bus 
lengva. 

Jo balsai triukšmavo, ginčydamiesi, tarsi pabrėždami proble- 
mą. Pacientas stengėsi juos nutildyti, bet tai buvo labai sunku. 
Gerokai laiko užėmė vien jų pritildymas iki tokio lygio, kad su- 
prastų, ką jie sako. Francis žvilgtelėjo į kitus pacientus ir pama- 
tė, jog keli į jį įdėmiai Žiūri. Jis tikriausiai kažką garsiai murmė- 
10, bandydamas sutvarkyti savo vidinę draugiją. Tačiau nei Di- 
dysis Juodukas, nei jo brolis, atrodė, nepastebėjo Francio vidi- 
nės kovos. 

Vis dėlto tai pastebėjo Stypena. Jis iki tol kapstė dirvą už ke- 
leto pėdų, tačiau dabar atsvirduliavo prie Francio. 

— Viskas susitvarkys, Paukšteli, — tarė jis balsu, lūžinėjančiu 
nuo sunkiai suvaldomo jaudulio. - Mums visiems. Tol, kol sau- 
gosimės, kol stebėsime viską aplink. Reikia įdėmiai stebėti, — 
tęsė jis, - nė minutėlę neatsuk nugaros. Tai yra aplink mus ir gali 
nutikti bet kuriuo metu. Mes turime būti pasiruošę. Lyg skau- 
tai. Pasiruošę, kai tai ateis. 

Aukštasis vyras atrodė dar labiau susijaudinęs ir įsismarkavęs 
nci visada. 

Francis pagalvojo, j0g supranta, apie ką šneka Stypena, tačiau 
tuoj pat suvokė, kad j0 žodžius galima pritaikyti beveik bet kam, 

nors greičiausiai galvoje pacientas turėjo Šėtono atėjimą į žemę. 
Keista, tačiau Stypena sugebėjo per sekundę iš maniako tapti 
švelnus ir geraširdis. Vieną sekundėlę jis mojuodavo rankomis, 
judėdamas lyg marionetė, nematomų jėgų tampoma už siūlelių, 
o kitą —- nurimdavo, ir jo aukštas stotas atrodydavo ne grėsmin- 
gesnis nei žibinto stulpas. Francis linktelėjo, iš pakelio paėmė 
kelias sėklas ir įkišo jas dirvon. 

Didysis Juodukas atsistojo ir nusipurtė žemes nuo balto sani- 
taro chalato. 

— Gerai, žmonės, — linksmai pasakė jis, - dabar palaistysim 
šią vietelę vandenėliu ir grįšim vidun. 

Jis žvilgtelėjo į Francį ir pasiteiravo: 

— Ką čia pasodinai, Paukšteli? 

Francis žvilgtelėjo į sėklų pakelį ir tarė: 

— Rožes. Raudonas rožes. Gražias pažiūrėti, bet nemalonias 
paliesti. Jos turi dyglius. 

Tada atsistojo į eilutę kartu su kitais ir nužygiavo atgal, mie- 
gamojo pastato link. Jis stengėsi įsiurbti ir sukaupti tiek gryno 
oro, kiek pajėgė, nes bijojo, kad negreit vėl išeis laukan. 


Kad ir kodėl Stypena tą dieną taip sunkiai tvardėsi, tačiau tai 
tęsėsi ir popietinės grupės terapijos metu. Jie susirinko, kaip 
įprasta, viename iš keistųjų Amersto kambarėlių. Jis buvo pa- 
našus į nedidelę klasę, su maždaug dvidešimčia pilkų kėdžių me- 
taliniais rėmais, išdėstytų netaisyklingų ratu. Francis mėgdavo 
atsisėsti taip, kad galėtų žiūrėti pro grotuotą langą, jei pokalbis 
taptų nuobodus. Ponas Blogis atsinešė rytinį laikraštį, kad pa- 
skatintų naujausių įvykių aptarimą, tačiau nuo to Stypena tik 
dar labiau susijaudino. Jis sėdėjo priešais Francį, įsitaisiusį šalia 
Piterio Gaisrininko, ir muistėsi ant kėdės, kai ponas Blogis pa- 
prašė Žurnalisto perskaityti antraštes. Tą šis pacientas darė su 
išskirtine ekstravagancija, o j0 balsas kilo ir leidosi sulig kiek- 
vienu skaitomu žodžiu. Gerų naujienų buvo mažai. įkaitų krizė 

Irane nesilpo. Protestai San Franciske įgavo smurtinį pobūdį, 
daugelis žmonių buvo areštuota, o šalmuoti policininkai purškė 
ašarines dujas. Paryžiuje 11 Romoje antiamerikietiškai nusiteikę 
demonstrantai degino vėliavas ir Dėdės Semo atvaizdus, o pas- 
kui lyg laukiniai bėgiojo gatvėmis. Londone prieš panašius pro- 
testuotojus buvo panaudota vandens patranka. Dow Jones indek- 
sas smuko, o Arizonos kalėjime kilo maištas, jo numalšinimas 
pareikalavo šiurpių aukų ir iš kalinių, ir iš sargybinių. Bostono 
policija vis dar nepajėgė išaiškinti keleto žmogžudysčių, įvyku- 
sių prieš metus, ir nebuvo jokių naujų Žinių byloje, skirtoje tirti 
kelių jaunų merginų pagrobimui, išprievartavimui ir nužudymui. 
Devyniasdešimt pirmajame kelyje už Grinfildo susidūrė trys ma- 
šinos ir žuvo pora žmonių. Aplinkosaugininkų grupė pareiškė 
ieškinį stambiam darbdaviui, kaltindama jį pilant neapdorotas 
atliekas į Konektikuto upę. 

Kiekvieną kartą Žurnalistui nustojus skaityti, o ponui Blo- 
giui dedant pastangas vieno iš šių ar kokio kito liūdnai pana- 
šaus pasakojimo aptarimui, Stypena linguodavo galvą ir pradė- 
davo murmėti: 

— Štai! Matot. Tai ir turiu galvoje. 

Atrodė, lyg būtum kokioje nors keistoje Atgimimo bažnyčio- 
je. Evansas ignoravo šiuos pareiškimus, bandydamas įtraukti ki- 
tus grupės narius į kokį nors abipusį bendravimą. 

Tačiau Piteris Gaisrininkas atkreipė dėmesį. Jis nelauktai pa- 
sisuko į Stypeną ir tiesiai jo paklausė: 

— Kažkas ne taip, didysis vaikine? 

Stypenos balsas sudrebėjo, kai atsakė: 

— Negi nematai, Piteri? Ženklai visur! Riaušės, neapykanta, 
karas, žudynės... — jis staiga pasisuko į Evansą ir paklausė: —- Ar 
laikraštyje nėra parašyta ir apie badą? 

Ponas Blogis sudvejojo, o Žurnalistas džiugiai pasakė: 

— Sudaniečiai grumiasi su nederliumi. Sausra ir badas sukėlė 
pabėgėlių krizę. „Niu Jork Taims“. 

— Šimtai mirė? - paklausė Stypena. 

— Taip. Labai tikėtina, - atsiliepė ponas Evansas. — Gal netgi 
dar daugiau. 

Stypena energingai sulinksėjo. 

— Aš jau esu matęs nuotraukas. Maži vaikučiai išsipūtusiais 
pilvais ir plonomis kojytėmis, ir įkritusiomis akimis, pilnomis 
nevilties. O ligos, jos visuomet šalia mūsų, kartu su badu. Nerei- 
kia net perskaityti visos Apokalipsės knygos, kad suprastum, 
kas dedasi. Visi ženklai. 

Jis staiga atsilenkė savo sulankstomoje kėdėje, metė vieną il- 
gą žvilgsnį pro grotuotą langą, atvertą į ligoninės teritoriją, lyg 
stebėdamas paskutinę dienos šviesą, ir pasakė: 

— Nėra abejonės, kad Šėtonas netoliese. Labai arti. Pažiūrėki- 
te, kas dedasi pasaulyje. Blogos žinios, kur bepažvelgtum. Kas 
gi daugiau galėtų būti už tai atsakingas. 

Tardamas tai, jis sukryžiavo rankas ant krūtinės. Staiga ėmė 
sunkiai alsuoti, o jo kaktą išmušė maži prakaito lašeliai, tarsi 
kiekvieną jame aidinčią mintį suvaldyti reikėtų didžiulių pastan- 
gų. Kiti tuzino grupės nariai lyg priaugę sėdėjo ant kėdžių, nė 
vienas nejudėdamas, neatplėšdamas akių nuo aukštojo vyro, be- 
sigrumiančio su jame šėlstančiomis baimėmis. 

Ponas Blogis tai pastebėjo ir paskubomis nukreipė temą. 

— Atsiverskime sporto skyrių, — pasakė jis. Jo balse aidintis 
giedras linksmumas skambėjo beveik įžeidžiamai. 

Tačiau Piteris Gaisrininkas paprieštaravo. 

— Ne, - sunkiai tramdydamas pyktį tarė jis. - Ne. Aš nenoriu 
kalbėtis apie beisbolą ar krepšinį arba vietines mokyklų koman- 
das. Aš manau, jog turėtume kalbėtis apie mus supantį pasaulį. 
Manau, kad Stypenos žodžiuose yra tiesos. Už šių durų vyksta 
visokios bjaurastys. Neapykanta, žmogžudystės ir skerdynės. Iš 
kur visa tai atsiranda? Kas tai daro? Ar dar kas nors tebėra 
geras? Gal tai netgi ne Šėtono darbas, kaip tiki Stypena. Gal tai 
vyksta dėl to, jog mes visi tapom blogesni, ir Šėtonui net nerei- 
kia ateiti, nes mes už jį viską patys darome. 

Ponas Evansas piktai spoksojo į Piterį Gaisrininką, primer- 
kęs akis. 

— Manau, jog tavo nuomonė įdomi, - tarė jis, lėtai seikėdamas 
santūrius, šaltus žodžius, — tačiau tu darai iš musės dramblį. 
Nepaisant to, aš nemanau, jog tai turi daug bendra su šios gru- 
pės tikslu. Mes čia ieškome būdų, kaip sugrįžti į visuomenę. Ne 
slėptis nuo jos, netgi jei pasaulyje ne viskas taip, kaip mums pa- 
tiktų. Taip pat nemanau, kad tikslo siekti padeda nuolaidžiavi- 

Šie žodžiai buvo skirti kartu ir Piteriui, ir Stypenai. 

Piterio Gaisrininko veidas buvo lyg suakmenėjęs. Jis bandė 
prašnekti, bet išsyk nutilo. 

Staiga stojusią tylą nutraukė Stypena. Jo balsas drebėjo, jis 
vos neverkė. 

— Jeigu mes patys kalti dėl to, kas vyksta, tai vilties nebėra nė 
vienam iš mūsų. Niekam. 

Šie žodžiai buvo ištarti su tokia nevaldoma neviltimi, kad keli 
žmonės, iki tol tyliai sėdėję, prislopintais balsais šūktelėjo. Vie- 
nas senas vyriškis pradėjo ašaroti, o moteris, dėvinti rausvą cha- 
latą su raukinukais, gerokai per daug prisidažiusi akis ir apsi- 
avusi kuoduotas baltas šlepetes — triušiukus, susigraudino. 

— O, kaip liūdna, - tarė ji. - Labai liūdna. 

Francis stebėjo socialinį darbuotoją, bandantį vėl suvaldyti 
grupę. 

— Pasaulis yra toks pat, koks buvo visada, — tarė Evansas. — 
Mums turėtų rūpėti savo pačių reikalai. 

To sakyti nederėjo, nes Stypena pašoko ant kojų. Jis staiga 
sumosikavo rankomis virš galvos, labai panašiai kaip tada, kai 
Francis su juo pirmąsyk susidūrė. 

— Štai kas! — sušuko jis, išgąsdindamas bailesnius grupelės na- 
rius. — Blogis visur! Mes turime rasti būdą nuo jo apsisaugoti! 
"Turime susiburti. Sudaryti komitetus. Įkurti sargybos grupeles. 
Turime susiorganizuoti! Susijungti! Sudaryti planą. Apsiginti. 

Saugoti sienas. Turime iš visų jėgų stengtis, kad blogis nepatek- 
tų į ligoninę. 

Jis giliai įkvėpė ir apsisuko, apžiūrinėdamas visus grupelės 
narius. 

Kelios galvos linktelėjo vienu metu. Tai skambėjo protingai. 

— Mes galime apsisaugoti nuo blogio, - tarė Stypena, - tačiau 
turime būti budrūs. 

Tada, visas drebėdamas po pastangų, kurių pareikalavo kal- 
ba, jis atsisėdo ir vėl sukryžiavo rankas ant krūtinės, paskęsda- 
mas tyloje. 

Ponas Evansas nuožmiai pažvelgė į Piterį Gaisrininką, lyg jis 
būtų kaltas dėl Stypenos protrūkio. 

— Taigi, - tarė jis lėtai, - Piteri. Pasakyk mums. Jei manai, kad 
turime neįsileisti Šėtono šiapus mūsų sienų, tai galbūt turėtume 
reguliariai vaikščioti į bažnyčią? 

Piteris Gaisrininkas sustingo ant kėdės. 

— Ne, - iš lėto atsakė jis. - Aš nemanau... 

— Argi mums nereikėtų melstis? Eiti į mišias? Kalbėti „Sveika, 
Marija“, „Tėve mūsų“ ir „Prisipažįstu“? Kiekvieną sekmadienį 
priimti Komuniją? Ar mes neturėtume dažniau eiti išpažinties? 

Piterio Gaisrininko balsas tapo žemas ir labai tylus. 

— Nuo tokių dalykų gal ir pasijuntama geriau. Tačiau aš neti- 
kiu, kad... 

Ponas Evansas antrą sykį jį pertraukė: 

— Vaje, aš atsiprašau, — tarė jis dygaus cinizmo pilnu balsu. — 
Ėjimas į bažnyčią ir visokios organizuotos religinės apeigos la- 
bai nepatiktų Gaisrininkui, ar ne? Nes Gaisrininkas, na, turi pro- 
blemų su bažnyčiomis, juk taip? 

Piteris pasimuistė ant kėdės. Francis pastebėjo jo akyse sle- 
piamą įtūžį, kokio prieš tai nebuvo matęs. 

— Ne su bažnyčiomis. Su viena bažnyčia. Turėjau problemą, 
tačiau ją išsprendžiau, argi ne, pone Evansai'? 

Abudu vyrai sekundę žvelgė vienas į kitą, tada Evansas tarė: 

— Taip, ko gero, išsprendei. Matai pats, kur dėl to atsidūrei. 


90 JOHN KATZENBACH B PAMIŠĖLIO ISTORIJA 


Vakarienės metu Stypenai tapo dar blogiau. 

Tą vakarą buvo patiekta vištiena grietinėlėje. Patiekale dau- 
giausia buvo tirštos, pilkos grietinėlės ir mažai vištienos, su Žir- 
niais, — šie buvo suvirti taip, kad bet kokios pretenzijos į daržo- 
vę išgaravo viryklės karštyje — ir labai sukepusiomis bulvėmis, 
kurių konsistencija priminė sušalusias, tik tiek, kad buvo karš- 
tos lyg iš laužo ištrauktos anglys. Aukštasis vyras sėdėjo vienas 
prie kampinio staliuko, o kiti pastato gyventojai grūdosi prie 
likusių stalų, stengdamiesi palikti jam vietos. Vienas ar du pa- 
cientai vakarienės pradžioje bandė prie jo prisigretinti, tačiau 
Stypena juos piktai vijo šalin, urgzdamas lyg senas šuva, paža- 
dintas iš miego. 

Įprastas murmesys atrodė tylesnis, įrankių ir lėkščių tarškėji- 
mas buvo lyg prislopintas. Keli stalai, stovintys nuošalyje, buvo 
skirti vyresniems, iškaršusiems pacientams, kuriems reikėjo pa- 
galbos. Netgi rūpestingos, nors bevaisės, pastangos pamaitinti 
juos arba katatonikus, kurie abejingai spoksojo priešais save, 
nelabai suprasdami, jog juos valgydina, atrodė tylesnės, prislo- 
pintos. Iš savo vietos Francis matė, kad visi valgykloje esantys 
sanitarai vis žvilgčiojo į Stypeną, stengdamiesi nepaleisti jo iš 
akių ir kartu besirūpindami kitais pacientais. Vienu metu pasi- 
rodė Gerk piliulė, keletą minučių įdėmiai stebėjo Stypeną, pas- 
kui persimetė keliais žodžiais su Evansu. Prieš išeidamas, Gerk 
piliulė parašė receptą ir jį įteikė seselei. 

Stypena, rodos, nepastebėjo, jog atkreipia visų dėmesį. 

Jis paskubomis pats su savimi kalbėjo, su kažkuo ginčijosi, 
stumdydamas lėkštėje maistą, maišydamas jį į greit stingstančią 
pliurzę. Pamišėlis gurkštelėjo iš stiklinės vandens, porą sykių 
smarkiai pamosikavo rankomis, rodydamas į orą priešais save, 
baksnojo kaulėtu pirštu tarsi į asmens krūtinę, nors nieko prie- 
šais jį nebuvo, lyg dramatiškai pabrėždamas tam tikrą argumen- 
tą nematomam pašnekovui. Kartodamas šį procesą baigdavo taip 

pat staigiai: nuleisdavo galvą, įsispoksodavo į savo maistą ir vėl 
burbėdavo pats sau. 

Jau buvo laikas desertui, kvadratėliams gelsvai žalsvos želė, 
kai Stypena galų gale apsidairė, tarsi staiga supratęs, kur esąs. 
Jis pasisukiojo ant kėdės, nutaisęs nustebusią ir priblokštą iš- 
raišką. Jo šiurkštūs plaukai, paprastai krintantys ant pečių rie- 
baluotomis sruogomis, dabar atrodė įkrauti elektros, lyg šešta- 
dieninio filmuko herojaus, įkišusio pirštą į lizdą, tačiau šįkart 
juokinga nebuvo ir niekas net nešyptelėjo. Jo akys buvo ne tik 
išplėstos ir paklaikusios kaip tada, kai Francis pirmą sykį su juo 
susidūrė, bet dar ir padidėjusios nuo sukilusių aistrų. Francis 
matė, kaip pamišėlis kažko ieško, dairydamasis aplink, ir kaip jo 
žvilgsnis sustoja prie Trumpos Blondinės. Ši buvo visai netoli 
nuo Stypenos ir bandė pagelbėti pagyvenusiai moteriškei paval- 
gyti, pjaustydama kiekvieną glitų vištienos gabalėlį į mažus kąs- 
nelius ir keldama moteriškei prie burnos, lyg pacientė būtų kū- 
dikis maitinimo kėdutėje. 

Stypena smarkiai pašoko iš vietos atstumdamas kėdę taip, kad 
ji barškėdama nuvirto ant grindų. Tokiu pat staigumu jis pakėlė 

— Tu! - piktai suriko jis. 

"Trumpa Blondinė sutrikusi pažvelgė į jį. Sekundėlę ji pati ro- 
dė į save ir Francis iš lūpų perskaitė į4 sakant „aš?“. Ji nepaju- 
dėjo iš savo vietos. Francis pagalvojo, jog dėl to, ko gero, kaltas 
trumpas sanitarės mokymas. Bet kuris ligoninės veteranas būtų 
reagavęs kur kas skubiau. 

— Tu! — vėl suriko jis. — Aišku, kad tai tu! 

Iš tolimosios valgomojo pusės Mažasis Juodukas ir jo brolis 
suskubo į įvykio vietą. Tačiau stalų ir kėdžių eilės bei pacientų 
grūstis kliudė jiems ir lėtino tempą. Trumpa Blondinė atsistojo, 
spoksodama į Stypeną, kuris skubiai žingsniavo jos link, ištiesęs 
pirštą rodė tiesiai į ją. Ji truputį atsitraukė sienos link. 

— Tai tu, aš žinau! — rėkė jis. — Tai tu nauja! Tai tu nepatikrinta! 

Tai tu, tikrai tu! Blogis! Blogis! Mes įleidome ją pro duris! Eikit 
visi šalin! Šalin! Būkite atsargūs! Neaišku, ką ji gali padaryti! 

Jo paklaikę riksmai leido suprasti kitiems pacientams, kad 
Trumpa Blondinė užkrėsta arba gali sprogti. Žmonės valgoma- 
jame išsigandę atsitraukė. 

Trumpa Blondinė prisispaudė prie artimiausios sienos ir iškė- 
lė ranką. Francis matė jos akyse paniką, kai senis artinosi prie 
jos, mosikuodamas rankomis lyg paukštis sparnais. 

Jis mostelėjo kitiems pacientams trauktis, pakeltu iš įniršio 
balsu šaukdamas: 

— Nesijaudinkite! Aš mus visus apginsiu! 

Didysis Juodukas jau stumdė į šalis stalus ir kėdes, o jo bro- 
lis peršoko per vieną pacientą, parpuolusį ant kelių dėl kažin 
kokio neapibrėžto siaubo. Francis matė, kaip ponas Blogis ver- 
žiasi jų link, o seselė Klaidelė su kita sesele irgi skubėjo pro 
pacientų, kurie grūdosi, nežinodami, bėgti ar pasilikti ir stebė- 
ti, sambūrį. 

— Tai tu! —- šaukė Stypena, pasiekęs seselę ir grėsmingai atsi- 
stojęs priešais ją. 

— Visai ne! - suriko Trumpa Blondinė savo aukštu, plonu balsu. 

— Tu! — vis tiek rėkė Stypena. 

— Stypena! Tuoj pat nustok! —- sušuko Mažasis Juodukas. Di- 
dysis Juodukas greitai artėjo, jo veidas buvo sustingęs į ryžtingą 
obsidiano spalvos kaukę. 

— Visai ne, visai ne! —- kartojo Trumpa Blondinė susigūždama 
ir slysdama siena žemyn. 

Tuomet, nors Didysis Juodukas 17 ponas Blogis dar buvo už 
kelių jardų, staiga stojo tyla. Stypena pasistiebė, tiesdamasis lu- 
bų link, lyg ketindamas pulti ant Trumpos Biondinės. Francis 
išgirdo, kaip kažkur netoliese, bet jis nesuvokė būtent kur, suri- 
ko Piteris Gaisrininkas: 

— Stypena, baik! Tuoj pat nustok. 

Francio nuostabai, aukštasis vyras pakluso. 

Pamišėlis pažvelgė į Trumpą Blondinę ir jo veide sustingo nu- 
stebusi išraiška, tarsi jis tyrinėtų eksperimento rezultatus, kurie 
rodytų ne visai tai, ko tikėjosi mokslininkas. Paciento veidą 1š- 
kreipė keista grimasa. Jau daug ramesnis pažvelgė į Trumpą Blon- 
dinę ir beveik mandagiai paklausė: 

— Tu tuo tikra? 

— Taip, taip, taip, — iškosėjo ji. - Aš įsitikinusi. 

Jis įdėmiai Žiūrėjo į ją. 

— Aš sutrikdytas, — liūdnai ištarė Stypena. Jo staiga padidėju- 
sios proporcijos vėl susitraukė. Vieną sekundę jis buvo baisi kerš- 
tinga jėga, pasiruošusi pulti, o netikėtai po mikrosekundės - jau 
vaikiškas ir mažas žmogus, blaškomas abejonių. 

Tuo momentu Didysis Juodukas pagaliau prasibrovė iki Sty- 
penos ir šiurkščiai sugriebė jį už rankų ir užlaužė jas už nuga- 
TOS. 

— Kokį velnią čia išdarinėji'? — piktai paklausė jis. 

Mažasis Juodukas buvo vos už Žingsnio ir jis žengė į tarpą 
tarp paciento ir seselės praktikantės. 

— Traukis atgal, — pareikalavo sanitaras, ir komanda tuoj pat 
buvo įvykdyta, nes didysis jo brolis truktelėjo Stypeną atgal. 

— Gal ir suklydau, - tarė Stypena, purtydamas galvą. - Iš pra- 
džių atrodė taip aišku. Paskui pasikeitė. Staiga ėmė ir pasikeitė. 
Tiesiog nebežinau. 

Aukštasis vyriškis pasuko galvą Didžiojo Juoduko link, ties- 
damas savo į stručio panašų kaklą. Jo balsas buvo pilnas abejo- 
nių ir liūdesio. 

— Aš maniau, kad tai tikrai ji, suprantate. Tiesiog turėjo būti. 
Ji naujausia. Ji čia visai neilgai. Iš tiesų naujokė. Juk mes turime 
būti labai atsargūs, kad neįsileistume blogio. Turime visą laiką 
budėti. Aš atsiprašau, — tarė jis, pasisukdamas į Trumpą Blondi- 
nę, kuri stojosi ant kojų, bandydama atgauti šaltakraujiškumą. — 


Jis vėl pažiūrėjo į ją, ir jo akys susiaurėjo. 

— Aš vis dar nesu tikras, — kietai pasakė. — Gali būti. Galbūt ji 
man meluoja. Šėtono tarnai - patyrę melagiai. Jie apgavikai — visi 
iki paskutinio. Jiems lengva atrodyti nekaltiems, kai tokie nėra. 

Jo balse nebuvo nei įniršio, nei abejonės. 

"Irumpa Blondinė pasitraukė toliau nuo grupelės, įsmeigusi at- 
sargų žvilgsnį į Stypeną, laikomą Didžiojo Juoduko. Evansas pa- 
galiau prasiskynė kelią iki jų ir tarė tiesiai Mažajam Juodukui: 

— Pasirūpink, kad jis šįvakar gautų raminamųjų. Penkis mili- 
gramus nembutalio, injekciją, vaistų dalijimo metu. Galbūt tu- 
rėtume šiąnakt uždaryti jį į 1z0liatorių. 

Stypena vis dar gręžė akimis Trumpą Blondinę, kai išgirdo 
žodį „izoliatorius“. Jis pasisuko į poną Blogį ir įnirtingai papur- 
tė galvą. 

— Ne, ne, man viskas gerai, tikrai, viskas tvarka, aš tiesiog 
dirbau savo darbą, iš tiesų. Aš nebekelsiu problemų, pažadu... — 
jo balsas nutyko. 

— Pažiūrėsim, —- tarė Evansas. - Pažiūrėsim, kaip jis reaguos į 
raminamuosius. 

— Aš nekelsiu rūpesčių, - maldavo Stypena. — Tikrai. Jokių 
problemų. Visiškai jokių. Prašau: neįkiškite manęs į izoliatorių. 

Evansas pasisuko į Trumpą Blondinę. 

— Gali pasiimti pertrauką, - tarė jis. 

Tačiau lieknutė praktikantė papurtė galvą. 

— Viskas gerai, - atsakė ji, sukaupusi šiek tiek drąsos, ir grįžo 
maitinti senutės invalido vežimėlyje. Francis pastebėjo, kad Sty- 
pena vis dar spokso Trumpos Blondinės pusėn, o jo įdėmiame 
žvilgsnyje jautei tai, ką Francis palaikė abejone, tačiau vėliau 
suprato, jog tai galėjo būti daugelis kitų jausmų. 


Tą vakarą dalijant vaistus minia kaip visad stumdėsi ir reiškė 
nepasitenkinimą. Trumpa Blondinė stovėjo už seselių posto grotų, 
padėdama dalyti piliules, bet kitos, vyresnės ir labiau patyrusios 
seselės, perėmė vadovavimą vakarinių mišinių dalijimui. Girdė- 
josi keli besiskundžiantys balsai: vienas vyras ėmė verkti, kai 

kitas nustūmė jį šalin, — bet Franciui atrodė, kad per pietus įvy- 
kęs proveržis privertė daugelį Amersto gyventojų jei ne visai 
užtilti, tai bent jau apsiraminti. Jis pamanė sau, kad ligoninėje 
visiems svarbiausia pusiausvyra. Medikamentai subalansuoda- 
vo pamišusius protus; amžius ir įkalinimas subalansuodavo ener- 
giją ir idėjas. Ligoninėje visi įsisukdavo į tam tikrą rutiną, mąstė 
Francis, čia vieta ir laikas buvo apriboti, apibrėžti ir suskirstyti. 
Netgi įprastas grumdymasis ir ginčai, kaip kad vaistų vakarinių 
dalybų metu, buvo įmantraus pamišėliško menueto dalis, toks 
pat privalomas renesanso šokio žingsnelis. 

Jis pamatė Stypeną, atlydimą Didžiojo Juoduko, žengiantį se- 
selių posto link. Aukštasis vyras purtė galvą, ir Francis girdėjo jį 
skundžiantis: 

— Man viskas tvarka, viskas tvarka. Man nereikia jokių papil- 
domų vaistų, kad nusiraminčiau.... 

Tačiau Didžiojo Juoduko veide nebebuvo įprastos malonios 
išraiškos, ir Francis girdėjo jį ramiai sakant: 

— Stypena, privalai padaryti tai geruoju ir nekeldamas rūpes- 
čių, nes kitaip teks apvilkti tau tramdomuosius ir uždaryti 1z0- 
liatoriuje pernakt, o aš žinau, kad tu šito nenori. Taigi giliai 
įkvėpk, pasiraitok rankovę ir nekovok su tuo, su kuo kovoti ne- 
derėtų. 

Stypena linktelėjo, tuo metu nusiraminęs, nors Francis matė, 
kaip jis įdėmiai stebi Trumpą Blondinę, dirbančią posto gale. 
Kad ir kokios abejonės buvo apnikusios Stypeną dėl to, kad Trum- 
pa Blondinė - Šėtono vaikas, Franciui tapo aišku, jog jų neiš- 
sklaidė nei vaistai, nei įtikinėjimai. Aukštasis vyras nuo galvos 
iki kojų drebėjo iš nerimo. Tačiau jis nesipriešino seselei Kaule- 
liui, kuri priartėjo su poodiniu švirkštu, varvančiu vaistais, pa- 
valė jo ranką spiritu ir šiurkščiai įsmeigė adatą odon. Francis 
pamanė, jog turėtų skaudėti, tačiau Stypena neparodė jokių ne- 
pasitenkinimo ženklų. Jis vogčiomis metė paskutinį ilgą žvilgsnį 
į Trumpą Blondinę, prieš leisdamas Didžiajam Juodukui nuvesti 
jį atgal į miegamąjį. 


Penktas skyrius 


Lauke, už mano buto sienų, sustiprėjo vakarinis eismas. Girdė- 
jau sunkių savivarčių variklių garsus, kartkartėmis pyptelintį ma- 
šinos signalą ir nuolatinį ratų dūzgimą keliu. Vasarą naktis atei- 
na lėtai, atslenka lyg bloga mintis laimingu metu. Takūs šešėliai iš 
pradžių suranda alėjas, tada pradeda šliaužti per kiemus ir šali- 
gatvius, slenka į viršų pastatų sienomis ir lyg gyvatės vinguriuoja 
pro langus arba lūkuriuoja medžių šakų užuoglaudoje, kol įsigali 
tamsa. Pamišimas, dažnai pagalvodavau, panašus į naktį, nes 
įvairiais būdais daugelį metų jis plito mano širdyje ir vaizduotėje, 
kartais šiurkščiai ir greitai, kai kada lėtai, subtiliai, taip, kad aš 
net nepastebėdavau jo atslenkančio. 

Aš pabandžiau prisiminti, ar kada nors patyriau tamsesnę naktį 
nei Valstybinėje Vakarų ligoninėje. Naktį, pilnesnę pamišimo? 

Nuėjau prie kriauklės, prisipyliau stiklinę vandens, gurkštelė- 
jau ir pamąsčiau: dar nepasakojau apie smarvę. Tai buvo žmo- 
nių išmatų dvokas, kovojantis su neskiestu valikliu. Šlapimo 
smarvė prieš dezinfekuojamųjų medžiagų kvapą. Daugelis senų ir 
nukaršusių pacientų lyg kūdikiai nevaldė savo pūslės, taigi ligo- 
ninėje knibždėjo „nelaimingų atsitikimų“. Kovojant su tuo, kiek- 
viename koridoriuje buvo bent po du sandėliukus su skudurais, 
šluotomis ir kibirais, pilnais stipriausių cheminių valiklių. Kar- 

tais atrodė, kad kažkas nuolat plauna grindis vienur ar kitur. Šar- 
miniai valikliai buvo labai stiprios koncentracijos, išpilti ant Ii- 
noleumo degino mums akis ir nuo jų garų buvo sunku kvėpuoti, 
lyg kas draskytų plaučius. 

Buvo sunku nujausti, kada šių „nelaimingų atsitikimų“ gali nu- 
tikti. Normaliame pasaulyje, manau, būtų galima daugmaž visada 
nustatyti stresus arba baimes, kurios galėtų išprovokuoti kokį nors 
seną žmogų prarasti kontrolę, ir imtis veiksmų šioms nelaimėms 
išvengti. Tam prireiktų truputėlio logikos, dalelės jautrumo, šiek tiek 
planavimo ir įžvalgos. Nelabai sunku. Tačiau ligoninėje, kur visi 
stresai ir baimės, rikošetu atsimušantys nuo sienų, būdavo tokie 
neplanuoti ir kildavo nuo tokios daugybės atsitiktinių minčių, nu- 
jausti ir išvengti tokių būsenų buvo praktiškai neįmanoma. 

Taigi vietoj to turėjome kibirus ir galingus valiklius. 

Dėl to, kad seselėms ir sanitarams taip dažnai tekdavo griebtis 
šių įrankių, sandėliukai retai tebūdavo užrakinti. Aišku, turėjo 
būti, tačiau, kaip ir daugelis dalykų Valstybinėje Vakarų ligoninė- 
Je, taisyklės iš tiesų nusileido pamišimo nulemtam praktiškumui. 

Ką gi aš dar prisimenu apie tą naktį? Ar lijo? Ar pūtė vėjas? 

Aš prisimenu tik garsus. 

Amersto pastate buvo sugrūsti beveik trys šimtai žmonių, nors 
jo galimybės buvo suplanuotos maždaug trečdaliui šio skaičiaus. 
Bet kurią naktį keli žmonės galėjo būti perkelti į izoliatoriaus penk- 
tame aukšte vienutes, kuriomis gąsdino Stypeną. Lovos sugrūstos 
viena šalia kitos taip, kad miegančius pacientus teskyrė keli co- 
liai. Viename miegamojo šone keli suodini langai. Jie buvo gro- 
tuoti ir leisdavo truputį išvėdinti patalpą, nors žmonės, kurių gul- 
tai buvo po langais, dažniausiai juos sandariai uždarydavo, nes 
bijodavo to, kas gali būti kitapus lango. 

Naktis atrodydavo kaip sielvarto simfonija. 

Knarkimas, kosulys, gargaliavimas maišydavosi su košmarais. 
Žmonės per miegus kalbėdavosi su šeima ir draugais, kurių ne- 
būdavo šalia, su dievais, ignoruojančiais jų maldas, su demo- 

nais, kurie juos kankino. Žmonės nuolat verkė, be pertraukos 
raudodavo tamsiausiomis valandomis. Visi miegodavo, bet nie- 
kas nesiilsėjo. 

Mus užrakindavo su visa nakties atnešama vienatve. 

Galbūt tai dėl mėnesienos, besiveržiančios pro grotuotą langą, 
nes aš tą naktį skrajojau tarp miego ir būdravimo. Gal dar buvau 
nenusiraminęs po dienos įvykių. Gal tai mano balsai nedavė ra- 
nybės. Aš dažnai apie tai mąstydavau, tačiau iki šiol nesu tikras, 
kas laikė mane toje keistoje būklėje tarp budrumo ir buvimo be 
sąmonės tomis tamsos valandomis. Piteris Gaisrininkas sunkiai 
dūsavo per miegus, neritmingai vartydamasis gretimame gulte. Nak- 
tis jam buvo sunki, nes dienos metu dar išlaikė sveiką protą, ku- 
ris ligoninėje atrodė ne vietoje. Tačiau naktimis kažkas jį nuolat 
graužė. Smegdamas į nebūtį ir vėl keistai pabusdamas, aš prisi- 
miniau matęs Stypeną, jis už keleto gultų sėdėjo, sukryžiaves ko- 
jas lyg raudonodis indėnas genties taryboje, ir spoksojo į sieną 
priešais. Aš prisimenu, kaip pamaniau, jog raminamieji, kurių 
jam suleido, neatliko savo darbo, nes, pagal visas taisykles, jis 
dabar turėtų būti nugrimzdėęs į vaistų sukeltą tamsų miegą be sap- 
nų. Tačiau kad ir kokie impulsai jį prieš tai taip įaudrino, dabar 
jie lengvai nugalėjo raminamuosius vaistus, ir, užuot miegojęs, 
pacientas sėdėjo, murmėdamas pats sau, gestikuliuodamas ran- 
komis lyg dirigentas, niekaip nesugebantis priversti orkestro groti 
reikiamu tempu. 

Tokį aš jį prisimenu, kada pats tą naktį slidinėjau ant sąmo- 
ningumo ribos, iki pat tos akimirkos, kai ant peties pajutau ran- 
ką, purtančią mane, kad atsibusčiau. Štai tas metas, pagalvojau. 
Pradėk čia. 


Taigi paėmiau pieštuką ir parašiau: 


Vrancis miegojo neramiu miegu, kol pabudo nuo įkyraus pur- 
tymo, kuris ištempė jį iš kažkokios nenustatytos vietos ir išsyk 
priminė, kur jis iš tiesų yra. Jis atmerkė akis, bet dar prieš joms 

prisitaikant prie tamsos išgirdo Stypenos balsą, šnibždantį ty- 
liai, bet energingai, pilną vaikiško džiugesio ir pasitenkinimo, 
sakantį: 

— Mes saugūs, Paukšteli. Mes saugūs! 


Francis miegojo neramiu miegu, kol pabudo nuo įkyraus purty- 
mo, kuris ištempė jį iš kažkokios nenustatytos vietos ir išsyk 
priminė, kur jis iš tiesų yra. Jis atmerkė akis, bet dar prieš joms 
prisitaikant prie tamsos išgirdo Stypenos balsą, šnibždantį ty- 
liai, bet energingai, pilną vaikiško džiugesio ir pasitenkinimo, 
sakantį: 

— Mes saugūs, Paukšteli. Mes saugūs! 

Aukštasis vyras tupėjo ant lovos krašto lyg koks sparnuotas 
dinozauras. Mėnulio šviesoje, prasiskverbusioje pro lango vir- 
bus, Francis matė Žmogaus veide pašėlusio džiaugsmo ir paleng- 
vėjimo išraišką. 

— Saugūs nuo ko? — paklausė Francis, nors, vos paklausęs, 
suprato, kad jau žino atsakymą. 

— Nuo blogio, —- atsakė Stypena ir apkabino rankomis save. 
Tada pakėlė kairę ranką ir prispaudė prie veido — delnu prie 
kaktos, lyg taip galėtų sulaikyti mintis ir idėjas, kurios taip neri- 
mo viduje. 

Kai Stypena patraukė ranką nuo kaktos, Franciui pasirodė, 
jog ji paliko žymę, panašią į suodžius. Pamišėlis turbūt ir pats 
kažką pajuto, nes nustebęs pažiūrėjo į savo pirštus. 

Francis atsisėdo lovoje. 

— Stypena, — sušnabždėjo jis. — Kas nutiko? 

Kol aukštasis vyras ruošėsi atsakyti, Francis išgirdo šnypš- 
čiantį garsą. Tai buvo Piteris Gaisrininkas, kuris pabudo, nulei- 
do kojas nuo gulto krašto ir lenkėsi jų link. 

— Stypena, tuoj pat pasakyk! Kas nutiko? — Piteris klausinėjo, 
kalbėdamas kuo tyliau, - tačiau tyliai. Nepažadink kitų. 

Aukštasis vyras sutikdamas truputį linktelėjo galvą. Tačiau jo 

žodžiai liejosi jaudria, beveik džiaugsminga kaskada. Palengvė- 
jimas ir atsipalaidavimas užtvindė jo žodžius. 

— Tai buvo regėjimas, Piteri. Tai tikriausiai buvo angelas, at- 
siųstas tiesiai pas mane. Paukšteli, šis pavidalas nusileido tiesiai 
man prie šono, jis buvo čia, kad pasakytų man... 

— Ką pasakytų? - tyliai paklausė Francis. 

— Pasakytų, jog buvau teisus. Teisus visą laiką. Blogis stengė- 
si mus čia atsekti, Paukšteli. Blogis buvo čia, šalia mūsų. Tačiau 
šis blogis jau sunaikintas, ir dabar mes saugūs 

Jis lėtai iškvėpė ir pridūrė: 

— Ačiū Dievui. 

Francis nežinojo, kaip suprasti Stypenos žodžius, tačiau Pite- 
ris Gaisrininkas prislinko arčiau ir atsisėdo šalia aukštojo vyro. 

— Tasai pavidalas - jis atėjo čionai? Į šį kambarį? - paklausė jis. 

— Tiesiai prie mano lovos. Mes apsikabinome lyg broliai. 

— Pavidalas tave palietė? 

— Taip. Jis buvo toks pat realus kaip tu ar aš, Piteri. Aš jau- 
čiau jo gyvybę šalia savosios. Lyg mūsų širdys plaktų kaip viena. 
Bet jis buvo dar ir stebuklingas, Paukšteli. 

Piteris Gaisrininkas linktelėjo. Tada lėtai ištiesė ranką ir pa- 
lietė Stypenos kaktą, kur vis dar buvo tamsi žymė. Sekundę Pi- 
teris trynė pirštus vieną į kitą. 

— Ar matei, kaip pavidalas įėjo pro duris, ar jis nusileido iš 
viršaus? — lėtai paklausė jis, iš pradžių parodydamas miegamojo 
durų link, paskui viršun, į lubas. 

Stypena papurtė galvą. 

— Ne. Jis tiesiog atsirado per vieną sekundę iš karto prie ma- 
no lovos. Jis visas buvo užlietas šviesos, lyg tiesiai iš dangaus. 
Tačiau jo veido neįžvelgiau. Tarsi būtų pridengtas. Tai tikrų tik- 
riausias angelas, - tarė jis. - Tik pagalvok, Paukšteli. Angelas iš 
dausų. Čia, šiame kambaryje. Mūsų ligoninėje. Padedantis mums 
apsiginti. 

Francis nieko nepasakė, bet Piteris Gaisrininkas linktelėjo. 

Jis pakėlė pirštus prie nosies ir susikaupęs porą sykių smarkiai 
įkvėpė. Atrodė, jog jam nerimą kėlė tai, ką užuodė, todėl darsyk 
giliai įtraukė oro. Minutėlę Gaisrininkas tylėjo, žvalgydamasis 
po kambarį. Tuomet prakalbo tyliu, įsakmiu balsu, o jo žodžiuo- 
se galėjai justi valdingumą, lyg įsakinėjančio karo vado, kada 
priešas arti ir kiekviename šešėlyje tyko pavojus. 

— Stypena. Grįžk lovon ir lauk ten, kol aš ir Paukštelis grįši- 
me. Nieko niekam nesakyk. Visiška tyla, supratai? 

Stypena prasižiojo kalbėti, tačiau sudvejojo. 

— Na gerai, - lėtai tarė jis, - tačiau mes saugūs. Mes visi sau- 
gūs. Argi nemanai, kad kiti taip pat norės Žinoti? 

— Geriau iki galo įsitikinkime, kad nesukeltume tuščių vilčių, — 
tarė Piteris. 

Tai, atrodo, paveikė, nes Stypena vėl linktelėjo. Jis pakilo ir 
nuvairavo savo gulto link. Atsidūręs lovoje, iškėlė smilių — uni- 
versalų tylos ženklą. Piteris jam nusišypsojo, tuomet sušnabž- 
dėjo: 

— Paukšteli, eime su manim, tuoj pat. Tik būk tyliai! 

Kiekvieną žodį jis tarė su kažin kokia įtampa, kurios Francis 
negalėjo suvokti. 

Nesidairydamas atgal, jis atsargiai ėmė slinkti tarp gultų, sė- 
lindamas mažais tarpeliais, skiriančiais miegančius žmones. Ei- 
damas vienintelių miegamojo durų link, jis praslinko pro tuale- 
tą, iš po kurio durų skverbėsi ruoželis ryškios šviesos. Keli vyrai 
sujudėjo, vienas pakilo savo gulte, kai pacientai sėlino pro jį, 
tačiau Piteris paprasčiausiai nuramino pamišėlį, patylom saky- 
damas „tššš“, ir vyriškis sudejavęs apsivertė ant kito šono bei 
vėl nugrimzčo į miegą. 

Pasiekęs duris, Gaisrininkas atsisuko atgal ir pamatė, jog Sty- 
pena vėl sėdi savo gulte sukryžiavęs kojas. Aukštasis vyras pa- 
stebėjo juos ir pamojavo prieš vėl atsiguldamas. 

Kai Piteris Gaisrininkas siektelėjo durų rankenos, Francis stab- 
telėjo jam prie šono. 

— Durys užrakintos, — tarė Francis. - Jas užrakina kiekvieną 
naktį. 

— Šiąnakt, - lėtai ištarė Piteris, - jos neužrakintos. 

Įrodydamas tai, jis ištiesė ranką, suėmė rankeną ir ją pasuko. 
Durys sugirgždėjusios atsidarė. 

— Eime, Paukšteli, — tarė jis. 

Koridorius buvo užtamsintas nakčiai, tik šen bei ten švietė po 
lempą, metančią nedidelius šviesos lankus ant grindų. Francis 
minutėlę buvo priblokštas tylos. Paprastai Amersto koridoriai 
būdavo prisigrūdę sėdinčių, stovinčių, vaikštančių, rūkančių, kal- 
bančių su savimi, plepančių su niekuo, netgi tarpusavyje ben- 
draujančių žmonių. Koridoriai buvo tarsi ligoninės venos, nuolat 
pumpuojančios kraują ir energiją į kiekvieną svarbų organą. Fran- 
cis niekad nebuvo matęs jų tuščių. Jausmas, kad esi vienas kori- 
doriuje, buvo nemalonus. Gaisrininkas, šiaip ar taip, neatrodė 
dėl to susirūpinęs. Jis žvelgė į koridoriaus vidurį, kur geltona 
mažos stalinės lempos šviesa apšvietė seselių postą. Iš jų vietos 
postas atrodė tuščias. 

Piteris žengė vieną žingsnelį pirmyn, tada įsižiūrėjo į grindis. 
Jis suklupo ant vieno kelio ir atsargiai palietė tamsios spalvos 
dėmę, panašią į tą, kuri sutepė Stypenos veidą. Pamišėlis ir šį- 
kart pakėlė pirštą prie nosies. Tada, nesakydamas nė žodžio, jis 
mostelėjo Franciui, kviesdamas pažiūrėti. 

Francis ne visai suprato, ką turėtų pamatyti, tačiau stengėsi 
įsidėmėti viską, ką darė Piteris Gaisrininkas. Jiedu toliau slinko 
koridoriumi seselių posto link, tačiau pusiaukelėje sustojo prie- 
šais vieną iš sandėliukų. Francis silpnoje šviesoje įžiūrėjo, jog 
seselių postas išties tuščias. Tai jį sutrikdė, nes pacientas visa- 
dos manė, jog ten visą parą budi bent vienas žmogus. Gaisrinin- 
kas savo ruožtu spoksojo į grindis šalia sandėliuko. Jis parodė į 
didelę dėmę, sutepusią linoleumą. 

— Kas tai? — paklausė Francis. 

Piteris Gaisrininkas atsiduso. 

— Tai didžiausia bėda iš visų, kurias tau teko patirti, - tarė jis. — 
Franci, kad ir kas būtų už šių durų, nesušuk. Tuo labiau neklyk. 
Įsikąsk į liežuvį ir netark nė žodžio. Taip pat nieko neliesk. Ar 
sugebėsi tai dėl manęs, Paukšteli? Galiu tavimi pasikliauti? 

Francis išniurnėjo „taip“, nors tai buvo sunku. Jis jautė ūžesį 
ausyse, kraują, užverdantį krūtinėje, pilną adrenalino ir nerimo. 
Tą sekundę suvokė, kad nė žodžio negirdėjo iš savo balsų nuo 
to laiko, kai jį pažadino Stypena. 

Piteris atsargiai prislinko prie sandėliuko durų. Jis išsitrau- 
kė iš pižaminių kelnių marškinėlius 1r jų skvernu apvyniota ran- 
ka siektelėjo rankenos. Tada lėtai atidarė duris. Prieš juos atsi- 
vėrė juoda kaip bedugnė kambarėlio tamsa. Piteris labai iš lėto 
žengė priekin ir ištiesė ranką vidun, kur ant sienos buvo švie- 
sos jungiklis. 

Staigus šviesos plykstelėjimas kirto lyg kardu. 

Sekundę, gal netgi dar trumpiau, šviesa Francį apakino. Jis 
išgirdo, kaip Piteris Gaisrininkas paspringo keiksmažodžiu. 

Francis ištiesė kaklą, norėdamas pro Gaisrininką pažiūrėti į 
sandėliuką. Staiga jis Žioptelėjo, kai jį lyg uragano šuoras užliejo 
baimė ir šokas. Jis atsitraukė nuo to, ką pamatė, žengė žingsnį 
atgal. Kiekvienas įkvėpimas svilino lyg karšti garai. Ligonis ban- 
dė kažką pasakyti, bet vietoj „O Dieve mano...“ teišleido neriš- 
lią dejonę. 

Sandėliuko viduryje ant grindų gulėjo Trumpa Blondinė. 

Tikriau sakant, tai, kas anksčiau vadinta Trumpa Blondine. 

Ji buvo beveik nuoga, seselės uniforma buvo supjaustyta ir 
numesta kampe. Jos apatiniai tebebuvo ant kūno, tačiau patraukti 
taip, kad matėsi krūtys ir lytiniai organai. Slaugė gulėjo susirie- 
tusi ant šono, beveik embriono poza, išskyrus tai, jog viena koja 
buvo suriesta į viršų, kita ištiesta, o po seselės galva ir krūtine 
telkšojo didžiulis tamsaus kraujo klanas. Raudonos srovelės va- 
gojo jos blyškią odą. Viena ranka buvo šiurkščiai pakišta po kū- 
nu, kita, ištiesta lyg Žmogaus, mojuojančio kam nors tolumoje, 

tysojo kraujo klane. Jos plaukai buvo suvelti, beveik šlapi, oda 
keistai žvilgėjo, atspindėdama ryškią sandėliuko lempos šviesą. 
Netoliese stovintis valiklio kibiras buvo apverstas, valymo skys- 
čio ir dezinfekcijos priemonės smarvė dirgino jų šnerves. Piteris 
Gaisrininkas pasilenkė prie kūno, tačiau, taip ir nepatikrinęs pul- 
so, sustojo, nes abu su Franciu pamatė, jog Trumpos Blondinės 
gerklė perpjauta. Didžiulė, Žiojinti įuodai raudona žaizda, be 
abejonės, atėmė jai gyvybę per kelias sekundes. 

Piteris Gaisrininkas žengė atgal į koridorių, šalia Francio. Jis 
giliai, lėtai įkvėpė, po to lėtai iškvėpė, orui švilpiant pro sukąs- 
tus dantis. 

— Įdėmiai žiūrėk, Paukšteli, — atsargiai tarė jis. — Į viską įdė- 
miai žiūrėk. Pabandyk įsiminti viską, ką mes čia šiąnakt mato- 
me. Gali tai padaryti dėl manęs, Paukšteli? Pabūsi antrąja ste- 
binčių akių pora? 

Francis lėtai linktelėjo. Jo akys sekė Piterį Gaisrininką, žen- 
giantį atgal į sandėliuką ir tyliai rodantį pirštu. Iš pradžių į pjūvį, 
žiauriai sužalojusį jos gerklę, tada į apverstą kibirą bei į supjaus- 
tytus ir šalin numestus rūbus. Jis parodė į lygiagrečias kraujo lini- 
jas ant Irumpos Blondinės kaktos, besitęsiančias iki akių, suda- 
rančias tarsi antveidį. Francis nepajėgė įsivaizduoti, kaip jos ten 
atsidūrė. Piteris Gaisrininkas minutėlę sustojo, rodydamas į šias 
žymes, tada ėmė atsargiai manevruoti mažytėje erdvėje, baksno- 
damas ištiestu smiliumi į kiekvieną kambarėlio kvadratą, kiekvie- 
ną scenos detalę, lyg mokytojas, lazdele nekantriai barbenantis į 
lentą, kad atkreiptų išsiblaškiusios klasės dėmesį. Francis viską 
dėjosi į galvą, atspausdamas atmintyje lyg fotografo asistentas. 

Ilgiausiai Piteris rodė į Trumpos Blondinės ranką, ištiestą to- 
lyn. Francis staiga pamatė, jog jai trūksta keturių pirštų galiukų, 
tarsi šie būtų nupjauti ir kažkur nunešti. Jis pažvelgė į sužaloji- 
mą ir pajuto, kad jo kvėpavimas trūkčioja. 

— Ką matai, Paukšteli? — galų gale pasiteiravo Piteris Gaisri- 
ninkas. 

Francis pažvelgė į nebegyvą moterį. 

— Matau Trumpą Blondinę, - atsakė jis. —- Vargšas Stypena. 
Vargšas, vargšas Stypena. Jis turbūt išties tikėjo, jog žudo blogį. 

— Manai, tai padarė Stypena? - paklausė Gaisrininkas, purty- 
damas galvą. - Žiūrėk įdėmiai, - pakartojo jis. - Tada pasakyk, 
ką matai. 

Francis kaip užhipnotizuotas stebėjo ant grindų gulintį kūną. 
Jo žvilgsnį prirakino jaunosios moters veidas, o vidų užliejo bai- 
mės, susijaudinimo ir šaltos tuštumos mišinys. Jis suprato, kad 
iki tol nebuvo matęs numirėlio, bent jau iš arti. Prisiminė, kaip 
vaikystėje ėjo į senelio sesers laidotuves, tvirtai mamos sugrieb- 
tas už rankos. Ši vedėsi jį pro atvirą karstą, visą laiką murmėda- 
ma draudimus: nieko nesakyti, nedaryti bei gražiai elgtis, nes 
bijojo, jog Francis gali atkreipti visų dėmesį kokiu nors netinka- 
mu poelgiu. Tačiau mirusios giminaitės jis net neturėjo galimy- 
bės pamatyti. Viskas, ką pacientas prisiminė, tebuvo porceliano 
baltumo profilis, kurį teko išvysti vos akimirką, tarsi kažką, 
šmėstelėjusį pro važiuojančio automobilio langą, o paskui Fran- 
cį nustūmė į šoną. Tai, ką jis matė, žiūrėdamas į Trumpą Blondi- 
nę, buvo visai kas kita. Tai buvo mirtis visu savo baisumu, su- 
prato jis. 

— Aš matau mirtį, - sušnabždėjo Francis. 

Piteris Gaisrininkas linktelėjo. 

— Taip, iš tiesų, - tarė jis. - Mirtis. Be to, bjauri mirtis. Tačiau 
žinai, ką dar matau? — Piteris kalbėjo lėtai, tarsi pasverdamas 
kiekvieną Žodį. 

— Ką? —- atsargiai pasiteiravo Francis. 

— Matau pranešimą, - atsakė Gaisrininkas. 

Paskui su gniuždančio liūdesio gaidele jis pridūrė: 

— Franci, blogio niekas nenužudė. Jis čia, tarp mūsų, toks pat 
gyvas kaip tu ar aš. 

Jis žengė atgal į koridorių ir tyliai pridūrė: 

— Dabar reikia pakviesti pagalbą. 


Šeštas skyrius 


Kartais sapnuoju tai, ką mačiau. 

Kartais suprantu, kad nebesapnuoju, esu visiškai pabudęs, ir 
tai prisiminimas, įsispaudęs mano atmintyje tarsi suakmenėju- 
sios fosilijos kontūrai, o tai dar blogiau. Savo mintyse vis dar 
matau Trumpą Blondine, įrėmintą tarsi toje nuotraukoje, foto- 
grafuotoje vėliau atvykusios policijos. Tačiau įtariu, kad polici- 
jos fotografai nebuvo tokie meniški kaip mano atminties vizijos. 
Atsiminimuose jos pavidalas iškyla lyg mažai žinomo renesanso 
tapytojo sukurtas gyvas, tačiau neadekvatus nukankinto švento- 
jo vaizdinys. 

Štai ką aš prisimenu. Jos oda buvo porceliano baltumo ir to- 
bulai švari, o veide sustingusi laimingo poilsio išraiška. Tetrūko 
tik šviečiančios aureolės aplink galvą. Mirtis tebuvo vos kiek dau- 
giau nei nepatogumas, neilgas nemalonaus skausmo tarpsnis ne- 
išvengiamame, maloniame ir šlovingame kelyje į dangų. Žinoma, 
tikrovėje (šį žodį išmokau vartoti kuo rečiau) nebuvo nieko pa- 
našaus. Jos odą buvo išvagojeę tamsaus kraujo ruožai, drabužiai 
sudraskyti ir nuplėšti, pjūvis gerklėje žiojėjo lyg besityčiojanti šyp- 
sena, akys buvo išsiplėtusios, o veidas perkreiptas šoko ir netikė- 
jimo. Mirties chimera. Žmogžudystė visa savo šlykštybe. Aš tą naktį 
atsitraukiau nuo sandėliuko durų virpėdamas iš nerimo ir bai- 

mės. Atsidūręs taip arti smurto, pasijunti, lyg per širdį brūžintų 
švitrinis popierius. 

Gyvos aš jos beveik nepažinojau. Kur kas geriau pažinau mi- 
rusi. 

Kai Piteris Gaisrininkas nusisuko nuo lavono ir kraujo bei nuo 
visų kitų didelių ir mažų žmogžudystės ženklų, aš neturėjau jokio 
supratimo, kas bus toliau. Jis kur kas geriau susivokė, nes dar 
sykį mane perspėjo, kad nieko neliesčiau, laikyčiau rankas kiše- 
nėse ir nereikščiau garsiai savo nuomonės. 

— Paukšteli, - tarė jis, - neilgai trukus žmonės ims tavęs klausi- 
nėti. Jų klausimai gali būti tikrai nemalonūs. Užduoti pačiu ne- 
patraukliausiu būdu. Jie gali sakyti, jog tiesiog nori informacijos, 
tačiau patikėk, jie tikrai neketins niekam pagelbėti, tik sau. Atsa- 
kinėk trumpai ir į temą ir savanoriškai nepasakok nieko, nesusi- 
jusio su tuo, ką matei ir girdėjai šiąnakt. Ar supranti? 

— Taip, - atsakiau, tačiau iš tiesų net nelabai supratau, su kuo 
sutinku. - Vargšas Stypena, - dar pakartojau. 

Piteris Gaisrininkas linktelėjo. 

— Vargšas Stypena teisus. Tačiau ne ta prasme, kuria manai. Jis 
tikrai galų gale labai artimai ir asmeniškai susidurs su blogiu. 
Gali būti, jog susidursime mes visi. 

Jis ir aš nuėjome koridoriumi iki tuščio seselių posto. Mūsų 
basos kojos tyliai šlepsėjo grindimis. Grotuotos durys, kurios tu- 
rėjo būti užrakintos, siūbavo atviros. Ant grindų buvo numesti 
keli popieriai, tačiau, galimas dalykas, jie tiesiog nuplasnojo nuo 
rašomojo stalo, kažkam per greitai pasijudinus. Kita vertus, galė- 
jo būti, kad buvo nubraukti trumpų grumtynių metu. Sunku pa- 
sakyti. Į akis krito dar du ženklai, rodantys, jog čia kažkas nuti- 
ko: dėžutė su vaistais, buvusi užrakinta, dabar buvo plačiai at- 
verta, O keli plastikiniai piliulių indeliai netvarkingai mėtėsi ant 
grindų. Be to, veikiančio juodo telefono, stovinčio ant rašomojo 
stalo, ragelis buvo nukeltas. Piteris vėl taip pat kaip sandėliuke 
parodė pirštu į šiuos ženklus. Tada padėjo ragelį atgal ir vėl tuoj 

pat pakėlė, ketindamas skambinti. Jis paspaudė nulį, kad jį su- 
jungtų su ligoninės apsauga. 

— Apsauga? Amerste įvyko incidentas, - skubiai tarė jis. - Ge- 
riau paskubėkite. 

Tuomet jis išsyk padėjo ragelį ir vėl palaukė gero signalo. Šį 
kartą surinko 911. Po sekundės ramiai pasakė: 

— Labas vakaras. Noriu jums pranešti apie įvykdytą žmogžu- 
dystę Amersto pastate, Valstybinėje Vakarų ligoninėje, netoli ant- 
rame aukšte esančio seselių posto. 

Jis palūkėjo, paskui pridūrė: 

— Ne, neketinu sakyti savo vardo. Jau pasakiau viską, ką jums 
reikia žinoti: kas atsitiko ir kurioje vietoje. Likę dalykai taps vel- 
niškai aiškūs, kai atvyksite. Jums prireiks nusikaltimo vietos tyrė- 
jų, detektyvų ir apygardos koronerio paslaugų. Taip pat spėju, jog 
turėtumėte paskubėti. 

Jis padėjo ragelį, pasisuko į mane ir tarė su lengva ironija ir iš 
pažiūros daugiau nei šiek tiek susidomėjęs: 

— Tuoj čia bus išties įdomu. 

"Šiai ką aš prisimenu. Ant sienos užrašiau: 


Francis net neįsivaizdavo, kokia didžiulė maišatis kils virš jo 
vargšės galvos, tarsi griaustinis karštą vasaros vakarą... 


Francis net neįsivaizdavo, kokia didžiulė maišatis kils virš jo varg- 
šės galvos, tarsi griaustinis karštą vasaros vakarą. Arčiausiai nu- 
sikaltimo jis iki tol buvo tik tą nelaimingą vakarą, kai visi vidi- 
niai balsai ant jo rėkė, pasaulis apsivertė aukštyn kojomis, o jis 
nebeištvėrė ir kėsinosi virtuviniu peiliu į tėvus, seseris ir galiau- 
siai save patį, todėl atsidūrė šioje ligoninėje. Jis stengėsi mąstyti 
apie tai, ką pamatė, ir ką tai reiškė, bet įvykių apmąstymams 
buvo dar per daug sukrėstas. Francis susizgribo, kad balsai pri- 
slopintai, tačiau nervingai kužda jo galvoje. Visi žodžiai stengėsi 
išreikšti baimę. Vieną minutėlę paklaikęs apsidairė ir pamanė, 

kad galbūt reikėtų nuslinkti atgal į lovą ir ten laukti, tačiau ne- 
pajėgė pasijudinti. Atrodė, jog raumenys neklauso, ir jis jautėsi 
tartum pagautas stiprios srovės ir neišvengiamai plukdomas to- 
lyn. Su Piteriu palaukė prie seselių posto ir po kelių sekundžių 
išgirdo tai, ko su niekuo nesupainiosi: kažkas atbėgo ir bandė 
atitaikyti raktą į durų spyną. Po minutėlės durys atsilapojo ir 
pro jas įbėgo du ligoninės apsaugos darbuotojai. Abu turėjo Ži- 
bintuvėlius ir ilgas juodas gumines lazdas, buvo apsivilkę vieno- 
das pilkos, panašios į rūko, spalvos darbines uniformas. Du vy- 
rai tik akimirksnį pasirodė tarpduryje, o paskui iš pažiūros susi- 
liejo su blausia ligoninės koridoriaus šviesa. Jie greitai artinosi 
tiesiai prie dviejų pacientų. 

— Kodėl judu ne miegamajame? - paklausė pirmasis sargas, 
mojuodamas savo vėzdu. - Čia jūsų neturėtų būti, - be reikalo 
pridūrė, o tada paklausė: - Kur budinti seselė? 

Kitas apsaugos darbuotojas atsistojo į gynybinę poziciją, pa- 
siruošęs pulti, jeigu staiga pasirodytų, kad Francis ir Piteris Gais- 
rininkas yra pavojingi. 

— Ar tai tu iškvietei apsaugą? — šiurkščiai paklausė jis, o tada 
pakartojo savo partnerio jau išsakytą klausimą: — Kur budinti 
seselė? 

Piteris paprasčiausiai per petį nykščiu greitai parodė į sandė- 
liuką. 

— Ten, - pasakė jis. 

Pirmasis sargas, tvirtai sudėtas vyrukas su jūrų pėstininko šu- 
kuosena ir gerokai per siaura apykakle, iš kurios kyšojo riebalų 
raukšlėse paskendęs kaklas, nukreipė į Francį ir Piterį savo lazdą. 

— Nė vienas nejudat, aišku? 

Jis pasisuko į savo partnerį ir pasakė: 

— Jei kuris iš šių vaikinų pajudins nors raumenėlį, parodyk 
jiems. 

Partneris, liesas, bet raumeningas, mažaūgis žmogus, nutai- 
sęs kreivą šypseną, nuo diržo atsisegė „Meis“ dujų balionėlį. Ta- 

da kresnasis apsauginis greitai nubėgo koridoriumi žemyn, tru- 
putį švokšdamas nuo įtampos. Kairėje rankoje jis laikė plačios 
sklaidos žibintuvėlį, o dešinėje lazdą. Apsauginiui judant pir- 
myn, šviesos lankas iš tamsos išplėšdavo pilko koridoriaus juos- 
tas. Francis pamatė, kad šis staigiai atidarė sandėliuko duris, ne 
taip atsargiai, kaip tai darė Piteris. 

Kurį laiką vyriškis stovėjo sustingęs, atvipusiu žandikauliu, o 
tada kriuktelėjęs pasakė „Jėzau Kristau!“ atšlydamas atgal, kai 
žibintuvėlis apšvietė seselės kūną. Tada beveik taip pat greitai 
šoko į priekį. Iš ten, kur stovėjo, jie pamatė, kaip apsauginis 
uždėjo ranką ant Trumpos Blondinės peties ir pasuko kūną, kad 
galėtų pamėginti užčiuopti pulsą. 

— Nedaryk to, - tyliai pasakė Piteris. — Tu sunaikinsi įkalčius. 

Mažesnysis sargas išblyško, nors ir nespėjęs aiškiai pamatyti, 
kokia baisi mirtis ištiko gulinčią sandėliuke seselę. Kai jis suri- 
ko, balsas buvo spiegiantis ir pilnas nerimo: 

— Užsičiaupkit, jūs sukrušti psichai! Užsičiaupkit! 

Didysis sargas pasvirduliavo atgal ir paklaikusiomis iš siaubo 
akimis atsisuko į Francį 1r Piterį Gaisrininką. Jis murmėjo ne- 
švankybes. 

— Nė vienas nejudėkit! Nė nekrustelėkit, po velniais! - įniršęs 
suriko jis. 

Sargas šoko jų link, slystelėjo viename iš Piterio taip vengtų 
kraujo klanų. Pribėgęs jis griebė Francį už rankos ir apsuko ap- 
link, tėškė jį į seselių posto grotas, su įsiūčiu prispaudė jo veidą 
prie virbų. Beveik tuo pačiu judesiu negailestingai trenkė Fran- 
ciui per pakinklius lazda, taip priversdamas jį palinkti priekin ir 
parklupti ant kelių. Skausmas akinančiu fostoriniu blyksniu žyb- 
telėjo Francio akyse, ir jis stipriai Žioptelėjo, įkvėpdamas oro, 
kuris atrodė pilnas adatų. Minutėlę jam susisuko galva, ir jis 
pamanė tuoj nualpsiąs. Tačiau atgavus kvapą smūgio sukeltas 
skausmas nuslopo iki buko maudimo sumuštoje vietoje. Mažes- 
nysis sargybinis darniai atliko tą patį, apsuko Piterį Gaisrininką ir 

trenkė lazda jam per juosmenį, - tai veikė taip pat efektyviai, — 
parklupdė jį, gaudantį orą, ant kelių. Abudu vyrai tuoj pat buvo 
surakinti ir partrenkti ant grindų. Francis užuodė nemalonų de- 
zinfekuojamojo skysčio, vartojamo koridoriams plauti, kvapą. 

— Sukrušti psichai, —- pakartojo sargybinis. Tada jis įsigrūdo į 
seselių postą ir surinko telefono numerį. Palaukęs, kol atsilieps, 
pasakė: 

— Daktare, čia Maksvelas iš apsaugos. Amerste atsitiko dide- 
lė bėda. Geriausia būtų, jei tuoj pat čia atvyktumėte, - jis padve- 
jojo, paskui ištarė, akivaizdu, atsakydamas į klausimą: — Pora 
ligonių nužudė seselę. 

— Ei! — sušuko Francis. — Mes ne... 

Tačiau šis prieštaravimas buvo nutrauktas stipraus mažesnio- 
jo sargo spyrio Franciui į šlaunį. Pamišėlis prikando liežuvį ir 
pakramtė lūpą. Jis gulėjo kniūbsčias ir nepajėgė pamatyti Pite- 
rio Gaisrininko. Jis geidė pasisukti į tą pusę, tačiau nenorėjo vėl 
gauti spyrio, taigi tysojo ta pačia poza, kol išgirdo sireną, rė- 
žiančią tamsą lauke, garsėjančią sulig kiekviena sekunde. Sirena 
kurtinamai trimitavo, sustojo priešais Amerstą, tada išnyko lyg 
pikta mintis. 

— Kas iškvietė farus? — paklausė mažesnysis sargybinis. 

— Mes, - tarė Piteris. 

— Jėzau Kristau, — pasibaisėjo sargybinis. Jis spyrė Franciui 
dar kartą. 

Nusitaikė ir trečiam spyriui, todėl Francis įsitempė, laukdamas 
skausmo, tačiau sargybinis nespyrė. Vietoj to jis staiga suriko: 

— Ei! Ką, po velnių, jūs manot darą! 

Klausimą jis ištarė lyg įsakymą, be jokio teiravimosi balse, 
tiktai reikalavimo tonu. Francis sugebėjo truputį pasukti galvą 
ir pamatė, jog Napoleonas bei dar pora kitų pacientų atidarė 
miegamojo duris, dvejodami stovėjo tarpduryje ir nežinojo, ar ga- 
lima išeiti į koridorių. Sirenų garsas tikriausiai visus pažadino, 
sumojo Francis. Tuo pat metu buvo įjungtas pagrindinis apšvie- 

timas, ir koridoriuje pliūptelėjo šviesa. Iš pietinės pastato pusės 
Francis staiga išgirdo ausį rėžiančius klyksmus ir aimanas, kaž- 
kas pradėjo daužyti užrakintas moterų miegamojo duris. Plieno 
plokštės ir užraktai tvirtai laikė duris, tačiau smūgiai lyg būgno 
dundesys aidėjo koridoriumi. 

— Prakeikimas! — suriko sargybinis su jūrų pėstininko šukuo- 
sena. 

— Jūs! - jis rodė lazda į Napoleoną ir kitus nedrąsius, tačiau 
smalsius vyrus, išlindusius iš miegamojo. 

— Greitai atgal! Tuojau pat! - sargybinis nubėgo jų link, ištie- 
sęs ranką lyg eismą reguliuojantis policininkas, tuo pat metu mo- 
juodamas savo lazda. 

Francis matė, kaip žmonės persigandę atsitraukė, o sargybi- 
nis pastūmė duris visu kūnu, jas užtrenkė ir užrakino. Po to ap- 
sisuko ir slystelėjo, pėda pataikęs į vieną iš koridoriuje telkšan- 
čių kraujo klanų. Durų daužymas iš moterų pusės darėsi vis in- 
tensyvesnis, o Francis išgirdo kitus garsus — du balsus, skam- 
bančius jam virš galvos: 

— Kas per velniava dedasi? 

— Ką jūs čia darote? 

Jis vėl pasisuko ir akies krašteliu už ant grindų partiesto Pi- 
terio Gaisrininko pamatė du uniformuotus policijos pareigūnus. 
Vienas jų siekė savo ginklo, neištraukė, bet nervingai segiojo 
sąvaržą, skirtą prilaikyti ginklui dėkle. 

— Mums pranešė apie žmogžudystę? — paklausė vienas iš uni- 
formuotų pareigūnų. 

Nesulaukęs atsakymo, turbūt pastebėjęs kraują koridoriuje, 
nužingsniavo pro seselių postą sandėliuko link. Francis sekė po- 
licininką žvilgsniu ir pamatė, kad šis trumpai sustojo priešais 
įėjimą. Visai kitaip nei ligoninės apsaugos darbuotojai, polici- 
ninkas neištarė nė žodžio. Jis tiesiog spoksojo vidun. Tą sekun- 
dę buvo labai panašus į daugelį ligoninės pacientų, kurie žvilgs- 
niais skrosdavo orą, matydami tai, ką norėjo ar jiems reikėjo 
matyti, tačiau niekados to, kas būdavo priešais juos. 

Nuo tos akimirkos atrodė, kad įvykiai klostosi greitai ir kartu 
lėtai. Francis įsivaizdavo, kad laikas visiškai paleido nesibaigian- 
čios nakties vadžias, 0 jos tamsių valandų tvarkingas slinkimas 
buvo suardytas ir netvarkingai išmėtytas. Neilgai trukus jį nu- 
grūdo į kabinetą koridoriaus gale, kuo toliau nuo ten, kur nusi- 
kaltimo vietos tyrėjai dirbo, pasitelkę savo įrangą, o fotografai 
blykčiojo aparatais. 

Kiekviena fotoblykstė priminė žaibo blyksnį už horizonto: nuo 
to dvigubai sustiprėdavo sąmyšis ir verksmai uždaruose miega- 
muosiuose. 

Iš pradžių mažesnysis iš dviejų apsaugos darbuotojų be cere- 
monijų nubloškė jį ant kėdės ir paliko vieną. Po kelių minučių 
atėjo du detektyvai vienspalviais drabužiais ir daktaras Gulptili- 
lis. Francis vis dar su naktiniais rūbais, surakintomis rankomis 
sėdėjo ant kietos medinės rašomojo stalo kėdės. Jis spėjo, kad 
Piteris Gaisrininkas buvo tokioje pačioje padėtyje gretimame 
kambaryje, bet nebuvo tuo tikras. Francis norėjo, kad jam ne- 
reikėtų susitikti su policininkais vienam. 

Abu detektyvai trumpai kirptais plaukais ir išraiškingais žan- 
dikauliais vilkėjo kostiumus, kurie atrodė truputį suglamžyti ir 
nelabai jiems tiko. Nė vieno vyro akyse nebuvo nė lašelio gai- 
lesčio taip pat kaip ir jų kalbėjimo manieroje. Detektyvai buvo 
vienodo ūgio ir kūno sudėjimo, todėl Francis pagalvojo, kad 
tikriausiai nesugebėtų atskirti, kuris yra kuris, jeigu kada nors 
vėl tektų susitikti. Jiems prisistatant, pacientas neišgirdo jų var- 
dų, nes žiūrėjo į daktarą Gulptililį, tikėdamasis pritarimo. Bet 
daktaras tik atsirėmė į sieną ir nepratarė nė žodžio nuo to lai- 
ko, kai perspėjo, kad Francis sakytų detektyvams tik tiesą. Vie- 
nas iš detektyvų prisiartino prie Gulptililio ir pasilenkė šalia jo 
priešais sieną, o kitas atsisėdo ant stalo priešais Francį. Vyriš- 
kio viena koja tarsi linksmai sūpavosi ore, tačiau policininkas 
atsisėdo taip, kad juodas jo ginklo dėklas ir plieno mėlynumo 
pistoletas, prisegtas prie diržo, aiškiai matytųsi. Vyras turėjo 

kreivą šypseną, todėl viskas, ką jis sakė, skambėjo taip, lyg suk- 
čiautų. 

— Taigi, pone Petreli, - tarė jis ir paklausė: - Kodėl jūs buvote 
koridoriuje po to, kai buvo užgesintos šviesos? 

Francis sudvejojo, prisiminė, ką jam sakė Piteris Gaisrinin- 
kas, ir tada trumpai atpasakojo, kaip jį pažadino Stypena, kaip 
nusekė paskui Piterį į koridorių ir vėliau rado Trumpos Blondi- 
nės kūną. Detektyvas linktelėjo, o paskui papurtė galvą. 

— Šios miegamojo durys užrakintos, pone Petreli. Jos būna 
užrakintos kiekvieną naktį, — detektyvas metė skubrų žvilgsnį į 
daktarą Gulptililį, tas pritardamas energingai linktelėjo. 

— Šiąnakt jos nebuvo užrakintos. 

— Nelabai tavimi tikiu. 

Francis nežinojo, ką atsakyti. 

Policininkas patylėjo, leisdamas tylai įšliaužti į kambarį ir pri- 
versdamas susinervinti Francj. 

— Pasakyk man, pone Petreli. Ar galiu tave vadinti Franiu? 

Francis linktelėjo. 

— Taigi, Frani, berneli, tu dar jaunas vaikinas. Ar kada nors 
mylėjaisi su moterim prieš šią naktį? 

Pacientas atsilošė ant kėdės. 

— Šią naktį? - paklausė jis. 

— Aha, - tęsė detektyvas, — turiu omenyje, prieš šią naktį, kai 
tu mylėjaisi su sesele. Ar kada nors draugavai su kokia mergina? 

Francis nuoširdžiai sutriko. Balsai griaudėjo ausyse, rėkdami 
prieštaringas žinutes. Jis pažvelgė į daktarą Gulptililį, norėda- 
mas sužinoti, ar šis pastebėjo jo viduje kilusį triukšmą, bet dak- 
taras pasitraukė į šešėlį ir Franciui buvo sunku įžiūrėti jo veidą. 

— Ne, - neryžtingai tarė jis. 

— Kas — ne? Niekada? Gerai atrodantis vyrukas kaip tu? Tai 
turėtų erzinti. Ypač tada, kai tave apvilia. O ta seselė, ji nebuvo 
daug vyresnė už tave, tiesa? Tikriausiai labai įpykai, kai ji tave 
atstūmė? 

— Ne, — vėl pasakė Francis, — tai netiesa. 

— Ji tavęs neatstūmė? 

— Ne, ne, ne, - sumurmėjo Francis. 

— Tu nori man pasakyti, kad ji sutiko su tavimi mylėtis, o pas- 
kui ėmė ir nusižudė? 

— Ne, - pakartojo jis, — jūs viską ne taip supratot. 

- Taigi. Žinoma, - detektyvas pažvelgė į savo partnerį, - taigi 
ji nesutiko mylėtis, o tada tu ją nužudei? Ar taip viskas vyko? 

— Ne, jūs vėl klystat. 

— Frani, tu mane visai supainiojai. Tu sakai man, j0g pro duris, 
kurios turėjo būti užrakintos, išėjai į koridorių, kuriame neturė- 
jai būti, paskui sandėliuke randama išprievartauta ir nužudyta 
seselė, o tu tiesiog atsitiktinai esi šalia? Kažkodėl nelabai įtiki- 
ma. Nemanai, kad turėtum šiek tiek labiau mums padėti? 

— Nežinau, - atsakė Francis. 

— Ko gi tu nežinai? Kaip mums padėti? Kodėl, tarkim, tu 
nepapasakoji man, kas nutiko po to, kai seselė tave atstūmė. 
Argi tai sunku? Tada visi viską supras, ir šiąnakt pat viską 1iš- 
spręsime. 

— Taip. Arba ne, - tarė Francis. 

— Tada pasakysiu taip, kad suprastum: tu ir tavo draugelis kartu 
nutarėte išslinkti lauk ir padaryti seselei mažutį naktinį vizitą, 
tačiau toliau viskas susiklostė ne taip, kaip suplanuota? Klau- 
syk, Frani, juk mes galime atvirai pasikalbėti, ar ne? Sutariam 
dėl vieno dalyko, gerai? 

— Kokio dalyko? - nedrąsiai paklausė Francis, girdėdamas lū- 
žinėjantį savo balsą. 

— Tiesiog sakyk man tiesą, gerai"? 

Francis linktelėjo. 

— Puiku, - pasakė detektyvas. Tada žemu, ramiu, prislopintu 
balsu tęsė, tarsi kiekvienas žodis būtų girdimas tik Franciui, lyg 
abu kalbėtų tam tikra kalba, kurią mokėtų tik jiedu. Kitas poli- 
cininkas ir Gerk piliulė tartum išgaravo iš mažo kambarėlio, kai 

detektyvas toliau šnekėjo lyg balsu kerinti sirena, gundydamas 
patikėti, kad jo aiškinimas - vienintelis įmanomas. 

— Vienintelis būdas, kurį galiu įsivaizduoti, kad tai atsitikimas, 
tikrų tikriausias nelaimingas atsitikimas. Galbūt ji, na, sakyki- 
me, užvedė tave ir tą kitą vaikiną. Galbūt jūs tikėjotės, kad ji 
pasirodys šiek tiek draugiškesnė, negu iš tiesų buvo. Mažas nesu- 
sipratimas. Štai ir viskas. Jūs pamanėt, kad seselė turi galvoje 
vieną dalyką, o ji manė kitaip. Tuomet situacija tapo nevaldoma, 
tiesa? Taigi iš tiesų tai buvo nelaimingas atsitikimas, tiesa? Klau- 
syk, Frani, niekas tavęs pernelyg nekaltins. Turiu galvoje, galų 
gale tu jau čia. Jau įvardytas kaip šiek tiek pamišęs, o tai apytik- 
riai tas pats, ar ne? Teisingai papasakojau, Frani? 

Francis giliai įkvėpė. 

— Nė trupučio, - šiurkščiai pasakė jis. Minutėlę pamanė, ar 
tik įtikimos detektyvo kalbos paneigimas nebus pats drąsiausias 
j0 poelgis per visą gyvenimą. 

Detektyvas greit atsistojo, papurtė galvą ir žvilgtelėjo į savo part- 
nerį. Tasai kitas policininkas iš pažiūros perskrodė kambarį vienu 
šuoliu ir, piktai trinktelėjęs kumščiu į stalą, palenkė veidą prie Fran- 
cio taip arti, kad, kai rėkė, seilės tiško pacientui į akis: 

— Velniai tave griebtų! Tu suknistas psiche! Tu ją nužudei, ir 
mes tai žinom! Baik išsidirbinėti ir sakyk mums tiesą, arba su- 
daužysim taip, kad apsišiksi! 

Francis atsilošė, pasistūmė su kėde atgal, bandė nors kiek at- 
sitraukti, tačiau pareigūnas griebė jį už marškinių ir trūktelėjo 
priekin. Tuo pačiu judesiu jis trenkė Francio galvą į stalviršį taip, 
kad apsvaigino. Vos ne vos vėl pakėlęs galvą, pacientas pajuto 
kraują varvant iš nosies, ant lūpų jautė jo skonį. Jis papurtė gal- 
vą, bandydamas atgauti žadą, tačiau išsyk sulaukė nuožmaus ant- 
ausio, nuo jo galva vėl apsisuko. Skausmas nudegino veidą ir 
išplito galvoje, ir tuo pat metu Francis pajuto prarandąs pusiau- 
svyrą ir virstąs ant grindų. Apsvaigęs ir suglumęs, jis troško, 
kad kas nors jam padėtų. 

Detektyvas sugriebė jį, pakėlė, tartum Francis būtų besvoris, 
ir nubloškė atgal į kėdę. 

— Dabar, kad tave velniai, papasakok tiesą! - jis užsimojo, lyg 
ketindamas vėl trenkti Franciui, tačiau susilaikė, laukdamas at- 
sakymo. 

Nuo jo smūgių Francio vidaus balsai, rodos, visai pakriko. 
Giliai paciento viduje jie šaukė sunkiai girdimus ir suprantamus 
įspėjimus. Panašiai, lyg būtum pačiame gale kambario, pilno sve- 
timų, nepažįstamų žmonių, šnekančių skirtingomis kalbomis. 

— Pasakok! — pakartojo detektyvas. 

Francis nieko neatsakė, tik įsitvėrė kėdės ranktūrių, pasiruoš- 
damas dar vienam smūgiui. Detektyvas pakėlė ranką smogti, ta- 
čiau sustojo. Jis kažką išniurnėjo, lyg susiturėdamas, ir Žžengte- 
lėjo atgal. Tada vėl į priekį žengė pirmasis. 

— Frani, Frani, - ramindamas tarė jis, - kodėl taip pykdai mano 
draugą? Argi negali visko paaiškinti? Tuomet mes visi galėsim grįž- 
ti namo ir eiti gulti. Toliau normaliai gyventi. Ar, — tęsė jis nusišyp- 
sodamas, - taip, kaip yra laikoma normaliai šioje vietoje. 

Jis pasilenkė į priekį ir sąmoksliškai sušnabždėjo: 

— Ar Žinai, kas dabar vyksta kaimynystėje? 

Francis papurtė galvą. 

— Tavo draugelis, tas kitas vaikinas, irgi užsimanęs šiąnakt pa- 
silinksminti, nori tave pakišti. Štai kas vyksta. 

— Pakišti? — nesuprato pacientas. 

— Jis kaltina tave dėl visko, kas nutiko. Pasakoja kitiems kri- 
minalistams, kad viskas buvo tavo sugalvota, kad tai tu prievar- 
tavai ir žudei, O jis tiesiog Žiūrėjo. Pacientas pasakoja jiems, jog 
bandė sustabdyti tave, tačiau tu jo neklausei. Jis kaltina tave dėl 
šios nelaimingos maišaties. 

Francis, minutėlę tai pasvarstęs, papurtė galvą. Detektyvo žo- 
džiai, rodės, tokie pat netikroviški ir neįtikimi kaip ir viskas, kas 
dėjosi tą naktį. Francis jais netikėjo. Perbraukęs liežuviu lūpą, 
pajuto jau ne vien tik kraują, bet ir sutinimą. 

— Aš jau papasakojau, - silpnai teištarė jis, - jau papasakojau 
viską, ką Žinau. 

Pirmasis detektyvas susiraukė, lyg toks atsakymas jo visiškai 
nepatenkintų, ir lengvai mostelėjo savo piktajam partneriui. Ant- 
rasis detektyvas žengė į priekį ir pasilenkė, kad galėtų žiūrėti 
Franciui tiesiai į akis. Šis atsitraukė, laukdamas dar vieno smū- 
gio, nepajėgė net pajudėti, kad apsigintų. Jis jautėsi visiškai pa- 
žeidžiamas ir stipriai užsimerkė. 

Tačiau vietoj smūgio išgirdo atidaromų durų girgždesį. Tasai 
sutrukdymas, rodės, viską kambaryje sulėtino. Francis išvydo 
tarpduryje uniformuotą pareigūną, jo link pasilenkė abu detek- 
tyvai, šnabždėdamiesi prislopintais balsais. Netrukus pokalbis 
įgavo gyvumo, nors balsai vis dar buvo prislopinti, pernelyg ty- 
lūs, kad Francis suprastų. Po keleto minutėlių pirmasis detekty- 
vas papurtė galvą ir atsiduso, lyg kažkuo bjaurėdamasis. Jis pa- 
sisuko į Francį: 

— Frani, berniuk, pasakyk man, ar tas vaikinas, kuris tave šią- 
nakt pažadino, prieš tau išeinant į koridorių, tas, apie kurį pasa- 
kojai mūsų trumpojo pokalbio pradžioje, ar tai tas pats vaiki- 
nas, kuris jau anksčiau užpuolė seselę, šiandien per vakarienę? 
Puolė ją visų šitų nelemtų žmonių akivaizdoje? 

Francis linktelėjo. 

Detektyvas užvertė akis ir tarsi kažką neigdamas atmetė gal- 
vą atgal. 

- Šūdas, — tarė jis. - Mes čia tik laiką gaištame. 

Jis pasisuko į daktarą Gulptililį, vis dar pasislėpusį šešėlyje, ir 
piktai paklausė: 

— Kurių velnių nepasakėte mums apie tai anksčiau? Ką - čia 
visi galutinai išdurnėję? 

Gerk piliulė neatsakė. 

— Gal praleidote dar ką nors sušiktai svarbaus? 

Daktaras Gulptililis papurtė galvą. 

— Taip, Žinoma, — sarkastiškai tarė detektyvas. Jis parodė į 
Francį: — Išsiveskite jį. 

Uniformuotas pareigūnas išstūmė pacientą į koridorių. Tas 
pažvelgė į kairę ir pamatė, kad kita pareigūnų grupelė išeina iš 
šalimais esančio kabineto kartu su Piteriu Gaisrininku. Šiam greta 
dešinės akies raudonavo šviežias sumušimas, tačiau Piteris at- 
rodė ryžtingas ir piktas bei žvelgė į pareigūnus su panieka. Fran- 
cis troško, kad kaip nors sugebėtų atrodyti toks pasitikintis. Pir- 
mas detektyvas staiga nestipriai suėmė Paukštelio ranką ir pasu- 
ko jį taip, kad pamatytų Stypeną, surakintą, lydimą dviejų poli- 
cininkų. Už jo, koridoriaus gilumoje, pustuzinis ligoninės sargy- 
binių buvo surinkę visus antro aukšto vyriškosios lyties pacien- 
tus į glaudžią grupelę, toliau nuo tos vietos, kur kriminalistai 
tyrinėjo ir fotografavo sandėliuką. Policininkų būrys prasiskyrė 
ir pasirodė du sanitarai, jie ant uždengtų balta paklode neštuvų 
su ratukais, labai panašių į tuos, kuriais Francis važiavo tą die- 
ną, kai atvyko į ligoninę, vežė juodą plastikinį maišą su kūnu. Į 
grupelę surinkti pacientai sutartinai sudejavo, pamatę maišą su 
lavonu. Keli vyrai pradėjo verkti, kiti nusisuko, lyg nežiūrėdami 
galėtų kaip nors išvengti supratimo, kas atsitiko. Kiti sustingo, 
paveikti šio vaizdo, o keli tiesiog ir toliau darė, ką darę - lingavo 
ir mojavo, šoko ar spoksojo į sienas. Francis išgirdo, kaip kele- 
tas prislopintais balsais kuždėjosi tarpusavyje. Moterų sparnas, 
rodės, buvo nutilęs, tačiau, kai išnešė kūną, jos turbūt pajuto, 
nes smarkus beldimas tuoj pat atsinaujino, kaip būgno maršas 
per karininko laidotuves. Francis atsisuko į Stypeną, kurio žvilgs- 
nis, rodėsi, prišalo prie pasirodžiusio seselės kūno, pragirgždan- 
čio pro jį neštuvuose ant ratukų. Ryškioje koridoriaus šviesoje 
Francis matė tamsius kraujo ruožus ant per plačių senojo vyro 
pižaminių marškinių. 

— Tai šis vaikinas tave pažadino, Frani? — paklausė pirmasis 
detektyvas su Žmogaus, įpratusio įsakinėti, valdingumu. 

Francis linktelėjo. 

— ...O po to, kai jis tave pažadino, išėjai į koridorių, kur radai 
seselę jau negyvą, taip? Tada iškvietėte apsaugą, tiesa? 

Francis darsyk linktelėjo. Detektyvas pažvelgė į policininkus, 
stovinčius prie Piterio Gaisrininko, tie irgi pritariamai palinksė- 
jo galvas. Vienas, lyg atsakydamas į nebylų klausimą, tarė: 

— Tą patį sakė ir šis vaikinas. 

Stypena drebėjo. Jo veidas buvo išblyškęs, o apatinė lūpa vir- 
pėjo iš baimės. Jis pažvelgė Žemyn, į antrankius, kuriais buvo 
surakintas, tada suglaudė delnus, lyg maldai. Pacientas skersai 
koridorių pažiūrėjo į Francį ir Piterį. 

— Paukšteli, — tarė jis drebančiu balsu ir ištiesė rankas, lyg 
maldininkas bažnyčioje, — pasakyk jiems apie Angelą. Papasa- 
kok apie Angelą, atėjusį vidurnaktį ir pasakiusį, kad blogis pri- 
baigtas. Mes dabar saugūs, pasakyk jiems, prašau, Paukšteli. 

Jo balsas įgavo gailų sutrikusio žmogaus toną, lyg kiekvienas 
ištartas žodis blokštų jį vis giliau į neviltį. 

Detektyvas, atvirkščiai, užriko ant Stypenos, o šis susigūžė, 
traukdamasis nuo klausimų, sviedžiamų jam lyg daugybė aštrių 
iečių ar strėlių. 

— Kaip šis kraujas pateko ant tavo marškinių, seni? Kaip susi- 
tepei seselės krauju rankas? 

Stypena pažiūrėjo į savo pirštus ir papurtė galvą. 

— Nežinau, - atsakė jis. — Gal Angelas atnešė? 

Jam atsakinėjant, uniformuotas pareigūnas žingsniavo kori- 
doriumi ir nešė mažą plastikinį maišelį. Iš pradžių Francis ne- 
įžiūrėjo, kas jame, bet policininkui priartėjus jis atpažino mažą, 
baltą trikampę kepuraitę, kokias dažnai dėvi ligoninės seselės. 
Tik ši buvo suglamžyta, o kraštelis suteptas ta pačia tamsia spal- 
va kaip ir Stypenos marškiniai. Uniformuotas pareigūnas tarė: 

— Atrodo, jis ketino pasilikti suvenyrą. Radau po jo čiužiniu. 

— Gal radai ir peilį? 

Policininkas papurtė galvą. 

— O nupjautus pirštų galus? 

Vėl neigiamas atsakymas. 

Detektyvas minutėlę svarstė, paskui staigiai atsisuko į Stype- 


JOHN KATZENBACH iš PAMIŠĖLIO ISTORIJA 121 


ną, toliau besigūžiantį prie sienos, apsuptą pareigūnų, kurie, nors 
visi buvo už jį žemesni, tą akimirką atrodė didesni. 

— Iš kur gavai kepuraitę? — toliau tardė Stypeną detektyvas. 

Aukštasis vyras papurtė galvą. 

— Nežinau, nežinau, — sušuko jis. — Aš jos neėmiau. 

— Ji buvo po tavo čiužiniu. Kodėl ją ten pakišai? 

— Nekišau. Nekišau. 

— Koks skirtumas, — tarė detektyvas, gūžtelėdamas pečiais. — 
Įkalčių turim daugiau, nei reikia. Kas nors perskaitykite pacien- 
tui jo teises. Dingstam iš šito durnyno. 

Policininkai baksnodami ėmė stumti Stypeną koridoriumi. 
Francis matė, kaip aukštojo vyro kūną purto panika, lyg jį tran- 
kytų žaibo smūgiai. Jis trūkčiojo, tarsi elektra tekėtų jo kūnu, 
lyg kiekvieną žingsnį jį verstų žengti degančiomis žarijomis. 

— Ne, prašau, aš nieko nedariau. Prašau. Ak, blogis, blogis, jis 
visur aplink mus, prašau, neišvežkite manęs, čia mano namai, 
prašau... 

Stypenai gailiai šaukiant, kai jį vedė koridoriumi, Francis pa- 
juto, kaip jo paties antrankiai nuimami. Jis pakėlė akis, ir Stype- 
na pagavo jo žvilgsnį. 

— Paukšteli, Piteri, padėkite man! — sušuko jis. Francis nega- 
lėjo net įsivaizduoti, kad keliuose žodžiuose gali tilpti šitiek 
skausmo. — Pasakykite jiems, kad tai buvo Angelas. Angelas, 
nusileidęs pas mane vidury nakties. Pasakykite jiems. Padėkite 
man, prašau. 

Tuomet, paskutinį kartą pastumtas pareigūnų, Stypena buvo 
skubiai išgrūstas pro priekines Amersto duris ir jį prarijo nak- 
ties likučiai. 


Septintas skyrius 


Ko gero, tą naktį dar turėjau pamiegoti, bet nepamenu, kad bū- 
čiau sumerkęs akis. 

Neprisimenu net kad būčiau kvėpavęs. 

Man ištinusią lūpą gėlė, ir net nusiprausęs aš vis dar jaučiau 
kraujo skonį toje vietoje, kur man trenkė policininkas. Skaudėjo 
kojas nuo sargybinio lazdos smūgio, o galva sukosi nuo matytų 
vaizdų. Nesvarbu, kad ir kiek metų praėjo nuo tos nakties, kokia 
galybė dienų, virstančių dešimtmečiais, aš vis tiek jaučiu skaus- 
mą po susidūrimo su pareigūnais, kurie, nors ir trumpai, palaikė 
mane žudiku. 

Sustingęs gulėjau savo gulte ir niekaip nepajėgiau susieti Trum- 
pos Blondinės vaizdo, ją tądien mačiau dar gyvą, tą krauju apte- 
kusią figūrą, kurią išsivežė užtrauktame lavonmaišyje, 0 po to 

"tikriausiai paliko ant kokio nors šalto plieninio stalo laukti pato- 
logo skalpelio. Šiandien man vis dar sunku tai susieti. Tarsi jos 
būtų buvusios dvi skirtingos būtybės, perskirtos bedugnės, nedaug, 
Jei išvis nors kiek tesusijusios. 

Mano atsiminimai aiškūs: aš nejudėdamas gulėjau tamsoje, 
jaučiau negailestingą kiekvienos einančios sekundės svorį, žino- 
Jau, kad visas miegamasis sutrikdytas: įprastiniai neramaus mie- 
go garsai buvo triukšmingesni, pabrėžė tą nervingumą ir bjaurią 

įtampą, kuri, rodos, sluoksniu dengė ankštą kambario erdvę, lyg 
nauji dažai sieną. Aplink mane žmonės vartėsi ir trūkčiojo, ne- 
paisant papildomos vaistų dozės, išdalytos tą vakarą, prieš su- 
grūdant mus visus atgal į kambarį. Cheminė tyla. Bent jau to no- 
rėjo Gerk piliulė ir ponas Blogis, ir kiti gydytojai, tačiau tos nak- 
ties baimė ir nerimas buvo tokie, kad netgi jokie vaistai nepajėgė 
numalšinti. Mes nerimastingai vartėmės ir sukiojomės, vaitodami 
ir dūsaudami, verkdami ir raudodami, įsitempę ir nežinodami, 
ką daryti. Mes visi bijojome likusios nakties ir lygiai taip pat bijo- 
jome to, ką gali atnešti rytas. 

Žinoma, vieno trūko. Toks netikėtas Stypenos išplėšimas iš mūsų 
mažos beprotnamio bendruomenės, rodės, paliko pėdsaką. Nuo 
to laiko, kai atvykau į Amerstą, vienas ar du iš labai senų ir ne- 
tvirtų pacientų mirė, o tai buvo įvardyta kaip natūralios priežas- 
tys, nors labiau tiktų žodis „nepriežiūra“ arba „vienišumas“. Ret- 
karčiais, per stebuklą, kas nors, dar turintis savyje truputėlį gyvy- 
bės, būdavo iš tiesų išrašomas. Daug dažniau apsauga perkelda- 
vo ką nors, įsiutusį ir neklusnų arba nesuvaldomai rėkiantį, į vie- 
ną iš viršuje esančių izoliatoriaus vienučių. Tačiau šitie pacientai 
po keleto dienų grįždavo, gavę didesnę vaistų dozę, vaikščiodami 
labiau vilkdavo kojas, o jų lūpų kampučiai smarkiau trūkčioda- 
vo. Taigi dingimai nebuvo visai neįprastas dalykas. Tačiau Stype- 
na buvo atimtas iš mūsų gretų visiškai neįprastai, ir nuo to mūsų 
emocijos virte virė, kai mes žiūrėjome, kaip pirmieji aušros spin- 
duliai įslydo pro langų grotas. 

Aš išsikepiau porą karštų sumuštinių su sūriu, prisipyliau šal- 
to vandens iš čiaupo į tik truputėlį nešvarią stiklinę ir atsirėmiau 
į virtuvės spintelę, žiaumodamas maistą. Užmiršta cigaretė degė 
peleninėje už kelių pėdų, ir aš stebėjau, kaip plona dūmų sruogelė 
kyla viršun troškiame mano namų ore. 

Piteris Gaisrininkas rūkė. 

Aš atsikandau dar sumuštinio, tada gurkštelėjau iš stiklinės 
vandens. Kai vėl pasižiūrėjau į kambario gilumą, jis ten stovėjo. 
Siektelėjo mano nuorūkos ir pakėlė ją prie lūpų. 

— Ak, ligoninėje galėdavome rūkyti nejausdami kaltės, - šiek 
tiek šelmiškai tarė jis. — Turiu galvoje, kas blogiau: rizikavimas 
susirgti vėžiu ar išeiti iš proto? 

— Piteri, - tariau šypsodamasis, — tiek metų tavęs nemačiau. 

— Pasiilgai manęs, Paukšteli? 

Aš atsakydamas linktelėjau. Jis gūžtelėjo pečiais, lyg atsiprašy- 
damas. 

— Gerai atrodai, Paukšteli. Gal truputį per liesas, tačiau ap- 
skritai beveik nepasikeitei. Nė trupučio nepasenai. 

Pradėdamas dairytis po kambarį, jis nerūpestingai išpūtė kelis 
dūmų ratilus. 

— Tai tu čia gyveni? Neblogai. Viskas išsisprendė, kaip matau. 

— Nežinau, ar pasakyčiau, jog išties išsisprendė. Tačiau turbūt 
tai geriausia, ko galėjau tikėtis. 

— Teisingai sakai. Toks neįprastas dalykas, būnant pamišusiu, 
ar ne, Paukšteli? Mūsų visos viltys pakriko ir pasikeitė. Paprasti 
dalykai, pavyzdžiui, eiti į darbą, sukurti šeimą ir lankytis Mažo- 
sios lygos varžybose gražiomis vasaros popietėmis — šie dalykai 
tapo pernelyg sunkiai pasiekiami. Taigi mes perdirbome savo vil- 
tis, tiesa? Pataisėme, sumažinome ir persvarstėme. 

Aš nusišypsojau. 

— Taip, tiesa. Tarkim, tiesiog įsigyti sofą jau didelis pasiekimas. 

Piteris juokdamasis atmetė galvą. 

— Sofos įsigijimas ir kelias į psichinę sveikatą. Skamba lyg pa- 
vadinimas vieno iš tų popierių, kurptų pono Blogio savo dokto- 
rantūros darbui, kurio niekas taip ir neišspausdino. 

Piteris toliau dairėsi aplink. 

— Turi draugų? 

Aš papurčiau galvą. 

— Nelabai. 

— Vis dar girdi balsus? 

— Truputėlį, kartais. Iš tiesų tik aidus. Aidus ar šnabždesius. 
Vaistai, kurių esu visą laiką prikimštas, neblogai nutildė jų triukš- 
navimą. 

— Negali būti, kad tie vaistai tokie jau stiprūs, — tarė Piteris, 
mirktelėdamas man viena akimi, - nes aš tai juk čia. 

Tai buvo tiesa. 

Piteris nuėjo iki perėjimo tarp virtuvės ir kambario ir apžvelgė 
prirašytą sieną. Jis judėjo su ta pačia atletiška gracija, visiškai 
valdydamas savo judesius, kaip aš ir prisiminiau iš tų laikų, kai 
valandų valandas vaikščiodavome Amersto koridoriais tarp pa- 
latų. Jokio kojų vilkimo ar svirduliavimo, - tik ne Piteris Gaisri- 
ninkas. Jis atrodė taip pat kaip ir prieš dvidešimt metų, išskyrus 
tai, kad „Red Sox“ beisbolo kepuraitė, kurią dažnai taip smagiai 
dėvėdavo tais laikais, dabar buvo sukišta į užpakalinę jo džinsų 
kišenę. Tačiau plaukai tebebuvo tankūs ir ilgi, 0 šypsena taip pat, 
kaip ir prisiminiau, švietė jo veide, taip, tarsi kažkas prieš kelias 
sekundėles būtų pasakęs pokštą, ir humoras dar neišsivadėjo. 

— Kaip sekasi pasakoti istoriją? 

— Ji grįžta. 

Piteris pradėjo kažką sakyti, tačiau užsičiaupė ir įsižiūrėjo į 
žodžių stulpelius, iškeverzotus ant sienos. 

— Ką jiems papasakojai apie mane? - paklausė jis. 

— Nepakankamai, - tariau, - tačiau jie turbūt jau suprato, kad 
tu niekad nebuvai pamišęs. Jokių balsų. Jokių svaičiojimų. Jo- 
kių keistų įsitikinimų ir šiurpių minčių. Na, bent jau pamišęs tik- 
rai ne taip kaip Stypena ar Napoleonas, ar Kleo, ar bet kuris ki- 
tas. Ar netgi ne kaip aš, tiesą sakant. 

Piteris apdovanojo mane kreiva šypsenėle. 

— Doras katalikas vaikinukas, didelė antros kartos airių iš Dor- 
česterio šeima. Tėtis, kuris šeštadienio vakarais per daug išgerda- 
vo, ir mama, tikinti demokratais ir maldos galia. Valstybės tar- 
nautojai, pradinės mokyklos mokytojai, policininkai ir kareiviai. 
Reguliarus lankymasis sekmadienio mišiose, o paskui Katekiz- 
mo pamokėlės. Daugybė berniukų, patarnaujančių per mišias. 
Mergytės mokėsi šokti stepą ir giedojo chore. Berniukai aukštojo- 
je mokykloje lankė lotynų ir žaidė futbolą. Kai atėjo šaukimas į 

kariuomenę, mes išsyk užsirašėme. Jokių atidėliojimų. Taip pat 
mes nesiskundėme psichikos ligomis. Na, bent jau ne visai. Ne 
tuo diagnozuojamu, apibrėžtu būdu, kurį taip mėgo Gerk piliulė, 
kai jis galėdavo pažiūrėti į „Diagnozių ir statistikos vadovą“ ir 
ten tiksliai perskaityti, kokį reikia sudaryti gydymo planą. Ne, mano 
šeimoje mes būdavome savotiški. Ar ekscentriški. Arba galbūt tru- 
putį keisti, gal šiek tiek pačiuožę, mažumėlę trenkti, ar tiesiog gal- 
voje buvo ne visi namie. 

— Tu net toks nebuvai, Piteri, — pasakiau. 

Jį ištiko trumpas juoko priepuolis. 

— Gaisrininkas, sukeliantis gaisrą? Bažnyčioje, kurioje buvo 
pakrikštytas? Kaip tai pavadintum? Negi nė trupučio ne keista, 
ką? Truputį daugiau nei šiaip neįprasta, nemanai? 

Aš neatsakiau. Tik stebėjau, kaip jis vaikšto po mažą mano 
butą. Net jeigu jo čia iš tikrųjų nebuvo, vis tiek gera buvo turėti 
kompanioną. 

- Žinai, kas kartais neduodavo man ramybės, Paukšteli? 

— Kas? 

— Mano gyvenime buvo tiek daug tarpsnių, kai išties galėjau 
išprotėti. Turiu galvoje, tikrai baisių tarpsnių, kai viskas leidžia- 
ma, kurie tikrai turėtų susikaupti į mielą pamišimą, ir aš laimin- 
gas leisčiau iš burnos putas. Suaugimo tarpsniai. Karas. Mirtis. 
Pyktis. Tačiau dėl to, kas atrodė puikiausiai suprantama, visų 
aiškiausia, dėl to mane įkišo ligoninėn. 

Jis stabtelėjo, toliau tyrinėdamas mano sieną. Tada tyliu balsu 
pridūrė: 

— Aš buvau vos devynerių, kai mirė mano brolis. Jis buvo pa- 
našiausio į mane amžiaus, tik metais vyresnis, ainiai dvynukai, 
juokaudavo šeima. Tačiau jo plaukai buvo daug šviesesni nei 
mano, oda visados buvo blyški ir plona, lyg būtų ištempta daug 
labiau nei mano. Aš galėjau bėgioti, šokinėti, sportuoti, visą die- 
ną žaisti lauke, 0 jis vos tepajėgė kvėpuoti. Astma, širdies yda ir 
vos ne vos veikiantys inkstai. Dievas norėjo, kad jis būtų ypatin- 

gas tokiu būdu, bent taip jau man sakė. Kodėl Dievas taip nu- 
sprendė, suprasti aš nepajėgiau. Tai štai, mes, devynerių ir dešim- 
ties metų berniukai, mes abu žinojome, kad jis miršta, tačiau mums 
nebuvo jokio skirtumo, vis tiek juokėmės ir pokštavom, ir dalijo- 
nės tomis mažomis paslaptimis, kuriomis dalijasi broliai. Tą die- 
ną, kai jį paskutinį kartą išvežė į ligonine, jis pasakė, kad turėsiu 
būti berniuku už mus abu. Aš taip norėjau jam padėti. Sakiau 
mamai, tegul Biliui duoda mano dešinį plautį ir mano širdį, 0 
man daktarai tegul įdeda jo, ir mes tiesiog kurį laiką pabūsime 
apsikeitę. Tačiau, žinoma, jie taip nepadarė. 

Aš klausiausi neįsiterpdamas, nes bekalbėdamas Piteris arti- 
nosi prie sienos, ant kurios pradėjau rašyti mūsų istoriją, tačiau 
neskaitė ten iškeverzotų žodžių, jis kalbėjo savus. Užsitraukė ci- 
garetę ir toliau lėtai kalbėjo: 

— Kai buvau Vietname... Paukšteli, ar jau pasakojau tau apie 
priešakinį patrulį, kurį nušovė? 

— Taip, Piteri. Pasakojai. 

— Turėtum į savo pasakojimą įtraukti ir tai. Apie patrulį ir ma- 
no mirusį brolį. Aš manau, kad jie - to paties pasakojimo dalis. 

— Tuomet taip pat turėsiu jiems papasakoti ir apie tavo sūnėną, 
ir apie gaisrą. 

Jis linktelėjo. 

- Žinau, kad turėsi. Tačiau dar ne dabar. Tiesiog papasakok 
jiems apie patrulį. Žinai, ką geriausiai prisimenu iš tos dienos? 
Tai, kad ji buvo pragariškai karšta. Tokio karščio nei tu, nei aš, 
nei išvis bet kas, augęs Naujojoje Anglijoje, nėra patyręs. Mes ma- 
nome, kad štai rugpjūtį, kai plieskia saulė ir plaukiojame paplū- 
dimyje, tai jau karšta. O ten karštis buvo siaubingas, nesveikas, 
nuodijantis. Mes vorele sėlinome krūmynais, o saulė svilino aukštai 
virš galvų. Man rodės, jog kuprinėje supakuoti visi reikalingi daik- 
tai ir visi pasaulio rūpesčiai. Blogiukai buvo sugalvoję paprastą 
planą, skirtą snaiperiam, žinai. Šauk į vaikiną, einantį priekyje, 
numušk jį. Sužeisk, jei gali. Taikykis į kojas, ne į galvą. Nuo šūvio 

garso visi pasislėptų, išskyrus mediką, o tai buvau aš. Medikas eitų 
prie sužeistojo. Visada. Žinai, treniruodami jie aiškindavo mums, 
kad negalima kvailai rizikuoti gyvybe, bet mes visada eidavom prie 
sužeistojo. O tada šaulys pasistengtų numušti mediką, nes būryje 
jis tik vienas, ir po to visas būrys pultų į atvirą vietą, stengdamasis 
išgelbėti sužeistąjį. Nuostabiai elementarus procesas. Kaip vienas 
šūvis suteikia galimybę iššaudyti daugelį. Tai va, tądien taip ir atsi- 
tiko, jie pašovė patrulį, einantį priekyje, o aš girdėjau, kaip jis ma- 
nes šaukiasi. Tačiau būrio vadas ir dar du vaikinai sulaikė mane. 
Aš jau buvau beveik baigęs tarnybos laiką. Likusios mažiau nei 
dvi savaitės. Taigi mes tiesiog klausėmės, kaip jis mirtinai nukrau- 
javo. Taip, vėliau pranešėme vadovybei, jog tai buvo neišvengiama. 
Tačiau tai nebuvo tiesa. Jie mane laikė, o aš grūmiausi, skundžiau- 
si ir maldavau, tačiau visą laiką žinojau, kad jei išties norėčiau, 
galėčiau išsilaisvinti. Galėčiau bėgti prie sužeistojo, tik tereikėtų tru- 
putį daugiau pastangų. Tačiau aš to nepadariau, to papildomo 
stumtelėjimo. Taigi vietoj to mes vaidinome šį mažą spektaklį džiun- 
glėse, kol žmogus numirė. Tokiose situacijose tai, kas teisinga, at- 
neša mirtį. Aš nebėgau prie sužeistojo, ir niekas manęs nekaltino. 
Aš išgyvenau ir grįžau namo į Dorčesterį, o priekinis būrio vyriškis 
mirė. Netgi nelabai pažinojau. Jis būryje tebuvo mažiau nei mėnesį. 
Turiu galvoje, nebuvo taip, lyg girdėtum mirštant savo draugą, Paukš- 
teli. Jis tiesiog buvo kažkas, kas šaukėsi pagalbos, ir šaukėsi tol, 
kol nebepajėgė šaukti ir numirė. 

— Jis galėjo neišgyventi, net jei būtum jį pasiekęs. 

Piteris linktelėjo šypsodamasis. 

— Taip, žinoma. Aš irgi taip sau sakau. 

Jis atsiduso. 

— Visą gyvenimą sapnuoju žmones, kurie šaukiasi pagalbos, o 
aš neinu jiems padeti. 

— Tačiau tu tapai gaisrininku... 

— Lengviausias būdas atgailauti, Paukšteli. Visi mėgsta gaisri- 
ninkus. 

Piteris iš lėto pranyko. 

Aš prisiminiau, kad tada mums pavyko pasikalbėti tik gerokai 
įdienojus. Amersto pastatas buvo pilnas saulės šviesos, vagojan- 
čios tirštą baisios mirties kvapą. Baltos sienos, rodos, švytėjo. 
Pacientai vaikščiojo šen bei ten, vilkdami kojas ir svyruodami, 
kaip visada, gal tik šiek tiek nedrąsiau. Visi buvome atsargesni, 
nes netgi būdami išprotėję suvokėme, jog kažkas nutiko, ir jautė- 
me, jog dar kas nors nutiks. Aš apsidairiau ir susiradau pieštuką. 


Buvo jau įdienoję, kai Franciui pagaliau pavyko pasikalbėti su 
Piteriu Gaisrininku. Apgaulinga, ryški pavasario saulė veržėsi 
pro langus ir plienines grotas, siųsdama į koridorių šviesos blyks- 
nius, atsispindinčius grindyse, nuo kurių buvo nuvalyti visi 1š- 
oriniai žmogžudystės ženklai. Tačiau mirties nuosėdos jautėsi 
troškiame ligoninės ore; pacientai po vieną ar mažomis grupelė- 
mis tyliai vaikščiojo, vengdami vietų, kurios buvo paženklintos 
žmogžudystės. Niekas nežengė ant tų vietų, kur buvo seselės 
kraujo klanai. Visi dideliu lanku apeidavo tą sandėliuką, lyg pri- 
ėjus per arti nusikaltimo vietos dalis blogio kokiu nors būdu 
galėtų prie jų prilipti. Balsai buvo prislopinti, pokalbiai nutilę. 
Pacientai šliurinėjo tyliau ir lėčiau, tarsi ligoninės patalpos būtų 
virtusios bažnyčia. Netgi haliucinacijos, kamavusios daugelį pa- 
cientų, rodos, nurimo, tartum atsimušusios į daug tikresnę ir 
baisesnę beprotybę. 

Tačiau Piteris stovėjo koridoriuje. Atsirėmęs į sieną, jis įdė- 
miai Žiūrėjo tiesiai į sandėliuką. Akimis dažnai matuodavo at- 
stumą tarp vietos, kur buvo rastas seselės kūnas, ir vietos, kur 
ji buvo pirmiausia užpulta, grotuotame poste, koridoriaus vi- 
duryje. 

Francis lėtai prisiartino. 

— Ką matai? - tyliai paklausė jis. 

Piteris Gaisrininkas suspaudė lūpas, stengdamasis susikaupti. 

— Sakyk, Paukšteli, ar įžvelgi čia kokią prasmę? 

Francis norėjo atsakyti, tačiau sudvejojo. Jis pasirėmė į sieną 
šalia Gaisrininko ir pažvelgė ta pačia kryptimi. Po minutėlės pa- 
sakė: 

— Tarsi iš pradžių perskaitytum paskutinį knygos skyrių. 

Piteris nusišypsojo ir linktelėjo. 

— Kaip? 

— Na, - lėtai nutęsė Francis, — viskas atvirkščiai. Ne ta pras- 
me „atvirkščiai“, kai Žiūri į veidrodį, bet lyg mums kas nors pa- 
sakytų išvadą, tačiau nepasakytų, kaip ją priėjo. 

— Tęsk, Paukšteli. 

Francis pajuto tam tikrą energiją, kai jo vaizduotė sukruto 
nuo to, ką matė praėjusią naktį. Savo viduje jis girdėjo pritarian- 
tį ir padrąsinantį chorą. 

— Kai kurie dalykai neduoda man ramybės, - tarė jis. — Aš kai 
ko nesuprantu. 

— Papasakok man apie tuos dalykus, - paprašė Piteris. 

— Na, visų pirma, Stypena. Kam jam žudyti Trumpą Blondinę? 

— Jis manė, kad ji — blogis. Bandė ją užpulti valgomajame. 

— Taip, ir jam suleido vaistų, kurie turėjo jį nuraminti. 

— Tačiau nenuramino. 

Francis papurtė galvą. 

— Aš manau, jog nuramino. Nevisiškai, bet nuramino. Kai man 
suleido tokių vaistų, jaučiausi, lyg visi mano kūno raumenys bū- 
tų supjaustyti griežinėliais, taigi aš vos pajėgiau pakelti akių vo- 
kus ir apsidairyti. Net jeigu Stypenai jie nesuleido pakankamai 
vaistų, manau, tiek, kiek jis gavo, turėjo veikti. Nes nužudyti 
Trumpą Blondinę pareikalavo jėgos. Energijos. Kai ko dar dau- 
giau, manau. 

— Daugiau? 

— Reikėtų turėti tikslą, - tarė Francis. 

— Tęsk, — tarė Piteris, linksėdamas galvą. 

— Na, pavyzdžiui, kaip Stypena išsigavo iš miegamojo? Juk jis 
visada užrakinamas. Jeigu jau sugebėjo atsirakinti duris, tai kur 

raktai? Kodėl, sugebėjęs išsprukti, nusitempė Trumpą Blondinę 
į sandėliuką? Turiu omenyje, kaip jis tai padarė? Kam jam reikėjo 
ją, - Francis sudvejojo, prieš parinkdamas žodį, - išniekinti bei 
palikti taip, kaip radome? 

— Jo drabužiai buvo kruvini. Kepuraitė buvo po jo čiužiniu, — 
tarė Piteris, mėgdžiodamas bejausmį policininko nuosprendį. 

Francis papurtė galvą. 

— Šito tai aš nesuprantu. Tos kepuraitės. Tačiau rado juk ne 
peilį, kuriuo ją nužudė? 

Piteris nuleidęs balsą tarė: 

— Ką mums pasakojo Stypena, pažadinęs mus? 

— Jis sakė, jog angelas atėjo ir apkabino jį. 

Abudu vyrai nutilo. Francis pabandė įsivaizduoti, kaip turėjo 
jaustis Stypena, kai angelas pažadino jį iš neramaus miego. 

— Aš maniau, kad jis išsigalvojo. Maniau, kad tiesiog įsivaiz- 
davo. 

— Aš irgi taip maniau, - tarė Piteris. - Dabar jau nebežinau. 

Jis vėl įsispoksojo į sandėliuką. Francis irgi. Kuo ilgiau Žiūrė- 
jo, tuo arčiau įvykio jautėsi. Tarsi, pagalvojo, tuoj pamatytum 
paskutines Trumpos Blondinės gyvenimo sekundes. Piteris tur- 
būt pastebėjo tai, nes išblyško. 

— Nenoriu net galvoti, jog Stypena galėjo taip pasielgti, — tarė 
jis. - Visai į jį nepanašu. Netgi kai jam būdavo blogiausia, o vakar 
tai tikrai buvo baisesnis nei bet kada, vis tiek į jį nepanašu. Stype- 
na rodytų, šauktų, ardytųsi. Nemanau, kad jis žudė. Bent jau tik- 
rai ne tokiu tyliu, pasalūnišku būdu, lyg samdytas žudikas. 

— Sakė, kad blogis turi būti sunaikintas. Pasakė tikrai garsiai, 
visų akivaizdoje. 

Piteris linktelėjo, tačiau jo balse girdėjosi netikėjimas: 

— Negi manai, kad jis galėtų ką nors nužudyti, Paukšteli? 

— Nežinau. Manau, jog susiklosčius tam tikroms aplinkybėms 
kiekvienas gali tapti žudiku. Tačiau aš tik spėju. Man niekad 
neteko pažinoti jokio žudiko. 

Šis atsakymas privertė Piterį nusišypsoti. 

— Na, pažįsti mane, — tarė jis, - tačiau manau, kad mums rei- 
kėtų susipažinti su dar vienu. 

— Dar vienu žudiku? 

— Angelu, - tarė Piteris. 


Nedaug belikus laiko iki grupinės terapijos, tą dieną prie Fran- 
cio priėjo Napoleonas. 

Mažasis vyriškis visada būdavo neryžtingas, dažnai dvejoda- 
vo ir negalėdavo apsispręsti. Jis truputį mikčiojo, atrodė, kad jo 
tariami žodžiai pakimba ant liežuvio galiuko, nenorėdami išlįsti, 
nes nerimauja, kaipgi juos išorėje priims. Jo kalbos defektas bu- 
vo labai keistas, nes leisdamasis į istorines kalbas apie savo ben- 
dravardį Napoleonas šnekėdavo daug aiškiau ir tiksliau. Sun- 
kiausia būdavo tam, kas jo klausėsi, atskirti du nesuderinamus 
dalykus — mintis apie šiandieną nuo svarstymų apie įvykius, vy- 
kusius prieš daugiau nei pusantro šimto metų. 

— Paukšteli? - paklausė Napoleonas su savo įprastiniu nervin- 
gumu. 

— Kas nutiko, Napi'? — atsakė Francis. Jie stovėjo dienos kam- 
bario pakraštyje, nieko ypatinga neveikdami, tiesiog mintydami 
savo mintis, kaip kad dažnas Amersto pastato gyventojas. 

— Kai kas man visai neduoda ramybės, — tarė Napoleonas. 

— Čia daug kas neranda ramybės, - atsakė Francis. 

Napoleonas pasitrynė delnais putlius skruostus. 

— Ar žinai, kad joks kitas generolas nelaikomas tokiu nuosta- 
biu kaip Bonapartas? — pasakė Napoleonas. — Nei Aleksandras 
didysis, nei Julijus Cezaris, nei Džordžas Vašingtonas. Turiu gal- 
voje, jis buvo kažkas, savo protu formavęs pasaulį. 

— Taip, Žinau, — tarė Francis. 

— Tačiau aš nesuprantu kodėl, nors jis apskritai laikomas to- 
kiu genijumi, visi prisimena tik jo pralaimėjimus? 

— Atsiprašau? — nesuprato Francis. 

— Pralaimėjimus. Maskva. Trafalgaras. Vaterlo. 

— Net nežinau, ar galėčiau atsakyti į tokį klausimą, Napi... — 
pradėjo Francis. 

— Mane išties erzina, — greitai pasakė Napoleonas. — Turiu 
galvoje, kodėl mus prisimena dėl mūsų nesėkmių? Kodėl pralai- 
mėjimai ir atsitraukimai reiškia daugiau nei pergalės? Manai, 
Gerk piliulė ir ponas Blogis kada nors kalba apie pagerėjimą, 
kurio pasiekėme kalbėdamiesi grupėje arba gerdami vaistus? Aš 
taip nemanau. Galvoju, kad jie kalba tiktai apie atkryčius ir klai- 
das, apie tuos visus mažus ženklus, kad mums vis dar privalu 
likti čia, užuot aptarę požymius, jog mums geriau ir galbūt turė- 
tume grįžti namo. 

Francis linktelėjo. Napoleono žodžiai rodėsi teisingi. 

Tačiau žemasis vyras tęsė, pamiršdamas savo nedrąsų mik- 
čiojimą: 

— Turiu galvoje, Napoleonas savo pergalėmis perkūrė Euro- 
pos žemėlapį. Jas reikėtų prisiminti. Mane taip pykdo... 

— Nežinau, ar tu gali ką nors pakeisti, - pradėjo Francis, ta- 
čiau Napoleonas nutraukė jį, palinkdamas į priekį ir nuleistu 
balsu pratardamas: 

— Mane taip pykdo Gerk piliulės ir pono Blogio požiūris į 
mane ir visus tuos istorinius dalykus, kurie labai svarbūs, kad 
praėjusią naktį niekaip negalėjau užmigti... 

Šis sakinys patraukė Francio dėmesį. 

— Tu buvai pabudęs? 

— Aš nemiegojau, kai išgirdau kažką rakinant durų spyną. 

— Tu matei... 

Napoleonas papurtė galvą. 

— Aš išgirdau, kaip atsidaro durys, žinai, mano gultas netoli 
nuo įėjimo, ir užmerkiau akis kuo smarkiau, nes mes juk turėtu- 
me miegoti. Nenorėjau, jog kas nors pamatytų mane nemiegan- 
tį, kai turėčiau, ir paskirtų didesnę vaistų dozę. Taigi apsime- 
čiau, kad miegu. 

— Tęsk, —- paragino Francis. 

Napoleonas atlošė galvą, bandydamas atgaivinti prisiminimus. 

— Aš pajutau, kaip kažkas praeina pro mano gultą. Paskui, po 
kelių minučių, tas kažkas vėl praėjo pro šalį, šįkart išeidamas. 
Klausiausi, laukdamas rakto pasukimo spynoje, bet nesulaukiau. 
Tada, po minutėlės, tik trupučiuką pravėriau akis ir pamačiau, 
kaip tu su Piteriu Gaisrininku einate lauk. Mums negalima išeiti 
naktį. Mes turėtume būti savo gultuose ir kietai miegoti, taigi, 
jums praeinant pro šalį, aš labai išsigandau ir stengiausi užmigti, 
tačiau girdėjau Stypeną, šnekantį su savimi. Nuo to laiko likau 
pabudęs, kol atvyko policija, užsidegė šviesos, ir mes pamatėme 
tas baisybes, kurios nutiko. 

— Taigi nematei to Žmogaus? 

— Ne. Nemanau. Buvo tamsu. Gal tik vos vos žvilgtelėjau. 

— Ką pamatei? 

— Baltai apsirengusį vyrą. Štai ir viskas. 

— Ar galėtum pasakyti, kokio jis buvo ūgio? Gal matei jo veidą? 

Napoleonas vėl papurtė galvą 

— Man visi atrodo didelio ūgio, Paukšteli. Netgi tu. Jo veido 
aš nemačiau. Kai ėjo pro mano gultą, aš stipriai užsimerkiau ir 
apsiklojau galvą. Tačiau vieną dalyką prisimenu. Atrodė, jog jis 
sklendžia. Visas baltas ir sklendžia. 

Mažasis vyras giliai įkvėpė. 

— Kai kurie lavonai per atsitraukimą iš Maskvos sušalo taip 
stipriai, kad jų oda įgavo ežero ledo spalvą. Tuo pat metu ir pil- 
ka, ir balta, ir perregima. Tarsi rūkas. Štai ką aš prisimenu. 

Francis įsiminė, ką išgirdęs, ir pamatė, kaip ponas Blogis eina 
per dienos kambarį, pranešdamas, jog prasideda popietinė gru- 
pės terapija. Taip pat matė Didijį ir Mažąjį Juodukus, manev- 
ruojančius pro pacientų spūstį. Francis staiga krūptelėjo, paste- 
bėjęs, jog abu vyrai dėvi savo baltas kelnes ir baltus sanitarų 
švarkus. 

Angelai, pamanė jis. 

Francis dar sykį įsitraukė į trumpą pokalbį, šįkart jau kitą, pake- 
liui į grupės terapiją. Kleo atsistojo prieš jį, užstodama kelią į 
vieną iš mažųjų kabinetų. Prieš pradėdama kalbėti, ji pasiūbavo 
pirmyn atgal tarsi keltas, švartuodamasis prieplaukoje. 

— Paukšteli, — tarė ji, - negi manai, kad tai Stypena taip pasiel- 
gė su Trumpa Blondine? 

Francis papurtė galvą, lyg abejodamas. 

— Neatrodo, jog Stypena būtų galėjęs padaryti tokį dalyką, — 
tarė jis. — Tai atrodo daug baisiau, negu jis kada nors galėtų 
pasielgti. 

Kleo giliai atsiduso. Jos didžiulis kūnas suvirpėjo. 

— Aš maniau, kad jis geras žmogus. Truputį trenktas kaip ir 
mes visi, kartais sutrikęs, tačiau geras žmogus. Negaliu patikėti, 
kad būtų galėjęs taip siaubingai pasielgti. 

— Jo marškiniai buvo sutepti krauju. Be to, dėl kažkokių prie- 
žasčių išsirinko Trumpą Blondinę, manydamas, jog ši —- blogio 
įsikūnijimas. Tai jį gąsdino, Kleo. Išgąsdinti mes galime padaryti 
ką nors, ko iš mūsų nesitikima. Mes visi. Tiesą sakant, galiu 
kirsti lažybų, jog beveik kiekvienas čia esantis ką nors padarė 
tuo metu, kai buvo išsigandęs, ir dėl to čia pateko. 

Kleo pritardama linktelėjo. 

— "Tačiau Stypena atrodė kitoks, — ji papurtė galvą. - Ne, ne 
taip. Jis atrodė toks pat. Mes visi kitokie, štai ką turiu galvoje. 
Jis buvo kitoks išorėje, tačiau čia jis buvo kaip visi, o tai, kas 
nutiko, atrodo tarsi išorės dalykas, atsitikęs viduje. 

— Išorės? 

— Taigi žinai, kvailuti. Išorės. Ten, — Kleo plačiai mostelėjo, 
tarsi rodydama į pasaulį už ligoninės sienų. 

Franciui tai pasirodė prasminga, ir jis išspaudė mažą šypse- 
nėlę. 

— Manau, kad suprantu, kur suki, - tarė jis. 

Kleo pasilenkė į priekį. 

— Praėjusią naktį kai kas nutiko mergaičių miegamajame. Aš 
niekam nesakiau. 

— Kas? 

— Aš buvau pabudusi. Negalėjau užmigti. Bandžiau skaičiuoti 
visas pjesės eilutes, tačiau tai neveikė, nors paprastai visada pa- 
deda. Kai tik pasiekiu Antonijaus kalbą antrame veiksme, tai 
užmerkiu akeles ir užknarkiu lyg kūdikėlis. Tiesa, aš nežinau, ar 
kūdikėliai knarkia, nes niekas neprileidžia manęs prie jų, tos 
bjaurios kalės — tačiau tai jau kita istorija. 

— Taigi tu negalėjai užmigti? 

— Visos kitos miegojo. 

— Ir" 

— Pamačiau atsidarančias duris, ir kažkokia figūra įėjo. Neiš- 
girdau rakto pasukimo spynoje, nes mano gultas tolimojoje pu- 
sėje, kaip tik prie langų, o tą naktį švietė mėnesiena, tiesiai man 
galvon. Ar žinai, jog senovėje Žmonės manė, kad, jei miegosi 
mėnuliui šviečiant tau į kaktą, pabusi išprotėjęs? "Tai iš to kilo 
žodis „lunatikas“. Gali būti, kad tai tiesa, Paukšteli. Aš visą lai- 
ką miegu mėnesienoje ir vis labiau einu iš proto, ir niekas ne- 
benori manęs pažinti. Niekas su manimi nebenori kalbėtis, todėl 
mane įkišo čia. Visai vieną. Niekas neateina aplankyti. Tai atrodo 
nesąžininga, ar ne? Turiu galvoje, bent jau kokie nors žmonės 
turėtų mane lankyti. Negi tai sunku? Suskiai. Prakeikti suskiai. 

— Tai kas įėjo į miegamąjį? 

— Keista. Taip, - Kleo truputėlį pasipurtė, visa sudrebėdama, — 
niekas niekad neateina naktį. Tačiau šiąnakt atėjo. Pasiliko ke- 
lias sekundėles, ir durys vėl užsidarė, tačiau šįkart įdėmiai klau- 
siausi ir išgirdau spynoje pasukamą raktą. 

— Ar manai, kad kas nors, kas miega šalia durų, matė tą žmo- 
gų? - paklausė Francis. 

Kleo susiraukė ir papurtė galvą. 

— Aš jau klausinėjau. Diskretiškai, supranti. Ne. Dauguma 
miegojo. Tai vaistai, žinai. Visus tuoj pat užmigdo. 

Tada jos veidas nuraudo ir Francis pamatė ją staiga apsiaša- 
rojant. 

— Aš mėgau Trumpą Blondinę, - tarė Kleo, - ji visuomet bū- 
davo man tokia gera. Kartais deklamuodavo kartu su manimi, 
skaitydavo Marko Antonijaus dalį arba choro. Man patiko ir 
Stypena. Jis buvo džentelmenas. Atidarydavo duris ir praleisda- 
vo moteris pirmas eiti, kai būdavo pietų metas. Kalbėdavo mal- 
dą visam stalui. Visada vadindavo mane panele Kleo, mandagiai 
ir maloniai. Jam iš tiesų rūpėjome mes visi. Saugotis blogio. Tai 
prasminga. 

Ji pasivalė akis nosinaite ir išsišnypštė nosį. 

— Vargšas Stypena. Jis visąlaik buvo teisus, tačiau niekas jo 
neklausė, ir pažiūrėkit, kas atsitiko. Mes turime kaip nors jam 
padėti, nes galų gale jis stengėsi padėti mums visiems. Suskiai. 
Prakeikti suskiai. 

Tada ji sugriebė Francį už rankos ir privertė lydėti ją į grupės 
susirinkimą. 

Kabinete ponas Blogis dėliojo kėdes ratu. Jis mostelėjo Fran- 
ciui, kad tas paimtų keletą kėdžių iš po lango, kur jos buvo su- 
krautos. Francis paleido Kleo ranką ir nuėjo kur palieptas, o ji 
atsargiai susmuko ant vienos iš kėdžių. Pacientas pasilenkė, pa- 
ėmė porą sulankstomų kėdžių ir jau norėjo apsisukti ir nešti jas 
į vidurį, kur rinkosi grupė, kai kažkoks judėjimas lauke patrau- 
kė jo akį. Iš tos vietos, kur stovėjo, matė pagrindinį įėjimą, atvi- 
rus didžiuosius geležinius vartus ir įvažiavimą, vedantį iki admi- 
nistracijos pastato. Didelis juodas automobilis įvažiavo pro var- 
tus. Tai visai nebuvo kažkas ypatinga. Automobiliai ir greitosios 
pagalbos mašinos visą dieną zujo pirmyn ir atgal. Tačiau šis bu- 
vo kai kuo ypatingas, kad patraukė jo dėmesį. Atrodė, lyg jis 
labai skubėtų. 

Francis stebėjo, kaip mašina trūkčiodama sustojo. Po sekun- 
dėlės iš jos išlipo aukšta, tamsiaodė moteris, vilkinti ilgą, gelsvai 
rusvą lietpaltį. Ji nešėsi juodą lagaminėlį tokios pat spalvos kaip 


138 JOHN KATZENBACH B PAMIŠĖLIO ISTORIJA 


ir 105 ilgi, ant pečių krintantys plaukai. Moteris stovėjo ir, ro- 
dės, tyrinėjo visą ligoninės kompleksą, prieš pasileisdama pir- 
myn, ir tada kopė laiptais taip tikslingai, kad atrodė kaip strėlė, 
lekianti į tikslą. 


Aštuntas skyrius 


Pacientai kaupėsi lėtai ir nenatūraliai. Francis pats sau pamanė, 
kad jie visai netriukšmingi ir netgi neįsiaudrinę, lyg vaikai, ku- 
riems reikia kreipti dėmesį į kokį nors nuobodų klasės darbą. 
Atrodė panašiau į tai, kad grupelės nariai maištingi ir nervingi 
tuo pat metu. Jie visi per mažai miegojo, gavo per daug vaistų ir 
gerokai per daug jaudulio, susimaišiusio su nemažu kiekiu neži- 
nomybės. Viena senyva moteris, kurios ilgi, šiurkštūs plaukai 
susivėlusiomis kaskadomis krito ant pečių, vis puldavo į ašaras. 
Šias tuoj pat nusivalydavo rankove, papurtydavo galvą, nusišyp- 
sodavo ir sakydavo, kad jai viskas gerai, tačiau po kelių sekun- 
džių vėl i1mdavo kūkčioti. Vienas pusamžis vyras griežtomis aki- 
mis, buvęs prekinio Žvejybos laivo jūreivis, išsitatuiravęs ant dil- 
bio nuogą moterį, vogčiomis neramiai žvalgėsi ir vis pasisukda- 
vo ant kėdės, tikrindamas, ar už jo uždarytos durys, tarsi tikėtų- 
si, kad kas nors gali įslinkti į kambarį. Žmonės, kurie mikčiojo, 
miksėjo dar labiau. Žmonės, kurie buvo atžarūs, piktai sėdėjo 
ant kėdžių. Tie, kurie dažnai verkdavo, atrodė dar verksminges- 
ni. Žmonės, kurie buvo tylūs, dar giliau nugrimzdo į tylą. 
Netgi Piteris Gaisrininkas, kuris paprastai būdavo nesutrik- 
domai ramus, sunkiai nusėdėjo vietoje ir dažniau nei įprastai 
rūkydavo, išėjęs iš grupės ratelio. Jis priminė Franciui boksinin- 

ką, atsipalaiduojantį ringe prieš prasidedant mačui, smūgiuojantį 
kairėn ir dešinėn į įsivaizduojamus žandikaulius, nors tikrasis jo 
priešininkas laukė priešingame kampe. 

Jei Francis būtų buvęs ligoninės veteranas, jis būtų pastebė- 
j6s, kaip daugelis jo nelaimės draugų, pacientų pasiduoda kylan- 
čiai paranojai. Ši buvo dar neaiški, iz tarsi katilas, po truputį 
kaistantis ant ugnies, dar tik grasino iš tiesų užvirti ir imti kun- 
kuliuoti. Tačiau ji jau tvyrojo ore, lyg blogas kvapas karštą vasa- 
ros popietę. Paties Francio vidiniai balsai reikalavo dėmesio, ir 
jam, kaip visada, prireikė įtempti jėgas, kad juos numalšintų. Jis 
jautė įsitempiančius savo rankų ir pilvo raumenis, tarsi šie norė- 
tų padėti toms įsivaizduojamoms sausgyslėms, kurias jam tek- 
davo įtempti norint suvaldyti savo mintis. 

— Manau, mums reikėtų aptarti praėjusios nakties įvykius, — 
ietai tarė ponas Evansas. 

Jis nešiojo akinius skaityti, šiems leido nuslysti ant nosies ga- 
liuko ir spoksojo pro jų viršų, o jo akys lakstė pirmyn atgal nuo 
vieno paciento prie kito. Evansas — vienas iš tų Žmonių, pamanė 
Francis, kurie pasako ką nors, kas atrodo labai tiesmuka — pa- 
vyzdžiui, įvardija tai, apie ką visi galvoja, — tačiau atrodo taip, 
lyg galvoje turėtų visai ką kita. 

— Man rodos, tai kirba visų mintyse. 

Vienas iš grupelės vyrų tučtuojau užsitraukė ant galvos marški- 
nėlius ir rankomis užsispaudė ausis. Keli kiti pacientai neramiai 
pasimuistė ant kėdžių. Niekas neskubėjo prabilti, ir į kambarį įšliau- 
žė tyla, ji Franciui rodėsi tokia įtempta, lyg nematomo vėjo išpūsta 
laivo burė. Po sekundėlės jis nutraukė tylą pasiteiraudamas: 

— Kur Stypena? Kur jie jį nuvežė? Ką jam padarė? 

Ponui Evansui, rodės, palengvėjo, kad į pirmuosius klausimus 
taip lengva atsakyti. Jis atsilošė ant savo plieninės kėdės ir atsakė: 

— Stypeną išvežė į apygardos areštinę. Ten jis laikomas vienu- 
tėje ir stebimas visą parą. Daktaras Gulptililis šįryt buvo jo ap- 
lankyti 17 patvirtinti jam, kad gaus visus reikiamus vaistus rei- 

kiamomis dozėmis. Jam viskas gerai. Jis šiek tiek ramesnis, nei 
buvo prieš, —- Evansas stabtelėjo, - įvykį. 
Šį sakinį įsisąmoninti grupelei prireikė minutėlės ar dviejų. 

"Tuomet Kleo pažėrė klausimų laviną: 

— Kodėl jie jo negrąžina atgal? Čia jo vieta. Ne kažkokiame 
kalėjime su grotomis ir tikriausiai krūva nusikaltėlių. Šunsnu- 
kių. Prievartautojų ir vagių, galiu lažintis. Vargšas Stypena. Poli- 
cijos rankose. Tų suskių fašistų. 

— Tai todėl, kad jam pateikti kaltinimai, — greitai pasakė psi- 
chologas. 

Francis pamanė, kad jis keistai vengia vartoti žodį „Žmogžu- 
dystė“. 

— "Tačiau aš kai ko nesuprantu, - tarė Piteris Gaisrininkas pa- 
kankamai žemu balsu, kad visi atsisuktų jo link. - Stypena aiš- 
kiai pamišęs. Mes visi matėm, kaip jis kovojo su... koks ten tas 
žodis, kurį jūs mėgstate vartoti? 

— Dekompensacija, - šaltai pasakė ponas Evansas. 

— Tikrai kvailas žodis, — piktai ištarė Kleo, — tiesiog idiotiš- 
kas, kvailas, prakeiktas, visiškai nenaudingas nususęs žodis. 

— Taigi, — tęsė Piteris, vis greičiau, — jam tikrai buvo labai 
nelengva. Aš turiu galvoje, juk visi tai matėme, visą dieną, jam 
darėsi vis blogiau, ir niekas nieko nesiėmė, kad pagelbėtų. Taigi 
jis pratrūko. Juk jau buvo čia, ligoninėje, dėl savo visų proble- 
mų. Kaip jie gali jį teisti? Noriu pasakyti, juk jis turėtų būti įvar- 
dijamas kaip žmogus, kuris iš tiesų nesupranta, ką daro? 

Evansas linktelėjo, tačiau prieš atsakydamas prikando lūpą. 

— Tai turės įvardyti apygardos prokuroras. Iki tol Stypena liks, 
kur yra dabar. 

— Na, o aš manau, kad jie turėtų jį grąžinti atgal, juk čia jo 
draugai, — piktai tarė Kleo. - Mes - vieninteliai jo pažįstami. Jis 
neturi kitos šeimos, tik mus. 

Visi sumurmėjo pritardami. 

— Negi mes nieko negalime padaryti? — paklausė moteriškė 
susivėlusiais plaukais. 

Šis klausimas irgi sukėlė pritariamą murmesį. 

— Na, - tarė ponas Evansas visai neįtikinamu tonu, —- aš ma- 
nau, kad mes turėtume ir toliau nagrinėti savo problemas, dėl 
kurių čia patekome. Dirbdami ir sveikdami galbūt galėsime ras- 
ti būdą padėti Stypenai. 

Kleo prunkštelėjo, akivaizdžiai pasišlykštėjusi. 

— Prakeikti kvaili skiedalai, — tarė ji. —- Idiotiški, buki suskiai. 

Franciui buvo neaišku, į ką būtent Kleo kreipėsi, tačiau jis ne- 
galėjo pasakyti, kad nesutinka su jos parinktais žodžiais. Kleo lyg 
tikra imperatorienė sugebėdavo nusakyti dalyko esmę pačia val- 
dingiausia ir įsakmiausia maniera. Grupėje šen bei ten pasigirdo 
keiksmažodžių. Kambarys prisipildė nevaldomo triukšmo. 

Ponas Evansas, akivaizdžiai susierzinęs, iškėlė ranką. 

— Tokios piktos kalbos nepadės nei Stypenai, nei niekam iš 
mūsų, - tarė jis. —- Taigi tuoj pat jas baigiam. 

Jis plaštaka padarė išilginį judesį, duodantį suprasti, kad te- 
ma baigta. Šį judesį Francis jau įprato matyti, nes juo psicholo- 
gas tarsi darsyk pabrėžė, kas iš čia esančių sveiko proto, o ką 
reikia kontroliuoti. Kaip visada, šis judesys turėjo tą patį baugi- 
nantį efektą: grupelės nariai, tyliai murmėdami, iš lėto susėdo 
atgal ant plieninių kėdžių, o tas mažas maištingas protrūkis iš- 
tirpo troškiame kabineto ore. Tačiau Francis matė, jog Piteris 
Gaisrininkas vis dar negalėjo nusiraminti ir sėdėjo sukryžiavęs 
rankas bei suraukęs kaktą. 

— Nemanau, kad piktų kalbų jau užteks, — tarė jis negarsiai, 
tačiau ryžtingai. —- Aš nesuprantu, kodėl manote, kad tai Stype- 
nai nepadės. Kas Žino, kas jam šiuo atveju padės ar nepadės? Aš 
manau, kad mes turėtume dar garsiau protestuoti. 

Ponas Blogis pasisuko kėdėje. 

— Tu tai tikriausiai protestuotum, — tarė jis. 

Abudu vyrai minutėlę gręžė vienas kitą akimis, ir Francis ma- 
tė, jog abudu vos susilaiko nuo dar didesnio išpuolio. Paskui, 
taip pat staigiai, ta akimirka baigėsi, nes ponas Evansas nusisu- 
ko sakydamas: 

— Savo nuomones turėtum pasilaikyti sau. Ten joms tinkamiau- 
sia vieta. 

Visa grupė sustingo, išgirdusi šį paskutinį sakinį. 

Francis regėjo, kaip Piteris Gaisrininkas mąstė, ką atsakyti, 
tačiau per tą sekundę trukusią pauzę prie kabineto durų kažkas 
pasigirdo. 

Atsidarant durims, visų galvos pasisuko į tą pusę. Pro jas apa- 
tiškai įspūdino Didysis Juodukas. Sekundę jis savo dideliu kūnu 
užstojo visą įėjimą. Tada paskui jį įėjo moteris, kurią Francis 
matė pro langą prieš prasidedant seansui. Jos įkandin savo ruožtu 
sekė Gerk piliulė ir galų gale Mažasis Juodukas. Abu sanitarai 
kaip sargybiniai sustojo abipus durų. 

— Pone Evansai, — skubiai tarė daktaras Gulptililis, — labai 
atsiprašau, jog trukdau... 

— Nieko, - atsakė ponas Blogis, —- mes jau beveik baigėme. 

Francis pamanė, jog iš esmės panašu, lyg jie kažką pradėtų, o 
ne baigtų. Tačiau abiejų medikų pokalbio jis klausėsi ne ypač 
įdėmiai. Jo žvilgsnį traukė moteris, stovinti tarp brolių Mūzių. 

Francis pastebėjo daug dalykų, jam rodės, jog viską vienu me- 
tu: ji buvo liekna ir išsiskyrė aukštu ūgiu, gal tik colio tetrūko iki 
šešių pėdų, 0 jos amžius jam atrodė maždaug apie trisdešimt. 
Jos oda buvo šviesios kakavos rudumo, panašaus atspalvio, pa- 
galvojo Francis, kaip rudenį besikeičiantys ąžuolų lapai, o akys 
atrodė šiek tiek rytietiškos. Plaukai spindinčia juoda uždanga 
krito ant pečių. Ji vilkėjo paprastą gelsvai rusvą, kariško kirpi- 
mo neperšlampamą lietpaltį, prasegtą taip, kad matėsi mėlynas 
dalykinis kostiumėlis. Dailūs ilgi pirštai gniaužė odinį lagaminė- 
lį. Moteris žvelgė su tokiu išskirtiniu tikslingumu, kad būtų nu- 
raminusi net ir labiausiai galvos netekusį pacientą. Rodės, kad 
vien nuo jos buvimo haliucinacijos 17 baimės, kurių kambaryje 
knibždėjo, atsitraukė ir nutilo. 

Iš pradžių Francis pamanė, jog ji - pati gražiausia moteris iš 
visų kada nors matytų, tačiau kai ši truputėlį pasisuko, pacien- 

tas pamatė, kad kairę jos veido pusę bjauroja ilgas, baltas ran- 
das, kertantis antakį, peršokantis akį ir zigzagu besileidžiantis 
skruostu iki pat pasmakrės. Randas paveikė lyg hipnotizuotojo 
laikrodis - jis negalėjo atitraukti akių nuo rantytos linijos, moters 
veidą padalijusios į dvi dalis. Minutėlę jam atrodė, jog Žiūri į kokį 
nors pakvaišusio menininko darbą, kurį, priblokštas jo netikėto 
tobulumo, griebęs skustuvą pamišėlis kūrėjas Žiauriai sudarkė. 

Moteris žengė priekin. 

— Kur tiedu vyrai, radę seselės kūną? — pasiteiravo ji. 

Franciui rodės, kad balsas skverbia jį kiaurai, aižydamas 
sluoksnis po sluoksnio. 

— Piteri, Franci, - skubiai pasakė daktaras Gulptililis, - ši jau- 
na moteris atvažiavo net iš Bostono, kad paklausinėtų jus. Gal 
galėtumėte eiti su mumis į mano kabinetą, kad ji galėtų tinkamai 
jus apklausti? 

Francis pakilo iš vietos ir staiga suprato, kad Piteris Gaisri- 
ninkas lygiai taip pat įdėmiai Žiūri į jaunąją moterį. 

— Aš tave pažinau, - tylutėliai ištarė jis. 

Išgirdęs tuos žodžius, Francis pastebėjo, kaip jaunoji mote- 
ris nukreipia žvilgsnį į Piterio Gaisrininko veidą ir vieną sekun- 
dėlę suraukia kaktą, jį atpažindama. Tada, taip pat staigiai, jos 
sudarkyto grožio veidas sustingo į tą pačią beaistrę išraišką. 

Abu vyrai išėjo iš sustatytų kėdžių ratelio. 

— Saugokitės, —- skubiai ištarė Kleo. Tada pacitavo iš savo mėgs- 
tamos pjesės: — „Baigės diena šviesi, ir štai tamsoje mes...“ - po 
to kambaryje minutėlę tvyrojo tyla, paskui ji dar pridūrė prarū- 
kytu balsu: — Saugokitės tų suskių. Jie niekad nelinki gero. 


Aš žengtelėjau atgal nuo sienos ir visų ten surašytų žodžių ir pa- 
maniau pats sau: štai. Va taip. Visi mes vietoje. Mirtis, kartais 
pagalvoju, panaši į algebros lygtį, daugybę X ir y, padaugintų ir 
padalytų, pridėtų ir atimtų, kol gautas paprastas, tačiau baisus 
atsakymas. Nulis. Tuo metu kaip tik susidėstė formulė. 

Kai pirmąsyk atvykau į ligoninę, man buvo dvidešimt vieni ir 
aš nė karto nebuvau įsimylėjęs. Niekad nebuvau bučiavęs mer- 
ginos, niekad pirštų galiukais nejutau mylimosios odos švelnu- 
mo. Man tai buvo paslaptis. Kalno viršūnė, taip pat nepasie- 
kiama kaip ir sveikas protas. Tačiau vaizduotė virte virė. Buvo 
tiek daug paslapčių: krūtų linkis, šypsenai kilstelėti lūpų kam- 
pučiai, jausmingo judesio išlenktas juosmuo. Aš nežinojau nie- 
ko, įsivaizdavau viską. 

Tiek daug gyvenime man buvo nepasiekiama. Turbūt turėjau 
kaip nors tikėtis įsimylėti pačią egzotiškiausią moterį, kurią išvy- 
dau. Taip pat, ko gero, turėjau suprasti, kad tas trumpas žvilgs- 
nis, blykstelėjęs tarp Piterio Gaisrininko ir Liusi Kijoto Džons, 
reiškė, jog dar daug bus pasakyta ir užsimegs gilesnis ryšys. Ta- 
čiau buvau jaunas, ir viskas, ką įžiūrėjau, buvo tai, kad mano 
gyvenime staiga atsirado pats nepaprasčiausias kada nors maty- 
tas žmogus. Atrodė, ji švyti, panašiai kaip lavos lempos, tokios 
populiarios tarp studentų bei hipių, visą laiką besilydančios, be- 
sisukančios formos, tekančios iš vieno pavidalo į kitą. 

Liusi Kijoto Džons buvo juodaodžio amerikiečio kariškio ir 
japonų kilmės amerikietės sąjungos vaisius. Štai iš kur migdolo 
formos akys ir kakavinė oda. Tai, kad ji baigė teisę Stenforde ir 
Harvarde, sužinojau vėliau. 

Taip pat sužinojau ir apie randą ant jos veido, kaip ir apie 
žmogų, palikusį jai tą žyme, bei dar vieną, kurį ji ne taip pastebi- 
mai nešiojosi savyje. Tai atvedė ją į Valstybinę Vakarų ligoninę 
užduoti klausimų, o šie tuoj tapo labai nemėgstami. 

Vienas iš dalykų, kuriuos sužinojau didžiausio išprotėjimo 
metais, buvo tas, kad būnant erdvėje su sienomis ir grotuotais 
langais, apsuptam kitų pamišėlių ar netgi įgrūstam į izoliato- 
riaus vienutę, gali būti, jog tai visai ne tas kambarys, kuriame 
manai esąs. Tikrasis žmogaus kambarys pastatytas iš atsimini- 
mų, santykių, įvykių, įvairių nematomų jėgų. Kartais svaičioji- 
mų. Kartais haliucinacijų. Kartais svajonių ir vilčių arba ambi- 

cijų. Kartais pykčio. Štai kas svarbu: visuomet atpažinti, kur tik- 
rosios sienos. 

Taip buvo tada, kai mes sėdėjome Gerk piliulės kabinete. 

Aš žiūrėjau pro kambario langą ir mačiau, kaip vėlu. Diena jau 
buvo pasibaigusi ir užleidusi vietą mažo miestelio nakties tirštu- 
mui. Savo bute turiu keletą laikrodžių, visi atvežti seserų, kurios dėl 
man neaiškių priežasčių, rodės, galvoja, kad mane nuolat spau- 
džia noras žinoti, kiek dabar valandų. Pagalvojau sau, kad žo- 
džiai — tai vienintelis laikas, kurį matuoju, taigi padariau pertrau- 
kėlę - rūkiau cigaretę ir apėjau visus laikrodžius savo bute bei iš- 
jungiau juos iš lizdo arba išėmiau baterijas, ir jie visi sustojo. Pa- 
stebėjau, kad visi rodė panašų sustingusį laiką - dešimt po dešim- 
tos, vienuolika po dešimtos, trylika po dešimtos. Paėmiau kiekvie- 
ną laikrodį ir pasukau minutines ir valandines rodykles, kad nebe- 
liktų to panašaus pastovumo. Dabar kiekvienas sustojęs laikrodis 
rodė skirtingą laiką. Tai mane patenkino, aš garsiai nusijuokiau. 
Rodės, lyg būčiau sučiupęs laiką ir išsilaisvinęs iš jo gniaužių. 

Prisiminiau, kaip Liusi atsisėdo priešais, iš pradžių deginan- 
čiu žvilgsniu, kuriame nebuvo nė kruopelės linksmumo, grežda- 
ma Piterį, tada mane, po to vėl Piterį. Manau, kad pirmiausia ji 
mėgino padaryti mums įspūdį savo tikslingumu. Galbūt manė, 
jog taip reikia elgtis su pamišėliais - ryžtingai, daugmaž panašiai 
kaip su išdykusiu šuniuku. Ji pareikalavo: 

— Aš noriu žinoti viską apie tai, ką matėte praėjusią naktį. 


Piteris Gaisrininkas padvejojo prieš atsakydamas. 

— Gal iš pradžių galėtumėt mums pasakyti, panele Džons, ko- 
dėl būtent domitės mūsų prisiminimais? Šiaip ar taip, mes jau 
liudijome vietinei policijai. 

— Kodėl aš domiuosi byla? — skubiai paklausė ji. - Mano dė- 
mesį patraukė kelios detalės netrukus po to, kai buvo rastas kū- 
nas, ir, paskambinusi vieną ar du kartus vietinei valdžiai, paju- 
tau, kad man vertėtų asmeniškai patikrinti. 

— Tačiau tai ne atsakymas, - atsiliepė Piteris, neigiamai ges- 
tikuliuodamas. Jis pasilenkė ant kėdės į priekį, link įaunosios 
moters. - Jūs norite sužinoti, ką matėme, tačiau ir aš, ir Paukš- 
telis tebesigydome sumušimus po susidūrimo su ligoninės ap- 
sauga ir vietine Žmogžudysčių skyriaus policija. Įtariu, kad 
mums pasisekė, jog nebuvome neteisingai apkaltinti sunkiu nu- 
sikaltimu ir įkišti į apygardos kalėjimo vienutę. Taigi prieš su- 
tikdami jums padėti, norėtume išgirsti, kodėl taip domitės, ir 
detaliau, prašyčiau. 

Daktaras Gulptililis atrodė lengvai šokiruotas, tarsi prielaida, 
j0g pacientas gali ko nors klausinėti žmogaus, turinčio sveiką 
protą, kažkaip prieštaravo taisyklėms. 

— Piteri, — šaltai tarė jis, - panelė Džons yra Safolko apygar- 
dos tirianti prokurorė. Aš manau, kad tai ji turėtų uždavinėti 
klausimus. 

Gaisrininkas linktelėjo. 

— Taip ir maniau, kad kažkur jus jau mačiau, - tyliai tarė jis 
jaunajai moteriai. - Tikriausiai teismo salėje. 

Ji keletą akimirkų žvelgė į jį prieš atsakydama: 

— Sėdėjau priešais jus per porą teismo posėdžių. Mačiau, kaip 
liudijate Andersono gaisro byloje, gal prieš dvejus metus. Aš bu- 
vau dar tik asistentė, besitvarkanti su smulkiais nusižengimais. Jie 
norėjo, kad kai kurie iš mūsų stebėtų pakartotinę jūsų apklausą. 

Piteris nusišypsojo. 

— Pamenu, kad laikiausi visai neblogai, — tarė jis. — Tai aš 
suradau padegimo šaltinį. Tai buvo gana protinga, žinot. Įtaisyti 
kištukinį elektros lizdą sandėlyje šalia degių medžiagų, kad sa- 
vaime kiltų ugnis. Reikėjo nemažai planuoti. Tačiau tuo ir pasi- 
žymi geras padegėjas - planavimu. Jiems tai jaudulio dalis — su- 
kurti gaisro židinį. Taip tikrai geri padegėjai išsisuka nepagauti. 

— Štai todėl jie ir norėjo, kad žiūrėtume, - tarė Liusi, - nes 
manė, jog netrukus tapsite geriausiu tyčinių padegimų tyrėju vi- 
sose Bostono pajėgose. Tačiau jums nelabai pasisekė, ar ne? 

— Ak, - tarė Piteris, šypsodamasis dar plačiau, lyg Liusi Džons 
būtų pasakiusi kokį pokštą, kurio Francis neišgirdo, - būtų gali- 
ma dėl to ginčytis. Daug kas priklauso nuo požiūrio. Pavyzdžiui, 
ką vadini teisingumu, kas gerai, o kas blogai, ir panašiai. Nors 
mano istorija juk nėra tai, dėl ko čia atvykote, argi ne, panele 
Džons? 

— Ne dėl to. Dėl praktikantės nužudymo. 

Piteris pažiūrėjo į Liusi Džons. Po to žvilgtelėjo į Francį, paskui 
į Didįjį ir Mažąjį Juodukus, kurie stovėjo kambario gale, galiau- 
siai į Gerk piliulę, truputį nejaukiai besijaučiantį už savo rašo- 
mojo stalo. 

— Taigi kodėl, Paukšteli, kodėl prokurorė iš Bostono turėtų 
viską mesti ir sukarti tokį kelią iki Valstybinės Vakarų ligoninės 
tam, kad paklausinėtų porelę pamišėlių apie mirtį, kuri net ne 
jos kompetencijoje, o kaltinamasis jau suimtas? Kažkas, susijęs 
su ta mirtimi, sukėlė jai smalsumą, Paukšteli. Tačiau kas? Kas 
paskatino panelę Džons taip galvotrūkčiais čia skubėti ir prašyti 
leidimo kalbėtis su porele psichų ? 

Francis pažvelgė į Liusi Džons, o jos akys įsmigo į Piterį Gais- 
rininką su mišria susidomėjimo ir atpažinimo išraiška, kurios 
Francis nepajėgė tiksliai įvardyti. Po kurio laiko ji pasisuko į 
Piterį ir su maža šypsenėle, truputį pakrypusia rando link, pasi- 
teiravo: 

— Nagi, pone Petreli... ar galėtumėt atsakyti į šį klausimą? 

Francis minutėlę galvojo. Savo vaizduotėje jis nupiešė Trum- 
pą Blondinę, kokią jie tada rado. Paskui tarė: 

— Pats kūnas. 

Liusi nusišypsojo. 

— Taip, iš tiesų, pone Petreli... o gal galiu vadinti Franciu? 

Francis linktelėjo. 

— Kuo gi kūnas galėjo patraukti dėmesį? 

— Jame buvo kai kas ypatinga. 

— Taigi tikrai, turbūt kai kas ypatinga, — tęsė Liusi Džons. Ji 
pažvelgė į Piterį Gaisrininką. 

— Gal norėtumėt dabar įsiterpti? 

— Ne, - atsakė Piteris, sukryžiuodamas rankas, - Paukšteliui 
sekasi puikiai. Tegul tęsia. 

Ji vėl pažiūrėjo į Francj. 

— Taigi ?.. 

Staigiai linktelėdamas atgal, tada taip pat greitai stumtelėda- 
mas savo kūną pirmyn, Francis pamąstė, kur link ji galėtų sukti. 
Pacientą užplūdo vaizdai apie Irumpą Blondinę, vėl, vėl, apie 
tai, kaip mirtis išdarkė jos kūną, kaip buvo pasielgta su jos dra- 
bužiais. Suprato, kad tai tarsi galvosūkis — dėlionė, kurios dalis 
buvo graži moteris, sėdinti priešais jį. 

— Rankos pirštų sąnariai, kurių trūko, - paskubomis atsakė 
Francis. 

Liusi pasilenkė į priekį ir linktelėjo galvą. 

— Papasakok man apie tą ranką, - tarė ji. - Kaip ji atrodė? 

Staiga įsiterpė daktaras Gulptililis. 

— Policija viską nufotografavo, panele Džons. Galite pažiūrėti 
nuotraukas. Aš neįžvelgiu prasmės... — tačiau jo skundas išsi- 
sklaidė, kai Liusi Džons mostelėjo Franciui, kad šis tęstų. 

— Atrodė lyg kažkas, turbūt žudikas, juos būtų nupjovęs. 

Liusi linktelėjo. 

— Dabar ar galite man pasakyti, kodėl apkaltintasis, koks ten 
jo vardas... 

— Stypena, - tarė Piteris Gaisrininkas. Jo paties balsas įgavo 
gilesnį, solidesnį skambesį. 

— "Taip... taigi kodėl tasai Stypena, kurį jūs abu pažinojote, 
būtų galėjęs taip pasielgti? 

— Neįsivaizduoju. 

— Negalite sugalvoti priežasties, dėl kurios jis būtų nutaręs tokiu 
būdu pažymėti tą merginą? Jis neprasitarė? Nieko neparodė savo 
elgesiu? Kaip aš supratau, buvo ganėtinai įsiaudrinęs... 

— Ne, - tarė Francis. - Niekas, ką Žinojau apie Stypeną, nesi- 
derina su tuo, kokia mirtimi mirė Trumpa Blondinė. 

— Suprantu, - linkteldama tarė Liusi. —- Ar jūs šiuo klausimu 
tokios pat nuomonės, daktare? — ji pasisuko į daktarą Gulptililį. 

— Visiškai ne! — tvirtai tarė tas. - To Žmogaus elgesyje buvo 
juntamas padidėjęs susijaudinimas, vedantis nužudymo link. Jis 
tądien jau sykį bandė ją pulti. Apskritai praeityje turėjo ryškų 
polinkį grasinti smurtu ir, būdamas susijaudinęs, peržengė ribą, 
kaip ir baiminosi personalas. 

— Taigi nesutinkate su šių vyrų vertinimu? 

— Ne. Be to, vėliau policija rado įkalčių jo lovos plote. Taip 
pat kraujo dėmės ant jo naktinių marškinių sutapo su nužudytos 
seselės krauju. 

— Aš informuota apie šias detales, - šaltai tarė ji. Paskui Liusi 
Džons pasisuko atgal į Francj. 

— Prašyčiau, Franci, gal galėtume grįžti prie dingusių pirštų 
galų? - paklausė ji kur kas švelniau. — Prašau, ar galėtum tiksliai 
apibūdinti, ką matei? 

— Keturi nareliai greičiausiai nupjauti. Jos ranka gulėjo krau- 
jo klane. 

Francis pakėlė savo ranką prieš akis, lyg ketindamas pamaty- 
ti, kaip atrodytų nupjauti pirštų galiukai. 

— Jei Stypena, jūsų draugas, taip pasielgė... 

Piteris įsiterpė: 

— Jis gal ir galėjo ką nors iškrėsti, bet tik ne tai. Jokiu būdu ne 
seksualinis užpuolimas. 

— Jūs šito nežinote! — piktai tarė daktaras Gulptililis. — Tai 
gryniausia prielaida. Aš pats mačiau panašių sužalojimų ir galiu 
užtikrinti, kad jie gali būti padaryti įvairiais būdais. Netgi nety- 
čia. Pastebėjimas, jog Stypena dėl kažkokių priežasčių negalėjo 
pjauti jai rankos, ar kad tai nutiko dėl kokių nors kitokių įtarti- 
nų priežasčių, yra tik spėlio.4s! Aš matau, kur link jūs sukate, 
panele Džons, ir manau, kad tokia potekstė yra ne tik klaidinga, 
bet ir tiesiog grėsminga visai ligoninei! 

— Tikrai? — tarė Liusi, pasisukdama į psichiatrą. Tas vieninte- 

lis žodis kalbėjo už save. Ji stabtelėjo, tada atsigręžė į abu pa- 
cientus. Pravėrė burną, norėdama dar kažko paklausti, tačiau 
Piteris nutraukė ją, dar nepratarusią nė žodžio. 

— Žinai, Paukšteli, - tarė jis, kreipdamasis į Francį, bet Žiūrė- 
damas į Liusi Džons, — aš dabar spėju, kad ši prokurorė jau yra 
mačiusi kūnų, labai panašių į Trumpos Blondinės. Kiekvienam 
iš tų kūnų trūko vieno ar daugiau pirštų narelių, visai kaip Trum- 
pai Blondinei. Štai ką aš dabar manau. 

Liusi Džons nusišypsojo, tačiau tame šypsulyje nebuvo nė tru- 
pučio linksmumo. Tai buvo, Francio manymu, tokia šypsena, ko- 
kią išlenkia norintis nuslėpti visus savo jausmus žmogus. 

— Gerai spėji, Piteri, — tarė ji. 

Piterio akys dar susiaurėjo ir jis atsilošė atgal, tarsi prieš 
tęsdamas pokalbį įtemptai galvotų. Jis kreipėsi į Francį, tačiau 
iš tiesų jo žodžiai buvo skirti moteriai, sėdinčiai priešais: 

— Paukšteli, aš manau, kad mūsų lankytoja kažkodėl užside- 
gusi surasti žmogų, kuris nupjovė pirštų galiukus toms kitoms 
moterims. Štai kodėl ji taip skubėjo čia ir taip nekantrauja pasi- 
kalbėti su mumis. Žinai ką dar, Paukšteli? 

— Ką, Piteri? — paklausė Francis, nors jau nujautė atsakymą. 

— Galiu lažintis, kad gilią naktį, seniai po vidurnakčio, visiš- 
koje savo kambario tamsoje, tenai Bostone, gulėdama viena sa- 
vo lovoje tarp sujauktų ir prakaituotų patalų, panelė Džons sap- 
nuoja košmarus apie kiekvieną tokį sužalojimą ir ką jis galėtų 
reikšti. 

Francis nieko nesakė, tačiau žvelgė į Liusi Džons, ji iš lėto 
linktelėjo galvą. 


Devintas skyrius 


Aš žengtelėjau atbulas nuo sienos ir numečiau pieštuką ant grindų. 

Nuo prisiminimų jaudulio man raižė vidurius. Gerklė išdžiū- 
vo, ir jaučiau, kaip daužosi širdis. Aš nusisukau nuo žodžių, 
tarsi plaukiančių prieš mane, parašytų ant bluktelėjusių baltų 
dažų, ir nuėjau į mažutį vonios kambarėlį. Atsukau karšto van- 
dens čiaupą, po to dušą; kambarys prisipildė lipnios drėgnos 
šilumos. Mane apgaubė karštis, ir pasaulis aplink apsitraukė 
rūku. Štai taip aš prisimenu tuos momentus Gerk piliulės kabi- 
nete, kai ėmė ryškėti tikroji mūsų situacijos priežastis. Kamba- 
rėlis prisipildė garų, ir jaučiau, kad man lyg astmatikui trūksta 
oro, lygiai taip pat kaip ir aną dieną. Pažiūrėjau į savo atvaizdą 
veidrodyje. Karštis viską aptraukė rūku, tarsi nutrynė ribas. Bu- 
vo sunku pasakyti, ar čia dabartinis aš - senstantis, retėjan- 
čiais plaukais, besiraukšlėjantis, ar tuometinis — kai kartu su 
jaunyste maišėsi problemos, o mano oda ir raumenys buvo to- 
kie pat įtempti kaip ir vaizduotė. Už šio veidrodinio mano at- 
vaizdo buvo lentynėlės, kuriose rikiavosi visi paskirti vaistai. 
Jaučiau, kaip stingsta rankos, ir, dar blogiau, jaučiau savyje 
dundantį, žemę drebinantį virpesį, lyg kažkoks seisminis smūgis 
drebintų mano širdies dirvonus. Žinojau, kad turėčiau išgerti 
vaistų. Nusiraminti. Suvaldyti savo emocijas. Nuraminti visas 

tas jėgas, sėlinančias po oda. Pajutau, jog pamišimas vėl kėsi- 
nasi užgrobti mano mintis. Tarsi nagai, besikabinantys į statų šlai- 
tą, lyg alpinistas, staiga pajutęs, jog prarado pusiausvyrą, minu- 
tėlę siūbuoja, žinodamas, jog slystelėjimas virs kritimu, ir jei jis už 
nieko nenusitvers, nulėks į nebūtį. 

Aš kvėptelėjau perkaitusio oro. Mano mintys degė. 

Girdėjau Liusi Džons balsą, kai ji pasilenkė prie Piterio ir 
Įnanęs. 

— „Iš košmaro galima pabusti, Piteri, - tada pasakė ji, - bet 
mintys ir idėjos, likusios po to, kai jo siaubas išnyksta, yra kai 
kas daug blogesnio. 


Piteris linktelėjo pritardamas. 

— Esu puikiai susipažinęs su tokia pabudimų rūšimi, — labai 
tyliai tarė jis šaltu formaliu tonu, kuris, kad ir kaip keista, ro- 
dos, nutiesė tarp jų kažkokį tiltą. 

Daktaras Gulptililis išblaškė kambaryje besirenkančias mintis. 

— Klausykite, - tarė jis, lyg paskubomis nurodinėdamas, - aš 
visai nepatenkintas tuo, kur krypsta šis pokalbis, panele Džons. 
Jūs siūlote prielaidą, kurią tiesiog sunku suvokti. 

Liusi Džons pasisuko į daktarą. 

— Ką, jūsų nuomone, aš siūlau? — pasiteiravo ji. 

Francis pats sau pamanė: štai prabilo prokurorė. Vietoj neigi- 
mo ar prieštaravimo, ar kokio kito slidaus atsakymo, ji perfra- 
zavo klausimą daktarui atgal. Gerk piliulė, kuris nebuvo kvai- 
las, nors dažnai toks atrodė, tikriausiai irgi tai suprato, nes to- 
kia technika nesvetima ir psichiatrams; jis nepatenkintas pasi- 
muistė prieš atsakydamas. Buvo atsargus, cypianti įtampa dingo 
iš psichiatrijos direktoriaus balso ir grįžo pataikaujantys, trupu- 
tį angliški tonai: 

— Aš įsitikinęs, panele Džons, kad jūs nenorit matyti aplinky- 
bių, rodančių priešingai, nei norėtumėte. Įvyko skaudi mirtis. 
Nedelsiant buvo iškviesti atitinkami pareigūnai. Nusikaltimo sce- 

na profesionaliai ištirta. Liudytojai apklausti iš esmės. Surinkti 
įkalčiai. Įvykdytas areštas. Šitai buvo atlikta pagal procedūras ir 
visus formalumus. Rodosi, kad dabar jau laikas vykti teismo pro- 
cesui ir pamatyti, kas bus nuspręsta. 

Liusi linktelėjo, svarstydama savo atsakymą. 

— Daktare, ar jums žinomi Frederiko Aberlaino ir sero Ro- 
berto Andersono vardai? 

Gerk piliulė padvejojo, mintyse tyrinėdamas šiuos du var- 
dus. Francis beveik matė, kaip savo atmintyje jis varto vardų 
rodyklę, tačiau minėtų neranda. Iokios rūšies nesėkmių, kad ir 
kokios mažos ir nežymios jos būtų, daktaras Gulptililis negalėjo 
pakęsti. Jis trumpai susiraukė, suspaudė lūpas, pasimuistė ant 
kėdės, porą sykių atsikrenkštė, po to atsakė, purtydamas galvą: 

— Atleiskite, ne. Šiedu vardai man nieko nereiškia. Kaip, 
meldžiu pasakyti, jie susiję su šiuo pokalbiu? 

Liusi į tai neatsakė, tik ištarė: 

— Galbūt, daktare, jų amžininkas pasirodys jums geriau pažįs- 
tamas. Džentelmenas, įėjęs į istoriją kaip Džekas Skerdikas? 

Gulpililio akys susiaurėjo. 

- Žinoma. Apie jį yra keletas pastabų medicinos ir psichiatri- 
j0s tekstuose, iš esmės dėl jo nepaneigiamo žiaurumo ir blogai 
pagarsėjusių nusikaltimų. Tie du kiti vardai... Aberlainas buvo 
detektyvas, paskirtas tirti Baltosios Koplyčios nužudymų 1888 
metais. Andersonas buvo jo konsultantas. Ar jūs apskritai bent 
kiek susipažinęs su to meto įvykiais? 

Daktaras gūžtelėjo pečiais. 

— Netgi mokyklinukai žino apie Džeką Skerdiką. Yra eilėraš- 
tukų ir dainelių, kurios, mano manymu, nutiesė kelią romanams 
17 filmams. 

Liusi tęsė: 

— Nusikaltimai dominavo naujienose. Pripildė žmones baimės. 
"Tapo kažkuo panašiu į standartą, pagal! kurį įvardijami daugelis 
panašių nusikaltimų netgi šiandien, nors iš tikrųjų jie buvo vykdo- 

mi tik apibrėžtoje srityje ir pasirinkta specifinė aukų kategorija. 
Tų nusikaltimų keliama baimė tikrai išaugo neproporcingai, kaip 
ir istorijoje paliktas įspaudas. Žinote, Londone galima išsinuo- 
moti kelionę autobusu su vedliu po žmogžudysčių vietas. Yra dis- 
kusijų grupių, tęsiančių nusikaltimų tyrimą. Jie vadinami skerdi- 
kologais. Beveik šimtas metų praėjo, o žmonės vis dar nesveikai 
susidomėję. Vis dar nori žinoti, kas iš tiesų buvo Džekas... 

— Kokiu tikslu vyksta ši istorijos pamoka, panele Džons? Jūs 
kažką pabrėžiate, bet, man rodos, mes visi nesuprantame ką. 

Liusi neatrodė susirūpinusi dėl neigiamo pasisakymo. 

— Žinote, kas Skerdiko nusikaltimuose visuomet intrigavo kri- 
minalistus, daktare? 

— Ne. 

— Jie baigėsi taip pat staigiai, kaip prasidėję. 

— Taip? 

— Tarsi siaubų skrynelė būtų atvožta, o tada staiga uždaryta. 
Klik, ir viskas. 

— Įdomu, tačiau... 

— Sakykite, daktare, ar jūsų patirtyje pasitaikė, jog Žmonės, 
valdomi seksualinių impulsų, ypač tuo atveju, jei tie impulsai 
veda į siaubingus, vis didesnius žiaurius nusikaltimus, kurių dra- 
matiškai daugėja - ar jie galų gale visiškai pasitenkina ir sponta- 
niškai sustoja? 

— Aš ne teismo medicinos psichiatras, panele Džons, — sku- 
biai pasakė jis. 

— Daktare, jūsų patirtyje... 

Gulptililis papurtė galvą. 

— Spėju, panele Džons, - tarė jis išdidžiu tonu, - kad jūs lygiai 
kaip ir aš žinote, jog atsakymas į šį klausimą neigiamas. Tokie 
nusikaltimai neturi pabaigos. Žmogžudys psichopatas niekad vi- 
siškai nenustoja. Bent jau sava valia, nors literatūroje apie to- 
kias personas rašoma, kad kai kurie atima sau gyvybę, užka- 
muoti nepakeliamos kaltės. Tokių, deja, mažuma. Ne, apskritai 

šnekant, serijiniai žudikai būna sustabdomi kokiomis nors išori- 
nėmis priemonėmis. 

— Taip. Visai teisingai. Andersonas ir įgaliotinis Aberlainas 
asmeniškai iškėlė teoriją, kad Skerdiko veiksmai Londone galė- 
jo liautis dėl trijų priežasčių. Galbūt žudikas galėjo emigruoti į 
Ameriką — nepanašu į tiesą, tačiau vis dėlto įmanoma - nors 
paskui Valstijose neužregistruota jokių tokios rūšies žmogžu- 
dysčių. Kita teorija: jis mirė, gal nuo savo paties rankos ar nuo 
kieno nors kito — tačiau tai irgi nelabai tikėtina. Netgi Viktorijos 
eroje savižudybės nebuvo labai paplitusios, todėl mums tenka 
spėti, jog Skerdiką kamavo jo paties žiaurumas, o apie tai įrody- 
mų nėra. Trečia galimybė panašiausia į tiesą. 

— Kokia? 

— Jog žmogų, žinomą kaip Skerdikas, įkalino psichiatrijos 1i- 
goninėje ir, nepajėgęs išsikrapštyti iš beprotnamio, jis buvo pra- 
rytas ir amžiams dingo už storų sienų. 

Liusi patylėjo, paskui paklausė: 

— Kokio storio šios sienos, daktare? 

Gerk piliulė išsyk reagavo ir pašoko ant kojų. Jo veidas persi- 
kreipė iš pykčio. 

— Tai, ką jūs sakote, panele Džons, yra siaubinga! Neįmano- 
ma! Kad kažkoks šių dienų Skerdikas yra čia, šioje ligoninėje! 

— Kurgi geriau pasislėpti? — tyliai paklausė ji. 

Gerk piliulė stengėsi išlikti šaltakraujis. 

— Prielaida, kad žudikas, netgi būdamas protingas, galėtų nu- 
slėpti savo tikruosius jausmus nuo visos profesionalų koman- 
dos, yra visiškai absurdiška! Galbūt tai buvo įmanoma tūkstan- 
tis aštuonišimtaisiais, kai psichologija vos dar kūrėsi. Tačiau tik- 
rai ne dabar! Tam prireiktų įtemptos valios jėgos bei išmanymo 
tr kur kas gilesnių Žinių apie Žmogaus prigimtį, negu galėtų turė- 
ti bet kuris iš čia esančių pacientų. Jūsų pastaba visiškai neįma- 
noma. 

Paskutinius žodžius jis ištarė ypač tvirtai, taip maskuodamas 
savo paties baimę. 

Liusi ruošėsi atsakyti, bet persigalvojo. Ji tik siektelėjo savo 
odinio lagaminėlio. Minutėlę rausėsi jame, po to pasisuko į 
Francį. 

— Kaip jūs vadinote nužudytąją seselę praktikantę? — tyliai 
paklausė ji. 

— Trumpa Blondine, - atsakė Francis. 

Liusi Džons linktelėjo. 

— Taip. Sakyčiau, visai teisingai. Jos plaukai buvo trumpai 
kirpti... 

Kalbėdama tarsi vien pačiai sau, ji iš savo krepšio ištraukė 
rusvo popieriaus voką. Francis pamatė, kaip iš j0 išėmė pluoštą 
didelių, aštuonių su dešimt, spalvotų nuotraukų. Moteris žvilg- 
čiojo į jas perversdama skreite, po to ištraukė vieną ir mestelėjo 
ant rašomojo stalo priešais Gerk piliulę. 

— Prieš aštuoniolika mėnesių, — tarė ji, nuotraukai slystelint 
mediniu paviršiumi. 

Parodė dar vieną fotografiją iš krūvos. 

— Prieš keturiolika mėnesių. 

Atpleveno trečia. 

— Prieš dešimt mėnesių. 

Francis ištiesė kaklą į priekį ir pamatė, kad kiekviena nuo- 
trauka vaizdavo po jauną moterį. Jis matė raudonas kraujo sro- 
veles, blizgančias aplink kiekvienos merginos kaklą. Žiūrėjo į 
nuplėštus ir supjaustytus drabužius. Regėjo atmerktas akis, ku- 
riose buvo sustingęs siaubas. Visos merginos buvo panašios į 
"Trumpą Blondinę, arba Trumpa Blondinė buvo panaši į jas. Mo- 
terys buvo skirtingos, tačiau kartu tokios pat. Francis pažvelgė 
dar įdėmiau, kai ant stalo slystelėjo dar trys nuotraukos. Jose 
iš arti buvo nufotografuotos aukų dešinės rankos. Tada jis paste- 
bėjo: pirmosios rankai trūko vieno piršto narelio, antrosios — 
dviejų, trečiosios — trijų. 

Atplėšė žvilgsnį nuo nuotraukų ir pažvelgė į Liusi Džons. Jos 
akys susiaurėjo, o veidas buvo sustingęs. Sekundėlę Franciui 

atrodė, kad ji įkaitusi iki raudonumo, tačiau tuo pat metu šalta 
kaip ledas. 

Prokurorė lėtai įkvėpė ir prakalbo tyliu, tvirtu balsu: 

— Aš surasiu šį vyrą, daktare. 

Gerk piliulė bejėgiškai spoksojo į nuotraukas. Po minutėlės 
surinko jas visas ir sudėjo į krūvelę, lyg darytų triuką su sumai- 
šytomis kortomis ir gerai žinotų, kur yra vynų tūzas. Jis tvarkin- 
gai sukrovė nuotraukas ir patekšnojo jas į stalą, kad susilygintų 
kampeliai. Tada įteikė atgal Liusi. 

— Taip, - lėtai tarė jis, - tikiu, kad rasite. Arba bent jau labai 
smarkiai pasistengsite. 

Francis nemanė, kad Gerk piliulė tikrai turėjo omenyje tai, ką 
sakė. Paskui persigalvojo; galbūt kai kuriuos žodžius Gulptililis 
sakė nuoširdžiai, o kai kuriuos ne. Nuspręsti, kas yra kas, - su- 
dėtingas procesas. 

Daktaras atsisėdo atgal į savo vietą, susigrąžindamas šalta- 
kraujiškumą. Keletą minutėlių jis barbeno pirštais į stalviršį. Pa- 
žvelgė į jaunąją prokurorę ir kilstelėjo tankius juodus antakius, 
lyg laukdamas dar klausimų. 

— Man reikės jūsų pagalbos, — galop ištarė Liusi. 

Daktaras Gulptililis gūžtelėjo pečiais. 

— Žinoma. Tai savaime suprantama. Aš jums padėsiu, žino- 
ma, kaip ir visi kiti. Tačiau manau, nepaisant dramatiškų pana- 
šumų tarp nužudymo, įvykusio čia, ir tų, kuriuos jūs taip teatra- 
liškai parodėte, kad jūs vis dėlto klystate. Aš tikiu, jog mūsų 
seselę praktikantę taip nelaimingai užpuolė pacientas, kuris da- 
bar suimtas ir apkaltintas. Šiaip ar taip, teisingumo labui, su- 
prantama, jums padėsiu, kiek tik leis mano galimybės, jei nuo to 
jums bus ramiau, panele Džons. 

Francis vėl pamanė, kad kiekvienas daktaro žodis reiškė visai 
ką kita. 

— Aš ketinu likti čia, kol gausiu atsakymus į kai kuriuos klau- 
simus. 


JOHN KATZENBACH E PAMIŠĖLIO ISTORIJA 159 


Daktaras Gulptililis lėtai linktelėjo. Nelinksmai nusišypsojo. 

— Čia mums nelabai gerai sekasi rasti atsakymus, - lėtai tarė 
jis. — Klausimų turime apsčiai, tačiau rasti sprendimus kur kas 
sunkiau, juolab tokius teisiškai tikslius, kokių, mano nuomone, 
jūs ieškote, panele Džons. Bet kokiu atveju, - tęsė jis, - mes pasi- 
stengsime būti naudingi, kiek tik leis galimybės. 

— Tinkamai vykdyti tyrimą, - skubiai tarė Liusi, - kaip jūs 
teisingai sakėte, man reikės pagalbos. Taip pat reikės leidimo 
naudotis bylomis. 

— Leiskite jums dar kartą priminti: čia yra psichiatrijos ligoni- 
nė, panele Džons, - skubiai pasakė daktaras. - Mūsų sprendžia- 
mi uždaviniai skiriasi nuo jūsiškio. Aš įsivaizduoju, kad gali kilti 
konfliktas. Mažų mažiausiai neabejotina, jog egzistuoja tokia ga- 
limybė, pati matote. Jūsų buvimas negali trukdyti įstaigos darbo 
tvarkos. Taip pat nepageidautina, kad jūs trikdytumėte ir taip 
nestabilią čia gydomų žmonių būklę. 

Daktaras stabtelėjo, paskui monotoniškai tęsė: 

— Mes leisime jums peržiūrėti bylas, kaip pageidavote. Tačiau, 
kalbant apie įėjimą į palatas ir potencialių liudytojų ar įtariamų- 
jų apklausą —- na, tokiu atveju jums padėti negalime. Galų gale 
mes užsiėmę kasdiene priežiūra žmonių, kuriuos pakirto sunki 
ir dažnai luošinanti liga. Mūsų požiūris terapeutinis, ne teisinis. 
Čia nė vienas neturi tokios kompetencijos, kokios, mano nuo- 
mone, jums prireiks... 

— Netiesa, — pašnibždomis ištarė Piteris Gaisrininkas. Jo žo- 
džiai sustingdė visus esančius kambaryje, pripildydami supančią 
erdvę pavojingos ir įtemptos tylos. Tada ramiu, tvirtu balsu jis 
pridūrė: — Aš turiu. 


ANTRA DALIS 


Pasakojimų pasaulis 


Dešimtas skyrius 


Mano ranka buvo sustingusi ir įskaudusi panašiai kaip ir visas 
nano gyvenimas. Aš tvirtai suspaudžiau pieštuko galelį, lyg jis 
būtų vienintelis siūlelis, rišantis mane su sveiku protu. Ar galbūt 
beprotybe. Darėsi vis sunkiau atskirti viena nuo kita. Žodžiai, 
kuriuos surašiau ant sienų, virpėjo aplink mane lyg įkaitęs oras 
virš juodo greitkelio karštą vasaros popietę. Kartais galvodavau 
apie ligoninę kaip apie ypatingą visatą, egzistuojančią pačią sau, 
o mus kaip mažas planetėles, kybančias vietoje dėl tam tikrų mums 
nematomų gravitacinių jėgų, besisukančias savo keliais, tačiau 
priklausomas viena nuo kitos, susijusias viena su kita, tačiau 
atskiras. Man rodės, kad surinkus gyvas būtybes į vieną vietą dėl 
bet kokios priežasties: kalėjime, armijoje, profesionalų krepšinio 
žaidime, „Lion's“ klubo susirinkime, Holivudo peržiūroje ar są- 
jungos susitikime, ar mokyklos valdybos posėdyje - jos visos tu- 
rės bendrą tikslą ar jungiančią grandį. Tačiau pacientams tai bu- 
vo nelabai taikytina, nes mus jungė tik vienintelis noras būti kito- 
kiems, negu dabar esame, o daugeliui iš mūsų tai buvo niekad 
nepasiekiama svajonė. Spėju, kad tie, kuriuos ligoninė prarijo jau 
prieš daugybe metų, net neteikė šiai svajonei pirmenybės. Daugelis 
iš mūsų bijojo išorinio pasaulio ir jame slypinčių mįslių taip smar- 
kiai, kad geriau rizikavo susitikti su pavojumi, tūnančiu viduje. 


164 JOHN KATZENBACH i PAMIŠĖLIO ISTORIJA 


Mes visi buvome tarsi salos su savo istorijomis, sumestos į vieną 
vietą, kuri darėsi vis nesaugesnė. 

Didysis Juodukas kartą man šį tą papasakojo, kai mes tingiai 
stoviniavome koridoriuje vienu iš tų momentų, kada nebūdavo 
ką veikti, tik laukti, kol kas nors nutiks, nors taip atsitikdavo 
retai. Jis teigė, kad žmonių, dirbančių Valstybinėje Vakarų ligoni- 
nėje, paaugliai vaikai laikydavosi tam tikro ritualo, eidami į pa- 
simatymus šeštadienio vakarais; jie keliaudavo iki koledžo terito- 
rijos, kad juos pasiimtų arba išlaipintų iš mašinos. Jei jų klausi- 
nėdavo, pasakydavo, jog čia dirba tėvai - tačiau mosteldavo į 
koledžą, o ne į kalvą, ant kurios mes leidome savo dienas ir nak- 
tis. Mūsų beprotybė buvo jų stigma. Rodės, lyg jie bijotų užsikrėsti 
mūsų ligomis. Man tai atrodė pagrįsta. Kas gi norėtų būti toks 
kaip mes? Kas norėtų būti susijęs su mūsų pasauliu? 

Atsakymas kėlė šiurpą: vienas žmogus. 

Angelas. 

Aš giliai atsidusau, įkvėpdamas ir iškvėpdamas, leisdamas 
karštam orui švilptelėti man tarp dantų. Daug metų praėjo nuo to 
laiko, kai aš paskutinį sykį leidau sau apie jį pagalvoti. Pažiūrė- 
jau į tai, ką parašiau, ir supratau, kad negaliu pasakoti visų šių 
istorijų, neapibūdinęs ir jo. Tai sukėlė man nepasitenkinimą. Se- 
noji baimė ir nervingumas įslinko mano vaizduotėn. 

Tuo metu į kambarį įėjo jis. 

Įėjo ne taip kaip kaimynas ar draugas, netgi ne taip kaip ne- 
kviestas svečias, pasibeldęs į duris, ir prisiverčiant maloniai pa- 
sveikintas, tačiau kaip šmėkla. Durys negirgžtelėjo atsidarydamos, 
kėdė nepajudėjo iš vietos, niekas neprisistatė. Tačiau jis vis tiek 
buvo čia. Aš pasisukau į vieną pusę, o paskui į kitą, bandyda- 
mas pastebėti jį mane supančiame ore, tačiau nepajėgiau. Sve- 
čias buvo vėjo spalvos. Balsai, kurių daugelį mėnesių negirdėjau, 
staiga pradėjo šaukti įspėjimus, šie ėmė aidėti mano ausyse, laks- 
tyti galvoje. Tačiau rodės, kad jie šneka tam tikra svetima kalba; 
aš nebemokėjau klausytis. Mane apėmė kraupus jausmas, kad 

kažkas neapčiuopiamo, bet labai svarbaus, išėjo iš rikiuotės, o 
pavojus labai arti. Taip arti, kad jutau jį alsuojant man į sprandą. 


Kabinete įsivyravo trumpa tyla. Pro duris staiga įsiveržė greitas 
spausdinimo garsas. Kažkur administracijos pastato gilumoje 
koks nors netekęs proto pacientas išleido neatleistinai intensy- 
vų, gailų, ilgą stūgsmą, tačiau šis greit nuslopo, lyg tolimas šuns 
staugimas. Piteris Gaisrininkas pasislinko į kėdės priekį, lyg vai- 
kas, žinantis atsakymą į mokytojo klausimą. 

— Teisingai, — tyliai tarė Liusi Džons. 

Šitas žodis, rodės, tik pabrėžė atsitiktinę tylą. 

Kaip žmogus, mokęsis psichiatrijos, daktaras Gulptililis ver- 
tino tam tikrą politinę įžvalgą, gal net labiau nei medicininius 
sprendimus. 

Kaip ir daugelis proto gydytojų, jis turėjo sunkiai suprantamą 
sugebėjimą atsitraukti ir ištyrinėti momentą iš emociškai nutolu- 
sios pozicijos, tarsi jis būtų sargybos bokštas, stebintis kiemą iš 
aukštai. Šalia savęs matė jauną moterį, įsikabinusią savo įsitikini- 
mų ir visai kitokios negu jo paties darbotvarkės. Ji nešiojo ran- 
dus, kurie, rodėsi, žiba karščiu. Priešais save jis stebėjo pacientą, 
daug mažiau pamišusį nei bet kuris kitas ir kartu daug labiau už 
kitus sutrikusį, išskyrus nebent tą vyrą, kurį taip stropiai medžio- 
jo jaunoji moteris - jei tas žmogus išvis egzistavo — o tuo faktu 
daktaras Gulptililis rimtai abejojo. Jis pamanė, jog tiedu su savo 
užsidegimu gali pridaryti daug bėdų. Taip pat pažvelgė į Francį ir 
staiga pagalvojo, kad tų dviejų jėga tikriausiai patrauks jį su savi- 
mi, o tai, daktaro įtarimu, visai nebūtų teigiamas dalykas. 

Daktaras Gulptililis porą sykių atsikrenkštė ir pasimuistė ant 
kėdės. Bėdos mėgdavo plisti lyg sprogimas, todėl didžiąją dalį sa- 
vo laiko ir energijos jis išnaudodavo su jomis kovodamas. Negali 
sakyti, kad labai mėgo savąsias — psichiatrijos direktoriaus — pa- 
reigas, tačiau atliko jas, pasidavęs tradicijoms, kartu su beveik 
religiniu pasiaukojimu nuolatiniam darbui. Be to, darbas vals- 

tybinėje įstaigoje turėjo nemaža privalumų, iš kurių ne menkiau- 
sias buvo kassavaitinis algos mokėjimas ir visa su tuo susijusi nau- 
da be jokios rizikos, kokia būtų atidarius nuosavą kabinetą ir ti- 
kintis, kad vietiniai neurotikai slinks pas jį nuolatine srovele. 
Jau ruošėsi įsiterpti, kai žvilgsnis užkliuvo už nuotraukos, sto- 
vinčios ant rašomojo stalo kampo. Joje buvo ateljė nufotogra- 
fuota jo Žmona su dviem jų vaikais, pradinuku sūneliu ir nese- 
niai keturiolikos sulaukusia dukra. Nuotraukoje, darytoje ma- 
žiau nei prieš metus, dukros plaukai didžiulėmis juodomis ban- 
gomis krito ant pečių, siekdami liemenį. Tai buvo tradicinis jų 
tautos grožio ženklas, nesvarbu, kiek nutolę nuo tėvynės jie būtų. 
Kai ji dar buvo maža, daktaras dažnai tiesiog sėdėdavo ir žiūrė- 
davo, kaip jos motina braukia šukomis juodų blizgančių plaukų 
kaskadą. Tokios akimirkos pradingo. Maištaudama dukra prieš 
savaitę paslapčia nusėlino pas vietinę kirpėją ir nusikirpo trum- 
pai tarsi berniukas, nepaisydama nei šeimos tradicijos, nei vy- 
raujančios tų metų mados. Žmona dvi dienas verkė be persto- 
j0, 0 jis buvo priverstas išdrožti griežtą pamokslą, kuris iš es- 
mės buvo ignoruojamas, ir skirti griežtą bausmę. Ši susidėjo iš 
du mėnesius truksiančio draudimo eiti į bet kokius ne mokyk- 
loje vykstančius renginius bei telefono skambučių ribojimo, iš- 
skyrus namų darbų klausimais. "Tai išprovokavo ašarų papliū- 
pą ir vieną ar kelias nešvankybes, kurių net neįtarė ją Žinant. 
Krūptelėjęs jis suprato, kad visos aukos turėjo trumpas šukuo- 
senas. Berniukiškas šukuosenas. Taip pat jos visos buvo 
akivaizdžiai lieknos, tarsi nenoromis pripažintų savo moteriš- 
kumą. Jo dukra buvo labai panaši, vis dar kampuotų ir kaulėtų 
linijų, su vos menka užuomina į apvalumus. Daktarui truputį 
sudrebėjo ranka mąstant apie šią detalę. Jis taip pat Žinojo, 
kad duktė priešinasi bet kokiam jo mėginimui riboti jos kelio- 
nes po ligoninės teritoriją. Tasai Žinojimas privertė jį trumpai 
prikąsti apatinę lūpą. Baimė, greitai pagalvojo, priklauso ne 
psichiatrams, o ligoniams. Baimė iracionali, ir ji parazituoja 

nežinomybėje. Jo profesijoje svarbiausia buvo žinojimas ir išsi- 
mokslinimas bei nuolatinis šių dalykų taikymas įvairiose situaci- 
jose. Bandė atsikratyti įvykius jungiančios minties, tačiau ši pa- 
sitraukė nenoromis. 

— Panele Džons, - šaltai pasakė jis, - ką būtent jūs ketinate 
daryti? 

Prieš atsakydama, Liusi giliai įkvėpė, palikdama sau laiko ri- 
kiuoti kulkosvaidžio tikslumo mintims. 

— Aš ketinu rasti vyrą, kuris, mano manymu, įvykdė šiuos nu- 
sikaltimus. Tai yra tris žmogžudystes skirtingose rytinės valsti- 
j0s dalies apygardose, po kurių eina čia įvykusi Žmogžudystė. 
Aš tikiu, kad žudikas tebevaikšto laisvas, nepaisant įvykdyto areš- 
to. Kad tai įrodyčiau, man reikės teisės naudotis pacientų bylo- 
mis ir galimybės vykdyti apklausas palatose. Be to, - į jos balsą 
pirmą sykį įslinko abejonė, - man reikės ko nors, kas galėtų 
atpažinti šį asmenį iš vidaus, — ji pažvelgė į Francį, - nes aš spė- 
ju, kad nusikaltėlis tikėjosi mano atvykimo. Todėl galvoju, kad 
jo elgesys, kai žino, kad aš jo ieškau, greičiausiai pasikeis. Svar- 
bu, jog kas nors galėtų tai pastebėti. 

— Ką būtent reiškia „tikėjosi atvykimo“? — pasiteiravo Gerk 
piliulė. 

— Manau, jog Žmogus, nužudęs jaunąją seselę, taip pasielgė, 
žinodamas du dalykus — kad jis lengvai galės suversti kaltę ki- 
tam Žmogui, tam nelaimingajam, kurį vadinate Stypena, bei kas 
nors, panašus į mane, vis tiek atvažiuos jo ieškoti. 

— Atsiprašau? 

— Jis žino, kad jeigu kitų nusikaltimų tyrėjai jį medžioja, tai 
juos būtinai pritrauks ir čia. 

Po šio pareiškimo vėl įsivyravo trumpa tyla. 

Liusi įsmeigė akis į Francį bei Piterį Gaisrininką, tirdama juos 
abu santūriu, nešališku žvilgsniu. Ji pamanė sau, kad tikėjosi 
kur kas prastesnių kandidatų, nors jai nerimą kėlė vieno iš jų 
nepastovumas, 0 antrojo trapumas. Taip pat žvilgtelėjo į abu bro- 

lius Mūzius. Didysis ir Mažasis Juodukai šaltakraujiškai stovėjo 
kambario gale. Ji manė galinti ir juos įtraukti į savo planą, nors 
nebuvo tikra, ar galės juos taip efektyviai kontroliuoti kaip tuo- 
du pacientus. 

Daktaras Gulptililis papurtė galvą. 

— Manau, kad priskiriate šiam vaikinui - dėl kurio egzistavi- 
mo aš nesu tikras — kriminalistikos išmanymą, viršijantį viską, 
ko mes galime ar turėtume pagrįstai tikėtis. Jei padaręs nusikal- 
timą nori pasprukti, tai kam kviesti ką nors tavęs ieškoti? Juk 
taip galimybė būti sugautam ir apkaltintam kur kas padidėja. 

— Nes žudymas jam tėra tik maža nuotykio dalis. Bent jau aš 
taip įtariu. 

Liusi neplėtojo šio sakinio, nes nenorėjo, jog ją klausinėtų, iš 
kokių kitų dalių gali susidėti tai, ką ji pavadino „nuotykiu“. 

Francis suprato, kad atėjo kažin kokia gelmės akimirka. Jis 
jautė kambaryje veikiančias stiprias sroves ir minutėlę pasijuto 
lyg įtemptas į vandenį ir nesiekiantis dugno. Kojų pirštai nety- 
čiomis išsitiesė pirmyn, tarsi plaukiko bangose, besistengiančio 
užčiuopti dugną po purslais. 

Jis suprato, jog Gerk piliulė nepageidauja prokurorės ligoni- 
nėje tiek pat, kiek to žmogaus, kurį ji gaudė. Ligoninė buvo, 
neatsižvelgiant į tai, kokie jie būtų pamišę, biurokratinė įstaiga, 
vyriausybės kanceliarinių žiurkių ir raštininkėlių darbo subjek- 
tas. Niekas, kurio gerovė priklauso nuo girgždančios įstatymų 
leidybos klastojimų, nenorėtų, kad kas nors nesvarbu kokiu bū- 
du ar forma susiūbuotų tą jau priežodžiu tapusią valtį. Francis 
matė, kaip psichiatras muistosi ant kėdės, bandydamas rasti ke- 
lią per įsivaizduojamus politinius brūzgynus. Jei Liusi Džons 
pasirodys teisi dėl ligoninėje besislapstančio žudiko, o Gulptili- 
lis neleis jai naudotis ligoninės įrašais, tai Gerk piliulė paklius į 
bėdą — jei žudikas vėl smogs, o spauda tai suuos. 

Francis nusišypsojo. Jis džiaugėsi nesąs medicinos direkto- 
riaus vietoje. Gulptililiui beieškant išeities iš šio nelengvai įvei- 


JOHN KATZENBACH E PAMIŠĖLIO ISTORIJA 169 


kiamo tarpeklio, Francis pažvelgė į Piterį Gaisrininką. Jis atro- 
dė įsitempęs. Elektrinis. Tarsi būtų kažkur įjungtas, su paspaus- 
tu mygtuku „ijungti“. Kai prakalbo, jo balsas buvo žemas, lygus 
ir ypač įtemptas. 

— Daktare Gulptilili, - lėtai tarė Piteris, — jei darysite tai, ką 
siūlo panelė Džons, o jai pasiseks paskui surasti šį žmogų, tai 
jūs faktiškai nuskinsite visus laurus. Jeigu jai ir mums, jos pagal- 
bininkams, nepasiseks, tuomet jūsų vis tiek niekas nekaltins. Ne- 
sėkmė prislėgs tik panelės Džons ir tų pamišėlių, kurie jai ban- 
do padėti, pečius. 

Apsvarstęs tai, daktaras galop linktelėjo. 

— Tai, ką sakai, Piteri, - kalbėdamas jis keletą sykių atsikrenkš- 
tė, — greičiausiai tiesa. Galbūt tai ne visai sąžininga, tačiau vis 
tiek tiesa. 

Jis pažiūrėjo į grupelę. 

— Štai ką aš ketinu leisti, - tarė lėtai kiekvieną žodį, tačiau su 
augančiu pasitikėjimu, — panele Džons, jums, be jokios abejo- 
nės, bus prieinami visi reikalingi įrašai, bet tol, kol bus išlaiko- 
mas visiškas paciento konfidencialumas. Be to, apklausti galėsi- 
te išsirinkti asmenis iš jums įtartinų pacientų grupės. Aš arba 
ponas Evansas būtinai turėsime dalyvauti kiekviename iš tokių 
pokalbių. Taip bus sąžininga. Pacientai — netgi įtariami nusi- 
kaltimu - turi savo teises. Jei kuris nors prieštaraus apklausai, 
aš jo neversiu. Arba, atvirkščiai, rekomenduosiu, kad juos Ily- 
dėtų advokatas. Bet kokius medicininius sprendimus, galinčius 
kilti tokių pokalbių metu, vykdys ligoninės personalas. Tai tei- 
singa? 

— Žinoma, daktare, - atsakė Liusi, gal truputį per skubiai. 

— Taip pat, - tęsė daktaras, - raginu jus veikti skubiai. Daugu- 
ma mūsų pacientų, sakyčiau, netgi didžioji dauguma, yra chro- 
niški, reikalaujantys metų metus trunkančio dėmesio, ir mažai 
tėra galimybių, kad jie bus išrašyti, tačiau nemažos dalies liku- 
siųjų būklė visgi stabilizuojasi, jie gauna tinkamus medikamen- 

tus ir sėkmingai grįžta namo į šeimas. Aš negaliu išsyk išskirti, 
kurioje kategorijoje gali būti jūsų įtariamasis, nors ir pats turė- 
čiau įtarimų. 

Liusi vėl linktelėjo patvirtindama. 

— Kitais žodžiais tariant, - pasakė daktaras, - neįmanoma nu- 
statyti, ar jis liks čia bent akimirką po jūsų atvykimo. Aš negaliu 
sustabdyti pacientų išleidimo vien dėl jūsų vykdomos paieškos. 
Ar suprantate? Įstaigos kasdienės operacijos negali būti sutrik- 
dytos. 

Liusi vėl atrodė taip, lyg norėtų ką sakyti, tačiau liko susi- 
čiaupusi. 

— Turint omenyje kai kurių pacientų įtraukimą į jūsų tyrimą, — 
jis metė ilgą žvilgsnį į Piterį Gaisrininką, paskui į Francį, - tai aš 
oficialiai negaliu toleruoti tokio proceso, net jeigu matyčiau jo 
vertę. Tačiau neoficialiai, žinoma, jūs galite daryti ką pageidau- 
janti. Aš nestosiu jums skersai kelio. Arba šiuo atžvilgiu jiems 
skersai kelio. Tačiau negaliu suteikti šiems pacientams jokio iš- 
skirtinio statuso ar viršenybės, suprantate? Taip pat negalima 
jokiu būdu sutrukdyti jų individualaus gydymo kurso. 

Jis pažvelgė į Gaisrininką, minutėlę patylėjo, žiūrėdamas į 
Francį. 

— Šiedu džentelmenai, - tarė jis, - kaip jau supratote, kiekvie- 
nas turi skirtingą statusą ligoninėje. Nei aplinkybės, atvedusios 
juos čia, nei jiems taikomi ribojimai nėra vienodi. Tai gali sukelti 
jums šiokių tokių bėdų, jei įau tikitės juos įtraukti. 

Liusi pamojavo plaštaka ore, tarsi ketindama įterpti kokį ko- 
mentarą, tačiau susilaikė. Teištarė šalto formalumo tonu, pa- 
brėžiančiu sutikimą: 

— Žinoma. Aš visiškai suprantu. 

Stojo darsyk neilga tyla, paskui Liusi Džons tęsė: 

— Ko gero, nereikia ir sakyti, jog mano buvimo čia priežastis 
ir tai, ką bei kaip tikiuosi išsiaiškinti, turėtų likti paslaptyje. 

— Žinoma. Negi manote, kad viešai paskelbsiu, jog ligoninėje 

gali laisvas vaikščioti Žiaurus žmogžudys? — skubiai tarė dakta- 
ras Gulptililis. — Tai, be jokios abejonės, sukeltų paniką ir kai 
kuriais atvejais vėjais paleistų metų metus gydymo. Turite vyk- 
dyti savo tyrimą taip privačiai, kaip tik įmanoma, nors bijau, 
kad gandai ir spėlionės pasklis beveik akimirksniu. Užteks vien 
jūsų buvimo ligoninės patalpose. Apklausos sukels neaiškumų. 
Tai neišvengiama. Žinoma, iki tam tikro laipsnio teks informuo- 
ti kai ką iš personalo. To, deja, irgi negalime išvengti, ir aš nega- 
liu įsivaizduoti, kaip tai paveiks jūsų tyrimą. Šiaip ar taip, linkiu 
jums sėkmės. Skirsiu vieną kabinetą Amersto pastate, netoliese 
nuo nusikaltimo vietos, ten galėsite vykdyti apklausas, kurios 
jums atrodys reikalingos. Tiesiog reikės iškviesti mane arba po- 
ną Evansą iš netoliese esančio seselių punkto, kad dalyvautume 
apklausiant subjektus. Ar tai jums priimtina? 

Liusi linktelėjo. 

— Skamba protingai. 

Tuomet pridūrė: 

— Ačiū jums, daktare. Aš visiškai suprantu jūsų susirūpinimą 
ir darysiu viską, kas įmanoma, jog išlaikyčiau slaptumą. 

Ji nutilo, supratusi, kad neilgai trukus visa ligoninė - bent jau 
tie, kurie dar bent kiek suvokė realybę — supras, kodėl ji čia 
atvažiavo. Taip pat suvokė, kad dėl to jos užduotis tampa dar 
skubesnė. 

— Taip pat manau, kad patogumo dėlei per šį laiko tarpą man 
reikėtų pasilikti ligoninėje. 

Daktaras akimirksniu tai apsvarstė. Sekundėlę jo lūpų kam- 
pučius iškreipė pikta šypsenėlė, tačiau ji išsyk dingo. Francis 
įtarė, kad tik jis vienintelis tai pastebėjo. 

— Žinoma, - tarė daktaras, — seselių praktikančių bendrabu- 
tyje yra laisvas kambarys. 

Francis suprato, kad daktaras visai neprivalo garsiai sakyti, 
kas buvo ankstesnė to kambario gyventoja. 


172 JOHN KATZENBACH iš PAMIŠĖLIO ISTORIJA 


Kai jie grįžo į Amersto pastato koridorių, ten klaidžiojo Žurna- 
listas. Pamatęs juos artinantis, jis nusišypsojo. 

— „Holiuko mokytojai svarsto naujos sąjungos paktą“, - sku- 
biai tarė jis, - „Springfield Union — News“, puslapis B-1. La- 
bas, Paukšteli, ką veiki? „Sox“ varžybų serija su „Yankees“ šį 
savaitgalį“, „Boston Globe“, puslapis D-1. Ar neketini susi- 
tikti su ponu Blogiu, nes jis tavęs ieškojo ir visai neatrodė pa- 
tenkintas? Kas tavo draugė? Ji labai graži, ir aš norėčiau su ja 
susipažinti. 

Žurnalistas truputį pamojavo, o Liusi Džons droviai šyptelė- 
jo, tada atsivertė laikraštį, kurį iki tol laikė pasikišęs po pažas- 
tim, ir nusvyravo koridoriumi lyg girtas, įsmeigęs akis į laikraš- 
čio žodžius, sukaupęs visą dėmesį, kad įsimintų kiekvieną žode- 
lį. Jis praėjo pro porą vyrų, vieną seną, o kitą vidutinio amžiaus, 
apsirengusių nutįsusiomis ligoninės pižamomis. Nė vienas iš jų, 
rodės, šiame dešimtmetyje dar neplovė ir nešukavo plaukų. Abu 
stovėjo koridoriaus viduryje, per kelias pėdas vienas nuo kito, ir 
patylomis kalbėjo. Rodės, kad jie šnekasi, kol nepažvelgdavai 
jiems į akis ir nesuprasdavai, kad iš tiesų kalbasi su niekuo, bent 
jau tikrai ne su šalia esančiu, ir jog nė vienas nesuprato greta dar 
kažką esant. Francis minutėlę pagalvojo, kad tokie žmonės — 
ligoninės interjero dalis, lygiai kaip ir baldai, sienos ar durys. 
Kleo mėgo vadinti katatonikus „katom““, o tai, jo nuomone, la- 
bai tinkamas žodis. Jis pastebėjo moterį, greitai einančią kori- 
doriumi, po to staiga sustojančią. Tada vėl pasileidžiančią eiti, 
vėl sustojančią ir vėl pradedančią eiti. Paskui ji sukikeno ir nuė- 
jo toliau, vilkdama paskui save ilgą, rožinį indiškos medvilnės 
chalatą. 

— Tai ne visai toks pasaulis, kokio tikiesi, — išgirdo jis praby- 
lantį Piterį Gaisrininką. 

Liusi akys buvo truputį išsiplėtusios. 

— Ar daug Žinai apie pamišimą? — pasiteiravo Piteris. 

Ji papurtė galvą. 

— Jokios pakvakusios tetulės Martos ar dėdulės Fredo jūsų 
šeimoje? Jokio keisto pusbrolio Timio, mėgstančio kankinti gy- 
vūnėlius? Gal bent kaimynai, kalbantys su savimi arba tikintys, 
kad prezidentas iš tiesų yra ateivis iš kosmoso? 

Nuo Piterio klausimų Liusi, rodės, atsipalaidavo. Ji papurtė 
galvą. 

— Ko gero, man pasisekė, — tarė ji. 

— Na, Paukštelis gali pamokyti tave visko, ką tik tau reikia 
žinoti apie pamišimą, — truputį juokdamasis ištarė Piteris. - Jis 
dabar jau ekspertas, ar ne, Paukšteli? 

Francis nežinojo, ką atsakyti, taigi tiesiog linktelėjo. Jis pa- 
stebėjo prokurorės veidu bėgančius nevaldomus jausmus ir pa- 
manė, kad vienas dalykas yra įsiveržti į tokią vietą kaip ši pilnam 
idėjų, pasiūlymų ir įtarimų, tačiau visai kitas — imti tinkamai 
elgtis. Ji atrodė lyg Žmogus, besiruošiantis kopti į aukštą viršu- 
kalnę. Dvejonės, sumišusios su pasitikėjimu savimi. 

— Taigi, - tęsė Piteris, - kur pradėsime, panele Džons? 

— Tiesiog čia, — greitai pasakė ji. - Nusikaltimo vietoje. Man 
reikia pajusti tą vietą, kur įvyko žmogžudystė. Po to reikėtų pa- 
justi ir visą ligoninę. 

— Turnė? - paklausė Francis. 

— Dviguba turnė, - atsakė Piteris, - tai apžvelgsime vienu me- 
tu, — tardamas šiuos žodžius, jis mostelėjo aprodomu gestu į 
pastatą, — 0 antros metu pakeliausime čia, - paplekšnojo sau 
per kaktą. 

Mažasis Juodukas su savo broliu palydėjo juos iš administra- 
cijos pastato atgal į Amerstą, tačiau paliko laukti, kol patys ta- 
rėsi prie seselių posto. Paskui Didysis Juodukas pradingo viena- 
me iš gretimų kabinetų. Tuo tarpu Mažasis Juodukas šypsoda- 
mas prisiartino prie grupelės. 

— Tai, - maloniai pasakė jis, - velniškai neįprasta situacija čionai. 

Liusi nieko neatsakė, o Francis stengėsi mažojo juodaodžio vy- 
riškio veide išskaityti, ką tas iš tiesų galvoja apie tai, kas vyksta. 
Tai buvo, bent jau iš pradžių, neįmanoma. 

— Mano brolis nuėjo sutvarkyti jūsų naujojo kabineto, panele 
Džons. O aš pranešiau budinčioms seselėms, kad jūs čia būsite 
dar porą dienų mažų mažiausiai. Viena iš seselių vėliau palydės 
jus į praktikančių bendrabutį. Be to, spėju, kad ponas Evansas 
dabar dalyvauja ilgame ir nemaloniame pokalbyje su vyriausiuoju 
gydytoju, bet netrukus norės pasikalbėti ir su jumis. 

— Ponas Evansas yra vyriausiasis psichologas? 

— Taip, ponia. Šio skyriaus. 

— Ir jūs nemanote, kad jis bus patenkintas mano buvimu čia? 

— Nelabai, ponia, - atsakė Mažasis Juodukas. - Jums reikia 
suprasti, kaip čia viskas vyksta. 

— Kaip? 

— Na, Piteris ir Paukštelis lygiai taip pat kaip ir aš gali jums 
viską papasakoti, trumpiau tariant, svarbiausia, kad ligoninėje 
viskas plauktų gražiai ir lygiai. Dalykai, kurie yra kitokie, daly- 
kai, kurie nėra įprasti — na, jie liūdina gyventojus. 

— Pacientus? 

— Taip, pacientus. Ir jeigu pacientai liūdni, tada ir personalas 
liūdnas. Nusimena personalas —- nusimena ir administratoriai. 
Pagaunat mintį? Žmonės mėgsta, kai viskas vyksta sklandžiai. 
Visi žmonės. Išprotėję, seni, jauni, sveiki. Aš nemanau, kad jūs 
čia dėl to, jog viskas vyktų sklandžiai, panele Džons. Ne, aš kaip 
tik manau, jog jūs čia tam, kad viskas vyktų priešingai. 

Mažasis Juodukas tą pasakė išsišiepęs ligi ausų, atrodė, kad 
jam visa tai labai juokinga. Liusi Džons tik gūžtelėjo pečiais ir 
paklausė: 

— O tu? O tavo didysis brolis? Ką judu galvojat? 

Iš pradžių Mažasis Juodukas sukrizeno: 

— Vien dėl to, kad jis didelis, o aš mažas, visai nereiškia, jog 
mes abu neturim tokių pačių didelių idėjų. Ne, ponia. Nebūtinai 
galvoji taip, kaip atrodai, - jis mostelėjo ranka į būrelius pacien- 
tų, lėtai judančių koridoriumi, ir Liusi Džons pajuto, kad Mažo- 

jo Juoduko žodžiuose yra tiesos. Sanitaras trumpai įkvėpė ir 
įsmeigė žvilgsnį į tyrėją. Jis atsakė tyliu balsu, kad niekas esantis 
tolėliau neišgirstų: 

— Galbūt mes abu galvojam, jog čia atsitiko kažkas negera, ir 
mums tai nepatinka, nes dėl to, kas nutiko, ir mes esame šiek 
tiek kalti, o mūsų tai nė trupinėlio nežavi, panele Džons. Taigi 
mes galvojam, kad nėra taip jau be galo blogai, jei kelios plunks- 
nos susišiaušia. 

— Dėkoju, - ištarė Liusi. 

— Dar nedėkokite man, —- atsakė Mažasis Juodukas. — Turite 
įsidėmėti: kai viskas bus pasakyta ir padaryta, tai aš, mano bro- 
lis, seselės ir daktarai bei dauguma pacientų, nors ir ne visi, tai 
va — mes vis dar būsime čia, o jūs nebe. Taigi dar niekam nedė- 
kokite. Taip pat labai daug priklauso nuo to, kieno plunksnas 
žadate sutaršyti, jei suprantate, ką turiu galvoje. 

Liusi linktelėjo. 

— Geras požiūris, — tarė ji. Tuomet apsidairė ir pašnibždom 
ištarė: — Spėju, kad čia turbūt ponas Evansas? 

Francis pasisuko ir pamatė poną Evansą, skubiai Žirgliojantį 
jų link. Jo kūno kalba bylojo apie svetingumą. Jis šypsojosi, pla- 
čiai išskėtęs rankas. Franciui tai išsyk sukėlė nepasitikėjimą. 

— Panele Džons, - greitai ištarė Evansas, - leiskite prisistatyti. 

Jie atsainiai paspaudė vienas kitam rankas. 

— Ar daktaras Gulptililis informavo jus apie mano atvykimo 
priežastį? — pasiteiravo Liusi. 

— Jis paaiškino, kad jūs įtariate, jog, galimas dalykas, dėl jau- 
nosios seselės žmogžudystės buvo suimtas ne tas žmogus. Man 
šis įtarimas atrodo juokingas. Tačiau, šiaip ar taip, jūs esate čia. 
Man sakė, kad tai lyg ir paskesnis tyrimas. 

Liusi įdėmiai pažvelgė į psichologą, supratusi, kad jo atsaky- 
mas gerokai skyrėsi nuo tikrosios tiesos, tačiau tam tikra pras- 
me buvo tikslus. 

— Taigi aš galiu tikėtis jūsų pagalbos? — paklausė ji. 

— Žinoma. 

— Dėkoju, - ištarė ji. 

— Tiesą sakant, galbūt norėtumėte pradėti Amersto pacientų 
bylų peržiūrą? Galėtume imtis to nors ir dabar. Dar liko šiek 
tiek laiko iki vakarienės ir vakaro užsiėmimų. 

— Pirmiausia aš norėčiau susipažint su pastatu. 

— Galiu jus palydėti, - atsakė jis. 

— Aš tikėjausi, kad šie du pacientai galės aprodyti man ligoninę. 

Ponas Blogis papurtė galvą. 

— Nemanau, jog tai gera mintis. 

Ji nieko neatsakė. 

— Na, - pasakė jis, nutraukdamas užsitęsusią tylą, - Piteriui ir 
Franciui šiuo metu, nelaimei, uždrausta išeiti iš šio pastato aukšto. 
Išėjimas į lauką apribotas visiems pacientams, tai nepriklauso 
nuo jų būklės, kol neišsisklaidys neramumai, sukelti Stypenos 
arešto ir žmogžudystės. Viskas darosi dar sudėtingiau, nes vien 
jūsų buvimas čia —- man nemalonu tai sakyti — iš tiesų pratęsia 
mažą krizę, kurią dabar patiriame. Taigi artimiausioje ateityje 
visus sergės sustiprinta apsauga. Ne visai panaši į kalėjimo gro- 
tas, panele Džons, tačiau tai visgi mūsų saugumo labui. Judėji- 
mas ligoninės teritorijoje ribojamas iki tol, kol vėl stabilizuosi- 
me sujaudintų pacientų būsenas. 

Liusi pradėjo kažką sakyti, tačiau nutilo. Galiausiai pasitei- 
ravo: 

— Na, bet juk jie tikrai gali man aprodyti nusikaltimo vietą 
bei šį aukštą ir papasakoti, ką matė ir veikė, lygiai kaip pasakojo 
policijai. Tai nepernelyg prieštarauja taisyklėms, ar ne? O pas- 
kui jūs arba vienas iš brolių Mūzių man aprodysite likusiąją šio 
pastato dalį bei kitus statinius, esančius šalia? 

— Žinoma, - atsakė ponas Blogis, - trumpa kelionė, o paskui 
ilgesnė kelionė. Aš dėl visko susitarsiu. | 

Liusi atsisuko vėl į Piterį ir Francj. 

— Prisiminkime tą naktį dar sykį, - tarė ji. 

— Paukšteli, - tarė Piteris, žengdamas priešais poną Blogį, — 
rodyk kelią. 

Sandėliukas, kuriame įvykdytas nusikaltimas, jau buvo kruopš- 
čiai išplautas ir išvalytas. Kai Liusi atidarė duris, jame dvokė de- 
zinfekavimo skysčiu, o Franciui atrodė, kad iš ten išgaravo visas 
blogis, likęs atmintyje. Rodėsi, jog pragariška vieta staiga vėl tapo 
normali ir visiškai miela. Valikliai, šluotos, kibirai, atsarginės lem- 
putės, šepečiai, paklodžių rietuvės ir susukta guminė Žarna tvar- 
kingai gulėjo lentynose. Ant lempos šviesoje tviskančių grindų 
nebebuvo nė ženklo Trumpos Blondinės kraujo. Francį šiek tiek 
pribloškė šios vietos švara ir įprastumas, todėl jis minutėlę pagal- 
vojo, kad sandėliuką vėl paversti sandėliuku - tokia pat šlykštybė 
kaip ir prieš tai čia įvykdytas veiksmas. 

Liusi pasilenkė ir brūkštelėjo pirštu per tą vietą, kur seselės 
kūnas sustingo amžiams, tarsi, pamanė Francis, pajutusi vėsų 
grindų linoleumą, ji galėtų kaip nors susisiekti su toje vietoje 
užgesusia gyvybe. 

— Taigi ji mirė čia? — ištarė Liusi, pasisukdama į Piterį. 

Jis pasilenkė šalia jos ir atsakė tyliu, įsitikinimo kupinu balsu: 

— Taip. Tačiau manau, kad ji jau buvo be sąmonės. 

— Kodėl? 

— Nes kūną supę daiktai neatrodė taip, kaip atrodytų po grum- 
tynių. Aš manau, jog valikliai buvo išmėtyti aplink tam, kad su- 
jauktų nusikaltimo vietą ir priverstų žmones manyti kitaip. 

— Kodėl jam prireikė apipilti kūną valymo skysčiu? 

— Kad sunaikintų paliktus įkalčius. 

Liusi linktelėjo. 

— Pakankamai prasminga. 

Piteris pažvelgė į Liusi, pamatė, kad ji daugiau nesiruošia nie- 
ko pridurti, pasitrynė ranka smakrą, po to pakilo, vos purtyda- 
mas galvą. 

— Tos kitos jūsų tirtos bylos. Kaip ten atrodydavo nusikaltimo 
vieta? 

Liusi Džons nusišypsojo, tačiau visiškai nelinksmai. 

— Geras klausimas, — ištarė ji. 

— Smarkus lietus, — ėmė tyliai pasakoti, - audros. Kiekviena 
žmogžudystė įvykdyta lietingu metu lauke. Daugiausia, ką pa- 
vykdavo išsiaiškinti, tai, kad žmogžudystė būdavo įvykdoma vie- 
noje vietoje, paskui kūnas nutempiamas į kitą, nuošalią, tačiau 
atvirą vietą. Galimas dalykas, parinktą iš anksto. Tai labai ap- 
sunkindavo kriminalistų darbą. Oro sąlygos sunaikindavo beveik 
visus fizinius įkalčius. Ar taip bent jau man sakė. 

Piteris apsižvalgė sandėliuke, po to atbulas žengtelėjo lauk. 

— Čia jis sukūrė nuosavą lietų. 

Liusi irgi išėjo iš sandėliuko. Ji pažvelgė į seselių postą. 

— Tuomet, jei vyko grumtynės... 

— Tai jos vyko ten. 

Minutėlę Liusi sukiojo galvą šen bei ten. 

— "Tačiau kaip niekas negirdėjo? — paklausė ji. 

Iki to laiko Francis tylėjo. Tačiau po šio klausimo Piteris pasi- 
suko į jį. 

— Papasakok jai, Paukšteli. 

Francis nuraudo taip staiga užkluptas, pirma galvon šovusi 
mintis buvo, kad jis net neįsivaizduoja, ką atsakyti, ir jau išsižio- 
jo, ketindamas tai ištarti, tačiau stabtelėjo. Vietoj to minutėlę 
apsvarstė klausimą, išvydo atsakymą ir tuomet tarė: 

— Du dalykai, panele Džons. Visų pirma visos sienos storai 
izoliuotos, o visos durys plieninės, taigi garsas sunkiai prasiskver- 
bia. Čia, ligoninėje, triukšmo būna daug, tačiau jis dažniausiai 
prislopintas. Dar svarbiau yra štai kas: kokios naudos duotų pa- 
galbos šauksmas? 

Giliai viduje jis išgirdo triukšmaujančius savuosius balsus. Pa- 
sakyk jai! — šaukė jie. Pasakyk, kaip viskas yra! 

Jis tęsė: 

— Žmonės šaukia visą laiką. Juos kamuoja košmarai. Perse- 
kioja baimės. Jie kažką mato ar girdi, o galbūt tiesiog kažką 

jaučia. Manau, kad visi čia pripratę prie įtampos sukeltų garsų. 
Taigi, jei kas nors rėktų „Gelbėkit“, — jis stabtelėjo, paskui už- 
baigė, - tai niekuo nesiskirtų nuo bet kurio kito sykio, kai kažin 
kas rėkia su daugmaž tuo pačiu prašymu. Jeigu jie rėktų „Žu- 
do“ ar tiesiog klyktų, tai visai nebūtų neįprasta. Niekas niekad 
neateina, panele Džons. Nesvarbu, kad ir kaip tau būtų baisu ar 
sunku. Čia pats privalai tvarkytis su savo košmarais. 

Ji pažvelgė į Francį ir tą sekundę suprato, kad jis šnekėjo iš 
patirties. Nusišypsojo jaunuoliui ir pamatė, kad jis šiek tiek ner- 
vingai trina delnus, tačiau trokšta būti naudingas. Pamanė, jog 
Valstybinėje Vakarų ligoninėje tikriausiai yra visokiausių baimių, 
kartu su ta, kurios medžioti ji atvažiavo. Paklausė savęs, negi jai 
teks visas tas baimes pažinti. 

— Franci, — ištarė ji, - man rodos, tu turi poeto gyslelę. Šiaip 
ar taip, turėtų būti tikrai sunku. 

Balsai, kurie pastarosiomis dienomis buvo tokie nuslopę, su- 
kilo beveik iki šauksmo, ėmusio aidėti Francio galvoje. Kad juos 
nutildytų, jis ištarė: 

— Ko gero, jums padėtų, jei suprastumėte, kad tuo pat metu, 
kai mes čia sugrūsti kartu, visi išties esame vieniši. Vienišesni 
nei bet kur kitur, manau. 

Iš tiesų jis norėjo pasakyti „vienišesni nei bet kur visame pa- 
saulyje“. 

Liusi įdėmiai į jį pažvelgė. Suprato vieną dalyką: pasaulyje 
kitapus šių sienų kai kas nors šaukiasi pagalbos, bet koks tą pra- 
šymą išgirdęs žmogus jaučia pareigą veikti. Paprasčiausias civi- 
lizuotumas, pamanė ji. Tačiau Valstybinėje Vakarų ligoninėje vi- 
si garsiai šaukė visą laiką. Visiems reikėjo pagalbos. Nuolat ig- 
noruoti šiuos šauksmus, kad ir kokius beviltiškus ir nuoširdžius, 
išties tebuvo ligoninės kasdienės rutinos dalis. 

Ji truputį susigūužė nuo tą sekundę kilusios klaustrofobijos. 
Pasisuko pažiūrėti į Piterį ir pamatė, jog šis stovi sukryžiavęs 
rankas, tačiau su šypsenėle veide. 

— Aš manau, - tarė jis, - kad turėtum pamatyti miegamąjį, 
kuriame mes visi miegojom, kai tai nutiko. 

Tardamas tai, nuvedė ją koridoriumi, stabtelėdamas tik paro- 
dyti, kur telkšojo seselės kraujo klanai. Tos vietos taip pat buvo 
švariai išvalytos. 

— Policija, - tyliai tarė jis, - manė, jog visos šios kraujo balos — 
tai Stypenos paliktas pėdsakas. Be to, jos buvo ištaškytos, nes 
tas idiotas apsaugininkas įlipo į jas. Vienoje netgi paslydo, par- 
puolė ir viską aplink aptaškė. 

— Ką tu pamanei? - paklausė Liusi. 

— Aš irgi pamaniau, kad tai pėdsakas. Tačiau vedantis prie jo. 
Ne jo paties paliktas. 

— Ant jo drabužių buvo jos kraujo. 

— Angelas apkabino. 

— Angelas? 

— Taip Stypena jį vadino. Angelas, atėjęs prie jo lovos ir pra- 
nešęs, kad blogis sunaikintas. 

— Manai... 

— Ko gero, ir taip aišku, ką aš manau. 

Jis atidarė duris į miegamąjį, ir jie suėjo vidun. Francis paro- 
dė, kur jo gultas, tą patį padarė ir Piteris Gaisrininkas. Jie taip 
pat parodė ir Stypenos lovą, kuri buvo apnuoginta, nuimtas 
net čiužinys, taigi teliko tik plieninis rėmas ir metalinis tinklas. 
Maža skrynutė, kur jis laikydavo savo kelis drabužius ir asme- 
ninius daiktus, irgi buvo paimta, taigi kukli Stypenos vieta at- 
rodė kaip skeletas. Francis pamatė, kaip Liusi stebi, akimis 
matuodama nuotolius tarp gultų, takelį durų link, įėjimą į šali- 
mais esantį tualetą. Minutėlę pasijuto susigėdęs, rodydamas 
jai, kaip jie gyvena. Jis tuo metu aiškiai suprato, kiek mažai 
privatumo pacientai teturėjo ir kiek žmoniškumo buvo nuplėšta 
nuo jų tame ankštame kambaryje. Tai jį supykdė ir privertė 
daugiau nei šiek tiek susidrovėti stebint, kaip prokurorė tyri- 
nėja kambarį. 

Kaip visada, keletas vyrų gulėjo ant savo lovų, spoksodami į 
lubas. Vienas murmėjo pats sau, karštai diskutuodamas su ne- 
matomu pašnekovu. Dar vienas pamatė ją ir apsivertė ant kito 
šono, kad geriau įsižiūrėtų. Kiti tiesiog ignoravo, paskendę tuo 
metu užplūdusiose mintyse, kad ir kokios jos būtų. Tačiau Fran- 
cis pamatė, kaip Napoleonas atsikelia ir niurnėdamas skver- 
biasi skersai kambario savo apvalainu kūnu, kiek galėdamas 
greičiau. 

Jis prisiartino prie Liusi ir, nevykusiai mostelėjęs, nusilenkė jai. 

— Mes sulaukiame labai nedaug lankytojų iš pasaulio, — tarė 
jis. - Ypač tokių gražių. Būkite pasveikinta. 

— Ačiū, — atsakė ji. 

— Ar šiedu džentelmenai teikia jums pakankamai informaci- 
j0s? — pasiteiravo jis. 

Liusi nusišypsojo. 

— Taip. Kol kas jie labai paslaugūs. 

Napoleonas atrodė šiek tiek prislėgtas. 

— Ak, na ką gi, - atsakė jis, - tuomet gerai. Tačiau prašyčiau, 
Jei tik jums ko nors prireiks, teiraukitės nedvejodama. 

Jis minutėlę pagrabinėjo ir patapšnojo savo ligoninės pižamą. 

— Man rodos, pamiršau savo vizitines korteles, — tarė jis. — 
Galbūt jūs esate istorijos studentė? 

Liusi gūžtelėjo pečiais. 

— Ne visai. Nors paskutiniame kurse lankiau Europos istori- 
jos paskaitas. 

Napoleono antakiai pakilo. 

— Kurgi tai galėjo būti? 

— Stenforde, - atsakė Liusi Džons. 

— Tuomet turėtumėt gerai išmanyti, — tarė Napoleonas, pla- 
čiai mosteldamas viena ranka, kitą staiga tvirtai prispausdamas 
prie šono. - Didžios jėgos ima veikti. Pasaulis balansuoja, išlai- 
kydamas pusiausvyrą. Laike įšąla momentai, kai žemės milži- 
niškos konvulsijos purto žmoniją. Istorija sulaiko kvėpavimą; 

karo lauke grumiasi dievai. Mes gyvename didžių pasikeitimų 
laikais. Aš virpu, supratęs visa ko svarbą. 

— Mes visi darome, ką galime, - atsakė Liusi. 

— Žinoma, - atsiliepė Napoleonas, lenkdamasis per juosme- 
nį, - mes darome tai, ko iš mūsų prašo. Visi suvaidiname savo 
vaidmenį didžiojoje istorijos scenoje. Mažas žmogus gali tapti 
didis. Nedidelis įvykis grėsmingai išauga. Menkas sprendimas 
gali paveikti didžias laiko sroves. 

Po to jis pasilenkė priekin šnabždėdamas: 

— Ar užslinks naktis? Ar prūsai laiku atvyks išgelbėti Geleži- 
nio hercogo? 

— Aš manau, - įtikinamai tarė Liusi, - kad Bliušeris atvyks 
laiku. 

— Taip, - tarė Napoleonas, beveik mirktelėdamas, — Vaterlo 
taip buvo. Tačiau kaip bus šiandien? 

Jis paslaptingai nusišypsojo, vos vos pamojavo Piteriui ir Fran- 
ciui, po to apsisuko ir nuėjo sau. 

Piteris atsipalaiduodamas kilstelėjo pečius, ėmė šypsotis pa- 
žįstama kreiva šypsena. Tada jis sušnabždėjo Franciui: 

— Lažinuosi, kad ponas Blogis girdėjo kiekvieną Žodį 17 kad 
Napis nuo šio vakaro gaus didesnę vaistų dozę. 

Jis kalbėjo tyliai, tačiau pakankamai, kad išgirstų Liusi Džons, 
o Francis įtarė, jog išgirdo ir ponas Evansas, kuris atsekė paskui 
juos į miegamąjį. 

— Jis atrodo gana draugiškas, — tarė Liusi, - bei nekenksmingas. 

Ponas Blogis žengė į priekį. 

— Jūsų svarstymai teisingi, panele Džons, - skubiai pasakė jis. — 
Tokie atvejai čia sudaro daugumą. Pacientai daugiausia žalos pa- 
daro sau patiems. Mums, personalui, daugiausia problemų su- 
kelia tie, kurie turi polinkį smurtauti. Kieno viduje tokie suge- 
bėjimai kartojasi lyg aidas. Kartais mes to ir turime ieškoti. 

— Dėl to paties ir aš čia esu, - atsakė ji. 

— Žinoma, — tarė ponas Evansas, nukreipdamas akis į Piterį 
Gaisrininką, — apie kai kuriuos jau turime reikiamus atsakymus. 

Abu vyrai piktai žvilgtelėjo vienas į kitą, kaip visada. Tuomet 
ponas Blogis ištiesė ranką ir švelniai paėmė Liusi Džons už pa- 
rankės. Senas galantiškumo gestas, turint omenyje aplinkybes, 
rodės, reiškia visai ką kita. 

— Prašau, panele Džons, — skubiai pasakė jis, - leiskite man 
palydėti jus į likusią ligoninės dalį, nors paprastai visur viskas 
taip pat, kaip matėte čia. Pagal tvarkaraštį dar laukia popietinis 
grupės susirinkimas ir įvairi kita veikla, vakarienė, o mums dar 
reikia daug nuveikti. 

Sekundę atrodė, kad Liusi ištrauks ranką. Tačiau ji linktelėjo 
ir atsakė: 

— Malonu iš jūsų pusės. 

"Tačiau prieš išeidama ji pasisuko į Francį ir Piterį Gaisrininką 
ir tarė: 

— Aš dar turėsiu jums klausimų vėliau. Galbūt rytojaus rytą. 
Ar tai jums tinka? 

Piteris ir Francis sutikdami linktelėjo. 

— Aš nesu tikras, kad šiedu jums galės daug pagelbėti, - tarė 
ponas Evansas, purtydamas galvą. 

— Galbūt galės, galbūt negalės, —- tarė Liusi Džons, - tai dar 
pamatysime. Tačiau dėl vieno dalyko esu tikra, pone Evansai. 

— Kokio dalyko? — pasiteiravo jis. 

— Šiuo metu jie yra vieninteliai žmonės, kurių aš neįtariu. 


Tą naktį Franciui buvo sunku užmigti. Įprastas knarkimas ir 
verkšlenimas, tai jau seniai buvo tapę naktiniais miegamojo akor- 
dais, nedavė jam ramybės. Ar jis bent jau taip manė, kol atsigu- 
lęs ant nugaros ir įsmeigęs akis į lubas suprato, jog trikdo ne 
įprasta naktis, o visa tai, kas įvyko per dieną. Jo paties balsai 
buvo ramūs, tačiau pilni klausimų, ir jis mąstė, ar pajėgs atlikti 
tai, kas jo laukia. Niekad nelaikė savęs žmogumi, pastebinčiu 
detales, matančiu reikšmę žodžiuose ir veiksmuose, taip, kaip, 
jo nuomone, mokėjo Piteris, ir kaip jis žinojo sugebant Liusi. 

Franciui atrodė, kad jie suvaldo savo idėjas, o jis to tegalėjo siekti. 
Jo paties mintys buvo be jokios tvarkos, lakstė kaip voverytės, 
vis keisdamos kryptį, lėkė tai šen, tai ten, manevruodamos viso- 
kiomis kryptimis, varomos viduje esančių jėgų, kurių jis pats 
nepajėgė suprasti. 

Francis atsiduso ir pusiau pasisuko gulte. Tuomet pastebėjo, 
j0g jis ne vienintelis nemiega. Už kelių pėdų Piteris Gaisrinin- 
kas sėdėjo ant savo lovos, nugara prisispaudęs prie sienos, pri- 
traukęs kelius priešais save taip, kad galėtų apkabinti juos ran- 
komis, spoksodamas pro kryžmai brūkšniuotas geležines lango 
grotas ir apsiblaususį stiklą į balzganus mėnesienos spindulius ir 
rašalo juodumo naktį lauke. Francis norėjo kažką sakyti, tačiau 
pats sustabdė save, įsivaizdavęs, jog tai, kas tąnakt neleido Pite- 
riui užmigti, buvo kokia nors spirganti energija, pernelyg stipri, 
kad ją sutrikdytum. 


Vienuoliktas skyrius 


Aš jaučiau, kad Angelas skaito kiekvieną žodį, tačiau tyla liko 
nesutrikdyta. Kai esi pamišęs, kartais tyla panaši į rūką, aptem- 
dantį įprastus kasdienius dalykus, pažįstamus vaizdus ir gar- 
sus, ji viską iškreipia ir suteikia paslaptingumo. Tarsi kelias, 
kuriuo dažnai vaikštai, dėl rūke lūžtančių žibintų spindulių staiga 
atrodo sukantis į dešinę, nors smegenys šaukte šaukia, kad jis iš 
tiesų veda visiškai tiesiai. Beprotystė panaši į tokias abejones, 
kai aš nežinodavau, ar pasitikėti savo akimis, ar savo atminti- 
mi, nes, rodės, kad abi jos gali suklaidinti. Ant kaktos jaučiau 
prakaitą ir pasipurčiau visu kūnu tarsi šlapias šuo, bandyda- 
mas išsivaduoti iš lipnaus beviltiškumo pojūčio, kurį Angelas 
atsinešė į mano kambarį. 

— Palik mane ramybėje, - tariau, jausdamas, kaip visa stiprybė 
ir pasitikėjimas, kiek iki tol turėjau, mane apleidžia. — Palik ma- 
ne ramybėje. Aš jau sykį su tavim kovojau! - sušukau. —- Nepriva- 
lau kovoti dar sykį. 

Mano rankos drebėjo, norėjau šauktis Piterio Gaisrininko. Ta- 
čiau žinojau, kad jis per toli ir aš visiškai vienas, taigi tik su- 
gniaužiau kumščius, kad drebulys ne taip matytųsi. 

Įkvėpiau didelį gurkšnį oro, o tada išgirdau, jog kažkas beldžia 
į mano laukujes duris. Beldimas panėšėjo į pistoleto šūvius, jie 

išblaškė mano apmąstymus ir aš atsistojau. Minutėlę, kol atga- 
vau pusiausvyrą, sukosi galva. Keliais greitais žingsniais perėjau 
kambarį ir prisiartinau prie lauko durų. 

Nuaidėjo dar viena beldimo serija. 

Išgirdau kažkieno balsą sakant: 

— Pone Petreli? Pone Petreli? Ar jums ten viskas tvarka? 

Aš priglaudžiau kaktą prie medinių durų. Prisilietimas rodėsi 
šaltas, lyg aš karščiuočiau, o jos būtų ledinės. Lėtai mintyse per- 
kračiau savo pažįstamų balsų katalogą. Vienos iš savo seserų 
balsą būčiau pažinęs akimirksniu. Žinojau, kad tai negali būti 
vienas iš mano tėvų, nes jie niekad neatvažiuodavo aplankyti ma- 
Nnęs į namus. 

— Pone Petreli. Prašau atsiliepti. Ar jums viskas gerai? 

Aš nusišypsojau. Prieš tariant paskutinį žodį išgirdau nežymų 
garsą H. 

Gretimo buto kaimynas, vardu Ramonas Santjagas, dirba mies- 
to šiukšlių išvežimo stotyje. Jis turi žmoną Rozalitą ir nuostabią 
mažylę dukryte, vardu Esperanza, kuri atrodo be galo protingas 
vaikas, nes iš savo mamos glėbio žvelgia koledžo profesoriaus 
žvilgsniu, tyrinėjančiu supantį pasaulį. 

— Pone Petreli? 

— Man viskas tvarka, pone Santjagai, dėkoju, kad rūpinatės. 

— Ar jūs tuo tikras? 

Mes kalbėjomės pro uždarytas duris, ir aš jaučiau, kad jis tik 
už kelių colių, tiesiai kitapus durų. 

— Prašau, jūs turėtumėt atidaryti duris. Tiesiog noriu įsitikinti, 
kad jums gerai. 

Ponas Santjagas vėl pabeldė, šį kartą aš ištiesiau ranką ir ati- 
traukęs skląstį vos per plauką pravėriau duris. Mūsų akys susiti- 
ko, ir jis įdėmiai į mane pasižiūrėjo. 

— Girdėjau šaukiant, - tarė jis, - rodėsi, kad kažkas ruošiasi 
muštis. 

— Ne, - atsakiau, - aš čia vienas. 

— Girdėjau, kaip jūs kalbate. Tarsi su kažkuo ginčijotės. Ar 
tikrai jums viskas tvarka? 

Ramonas Santjagas buvo nestambus žmogus, tačiau keleri me- 
tai sunkių šiukšlių konteinerių kilnojimo apyaušrio valandomis 
sutvirtino jo rankas ir pečius. Jis būtų sunkiai įveikiamas prieši- 
ninkas bet kam, ir aš įtariau, kad jam retai tekdavo susidurti su 
prieštaravimu jo nuomonei. 

— Ne. Ačiū jums, bet man viskas gerai. 

— Neatrodote taip jau gerai, pone Petreli. Gal susirgote? 

— Aš tiesiog paskutiniu metu daug nervinausi. Praleidau kelis 
valgymus. 

— Gal norėtumėt, kad ką nors pakviesčiau? Gal vieną iš jūsų 
seserų? 

Aš papurčiau galvą. 

— Prašau, pone Santjagai, jas aš visų mažiausiai noriu matyti. 

Jis man nusišypsojo. 

— Žinau. Giminės. Kartais jie tiesiog gali išvesti iš proto, - kai 
jam iš lūpų ištrūko šie žodžiai, jis pasijuto nejaukiai, lyg būtų 
mane ką tik įžeidęs. 

Aš nusijuokiau. 

— Jūs teisus. Jie gali. Mano atveju tai, ko gero, taip ir padarė. 
Spėju, kad vieną dieną tikriausiai ir vėl tai padarys. Tačiau kol 
kas man viskas tvarka. 

Jis toliau įdėmiai tyrinėjo mane žvilgsniu. 

— Vis tiek, žmogau, man dėl jūsų truputį neramu. Juk geriate 
savo piliules? 

Aš gūžtelėjau pečiais. 

— Taip, - pamelavau. 

Galiu pasakyti, kad jis manim nepatikėjo. Ir toliau mane ste- 
bėjo, įsmeigęs žvilgsnį į veidą, lyg tyrinėdamas kiekvieną raukšle- 
lę, kiekvieną liniją, ieškodamas ko nors, ką atpažintų, lyg mano 
liga būtų matoma, tarsi išberta oda arba gelta. Neatitraukdamas 
nuo manęs akių, jis per petį metė keletą žodžių ispaniškai, ir aš 

pamačiau jo žmoną ir mažylę, stoviniuojančias jų buto tarpdury- 
je. Rozalita atrodė truputį išsigandusi ir pakėlusi ranką man tru- 
putį pamojavo. Mažylė irgi nusišypsojo, atsiliepdama į mano šyp- 
seną. Tuomet ponas Santjagas vėl prabilo angliškai: 

— Rozyt, - tarė jis reikliai, bet nepiktai, - pridėk ponui Petreliui 
popierinę lėkštę tos vištienos su ryžiais, kur valgėm perpiet. Jis 
atrodo taip, kad jam nepakenktų geras valgis. 

Pamačiau, kaip ji linktelėjo, droviai man šyptelėjo ir dingo bu- 
to gilumoje. 

— Iš tiesų, pone Santjagai, tai labai malonu, tačiau visai nebū- 
tina... 

— Mums tai nesukels jokių problemų. Arroz con pollo.* Ten, iš 
kur atvykau, pone Petreli, šis patiekalas taiso viską. Jei sergi, gau- 
ni ryžių su vištiena. Tave atleido iš darbo? Pasitiek ryžių su vištie- 
na. Tau sudaužė širdį? 

— „Ryžiai ir vištiena, — pasakiau, pabaigdamas sakinį už jį. 

— Šimtu procentų teisybė. 

Mes šyptelėjom kartu. 

Rozalita sugrįžo po kelių sekundžių su popierine lėkšte, iki vir- 
šaus prikrauta garuojančios vištienos ir purių geltonų ryžių. Ji sker- 
sai koridoriaus atnešė ją man, ir aš paėmiau lėkštę, vos priliesda- 
mas moters ranką ir pagalvodamas, kad išties praėjo nemažai 
laiko nuo tada, kai jaučiau kito žmogaus prisilietimą. 

- Jums iš tiesų nebūtina... - vėl pradėjau aš, tačiau abudu Sant- 
jagai papurtė galvas. 

— Ar tikrai nereikia niekam paskambinti? Jei ne šeimai, tai gal 
socialinei tarnybai? O gal kokiam draugui? 

— Aš ne itin daug turiu draugų, pone Sanijagai. 

— Ak, pone Petreli, tamsta rūpinasi daug daugiau žmonių, negu 
manot, — tarė jis. 

Aš vėl papurčiau galvą. 

— Gal ką nors kitą? 


* Ryžiai su vištiena. 

— Ne. Iš tiesų. 

— Ar tikrai jums niekas netrukdo? Aš girdėjau pakeltą balsą. 
Man pasirodė, kad tuoj prasidės muštynės... 

Aš nusišypsojau, nes iš tiesų man kai kas trukdė. Tačiau jie 
buvo ne čia. Aš truputį labiau pravėriau duris ir leidau jam už- 
mesti žvilgsnį vidun. 

— Visiškai vienas, prisiekiu, - pasakiau. 

Tačiau mačiau, kaip jo akys laksto po kambarį ir užkliūva už 
žodžių, mano surašytų ant sienos. Tą akimirką maniau, jog ką 
nors pasakys, tačiau nepasakė. Jis ištiesė ranką ir padėjo ją man 
ant peties. 

— Jei jums prireiks pagalbos, pone Petreli, tiesiog pasibelskit į 
mano duris. Bet kada. Dieną ar naktį. Supratot? 

— Dėkoju, pone Santjagai, - tariau, linktelėdamas galvą, - dė- 
kui ir už pietus. 

Jis uždarė duris, ir aš giliai įkvėpiau, - šnervės prisipildė mais- 
to aromato. Staiga man pasirodė, kad jau dienų dienas neval- 
giau. Galimas dalykas, taip ir buvo, nors prisiminiau karštus su- 
muštinius su sūriu. Tačiau kada tai buvo? Aš susiradau stalčiuje 
šakutę ir kibau į Rozalitos firminį patiekalą. Mąsčiau, ar arroz 
con pollo, kuris daugeliu atvejų pagydydavo sielą, padės ir man. 
Mano nuostabai, kiekvienas kąsnelis, rodės, pripildo mane ener- 
gijos, ir kramtydamas aš pamačiau, kokį progresą padariau ra- 
šydamas ant sienos. Ištisi istorijos stulpeliai. 

Dar supratau, kad ir vėl esu vienas. 

Jis sugrįš. Dėl to neabejojau. Jis lyg migla tūnojo kažin kokioje 
man nepasiekiamoje erdvėje, vengdamas mano sveiko proto. Ša- 
lindamasis manes. Kratydamasis Santjagų šeimos. Vengdamas 
arroz con pollo. Slėpdamasis nuo mano atminties. Tačiau tuo 
metu, dideliam mano palengvėjimui, šalia manęs tebuvo vištiena, 
ryžiai ir žodžiai. Aš pamaniau sau: visos tos šnekos Gerk piliulės 
kabinete, kad reikia laikyti viską paslaptyje, buvo ne daugiau kaip 
tuščias pasimaivymas. 

Neilgai trukus visi pacientai ir personalas jau žinojo apie Liusi 
Džons buvimą Amersto pastate. Tai buvo ne vien tai, kaip ji 
rengėsi: laisvos tamsios kelnės ir megztinis, visur nešiojosi su 
savimi odinį lagaminėlį, taip drausmingai, tartum tyčia nepaisy- 
tų apsileidusio ligoninės būdo. Tai nebuvo vien jos ūgis ir laiky- 
sena ar išskirtinis randas ant veido, kas skyrė ją nuo įprastinių 
gyventojų. Tai labiau jos vaikščiojimo maniera, kai žengdavo ko- 
ridoriumi, kaukšėdama kulniukais į linoleumo grindis, su tokiu 
budrumu akyse, kad, rodės, tyrinėja visus ir viską, ieškodama 
kokio nors demaskuojančio ženklo, kuris parodytų jai reikiamą 
kryptį. Tai nebuvo budrumas, sukeltas paranojos, vizijų ar bal- 
sų. Netgi katos — stovintys kampuose ar atsirėmę į sienas arba 
sukriošę seniai, prirakinti prie invalido vežimėlių, iš pažiūros 
paskendę savo svajonėse, ar protiškai atsilikę, kurie bukai spok- 
sodavo į beveik viską, kas dėdavosi aplink juos, — rodėsi, tam 
tikru keistu būdu pastebėjo, jog Liusi varoma jėgų, tokių pat 
galingų kaip ir tos, su kuriomis jie visi grūmėsi, tačiau šios buvo 
kažin kaip tinkamesnės. Labiau susijusios su pasauliu. Taigi, kai 
ji pro juos pražingsniuodavo, pacientai sekdavo akimis, nenu- 
traukdami savo murmėjimo ir vapėjimo nei rankų drebėjimo, 
tačiau vis tiek žvelgdami į ją su dėmesingumu, kuris, rodės, ne- 
paisė jų pačių ligos. Netgi valgio metu, kai kartu su pacientais ir 
personalu stovėdavo eilėje prie niekuo neišsiskiriančio, įprasto 
maisto lėkščių, ji buvo išskirtinė. Pasirinko vietą prie kampinio 
stalo, nes iš ten galėdavo žiūrėti į kitus patalpoje esančius žmo- 
nes, atsukusi nugarą į žalsvai dažytą šlakbetonio blokų sieną. 
Kartkartėmis kas nors prisėsdavo šalia jos prie stalo, dažniau- 
siai ponas Blogis, kuris, rodėsi, labai susidomėjęs viskuo, ką ji 
veikė, arba Juodukai, kurie bet kokį pokalbį nukreipdavo į sporto 
temą. Kartais kartu sėdėdavo su kuo nors iš slaugos personalo, 
tačiau darbuotojų sniego baltumo uniformos ir trikampės kepu- 
raitės dar labiau ją išskirdavo iš įprastos ligoninės rutinos. Kai 
šnekėdavosi su vienu iš savo kompanionų, vis tiek nepastebimai 

nuolat apmesdavo žvilgsniu patalpą, todėl Franciui kildavo įspū- 
dis, kad ji panaši į pelėsakalį, sklandantį oro srovėse virš jų visų, 
žiūrintį žemyn, besistengiantį pastebėti ką nors judantį nuvytu- 
siuose Naujosios Anglijos pavasario ruduose stagaruose ir nusi- 
taikantį į grobį. 

Nė vienas iš pacientų nesėdėdavo prie jos, iš pradžių įskaitant 
ir Francį bei Piterį Gaisrininką. Tai buvo Piterio pasiūlymas. Jis 
pasakė jai, kad nemato prasmės leisti pernelyg daugeliui žmonių 
sužinoti, kad jie dirba kartu su ja, nors Žmonės ir taip neilgai 
trukus tą išsiaiškins. Taigi bent jau pirmomis dienomis Francis 
ir Piteris valgomajame ją ignoruodavo. 

Tačiau Kleo - priešingai. 

Kai Liusi nešė savo padėklą prie atliekų rinktuvo, stambioji 
pacientė užkabino ją. 

— Aš Žinau, kodėl tu čia, - pasakė Kleo. Jos balsas buvo gar- 
sus ir smarkiai kaltinantis, ir jei ne įprastas pietų metui indų, 
padėklų ir lėkščių tarškėjimas, tai jos balso tonas būtų atkreipęs 
visų dėmesį. 

— Ar tikrai? — ramiai atsakė Liusi. Ji praėjo pro Kleo ir pradė- 
jo krapštyti likučius iš masyvios baltos lėkštės į šiukšlių dėžę. 

— Taip, tikrai, - tęsė Kleo dalykišku tonu. — Tai akivaizdu. 

— Iš tiesų? 

— Taip, - tęsė Kleo, pilna pagyrūniškumo ir tos keistos drą- 
sos, kuria kartais pasižymi pamišėliai, atleidę įprasto elgesio stab- 
džius. 

— Tuomet gal galėtum pasakyti man, ką gi tu manai? 

— Aha. Tai aišku. Tu ketini užgrobti Egiptą. 

— Egiptą? 

— Egiptą, - tarė Kleo, mostelėdama ranka, aprodydama visą 
kambarį, šiek tiek susierzinusi, kad jai tenka aiškinti tokį aki- 
vaizdų dalyką, kurio Liusi Džons nesupranta. 

— Mano Egiptą. Paskui velniškai greitai žadi sugundyti Marką 
Antonijų ir Cezarį, aš neabejoju. 

Kleo garsiai prunkštelėjo, minutėlę sukryžiavo rankas, užsto- 
dama Liusi kelią, ir tada pridūrė savo įprastą atsakymą į beveik 
viską: 

— Suskiai. Prakeikti suskiai. 

Liusi Džons klausiamai pažvelgė į ją, tada papurtė galvą. 

— Ne, šiuo klausimu jūs neabejotinai klystate. Egiptas saugus 
jūsų rankose. Aš niekad nedrįsčiau kėsintis į šią karūną, lygiai 
kaip ir į kieno nors gyvenimo meilę. 

Kleo įsisprendė rankomis į klubus ir įsižiūrėjo į Liusi. 

— Kodėl turėčiau tavimi tikėti? — uždavė klausimą ji. 

— Turėsite pasitikėti mano žodžiu. 

Didžioji moteris padvejojo, po to pasikrapštė susivėlusį plau- 
kų kuodą viršugalvyje. 

— Ar esi doras ir sąžiningas žmogus? — skubiai paklausė ji. 

— Sakoma, kad esu. 

— Gerk piliulė ir ponas Blogis tą patį pasakytų apie save, ta- 
čiau aš jais visiškai netikiu. 

— Aš taip pat, - tyliai tarė Liusi, truputį palinkdama į priekį, — 
šiuo klausimu mes visiškai sutariame. 

— Tuomet, jei neketini užgrobti Egipto, kodėl esi čia? — pa- 
klausė Kleo, vėl įsiremdama rankomis į klubus, o jos balse vėl 
buvo galima nujausti agresiją. 

— Aš manau, kad jūsų karalystėje yra išdavikas, - lėtai pasakė 
Liusi. 

— Koks išdavikas? 

— Pats baisiausias. 

Kleo linktelėjo. 

— Tai susiję su Stypenos areštu ir Trumpos Blondinės nužudy- 
mu, ar ne? 

— Taip, - atsakė Liusi. 

— Aš jį mačiau, - tarė Kleo, - nelabai aiškiai, tačiau mačiau. 
Tą naktį. | 

— Ką tokį? Ką matei? — paklausė Liusi, staiga suklususi, lenkda- 
masi pirmyn. 

Kleo supratingai, katiniškai nusišypsojo, tada trūktelėjo pečiais. 

— Jei tau reikia mano pagalbos, - tarė ji balsu, pilnu savo vertės 
pajautimo, staiga virtusi tiesiog išdidumo įsikūnijimu, - tai turė- 
tum jos prašyti tinkamu būdu tinkamu laiku ir tinkamoje vietoje. 

Taip tarusi, Kleo žengė atgal ir, išdidžiu mostu prisidegusi ciga- 
retę, patenkinta veido išraiška tarsi nuplaukė tolyn. Liusi atrodė 
šiek tiek sutrikusi ir žengė Žingsnelį jai iš paskos, tačiau susidūrė 
su Piteriu Gaisrininku, kuris irgi nešė savo padėklą prie atliekų 
rinktuvo, nors Francis matė, kad šis vos palietė savo maistą. Pite- 
ris ėmė valyti savo lėkštę, paskui subruko visus rakandus į plo- 
vyklos angą. Kol jis tai darė, Francis išgirdo jį sakantį Liusi: 

— Tai tiesa. Ji matė Angelą tą naktį. Pasakojo mums, kad jis 
įėjo į moterų miegamąjį, minutėlę ten pastovėjo, paskui išėjo, 
paskui save užrakindamas duris. 

Liusi Džons linktelėjo. 

— Keistas elgesys, — tarė ji, nors netgi pati suprato, kad ši pa- 
staba ganėtinai beprasmė psichiatrijos ligoninėje, kur visų elge- 
sys geriausiu atveju keistas, o blogiausiu — tikrai baisus. Ji pa- 
žvelgė į Francį, kuris jau buvo pakilęs nuo stalo ir dabar stovėjo 
šalia. 

— Paukšteli, pasakyk man, kodėl kažkas, ką tik įvykdęs žiaurų 
nusikaltimą, sugebėjęs ypatingai sumėtyti pėdsakus ir labai pa- 
sistengęs, kad kas nors kitas būtų apkaltintas tuo nusikaltimu, 
bei visomis išgalėmis turėjęs norėti kuo greičiau pasislėpti ir ding- 
ti, įeitų į kambarį, pilną moterų, kurios, jei tarp jų būtų nemie- 
gančių, galėtų jį prisiminti? 

Francis papurtė galvą. Jis paklausė pats savęs: „Ar jos galėtų 
ji prisiminti?“ Girdėjo, kaip keli balsai vienas per kitą veržiasi 
atsakyti į šį klausimą, tačiau jis ignoravo juos ir įsižiūrėjo Liusi į 
akis. Ši trūktelėjo pečiais. 

— Mislė, - tarė Liusi, — tačiau man anksčiau ar vėliau prireiks 
atsakymo į ją. Kaip manai, ar galėtum gauti man tą atsakymą, 
Franci? 


194 JOHN KATZENBACH Iš PAMIŠĖLIO ISTORIJA 


Jis linktelėjo. 

Moteris truputį susijuokė. 

— Paukštelis pasitiki savimi. "Tai gerai. 

Paskui ji išsivedė juos į koridorių. 

Pasiruošė kažką sakyti, tačiau Piteris pakėlė ranką. 

— Paukšteli, niekam daugiau nesakyk, ką Kleo matė. 

Po to jis atsisuko į Liusi Džons. 

— Kai Francis anksčiau su ja šnekėjo ir ji pirmą sykį paminė- 
j0, kad mūsų ieškomas žmogus buvo įėjęs į moterų miegamąjį, 
ji iš tiesų negalėjo pateikti jokio aiškaus apibūdinimo, kaip at- 
rodė Angelas. Visi buvo nemenkai nusiminę. Galbūt dabar, kai 
turėjo šiek tiek daugiau laiko pamąstyti apie tą naktį, prisi- 
mins ką nors svarbaus. Jai patinka Francis. Aš manau, kad bū- 
tų protinga, jei jis nueitų su ja vėl pašnekėti apie tos nakties 
įvykius. Toks tyrimo būdas turėtų papildomą privalumą, tai yra 
mes nepatrauksime dėmesio į ją, nes jeigu tu pradėtum jos klau- 
sinėti, žmonės išsyk suprastų, kad Kleo kaip nors su visu tuo 
susijusi. 

Liusi apsvarstė Piterio žodžius, tada linktelėjo. 

— "Tai turi prasmės. Franci, ar tu pats vienas susitvarkysi ir 
paskui praneši man? 

Francis atsakė: 

— Taip, - nors nebuvo tikras dėl savęs, nepaisant Liusi ištartų 
žodžių apie jo pasitikėjimą savimi. Jis negalėjo prisiminti, kad 
būtų ką nors klausinėjęs, stengdamasis gauti informacijos. 

Žurnalistas, tuo metu keliaudamas pro juos, sustojo už kelių 
pėdų ir padarė baleto piruetą ant nušveistų grindų. Batai cypė 
jam besisukant, paskui jis pasakė: 

— „Union-News“: Rinką puola blogos ekonominės naujienos. 

"Tada jis plačiu mostelėjimu vėl apsisuko ir nulaviravo kori- 
doriumi, iškėlęs priešais save laikraštį lyg burę. 

— Jei aš nueisiu vėl pasikalbėti su Kleo, - pasiteiravo Francis, — 
ką tu, Piteri, veiksi? | 

— Ką aš veiksiu? Verčiau paklausk, kas man patiktų. O man 
patiktų, Paukšteli, kad panelė Džons labiau norėtų mums paro- 
dyti bylas, kurias atsivežė. 

Liusi neatsakė, ir Piteris pasisuko, kad galėtų Žiūrėti tiesiai į ją. 

— Tai padėtų mums geriau suprasti, kokios detalės jus čia at- 
vedė, ir galėtume jums labiau padėti. 

Rodės, ji vėl dvejoja. 

— Kodėl manote, kad... - pradėjo sakyti ji, tačiau Piteris nu- 
traukė. Jis šypsojosi savo atsainia šypsena, kuri, bent jau Fran- 
ciui, reiškė, kad jam kažkas atrodo linksma ir truputį neįprasta 
tuo pat metu. 

— Jūs atsivežėte bylas dėl tos pačios priežasties, dėl kurios ir 
aš atsivežčiau. Arba bet kas kitas, tiriantis bylą, kuri yra ne kiek 
daugiau nei įtarimas. Nes praktiškai kiekvienoje tyrimo stadijo- 
je turėsite tikrinti panašumus. Taip pat dėl to, kad kažkur, pane- 
Ie Džons, jūs turite viršininką, kuris norės kuo greičiau pamaty- 
ti tyrimo progresą. Ko gero, viršininkas, kaip ir visi vadovai, 
greitai praranda kantrybę ir labai gerai išmano, kad jaunieji 
valdiniai turėtų naudingai leisti laiką. Taigi visų pirma mums rei- 
kia nustatyti sąsajas tarp to, kas vyko prieš tuos kitus nužudy- 
mus, ir kas nutiko čia. Todėl ir noriu pamatyti šias bylas. 

Liusi giliai įkvėpė. 

— Įdomu, kad ir ponas Evansas šįryt manęs paprašė to paties 
maždaug dėl tos pačios priežasties. 

— Didieji protai panašiai mąsto, — atsakė Piteris su neslepia- 
mu sarkazmu. 

— Aš atsisakiau vykdyti jo reikalavimą. 

Piteris padvejojo, po to pasakė: 

— Tai todėl, kad jūs dar nenusprendėte, ar juo galima pasitikėti. 

Rodės, šie žodžiai jį pralinksmino, tad baigdamas sakinį nusi- 
juokė. 

Liusi nusišypsojo. 

— Daugmaž taip aš sakiau poniai, kurią jūs vadinate Kleo. 

— Tačiau Paukštelis ir aš, juk mes kitoje kategorijoje, argi ne? 

— Taip. Nekaltųjų pora. Tačiau jei parodysiu jums bylas... 

— Supykdysite poną Evansą. Bėda. 

Liusi vėl stabtelėjo prieš atsakydama, ir šį kartą jos balse gir- 
dėjosi abejonė ir smalsumas: 

— Piteri, - lėtai tarė ji, - negi tau nė kiek nerūpi, kokius žmones 
tu užknisi? Ypač tuos, kurių nuomonė apie tavo dabartinę psichi- 
kos būklę gali būti tokia svarbi tavo ateičiai... 

Atrodė, kad Piteris tuoj prapliups juoku. Jis persibraukė ran- 
ka plaukus, gūžtelėjo pečiais ir papurtė galvą, šypsodamasis ta 
pačia atsainia šypsena. 

— Trumpas atsakymas į tavo klausimus būtų „taip“. Man labai 
mažai terūpi, ką aš užknisu. Evansas manęs nekenčia. Ką aš be- 
daryčiau ar besakyčiau, jis vis tiek manęs nekęs, ir ne tiek dėl to, 
kas aš esu, kiek dėl to, ką padariau. Taigi tikrai nepuoselėju jo- 
kios vilties, kad jis pasikeis. Ko gero, nesąžininga būtų iš jo rei- 
kalauti, kad pasikeistų. Be to, jis greičiausiai ne vienintelis „Mes 
nekenčiame Piterio“ klubo narys, tiesiog labiausiai pastebimas 
ir turbūt pats bjauriausias. Niekas, ką aš daryčiau, to nepakeis. 
Taigi kodėl turėčiau rūpintis, ką jis apie mane galvoja? 

Liusi irgi truputį nusišypsojo. Nuo to jos veido randas išlin- 
ko, ir Francis staiga pagalvojo —- keisčiausias dalykas, kad dėl 
tokio pastebimo defekto jos grožis, atrodo, dar išryškėja. 

— Ar aš pernelyg protestuoju? — pasiteiravo Piteris, vis dar 
tebesišypsodamas. 

— Juk taip sakoma apie airius? 

— Apie juos daug kas sakoma. Tačiau dažniausiai, kad mums 
patinka girdėti save kalbant. Tai pati banaliausia klišė. Tačiau, 
deja, ši tiesa pagrįsta per šimtmečius. 

— Na gerai, - tarė Liusi, - Franci, ar galėtum nueiti pasišnekėti 
su panele Kleo, kol Piteris palydės mane į mano mažąjį kabinetą? 

Francis sudvejojo, ir Liusi vėl paklausė: 

— Ar tai nesukels tau sunkumų? 

Jis sutikdamas linktelėjo galvą. Keistas jausmas, pamanė. Iš 
tiesų norėjo jai padėti, nes kiekvieną sykį, kai į ją pažvelgdavo, ji 
rodėsi dar gražesnė nei prieš tai. Tačiau jis šiek tiek pavydėjo 
Piteriui, kuris galės eiti kartu su ja, kai Franciui tuo metu reikės 
ieškoti Kleo. Jo vidaus balsai, vis dar prislopinti, pradėjo triukš- 
mauti. Tačiau nekreipė dėmesio į tą triukšmą ir, minutėlę pa- 
dvejojęs, nuskubėjo koridoriumi į dienos kambarį, kur įtarė Kleo 
būsiant už teniso stalo, bandančią įtraukti į žaidimą savo aukas. 


Francis neklydo. Kleo buvo įsitaisiusi dienos kambario gale, prie 
teniso stalo. Priešingoje pusėje ji buvo išrikiavusi į eilę tris pa- 
cientus, davusi kiekvienam po raketę, ir tuo metu jiems rodė 
pažymėtą teritoriją, kur turėjo atmušti jos kamuoliuką. Taip pat 
kiekvienam pacientui pademonstravo, kaip jie turėtų pasilenkti, 
laikyti raketę, perkelti svorį ant kojų pirštų pagalvėlių, kad būtų 
pasiruošę veikti. Francis matė, jog tai lyg trumpas seminaras, 
skirtas parodyti, kaip Žaisti šį žaidimą. Jis spėjo, jau pasmerktą 
žlugti. Trijulę sudarė pagyvenę vyrai, susivėlusiais žilais plau- 
kais ir sudribusia oda, išmarginta rudomis senatvės dėmėmis. 
Jis matė, kad kiekvienas iš jų nesėkmingai stengiasi susikoncen- 
truoti į tai, kas jiems sakoma, ir grumiasi su pareigine atsako- 
mybe. Prieš žaidimo pradžią šių paprastų užduočių svarba buvo 
dar kartą pabrėžta, tačiau Francis matė, kad kuo arčiau akimir- 
ka, kai reikės atsakyti į pirmąją Kleo stalo teniso salvę, tuo ma- 
žiau sugebantys tai padaryti jie atrodė, nepaisant visų jos ins- 
trukcijų. 

Kleo tris kartus pakartojo „Pasiruošę?“, žiūrėdama kiekvie- 
nam į akis, ruošdamasi paduoti kamuoliuką. 

Kiekvienas priešininkas nenoromis linktelėjo. 

Staigiu riešo judesiu Kleo mestelėjo kamuoliuką vertikaliai. 
Atrodė, lyg jos raketė turėtų gyvybės, nes puolė pirmyn greitai 
lyg gyvatė ir numušė jį skersai stalo, kai šis vieną sykį garsiai 
stuktelėjęs nusileido jos pusėje. Po to kamuoliukas peršoko per 

tinklelį, atsimušė į stalą kitoje pusėje ir sukdamasis pralėkė tie- 
siai tarp dviejų priešininkų, o jie nė vienas net nekrustelėjo. 

Francis manė, kad Kleo tuoj sprogs. Ji paraudonavo, o jos 
viršutinė lūpa susitraukė iš pykčio. Tačiau taip pat greitai pyk- 
čio sūkurys išsisklaidė. Vienas iš priešininkų surado mažą baltą 
kamuoliuką ir skersai stalo mestelėjo jai. Pacientė padėjo ka- 
muoliuką ant žalio paviršiaus ir prispaudė rakete. 

— Dėkoju už žaidimą, - ji atsiduso, veide atsispindėjusį pyktį 
pakeitė susitaikymas. — Mes truputį vėliau dar patobulinsime 
žingsnelius. 

Akivaizdu, priešininkų trijulei palengvėjo, ir jie nuslinko į to- 
limiausius kambario kampus. 

Kambarys, kaip visada, buvo prisigrūdęs žmonių, veikiančių 
keisčiausius dalykus. Jis buvo atviras visiems, gerai apšviestas, 
su vienoje sienoje išdėstyta eile grotuotų langų, pro kuriuos pa- 
tekdavo saulės šviesos, o kartais ir lengvo vėjelio. Blizgančios 
baltai dažytos sienos, rodės, atspindi šviesą ir energiją. Pacien- 
tai, dėvintys visokius drabužius — nuo įprastų laisvų chalatų ir 
šlepečių iki džinsų ir švarkų - maklinėjo po kambarį. Šen bei 
ten stovėjo pigios odinės sofos, žalios ir raudonos spalvos, bei 
nudėvėti foteliai, o juose sėdėjo keletas vyrų ir moterų, tyliai 
skaitydami, nepaisydami kambarį pripildžiusio triukšmo. Bent 
jau atrodė, kad jie skaito, tačiau puslapius perversdavo tik ret- 
karčiais. Ant tvirtų medinių kavos stalelių gulėjo keletas pase- 
nusių žurnalų ir apiplyšusių romanų popieriniais viršeliais. Dvie- 
juose kambario kampuose stovėjo po televizorių, aplink juos rin- 
kosi būrys nuolatinių žiūrovų, rytais tarsi ryjančių muilo ope- 
ras. Abudu tartum rėkė skirtingus dialogus, rodydami skirtin- 
gus kanalus, lyg kiekvienos laidos herojai būtų ryžtingai prieši- 
nęsi kitam kanalui. Tai buvo nuolaida, padaryta po to, kai tarp 
skirtingų laidų gerbėjų ėmė kilti beveik kasdienės kovos. 

Francis toliau dairėsi, pastebėjo kelis pacientus, žaidžiančius 
stalo žaidimus, kaip kad „Monopolį“ ar „Riziką“, keletą, stum- 

dančių šachmatus ar šaškes, o dar vienas kitas lošė kortomis. 
Čirvai buvo dienos kambario mėgstamiausias žaidimas. Pokerį 
Gerk piliulė uždraudė po to, kai cigaretės truputį per dažnai 
būdavo naudojamos kaip Žetonai ir kai kurie pacientai ėmė kaupti 
jų atsargas. Šieji buvo mažiau pamišę, ar, Francis pagalvojo, žmo- 
nės, už durų nepalikę visų ryšių su išorės pasauliu po to, kai 
buvo atvežti į ligoninę. Save jis irgi priskyrė tai kategorijai, tam 
pritarė ir jo vidaus balsai. Aišku, dar buvo katos, tiesiog klai- 
džiojantys aplink, kalbantys su niekuo ir su visais tuo pat metu. 
Kai kurie šoko. Kai kurie vos vilko kojas. Kai kurie paskubomis 
bėginėjo pirmyn ir atgal. Tačiau kiekvienas išlaikė savo žingsnių 
tempą, sukeltą tokių tolimų vizijų, kad Francis galėjo tik spėti, 
ką jie ten mato. Jų buvimas liūdino Francį bei truputį gąsdino, 
nes jis bijojo toks tapti. Kartais, pamanė jis, balansuodamas ant 
savosios gyvenimo gijos būdavo arčiau jų nei normalių. Francis 
manė, kad jie pasmerkti. 

Melsva cigarečių dūmų migla siūbavo virš visų. Francis ne- 
kentė to kambario ir stengėsi kiek įmanoma jo vengti. 

"Ei buvo vieta, kur visi duodavo valią savo nesveikoms min- 
tims. 

Kleo, žinoma, valdė teniso stalą ir visa aplink jį. 

Jos audringos manieros ir gąsdinanti išvaizda baugino daugelį 
pacientų, šiek tiek ir Francį. Tačiau šis tuo pat metu galvojo, kad 
ji turi gyvybingumo, kurio taip trūko daugeliui kitų pacientų, ir 
tai jam patiko. Dar žinojo, kad ji gali būti juokinga ir dažnai 
sugebėdavo pralinksminti kitus, o tai buvo retas ir vertingas bruo- 
žas ligoninėje. Kleo pastebėjo Francį, lūkuriuojantį kambario 
pakraštyje, ir smagiai nusišypsojo. 

— Paukšteli! Atėjai su manimi pasivaržyti? 

— Nebent būčiau priverstas, - tarė Francis. 

— Tada aš primygtinai reikalauju. Žadu tave priversti. Prašau... 

Jis priėjo artyn ir paėmė raketę. 

— Man reikia pasikalbėti su tavim apie tai, ką matei tą naktį. 

— Žmogžudystės naktį? Ar toji prokurorė atsiuntė tave su ma- 
nim pasikalbėti? 

Jis linktelėjo. 

— Ar tai susiję su išdaviku, kurio ji ieško? 

— Teisingai. 

Kleo, rodėsi, minutėlę mąsto. Paskui ji pakėlė mažą baltą sta- 
lo teniso kamuoliuką ir įdėmiai į jį įsižiūrėjo. 

— Štai ką tau pasakysiu, — tarė ji, - gali uždavinėti savo klausi- 
mus, kol mes žaisime. Tol, kol atmušinėsi kamuoliuką, aš atsa- 
kinėsiu į tavo klausimus. Tai bus žaidimas žaidime. 

— Aš net nežinau... - pradėjo Francis, bet Kleo nutraukė jo 
protestą atsainiai mostelėdama. 

— Tai iššūkis, — tarė ji. 

Tuomet ji mestelėjo kamuoliuką į orą ir smūgiu pasiuntė Fran- 
cio link. Jis ištiesė ranką virš žaliojo stalo ir atmušė kamuoliu- 
ką. Kleo lengvai jį grąžino, ir erdvę pripildė ritmingas kamuoliu- 
ko, šokinėjančio pirmyn ir atgal, tuksėjimas. 

— Ar galvojai apie tai, ką matei tą naktį? - Francis paklausė, 
siekdamas atremti jos smūgį. 

— Žinoma, - atsakė Kleo, lengvai atmušdama kamuoliuką jam 
atgal, - ir kuo daugiau apie tai mąstau, tuo labiau mane tai intri- 
guoja. Čia, Egipte, kažkas rengiama. Roma irgi turi savo intere- 
sų, ar ne? 

— Kaip? - Francis krenkštelėjo nuo pastangų, tačiau sugebėjo 
nepaleisti kamuoliuko. 

— Tai, ką aš mačiau, truko tik kelias sekundes, - tarė Kleo, — 
tačiau aš manau, kad tai daug reiškė. 

— '"Ięsk, - tarė Francis. 

Kitąsyk Kleo smūgiavo greičiau ir sukčiau, taigi jis turėjo 
atmušti kairiniu smūgiu, tą ir padarė, nustebindamas pats sa- 
ve. Francis pamatė, kaip Kleo išsišiepė, lengvai grąžindama kirtį 
atgal. | 

— Tuo, jog įėjo į kambarį ir apžiūrėjo jį po to, kai padarė tai, 
ką padarė, - pasakė Kleo, - įrodė, kad jis nedaug ko bijo, ar ne? 


JOHN KATZENBACH E PAMIŠĖLIO ISTORIJA 201 


— Nesuprantu, - tarė Francis. 

— Supranti, supranti, — atsakė Kleo, šį kartą lengvai ir lėtai 
atmušdama kamuoliuką stalo viduriu. 

— Mes čia visi kažko bijome, ar ne, Paukšteli? Bijome to, kas 
mūsų viduje, bijome to, kas kitų viduje, arba bijome to, kas iš- 
orėje. Mes bijome keistis. Bijome likti tokie patys. Mes suakme- 
nėjame iš baimės, kai tik įvyksta kas nors neįprasta, šiurpstame, 
kai pasikeičia įprasta rutina. Kiekvienas nori būti kitoks nei visi, 
tačiau čia ir slypi didžiausia grėsmė. Taigi kokie gi mes? Gyve- 
name tokiame pavojingame pasaulyje, kad nepajėgiame jo įveik- 
ti. Ar supranti? 

Viskas, ką sakė Kleo, pagalvojo Francis, tiesa. 

— Tu sakai, kad mes visi belaisviai? 

— Kaliniai. Absoliučiai, - tarė Kieo, - apriboti visko. Sienų. 
Vaistų. Savo pačių minčių. 

Šį kartą ji mušė kamuoliuką stipriau, tačiau ne taip stipriai, 
kad jis nepasiektų atmušti. 

— Tačiau žmogus, kurį aš mačiau, na, jis nebuvo įkalintas, ar 
ne? Arba net jeigu ir buvo, tai mąstė ne taip kaip visi, ar ne? 

Francis mušė kamuoliuką į tinklą ir tasai atriedėjo j0 pusėn. 

— Taškas man, - pasakė Kleo, - paduok. 

Francis švystelėjo kamuoliuką skersai stalo, ir šio taukšėji- 
mas vėl pripildė kambarį. 

— Jis nebijojo, - tarė Francis, — kai atidarė duris į jūsų miega- 
mąjį... 

Kleo pagavo kamuoliuką skrydžio viduryje, sustabdydama var- 
žybas. "Tada pasilenkė virš stalo. 

— Jis turi raktus, — tyliai tarė ji, - turi raktus, kurie gali ką 
atrakinti? Amersto pastato duris? Ar ir kitų pastatų duris? Rak- 
tus, kurie gali atrakinti kitus miegamuosius. Galbūt ir sandėliu- 
kus? Gal dar administracijos kabinetus? O kaip personalo pa- 
talpos, ar jų durims tiks tie jo raktai? Ar jis gali atsirakinti pagrin- 
dinius vartus? Ar gali atsirakinti tuos vartus ir paprasčiausiai iš- 
eiti iš čia kada tik nori? 

Ji metė kamuoliuką atgal, pratęsdama žaidimą. 

Francis minutėlę pagalvojo, po to pasakė: 

— Turi raktus — turi galią, ar ne? 

Klik klik, kamuoliukas daužėsi į stalo paviršių. 

— Galimybė eiti, kur nori, visuomet suteikia galią, - tarė Kleo, 
su baigiamuoju akcentu balse. 

— Raktai daug pasako, - pridūrė ji, — įdomu, iš kur jis juos 
gavo. 

— Kodėl jis įėjo į jūsų kambarį rizikuodamas, kad jį pamatys? 

Kleo neatsakė tol, ko! dar keletą kartų nepasiuntė kamuoliu- 
ko virš tinklo, paskui ištarė: 

— Gal dėl to, jog galėjo tai padaryti. 

Francis tai vėl apsvarstė, po to paklausė: 

— Ar tu tikra, kad neatpažintum jo, jeigu vėl pamatytum? Gal 
prisimeni, koks jo ūgis arba sudėjimas? Kokį nors išskirtinį bruo- 
žą? Ką nors, už ko galėtume užsikabinti... 

Kleo papurtė galvą, tačiau tuoj sustojo. Ji giliai įkvėpė ir susi- 
koncentravo į žaidimą, sulig kiekvienu smūgiu įzaudama vis di- 
desnį pagreitį, versdama kamuoliuką skriete skrieti virš stalo. 
Francis pats stebėjosi, kad jam pavyksta atlaikyti jos tempą, at- 
mušti smūgius iš kairės ir iš dešinės, kiekvieną sykį ryžtingai 
pasitinkant kamuoliuką. Kleo šypsojosi, šokdama į vieną ir į ki- 
tą šoną su baleto šokėjos grakštumu, nederančiu jos stambiam 
sudėjimui. 

— Tačiau, Franci, nei man, nei tau nereikia pamatyti jo veido, 
kad atpažintume, — po minutėlės pasakė ji. - Mums tik reikia 
pastebėti tą požiūrį, kuris čia būtų unikalus. Šioje vietoje. Mūsų 
namuose. Niekas daugiau taip neatrodys, ar ne, Paukšteli? Jei mes 
tai pamatytume, - tęsė ji, - išsyk suprastume, į ką Žiūrime. Tiesa? 

Francis, ištiesęs ranką, truputį per smarkiai trinktelėjo į ka- 
muoliuką. Šis nuskriejo virš stalo, į galinės linijos ribą nepatai- 
kydamas tik per porą colių. Staigiu judesiu Kleo sučiupo ka- 
muoliuką ore, nespėjus jam nulėkti skersai kambario. 

— Truputį per ilgas, — tarė ji, - tačiau ambicingas smūgis, 
Paukšteli. 

Francis pamanė: „Baimių pilnoje vietoje mes ieškome žmo- 
gaus, kuris nebijo nieko“. Iš dienos kambario kampo staiga pa- 
sigirdo kažkieno šauksmai. Jis išgirdo, kad pykstamasi, ir apsi- 
suko. Garsus verksmas, po kurio pasigirdo piktas klyksmas, per- 
skrodė kambarį. Francis padėjo raketę ir žengė tolyn nuo stalo. 

— Darai pažangą, Paukšteli, - Kleo sukikeno, jos juokas per- 
mušė besimezgančių muštynių garsus. 

— Manau, mes turėtume dar kada sužaisti. 


Kol Francis pasiekė Liusi kabinetą, jis turėjo truputėlį laiko pa- 
galvoti apie tai, ką sužinojęs. Liusi rado sėdinčią už pilko plieno 
paprasto rašomojo stalo, atsišliejusią į sieną. Rankas ji laikė su- 
kryžiavusi ir stebėjo Piterį. Tasai sėdėjo, o ant stalo priešais jį 
atidaryti gulėjo trys rudo šiurkštaus popieriaus segtuvai. Dar 
ant stalviršio buvo paskleistos aštuoni su dešimt spalvotos, žvil- 
gančios nuotraukos, paprasti nespalvoti nusikaltimo vietos Žže- 
mėlapiai, išmarginti rodyklėmis, apskritimais ir pastabomis, bei 
dalykiniai raštai. Juose buvo pažymėtos nusikaltimų detalės. Taip 
pat ten buvo koronerio išvados ir nusikaltimo vietos nuotrau- 
kos, fotografuotos iš oro. Franciui įėjus į kambarį, Piteris pakė- 
lė galvą. Jis atrodė susierzinęs. 

— Labutis, Franci, - tarė jis, - kaip sekasi? 

— Po truputį, - atsakė Francis. - Kalbėjausi su Kleo. 

— Gal ji pateikė tau detalesnį apibūdinimą? 

Francis papurtė galvą. Jis mostelėjo į krūvas dokumentų ir 
nuotraukų. 

— Atrodo nemažai, - tarė. 

Anksčiau jis niekad nebuvo matęs, kiek popierių įprastai lydi 
žmogžudystės tyrimą, ir tai padarė jam įspūdį. 

— Nemažai, tačiau beveik nieko nesako, - atsiliepė Piteris. 

Liusi pritardama linktelėjo galvą. 

— Tačiau, antra vertus, gali 17 daug sakyti, - pridūrė jis. 

Liusi perkreipė veidą, lyg ta pastaba būtų skausminga arba 
kelianti nepatogumų. 

— Nesuprantu, - ištarė Francis. 

— Na, - lėtai pradėjo Piteris, tačiau kalbėdamas netruko įsi- 
bėgėti, — mes turime tris nusikaltimus, visus įvykdytus skirtin- 
gose apygardose, greičiausiai, nes kūnai po mirties buvo perkel- 
ti į kitas vietas. Tai reiškia, jog tiksliai neaišku, kas atsako už 
bylos tyrimą, o tai visuomet sukelia biurokratinę maišalynę, netgi 
kai įsikiša valstybinė policija. Dar turime aukas, kurių kūnai bu- 
vo paveikti oro sąlygų, surasti skirtingos suirimo stadijos, dėl to 
labai sunku arba beveik neįmanoma aptikti jokių įkalčių. Nusi- 
kaltimai, kiek galima spręsti iš detektyvų ataskaitų, buvo įvyk- 
dyti aukas pasirinkus atsitiktinai, nes nužudytos moterys turėjo 
mažai panašumų, jei išvis turėjo, išskyrus kūno tipą, šukuoseną 
ir amžių. Trumpi plaukai ir lieknas sudėjimas. Viena buvo pada- 
vėja, kita — koledžo studentė, trečia — sekretorė. Jos viena kitos 
nepažinojo. Negyveno kaimynystėje. Jų praktiškai niekas nesie- 
jo, išskyrus tą nelaimingą faktą, kad kiekviena keliavo namo vie- 
na ir kokiu nors viešuoju transportu — žinot, metro arba auto- 
busais — ir kiekvienai reikėjo nueiti keletą kvartalų tamsiomis gat- 
vėmis, kad grįžtų namo. Tuo metu jos buvo itin pažeidžiamos. 

— Kantriam žmogui būtų visai nesunku jas pastebėti ir pasek- 
ti, - tarė Liusi. 

Piteris sekundę sudvejojo, lyg Liusi žodžiai būtų jam sukėlę 
kokį nors klausimą. Francis matė, kad ant liežuvio galo jam 
sukasi kažin kokia replika, tačiau Piteris nėra tikras, ar ją ver- 
ta sakyti garsiai. Galiausiai, po kelių sekundžių, Piteris atsilo- 
šė ir tarė: 

— Skirtingos jurisdikcijos. Skirtingos vietos. Skirtingos įstai- 
gos. Viskas sueina į viena... 

— Teisingai, — atsargiai tarė Liusi, lyg jai staiga būtų prireikę 
įdėmiai rinktis žodžius. 

— Įdomu, - atsiliepė Piteris. Paskui jis pasilenkė į priekį, vėl 

žiūrėdamas į popierius, paskleistus ant stalo, ir lėtai juos visus 
tyrinėdamas. Po sekundėlės nustojo žiūrėti ir paėmė tris nuo- 
traukas, kuriose buvo pavaizduotos dešinės aukų rankos. Minu- 
tėlę jis žvelgė į sužalotus pirštus. 

— Suvenyrai, — gyvai pasakė, - klasika. 

— Ką turi galvoje? — pasiteiravo Francis. 

— Tiriant serijinius žudikus, — tyliai pratarė Liusi, - pastebė- 
ta, kad jiems būdinga bendras bruožas - tai žudiko poreikis ką 
nors paimti iš aukos, kad vėliau galėtų dar kartą išgyventi tą 
potyrį. 

— Paimti? 

— Plaukų sruogą. Drabužio lopinėlį. Kūno dalį. 

Francis sudrebėjo. Tuo metu jis pasijuto jaunas, jaunesnis nei 
kada nors, ir nusistebėjo, kaip mažai Žino apie pasaulį, o Piteris 
ir Liusi, kurie buvo ne daugiau nei aštuoneriais, gal dešimt metų 
vyresni už jį, Žinojo tiek daug. 

— Tačiau sakei, jog supratai, ir daug, — tarė Francis. - Ką, 
pavyzdžiui? 

Piteris pažvelgė į Liusi, ir jų akys sekundėlę susitiko. Francis 
įdėmiai Žiūrėjo į jaunąją prokurorę ir pamanė, kad jo klausimas 
peržengė tam tikrą ribą. Žinojo, kad būna momentų, kai pa- 
rinkti ir ištarti žodžiai staiga sukuria tiltus ir jungtis, ir jis spėjo, 
jog dabar kaip tik tokia akimirka. 

— Visa tai rodo, Franci, - tarė Piteris draugui, tačiau Žiūrėjo į 
jaunąją moterį, - kad Stypenos Angelas žino, kaip vykdyti to- 
kius nusikaltimus, kurie sukeltų žmonėms, bandantiems jį su- 
stabdyti, neišmatuojamų problemų. Tai reiškia, kad jis pasižymi 
protu. Taip pat nemažai išmano, bent jau apie žudymą. Kai pa- 
galvoji, juk apskritai tėra tik du būdai, kaip išaiškinti nusikalti- 
mus, Paukšteli. Pirmasis, ir geriausias — kai nusikaltimo vietoje 
surenkama daug įkalčių, neišvengiamai vedančių viena krypti- 
mi. Pirštų atspaudai, drabužių plaukeliai, žmogžudystei naudoti 
ginklai bei kraujo pėdsakai, jais galima sekti, o kartais netgi liu- 
dytojų parodymai. Šituos dalykus galima suporuoti su aiškiais 

motyvais, pavyzdžiui, draudimo išmoka arba apiplėšimu, arba 
piktu ginču tarp išsiskyrusios porelės. 

— O koks kitas būdas? — paklausė Francis. 

— Ogi toks, kad randi įtariamąjį ir tuomet ieškai, kas jį sieja su 
nutikusiais įvykiais. 

— Skamba, lyg būtų apverstas pirmasis būdas. 

— Taip ir yra, - tarė Liusi. 

— Ar šis sunkesnis? 

Piteris atsiduso. 

— Sunkesnis? Taip. Toks ir yra. Ar jį įmanoma įgyvendinti? Taip. 

— Tai gerai, - pasakė Francis. Jis pažiūrėjo į Liusi, — aš susirū- 
pinčiau, jei to, ką mums reikia padaryti, būtų neįmanoma įgy- 
vendinti. 

Piteris prapliupo juokais. 

— Iš tiesų, Paukšteli, tereikia panaudoti kai kurias kitas prie- 
mones, kad išsiaiškintume, kas per vienas tasai Angelas. Mes 
sukuriame potencialių įtariamųjų sąrašą ir tada siauriname jį, 
kol būname daugmaž tikri, kas jis. Ar mažų mažiausiai turime 
kelis potencialių žudikų vardus. Tada šiems įtariamiesiems pri- 
taikome tai, ką Žinome apie kiekvieną nusikaltimą. Tikiu, kad 
vienas išsiskirtų. Kai tik tai pamatysime, visai nebus sunku nu- 
statyti jo ryšį su aukomis. Viskas susiję, tik mes dar nežinome 
kaip. Tačiau šioje popierių, įkalčių ir ataskaitų maišalynėje tik- 
rai bus kas nors, dėl ko jis įklius. 

Francis giliai įkvėpė. 

— Ką turi galvoje, sakydamas „kitos priemonės“? — paklausė jis. 

Piteris šyptelėjo. 

— Nagi, mano jaunasis drauge, čia šuo ir pakastas. Tai mums 
ir reikia išsiaiškinti. Šioje vietoje yra kažkas, nesantis tas, kuo jį 
visi laiko. Jame slypi visai kitokia beprotybė, Paukšteli, bet jis 
velniškai puikiai ją užslėpęs. Mes tiesiog turime išsiaiškinti, kas 
apsimetinėja. 

Francis žvilgtelėjo į Liusi, kuri lingavo galvą aukštyn žemyn. 

— Žinoma, - iš lėto pridūrė ji, - lengviau pasakyti, nei padaryti. 


Dvyliktas skyrius 


Kartais linija, skirianti sapnus ir tikrovę, labai miglota. Man sun- 
ku tiksliai pasakyti, kas yra kas. Manau, kad dėl to man reikia 
gerti tiek daug vaistų, tarsi tikrove būtų galima priartinti su che- 
mija. Praryk pakankamai miligramų tos ar kitos piliulės ir vėl 
galėsi suvokti pasaulį. Liūdna, tačiau tai tiesa, ir vis dėlto vaistai 
atlieka savo darbą, ir be to, dar daugelį ne tokių malonių pašali- 
nių darbelių. Spėju, kad apskritai tai teigiama. Tiesiog priklauso 
nuo to, ar labai vertini pasaulio suvokimą. 

Šiuo metu aš jam visiškai neteikiau vertės. 

Miegojau, nežinau kiek valandų, ant savo kambario grindų. Nuo 
lovos pasiėmiau pagalvę ir antklodę bei išsitiesiau šalimais visų 
savo žodžių, nenorėdamas jų palikti, beveik kaip rūpestingas gim- 
dytojas, bijantis naktį pasitraukti nuo sergančio vaiko lovos. Grin- 
dų lentos buvo kietos, ir atsibudus mano sąnariai skausmu garsiai 
protestavo. Aušros šviesa liejosi į kambarį, lyg heroldo trimitas, 
skelbiantis ką nors nauja, ir aš pakilau toliau vykdyti savo užduo- 
ties, ne visai atsigavęs, tačiau mažų mažiausiai nebe toks išgverėes. 

Vieną ar dvi minutėles dairiausi aplink, norėdamas įsitikinti, 
kad esu vienas. 

Angelas buvo netoliese, aš tai žinojau. Jis nepasitraukė. Tai ne 
jo stilius. Tačiau ir nesislėpė už mano peties. Mano visi pojūčiai 

buvo įtempti, nepaisant kelių valandų miego. Jis buvo arti. Stebė- 
jo. Laukė. Kažkur netoliese. Tačiau kambarys buvo tuščias, bent 
jau šiuo metu, ir aš pajutau šiokį tokį palengvėjimą. Vieninteliai 
aidintys balsai buvo mano paties. 

Bandžiau sau sakyti, kad turiu būti labai atsargus. Valstybinė- 
je Vakarų ligoninėje mes trise susijungėme prieš jį. Tačiau tai vis 
tiek nebuvo lygi kova. Dabar vienas savo bute bijojau išvis nepa- 
jėgsiąs kovoti. 

Pasisukau į sieną. Prisiminiau, kaip uždaviau Piteriui klausi- 
mą, O jis žvaliu tonu atsakė: 

— Detektyvo darbe svarbiausia nuolatinis ir atidus faktų tyri- 
mas. Kūrybingas mąstymas visada sveikintinas, tačiau nenukryps- 
tant nuo žinomų detalių. 

Aš balsu nusijuokiau. Šį kartą mane užplūdo ironija, ir aš at- 
sakiau: 

— Tačiau tada suveikė ne tai, ar ne? 

Galbūt tikrame pasaulyje, ypač šiomis dienomis, esant DNR 
tyrimams bei elektroniniams mikroskopams ir teismo tyrimams, 
patobulintiems mokslo, technologijų ir moderniausių sugebėjimų, 
Angelą surasti nebūtų buvę taip painu. Galbūt netgi visai nesudė- 
tinga. Įdėkite reikiamas substancijas į mėgintuvėlį, truputį to, tru- 
putį ano, perleiskite per dujų chronometrą, pritaikykite šiek tiek 
kosmoso amžiaus technologijų, gaukite kompiuterio atsakymus, 
ir rasite ieškomą žmogų. 

Tačiau tuomet ten, Valstybinėje Vakarų ligoninėje, mes neturė- 
jome tokių dalykų. Nė vieno iš jų. 

Mes teturėjome tiktai save. 


Vien Amersto pastate buvo beveik trys šimtai vyriškosios lyties 
pacientų. Kituose pastatuose buvo po dvigubai daugiau, taigi iš 
viso ligoninėje gyveno beveik du tūkstančiai šimtas. Moterų bu- 
vo šiek tiek mažiau, šimtas dvidešimt penkios Amerste ir trupu- 
tį daugiau nei devyni šimtai visoje ligoninėje. 


JOHN KATZENBACH Iš PAMIŠĖLIO ISTORIJA 209 


Seselės, praktikantai, sanitarai, apsaugos darbuotojai, psicho- 
logai ir psichiatrai padidino žmonių skaičių ligoninėje iki dau- 
giau nei trijų tūkstančių. Tai nebuvo pats didžiausias pasaulis, 
pamanė Francis, bet vis tiek gausus. 

Nuo tos dienos, kai atvyko Liusi Džons, Francis su visai kito- 
kiu susidomėjimu ėmėsi tyrinėti koridoriumi vaikštančius žmo- 
nes. Mintis, jog tarp jų yra žudikas, nedavė jam ramybės, ir Fran- 
cis pastebėjo, kad gręžiojasi ir sukinėjasi, kai tik kas prisiartina 
prie jo iš užnugario. Suprato, kad tai neprotinga ir kad jo bai- 
mės ne vietoje. Tačiau atsikratyti nuolatinės grėsmės jutimo bu- 
vo labai sunku. 

Daug laiko praleido, bandydamas užmegzti akių kontaktą vie- 
toje, kurioje nebuvo galima to pakęsti. Jį supo visokios psichi- 
kos ligos, įvairaus sunkumo, ir Francis nežinojo, kaip į jas visas 
žiūrėti, kad pastebėtų vieną, visai kitokią. Jo paties vidaus balsų 
klegesys dar prisidėjo prie visame kūne jaučiamo nervingumo. 
Jautėsi truputėlį panašiai, lyg būtų pilnas netvarkingai lakstan- 
čių elektros impulsų, besistengiančių rasti vietą, kur galėtų įsi- 
kurti. Pastangos pailsėti nedavė vaisių, todėl Francis jautėsi iš- 
sekęs. 

Piteris Gaisrininkas visai neatrodė toks prislėgtas. Iš tiesų, 
kaip pastebėjo Francis, kuo blogiau jis pats jautėsi, tuo geriau, 
rodos, darėsi Piteriui. Pastarojo balsas skambėdavo greičiau, ir 
jis skubiau žingsniuodavo koridoriais. Neapibrėžtas liūdesys, žen- 
klinęs jį, pirmąsyk atvykusį į Valstybinę Vakarų ligoninę, buvo 
nustumtas šalin. Piteris tryško energija, kurios Francis pavydė- 
j0, nes pats tebuvo kupinas baimės. 

Tačiau laikas, praleistas su Liusi ir Piteriu mažame kabinete, 
sugebėjo padėti jam suvaldyti baimę ir pavydą. Mažoje erdvėje 
pritilo netgi jo vidaus balsai ir jis galėjo klausytis jų sakomų žo- 
džių palyginti ramiai. 

Pirmiausia, kaip jam paaiškino Liusi, reikėjo rasti būdą, kaip 
susiaurinti potencialių įtariamųjų ratą. Jai buvo pakankamai 

nesunku, sakė ji, peržiūrėti visų ligoninės pacientų bylas ir api- 
brėžti, kurie iš jų galėjo nužudyti tas kitas aukas, kurios, jos ma- 
nymu, buvo susijusios su Trumpos Blondinės nužudymu. Be šio, 
ji turėjo dar trijų nužudymų datas. Kiekvienos žmogžudystės įvyk- 
dymą ir kūno suradimą skyrė kelios dienos ar savaitės. Buvo aiš- 
ku, jog didžioji pacientų dalis nė nebuvo lauke tuo laiku, kai buvo 
įvykdyti šie trys nužudymai. Ilgalaikius pacientus, ypač vyresnio 
amžiaus, buvo galima drąsiai išbraukti iš tyrimo proceso. 

Šios pirminės apklausos ji neaptarė nei su daktaru Gulptililiu, 
nei su ponu Evansu, nors Piteris ir Francis žinojo, ką ji veikia. 
Tai sukėlė šiokią tokią įtampą, kai ji paprašė pono Blogio paro- 
dyti Amersto pastato sąrašus. 

— Žinoma, — tarė jis, — aš laikau pirmines dosjė spintoje, savo 
kabinete. Galite užeiti ir peržiūrėti jas, kada tik norite. 

Liusi stovėjo šalia savo kabineto. Buvo ankstyva popietė, o 
ponas Blogis tą rytą jau dukart buvo atėjęs, garsiai pabeldęs į 
duris ir paklausęs, ar negalėtų kuo padėti, bei primindamas Fran- 
ciui ir Piteriui, kad įprastinė grupinė terapija vyksta pagal tvar- 
karaštį, kaip visada, ir jiems ten būtina dalyvauti. 

— Dabar puikiai tinka, - tarė ji ir žengė tolyn koridoriumi, 
tačiau ponas Blogis ją sustabdė. 

— Tik jūs, — šaltai pasakė jis. - Be tų dviejų. 

— Jie man padeda, - atsikirto ji. - Jūs tą Žinot. 

Atsakydamas ponas Blogis linktelėjo, tačiau tuoj pat linksėji- 
mą pakeitė neigiamas galvos kraipymas į šonus. 

— Taip, gal ir padeda, - lėtai tarė jis, - tai mes dar pamatysi- 
me, nes, kaip jūs gerai žinote, aš turiu abejonių. Tačiau tai nesu- 
teikia jiems teisės skaityti slaptų kitų pacientų bylų. Tose dosjė 
yra delikačios asmeninės informacijos, surinktos per gydymo se- 
ansus, ir aš negaliu leisti, kad tą informaciją tyrinėtų kiti mūsų 
mažosios ligoninės klientai. Tai būtų neetiška iš mano pusės bei 
pažeistų valstybės įstatymus, liepiančius saugoti įrašų privatu- 
mą... Jūs turėtumėt tai Žinoti, panele Džons. 

Liusi minutėlę svarstė jo žodžius. 

— Atleiskite, — lėtai atsakė ji, - jūs, žinoma, teisus. Aš tiesiog, 
pamaniau, kad kritiška situacijos padėtis suteiks šiokią tokią 
veiksmų laisvę. 

Jis nusišypsojo. 

- Žinoma. Aš ir noriu suteikti jums kuo didesnę laisvę gaudy- 
ti vėją laukuose. Tačiau negaliu pažeisti įstatymų, ir iš jūsų pu- 
sės nesąžininga mane ar ką nors kitą iš prižiūrinčio personalo 
versti tai daryti. 

Ponas Evansas nešiojo ilgus rudus plaukus ir akinius metali- 
niais rėmeliais, tai darė jo išvaizdą šiek tiek netvarkingą. Kaip 
kontrastą šiam įspūdžiui, jis dažnai dėvėjo baltus marškinius ir 
kaklaraištį, nors jo batai visad būdavo aptrinti ir nudėvėti. Fran- 
ciui rodėsi, kad jis nenorėjo būti priskirtas nei prie maištininkų 
pasaulio, nei prie status guo žemės. Nenoras būti nė vieno iš jų 
dalimi stūmė poną Evansą į nepatogią padėtį, mąstė Francis. 

— Teisingai, — tarė ji, - aš net nenorėčiau to daryti. 

— Labiausiai dėl to, kad man dar reikėtų gauti iš jūsų kokį 
nors realų įrodymą, jog mistiškoji persona, kurią jūs persekioja- 
te, iš tiesų Čia yra. 

Ji iš pradžių nieko neatsakė, tik nusišypsojo. 

— "Taigi, - tarė ji po nemaloniai juodu gaubusios trumpos ty- 
los, - kokius būtent įrodymus jūs norėtumėte gauti? 

Evansas irgi nusišypsojo, lyg jam būtų labai smagu fechtuotis 
žodžiais. Dūris. Gynyba. Smūgis. 

— Ką nors daugiau nei įtarimus, — tarė jis, - galbūt patikimą 
liudytoją, nors neįsivaizduoju, iš kur tokį ištrauktumėte psichiat- 
rijos ligoninėje, - pastarąjį sakinį jis ištarė truputį nusijuokda- 
mas, lyg sakytų pokštą, - ar galbūt ginklą, kuriuo buvo įvykdy- 
tas nužudymas ir kuris iki šiol nerastas. Kai ką konkretaus. Kai 
ką patikimo... — vėl rodėsi, kad jam labai linksma. — Žinoma, 
kaip jūs jau tikriausiai supratote, „konkretus“ ir „patikimas“ nėra 
labai tinkamos sąvokos mūsų mažam pasaulėliui čia. Taip pat 

žinote, lygiai kaip ir aš, kad statistiškai psichikos ligoniai daug, 
daug dažniau žaloja patys save negu kitus. 

— Galbūt žmogus, kurio aš ieškau, nėra būtent toks, kurį jūs 
pavadintumėte psichikos ligoniu, - tarė Liusi, - jis visiškai kito- 
kios kategorijos. 

— Na taip, - paskubomis atsiliepė Evansas, - taip iš tiesų gali 
būti. Tiesą sakant, greičiausiai taip ir yra. Tačiau pas mus daug 
gausiau pirmosios kategorijos Žmonių negu jūsų paminėtos ant- 
rOSIOS. 

Pasakęs tai, jis lengvai nusilenkė ir mostelėjo ranka, rodyda- 
mas savo kabineto link. 

— Ar vis dar norėtumėte peržiūrėti bylas? — tarė jis. 

Liusi pasisuko į Piterį ir Francį. 

— Man reikia eiti darbuotis. Bent jau pradėti. Susitiksime 
vėliau. 

Piteris piktai pažvelgė į poną Evansą, kuris nežiūrėdamas at- 
gal nusivedė Liusi Džons koridoriumi, nuvaikydamas prie jo pri- 
artėjusius pacientus trumpais, kapotais rankos judesiais. Fran- 
cis pagalvojo, kad jis panašus į žmogų, mačete kapojantį sau 
kelią per džiungles. 

— Būtų labai smagu, - pašnibždomis pasakė Piteris, - jeigu 
pasirodytų, kad tai šitas kalės vaikas yra mūsų ieškomas Žmo- 
gus. Tai tikrai būtų ypatinga, ir visas čia praleistas laikas tikrai 
būtų to vertas. 

Tada jis prapliupo trumpu juoku. 

— Ak, tiek to, Paukšteli. Pasaulis niekad nebūna taip patogiai 
sutvarkytas. Be to, juk Žinai, kad sakoma: „Būk atsargus ko nors 
norėdamas“. 

Tačiau net ir kalbėdamas jis nepaleido iš akių pono Evanso, 
manevruojančio koridoriumi. Gaisrininkas palūkėjo kelias mi- 
nutėles, tada pridūrė: 

— Einu pasišnekėsiu su Napoleonu, - Piteris atsiduso, — bent 
jau turėsime aštuoniolikto amžiaus požiūrį į visa šita. 


JOHN KATZENBACH iš PAMIŠĖLIO ISTORIJA 213 


Francis būtų prie jo prisidėjęs, tačiau dvejojo, kol Piteris ap- 
sisuko ir beveik tekinas pasileido dienos kambario link. Tuo mo- 
mentu jis pamatė Didįjį Juoduką, atsišliejusį į koridoriaus sieną 
ir dūmijantį cigaretę, jo balta uniforma maudėsi pro langą krin- 
tančiuose saulės spinduliuose ir rodėsi, kad jis švyti. Dėl kažko- 
kios priežasties nuo šviesos Didžiojo Juoduko oda atrodė dar 
tamsesnė, ir Francis pamatė, kad sanitaras visą laiką juos stebė- 
j0. Jis priėjo arčiau, ir didysis vyriškis atsitraukė nuo sienos bei 
numetė savo cigaretę ant grindų. 

— Blogas įprotis, - tarė Didysis Juodukas. - Jis lygiai taip pat 
gali tave nužudyti kaip ir bet kas kitas čia. Tikriausiai. Negali 
būti toks tikras dėl to, kai čia vyksta tokie dalykai. Tačiau nesi- 
taikstyk su tuo, kaip kad daro visi kiti, Paukšteli. Čia yra daugy- 
bė bjaurių įpročių. Nieko negalime padaryti. Pasistenk vengti 
blogų įpročių, Paukšteli, ir pamatysi, jog anksčiau ar vėliau iš 
čia ištrūksi. 

Francis neatsakė. Jis tik Žiūrėjo, kaip sanitaras stebi korido- 
rių, žvelgdamas tai į vieną, tai į kitą pacientą, tačiau aiškiai gal- 
vodamas apie kažką visai kita. 

Po minutėlės Francis paklausė: 

— Kodėl jie vienas kito nekenčia, pone Mūzi? 

Didysis Juodukas tiksliai neatsakė į šį klausimą, tik ištarė: 

— Žinai, pietuose, kur aš gimiau, buvo tokių senų moterų, 
kurios jausdavo oro pasikeitimus. Jos žinodavo, kada iš van- 
denyno ketina atūžti audra, ir ypač per vėtrų sezoną, jos visa- 
da vaikštinėdavo aplink, uostydamos orą, kartais murmėdamos 
giesmeles ar užkeikimus, kartais mėtydamos kaulus ir jūros 
kriaukles ant audeklo gabalo. Panašu į raganavimą, sakyčiau, 
ir dabar, kai esu išsilavinęs Žmogus, gyvenantis moderniame 
pasaulyje, Paukšteli, aš tikiu kitokiais dalykais negu tie burtai 
ir užkalbėjimai. Tačiau bėda ta, kad jos visada būdavo teisios. 
Ateinant audrai, jos sužinodavo tą gerokai anksčiau nei bet 
kas kitas. Jos liepdavo žmonėms suginti į vidų galvijus, sutvir- 

tinti namų stogus, galbūt netgi sukaupti vandens atsargų kriti- 
niam atvejui, apie kurį niekas nė negalvodavo. Tačiau kuris vis 
tiek ateidavo. Kai pagalvoji, atrodo nesąmonė, o kai negalvoji, 
atrodo rimta. 

Jis nusišypsojo ir uždėjo ranką Franciui ant peties. 

— Ką manai, Paukšteli? Pažiūrėjęs, kaip tie du elgiasi, jauti 
artėjant audrą, ar ne? 

— Aš vis tiek nesuprantu, pone Mūzi. 

Didysis vyras papurtė galvą. 

— Leisk man pasakyti štai ką: Evansas turi brolį. Galbūt tai, ką 
padarė Piteris, kažkaip pakenkė tam jo broliui. Taigi, kai Piteris 
čia atvyko, Evansas pasistengė tapti atsakingas už jo įvertinimą. 
Jis pasistengė, kad Piteris sužinotų, jog kad ir ko Gaisrininkas 
pageidautų, Evansas velniškai pasistengs, kad jis to negautų. 

— Tačiau taip nesąžininga, - tarė Francis. 

— Nesakiau nieko apie sąžiningumą, Paukšteli. Nesakiau, kad 
tai, kas vyksta, yra bent kiek sąžininga. Tiesiog sakiau, kad ši 
bėda bėdutė linksta visai negera kryptimi, argi ne? 

Didysis Juodukas patraukė ranką ir įsikišo ją į kišenę. Kai jis 
taip padarė, raktų ryšulys prie jo diržo žvangtelėjo. 

— Pone Mūzi, šitie raktai... ar galite su jais čia visur įeiti? 

Jis linktelėjo. 

— Visur čia. Taip pat ir kituose pastatuose. Atrakinti duris 
toriaus vienutes. Nori išeiti pro pagrindinius vartus, Franci? Štai 
šie raktai tau padės rasti kelią. 

— Kas dar turi tokius raktus? 
ir mano brolis. Pagrindinis personalas. 

— Ar iie visąlaik žino, kur yra kiekvienas raktų rinkinys? 

— Turėtų. Tačiau, kaip dažnai čia nutinka, dalykai, kurie turė- 
tų būti, nebūtinai yra. 

Jis nusijuokė. 

- Žiūrėk tu man, Paukšteli, pradedi uždavinėti klausimus kaip 
panelė Džons ir Piteris. Jis gerai moka uždavinėti klausimus. 
Mokaisi ir tu. 

Francis nusišypsojo, atsakydamas į komplimentą. 

— Įdomu, - tarė jis, — ar visi tie raktų ryšulėliai visąlaik per- 
skaičiuojami? 

Didysis Juodukas papurtė galvą. 

— Ne visai tokį klausimą užduodi, Paukšteli. Bandyk dar kartą. 

— Ar kurių nors raktų trūksta? 

— Taip. Va kur klausimas, ar ne? Taip. Vieno raktų rinkinio 
trūksta. 

— Ar jų kas nors ieškojo? 

- Taip. Tačiau „ieškojo“ ne visai tas žodis. Žmonės tiesiog 
pasižiūrėjo į tas vietas, kur jie galėtų būti, ir kai ten nerado, 
pasidavė. 

— Kas juos pametė? 

— Nagi, - išsišiepdamas pasakė Didysis Juodukas, - tasai žmo- 
gus būtų mūsų gerasis draugas, ponas Evansas. 

Didysis sanitaras prapliupo juoku, o atmesdamas galvą pa- 
stebėjo ateinantį savo mažąjį brolį. 

— Ei! — pašaukė jis, - Paukštelis pradeda kai ką išsiaiškinti. 

Francis pamatė, kaip seselės, budinčios koridoriaus viduryje, 
poste už grotų, pasižiūrėjo į juos ir nusišypsojo, lyg išgirdusios 
kokį pokštą. Mažasis Juodukas irgi šyptelėjo, neskubiai eida- 
mas jų link. 

— Žinai ką, Franci? - tarė jis. 

— Ką, pone Mūzi? 

— Kai išsiaiškinsi, kaip čia, šiame pasaulyje, viskas veikia, — 
kalbėjo jis, plačiai mostelėdamas ranka, rodydamas aplink į li- 
goninės patalpas, - kai gerai įkirsi, kas čia vyksta, tai, pasakysiu 
tau tiesą, suprasti išorinį pasaulį, kuris už sienų, tau nebus sun- 
ku. Jei tik gausi šansą. 

— Kaip man gauti tą šansą, pone Mūzi? 

— Nagi, ar tai ne puikus klausimas, mažasis broliuk? Tai didy- 
sis klausimas, kuris čia užduodamas kiekvieną dieną, kiekvieną 
minutę. Kaip džentelmenui gauti šį šansą. Būdų yra, Paukšteli. 
Mažų mažiausiai daugiau nei vienas. Tačiau nėra paprastų „taip“ 
ir „ne“ taisyklių. Daryk taip. Daryk anaip. Gauk šansą. Ne-a, 
visai ne taip. Turi rasti savo nuosavą taką. Tu išsikapstysi, Paukš- 
teli. Turi tik pamatyti tą takelį. Štai kur problema, ar ne? 

Francis nežinojo ką atsakyti, tačiau pamanė, kad vyresnysis 
iš brolių neabejotinai klysta. Taip pat, jis manė, kad nepajėgtų 
perprasti jokio pasaulio. 

Giliai jo viduje sušurmuliavo keletas balsų, ir jis stengėsi 
įsiklausyti, ką jie sako, nes įtarė balsus turint nuomonę ar dvi. 
Tačiau kai susikaupė, pamatė, jog abu sanitarai į jį Žiūri, stebė- 
dami, kaip jo veidas atspindi vidinę būseną, ir jis minutėlę pa- 
sijuto nuogas, lyg jam būtų nuplėšti drabužiai. Taigi, užuot klau- 
sęsis, jis nusišypsojo kaip begalėdamas maloniau ir nuėjo kori- 
doriumi, greitai žingsniuodamas į taktą su viduje aidinčiomis 
abejonėmis. 


Liusi sėdėjo už stalo pono Evanso kabinete, o Evansas rausėsi 
vienoje iš savo keturių kartotekų, išrikiuotų prie sienos. Jos akis 
patraukė vestuvinė nuotrauka stalo kampe. Ji pamatė Evansą, šiek 
tiek trumpiau kirptais ir sulaižytais plaukais, dėvintųį mėlyną smul- 
kiai dryžuotą dalykinį kostiumą, kuris tik pabrėžė jo liesą sudėji- 
mą, 0 šalia jo stovėjo jauna moteris balta suknele, vargiai tesle- 
piančia aiškų nėštumą. Garbanotuose ruduose plaukuose ji segė- 
j0 gėlių vainiką. Pora stovėjo viduryje grupelės žmonių, kurių am- 
Žius įvairavo nuo labai senų iki labai jaunų, ir visi jie šypsojosi 
šypsenomis, kurias Liusi neabejodama atpažino kaip priverstines. 
Tarp vestuvininkų stovėjo vyras plačia kunigo sutana, kurios auk- 
siniuose apsiuvuose atsispindėjo fotoaparato blykstė. Jo ranka bu- 
vo uždėta Evansui ant peties, ir, įdėmiau įsižiūrėjusi, Liusi pama- 
tė, kad jis nepaprastai panašus į psichologą. 

— Jūs turite brolį dvynį? — paklausė ji. 

Evansas pažvelgė į ją, pamatė, kad jos akys įsmeigtos į nuo- 
trauką, ir atsisuko į Liusi su pilnu glėbiu geltonų bylų segtuvų. 

— Šeimos bruožas, — tarė jis, - mano dukterys irgi dvynės. 

Liusi apsidairė, tačiau niekur nepamatė jų nuotraukos. Evan- 
sas pastebėjo jos tyrinėjantį žvilgsnį ir pridūrė: 

— Jos gyvena su motina. Pakanka pasakyti, kad mums kilo 
šiokių tokių nesutarimų. 

— Užjaučiu, - tarė Liusi, nors jai norėjosi pasakyti, kad tai ne 
priežastis nepasikabinti dukrų nuotraukos. 

Jis gužtelėjo pečiais. Metė ant stalo priešais ją bylas. Jos gar- 
siai dunkstelėjo. 

— Užaugęs su dvyniu, pripranti prie tų visų juokelių. Jie visi 
panašūs, žinote. Du žirniai ankštyje. Kaip jus atskiria vieną 
nuo kito? Ar jūs, vaikinai, abudu mąstote tas pačias mintis? 
Kai leidi visus savo gyvenimo metus, žinodamas, kad veidrodi- 
nis tavo atvaizdas miega antrame dviaukštės lovos aukšte, tai 
keičia tavo pasaulio supratimą. Į gerąją ir į blogąją pusę, pane- 
le Džons. 

— Jūs identiški dvyniai? — paklausė ji, daugiausia todėl, kad 
palaikytų pokalbį, nes vienintelis žvilgsnis į nuotrauką savaime 
piršo atsakymą. 

Evansas minutėlę padvejojo prieš atsakydamas. Jo akys su- 
siaurėjo, o balse pasigirdo ledinis šaltis. 

— Anksčiau buvome. Dabar jau nebe. 

Ji klausiamai į jį pasižiūrėjo. 

Evansas kartelį kostelėjo ir pridūrė: 

— Kodėl gi jums nepasiteiravus apie tai savo naujojo draugo 
ir kolegos detektyvo? Nes jis tikrai geriau paaiškintų viską negu 
aš. Paklauskite Piterio Gaisrininko, vaikino, kuris gesina gais- 
rus, nors pats juos sukelia. 

Ji nežinojo, ką atsakyti, ir tik prisitraukė arčiau bylas. Ponas 
Evansas atsisėdo priešais ją, atsilošė atgal, atsipalaidavo sukry- 

žiuodamas kojas ir stebėdamas, ką ji daro. Liusi nepatiko, kaip 
jo žvilgsnis lyg kulka skrodė orą aplink ją, ir nuo jo kruopštaus 
tyrinėjimo ji pasijuto nepatogiai. 

— Gal norėtumėte padėti? — paskubomis paklausė ji, — tai, ką aš 
ketinu daryti, visai nesudėtinga. Tiesą sakant, aš tik norėčiau at- 
rinkti vyrus, kurie buvo ligoninėje tuo metu, kai įvyko viena ar kita 
iš tų trijų Žmogžudysčių. Kitais žodžiais tariant, jei jie buvo čia... 

Jis pertraukė ją: 

— „„tuomet jie negalėjo būti ten. Tereikia paprasčiausiai su- 
tikrinti datas. 

— Teisingai, - pasakė Liusi. 

— Išskyrus tai, kad yra detalių, kurios tai apsunkins. 

Liusi po pauzės paklausė: 

— Kokių detalių? 

Evansas prieš atsakydamas pasitrynė smakrą. 

— Yra tam tikras procentas pacientų, kurie savanoriškai gu- 
lasi į ligoninę. Jie gali būti išrašyti, pavyzdžiui, savaitgaliui, o už 
juos atsako šeimos nariai. Tiesą sakant, tai netgi skatinama. Tai- 
gi, nors byloje ir gali būti įrašyta, kad žmogus čia būna visą lai- 
ką, iš tiesų dalį to laiko jis gali būti praleidęs už ligoninės sienų. 
čiau taip nėra su žmonėmis, atsiųstais čia teismo nutarimu. Taip 
pat ir su tais, kuriuos po jų atvykimo personalas apibūdino kaip 
pavojingus sau, o galbūt ir kitiems. Jeigu atsidūrei čia dėl smur- 
to protrūkio, tai tavęs neišleis netgi trumpai pabūti namie. Iš- 
skyrus, Žinoma, tuos atvejus, jei personalo narys nuspręs, kad 
tai tinkama gydymo dalis. Tačiau tai priklauso ir nuo to, kokie 
vaistai paskirti ligoniui. Ką nors galima išleisti pernakvoti na- 
mie, jei jam tereikia išgerti piliulę. Tačiau ne tą, kam reikia 1n- 
jekcijos. Suprantate? 

— Manau, kad taip. 

— Taip pat, - tęsė Evansas, įgaudamas kalbėjimo greitį, - mes 
rengiame svarstymus. Iš mūsų yra reikalaujama, kad periodiš- 

kai rengtume pusiau teisminius posėdžius, tam, kad nutartume, 
kodėl kas nors turi būti čia laikomas, arba, kai kuriais atvejais, 
išleidžiamas. Valstybinis gynėjas atvyksta iš Springtildo, 0 pa- 
ciento advokatas sėdi kartu su daktaru Gulptililiu ir vaikinu iš 
valstybinės Psichinės sveikatos tarnybos. Panašu į paleidimo lyg- 
tinai svarstymą. Tokie posėdžiai vyksta kartkarčiais, visai nere- 
guliariai 

— Kaip - nereguliariai? 

— Žmonės išleidžiami, nes jų būklė stabilizuojasi, o po poros 
mėnesių jie atkrinta ir grįžta. Psichikos ligų gydymas panašus į 
besisukančias duris. Arba bėgimo takelį. 

— Tačiau kaip pacientai, esantys čia, Amersto pastate?.. 

— Aš nežinau, ar pas mus yra pacientų, kurie turėtų galimy- 
bę — tr psichiškai, ir socialiai — būti išleisti paatostogauti. Ge- 
riausiu atveju gal pora ir atsirastų. Nežinau, ar yra kas nors 
užrašytas svarstyti. Man reikėtų patikrinti. Be to, aš net nejsi- 
vaizduoju, kokie reikalai kituose pastatuose. Turėtumėte kiek- 
viename susirasti mano kolegas, einančius analogiškas parei- 
gas, ir paklausti jų. 

— Manau, kad galime išbraukti kitus pastatus, — skubiai pasa- 
kė Liusi, - galų gale Trumpa Blondinė buvo nužudyta čia, taigi 
įtariu, kad žudikas irgi Čia. 

Ponas Evansas nemaloniai nusišypsojo, tarsi ji būtų pasakiu- 
si ką juokinga ir pati to nesupratusi. 

— Kodėl jūs taip manote? 

Ji ketino atsakyti, tačiau suglumusi stabtelėjo. 

— Aš tiesiog pamaniau... — pradėjo ji, tačiau Evansas ją nu- 
traukė. 

— Jeigu šis mitinis veikėjas toks protingas, kaip jūs apie jį 
manote, tai aš įsivaizduoju, kad keliauti naktimis tarp pastatų 
nebūtų jam neįveikiama problema. 

— Tačiau juk teritorijoje patruliuoja apsauga. Negi ji nepaste- 
bėtų, kad kažkas vaikšto tarp pastatų? 

— Deja, kaip ir daugeliui valstybinių įstaigų, mums trūksta 
darbuotojų. O apsaugos patrulis vaikšto reguliariais tarpais, ku- 
rių visai nesunku išvengti, jei labai linktum tai padaryti. Be to, 
yra ir kitų būdų praeiti nepastebėtam. 

Liusi vėl padvejojo, suprasdama, kad ji turėtų užduoti vieną 
klausimą, ir ponas Evansas įsiterpė į tą sekundės pauzę, išsaky- 
damas savo nuomonę: 

— Stypena, — tarė jis, atsainiai mostelėdamas, - turėjo motyvą 
ir galimybę bei norą. Galiausiai jis visas buvo išsitepęs seselės 
krauju. Niekaip nesuprantu, kodėl taip smarkiai norite dar kaž- 
ko ieškoti. Aš sutinku, kad Stypena daugeliu atvejų buvo malo- 
nus vaikinas. Tačiau jis taip pat buvo paranojiškas šizofrenikas, 
ir jo byloje užregistruota smurtinių veiksmų. Ypač nukreiptų į 
moteris, kurias jis dažnai laikydavo šėtono parankinėmis. Dar 
kelias dienas prieš nusikaltimą matėsi, kad vaistai jo pakanka- 
mai nepaveikia. Jei atsiverstumėte jo medicininius įrašus, ku- 
riuos pasiėmė policija, jį išsiveždama, tai pamatytumėt mano ra- 
šytą pastabą, kad jis galbūt rado būdą nuslėpti, jog neišgeria rei- 
kiamos dozės kasdieninių vaistų. Tiesą sakant, aš liepiau, kad 
ateinančiomis dienomis jam būtų pradėtos leisti intraveninės in- 
jekcijos, nes jaučiau, kad geriami vaistai neatlieka savo darbo. 

Liusi ir vėl neatsakė. Jai norėjosi pasakyti ponui Evansui, 
kad vien jau seselės rankos sužalojimas, bent jau jos nuomone, 
išteisino Stypeną. Tačiau ji nepasidalijo šiuo pastebėjimu. 

Evansas pastūmė bylas jos link. 

— Tačiau, — tarė jis, — jei ištyrinėsite jas — ir dar tūkstantį kitų 
likusiuose pastatuose — galite iš įtariamųjų sąrašo išbraukti kai 
kuriuos žmones. Manau, jog aš nesureikšminčiau laiko ir datų, 
o daugiau dėmesio skirčiau diagnozei. Išbraukčiau protiškai at- 
silikusius. Taip pat katatonikus, kurie nereaguoja nei į medika- 
mentus, nei į elektros šoko terapiją, nes jie tiesiog neatrodo tu- 
rintys fizinę galimybę tai padaryti, bei kitus asmenybės susirgi- 
mus, kurie prieštarauja tam, ko jūs ieškote. Aš džiaugiuosi, kad 

galiu padėti jums, atsakinėdamas į iškilusius klausimus. Tačiau 
sunkioji dalis — na, tai jau jūsų darbas. 

Tada jis atsilošė ir stebėjo, kaip ji prisitraukia pirmąją dosjč, 
atverčia aplanką ir pradeda ją tyrinėti. 


Francis stovėjo atsišliejęs į sieną prie pono Evanso kabineto, 
nežinodamas, ką daugiau veikti. Netrukus jis pamatė Piterį Gais- 
rininką, atžingsniuojantį koridoriumi jo link. Piteris atsirėmė į 
sieną ir įsispoksojo į duris, uždarančias jiems kelią pas Liusi, 
įnikusią į pacientų bylas. Jis sušvilpdamas lėtai iškvėpė. 

— Ar kalbėjaisi su Napoleonu? 

— Jis pageidavo sužaisti šachmatais. Taigi aš sužaidžiau ir ga- 
vau į kaulus. Tačiau tai vis tiek geras Žaidimas tyrėjui. 

— Kodėl gi? 

— Nes laimėti yra begalybė variacijų, tačiau žaidžiantysis vis 
tiek yra apribotas labai specifinių išlygų kiekvienai figūrėlei. Žir- 
gas gali eiti taip... - jis pagestikuliavo ranka pirmyn ir į šonus. — 
Tuo tarpu rikis eina šitaip... — jis įstrižai brūkštelėjo plaštaka. — 
Ar žaidi šachmatais, Paukšteli? 

Francis papurtė galvą. 

— Turėtum išmokti. 

Jiems bekalbant, stambaus sudėjimo, drūtas vyras, kuris gy- 
veno ketvirto aukšto miegamajame, atsvirduliavo prie jų ir su- 
stojo. Jo veide sustingo išraiška, kurią Francis pažinojo kaip dau- 
gelio protiškai atsilikusių ligoninės pacientų. Joje tuo pat metu 
derėjo bukumas ir smalsumas, tarsi vyriškis pageidavo gauti at- 
sakymą į kažkokį klausimą, tačiau tuo pat metu žinojo, kad ne- 
pajėgs to atsakymo suvokti, tai kėlė nuolatinę frustracijos būse- 
ną. Amersto pastate ir visoje Valstybinėje Vakarų ligoninėje bu- 
vo daug tokių žmonių, ir nuo ryto iki vakaro Francis jų bijojo 
labiau nei kitų, nes jie balansavo tarp ramumo ir staigios, nepa- 
aiškinamos agresijos. Francis išmoko, vos pamatęs tokį Žmogų, 
sukti į šalį. Kai Francis pažiūrėjo į vyriškį, tasai išplėtė akis ir 

suurzgė, lyg pykdamas, kad tokia didelė pasaulio dalis yra už jo 
suvokimo ribų. Jis tyliai sugargaliavo ir toliau įdėmiai spoksojo 
į Francį ir Piterį. 

Piteris atsakė jam tokiu pat piktu žvilgsniu. 

— Į ką čia taip žiūri? — paklausė jis. 

Vyriškis paprasčiausiai sugargaliavo šiek tiek garsiau. 

— Ko nori? - piktai ištarė Piteris. Jis atsitraukė nuo sienos ir 
įsitempė. 

Atsilikėlis išleido ilgą, kriuksintį garsą, tarsi laukinis žvėris, 
prieš susiremdamas su varžovu. Jis žengė žingsnį priekin, pa- 
lenkdamas pečius. Jo veidas persikreipė, ir Franciui rodėsi, kad 
ribota vyriškio vaizduotė darė jį dar labiau bauginantį, nes vis- 
kas, kas tilpo į jo kuklius suvokimo rėmus, buvo įniršis. Nebuvo 
galima suprasti, iš kur tas įniršis atsirado. Jis tiesiog išsiveržė, 
toje vietoje ir tuo metu. Atsilikęs vyriškis sugniaužė kumščius ir 
įnirtingai mostelėjo jais ore, tarsi kumščiuotų kažkokią viziją. 

Piteris žengė dar žingsnį priekin, tada sustojo. 

— Nedaryk to, drauguži, — tarė jis. 

Vyriškis, rodės, kaupiasi puolimui. 

Piteris pakartojo: 

— Nevertėtų to daryti, —- tačiau bekalbėdamas jis įsitempė. 

Atsilikėlis žengė dar vieną žingsnelį jų link, tada stabtelėjo. Vis 
dar urgzdamas nuo viduje verdančio didžiulio pykčio, jis staiga pa- 
kėlė kumštį ir tvojo juo sau į galvos šoną. Smūgis nuaidėjo korido- 
riumi. Po šio smūgio ėjo antras, paskui trečias, ir kiekvienas garsiai 
aidėjo. Prie jo ausies nuvingiavo kraujo srovelė. 

Nei Piteris, nei Francis nejudėjo. 

Vyriškis suriko. Tame riksme girdėjosi ir pergalė, ir kančia. 
Franciui buvo sunku pasakyti, ar tai panašu į iššūkį ar į signalą. 

Šūksniui nuaidėjus koridoriumi, vyriškis nustojo. Jis atsidu- 
so ir išsitiesė. Pažiūrėjo į Francį ir Piterį ir papurtė galvą, lyg 
vaikydamas kažką iš savo regėjimo lauko. Staiga jo antakiai klau- 
siamai suartėjo, tarsi jam būtų iškilęs kažkoks didis klausimas ir 
tuo pačiu metu stebuklingai nušvitęs atsakymas. Tada jis pusiau 

suurzgė, pusiau nusišypsojo ir nušlumšėjo koridoriumi, niurnč- 
damas pats sau. 

Piteris ir Francis stebėjo, kaip jis sunkiai nueina. 

— Kas čia dabar buvo? - paklausė Francis, truputį drebėdamas. 

Piteris papurtė galvą. 

— Tiesiog tai, kas buvo, - atsargiai atsakė jis, - šioje vietoje 
niekad negali žinoti, ar ne? Negali pasakyti, kas priverčia žmo- 
nes štai taip pratrūkti. Arba ne. Jėzau, Marija ir Juozapai šven- 
tas, Paukšteli. Čia pati keisčiausia prakeikta vieta, kokioje bet 
kuriam iš mūsų pasisekė atsidurti. 

Abudu vyrai vėl atsirėmė į sieną. Piteris atrodė sukrėstas ne- 
įvykusio užpuolimo, tarsi tai būtų jam ką sakę. 

— Žinai, Paukšteli, kai aš buvau Vietname, maniau, kad ten 
keista. Neįprastų dalykų galėjo nutikti bet kurią prakeiktą minu- 
tę. Keistų ir mirtinų dalykų. Tačiau galų gale juos bent jau buvo 
galima paaiškinti, jie turėjo priežastį. Turiu galvoje, mes buvome 
ten, kad žudytume juos, o jie turėjo nužudyti mus. Ten buvo kažin 
kokia iškrypėliška logika. Paskui aš grįžau namo ir išėjau į tarny- 
bą. Žinai, kartais gaisro metu labai rizikinga. Sienos virsta. Grin- 
dys sugriūva. Visur karštis ir dūmai. Tačiau vis tiek ten justi kažŽ- 
kokia kosminė tvarka. Ugnis dega apibrėžtoje vietoje, ją maitina 
tam tikros medžiagos, ir kai žinai, ką darai, tuomet visada gali 
imtis reikiamų atsargumo priemonių. Tačiau šita vieta kitokia. Tarsi 
viskas visą laiką degtų. Tarsi viskas paslėpta. Viskas užminuota. 

— Ar būtum su juo mušęsis? 

— Argi būčiau turėjęs pasirinkimą? 

Jis apsidairė aplink. Pacientų srautas judėjo pastate šen bei ten. 

— Kaip čia galima išgyventi? — paklausė jis. 

Francis nepajėgė sugalvoti atsakymo. 

— Nežinau, ar iš tiesų iš mūsų tikimasi, jog išgyvensim, — su- 
šnabždėjo jis. 

Piteris linktelėjo, o jo kreiva šypsenėlė staiga vėl grįžo. 

— Tai, mano jaunasis pamišęs drauge, gali būti pats tiksliau- 
sias dalykas, kokį kada nors esi pasakęs. 


Tryliktas skyrius 


Liusi išeidama iš pono Evanso kabineto dešinėje rankoje nešėsi 
teisiškai atrodantį geltono popieriaus aplanką, o veide ryškėjo 
nepasitenkinimas. Vienoje pirmojo puslapio pusėje matėsi ilgas, 
greitosiomis pakeverzotas vardų sąrašas. Ji judėjo greitai, tarsi 
nusiminimas būtų vertęs ją skubintis. Ji pakėlė akis, pastebėjo 
jos laukiančius Francį ir Piterį ir liūdnai papurtė galvą, artėda- 
ma prie jų. 

— Aš maniau, pasirodo, kvailai, kad užteks tiesiog patikrinti 
ligoninės įrašų datas. Tai nėra taip paprasta, visų pirma dėl to, 
kad ligoninės įrašuose nemenka netvarka, ir jie visai necentrali- 
zuoti. Daugybė tuščio darbo. Velniai griebtų. 

— Ponas Blogis pasirodė ne toks paslaugus, kaip žadėjo? — 
šelmiškai pastebėjo Piteris, užduodamas klausimą, kuriame ir 
taip jau buvo galima išgirsti atsakymą. 

— Ne. Manau, kad taip galima pasakyti, — atsakė Liusi. 

— Nagi, - tarė Piteris, tyčiomis išgaudamas lengvai britišką 
akcentą, nuo to jo balsas skambėjo beveik kaip Gerk piliulės, — 
aš šokiruotas. Tiesiog šokiruotas... 

Liusi toliau ėjo koridoriumi, jos Žingsniai buvo tokie pat greiti 
kaip jos mintys. 

— Taigi, - pasiteiravo Piteris, - ką pavyko išsiaiškinti? 

— Sužinojau, kad, be Amersto, turėsiu patikrinti kiekvieną iš 
likusių pastatų. Be to, turėsiu surasti įrašus kiekvieno pacicnto, 
kuris tuo laiko periodu galėdavo būti savaitgaliais išleistas na- 
mo. Taip pat reikalus dar apsunkina tai, jog aš visiškai netikiu, 
kad egzistuoja koks nors pagrindinis sąrašas, kuris man padėtų. 
"Turiu vardų sąrašą šio pastato gyventojų, kurie daugmaž atitin- 
ka spėjimus. Keturiasdešimt trys vardai. 

— Ar išbraukei kai kuriuos dėl amžiaus? — paklausė Piteris. 
Jo balse jau nebesigirdėjo juokavimo. 

Ji linktelėjo. 

— Taip. Tokia buvo ir mano pirmoji mintis. Senųjų apklausti 
nėra reikalo. 

— Aš manau, - lėtai tarė Piteris, pradėdamas dešine ranka 
trintis skruostą, lyg tas trynimas padėtų išleisti susikaupusias 
mintis, —- jog mums reikėtų apsvarstyti dar vieną svarbų ele- 
mentą. 

Liusi pažiūrėjo į jį. 

— Fizinę jėgą, - tarė Piteris. 

— Ką tuo nori pasakyti? — paklausė Francis. 

— Noriu pasakyti, kad mūsų tiriamam nusikaltimui įvykdyti 
reikėjo nemažai jėgos. Nusikaltėlis turėjo įveikti Trumpą Blon- 
dinę, tada nutempti ją į sandėliuką. Seselių poste matėsi grum- 
tynių požymiai, taigi mes Žinome, kad jis neprisėlino ir nesuda- 
vė jai iš pasalų. Tiesą sakant, aš spėju, kad jis greičiausiai pats 
norėjo grumtynių. 

Liusi atsiduso. 

— Tiesa. Kuo daugiau jis ją mušė, tuo jam buvo smagiau. Tai 
tinka mūsų ieškomos asmenybės tipui. 

Francis sudrebėjo, tikėdamasis, kad kiti to nemato. Jam bu- 
vo sunku taip šaltai ir kasdieniškai aptarinėti tokius momentus, 
kuriuos laikė baisesniais už patį siaubą. 

— Taigi, - tęsė Piteris, - mes Žinome, jog reikia ieškoti kažko, 
kas turi raumenų. Taigi atkrinta nemažai žmonių, nes (nors Gulp- 

tililis turbūt tai paneigtų) ši vieta nelabai traukia sportuojančius 
žmones. Čia nedaug rastum maratono bėgikų ar kultūristų. Ži- 
noma, kandidatų sumažėtų ir atsižvelgus į amžių. Dar, man ro- 
dos, yra ir dar vienas būdas, kuris padėtų susiaurinti sąrašą. Diag- 
nozė. Kas iš čia esančių praeityje smarkiai smurtaudavo. Kas 
kenčia nuo tokių psichikos ligų, kurios galėtų išsiplėsti iki žmog- 
žudystės. 

Liusi tarė: 

— Aš manau lygiai taip pat. Taip mes susidarytume mūsų ieš- 
komo žmogaus portretą ir būtų lengviau viską sufokusuoti, - ta- 
da ji pasisuko į Francį, - Paukšteli, čia man reikės tavo pagalbos. 

Francis pasilenkė jos link, trokšdamas padėti. 

— Ko jums reikės? 

— Nemanau, kad suprantu pamišimą, — tarė ji. 

Francis greičiausiai atrodė sumišęs, nes ji nusišypsojo. 

— Ak, nesuprask manęs neteisingai. Aš suprantu psichiatrų 
kalbą ir diagnozės kriterijus bei gydymo planus ir panašų vado- 
vėlinį šlamštą. Tačiau nesuprantu, kaip viskas atrodo iš vidaus, 
žiūrint į išorę. Manau, kad čia tu man gali padėti. Man reikia 
žinoti, kas galėjo įvykdyti šiuos nusikaltimus, o tvirtų įrodymų 
rasti bus sunku. 

Francis nebuvo tikras, ar suprato, tačiau tarė: 

— Ko tik prireiktų... 

Piteris savo ruožtu linksėjo galva, tarsi matytų kažką, kas 
būtų aišku jam ir turėtų būti aišku ir Liusi, tačiau Francis vis dar 
to nesuprastų. 

— Jis tikrai sugebės tą padaryti, esu tuo tikras. Jis iš prigim- 
ties mokytojas. Juk galėsi, Paukšteli'? 

— Pamėginsiu. 

Giliai viduje jis išgirdo triukšmaujant, tarsi jo vidaus pasau- 
lyje vyktų karšti ginčai, tada galų gale jis išgirdo vieną iš savo 
balsų primygtinai reikalaujant: Pasakyk jiems. Jiems galima. Pa- 
sakyk jiems, ką žinai. Jis sekundę padvejojo, tada prakalbo, jaus- 
damas, lyg jo žodžiai kyla giliai iš vidinių šaltinių. 


9) 
[9] 
— 

— Yra vienas dalykas, kurį turėtumėt suprasti, — pasake jis 
lėtai, atsargiai. 

Liusi ir Piteris pažiūrėjo į jį, tarsi būtų truputį nustebę, jog jis 
įsitraukė į pokalbį. 

— Koks? — paklausė Liusi. 

Francis linktelėjo į Piterio pusę. 

— Ko gero, Piteris teisus, kalbėdamas apie tai, kad nusikaltėlis 
turėjo būti stiprus, ir taip pat teisus, kad ligoninėje nedaug tokių 
žmonių, kurie atrodytų pakankamai fiziškai stiprūs nugalėti tokį 
žmogų kaip Trumpa Blondinė ir tos kitos moterys. Noriu pasaky- 
ti, tai, ko gero, atrodo protinga. Tačiau ne visai taip. Jei Angelas 
girdėjo balsus, liepiančius jam pulti Trumpą Blondinę ir tas kitas 
moteris, tai tuomet neteisinga būtų manyti, kad jis turi būti toks 
stiprus, kaip siūlo Piteris. Kai girdi tokius dalykus ir balsai liepia 
tau ką daryti, turiu galvoje, kad jie tikrai rėkia ir reikalauja be 
jokių kompromisų, tada skausmas, sunkumas, stiprybė — visi šie 
dalykai tampa antraeiliai. Paprasčiausiai darai, ko jie reikalauja. 
Įveiki save. Jeigu balsas lieps tau pakelti mašiną arba didelį akme- 
nį, tai taip ir padarysi, arba pribaigsi save mėgindamas. Taigi kai 
Piteris sako, kad Angelas yra stiprus vyras, tai nebūtinai tiesa. Jis 
galėtų būti beveik bet kas, nes reikiamos stiprybės sugebėtų su- 
rasti. Balsai jam pasakytų, kur rasti jėgų. 

Jis nutilo ir giliai savyje išgirdo aidint: Teisingai. Saunuolis, 
Franci. 

Piteris įdėmiai pažvelgė į Francį, tada nusišypsojo. Jis baks- 
telėjo Franciui į ranką. 

Liusi irgi nusišypsojo, paskui giliai atsiduso. 

— Aš turėsiu tai galvoje, Franci. Dėkoju tau. Manau, kad tik- 
riausiai esi teisus. Tai parodo, kad šis tyrimas visai nėra įprasti- 
nis. Čia, viduje, taisyklės kitokios, ar ne? 

Francis pajuto palengvėjimą ir pasitenkinimą, kad šiuo tuo 
prisidėjo. Jis parodė sau į kaktą. 

"- Čia irgi kitokios taisyklės, - tarė jis. 

Liusi palietė jo ranką. 

— Turėsiu tai omenyje. 

Tada ji papurtė galvą. 

— Dabar, vaikinai, man reikia, kad dar kai ką man išaiškintu- 
mėte. 

— Bet ką, - tarė Piteris. 

— Evansas pasakė, kad galbūt yra būdų keliauti tarp pastatų 
naktį ir išvengti sargybinių. Aš, aišku, galiu išklausinėti jo pa- 
ties, tačiau norėčiau, kad jis būtų įtrauktas kiek galima mažiau... 

— Teisingai, — skubiai pasakė Piteris. Gal net pernelyg sku- 
biai, nes Liusi metė į jį aštrų žvilgsnį. 

— Vis tiek man įdomu, ar galima tai įvykdyti būnant pacientu. 
Kas žino, kaip patekti iš čia į ten? Kaip tai padaryti? Kokia rizi- 
ka? Kas norėtų taip elgtis? 

— Manai, kad Angelas atėjo iš kito pastato? 

— Noriu išsiaiškinti, ar jis galėjo tai padaryti. 

Piteris vėl linktelėjo. 

— Suprantu, - tarė jis. Tada pradėjo kažką dar sakyti, tačiau 
nutilo. 

— Mes išsiaiškinsime, ką galėsime, — pasakė jis po minutėlės. 

— Puiku, — pasakė Liusi gyvai, su pasitikėjimu. — Aš einu pasi- 
matyti su daktaru Gulptililiu ir paieškosiu datų šiek tiek įdėmiau. 
Aš liepsiu jam palydėti mane į kitus pastatus, kad kiekviename 
susidaryčiau vardų sąrašą bent apytikriai. 

— Ko gero, galima išbraukti ir protiškai atsilikusius Žmones, — 
tarė Piteris. —- Tai susiaurintų paieškų lauką. Tačiau tiktai smar- 
kiai atsilikusius. 

Ji 1rgi linktelėjo. 

— Skamba protingai. Kodėl jums dviem nesuplanavus susitik- 
ti mano kabinete prieš pietus, ir mes palyginsime užrašus. 

Ji apsisuko ir skubiai nužingsniavo koridoriumi. Francis pa- 
stebėjo, kad visi pacientai, kurie ėjo ta pačia erdve, atsitraukė 
jai žengiant pro šalį, sukdamiesi nuo jos. Jis iš pradžių pamanė, 
kad žmonės nesuprantamai bijo Liusi, tačiau paskui suprato, 

kad iš tiesų jie bijo to, kas nepažįstama. Ji buvo sveiko proto, o 
jie — ne. Dar daugiau, ji atstovavo kažkam svetimam, Žmogui, 
kuris galėjo egzistuoti ir už ligoninės sienų. Galiausiai, mąstė jis, 
labiausiai keliantis nerimą dalykas, matant ką nors tokį kaip ji, 
buvo jos sukeltas neužtikrintumas dėl pasaulio, kuriame jie visi 
gyveno. 

Francis įdėmiai pažvelgė į kai kurių pacientų veidus ir supra- 
to, kad labai nedaug Žmonių šiame pastate iš tiesų norėjo to 
sutrukdymo, kuriam atstovavo Liusi. Valstybinėje Vakarų ligo- 
ninėje pacientai ir personalas kabinosi į rutiną, nes tai buvo vie- 
nintelis būdas suvaldyti kiekvieno paciento viduje besikaunančias 
jėgas. Štai dėl ko tiek daug žmonių įstrigdavo čia daugelį metų, 
nes labai greitai suprasdavo, kas pavojinga. Jis papurtė galvą. Vis- 
kas atvirkščiai, pagalvojo. Ligoninė buvo rizikos pilna vieta, bur- 
buliuojantis konfliktų, pykčių ir beprotybės katilas; tačiau kažko- 
dėl ji vis tiek buvo laikoma mažiau gąsdinančia negu išorinis pa- 
saulis. Liusi buvo iš išorinio pasaulio. Francis pasisuko ir pamatė, 
kad Piteris irgi stebi, kaip ji nueina. Jis matė Piterio veide susier- 
zinimą. Tai buvo susierzinimas, kilęs dėl įkalinimo. Jie tokie pa- 
tys, pagalvojo Francis, jie abu priklauso kitokiam pasauliui. 

Jis nebuvo tikras, ar irgi tinka į tą kategoriją. 

Po minutėlės Piteris pasisuko ir lengvai papurtė galvą. 

— Tai bus keblu, Paukšteli, — tarė jis. 

— Ką turi galvoje? 

— Na, Liusi mano, kad tai nieko sudėtinga. Mažmožis, kad 
turėtume į ką susitelkti ir ką veikti. Tačiau tai daugiau. 

Francis pažvelgė į Piterį, akimis prašydamas tęsti toliau. 

— Kai tik pradėsime klausinėti, ko mūsų prašė Liusi, kas nors 
išgirs, kad mes vykdom tyrimą. Kalbos pasklis ir anksčiau ar 
vėliau pasieks ir tą, kas iš tiesų žino, kaip patekti iš pastato į 
pastatą sutemus, kai visi turėtų būti užrakinti, prišerti vaistų ir 
miegoti. Taigi tą, kurio mes ieškome. Tai neišvengiama. Tačiau 
dėl to mes tapsime pažeidžiami. 

Piteris giliai įkvėpė, paskui lėtai iškvėpė. 

— Sekundėlę apie tai pamąstykime, — beveik pašnibždomis 
tarė jis. - Mes gyvename vienas nuo kito nepriklausančiuose 
pastatuose, išdėstytuose ligoninės teritorijoje. Mes čia valgome. 
Mes čia renkamės į gydymo seansus. Mes čia ilsimės. Kiekvie- 
name pastate tas pats. Vienas po kito, jie visi vienodi. Maži už- 
dari pasaulėliai didesniame uždarame pasaulėlyje. Tarp pastatų 
nėra beveik jokių kontaktų. Turiu galvoje, po velnių, tavo brolis 
galėtų būti uždarytas kaimynystėje, 0 tu net nežinotum. Taigi 
kodėl kas nors norėtų pakliūti į vietą, kuri, šiaip ar taip, būtų 
tokia pat kaip ta, iš kurios ką tik išėjo? Juk nepanašu, kad mes 
visi būtume gauja Pietų Bostono padugnių banditų, sukištų į Val- 
polio kalėjimą be jokios vilties anksčiau išeiti ir bandančių su- 
galvoti, kaip pasprukti. Čia niekas negalvoja, kaip pabėgti, bent 
jau kiek aš pastebėjau. Taigi vienintelė priežastis, dėl kurios kas 
nors norėtų iš šio pastato patekti į kitą, būtų mūsų tiriamas nu- 
sikaltimas. Kiekvieną sykį, kai pradėsime klausinėti, Angelas pa- 
manys, kad mes sugalvojome būdą, kaip susiaurinti įtariamųjų 
ratą, taigi... 

Piteris sudvejojo. 

— Nežinau, ar jis kada nors nužudė vyrą. Ko gero, apsiribojo 
vien mūsų žinomomis moterimis. 


Didysis Juodukas ir seselė Klaidelė vietoj pono Blogio grupės 
terapijos tą popietę surengė piešimą dienos kambaryje. Niekas 
neaiškino, kur dingo ponas Blogis, be to, Liusi irgi nebuvo 
Amersto pastate. Tuzinui grupelės narių buvo išdalyti dideli balti 
storo popieriaus lapai, kurie palietus rodėsi šiurkštūs. Tada jie 
buvo susodinti rateliu, ir jiems leido pasirinkti —- kreideles arba 
akvarelę. 

Piteris kreivai Žiūrėjo į visas šias pastangas, tačiau Francis 
manė, kad tai kur kas maloniau, nei sėdėti susirinkime, skirta- 
me pabrėžti jų pamišimui, kontrastuojančiam su pono Evanso 

sveiku protu. Jis mąstė, kad tai vienintelė grupės susirinkimų 
darbotvarkė. Kleo atrodė nekantraujanti, tarsi jau iš anksto bū- 
tų sugalvojusi piešinio eskizą, o Napoleonas sau niūniavo karinį 
maršą, susimąstęs stebėdamas baltą lapą ant kelių, trindamas 
pirštais jo kraštelį. 

Seselė Klaidelė žengė į grupelės vidurį. Ji elgdavosi su visais 
pacientais kaip su vaikais, to Francis negalėjo pakęsti. 

— Ponas Evansas norėtų, kad jūs per šį mums skirtą laiką 
nupieštumėte savo portretą, - paskubomis pasakė ji. — Ką nors, 
kas pasakytų šį tą apie jus, apie tai, kaip save matote. 

— Negaliu piešti medžio? — pasiteiravo Kleo. Ji mostelėjo į 
dienos kambario langų, spindinčių popietės saulės šviesa, eilę. 

Už stiklo ir vielinio tinklo Francis matė vieną iš sklypo me- 
džių, siūbuojantį lengvame vėjelyje, šnarantį naujais žaliais la- 
peliais pavasario ore. 

— Nebent jei laikai save medžiu, - atsakė seselė Klaidelė, pa- 
reikšdama tokią akivaizdžią tiesą, kad ji rodės beveik triuški- 
nanti. 

— Kleo medis? - paklausė Kleo. Ji pakėlė savo stambią ranką 
ir sulenkė ją lyg kultūristas. 

— Labai stiprus medis. 

Francis pasirinko mažą akvarelės dėžutę. Mėlyna. Raudona. 
Juoda. Žalia. Oranžinė. Ruda. Jis pasiėmė popierinį puoduką 
su vandeniu, jį pasidėjo ant grindų prie kojų. Po paskutinio žvilg- 
telėjimo į Piterį, kuris netikėtai palinko prie savo lapo ir susi- 
kaupęs ėmėsi darbo, Francis ėmėsi savosios tuščios drobės. Jis 
pamirkė savo mažutį teptuką į skystį, kad sušlapintų galiuką, 
paskui į juodus dažus. Jis nupiešė ilgą, ovalią formą, tada ėmėsi 
piešti bruožus. 

Dienos kambario gale į sieną nusisukęs vyriškis murmėjo kaž- 
ką sau, tarsi melsdamasis, nustodamas kas kelias minutes, kad 
vogčiomis žvilgtelėtų grupelės link, paskui vėl įsitraukdavo į sa- 
vąjį pokalbį. Francis pastebėjo ir tą patį protiškai atsilikusį vyrą, 

kuris juos anksčiau išgąsdino; tasai svyrinėjo po kambarį, niur- 
nėdamas, kartkartėmis žvilgtelėdamas į juos, vis padaužydamas 
kumščiu į delną. Francis grįžo prie savo piešinio, toliau švelniai 
braukė teptuku ir su pasitenkinimu žiūrėjo, kaip lapo centre au- 
ga kūrinys. 

Francis dirbo susikaupęs. Jis bandė nupiešti sau šypseną, 
tačiau ji išėjo kreiva, taigi rodėsi, kad pusė jo veido kažkuo 
džiaugiasi, nors kita pilna nuoskaudos. Akys įdėmiai žiūrėjo į 
jį, 1r Francis pamanė, kad gali matyti tai, kas už jų slypi. Paskui 
pamanė, kad nupiešto Francio pečiai truputį per daug susmu- 
kę ir poza pernelyg nuolanki. Tačiau tai nebuvo taip svarbu, 
kaip parodyti, kad nupieštasis Francis sugebėjo jausti, svajoti, 
trokšti, turėjo visas emocijas, kurios jam rodėsi susijusios su 
išorės pasauliu. 

Jis nepakėlė galvos, kol seselė Klaidelė nepranešė, kad jiems 
liko tik kelios minutės laiko. 

Francis pažvelgė į šoną ir pamatė, kad Piteris susikaupęs pie- 
šia savo paveikslo baigiamuosius potėpius. Jis vaizdavo porą ran- 
kų, įsitvėrusių į virbus, kurie tęsėsi nuo lapo viršaus iki apačios. 
Nebuvo nei veido, nei kūno, išvis jokio žmogaus. Tiktai pirštai, 
įsikibę į storus juodus stulpus, dominuojančius paveiksle. 

Seselė Klaidelė paėmė Francio piešinį jam iš rankų ir stabte- 
lėjusi jį apžiūrėjo. 

Didysis Juodukas priėjo ir jai per petį žvilgtelėjo į paveikslą. 
Jis nusišypsojo. 

— Po velnių, Paukšteli, — tarė jis, - tai labai neblogas darbas. 
Bernelis turi talentą, apie kurį niekam neprasitarė. 

Seselė ir didysis sanitaras nuėjo toliau, rinkdami kitų pacien- 
tų darbus, o Francis atsistojo prie Napoleono. 

— Napi, - tyliai tarė jis, - kiek laiko jau čia esi? 

— Ligoninėje? 

— Taip, ir čia, Amerste, - jis mostelėjo ranka į dienos kamba- 
rį aplink. 

Napoleonas minutėlę mąstė prieš atsakydamas. 

— Gal jau dveji metai, Paukšteli, o gali būti ir treji, nesu visai 
tikras. Jau ilgą laiką, — liūdnai pridūrė jis. - Tikrai ilgai. Jau 
pamečiau skaičių. Gali būti, kad jie ir nori, jog pamestum skai- 
čių. Nežinau. 

— Tu jau nemažai patyręs, kaip čia viskas vyksta, ar ne? 

Napoleonas truputį pasilenkė, beveik grakščiai. 

— Patirtis, kurios geriau jau nebūčiau įgijęs, Paukšteli. Tačiau 
tai tiesa. 

— Jei norėčiau iš čia patekti į kurį nors iš kitų pastatų, kaip 
galėčiau tai padaryti? 

Klausimas, rodės, išgąsdino Napoleoną, nes jis žengė žingsnį 
atgal ir papurtė galvą. Jis sutrikęs išsižiojo ir išmikčiojo: 

— Tau nepatinka čia, su mumis? 

Dabar buvo Francio eilė neigiamai papurtyti galvą. 

— Aš turiu galvoje vėlią naktį. Po vaistų, po šviesų užgesini- 
mo. Įsivaizduok, kad noriu patekti į kokį kitą pastatą niekieno 
nepamatytas, ar galėčiau tai padaryti? 

Napoleonas apmąstė klausimą. 

— Aš nemanau, - lėtai tarė jis. - Mes visuomet užrakinti. 

— Įsivaizduok, kad aš neužrakintas... 

— Mes visada užrakinti. 

— Tik įsivaizduok, jog ne... - ištarė Francis dar sykį, jau tru- 
putį suerzintas putliojo vyriškio atsakymų. 

— Tai kažkuo susiję su Trumpa Blondine, ar ne? Taip pat ir su 
Stypena. Tačiau Stypena negalėjo išeiti iš miegamojo. Išskyrus 
tą naktį, kai mirė Trumpa Blondinė ir miegamasis buvo neužra- 
kintas. Anksčiau niekad negirdėjau, kad miegamasis būtų palik- 
tas neužrakintas. Ne, išeiti tu negali. Niekas negali. Net neži- 
nau, ar kada girdėjau, jog kas nors apskritai to norėtų. 

— Kažkas galėjo. Kažkas išėjo. Kažkas tikrai to norėjo. Kaž- 
kas turi raktų rinkinį. 

Napoleonas atrodė persigandęs. 

— Pacientas turi raktų rinkinį, - sušnabždėjo jis, - niekad apie 
tai negirdėjau. 

— Aš taip manau, - tarė Francis. 

— Tai juk negerai, Paukšteli. Mums nederėtų turėti raktų. 

Napoleonas perkėlė svorį nuo vienos kojos ant kitos, tarsi 
žemė po jo nuklaipytų šlepečių padais staiga būtų įkaitusi. 

— Aš manau, kad jei išsigautum laukan, turiu galvoje, iš pa- 
stato, tai išvengti apsaugos patrulio būtų visai nesunku. Turiu 
galvoje, jie neatrodo protingiausi vyrukai planetoje, ar ne? Ma- 
nau, kad jie tuo pačiu laiku vaikšto tose pačiose vietose kiekvie- 
ną naktį, taigi jų išvengti galėtų netgi kas nors toks išprotėjęs 
kaip mes, tereikėtų trupučio planavimo... - jis truputį sukikeno, 
beveik netekdamas savitvardos, išsišiepdamas nuo puikios min- 
ties apie nekompetentingus sargybinius. Tačiau paskui jis surau- 
kė antakius. 

— Tačiau tai nebūtų pagrindinis sunkumas, žinai, Paukšteli'? 

— O koks, tavo nuomone, būtų? 

— Grįžimas vėl vidun. Pagrindinės durys, net jei turėtum rak- 
tą, yra tiesiai priešais seselių postą. Tas pats kiekviename pasta- 
te, ar ne? Net jeigu budinti seselė ar sanitaras būtų užmigę, ati- 
daromų durų garsas veikiausiai juos pažadintų. 

— O kaip avariniai išėjimai pastato šone? 

— Man rodos, jie užtverti ir užkalti. 

Jis papurtė galvą. 

— Ko gero, čia priešgaisrinės apsaugos pažeidimas, - pridūrė 
jis, —- turėtume paklausti Piterio. Galiu lažintis, kad jis žinotų. 

— Ko gero. Tačiau vis tiek, net jei norėtum, manai, kad nega- 
lėtum išeiti? 

— Gali būti kitas kelias. Aš, būdamas čia, tiesiog niekada ne- 
girdėjau, kad toks yra. Taip pat niekada negirdėjau, kad kas nors 
būtų norėjęs patekti iš vienos vietos į kitą, Paukšteli. Niekad. 
Nė karto. Kam to gali reikėti, jeigu viskas, ko mes norim ir ko 
mums reikia, yra štai čia, šiame pastate? 

Francis pagalvojo, kad tai slegiantis klausimas. Taip pat ir 
neteisingas, nes kažkur vis dėlto buvo tasai, kieno poreikiai sky- 
rėsi nuo tų, apie kuriuos kalbėjo Napoleonas. Francis pats sau 
pagalvojo, tikriausiai pirmą sykį: ko gi reikia Angelui'? 


Tai Piteris pastebėjo techniką, kai mes ėjome iš dienos kambario. 
Vėliau aš klausiau savęs: ar viskas būtų buvę kitaip, jei mes bū- 
tume supratę, ką jis iš tiesų darė, tačiau mes ėjome susitikti su 
Liusi, o tai visada rodėsi svarbiausia. Paskui aš praleidau valan- 
dų valandas, gal netgi dienas, paprasčiausiai mąstydamas apie 
sutapimus - kaip tas ar anas padarinys būtų pasikeitęs, jei kuris 
iš mūsų trijų būtų pastebėjęs jungtį, kuri buvo tokia svarbi. Kar- 
tais pamišimas pasireiškia tuo, kad užsifiksuoji prie vienos min- 
ties. Stypenos manija - naikinti blogį. Piterio poreikis — ieškoti 
išteisinimo. Liusi noras - įvykdyti teisingumą. Žinoma, Jiedu ne- 
buvo pamišę, bent jau ne taip, kaip tai supratau aš ar Gulptililis, 
ar netgi ponas Blogis. Tačiau kažkokiu keistu būdu tokie galingi 
poreikiai gali tapti tam tikra pamišimo rūšimi. Skirtumas tas, kad 
juos ne taip lengva diagnozuoti kaip tą pamišimą, kuris ištiko 
mane. Vis tiek, pamatę techninio aptarnavimo darbuotoją, vidu- 
tinio amžiaus vyriškį su ratilais po akimis, dėvintį savo uniformi- 
nius pilkus marškinius ir kelnes bei sunkius rudus darbinius ba- 
tus, pribirusiais dulkių plaukais, juodomis tepalo dėmėmis ištep- 
liotais drabužiais, turėjome suprasti, kad jis mums byloja kažką 
keisto ir slapto. Purvinoje rankoje jis nešėsi medinę įrankių dėžę, 
o nuo jo diržo karojo suodinas skuduras. Jis truputį žvangėjo, 
nes jo raktai dzingsėjo į žibintą geltoname dėkle, kuris šokinėjo 
laikiklyje aplink jo juosmenį. Jis atrodė patenkintas, kaip žmo- 
gus, kuris mato ilgos ir purvinos užduoties pabaigą, ir mudu su 
Piteriu išgirdome, kaip jis, pasisukdamas į Mažąjį ir Didįjį Juo- 
dukus bei prisidegdamas cigaretę, tarė: 

— Neilgai beužtruksiu. Jau beveik baigta. Po velnių, na ir už- 
knisa. 

Paskui jis patraukė į sandėliuką priešingame koridoriaus gale 
negu tas, iš kurio buvo paimtas Trumpos Blondinės kūnas. 

Kai pamąstau apie tuos laikus, matau tiek daug mažų dalykė- 
lių, kurie turėjo kažką reikšti. Maži momentai, kurie iš tiesų turėjo 
būti dideli momentai. Techninio aptamavimo darbuotojas. Protiš- 
kai atsilikęs vyriškis. Pradinges administratorius. Vyras, kalbantis 
su savimi. Kitas vyras, tariamai miegantis kėdėje. Moteris, manan- 
ti, kad yra senovės Egipto princesės reinkarnacija. Aš buvau jau- 
nas ir nesupratau, kad nusikaltimas panašus į mechaninės pavarų 
dėžės dalis. Varžtai ir veržlės, sraigteliai ir ašys, visi kartu sujungti į 
savarankišką varomąją jėgą, kuri keliauja pirmyn, valdoma jėgos, 
panašios į vėją - nematomą, tačiau paliekantį savo ženklus ant 
popieriaus skutelio, kuris staiga pakyla ir vėl nukrinta ant šaligat- 
vio arba medžio šakos, kuri pirma linkteli į vieną puse, paskui į 
kitą, ar paprasčiausių tolimų audros debesų, lekiančių grėsmingu 
dangumi. Ilgai truko, kol aš tai supratau. 

Piteris tai žinojo, kaip ir Liusi. Galbūt tai juos ir jungė, bent 
jau iš pradžių. Jie buvo budrūs ir nuolat ieškojo visų grandžių, 
kurios nurodytų jiems, kur ieškoti Angelo. Tačiau paskui pagal- 
vojau, kad juos siejanti jungtis buvo kur kas sudėtingesnė. Jie 
atvyko į Valstybinę Vakarų ligoninę, tuo pat metu nežinodami, ko 
iš tiesų Jiems reikia. Abiejų viduje žiojėjo tuštuma, o Angelas galė- 
jo suteikti reikiamą pilnatvę. 

Aš sėdėjau savo kambario viduryje, sukryžiavęs kojas. 

Pasaulis aplink rodėsi pritilęs ir ramus. Netgi kūdikio verks- 
mas neatklydo iš Santjagų buto. Už lango tvyrojo visiška juodu- 
ma. Naktis buvo tanki kaip scenos uždanga. Įsiklausiau, norė- 
damas išgirsti automobilių triukšmą, tačiau net ir jis buvo nuti- 
les. Neburzgė pravažiuojančių sunkvežimių dyzeliniai varikliai. 
Pažiūrėjau į savo rankas ir pamaniau, kad iki aušros turbūt liko 
dar keletas valandų. Piteris man kartą sakė, kad paskutinė nak- 
ties tamsa prieš rytą - tai laikas, kai miršta daugiausia žmonių. 

Tai buvo Angelo laikas. 

Aš atsistojau, paėmiau pieštuką ir ėmiau piešti eskizą. Po po- 
ros minučių nupiešiau Piterį tokį, kokį prisiminiau. Tada ėmiausi 
šalia piešti Liusi. Norėjau pavaizduoti jos grožį tyrą, taigi truputį 
sukčiavau, kai reikėjo pavaizduoti randą ant jos veido. Nupie- 
šiau jį mažesnį, negu turėjo būti. Keletą minučių jie buvo su ma- 
nimi tokie, kokius prisiminiau iš tų pirmųjų dienų. Ne tokie, ko- 
kie mes visi dabar pasikeitę. 


Liusi Džons nematė jokio trumpesnio kelio, kuris galėtų atvesti 
prie to vyro, kurį ji medžiojo. Bent jau nieko paprasto ir aki- 
vaizdaus. Pavyzdžiui, kurie pacientai akivaizdžiai ir neabejoti- 
nai galėjo įvykdyti visas keturias žmogžudystes. Taigi vietoj to ji 
leidosi daktaro Gulptililio lydima iš pastato į pastatą ir kiekvie- 
name peržiūrėdavo vyriškosios lyties pacientų sąrašą. Ji išbrau- 
kė visus, sergančius senatvine silpnaprotyste, ir susimąsčiusi Žvel- 
gė į sąrašą pacientų, pažymėtų kaip stipriai protiškai atsilikę. 
Taip pat neįtraukė į savo ilgėjantį sąrašą visų, kas ligoninėje buvo 
praleidę daugiau nei penkerius metus. Tai, pati sau pastebėjo ji, 
buvo labiau spėjimas. Tačiau ji manė, kad bet kas, praleidęs ligo- 
ninėje tiek daug laiko, tikriausiai buvo tiek prikimštas antipsicho- 
zinių vaistų ir taip supančiotas beprotybės, kad bent kiek funk- 
cionuoti už ligoninės sienų greičiausiai nesugebėtų. Ji manė, kad 
žmogus, vadinamas Angelu, turėjo tokią galimybę. Kuo daugiau 
ji apie tai mąstė, tuo labiau įtikėjo, kad jai reikia rasti kažką, kas 
galėtų gyventi abiejuose pasauliuose. 

Su nerimu ji suprato, kad negali išbraukti personalo darbuo- 
tojų. Problema buvo ta, kad reikėtų įtikinti medicinos direkto- 
rių pateikti darbuotojų bylas, o ji abejojo, ar tasai sutiktų tai 
padaryti, negaudamas jokių įrodymų, kad daktaras, seselė ar sa- 
nitaras kažkaip susiję su nusikaltimu. Eidama kartu su mažuoju 
indu daktaru, ji beveik nesiklausė, kaip jis monotoniškai šneka 
apie psichiatrijos ligoninių privalumus, o vietoj to mąstė, ką to- 
liau daryti. 

Naujojoje Anglijoje vėlyvą pavasarį vakarai būna migloti, tarsi 
pasaulis nežinotų, ar verta keisti drėgnus ir šaltus žiemos mėne- 
sius į vasarą. Šilti pietiniai brizai, atnešti aukštesniųjų oro sro- 
vių, laisvai maišosi su šalčio stulpais, atlekiančiais iš Kanados. 
Abu jutimai rodėsi lyg nekviesti imigrantai, ieškantys naujų na- 
mų. Aplink save ji pastebėjo šešėlius, kurie šliaužė pirmyn ligo- 
ninės teritorijoje, neišvengiamai artėdami prie kiekvieno pasta- 
to. Jai buvo tuo pat metu ir karšta, ir šalta, panašiai kaip karš- 
čiuojant, kai smarkiai prakaituoji, tačiau vis tiek užsitrauki ant- 
klodę iki smakro. 

Ji turėjo daugiau nei du su puse šimto galimų įtariamųjų, ku- 
riuos pasisekė atrinkti iš kiekvieno pastato pacientų sąrašų. Ji 
bijojo, kad dar buvo šimtas vardų, kuriuos atmetė per greit. Spė- 
jo, kad dar dvidešimt penki ar trisdešimt įtariamųjų buvo tarp 
personalo narių, tačiau dar nebuvo pasiruošusi veikti ta linkme, 
nes žinojo, kad taip atstums medicinos direktorių, kurio pagal- 
bos jai vis dar reikėjo. 

Jiems abiem besiartinant prie Amersto pastato, ji krūptelė- 
jusi suprato, kad iš pastatų, pro kuriuos praėjo, negirdėjo jokių 
švilpimų nei šauksmų. Arba gal ji juos girdėjo, tačiau nesurea- 
gavo. Ji mintyse tai pasižymėjo ir pagalvojo, kaip greitai ligoni- 
nės pasaulis keistenybes pavertė rutina. 

— Aš truputį paskaičiau apie tokios rūšies žmones kaip tas, 
kurį jūs persekiojate, — tarė daktaras Gulptililis, jiems einant 
per keturkampį kiemelį. Jų Žingsniai taukšėjo į juodą takelio 
asfaltą ir Liusi apsidairiusi pamatė, kad geležinius ligoninės var- 
tus rakina apsaugos patrulis. 

— Labai įdomu, kad šiam žmogžudiškam fenomenui skirta 
tiek mažai medicininės literatūros. Labai mažai tikrų studijų, 
deja. Yra keletas apybraižų, ruošiamų policijos vyresnybės, ta- 
čiau apskritai psichologinė atšaka, diagnozė ir gydymo planai 
tokio pobūdžio asmenybei, kokios ieškote, dažniausiai ignoruo- 
jami. Turite suprasti, panele Džons, kad psichiatrų bendruome- 
nėje mes nemėgstame švaistyti laiko psichopatams. 

— Kodėl gi taip, daktare? 

— Todėl, kad jie neišgydomi. 

— Visiškai? 

— Visiškai. Bent jau ne klasikinis psichopatas. Jis nereaguoja 
į antipsichozinius vaistus, kaip kad šizofrenikas. Nei kaip bipo- 
linė asmenybė ar apimtas persekiojimo manijos, arba klinikinės 
depresijos, ar bet kokių kitų diagnozuojamų susirgimų, kuriems 
mes pritaikome medikamentus. Ak, nenoriu pasakyti, kad psi- 
chopatas neserga aiškia, mediciniškai nustatoma psichikos liga. 
Toli gražu ne. Tačiau jų žmogiškumo trūkumas, ko gero, tai ge- 
riausias apibūdinimas, išskiria juos į sunkiai suprantamą atskirą 
kategoriją. Jie nepaklūsta gydymo planams, panele Džons. Jie 
nesąžiningi, manipuliuojantys, dažnai labai pretenzingi ir labai 
viliojantys. Jie paklūsta tik savo impulsams, kurie nesivadovau- 
ja įprastomis gyvenimo ir moralės normomis. Tai baisu, turiu 
pridurti. Labai nemalonūs individai, jei iškyla klinikinio kontak- 
to su jais reikalas. Nuovokus psichiatras Hervis Kleklis parašė 
įdomią socialiniais tyrimais paremtą knygą, kurią su džiaugsmu 
jums paskolinčiau. Tai tikriausiai geriausia knyga apie tokius žmo- 
nes. Tačiau tai būtų labai nedžiuginantis skaitymas, panele Džons, 
nes išvadose sakoma, kad mes labai mažai tegalime padaryti. 
Mediciniškai kalbant, taip yra. 

Liusi sustojo prie Amersto pastato, ir mažasis daktaras smal- 
siai pasisuko į ją, truputį palenkdamas į šoną galvą, tarsi norėtų 
geriau girdėti. Vienišas garsus klyksmas perskrodė orą, sklisda- 
mas iš gretimo pastato, tačiau jie abudu jį ignoravo. 

— Kiek pacientų buvo nustatyta psichopato diagnozė? — pas- 
kubom paklausė ji. 

Jis papurtė galvą. 

— Ak, šio klausimo aš tikėjausi, — tarė jis. 

— O koks atsakymas? 

— Žmogui, kuriam psichopato diagnozė, visai netiktų mūsų 
turimi gydymo planai. Taip pat nepadeda nė ilgalaikė staciona- 

ri priežiūra, tęstiniai psichotropinių vaistų kursai, netgi kai ku- 
rios radikalesnės priemonės, kurias mes kartkartėmis taikome, 
tokios kaip elektros šoko terapija. Taip pat jie nepasiduoda ki- 
toms tradicinėms gydymo formoms, tokioms kaip psichoterapi- 
ja ar netgi... - jis truputį sukikeno, patenkintas savimi, šitai Liu- 
si jau spėjo apibrėžti kaip erzinantį būdo bruožą, — ...tradicinė 
psichoanalizė. Ne, panele Džons, psichopatui ne vieta Valstybi- 
nėje Vakarų ligoninėje. Jų vieta, ko gero, kalėjime, kur juos daž- 
niausiai ir rasite. 

Ji padvejojo, tada paklausė: 

— Tačiau juk nesakote, kad čia nėra nė vieno, ar ne? 

Gulptililis nusišypsojo lyg Češyro katinas, prieš atsakydamas. 

— Čia nėra nė vieno su aiškiai ir nedviprasmiškai ant švarko 
užrašyta diagnoze, panele Džons. Yra keletas, kuriems pastebė- 
tos psichopatologinės tendencijos, tačiau jos antraeilės, palyginti 
su ryškesne psichikos liga. 

Liusi susiraukė, labiau nei truputį supykusi dėl daktaro išsi- 
sukinėjimo. 

Daktaras Gulptililis kostelėjo. 

— Tačiau žinoma, panele Džons, jei tai, ką įtariate, yra tiesa ir 
jūsų vizitas čia pasirodys esąs nepagrįstas klaidingais įtarimais, 
kaip kad daug kas mano, tai tuomet čia aiškiai yra vienas pa- 
cientas, kuriam nustatyta labai neteisinga diagnozė. 

Jis ištiesė ranką, atrakino pagrindines Amersto duris savo 
raktu ir palaikė jas atviras Liusi, su nedideliu nusilenkimu ir 
truputį priverstiniu galantiškumu. 


Keturioliktas skyrius 


Kai Liusi traukė į savo mažą kambarėlį trečiame praktikančių 
bendrabučio aukšte, buvo jau vėlus vakaras. Tamsa supo jos Žings- 
nius. Bendrabutis buvo vienas iš tamsesnių ligoninės teritorijoje 
esančių pastatų, nugrūstas į šešėliuotą kampą, netoliese nuo vi- 
sados ūžiančios ir rūkstančios katilinės, ir langais atsisukęs į ma- 
žas ligoninės kapines. Rodėsi, tarsi mirusieji, be tvarkos palai- 
doti šalimais, padėtų nutildyti garsus aplink pastatą. Tai buvo 
negracingas ir keturkampis, triaukštis, gebenėmis apaugęs, fe- 
deralinio stiliaus plytinis pastatas, su impozantiškomis baltomis 
dorėninėmis kolonomis, remiančiomis priekinį portiką, kuris 
prieš penkiasdešimt metų buvo perstatytas, paskui vėl rekonst- 
ruotas keturiasdešimtųjų pabaigoje bei šešiasdešimtųjų pradžioje, 
taigi iš jo pirmojo įsikūnijimo — kažkieno puikaus ir didingo na- 
mo ant kalvos šlaito - teliko tik prisiminimas. 

Abiem rankom ji nešėsi rudą kartoninę dėžę, prigrūstą gal tri- 
jų tuzinų pacientų bylų, grupelės su apytiksliai apibrėžtu poten- 
cialu, kurią ji išrinko iš nuolat kaupiamų vardų sąrašo. Jos rinki- 
nyje buvo ir Francio bei Piterio Gaisrininko bylos, kurias ji paė- 
mė, kai ponas Evansas neskyrė jai tiek dėmesio, kiek galbūt turė- 
j0. Ji tikėjosi, kad tai patenkins jos smalsumą, kas gi privertė tuo- 
du jos partnerius atsidurti psichiatrijos ligoninėje. 

Bendra jos idėja buvo susipažinti su dosjė pateikta medžiaga, 
o paskui, kai jau supras pateiktą informaciją, pradėti apklausti 
pacientus. Ji nematė jokio kito būdo. Neturėjo jokių fizinių įro- 
dymų, kuriuos galėtų pateikti, nors gerai žinojo, kad kažkur tik- 
rai buvo aiškių įkalčių. Peilis arba koks nors kitas išaštrintas 
ginklas, pavyzdžiui, savadarbis rėžtuvas, kaip kalėjime, ar rinki- 
nys skustuvo aštrumo peiliukų dėžėms atidarinėti, pagalvojo ji. 
Ginklas buvo kruopščiai paslėptas. Dar turėjo būti daugiau kru- 
vinų drabužių, galbūt net batas, kurio pado kraštelis tebebuvo 
sumirkęs seselės krauju. Taip pat kažkur buvo ir keturi nupjauti 
pirštų galiukai. 

Ji paskambino detektyvams, kurie laikė suėmę Stypeną, ir 
pasiteiravo apie tai. Jie buvo ypač nesugebantys padėti. Vienas 
buvo įsitikinęs, kad Stypena nupjovęs nuleido pirštų galiukus į 
tualetą. Daug pastangų be jokios akivaizdžios priežasties, pa- 
galvojo Liusi. Kitas, nors aiškiai to nepasakydamas, rutuliojo 
mintį, kad Stypena juos tikriausiai prarijo. 

— Galų gale, - tarė detektyvas, — tas bičas juk visai iškvaišęs. 

Jie visai nesidomėjo galimybe ieškoti alternatyvų. 

— Klausykit, panele Džons, - tarė pirmasis detektyvas, - mes 
jau suėmėme įtariamąjį. Galima kelti baudžiamąją bylą, išsky- 
rus tą faktą, kad jis kvaištelėjęs. 

Bylų dėžė buvo sunki, ir Liusi pasidėjo ją ant kelio, kad galė- 
tų atsidaryti šonines duris į bendrabutį. Jai vis dar reikėjo paste- 
bėti kokius nors išdavikiškus elgesio požymius, kuriuos paskui 
būtų galima įdėmiau ištyrinėti. Ligoninėje viskas keista. Tai pa- 
saulis, nepaisantis įprastinių sveiko proto taisyklių. Už ligoni- 
nės sienų būtų koks nors kaimynas, kuris pastebėtų keistą elge- 
sį. Ar įstaigos bendradarbis, pasijutęs nepatogiai. Galbūt gimi- 
naitis, kamuojamas neaiškių abejonių. 

Čia ne toks atvejis, pasakė ji sau. Jai reikėjo rasti naujų bū- 
dų. Reikėjo rasti būdą pergudrauti žudiką, kurį ji tikėjo pasislė- 
pus ligoninėje. Šiame žaidime ji pasitikėjo savo sėkme. Neturė- 

tų būti labai sunku pergudrauti pamišėlį, mąstė ji. Arba žmogų, 
apsimetantį pamišėliu. Egzistuojanti problema, šiek tiek prislėgta 
pamanė ji, tai kaip jai reikėtų suprasti žaidimo taisykles. 

Kai tik perpras taisykles, pamanė ji, lėtai kėblindama laiptais 
mažais žingsneliais, jausdamasi tokia išvargusi kaip Žmogus po 
ilgos ir sekinančios ligos, ji tikrai laimės. Ją mokė tikėti, kad 
galų gale visi tyrimai vienodi, taigi nuspėjamų figūrų žaidimas 
apibrėžtoje scenoje. Tai teisinga tiriant kokios nors nuo mokes- 
čių išsisukinėjančios bendrovės popierius, ieškant bankų plėši- 
ko, vaikų pornografijos kūrėjo arba aferisto. Vienas daiktas ves- 
tų prie kito, tas nuvestų prie trečio, kol visa arba bent jau pa- 
kankama dalis dėlionės pasimatytų. Nepavykę tyrimai - jai ir 
tokiuose teko dalyvauti — buvo atsitiktinai nuslėptų arba neiš- 
aiškintų detalių padarinys, kuriuo pasinaudodavo nusikaltėlis. 
Ji atsipūtė ir gūžtelėjo pečiais. Labai svarbu, tarė ji sau, sukurti 
pakankamą spaudimą iš išorės, kad vyras, kurį jie praminė An- 
gelu, galų gale suklystų. 

Jis tikrai suklys, šaltai pagalvojo ji. 

Visų pirma reikėjo peržiūrėti bylas ieškant nedidelių smur- 
to protrūkių. Ji nemanė, kad vyras, galėjęs įvykdyti jos tiria- 
mas žmogžudystes, sugebėtų visiškai nuslėpti savo polinkį į pik- 
ta netgi ligoninės ribose. Turi būti kažkoks ženklas, tarė ji sau. 
Protrūkis. Grasinimas. Sprogimas. Jai tereikėjo jį atpažinti, kai 
pasirodys. Iškreiptame psichiatrijos ligoninės pasaulyje kas nors 
vis tiek turėjo pamatyti kažką, netelpantį į jokius priimtino el- 
gesio rėmus. 

Ji lygiai taip pat buvo įsitikinusi ir tuo, kad pradėjusi užda- 
vinėti klausimus gaus į juos atsakymus. Liusi labai pasitikėjo 
savo mokėjimu iškvosti tiesą. Tuo metu ji nepagalvojo, kuo ski- 
riasi apklausti sveiko proto žmogų ir užduoti tą patį klausimą 
pamišėliui. 

Laiptinė jai šiek tiek priminė Harvardo bendrabutį. Jos žings- 
niai aidėjo betoninėmis pakopomis, ir ji staiga suprato esanti 

viena nuošalioje, apribotoje erdvėje. Ją perskrodė siaubingi pri- 
siminimai, ir ji stipriai įkvėpė. Paskui lėtai iškvėpė, tarsi išleis- 
dama karštą orą iš plaučių kartu galėtų atsikratyti atsiminimų, 
stingdančių jai širdį. Ji paklaikusi apsidairė aplink, minutėlę pa- 
galvodama: Aš jau čia buvau, tačiau iškart atsikratė šios bai- 
mės. Langų nebuvo, ir iš išorės neprasiskverbė joks garsas. Jau 
antrą kartą tą dieną, pamanė jinai, ją nustebino garsai. Pirmas 
kartas buvo, kai ji suprato, kad ligoninėje nuolat aidi garsų ka- 
kofonija. Dejonės, riksmai, švilpimai ir murmėjimai. Ji labai grei- 
tai priprato prie nuolatinio triukšmo. Liusi sustojo vietoje. 

Iyla, tarė ji pati sau, taip pat kelia nerimą, kaip ir triukšmas. 

Aplink ją sklaidėsi aidai, ir ji klausėsi gergždžiančio savo kvė- 
pavimo. Palaukė, kol ją apgaubė visiška tyla. Paskui persilenkė 
per juodus metalinius turėklus, žvilgčiodama aukštyn ir žemyn, 
norėdama įsitikinti esanti viena. Nepamatė nieko. Laiptinė bu- 
vo gerai apšviesta, ir joje nebuvo jokių šešėlių, kur galėtum pasi- 
slėpti. Ji palaukė dar kelias minutėles, bandydama nusipurtyti ją 
apėmusį ankštumo jausmą. Rodėsi, tarsi sienos po truputį artė- 
ja viena prie kitos. Laiptinėje buvo vėsu, ir ji pamanė, kad ben- 
drabučio šildymo sistema čia nepasiekia. Ji sudrebėjo, paskui 
pamanė, kad tai visiškai neteisinga, nes staiga pajuto iš pažastų 
varvant prakaitą. 

Liusi papurtė galvą, tarsi greitu judesiu galėtų nuvyti ją apė- 
musį jausmą. Ji siejo drėgną lipnumą, juntamą delnuose, su ligo- 
nine ir savo vaidmeniu joje. Ji tikino save, kad visai galimas da- 
lykas, jog jos nervus paveikė buvimas vienu iš nedaugelio svei- 
kai protaujančių žmonių ligoninėje, ir tiesiog susikaupę reginiai 
bei patyrimai dingo. 

Vėl lėtai iškvėpdama, ji brūkštelėjo pėda į grindis, sukelda- 
ma krebždesį, tarsi kviesdamasi įprastumo ir rutinos jausmą į 
laiptinę. 

Tačiau jos sukeltas garsas ją sustingdė. 

Prisiminimai nudegino ją kaip rūgštis. 

Liusi nurijo gerklėje įstrigusį gumulą, primindama sau, kad šir- 
dyje glūdi taisyklė neprisiminti to, kas įvyko prieš daugelį metų. 
Nebuvo verta vėl sugrįžti prie skausmo, prisiminti baimę ar dar 
kartą išgyventi gilų sužeidimą. Ji priminė sau mantrą, kurią pri- 
taikė sau po to, kai buvo užpulta: Būsi auka tik tada, jei pati tai 
leisi. Ji netyčiomis pradėjo kelti ranką prie sužaloto skruosto, ta- 
čiau ją sustabdė nešamos dėžės svoris. Ji juto, kur kadaise buvo 
sužalota, tarsi randas degtų, ir ji prisiminė tempiantį chirurgo dygs- 
nių jausmą, kai jis susiuvo perpjautos odos lopus. Seselė tyliai 
ramino ją, tuo tarpu du detektyvai, vyras ir moteris, laukė kitoje 
baltos, siekiančios nuo grindų iki lubų, užuolaidos pusėje, kol gy- 
dytojai tvarkė iš pradžių aiškias, kraujuojančias žaizdas, paskui 
sunkesnius vidaus sužeidimus. Tai buvo pirmas kartas, kai ji išgir- 
do žodžius „išprievartavimo komplektas“, tačiau ne paskutinis, ir 
per kelerius metus ji įgijo ir asmeninį, ir profesinį supratimą apie 
šiuos žodžius. Ji vėl lėtai iškvėpė. Blogiausia jos gyvenimo naktis 
prasidėjo laiptinėje, labai panašioje į šitą, tačiau šią baisią mintį ji 
nuvijo, vos spėjusią atskrieti. 

Aš viena, - priminė ji sau. Aš visiškai viena. 

Grieždama dantimis, įtempta klausa gaudydama visus pašali- 
nius garselius, ji petimi pastūmė duris į trečiąjį bendrabučio aukš- 
tą. Jos kambarys - buvęs Trumpos Blondinės kambarys - buvo 
priešais laiptus. Daktaras Gulptililis buvo davęs jai raktą, ir ji 
padėjo dėžę ant žemės, traukdama tą raktą iš kišenės. 

Ji įkišo raktą spynon ir stabtelėjo. 

Jos durys buvo neužrakintos. Jos atsivėrė per colį ar du, at- 
skleisdamos ruoželį tamsos. 

Ji atšoko atgal į koridorių, tarsi durimis tekėtų elektros srovė. 

Jos galva sukiojosi kairėn ir dešinėn, ir ji truputį pasilenkė 
priekin, bandydama pastebėti ką nors kita ar išgirsti kokį nors 
išdavikišką garsą, kuris jai praneštų, jog netoliese kažkas yra. Ta- 
čiau jai rodės, kad akys staiga apako, o ausys apkurto. Ji greitai 
pasitikrino visus jutimus, ir visi jie atsiliepė į įspėjimus. 

Liusi padvejojo, nežinodama, ką daryti. 

Trejus metus dirbdama prokurore Safolko apygardos seksu- 
alinių nusikaltimų skyriuje, ji daug išmoko. Greitai kildama kar- 
jeros laiptais, iki skyriaus viršininko pavaduotojos, ji pasinerda- 
vo į bylą po bylos, be perstojo tyrinėdama visas užpuolimų smul- 
kmenas. Nuolatinė akistata su nusikaltimais sukūrė joje kasdie- 
ninį testavimo mechanizmą, kai kiekvienas, nors ir mažiausias, 
jos gyvenimo veiksmas būdavo matuojamas nematomu vidiniu 
standartu: Ar tai bus toji klaidelė, suteiksianti kažkam galimybę? 
Plačiau sakant, tai reiškė, jog ji žinojo, kad nereikėtų eiti vienai 
naktį per neapšviestą mašinų stovėjimo aikštelę arba atsakyti į 
nelauktą beldimą į duris ir jas atidaryti. Tai reiškė uždarytus ir 
užsklęstus langus, nuolatinį buvimą budriai ir atsargiai, tarsi 
nuolatinėje sargyboje, o kartais tai reiškė, kad ji rankoje nešdavo- 
si revolverį, kuriam prokuratūroje buvo išduotas leidimas. Taip 
pat tai reiškė, kad negalima kartoti tų nekaltų klaidelių, kurias ji 
padarė vieną siaubingą vakarą, kai dar buvo teisės studentė. 

Ji prikando lūpą. Jos ginklas buvo užrakintas dėkle jos laga- 
mine, kambaryje. 

Dar sykį įsiklausė, sakydama sau, kad nieko blogo nevyksta, 
kai jos neracionalioji ir išsigandusioji dalis primygtinai teigė, kad 
yra atvirkščiai. Ji padėjo dėžę su pacientų bylomis, stumtelėjo ją 
į šoną. Atsargioji jos pusė nuolatos šaukė įspėjimus. 

Ji tai ignoravo ir siektelėjo durų rankenos. 

Tada, laikydama ranką ant žalvarinių apkaustų, sustingo. 

Net jeigu metalas būtų buvęs karštas, ji nebūtų to pajutusi. 

Lėtai iškvėpdama, ji žengė atgal. 

Pati sau pasakė, tarsi sulėtindama svarstymo greitį pridėtų jam 
daugiau svorio: Durys buvo užrakintos, o dabar jos atviros. Tai 
ką dabar darysi? 

Liusi žengė dar vieną žingsnį atgal. Tada skubiai apsisuko ir 
greitai pasileido koridoriumi. Jos akys žvalgėsi kairėn ir deši- 
nėn, ausys įtemptai klausėsi. Jos žingsnių tempas buvo toks skub- 

rus, kad ji beveik bėgo greita ristele per kilimine danga išklotas 
grindis, dusliai dunksėdama pėdomis. Visi kiti miegamieji kam- 
bariai tame aukšte buvo uždaryti ir tylūs. Kol pasiekė korido- 
riaus galą, ji jau sunkiai kvėpavo, paskui puolė lipti laiptais, esan- 
čiais tame koridoriaus gale, o jos bateliai būgnijo į laiptų pakopas. 
Laiptinė buvo tokia pat tuščia ir aidinti kaip ir priešingame gale 
toji, kuria ji lipo prieš kelias minutes. Ji pastūmė sunkias duris ir 
už jų pirmąsyk išgirdo kažkieno balsus. Ji pasileido garso link, 
šokdama per dvi laiptų pakopas, ir pagaliau pribėgo tris jaunas 
moteris, stovinčias prie įėjimo į antrą aukštą. Visos po skirtingų 
spalvų megztukais dėvėjo baltas seselių uniformas. Jos nustebu- 
sios pažiūrėjo į Liusi, atbėgančią jų kryptimi. 

Truputį paklaikusiai gestikuliuodama, Liusi šiek tiek atgavo 
kvapą ir tarė: 

— Atleiskite... 

Irys seselės įsispoksojo į ją. 

— „atsiprašau, kad trukdau jūsų pokalbį, — tarė ji, — tačiau aš 
esu Liusi Džons, prokurorė, atsiųsta čia, kad... 

— Mes žinome, kas jūs, panele Džons, ir kodėl jūs čia, - pasa- 
kė viena iš seselių. Ji buvo aukšta juodaodė moteris, atletiškais 
plačiais pečiais, tamsiais plaukais ir tokia pačia oda, —- ar kas 
nors nutiko? 

Liusi linktelėjo ir įkvėpė prieš atsakydama, bandydama at- 
gauti bent kiek šaltakraujiškumo. 

— Nesu tikra, — tarė ji. - Aš grįžau čia ir radau savo miega- 
mojo duris neužrakintas. Esu tikra, kad šįryt palikau jas užra- 
kintas, išeidama į Amersto pastatą. 

— Negerai, — tarė kita seselė. — Net jei ten įėjo pastato techni- 
niai darbuotojai arba valytoja, jie vis tiek turėjo paskui save už- 
rakinti duris. Tokios taisyklės. 

— Atsiprašau, - tarė Liusi, — tačiau aš ten buvau viena, ir... 

Aukštoji juodaodė seselė supratingai linktelėjo. 

— Mes čia visi krūpčiojame nuo kiekvienos smulkmenos, netgi 

po Stypenos arešto. Tokių dalykų paprastai ligoninėje nenutin- 
ka. Kodėl gi mums trims nepalydėjus jūsų atgal į kambarį ir ne- 
patikrinus? 

Niekam nereikėjo aiškinti, ką reiškė frazė „tokių dalykų“. 
Visos ir taip suprato. 

Liusi atsiduso. 

— Dėkoju jums, — tarė ji. — Tai labai malonu iš jūsų pusės. 
Tikrai būčiau labai dėkinga. 

Visos keturios moterys apsisuko ir ėmė lipti laiptais viršun, 
žygiuodamos kartu, panašiai kaip vandens paukščių būrelis, su- 
tartinai besiiriantis per ežerą. Seselės tęsė savo pokalbį, kuris iš 
tiesų buvo paskalos apie porelę daktarų, dirbančių ligoninėje, ir 
juokeliai apie suktą išvaizdą paskutiniosios grupelės advokatų, 
kurie tą savaitę atvyko ligoninėn į pusiau teisinius išrašymo svars- 
tymus. Liusi ėjo pirma, rodydama kelią, skubėdama tiesiai prie 
durų. 

— Aš tikrai jums labai dėkinga, — pakartojo ji. Tada siektelėjo 
durų rankenos, sugriebė ją, pasuko ir pastūmė. 

Ją sustabdė durų spyna. Durys paklibėjo pirmyn ir atgal, ta- 
čiau neatsidarė. 

Ji pastūmė dar sykį. 

Seselės keistai į ją pasižiūrėjo. 

— Jos buvo praviros, — tarė Liusi. - Jos tikrai buvo praviros. 

— Dabar atrodo užrakintos, - pasakė juodaodė seselė. 

— Esu tikra, jos buvo neužrakintos. Aš paėmiau už rankenos, 
įkišau į spyną raktą, tačiau dar prieš man jį pasukant durys tru- 
putį prasivėrė, - ištarė Liusi. Tačiau jos balsui trūko įsitikinimo. 
Ją staiga užplūdo abejonės. 

Minutėlę tvyrojo nejauki tyla, paskui Liusi išsitraukė iš kiše- 
nės savo kambario raktą, įkišo į spyną ir atrakino duris. Seselių 
trijulė lūkuriavo už jos. 

— Kodėl gi mums nejėjus ir nepatikrinus? — tarė viena. 

Liusi atidarė duris ir įžengė į kambarį. Viduje buvo tamsu, ir 
ji spustelėjo šviestuvo jungiklį. Maža erdvė staigiai nušvito. Tai 

buvo skurdi, siaura patalpa, į vienuolio celę panašus kambarėlis 
tuščiomis sienomis. Jame tebuvo tvirtai sukalta komoda, vien- 
gulė lova, mažas rudo medžio rašomasis stalas ir kėdė kieta at- 
kalte. Jos lagaminas atdaras gulėjo lovos viduryje, ant raudono 
velveto lovos užtiesalo, kuris buvo vienintelis ryškesnės spalvos 
daiktas kambaryje. Visa kita buvo arba ąžuolo rudumo, arba 
balta kaip sienos. Trims seselėms stebint, Liusi atidarė nedidelę 
spintą prie vienos sienos ir įsispoksojo į tuštumą jos viduje. Ta- 
da nuėjo į nedidukę vonią ir patikrino dušo kabiną. Ji netgi pri- 
klaupė ant vieno kelio ir pažiūrėjo po lova, nors jos visos ir taip 
matė, kad ten niekas nesislepia. Liusi atsistojo, nusipurtė dul- 
kes ir atsisuko į tris seseles. 

— Atleiskite, — tarė ji. - Aš buvau tikra, kad durys atviros, ir 
pajutau, tarsi kažkas manęs lauktų kambaryje. Aš atsivedžiau 
jus, ir... 

"Tačiau visos trys seselės papurtė galvas. 

— Nėra už ką atsiprašinėti, - pasakė juodaodė seselė. 

— Aš neatsiprašinėju, — tvirtai pasakė Liusi. - Durys buvo 
praviros. Dabar štai užrakintos. 

Tačiau ji net nebežinojo, ar tai tiesa. 

Seselės tylėjo, kol juodaodė gužtelėjo pečiais ir lėtai prakalbo: 

— Kaip jau sakiau, mes visi čia įsibaiminę, ir atsarga gėdos 
nedaro. 

Kitos sumurmėjo pritardamos. 

— Jums dabar jau viskas gerai? — pasiteiravo seselė. 

— Taip. Puikiai. Dėkui už rūpestį, - gana šaltai atsakė Liusi. 

— Na, jei jums vėl kada prireiks pagalbos, tiesiog kreipkitės į 
bet ką. Nedvejokite. Tokiais laikais kaip šie geriau pasitikėti sa- 
vo jausmais. 

Seselė smulkiau neaiškino, ką turėjo galvoje, sakydama „to- 
kiais laikais kaip šie“. 

Liusi užrakino duris seselėms už nugarų, šioms einant tolyn 
koridoriumi. Ji jautėsi truputį nesmagiai. Apsisuko ir atsirėmė 

nugara į duris. Tada apsidairė aplink ir pagalvojo sau: Zi nesu- 
klydai. Kažkas čia buvo. Kažkas laukė. 

Ji pažvelgė į savo lagaminą. Arba kažkas tiesiog užėjo apsi- 
dairyti. Ji žengė prie kuklios savo drabužių ir kosmetikos kolek- 
cijos, kurią atsivežė su savimi, ir tą sekundę suprato, kad kažko 
trūksta. Ji nežinojo ko, tačiau žinojo, kad iš jos kambario kaž- 
kas buvo paimta. 


Tai buvai tu, ar ne? 

Būtent ten, būtent tuo metu bandei pasakyti Liusi kažką svar- 
baus apie save, ir ji to nesuprato. Tai buvo kažkas lemiamo, kaž- 
kas gąsdinančio, daug labiau gąsdinančio, negu jai kada nors 
teko patirti, o ji uždarė duris paskui save su raminančiu trinktelė- 
jimu. Ji vis dar mąstė kaip normalus žmogus, ir tai buvo didelis 
jos trūkumas. 


Piteris Gaisrininkas žvelgė skersai miegamąjį, iš visų jėgų 
stengdamasis atskirti tolimų prisiminimų skausmą nuo neatidė- 
liotinos dabartinės užduoties. Jo mintis teršė abejonės, ir jis ju- 
to kartėlį, kurį sukelia neapsisprendimas. Jis laikė save mažų 
mažiausiai ryžtingu ir greit apsisprendžiančiu Žmogumi, ir jam 
labai nepatiko būti apniktam abejonių. Jis žinojo, kad pasiūlyti 
savo ir Paukštelio paslaugas Liusi Džons buvo staigus impulsas, 
ir jis vis dar buvo tikras, kad pasirinko teisingai. Tačiau jo entu- 
ziazmo piinas planas nebuvo numatęs nesėkmės galimybės, ir 
Piteris įsitempęs stengėsi rasti būdą, kaip jiems pasiekti tikslą. 
Visur, kur bepažvelgdavo, matė varžymus ir draudimus ir ne- 
matė būdo, kaip jie galėtų šiuos ribojimus apeiti. 

Jis laikė save vieninteliu pragmatiku psichiatrijos ligoninės 
pasaulyje. 

Jis atsiduso. Buvo gili naktis, 0 jis sėdėjo atsirėmęs į sieną, 
ištiesęs kojas ant lovos, klausydamasi jį supančių neramaus mie- 
go garsų. Netgi naktis nesuteikė atokvėpio nuo skausmo, pama- 

nė jis. Žmonės ligoninėje negalėjo pabėgti nuo savo bėdų, ne- 
svarbu, kiek narkotikų beišrašytų Gerk piliulė. Gaisrininkas gal- 
vojo, kad sergant psichikos liga klastingiausia buvo tai, jog vien 
tik pasiekti tokią būseną, kokios sugebėtum tikėtis pasveikti, 
prireikdavo galybės valios pastangų bei uolaus gydymo. Toji už- 
duotis daugumai rodėsi tiesiog herkuliška, o kai kuriems ir be- 
veik neįveikiama. Jis išgirdo vieną ilgą dejonę ir jau šiek tiek 
buvo pasisukęs ta kryptimi, tačiau sustojo, nes atpažino kalti- 
ninką. Kartais jį liūdindavo, kai Francis blaškydavosi per mie- 
gus, nes žinojo, kad jaunuolis tikrai nenusipelno sielvartų, kurie 
nekviesti atslinkdavo nakčia. 

Piteris nemanė, kad jis pats tinka į šią kategoriją. 

Bandė atsipalaiduoti, tačiau nesugebėjo. Vienu momentu pa- 
klausė savęs, ar jam miegant girdisi tokia pat garsų maišatis. 
Skirtumas tarp jo ir visų kitų, įskaitant ir jaunąjį draugą Francį, 
buvo tas, Piteris tarė pats sau, kad jis buvo kaltas, o jie greičiau- 
siai ne. 

Savo šnervėmis staiga užuodė sunkiai atpažįstamą, tirštą, sal- 
dų tam tikro neaiškaus katalizatoriaus kvapą. Pirmas dvelktelėji- 
mas buvo benzino, antras — benzininio žiebtuvėlių užpildo. 

Jis vos nepašoko iš lovos kaip įgeltas, toks stiprus buvo tas 
pojūtis. Visų pirma instinktyviai pajuto būtinybę kaip nors su- 
kelti aliarmą, suorganizuoti žmones, išvesti juos lauk, kol neat- 
sitiko neišvengiama nelaimė. Savo vaizduotėje netrukus pamatė 
raudonus ir geltonus liepsnos liežuvius, sau kuro ieškančius ant 
lovų, ant sienų, ant grindų, po pacientų kojomis. Gaisrininkas 
jau juto garsų, desperatišką kosulį, kuris neišvengiamai kils, dū- 
mų užuolaidoms užklojus kambarį. Durys buvo užrakintos, kaip 
11 kiekvieną naktį, ir jis įsivaizdavo girdjs panikos ištiktus Žmo- 
nes rėkiant, šaukiantis pagalbos, daužant kumščius į sieną. Visi 
jo kūno raumenys įsitempė, tačiau taip pat greitai atsipalaidavo. 
Suprato, kad tai tebuvo haliucinacija, tokia pati kaip tos, kurios 
kamavo Francį arba Napį, ar netgi tos, ypač baisios, apsėdusios 

Stypeną. Kartais manydavo, kad visą jo gyvenimą galima apibū- 
dinti kvapais. Alaus ir viskio kvapas, lydintis tėvą, sumišęs su 
prakaito ir purvo smarve nuo darbo vienose ar kitose statybose. 
Retkarčiais jo tėvas skleisdavo ir sunkų dyzelino kvapą, įsisun- 
kusį nuo sunkiasvorės technikos taisymo. O priglaudęs galvą prie 
didžiojo vyro krūtinės paskui nueidavo pilna nosimi slogaus dvoko 
nuo pernelyg daug rūkomų cigarečių, kurios galiausiai pribaigs 
tėvą. 

Jo motina, kaip kontrastas, visuomet kvepėdavo ramunėlė- 
mis, nes iš visų jėgų kovodavo su įsigeriančiu skalbiklių, naudo- 
jamų skalbykloje, kvapo aštrumu. Kartais po sunkiu jos mėgsta- 
mo muilo kvapu jis užuosdavo aštrų baliklio dvelksmą. Sekma- 
dieniais ji kvepėdavo kur kas gardžiau, kai visa išsigražindavo, 
tačiau rytais praleisdavo šiek tiek laiko virtuvėje kepdama. Tai- 
gi, pasipuošusi eiti į bažnyčią, ji jungė savyje žemišką duonos 
kvapą su skubria švara, tarsi būtent šitaip patiktų Dievui. Baž- 
nyčia, atrodo, buvo tik šiurkštūs drabužiai po baltu paauksuotu 
patarnautojo apsiaustu ir smilkalai, nuo kurių šis kartais čiau- 
dėdavo. Gaisrininkas prisiminė visus šiuos kvapus, lyg jie suptų 
jį ir ligoninėje. 

Karas davė visiškai naują įsimintinų kvapų pasaulį. Tirštus 
džiunglių kvapus: augalijos ir karščio, kardito ir baltojo fosforo 
po susišaudymų. Lipnius dūmų ir napalmo kvapus, atsklindan- 
čius iš toli, susimaišančius su klaustrofobiją keliančiais krūmyno, 
kuris Piterį supdavo, kvapais. Jis priprato prie kraujo, vėmalų ir 
išmatų smarvės, dažnai besimaišančios su mirtimi. Jie pereidavo 
kaimus, kuriuose sklisdavo egzotiški maisto kvapai, o pelkes ir 
užtvindytus laukus apeidavo lanku, - ten kvepėdavo pavojumi. 
Bazės stovykloje sklisdavo aštrus, pažįstamas marihuanos kvapas 
bei akis graužiantis valiklių, kuriais jie švarino ginklus, dvokas. 
Tai buvo nepažįstamų ir nerimą keliančių kvapų vieta. 

Sugrįžęs sužinojo, kad ugnis turi tuzinus skirtingų kvapų, Iy- 
dinčių atskirus jos etapus ir įsikūnijimus. Mediena mintanti ugnis 

skyrėsi nuo chemikalų sukeltos ugnies, kuri visai nebuvo panaši 
į ugnį, siaubiančią betoną. Pirmosios nedrąsios, lyžčiojančios 
liepsnelės skyrėsi nuo kylančio gaisro, įgaunančio jėgų žydėji- 
mą, kuris savo ruožtu skyrėsi nuo spirgančios ugnies, nepasoti- 
namai valdančios savo ateitį, kvapo. Tačiau jie visi skyrėsi nuo 
slogių suanglėjusio medžio ir sulankstyto metalo kvapų, užplūs- 
tančių tada, kai gaisras jau įveiktas ir nugalėtas. Tais laikais jis 
patyrė ir ypatingą išsekimo kvapą, tarsi iki kaulų prasiskverbiantis 
nuovargis turėtų savo dvelksmą. Kai Piteris užsirašė į padegimų 
tyrėjų mokslus, vienas iš pirmųjų dalykų, kurių jį išmokė - tai 
naudotis nosimi, nes padegimui naudojamas benzinas skleidė ki- 
tokį kvapą nei žibalas. Šis kvepėjo kitaip nei visi kiti dalykai, 
kuriuos Žmonės naudodavo griovimui. Kai kurie kvapai buvo 
subtilūs, tiesiog sunkiai pagaunamų kvapų puokštės. Kiti buvo 
akivaizdus ir diletantiški, patraukiantys dėmesį nuo pat pirmos 
minutės, įžengus į griuvėsius, likusius iš kokio nors pastato. 
Kai atėjo laikas pačiam sukelti gaisrą, jis naudojo paprasčiau- 
sią benziną, nupirktą degalinėje, vos už mylios nuo bažnyčios. 
Nusipirko jį, naudodamasis savo vardine kredito kortele. Neno- 
rėjo, kad būtų abejojančių dėl šio gaisro autoriaus. 
Beprotnamio miegamojo prieblanidoje Piteris Gaisrininkas pa- 
purtė galvą, nors pats net nežinojo, ką norėjo paneigti. Tą naktį 
buvo sutelkęs visą žudikišką savo įniršį ir tiesiog prisiminė, ko 
mokėsi apie ugnies kilmės nuslėpimą, viską apie atsargumą ir 
subtilumą, tada visa tai ignoravo. Jis paliko tokį aiškų pėdsaką, 
kad jį be vargo surastų net naujokėlis tyrėjas. Piteris užkūrė ug- 
nį, tada perėjo nava iki zakristijos, šaukdamas įspėjimus, tačiau 
iš tiesų tikėdamas esąs vienas. Išgirdęs už savęs nekantriai pleš- 
kančią ugnį, sustojo ir pažiūrėjo į vitražinį lango stiklą, kuris 
staiga atgijo, sugavęs ugnies atšvaitą. Jis persižegnojo, kaip kad 
buvo daręs tūkstantį kartų, tada išėjo lauk į pievelę priešais. Ten 
laukė gaisro įsiplieskiant visa jėga, paskui nuėjo namų link, kur 
ant savo mamos namo laiptelių laukė atvykstant policijos. Jis 

žinojo padaręs gerą darbą ir tai, kad netgi darbščiausia gaisri- 
ninkų su kopėčiomis komanda nepajėgs užgesinti gaisro, jau bus 
per vėlu. 

Tačiau nežinojo, kad jo nekenčiamas kunigas bažnyčios vidu- 
je. Sulankstomoje lovelėje, raštinėje, o ne namie, savo lovoje, 
kur, tiesą sakant, turėjo būti, atsižvelgiant į jo įprastą elgesį. Jis 
miegojo paveiktas stiprių migdomųjų, kurių, be jokios abejonės, 
išrašė parapijietis gydytojas, susirūpinęs, kad dvasiškasis tėvas 
atrodo išblyškęs, sunykusio veido, 0 jo pamokslus darkė neri- 
mas. Taip ir turėjo būti, nes jis žinojo, įog Piteris Gaisrininkas 
žino, ką kunigas padarė jo mažajam sūnėnui. Taip pat suvokė, 
kad iš visų parapijos narių vienintelis Piteris, ko gero, buvo tas, 
kuris nenuleistų to patylomis. Tai niekada nedavė Piteriui ramy- 
bės: buvo tiek daug kitų, kuriuos kunigas būtų galėjęs pasirinkti 
savo aukomis ir kurie neturėjo giminių, sugebančių tam pasiprie- 
šinti. Piteris dar klausė savęs, ar vaistai, kurie paveikė kunigą taip, 
j0g jis miegojo savo lovoje, nors aplink jį pleškėjo mirtinos lieps- 
nos, buvo tokie patys, kokius Gerk piliulė mėgo skirti ligoninės 
pacientams. Spėjo, kad taip, ir tai jam rodėsi malonus ir beveik 
juokingai ironiškas sutapimas. 

— Kas padaryta, padaryta, —- sušnabždėjo Piteris. 

Paskui apsidairė aplink, norėdamas pažiūrėti, ar jo žodžių gar- 
sas nieko nepažadino. 

Jis pabandė užsimerkti. Žinojo, kad jam reikėtų pamiegoti, 
tačiau nesitikėjo, jog tai suteiktų bent kiek atilsio. 

Susierzinęs purkštelėjo ir permetė kojas per gulto kraštą. Liepė 
sau nueiti į vonios kambarį ir atsigerti vandens. Pasitrynė ran- 
komis veidą, lyg galėtų nusibraukti kai kuriuos prisiminimus. 

Darydamas tai, jis staiga pasijuto stebimas. 

Greitai išsitiesė, kaipmat išsibudino ir ėmė akimis šaudyti po 
kambarį. 

Dauguma žmonių buvo uždengti šešėlių. Truputis šviesos įspin- 
do į kambarį pro langų eilę. Jis dairėsi pirmyn ir atgal po nera- 

miai miegančių Žmonių eiles, tačiau nematė nė vieno pabudusio 
ir tuo labiau nė vieno, spoksančio jo link. Bandė atsikratyti to 
jausmo, tačiau nepajėgė. Jo vidus prisipildė nervingos energijos, 
tarsi visi pojūčiai — regėjimas, klausa, kvapas, skonis ir lytėjimas — 
staiga būtų puolę šaukti jam įspėjimus. Piteris stengėsi paliepti 
sau nusiraminti, nes pradėjo manyti, jog virsta tokiu pat parano- 
jiku kaip ir kiti jį supantys žmonės, tačiau paskui vėl patikino 
save, kad akies kampučiu sugavo kažkokį judesį. 

Jis pasisuko ta Kryptimi ir vieną sekundę išvydo veidą, žvel- 
giantį pro mažą stebėjimo langelį miegamojo duryse. Jų žvilgs- 
niai susitiko, tačiau taip pat greitai, kaip ir pasirodęs, veidas dingo 
iš akių. 

Piteris pašoko ir, greitai judėdamas prieblandoje, prasibrovė 
pro miegančius žmones iki durų. Jis prikišo veidą prie storo stiklo 
ir žvilgtelėjo į koridorių. Tėgalėjo matyti apie kelias pėdas į abi 
puses, o viskas, ką pamatė, buvo tamsa ir tuštuma. 

Sugriebė už rankenos ir patraukė. Užrakinta. 

Jį užliejo stipri pykčio ir susierzinimo banga. Piteris sugriežė 
dantimis ir pamanė, kad jam tikrai visada skirta suprasti, jog tai, 
ko jis norėtų, yra nepasiekiama, už užrakintų durų. 

Silpnas apšvietimas, šešėliai, storas stiklas — visa tai kartu pa- 
veikė taip, kad Piteris nepastebėjo nė menkiausių veido bruožų. 
Viskas, ką jis įsiminė, tebuvo žvėriškas nuožmumas į jį įsmeig- 
tose akyse. Žvilgsnis buvo nedviprasmis ir piktas. Piteris turbūt 
pirmą kartą pamanė, kad Stypena galbūt buvo stebėtinai teisus 
protestuodamas ir maldaudamas. Kažkoks blogis nekliudomas 
įslinko į ligoninę, ir Piteris suprato, kad tas blogis viską Žino 
apie jį. Bandė įtikinti save, jog tai suprasdamas tampa stipres- 
nis. Tačiau įtarė, kad tai, ko gero, melas. 


Penkioliktas skyrius 


Atėjus vidurdieniui, aš jau buvau išsekęs. Per mažai miego. Per 
daug minčių, žaibiškai lakstančių mano įelektrintoje vaizduotėje. 
Aš sėdėjau vienas ant grindų sukryžiavęs kojas, nusprendęs tru- 
putį atsipūsti, rūkydamas cigaretę. Tikėjau, kad saulės spindu- 
liai, besiliejantys pro langus, atnešantys kasdienę porciją slegian- 
čio slėnio karščio, nuvijo Angelą. Tarsi gotikinių romanų rašytojo 
sukurtas padaras, jis naudojosi savo teise į naktį. Popietiniai pre- 
kybos garsai, žmonės, judantys po miestą, sunkvežimio ar auto- 
buso variklio burzgimas, tolima kelių patrulio mašinos sirena, 
pliumptelėjimas, pasigirdęs laikraščių išnešiotojui numetus savo 
ryšulį ant šaligatvio, garsiai klegantys vaikai, einantys keliuku — 
visa tai susidėjo ir jį nuvijo. Jis ir aš, abu žinojome, kad aš kur 
kas pažeidžiamesnis tyliomis vidurnakčio valandomis. Naktis at- 
neša abejones. Tamsa pasėja baimę. Tikėjausi, kad jis sugrįš, vos 
nusileis saulė. Iki šiol nėra išrasta tokios piliulės, kuri galėtų pa- 
lengvinti vienatvės ir atsiskyrimo simptomus, atnešamus dienos 
pabaigos. Tačiau šiuo metu aš buvau saugus ar bent mažų ma- 
žiausiai tiek saugus, kiek galėjau tikėtis. Nesvarbu kiek spynų ir 
skląsčių užrakinčiau savo duris, tai vis tiek nesulaikys mano di- 
džiausių baimių. Ši pastaba privertė garsiai nusijuokti. 

Aš peržiūrėjau tekstą, pieštuku mano parašytą ant sienos, ir 

pagalvojau: leidau sau per daug laisvės. Piteris Gaisrininkas tą 
rytą po pusryčių pasikvietė mane į šoną ir sušnibždėjo: 

— Aš kažką mačiau. Pro pagrindinio įėjimo stebėjimo langelį 
spoksantį vidun, lyg ieškotų vieno iš mūsų. Aš negalėjau miegoti 
ir, kai gulėjau lovoje, pajutau, kad kažkas mane stebi. Kai atsisu- 
kau, pamačiau jį. 

— Ar tu jį pažinai? - paklausiau. 

— Neturėjau tokios galimybės, - Piteris lėtai papurtė galvą. - 
Tik vieną sekundę jis buvo ten, tada, kai iššokau iš lovos, pra- 
dingo. Nuėjau prie langelio ir pažiūrėjau, tačiau nieko nepajėgiau 
pamatyti. 

— O ką veikė budinti seselė? 

— Nemačiau ir jos. 

— Tai kur ji buvo? 

— Nežinau. Tualete? Išėjusi pasivaikščioti? Galbūt viršutinia- 
me aukšte plepėjo su ten budinčia sesele? Užmigo savo kėdėje? 

— Ką manai? - pasiteiravau, 0 į mano balsą jau pradėjo skverb- 
tis nervingumas. 

— Norėčiau manyti, kad ten buvo haliucinacija. Čia jų netrūksta. 

— Buvo? 

Piteris nusišypsojo ir papurtė galvą. 

— Norėtum. 

— Tai kas, tavo nuomone, ten buvo? 

Jis nusijuokė, tačiau nelinksmai, ir visai ne dėl to, kad tikėjosi 
kažko juokingo. 

— Paukšteli, tu juk žinai, kas, mano nuomone, ten buvo. 

Aš stabtelėjau, giliai įkvėpiau ir užgniaužiau savyje aidinčius 
balsus. 

— Kaip manai, kodėl jis atėjo prie durų? 

— Norėjo pamatyti mus. 

Šrai ką aš prisimenu, visiškai aiškiai. Prisimenu, kur mes sto- 
vėjome, kaip buvome apsirengę. Piteris buvo užsimaukšlinęs savo 
„Red Sox“ kepuraitę, truputį atsmauktą nuo kaktos. Atsimenu, 

ką valgėme tą rytą: blynus, kurių skonis buvo lyg kartono, išmir- 
kyto tirštame, saldžiame sirupe, turėjusiame daugiau bendra su 
kokio nors mitybos mokslininko cheminiu mišiniu negu su Nau- 
josios Anglijos klevu. 

Užgesinau cigaretę tiesiai į buto grindis ir gromuliavau savo 
atsiminimus vietoj maisto, kurio man neabejotinai reikėtų. Štai 
ką Piteris man tada pasakė. Visa kita tik spėjau. Negalėčiau 
padėjęs ranką ant Biblijos prisiekti, kad tą naktį jis buvo įkliu- 
vęs nemigos voratinklyje dėl to, ką padarė prieš daugelį mėne- 
sių. Tiesiai nepasakė, kokios mintys taip nedavė jam ramybės, 
kad jis gulėjo lovoje, negalėdamas užmigti, taigi būdraudamas 
pajuto esąs stebimas. Nežinau, ar tada apie tai išvis pagalvo- 
jau. Tačiau dabar, po daugelio metų, aš sumąsčiau, kas tai tu- 
rėjo būti. Žinoma, viskas turėjo prasmę, nes Piteris buvo įkliu- 
ves į šių savo prisiminimų erškėčius. Neilgai trukus visi dalykai 
susisiejo, ir todėl, kad papasakočiau jo istoriją ir Liusi, ir savo 
paties, supratau, kad man reikės leisti sau laisvai interpretuoti. 
Tiesa - slidus dalykas, ir aš su ja visai nesutariu. Nesutaria nė 
vienas pamišėlis. Taigi, jei stengsiuos papasakoti teisybe, galbūt 
sumeluosiu. Galbūt viską perdėsiu. Galbūt nutiko visai ne taip, 
kaip aš prisimenu, gal mano atmintis taip ištampyta ir iškan- 
kinta nuo vaistų vartojimo daugelį metų, kad tiesa amžiams li- 
ko man nepasiekiama. 

Manau, tik poetai romantizuoja beprotybę, manydami, kad ji 
nuo ko nors išlaisvina, kai iš tiesų yra atvirkščiai. Kiekvienas 
mano galvoje girdimas balsas, kiekviena baimė, kurią jutau, kiek- 
viena haliucinacija, kiekvienas potraukis, kiekviena smulkme- 
na, kurioms susidėjus atsiradau šis liūdnas aš, ištremtas iš na- 
mų, kuriuose užaugau, į Valstybinę Vakarų ligoninę - niekas iš jų 
neturėjo nieko bendro su laisve ar išsilaisvinimu ir net nesuteikė 
kokio nors teigiamo išskirtinumo. Valstybinė Vakarų ligoninė — 
tiesiog vieta, kur mes visi buvome uždaryti ir užsiėmę savo pačių 
vidiniu įkalinimu. 

Tai netiesa, kalbant apie Piterį, nes jis niekada nebuvo toks 
išprotėjęs kaip kiti. 

Ne visai tiesa ir apie Angelą. 

Kažkokiu keistu būdu Liusi buvo tiltas tarp jų dviejų. 

Mes vis dar stovėjome, išėje iš valgomojo, laukdami, kol pasi- 
rodys Liusi. Piteris, rodės, įtemptai galvoja, perkratydamas savo 
mintyse tai, ką matė ir kas atsitiko tą naktį. Aš stebėjau jį, atren- 
kantį kiekvieną tų kelių minutėlių akimirksnį, kurį paskui pake- 
lia į šviesą ir lėtai sukioja, tarsi archeologas, suradęs kokį nors 
senovės reliktą, švelniai nupūsdamas nuo jo laiko dulkes. Piteris 
taip pat stebėjo, tarsi mintyse pasukdamas tą kažką reikiamu kam- 
pu, laikydamas jį taip, kad šviesa kristų kaip reikia, ir jis pama- 
tytų, kas tai yra išties. 

Kai stebėjau Piterį, jis pasisuko į mane ir pasakė: 

— Štai ką mes dabar žinom: Angelas negyvena kambaryje su 
mumis. Jis gali būti iš kito miegamojo viršutiniame aukšte. Jis 
gali būti atėjęs iš kito pastato, nors aš dar neišsiaiškinau kaip. 
Tačiau mes bent jau galime išbraukti savo kambario draugus. 
Dar kai ką sužinojome. Jis suprato, kad mes kažkaip su visu 
šituo susiję, tačiau mūsų nepažįsta, bent jau nepakankamai ge- 
rai, ir todėl stebi. 

Aš apsisukdamas peržvelgiau koridorių. 

Kata rymojo prie sienos, įsmeigęs akis į lubas virš mūsų. Gal- 
būt jis klausėsi Piterio. Galbūt kokio nors slapto vidaus balso. 
Neįmanoma pasakyti. Nukriošęs senas vyriškis nuleistomis ligo- 
ninės pižamos kelnėmis vilkosi pro mus, ant jo neskusto smakro 
varvėjo seilės, jis burbėjo ir klupčiojo, tarsi nepajėgdamas suprasti, 
kad trukdantis eiti kliuvinys buvo iki kulkšnių nusmukusios kel- 
nės. Taip pat pastebėjau stambųyjį protiškai atsilikusį vyriškį, ku- 
ris anksčiau mus išgąsdino. Jis prasvyravo pro senį, tačiau kai 
trumpai pasisuko į mus, jo akys buvo pilnos baimės, o visas pyk- 
tis ir agresija kažkur dingę. Tikriausiai jam padidino vaistų dozę, 
pamaniau. 

— Kaip mes galime atskirti, kas mus stebi? - paklausiau. Su- 
kiojau galvą kairėn ir dešinėn, pajutau, kaip mane persmelkė šal- 
tis pagalvojus, kad bet kuris iš šimtų žmonių, svajingai spoksan- 
čių prieš save, iš tiesų galbūt vertina ir matuoja, kruopščiai ap- 
žiūrinėdamas mane. 

Piteris gūžtelėjo pečiais. 

— Štai kur smagumėlis, ar ne? Mes esame tie, kurie ieško, ta- 
čiau Angelas yra tas, kuris stebi. Tiesiog būk budrus. Kažkas vis 
tiek nutiks. 

Aš apsižvalgiau ir pamačiau Liusi Džons, įeinančią pro pa- 
grindines Amersto duris. Ji trumpai sustojo pasikalbėti su viena iš 
seselių, ir pamačiau Didįjį Juoduką, atžingsniuojantį prisidėti prie 
jos. Pamačiau, kaip jam įteikia keletą rudu popieriumi aplenktų 
bylų, paimtų nuo perpildytos dėžės, kurią ji atsinešė ir paskui pa- 
dėjo ant grindų, viršaus. Piteris ir aš žengėme žingsnį jos link, ta- 
čiau mums sutrukdė Žurnalistas. Šis, pamates mus, puolė ir už- 
stojo kelią. Jo akiniai buvo užtupdyti truputį kreivai, o susivėlęs 
plaukų kuokštas styrojo ant kaktos lyg raketa. Šypsena buvo to- 
kia pat kreiva kaip ir laikysena. 

— Blogos naujienos, Piteri, — tarė jis, nors šypsojosi, tartum 
taip galėtų nukenksminti blogas žinias. - Visuomet blogos nau- 
Jienos. 

Piteris nieko neatsakė, ir Žurnalistas rodėsi truputį nusivylęs, 
kai šiek tiek palenkė galvą į šoną. 

— Na, gerai, - lėtai ištarė jis. Tada pažiūrėjo į Liusi Džons ir 
smarkiai susikaupė. Atrodė, kad pats prisiminimo veiksmas rei- 
kalauja fizinių pastangų. Po kelių minutėlių pastangų jo veide 
pražydo šypsena. 

— „Boston Globe“, rugsėjo dvidešimtoji, tūkstantis devyni šimtai 
septyniasdešimt septintieji. Vietos naujienų skyrius, antras B pusla- 
pis. „Atsisakymas būti auka: Harvardo diplomą turinti teisės spe- 
cialistė paskirta vadovauti seksualinių nusikaltimų skyriui.“ 

Piteris stabtelėjo. Jis pasisuko į Žurnalistą. 

— Ką dar prisimeni? 

Žurnalistas vėl padvejojo, įtemptai naršydamas po atmintį, pas- 
kui pacitavo: 

— „Liusi K. Džons, dvidešimt aštuonerių, trejus metus dirbusi 
eismo ir sunkių nusikaltimų skyriuose, buvo paskirta vadovauti 
naujai sudarytam Safolko apygardos prokuratūros seksualinių 
nusikaltimų tyrimo skyriui, šiandien paskelbė atstovas. Panelė 
Džons, tūkstantis devyni šimtai septyniasdešimt ketvirtaisiais bai- 
gusi teisės mokslus Harvarde, bus atsakinga už seksualinių nusi- 
kaltimų tyrimą ir bendradarbiaus su žmogžudysčių skyriumi dėl 
žmogžudysčių, susijusių su išprievartavimais, sakė atstovas.“ 

Žurnalistas atsikvėpė ir skubiai tęsė: 

— „Interviu panelė Džons sakė, kad ji turi ypatingą kvalifikaci- 
ją, tinkamą šiai pozicijai, nes pirmaisiais savo metais Harvarde 
pati buvo tapusi užpuoliko auka. Liusi jaučia, anot jos, vidinį 
poreikį prisidėti prie prokuratūros, nepaisydama gausių pasiūly- 
mų iš korporacinių teisės firmų, nes ją užpuolęs žmogus niekad 
taip ir nebuvo sučiuptas. Norą tirti seksualinius nusikaltimus, pa- 
sakojo ji, paskatino intymus žinojimas, kokią emocinę žalą gali 
padaryti išprievartavimas, ir nepasitenkinimą kelianti kriminali- 
nės teisės sistema, prastai gebanti tvarkytis su tokiais nusikalti- 
mais. Ji sakė, kad tikisi sukurti pavyzdinį skyrių, kurį galėtų ko- 
pijuoti kiti apygardos ir šalies teisininkai...“ 

Žurnalistas padvejojo, tada ištarė: 

— Ten dar buvo nuotrauka bei dar šis tas. Bandau prisiminti. 

Piteris linktelėjo. 

— Jokio paskesnio straipsnio „Gyvenimo būdo žurnale“ kitą 
dieną ar panašiai? - tyliai paklausė jis. 

Žurnalistas vėl pasirausė atmintyje. 

— Ne... - lėtai ištarė. 

Paskui mažesnysis vyriškis nusišypsojo ir, kaip visada, staiga 
nuklydo tolyn, ieškodamas šiandienos laikraščio. Piteris stebėjo 
jį nueinant, tada vėl atsisuko į mane. 


262 JOHN KATZENBACH m PAMIŠĖLIO ISTORIJA 


— Nagi, tai paaiškina vieną dalyką ir pradeda aiškinti kitą, ar 
ne, Paukšteli? 

Aš irgi taip maniau, tačiau, užuot atsakęs į Piterio klausimą, 
atsiliepiau: 

— Ką? 

— Na, visų pirma randą ant jos skruosto. 

Randą. Žinoma. 

Turėjau atkreipti daugiau dėmesio į tą randą. 

Kai sėdėjau savo bute, piešdamas baltą liniją, besidriekiančią 
Liusi veidu, pakartojau tą pačią klaidą kaip ir prieš daugelį me- 
tų. Mačiau trūkumą jos tobuloje odoje ir nesusimąsčiau, kaip tai 
pakeitė jos gyvenimą. Pamaniau sau, kad būčiau norėjęs bent 
kartą jį paliesti. 

Užsidegiau dar vieną cigaretę. Aitrūs dūmai kilo aukštyn neju- 
dančiame ore. Būčiau taip ir sėdėjes, nuklydęs į prisiminimus, jei 
ne smarkus beldimas į duris. 

Aš pašokau ant kojų kaip po aliarmo. Mano susimąstymas 
išgaravo, užleisdamas vietą nervingurnui. Žengiau lauko durų link 
ir tada išgirdau aiškiai šaukiant mane vardu: 

— Franci! - po to ėjo dar viena smūgių į storą durų medį serija. 

— Franci! Atidaryk! Ar tu ten? 

Aš sustojau ir minutėlę svarsčiau apie keistą reikalavimo „Ati- 
daryk“ gretinimą su po to einančiu klausimu: „Ar tu ten?“ Ge- 
riausiu atveju, atvirkščia seka. 

Žinoma, balsą pažinau. Minutę palūkėjau, nes įtariau, kad po 
sekundės ar dviejų išgirsiu dar vieną pažįstamą toną. 

— Franci, prašau. Atidaryk duris, kad pamatytume tave... 

Pirmoji Sesuo ir Antroji Sesuo. 

Megan vaikystėje buvo lieknutė ir kaprizinga, tačiau dabar iš- 
augusi iki profesionalaus regbio žaidėjo dydžio ir įgijusi panašų 
temperamentą. Ir Kolin, perpus mažesnė bei laibesnė, iš tų dro- 
vuolių rūšies, kurie jungia nedrąsą su išsiblaškymo gal-gali-už- 

mane-tai-padaryti-nes-aš-net-nežinau-nuo-ko-pradėti kupinu 
nesugebėjimu gyvenime atlikti net paprasčiausius dalykus. Aš ne- 
galėjau pakesti nė vienos iš jų. 

— Franci, mes žinome, jog tu ten, ir norime, kad tuojau pat 
atidarytum šias duris! 

Po to ėjo dar vienas bum, bum, bum į duris. 

Aš priglaudžiau kaktą prie kieto medžio, paskui apsisukau ir 
atsirėmiau į duris nugara, tarsi blokuodamas joms įėjimą. Po ke- 
lių minučių vel apsisukau ir garsiai paklausiau: 

— Ko norite? 

Pirma Sesuo: 

— Norim, kad atidarytum! 

Antra Sesuo: 

— Norim įsitikinti, jog tau viskas gerai. 

Nuspėjama. 

— Man viskas puiku, - pasakiau. Meluoti sekėsi lengvai. - Aš 
dabar užsiėmęs. Ateikit kada nors kitu metu. 

— Franci, ar geri savo vaistus? Tučtuojau atidaryk! - Megan 
balse buvo tiek valdingumo, kiek jūrų korpuso rikiuotės seržan- 
to ypač karštą dieną Pario saloje, ir maždaug tiek pat kantrybės. 

— Franci, mes dėl tavęs rūpinamės! - Kolin turbūt dėl visų rūpi- 
nosi. Ji nuolat jaudindavosi dėl manęs, dėl savo pačios šeimos, 
dėl tėvų ir sesers, dėl žmonių, apie kuriuos perskaitydavo rytinia- 
me laikraštyje arba pamatydavo per vakaro žinias, dėl mero ir 
gubernatoriaus, 0 turbūt ir dėl prezidento, kaimynų ir šeimos gat- 
vės gale. Ši, kaip jai atrodė, vis išgyvendavo sunkų metą. Jaudin- 
tis buvo jos stilius. Tai buvo sesuo, artimiausia mano senyviems 
ir nedėmesingiems tėvams, taip buvo nuo tada, kai dar buvome 
vaikai. Ji visad ieškojo jų pritarimo, kad ir ką darytų, ko gero, 
netgi tam, ką pagalvodavo. 

— Jau sakiau, - atsargiai atsiliepiau, nekeldamas balso, bet 
neatidarydamas durų. - Gyvenu puikiai. Tiesiog dabar esu už- 
siemęs. 

— Kuo užsiėmęs? - paklausė Megan. 

— Tiesiog savo projektu, — pasakiau. Prikandau lūpą. Tai ne- 
suveiks, pamaniau sau. Nė akimirksniui. Ji tiesiog taps dar įky- 
resnė, nes aš, be jokios abejonės, tik pakursčiau jos smalsumą. 

— Projektu? Kokiu dar projektu? Ar tavo socialinis darbuoto- 
jas tau sakė, kad galėtum padaryti projektą? Franci, tučtuojau 
atidaryk! Mes čia tokį kelią važiavome, nes dėl tavęs jaudinamės, 
ir jeigu neatidarysi... 

Jai nereikėjo nė pabaigti savo grasinimo. Nebuvau tikras, ką 
galėtų padaryti, tačiau įtariau, kad ir kas tai būtų, bus blogiau, 
nei atidaryti duris. Aš pravėriau jas maždaug per šešis colius ir 
atsistojau tarpduryje, užstodamas įėjimą, laikydamas ranką ant 
durų, pasiruošęs jas užtrenkti. 

— Matot? Štai ir aš, gyvas ir sveikas. Nieko blogo nenutiko. 
Tiesiog gyvenu taip pat kaip vakar, taip pat, kaip gyvensiu rytoj. 

Abidvi moterys įdėmiai tyrinėjo mane. Man norėjosi, kad bū- 
čiau švaresnis, pasistengęs atrodyti padoriau, prieš eidamas prie 
durų. Mano neskusti skruostai, susivėlę, neplauti plaukai ir nuo 
nikotino pageltę nagai tikriausiai darė prastą įspūdį. Bandžiau 
truputį pasitaisyti marškinius, tačiau supratau, jog tik atkreipiu 
dėmesį į tai, kaip aplaidžiai, ko gero, atrodau. Kolin tyliai aikte- 
lėjo, pamačiusi mane. Tai blogas ženklas. Tuo tarpu Megan sten- 
gėsi įdėmiai žiūrėti pro mane, ir spėju, kad pamatė prirašytas gy- 
venamojo kambario sienas. Ji išsižiojo, tada vėl užsičiaupė, ap- 
mąstė, ką ketinanti sakyti, ir vėl pradėjo: 

— Ar geri savo vaistus? 

— Žinoma. 

— Ar geri visus savo vaistus? - pabrėžė kiekvieną žodį, tarsi 
kalbėdama su ypač lėtu vaiku. 

— Taip. - Ji buvo tokia moteris, kuriai lengva meluoti. Net nesi- 
jaučiau kaltas. 

— Nesu tikra, kad tikiu tavimi, Franci. 

— Tikėk sau, kuo tik nori. 

Blogas atsakymas. Mintyse sau įspyriau. 

— Ar vėl girdi balsus? 

— Ne. Nei truputėlio. Kas pakišo tau tokią kvailą mintį? 

— Ar turi ką valgyti? Ar išsimiegi? - tai prakalbo Kolin. Ne taip 
intensyviai, tačiau, kita vertus, labiau tirdama. 

— Prisikertu iki soties triskart per dieną ir išmiegu po geras aš- 
tuonias valandas per naktį. Tiesą sakant, ponia Santjago nese- 
niai paruošė man pilną lėkštę vištienos su ryžiais, - skubiai šne- 
kėjau aš. 

— Ką tu ten darai? - Megan reikalavo atsakymo. 

— Tiesiog aprašinėju savo gyvenimą. Nieko ypatingo. 

Ji papurtė galvą. Aišku, tuo nepatikėjo ir toliau tiesė kaklą į 
priekį. 

— Kodėl nenori mūsų įleisti? - paklausė Kolin. 

— Man reikalingas privatumas. 

— Tu ir vėl girdi balsus, - ryžtingai paskelbė Megan. — Galiu 
taip tvirtinti. 

Aš padvejojau, paskui teiravausi: 

— Kaip? Ar tu irgi juos girdi? 

Tai, aišku, supykdė ją dar labiau. 

— Tu privalai tuoj pat mus įleisti! 

Papurčiau galvą. 

— Noriu būti paliktas ramybėje, - atsakiau. Kolin, rodėsi, tuoj 
puls į ašaras, - tiesiog noriu, jog paliktumėte mane ramybėje. Ko- 
dėl jūs iš viso čia? 

— Juk jau sakėm. Mes dėl taves rūpinamės. 

— Kodėl? Ar kas nors patarė jums dėl manęs susirūpinti? 

— Ne, - tarė Megan, bandydama moduliuoti primygtinį savo 
balso toną, - mes tiesiog taip ilgai nieko iš tavęs negirdėjome... 

Aš joms nusišypsojau. Buvo smagu, kad dabar jau mes visi 
melavome. 

— Buvau užsiėmęs. Jei norite susitikti, na, tai liepkite savo 

žmonėms paskambinti mano sekretorei, ir pabandysiu rasti jums 
laiko iki Darbo dienos *. 

Jos net nenusijuokė iš mano pokšto. Kai mėginau uždaryti duris, 
Megan žengė į priekį ir ant durų padėjo ranką, sustabdydama jas. 

— Kokius ten žodžius matau? - pareikalavo atsakymo ji, rody- 
dama pirštu. - Ką ten rašai? 

— Tai mano reikalas, o ne jūsų, - pasakiau. 

— Ar rašai apie mamą ir tėvą? Apie mus? Tai būtų nesąžininga! 

Pasijutau truputį priblokštas. Žaibiškai diagnozavau jai para- 
noją, didesne nei mano paties. 

— Kas verčia jus manyti, - lėtai ištariau, - jog esate pakanka- 
mai įdomios, kad apie jus būtų rašoma? 

Tada uždariau duris, galbūt truputį per smarkiai, nes trenks- 
nas nuaidėjo mažame bute lyg šūvis. 

Jos vėl ėmė belsti, tačiau aš nekreipiau dėmesio. Žengdamas į 
šalį, savyje girdėjau sklindantį pažįstamų balsų murmėjimą. Svei- 
kino mane su tuo, ką padariau. Jiems visada patikdavo mažos 
mano neklusnumo ir nepriklausomybės demonstracijos. Tačiau 
balsus išsyk atsekė tolimas, aidintis pašaipus juokas, kuris tiek 
sustiprėjo, kad pakeitė pažįstamus garsus. Jis buvo truputį pana- 
šus į varnos kvarksėjimą, atneštą stipraus vėjo, nematomą, ai- 
dintį man virš galvos. Aš sudrebėjau ir truputį susigūžiau, lyg ga- 
lėčiau to garso išvengti ir jis mane aplenktų. 

Žinojau, kas čia juokiasi. 

— Gali sau juoktis! - sušukau Angelui, - tačiau kas kitas žino, 
kas nutiko? 


Francis atsisėdo priešais Liusi stalą, tuo tarpu mažojo kabi- 
neto gale Piteris vaikštinėjo aplink. 

— Taigi, - ištarė Gaisrininkas su trupučiu nekantrumo balse, — 
panele prokurore, kas toliau? 


* Amerikoje pirmasis rugsėjo pirmadienis. 

Liusi mostelėjo į bylų aplankus. 

— Manau, kad jau laikas pasikviesti kai kuriuos pacientus pa- 
sikalbėti. Tuos, apie kuriuos yra įrašų dėl smurto. 

Piteris linktelėjo, tačiau atrodė truputį sunerimęs. 

— Esu tikras, jog kai pradėjote skaityti šias bylas, supratote, 
kad duomenys tinka beveik visiems čia esantiems, išskyrus nu- 
senusius ir protiškai atsilikusius, apie kuriuos irgi gali būti ko- 
kių nors įrašų dėl smurto. Manau, mums reikia rasti dar tam 
tikrų diskvalifikuojančių bruožų, panele Džons... - pradėjo jis, 
tačiau moteris kilstelėjo ranką. 

— Piteri, nuo šiol vadink mane tiesiog Liusi, — tarė ji. - Tuo- 
met man neprireiks kreiptis į tave pavarde, nes iš tamstos by- 
los Žinau, kad tavoji tapatybė turėtų būti jei ne visai nuslėpta, 
tai bent jau, na, nepabrėžiama, teisingai? Dėl tavo prastos šlo- 
vės kai kuriose gana Žinomose didžiosios Masačiusetso valsti- 
j0s dalyse. Aš taip pat Žinau, kad čia atvykdamas pasakei Gulp- 
tililiui, jog daugiau nebeturi vardo - atsiribojimo aktas, kurį jis 
interpretavo kaip nenorą užtraukti tam tikros gėdos savo di- 
delei šeimai. 

Piteris nustojo žingsniuoti, ir minutėlę Franciui pasirodė, kad 
šis tuoj supyks. Vienas iš jo balsų sušuko: Atkreipk dėmesį!, to- 
dėl nė neprasižiodamas stebėjo juos abu. Liusi šypsojosi, tarsi 
žinodama, kad sutrikdė Piterį, o jis atrodė kaip Žmogus, mąs- 
tantis, kaip atsikirsti. Po kelių akimirkų atsirėmė į sieną ir nusi- 
šypsojo, visai panašiai kaip Liusi. 

— Gerai, Liusi, - lėtai ištarė jis, - vadinkime vienas kitą vardu. 
Tačiau pasakyk man, įei gali: ar nemanai, kad imti interviu iš 
kiekvieno praeityje smurtavusio paciento ar netgi iš tokių, kurie 
ir Ligoninėje įvykdė vieną ar du išpuolius, nebus visiškai nevai- 
singa? Dar svarbiau, kiek laiko tu turi, Liusi? Kaip manai, ar 
ilgai gali čia būti, nerasdama atsakymo? 

Liusi šypsena kaipmat išblėso. 

— Kodėl šito klausi? 

— Nes man įdomu, ar tavo bosas Bostone iš tiesų Žino, ką tu 
čia ketini veikti. 

Tyla pripildė mažąjį kambarėlį. Francis budriai stebėjo kiek- 
vieną savo kompanionų judesį: akių žvilgsnius ir tai, ką jie slėpė, 
rankų ir pečių padėtį, kuri galėjo subtiliai skirtis nuo pasakytų 
žodžių. 

— Kodėl gi nemanai, kad aš pati visiškai atsakau už savo įstaigą? 

Piteris tiesiog paklausė: 

— Ar atsakai? 

Francis pastebėjo, kad Liusi iš pradžių ketino atsakyti vie- 
naip, paskui kitaip, galiausiai trečiaip, kol vis dėlto atsakė: 

— Ir taip, ir ne, - galų gale lėtai ištarė ji. 

— Man tai skamba lyg du skirtingi paaiškinimai. 

Ji linktelėjo. 

— Mano buvimas čia kol kas nėra oficialios bylos dalis. Aš 
manau, kad reikėtų iškelti tokią bylą. Kiti neapsisprendžia. Tiks- 
liau sakant, nėra tikri, ar tai mūsų kompetencijoje. Taigi, kai 
norėjau vykti čia, vos tik išgirdusi apie Trumpos Blondinės nu- 
žudymą, įstaigoje kilo šiek tiek ginčų. Išvada buvo tokia: man 
leidžiama vykti, tačiau ne visai oficialiai. 

— Spėju, kad šios aplinkybės nebuvo išsamiai išdėstytos Gulp- 
tililiui. 

— Tavo spėjimas teisingas, Piteri. 

Jis vėl pavaikštinėjo kambario gale, tarsi judėjimas pridėtų 
tempo jo mintims. 

— Kiek laiko prireiks, kol ligoninės administracija neteks kan- 
trybės arba tavo įstaiga panorės, kad sugrįžtum? 

— Nedaug. 

Rodėsi, Piteris vėl dvejoja, rūšiuodamas savo pastabas. Fran- 
cis pamanė, kad Piteris regi faktus ir detales panašiai kaip kalnų 
vedlys: matydamas kliūtis kaip galimybes, pasiekimus kartais ma- 
tuodamas mažais žingsneliais. 

— Taigi, — tarė Piteris, tarsi staiga ėmęs kalbėti su savimi, — 

Liusi yra čia, įsitikinusi, jog nusikaltėlis taip pat yra čia, ir pasi- 
ryžusi jį surasti. Nes ji turi... ypatingų interesų. Tiesa? 

Liusi linktelėjo. 

— Tiesa. 

Jos veide nebeliko jokio sutrikimo. 

— Valstybinėje Vakarų ligoninėje praleistos dienos tikrai ne- 
paveikė tavo kaip tyrėjo sugebėjimų. 

Jis papurtė galvą. 

— Ak, manau, kad paveikė, — ištarė Gaisrininkas. Nepasakė 
tik, į gerąją ar į blogąją pusę, - tai kokie gi būtų tie ypatingi 
interesai? 

Po ilgos pauzės Liusi palenkė galvą žemiau. 

— Piteri, aš nemanau, kad mudu pakankamai gerai vienas kitą 
pažįstame. Tačiau leisk man pasakyti štai ką: individas, įvykdęs 
kitas tris žmogžudystes, sugebėjo patraukti mano dėmesį tyčio- 
jimusi iš įstaigos, kuriai atstovauju. 

— "Ivčiojimusi? 

— Taip. Negali-manęs-sučiupti stiliumi. 

— Nenorėtum papasakoti išsamiau? 

— Ne dabar. Šias detales aš tikiuosi panaudoti galutiniam ap- 
kaltinimui. Taigi... 

Piteris nutraukė ją: 

— Taigi nenori dalytis specifinėmis detalėmis su porele pami- 
šusių vaikinukų. 

Ji giliai įkvėpė. 

— Nei kiek ne labiau, nei tu norėtum išdėstyti detales, jei aš 
paklausčiau, kaip laistei benziną po tą bažnyčią ir kodėl. 

Abudu vėl minutėlę patylėjo. Paskui Piteris pasisuko į Francį 
ir paklausė: 

— Paukšteli, kas sieja visus šiuos nusikaltimus? Kodėl būtent 
šie nužudymai? 

Francis suprato, kad jį bando, ir greitai atsakė: 

— Vienas dalykas —- aukų išvaizda. Amžius ir atsiribojimas: jos 
visos buvo linkusios įprastu maršrutu vaikščioti vienos. Buvo 


270 JOHN KATZENBACH E PAMIŠĖLIO ISTORIJA 


jaunos, trumpais plaukais ir liekno kūno sudėjimo. Jas rado ko- 
kioje nors vietoje, atviroje stichijai, tačiau buvo nužudytos ne 
ten, o tai sukomplikavo policijos reikalus. Tu pats man taip sa- 
kei. Taip pat ir skirtingos teisminės kompetencijos, tai sukelia 
dar vieną problemą. Taip irgi sakei. Be to, visos tuo pačiu būdu 
sužalotos, didėjančia seka. Trūko pirštų, lygiai kaip ir Trumpai 
Blondinei. 

Francis giliai įkvėpė. 

— Ar aš teisus? 

Liusi Džons linktelėjo, o Piteris Gaisrininkas nusišypsojo. 

— Mirtinai teisus, — tarė jis, - mes turime būti budrūs, Liusi, 
nes jaunasis Paukštelis daug geriau atsimena detales ir viską pa- 
stebi, negu bet kas iš jo tikėtųsi. 

Paskui jis nutilo, atrodė, kad minutėlę galvoja. Dar kartą pra- 
dėjo kažką sakyti, tada paskutinę akimirką, rodės, pakeitė kryptį. 

— Gerai, Liusi. Turėtum saugoti kai kurią informaciją, galin- 
čią mums padėti. Tam tikrą laiką. Tai ką toliau darysim? 

— Turime ieškoti būdo, kaip rasti šitą žmogų, - pasakė ji šal- 
tai, tačiau su palengvėjimu, tarsi tą sekundę būtų supratusi, kad 
Piteris ketino užduoti kitokį klausimą ar du, galinčius pasukti 
pokalbį visai kita linkme. Francis negalėjo suprasti, ar jos žo- 
džiuose nuskambėjo dėkingumo gaidelė. Tačiau jis matė, kad 
abu bendražygiai įdėmiai žvelgia vienas į kitą, kalbėdamiesi be 
žodžių, tarsi abu jie būtų supratę ką nors, kas tuo metu praslydo 
pro Francį. Pagalvojo, jog tai galbūt tiesa, tačiau pastebėjo kai 
ką kita: Piteris ir Liusi įgijo patirties, kuri, rodos, perkėlė juos į 
tą patį egzistencijos lygmenį. Piteris ne visai buvo psichiatrijos 
ligoninės pacientas, o Liusi nevisiškai prokurorė, todėl jie abu 
panešėjo į partnerius. 

— Problema ta, — atsargiai tarė Piteris, - kad, mano įsitikini- 
mu, jis jau mus rado. 


Šešioliktas skyrius 


Jei Liusi ir nustebo dėl to, ką pasakė Piteris, tai ji išsyk to nepa- 
rodė. 

— Ką būtent tu nori pasakyti? — pasiteiravo ji. 

— Aš spėju, kad Angelas jau žino, jog tu esi čia ir, galimas 
daiktas, tavo atvykimo priežastį. Manau, čia nėra tiek daug pa- 
slapčių, kaip kad žmonėms norėtųsi. Tiksliau sakant, čia kitoks 
apibrėžimas, ką reiškia paslaptis. Taigi įtariu, jis tikrai Žino, kad 
jį medžioji, nepaisant Gulptililio ir Evanso pažadų dėl slaptu- 
mo. Kaip manai, ar ilgai jie laikėsi tų pažadų? Dieną? Gal dvi? 
Galėčiau lažintis, čia beveik visi, kas tik pajėgia Žinoti, žino tai. 
Taip pat aš įtariu, kad mūsų draugas Angelas supranta, jog aš ir 
Paukštelis tam tikru būdu padedame tau. 

— Kaip būtent priėjai tokias išvadas? — lėtai paklausė Liusi. 
Jos balse girdėjosi šaltas ir atsargus įtarumas, kurį Francis pa- 
stebėjo, tačiau Piteris iš pažiūros ignoravo. 

— Na, žinoma, tai daugiausia spėlionės, — tarė Piteris, — bet 
vienas dalykas veda prie kito... 

— Nagi, - ištarė Liusi, - koks tas pirmasis vienas dalykas"? 

Piteris paskubomis papasakojo jai, ką pastebėjo per langelį 
praėjusią naktį. Pasakodamas, ką matęs ir kaip skubėjęs iki du- 
rų, stengdamasis geriau ką nors pamatyti, jis taip pat įdėmiai 

stebėjo Liusi, tarsi itin kruopščiai vertindamas jos reakciją. Už- 
baigė sakydamas: 

— Taigi, jei jis žino apie mus pakankamai, kad nori mus pama- 
tyti, tai Žino ir apie tave. Sunku pasakyti, tačiau... na štai, dabar 
jau Žinai, - jis truputį gūžtelėjo pečiais, bet žvilgsnyje švietė įsi- 
tikinimas, prieštaraujantis jo kūno kalbai. 

— Kuriuo nakties metu tai nutiko? — paklausė Liusi. 

— Vėlai. Gerokai po vidurnakčio. 

Piteris stebėjo, kaip ji dvejoja. 

— Yra kokių nors detalių, kuriomis norėtum pasidalyti? 

Liusi vis dar dvejojo. Paskui pasakė: 

— Aš įsitikinusi, kad praėjusią naktį ir mane kažkas aplankė. 

Piteris, rodės, atsilošė atgal šiek tiek sunerimęs. 

— Kaip? 

Liusi atsikvėpė, po to atpasakojo, kaip grįžo į praktikančių 
bendrabutį ir rado duris atrakintas, paskui, grįžusi, jau užrakin- 
tas. Nors ji negalėjo pasakyti, kas ir kodėl įėjo, ir nors buvo 
įsitikinusi, kad iš jos kai kas buvo paimta, nežinojo kas. Viskas 
rodėsi savo vietoje ir nesugadinta. Ji skyrė laiko nedidelės savo 
daiktų kolekcijos peržiūrai, bet nerado, jog kas nors būtų dingę. 

— Taigi, - skubiai tarė Liusi, —- kiek galiu pasakyti, viskas 
vietoje. Tačiau vis tiek negaliu nusikratyti jausmo, kad kažkas 
paimta. 

Piteris linktelėjo. 

— Galbūt turėtum dar kartą patikrinti. Paimtą drabužį iškart 
pastebėtum. Tačiau jis galėjo paimti ką nors subtilesnio, - Gais- 
rininkas, rodės, minutėlę įtemptai mąstė, — pavyzdžiui, kelis 
plaukus iš tavo šepečio. O gal jis atsuko tavo lūpdažį ir persi- 
braukė juo krūtinę. Arba pasipurškė rankos riešą kvepalais. 
Ar panašiai. 

Liusi atrodė priblokšta tokios prielaidos 17 pasimuistė, tarsi 
jos kėdė būtų pradėjusi kaisti, tačiau, kol spėjo atsakyti, Francis 
energingai papurtė galvą. Piteris pasisuko į jį ir paklausė: 

— Kas nutiko, Paukšteli? 

Francis atsakydamas truputėlį mikčiojo. 

— Nemanau, kad tu išties teisus, Piteri, - tyliai tarė jis, - jam 
nereikia nieko paimti. Nei drabužių, nei dantų šepetuko, nei plau- 
kų, nei apatinių, nei kvepalų, nei bet ko, ką Liusi atsivežė su 
savimi, nes jau ir taip paėmė kai ką daug didesnės ir kur kas 
svarbesnės reikšmės. Ji tiesiog dar to nesuprato. Gal dėl to, kad 
nenori to matyti. 

Piteris nusišypsojo. 

— Tuomet kas tai būtų, Franci? — lėtai paklausė jis, o balsas 
buvo tylus, tačiau pilnas keisto pasitenkinimo. 

Francio balsas šiek tiek suvirpėjo, kai jis atsakė: 

— Jis paėmė jos slaptumą. 

Visi trys minutėlę patylėjo, kol Francio žodžiai pripildė kiek- 
vieną iš jų. 

— Taip pat dar kai ką, - atsargiai pridūrė jis. 

— Ką? — pasiteiravo Liusi. Jos veidas truputį paraudo, ir ji 
pradėjo tuksėti pieštuko galu į stalo paviršių. 

— Ko gero, ir tavo saugumą, — pasakė Francis. 

IVla sunkiai prislėgė mažą kambario erdvę. Francis jautėsi, 
lyg savo žodžiais būtų-peržengęs kažkokią ribą. Piteris ir Liusi 
abudu buvo profesionalūs tyrėjai, 0 jis ne, todėl jį stebino, kad 
išvis rado savyje drąsos ką nors pasakyti, ypač tokio provokuo- 
jančio, kaip ką tik pasiūlė. Vienas iš atkaklesnių jo balsų giliai 
viduje sušuko: Zylėk! Būk užsičiaupęs! Nesisiūlyk! Išlik pasislė- 
pes! Išlik saugus! Jis nebuvo tikras, ar reikėtų klausyti šio balso, 
ar ne. Po minutėlės Francis papurtė galvą ir pasakė: 

— Galbūt aš dėl šito klystu. Man tiesiog taip staigiai atėjo gal- 
von, ir aš išties neapmąsčiau... 

Liusi pakėlė ranką. 

— Aš manau, kad šis pastebėjimas kaip tik vietoje, Paukšteli, — 
tarė Liusi šiek tiek akademiškai, kaip kartais šnekėdavo, - toks, 
kurį derėtų turėti galvoje. Tačiau ką galėtum pasakyti apie antrąjį 

vizitą tą naktį, kai jis pro langelį Žiūrėjo į tave ir Piterį. Ką manai 
apie tai? 

Francis vogčiomis žvilgtelėjo į Piterį, šis linktelėjo ir drąsina- 
mai mostelėjo. 

— Jis juk galėjo mus matyti bet kada, Franci. Dienos kambary- 
je arba valgant, ar netgi einant į grupinę terapiją arba išeinant. 
Po velnių, mes juk visada valkiojamės koridoriuje. Jis gali į mus 
kaip reikiant įsižiūrėti. Ko gero, tai jau padarė. Mes tiesiog to 
dar nežinome. Kam jam rizikuoti ir vaikščioti naktį? 

— Greičiausiai jis ir dieną mus stebėjo, Piteri, tu dėl šito tei- 
sus, — lėtai ištarė Francis, — bet jam tai reiškia ne tą patį. 

— Kaip? 

— Nes dienomis jis tiesiog tėra dar vienas pacientas. 

— Taip? Aišku. Tačiau... 

— Tačiau naktį gali tapti savimi. 


Piteris prakalbo pirmas, pilnu susižavėjimo balsu. 

— Taigi, - truputį juokdamasis pasakė jis, — išeina taip, kaip ir 
įtariau, Paukštelis mato. 

Francis truputį gūžtelėjo ir nusišypsojo, suprasdamas, kad jam 
pasakė komplimentą. Iam tikrame tolimame ir nežymiame są- 
monės kamputyje suvokė, jog labai retai kas nors skirdavo kokį 
komplimentą per visus jo dvidešimt vienus metus šioje planeto- 
je. Kritika, nusiskundimai bei jo akivaizdaus ir nuolatinio ne- 
visavertiškumo pabrėžimas buvo tai, ką patirdavo kur kas daž- 
niau. Piteris pasilenkė ir lengvai niuktelėjo jam į ranką. 

— Būtum nuostabus policininkas, Franci, - tarė jis. - Gal tru- 
putį keistokai atrodantis, tačiau vis tiek puikus. Mums tik reikia 
suteikti tau truputį airiškos tarmės, įtaisyti daug didesnį pilvą ir 
papūstus raudonus skruostus, dar policininko lazdelę, kuria ga- 
lėtum mosikuoti, bei potraukį spurgoms. Ne, aistrą spurgoms. 
"Tačiau kaip nors sugebėsime, anksčiau ar vėliau. 

Tada jis pasisuko į Liusi ir tarė: 

— Man kilo idėja. 

Liusi taip pat šypsojosi, nes, Paukštelio manymu, nebuvo sun- 
ku pralinksmėti įsivaizduojant nepataisomai liesą Francį kaip ap- 
kūnų policijos patrulį. 

— Idėja būtų gerai, Piteri, — atsakydama tarė ji, - idėja būtų 
nuostabu. 

Piteris tylėjo, tačiau minutėlę judino plaštaką priešais save, 
kaip dirigentas prieš simfoninį orkestrą, ar galbūt kaip matema- 
tikas, rašantis formulę ore, nes nėra lentos, ant kurios galėtų 
skrebinti skaičius ir lygtis. Paskui jis prisitraukė kėdę, apsuko ją 
atlošu į priekį ir atsisėdo atvirkščiai, tai, Francio nuomone, kal- 
bant suteikė jo pozai ir idėjoms primygtinumo. 

— Mes neturime jokių fizinių įrodymų, tiesa? Taigi šiuo keliu 
eiti negalime. Mums niekas neketina suteikti pagalbos, ypač vie- 
tiniai policininkai, kurie išstudijavo nusikaltimo vietą, ėmėsi tir- 
ti žmogžudystę ir suėmė Stypeną, teisingai? 

— Teisingai, — tarė Liusi, - teisingai ir dar sykį teisingai. 

— Taip pat mes nemanome, nepaisydami jų pažadų, kad Gerk 
piliulė ir ponas Blogis ketina daug kuo mums pagelbėti? Tiesa? 

— Vėl teisingai. Aš manau, jog aiškiai matyti, kad jie tik sten- 
giasi nuspręsti, koks požiūris sukels mažiausiai problemų. 

— Tiesa. Nesunku įsivaizduoti juos du, sėdinčius Gerk piliulės 
kabinete, kartu su viską užsirašinėjančia panele Įmantrybe, ban- 
dančius sumąstyti, kaip kuo mažiau nuveikus ir drauge priden- 
gus savo subines iš visų pusių. Taigi, tiesą sakant, mes neturime 
iš ko tikėtis pagalbos. Ypač akivaizdus ir vaisingas startas. 

Piteris buvo pagyvėjęs, pilnas idėjų. Francis matė, koks jis įsi- 
audrinęs. 

— Kas yra tyrimas? - retoriškai paklausė, Žiūrėdamas tiesiai į 
Liusi. - Aš jais užsiiminėjau, tu jais užsiiminėjai. Mes priimame 
šį rimtą, bejausmį, nusistovėjusį, ryžtingą apibrėžimą. Imk šį įkaltį 
ir pridėk prie ano. Plyta po plytos sudėliok nusikaltimo atvaizdą. 
Kiekviena nusikaltimo detalė nuo pradžios iki pabaigos telpa į 

racionalius rėmus, kad gautume atsakymą. Ar ne to jus mokė 
prokuratūroje? Kad sukauptų įrodymų sudėliojimas į stabilias 
vietas išbraukia visus, išskyrus įtariamąjį? Tokios taisyklės, taip? 

— Aš tai Žinau. Tu irgi Žinai. Tačiau būtent ką nori tuo pasakyti? 

— Kodėl manai, kad ir Angelas šito nežino? 

— Na, gerai. Taip. Tikriausiai. Ir? 

— Taigi štai ko mes turime imtis: apversti viską aukštyn kojo- 
mis. 

Liusi Žiūrėjo truputį šnairai, tačiau Francis suprato, kur link 
Piteris suka. 

— Jis nori pasakyti, — atsargiai pratarė Francis, - kad mes ne- 
turėtume žaisti pagal jokias taisykles. 

Piteris linktelėjo. 

— Mes esame čia, šioje pamišusioje vietoje, ir Žinai, kas būtų 
neįmanoma, Liusi? 

Ji neatsakė. 

— Neįmanoma būtų stengtis primesti išorinio pasaulio pagrįs- 
tumo ir organizuotumo šiai vietai. Šita vieta pamišusi, taigi mums 
reikalingas tyrimas, kuris atspindėtų čia esantį pasaulį. Toks, koks 
čia tiktų. Pritaikyti tai, ką mes darome, prie vietos, kurioje esa- 
me. Kai esi Romoje, elkis kaip romėnas, taip sakant. 

— O koks būtų pirmasis žingsnis? — paklausė Liusi. Buvo aiš- 
ku, kad ji pasiruošusi klausytis, tačiau nebūtinai viską išsyk pri- 
imti už gryną pinigą. 

— Kaip tik toks, kokį ir įsivaizdavai, — tarė Piteris. - Mes ap- 
klausiame žmones. Tu atsivedi juos čia ir užduodi klausimus. 
Pradedi gražiai ir oficialiai, pagal knygas. O po to imi daryti 
spaudimą, jį didini. Kaltini žmones nebūtais dalykais. Iškreipi 
tai, ką jie sako. Prieš juos atsuki jų paranoją. Būk tokia bloga, 
neatsakinga ir kelianti pasipiktinimą, kaip tik gali. Priversk vi- 
sus jaustis nepatogiai. Tai privers visą šią vietą atsistoti ant ausų. 
Kuo labiau mes trikdysime įprastą ligoninės tvarką, tuo mažiau 
saugus jausis Angelas. 

Liusi linktelėjo. 

— "Tai jau planas. Gal ne kažin koks, tačiau vis tiek planas. 
Nors nemanau, kad Gulptililis jam pritartų. 

— Teeina jis velniop, - pasakė Piteris. - Aišku, kad nepritars. 
Kaip ir ponas Blogis. Tačiau neleisk jiems stoti tau skersai tako. 

Ji minutėlę įtemptai galvojo, tada nusijuokė. 

— Kodėl gi ne? - pasisuko į Francį. - Jie neleis Piteriui daly- 
vauti jokioje mano vykdomoje apklausoje. Jis su savimi nešasi 
pernelyg didelį bagažą. Tačiau tu kitoks, Franci. Manau, kad tau 
reikėtų čia sėdėti. Būsi tu ir Evansas ar patsai didysis apvalusis 
daktaras, nes šis reikalauja, jog kas nors sėdėtų kartu, tokios 
pagrindinės taisyklės, nustatytos Gulptililio. Sukursim daug dū- 
mų ir gal pamatysim kažkiek ugnies. 

Žinoma, niekas nematė to, ką matė Francis, tai yra šiame po- 
žiūryje slypinčių pavojų. Tačiau jis išliko tylus, užtildė ir nervin- 
gus, abejonių pilnus balsus savo viduje bei paprasčiausiai palen- 
kė pečius, užsikraudamas šį uždavinį. 


Kartais pavasarį, po to, kai mane jau paleido iš Valstybinės Va- 
kur vaikščiodavau link žuvitakio į savo darbą padėti gamtosau- 
gininkams skaičiuoti grįžtančių lašišų, aš pastebėdavau lyg šešė- 
lius šmėstelint sidabriškas, žvilgančia: žuvis. Klausdavau savęs, 
ar jos supranta, kad grįžimas į vietą, kur jos išsirito iš ikrų, kad 
atnaujintų gyvenimo ciklą, kainuos joms gyvybę. Su užrašų kny- 
gute rankoje aš skaičiuodavau žuvis, vydamas šalin norą kaip 
nors jas perspėti. Mąsčiau, ar jos turi kokį nors gilų, genetiškai 
užprogramuotą impulsą, sakantį joms, kad grįžimas namo nužu- 
dys, ar jos tiesiog noriai leidosi apgaunamos, jausdamos tokį stiprų 
troškimą susiporuoti, kad šis pergalėdavo mirties neišveigiamy- 
be. Ar žuvys buvo lyg kariai, kuriems duota neįveikiama, akivaiz- 
džiai pražūtinga komanda, nusprendę, jog pasiaukojimas svar- 
biau už gyvenimą? 

Mano ranka kartkartėmis sudrebėdavo, kai žymėdavau skai- 
čius savo lape. Tiek daug mirties praplaukdavo prieš mano akis. 
Mes visi kartais neteisingai suprantame. Tai, kas atrodo pilna pa- 
vojų kaip didysis platusis vandenynas, iš tiesų yra saugu. Tai, kas 
atrodo sava ir pažįstama kaip namai, iš tiesų yra kur kas grės- 
mingiau. 

Šviesa aplink mane išblėso, ir aš pasitraukiau nuo sienos, bu- 
vusios prie kambario lango. Jutau, kaip kambarį už manęs pri- 
pildo prisiminimai. Pūtė vakaro vėjelis, lyg šiltas kvėpavimas. Mus 
visus išryškina naktis, pamaniau. Dienos šviesoje bet kas gali su- 
vaidinti ką tik nori. Tačiau naktį, kai pasaulis užsidaro, pasiro- 
do mūsų tikroji esmė. 

Jau nebežinojau, išvargęs aš ar ne. Pakeldamas akis, apžiūrė- 
jau kambarį. Man buvo įdomu matyti, kad esu vienas, ir tuo pat 
metu žinoti, jog tai ilgai netruks. Jie visi susigrūs aplink mane, 
anksčiau ar vėliau. Angelas irgi grįš. Papurčiau galvą. 

Liusi, pamenu, susidarė beveik septyniasdešimt penkių vardų 
sąrašą. Tuos žmones ji norėjo pamatyti. 


Iš visos Valstybinės Vakarų ligoninės Liusi išsirinko ir susirašė 
septyniasdešimt penkis ligonius, kurie, rodės, savyje turėjo po- 
tencialą žudyti. Jie visi buvo vyrai, parodę atvirą priešiškumą 
moterims, ar tai būtų smūgiai, suduoti buitinio ginčo metu, ar 
grasinamos kalbos, ar persekiojantis elgesys, kai jie nusižiūrė- 
davo kaimynę ar jų šeimos narę ir kaltindavo jas dėl savo pami- 
šimo. Ji vis dar slaptai kabinosi į prielaidą, kad iš esmės žŽmog- 
žudystės buvo seksualiniai nusikaltimai. Kriminalinio teisingu- 
mo pasaulyje buvo paplitęs mąstymas, jog visi seksualiniai nusi- 
kaltimai iš pradžių būdavo smurtiniai veiksmai, o tik paskui sek- 
sualinis išlydis. Ji nematė prasmės atmesti viską, pradedant tuo, 
ko išmoko nuo momento, kai pati buvo tapusi auka, iki tuzinų 
teismo salių. Čia ji žiūrėdavo pro grotas į vieną vyrą po kito, 
kiekviename matydama mažesnį ar didesnį atvaizdą to vyro, ku- 

ris išniekino ją pačią. Jos nuosprendžiai būdavo pavyzdiniai, to 
dėl tikėjosi, kad nepaisant psichiatrijos ligoninėje kylančių kliu 
dų jai dar kartą pasiseks. Pasitikėjimas savimi buvo jos koziris. 

Eidama per ligoninės žemes administracijos pastato link, ji 
savo galvoje pradėjo piešti vyro, kurį medžiojo, portretą. Dcta- 
lės, tokios kaip fizinė jėga, reikalingos įveikti Trumpą Blondinę, 
pakankamai jaunystės, kad būtų pilnas žudikiško įkarščio, pa- 
kankamo amžiaus, kad nedarytų skubotų klaidų. Tikėjo, jog ta- 
sai vyras turėjo ir praktinių Žinių, ir tokio įgimto proto, kuris 
padeda nusikaltėliams išsisukti nesugautiems. Jos mintyse su- 
kosi visi ją persekiojančių nusikaltimų elementai, ir Liusi tikino 
save, kad kai akis į akį susidurs su tuo vyru, tai išsyk jį pažins. 

Šio optimizmo priežastis buvo jos įsitikinimas, jog Angelas 
kažkodėl norėjo būti pastebėtas. Jis turėtų būti pasipūtęs, manė 
ji, ir arogantiškas, ir įveikti ją šioje intelektualinėje dvikovoje, 
vykstančioje psichiatrijos ligoninėje, buvo tai, ko jis norėjo. 

Ji žinojo tai kur kas giliau nei Piteris ar Francis, ar, tiesą sa- 
kant, nei bet kas visoje valstybėje. Kelios savaitės po antrosios 
žmogžudystės du nupjauti pirštų sąnariai buvo pristatyti į jos 
įstaigą pačiu žemiškiausiu būdu — kartu su kasdieniu paštu. Nu- 
sikaltėlis įdėjo juos į paprastą plastikinį maišelį, įkišo į rusvo 
atspalvio voką tokios rūšies, kokių pilna beveik bet kurioje raš- 
tinės prekių parduotuvėje visoje Naujojoje Anglijoje. Adresas 
buvo išspausdintas lapelyje, priklijuotame ant voko, ir jame te- 
buvo paprastai parašyta: SEKSUALINIŲ NUSIKALTIMŲ 
SKYRIAUS VADOVUI. 

Kartu su šiurpiais likučiais į voką tebuvo įdėtas vienintelis 
popieriaus lapelis. Ant jo buvo išspausdintas klausimas: Ieškai 
šitų? Ir nieko daugiau. 

Liusi jau tuomet buvo įsitikinusi, kai kruvinieji suvenyrai bu- 
vo perduoti teismo ekspertizei. Ilgai netruko patvirtinti, kad jie 
priklausė antrajai aukai ir nupjauti po mirties. Adresas ant voko 
ir klausimas lapelyje buvo identifikuoti kaip atspausdinti tūks- 

tantis devyni šimtai septyniasdešimt penktųjų „Sears“ modelio 
tūkstantis šimtas trisdešimt antrąja elektrine spausdinimo maši- 
nėle. Pašto antspaudas ant paketo teikė jai daugiau vilties, nes 
taip akiratis buvo susiaurintas iki pagrindinio pašto skyriaus Pietų 
Bostone. Su šunišku stropumu, daugmaž tokiu stiliumi, kokį api- 
būdino Piteris Gaisrininkas, Liusi su dviem tyrėjais iš savo įstai- 
gos susekė kiekvieną „Sears“ modelio tūkstantis šimtas trisde- 
šimt antrąją elektrinę spausdinimo mašinėlę, parduotą Masa- 
čiusetse, Niu Hempšyre, Rodo saloje ir Vermonte per šešių mė- 
nesių laikotarpį iki žmogžudystės. Jie taip pat apklausė kiekvie- 
ną to pašto skyriaus paštininką, norėdami išsiaiškinti, gal kuris 
nors iš jų prisimins įteikęs būtent šį paketą. Nė viena tyrimo gija 
nedavė vaisių. 

Pašto darbuotojai niekuo nepadėjo. Jei rašomoji mašinėlė būtų 
buvusi įsigyta už čekį arba kreditinę kortelę, tada apie „Sears“ 
turėtų įrašą. Tačiau tai buvo nebrangus modelis, ir daugiau nei 
ketvirtis mašinėlių, parduotų per tą laiką, buvo nupirktos už 
grynuosius. Be to, tyrėjai išsiaiškino, kad beveik kiekviena iš 
daugiau nei penkiasdešimties mažmeninių parduotuvių Nau- 
jojoje Anglijoje turėjo viešai pastačiusi po naują tūkstantis šim- 
tas trisdešimt antrąjį modelį, kurį buvo galima išbandyti. At- 
rodo, būtų paprasta prieiti prie rašomosios mašinėlės judrią 
šeštadienio popietę, užkišti už velenėlio popieriaus lapą ir pa- 
rašyti, ką tik nori, neatkreipiant į save nė kruopelės dėmesio, 
netgi pardavėjo. 

Liusi tikėjosi, kad žmogus, atsiuntęs pirštų galiukus, dar sy- 
kį taip padarys, su pirmąja arba su antrąja auka, tačiau taip 
neatsitiko. 

Tai buvo, galvojo ji, pats bjauriausias pasityčiojimas: Žinutė 
nebuvo išdėstyta žodžiais ar netgi ne ant kūno dalių, ji buvo 
siuntinyje, kurio neįmanoma susekti. 

Ji taip pat patyrė nemalonų šalutinį poveikį - Žinutė priminė 
jai literatūrą apie Džeką Skerdiką. Šis savo aukai prostitutei Ka- 

tarinai Edous, dar žinomai kaip Ketė Keli, išpjovė gabalą inkstų 
ir nusiuntė jį Metropoliteno policijai tūkstantis aštuoni šimtai 
aštuoniasdešimt aštuntaisiais, su įmantriai pasirašytu pajuokian- 
čiu rašteliu. Tai, kad numatytas grobis buvo susipažinęs su šia 
žymia byla, vertė ją nervintis. Tai jai daug sakė, tačiau taip pat 
reikalavo savo duoklės iš vaizduotės. Liusi visai nepatiko paste- 
bėjimas, jog medžioja istoriją išmanančią asmenybę, nes tai pir- 
šo prielaidą, kad nusikaltėlis protingas. Didžioji dalis nusikaltė- 
lių, kuriuos ji šaltakraujiškai palydėjo į kalėjimą, pasižymėjo vi- 
sišku kvailumu. Seksualinių nusikaltimų skyriuje buvo gana Ži- 
nomas faktas, kad jėgos, paskatinusios vyriškį tokiam poelgiui, 
dažniausiai paveikia jį taip, jog šis būna išsiblaškęs ir užmaršus. 
"Tuos, kurie smogdavo pasirinktinai ir su šiek tiek planavimo bei 
įžvalgos, būdavo daug sunkiau surasti. 

Šios žmogžudystės, pagalvojo ji, keistu būdu tarsi nuneigdavo 
savo charakteristiką. Francis atsakė tiksliai, kai Piteris paklau- 
sė, kas jungė jas tarpusavyje. Tačiau Liusi nepajėgė įveikti nuo- 
jautos, jog, be trumpų plaukų ir kūno tipo bei nežmoniško nu- 
žudymų žiaurumo, buvo dar kažkas, nors ji žinojo, kad baimė 
nepaiso įprasto požiūrio. 

Liusi lėtai vilkosi vienu iš lauko takelių tarp ligoninės pastatų, 
paskendusi mintyse apie žmogų, kurį Piteris ir Francis praminė 
Angelu. Ji nekreipė dėmesio į gražią dieną aplink save: saulės 
spinduliai budino naują žalumą ant medžių šakelių, šildydami 
pasaulį ir žadėdami geresnį orą. Liusi Džons mėgo mintyse rū- 
šiuoti ir skirstyti, mėgo kruopščiai tyrinėti detales, todėl tuo mo- 
mentu nematė šilumos, saulės šviesos ir naujo augimo aplink, 
šias paprastas pastabas pakeitė nuolatiniu jai iškilusių kliūčių 
gvildenimu. Logika ir tvarkingas taisyklių, įstatymų bei regla- 
mentų taikymas palaikė ją visą gyvenimą. Tai, ką pasiūlė Piteris, 
išgąsdino, nors ji saugojosi, kad to neparodytų. Viduje pripaži- 
no, jog tas pasiūlymas turi šiokią tokią prasmę, nes ji pati buvo 
sutrikusi ir nebežinojo, ką toliau daryti. Tai buvo planas, manė, 

atspindintis jo paties vidinę aistrą, o ne sukurtas kokiu nors ra- 
cionaliu būdu. 

Tačiau Liusi mąstė apie save kaip apie šachmatų žaidėją, ir 
tas planas buvo toks geras pradedamasis gambitas, kokį tik ji 
galėjo įsivaizduoti. Priminė sau likti nepriklausoma, nes įsivaiz- 
davo, kad taip galės kontroliuoti įvykius. 

Taip eidama, nuleidusi galvą, giliai susimąsčiusi, ji staiga, ro- 
dos, išgirdo savo vardą. 

Vienintelį, 11gą, ištęstą, švilpiantį „Liuuuuusiiii...“, atneštą švel- 
naus pavasario vėjelio, tvyrantį medžiuose, išsibarsčiusiuose po 
ligoninės teritoriją. 

Ji tučtuojau sustojo ir apsisuko. Ant keliuko už jos nebuvo 
nieko. Pažiūrėjo į dešinę, paskui į kairę, po to ištiesė galvą į 
priekį, įsiklausydama, tačiau garsas jau buvo dingęs. 

Tarė sau, jog suklydo. Šauksmas galėjo būti bet kuris iš pustu- 
Zinio kitų garsų, ir kad jos patiriama erzinanti įtampa paveikė 
taip, jog neteisingai išgirdo. Tai išties galėjo būti įprastas didžŽiu- 
lio vidinio skausmo ar sielvarto riksmas, niekuo nesiskiriantis 
nuo šimtų kitų, vėjo nešiojamų po ligoninės pasaulį kiekvieną 
dieną. 

Po to pasakė sau, jog tai melas. 

Tai buvo jos vardas. 

Pasisuko į artimiausią pastatą ir pasižiūrėjo į langus. Matė 
keletą pacientų veidų, tuščiai spoksančių jos link. Lėtai pasisu- 
ko į kitus pastatus. Amerstas buvo už geroko atstumo. Viljam- 
sas, Prinstonas ir Jeilis buvo arčiau. Ji sukiojosi aplink, abejin- 
guose plytiniuose namuose ieškodama kokio nors išduodančio 
ženklo. Tačiau visi pastatai liko tylūs, tarsi jos dėmesys būtų 
užsukęs čiaupą, iš kurio liedavosi nerimas ir haliucinacijos, su- 
keliančios šauksmus, dažnai sklisdavusius iš kiekvieno pastato. 

Liusi lyg priaugusi stovėjo vietoje. Po minutėlės ji išgirdo kas- 
kadą keiksmų, sklindančią iš vieno pastato. Po to pasigirdo keli 
pikti balsai ir ausį rėžiantis riksmas ar du. Štai ką išgirsti ji tikė- 

josi ir sulig kiekvienu garsu sakė sau išgirdusi kažką, ko išties 
nebuvo. Tai, ironiškai pastebėjo pati sau, tikriausiai sugretina ją 
su vyraujančia ligoninės populiacija. Su šia mintimi Žengė pir- 
myn, atsukdama nugarą visiems langams ir visoms poroms akių, 
kurios galbūt niūriai stebėjo kiekvieną jos žingsnį arba bukai 
spoksojo į kviečiantį žydrą dangų. Buvo neįmanoma pasakyti. 


Septynioliktas skyrius 


Piteris Gaisrininkas stovėjo valgomojo viduryje, laikydamas pa- 
dėklą ir stebėdamas aplinkui verdančią audringą veiklą. Valgy- 
mai ligoninėje būdavo nesibaigiančios mažų susigrūmimų seri- 
jos, atspindinčios kiekvieno paciento kovą su smarkiais vidaus 
karais. Nei vieni pusryčiai, pietūs ar vakarienė nepraeidavo be 
kokio nors nedidelio incidento. Bėdos būdavo reguliariai pa- 
teikiamos kartu su skysta kiaušiniene ir prėskomis tuno salo- 
tomis. 

Savo dešinėje jis matė senyvą silpnaprotį vyrą, maniakiškai 
besišypsantį, leidžiantį pienui varvėti per smakrą ir krūtinę, ne- 
paisantį nuolatinių seselės praktikantės pastangų sulaikyti jį nuo 
nusiskandinimo. Kairėje dvi moterys kovojo dėl dubenėlio ža- 
liosios citrinos želė. Mažasis Juodukas kantriai stengėsi išspręs- 
ti dilemą, kodėl tebuvo tik vienas dubenėlis. Dvi pretendentės, 
tačiau abi moterys, atrodančios beveik vienodai, susivėlusiomis 
žilomis garbanėlėmis ir rausvu bei žydru chalatais, rodės, keti- 
no susimušti. Nei viena net neketino paprasčiausiai nueiti de- 
šimt ar dvidešimt žingsnių atgal iki virtuvės ir gauti antrą želė 
indelį. Ausį rėžiantys, spiegiantys jų balsai maišėsi su indų ir 
stalo įrankių tarškėjimu bei karštų garų šnypštimu, sklindančiu 
iš virtuvės, kur buvo ruošiamas valgis. Po sekundėlės viena iš 

moterų staiga griebė želė dubenėlį ir tėškė jį į grindis, patiekalas 
ištiško garsiai lyg šūvis. 

Jis nuėjo prie savo įprastinio stalo kampe, kur galėjo sėdėti 
nugara į sieną. Napoleonas jau buvo ten, o Piteris įtarė, kad ir 
Francis tuoj prisistatys, nors ir nežinojo, kur jaunuolis galėtų 
būti šiuo metu. Prisėdo ir įtariai pažvelgė į lėkštę makaronų troš- 
kinio priešais save. Jam kilo abejonių dėl patiekalo kilmės. 

— Taigi, — pasiteiravo Piteris, baksnodamas valgį, - Napi, pa- 
sakyk man: ką tokią gražią dieną kaip ši valgytų Didžiosios Res- 
publikos armijos kareivis? 

Napoleonas tuo metu įnirtingai atakavo troškinį, kimšdamas 
pilna šakute į burną, lyg stūmokliu varoma mašina. Piterio klau- 
simas jį sulėtino, ir šis stabtelėjo, apmąstydamas, ko teirauja- 
masi. 

— Konservuotą jautieną, - po minutėlės tarė jis. — Tai, turint 
galvoje tuometines sanitarinės sąlygas, buvo gana pavojingas da- 
lykėlis. Arba sūdytą kiaulieną. Duoną, žinoma. Tai buvo pagrin- 
dinis maistas, kaip ir džiovintas sūris, kurį galima neštis kupri- 
nėje. Raudonąjį vyną, manau, arba vandenį iš artimiausio šuli- 
nio ar šaltinio. Jeigu plėšikautų, tą kareiviai dažnai darė, jie tur- 
būt pačiuptų vištą arba žąsį iš kokio nors netoliese esančio ūkio 
ir išsikeptų ją ant iešmo ar išsivirtų. 

— O jeigu jie ketindavo eiti į mūšį? Gal valgydavo ką nors 
ypatinga? 

— Ne. Nemanau. Jie paprastai būdavo alkani ir dažnai, kaip 
kad Rusijoje, mirdavo iš bado. Maisto tiekimas armijai visada 
sukeldavo problemų. 

Piteris pakėlė neatpažįstamą gabaliuką to, kas buvo įvardyta 
kaip vištiena, arčiau veido ir susimąstė, ar šis troškinys įkvėptų 
jį eiti į mūšį. 

— Pasakyk man, Napi, ar manai, jog esi išprotėjęs? - netikėtai 
paklausė jis. 

Apvalusis vyriškis padarė pauzę, sustabdydamas nemažą 

makaronų kiekį maždaug per šešis colius iki burnos, čia šieji ir 
kabojo, kol jis svarstė klausimą. Po minutėlės padėjo šakutę ir 
atsidūsėdamas atsakė: 

— Turbūt kad taip, Piteri, — truputį liūdnai atsakė jis, — kai 
kuriomis dienomis labiau, kai kuriomis mažiau. 

— Papasakok man truputėlį apie tai, - paprašė Piteris. 

Napoleonas papurtė galvą, ir jo įprasto entuziazmo likutis vi- 
sai išgaravo. 

— Vaistai dažniausiai nuslopina mano svaičiojimus. Pavyzdžiui, 
kaip šiandien. Žinau, kad nesu imperatorius. Aš tiesiog daug 
žinau apic žmogų, kuris buvo imperatoriumi. Žinau, kaip valdy- 
ti armiją. Kas atsitiko tūkstantis aštuoni šimtai dvyliktaisiais. 
Šiandien aš tiesiog istorikas mėgėjas. Tačiau nežinau, kas bus 
rytoj. Galbūt aš pasukčiausiu, kai man šįvakar duos vaistų. Ži- 
nai, pasikišiu tabletę po liežuviu ir paskui išspjausiu. Čia beveik 
visi išmoksta kokių nors rankų miklumo tereikalaujančių triu- 
kų. Galbūt tiesiog dozė bus truputį per maža. Taip irgi atsitinka, 
nes seselės turi išdalyti tiek daug vaistų ir kartais jos nekreipia 
pernelyg daug dėmesio, ar kiekvienas gauna tai, ką privalo. Štai 
ir atsitiktų. Tikrai stipriai haliucinacijai nereikia didelio preteksto, 
kad įsišaknytų ir išsiskleistų. 

Piteris minutėlę pagalvojo ir paklausė: 

— Ar jų pasiilgsti'? 

— Ko pasiilgstu? 

— Haliucinacijų. Kai jos dingsta. Ar nuo jų tu jautiesi ypatin- 
gas, 0 joms dingus vėl pasijunti paprastas? 

Jis nusišypsojo. 

— Taip. Kartais. Tačiau jos kartais ir įskaudina, ir ne vien tik 
dėl to, kad matai, kaip išgąsdini visus aplink. Fiksacija tampa 
tokia stipri, kad perpildo tave. Truputį panašu, lyg viduje vis 
tampriau temptų gumelę. Žinai, jog tuoj turėtų nutrūkti, bet kiek- 
vieną akimirką, kai atrodo, kad jau pokštelės ir viskas viduje 
atsilaisvins, gumelė tiesiog išsitempia dar truputį toliau. Turė- 
tum apie tai paklausti Paukštelio, manau, jis geriau supranta. 

— Paklausiu. 

Piteris vėl dvejojo. Tuo metu pamatė Francį, mitriai judantį 
per kambarį jų link. Jaunuolis ėjo labai panašiai, kaip, prisiminė 
Piteris, jis pats vaikščiodavo patruliuodamas Vietname, nežino- 
damas, ar žemė po kojomis neužminuota. Francis kursavo tarp 
pykčių ir ginčų, nuo kažkieno įniršio ir haliucinacijų nukrypda- 
vo truputį į dešinę, paskui į kairę, vengdamas sukriošimo ir pro- 
tinio atsilikimo kliūčių, pagaliau atėjo prie stalo ir krisdamas į 
kėdę krenkštelėjo su tyliu pasitenkinimu. Valgomasis — pavojin- 
gas ir varganas kelias, pamanė Piteris. 

Francis pabaksnojo į greitai stingstantį jovalą savo lekštėje. 

— Jie tikriausiai nenori, jog sustorėtume, - tarė jis. 

— Kažkas man sakė, kad jie įberia į maistą torazino, - sąmoksliš- 
kai sušnabždėjo Napoleonas, palinkdamas pirmyn, - tokiu būdu 
jie užtikrina, kad mes visi čia būsime ramūs ir kontroliuojami. 

Francis žvilgtelėjo į dvi želė netekusias moteriškes, vis dar 
spigiai rėkiančias viena ant kitos. 

— Na, - tarė jis, — aš tuo netikiu, nes neatrodo, kad tai fantas- 
tiškai veiktų. 

— Paukšteli, - paklausė Piteris, nežymiai mostelėdamas į tas 
dvi moteris, - kaip manai, dėl ko jos pykstasi? 

Francis pažiūrėjo, padvejojo, kilstelėjo pečius, tada atsakė: 

— Dėl želė? 

Piteris nusišypsojo, nes tai pasirodė truputį juokinga. Paskui 
papurtė galvą. 

— Ne, tai aš matau. Dubenėlis žalsvos želė. Nemanau, kad čia 
tai, dėl ko verta muštis. Tačiau kodėl želė? Kodėl dabar? 

Tą sekundę Francis suprato, ko iš tiesų Piteris klausia. Jam 
buvo būdinga paslėpti didesnį klausimą mažame. Francis Žavė- 
josi šiuo jo bruožu, nes tai mažų mažiausiai parodė sugebėjimą 
mąstyti už Amersto pastato sienų. 

— Svarbiausia ką nors turėti, Piteri, — lėtai tarė jis. — Jos 
pykstasi dėl ko nors apčiuopiamo čia, kur tėra taip mažai daly- 

kų, kuriuos gali išties turėti. Svarbiausia ne pati želė. Svarbiau- 
sia turėti želė. Želė dubenėlis nėra vertas, kad dėl jo kovotum. 
Tačiau kažkas, primenantis tau, kas tu esi ir kas galėtum būti, ir 
pasaulis, kuris mūsų laukia, jei tik sugriebsim pakankamai mažų 
dalykėlių, paversiančių mus vėl į žmones, na, dėl to galima ir 
pakovoti, ar ne? 

Piteris padarė pauzę, apsvarstydamas, ką pasakė Francis, ir 
visi trys pamatė, kaip tos dvi moteriškės prapliupo ašaromis. 

Piterio akys tebebuvo įsmeigtos į moterų porelę, ir Francis 
pamanė, kad kiekvienas incidentas, panašus į šį, turėtų giliai Žeisti 
Piterį, nes jis šiai aplinkai nepriklausė. 

Francis vogčiomis žvilgtelėjo į Napoleoną, šis gūžtelėjo, nusi- 
šypsojo ir laimingas sugrįžo prie savo maisto krūvos. Čia jo vie- 
ta, pagalvojo Francis. Čia mano vieta. Visų mūsų vieta, išskyrus 
Piterį, ir jam giliai viduje turbūt labai baisu, kad kuo ilgiau jis 
pasiliks čia, tuo labiau panašės į mus. Giliai savyje Francis išgir- 
do pritariantį murmesį. 


Gulptililis šnairai žiūrėjo į vardų sąrašą, kurį Liusi kyštelėjo jam 
per stalą. 

— Atrodo, čia atrinkta didesnė dalis ligoninės populiacijos, 
panele Džons. Gal galėčiau paklausti, kokiais kriterijais remda- 
masi atrinkote šiuos pacientus iš visos klientūros? 

Jo klausimas skambėjo šaltai ir nepaslaugiai, o jo čiulbantis, 
monotoniškas balsas visą pretenzingumą vertė atrodyti truputį 
absurdiškai. 

— Žinoma, - atsakė Liusi. - Todėl, kad negalėjau sumąstyti 
viską apibendrinančio veiksnio, kuris būtų psichologinės prigim- 
ties, pavyzdžiui, charakteringa liga. Aš teikiau pirmenybę smur- 
tiniams atvejams prieš moteris. Visi septyniasdešimt penki, įvar- 
dyti čia, padarė kai ką, kas gali būti laikoma priešiškumu, nu- 
kreiptu į priešingą lytį. Kai kurie, Žinoma, padarė daugiau nei 
kiti, tačiau vis tiek jie visi turi šį bendrą veiksnį. 

Liusi kalbėjo taip pat pompastiškai kaip medicinos dircktorius. 
Tokias savybes ji ištobulino prokuratūroje, o tai dažnai padėdavo 
jai oficialiose situacijose. Labai mažai biurokratų neišsigąsta kic- 
no nors, kas sugeba kalbėti jų pačių kalba, tik dar geriau. 

Gulptililis vėl pažiūrėjo į sąrašą, tyrinėdamas vardų eiles, ir 
Liusi klausė savęs, ar jis sugeba kiekvienam vardui priskirti vei- 
dą ir bylą. Elgėsi tarsi galėtų, tačiau ji abejojo, ar šis labai domisi 
tikrosiomis ligoninės gyvenimo smulkmenomis. Po kelių minu- 
tėlių jis atsiduso. 

— Žinoma, jūsų pasakymas lygiai taip pat gali būti taikomas ir 
džentelmenui, kuris jau sulaikytas už žmogžudystę, — tarė jis. — 
Nepaisant to, panele Džons, aš padarysiu, ko jūs reikalaujate. 
Tačiau turiu pasakyti, man atrodo, jog gaudote vėją laukuose. 

— Tuo galima pradėti. 

— Tuo galima ir baigti, —- atsakė jis. — Taip, bijau, gali atsitikti 
jūsų apklausoms, kai bandysite išgauti informacijos iš šių vyrų. 
Įsivaizduoju, kad pamatysite, kokie erzinantys gali būti tokie 
interviu. 

Jis nusišypsojo, nepasakytum, jog draugiškai, ir pridūrė: 

— Ak, panele Džons, aš įsivaizduoju, kad norėtumėte imtis 
šios apklausos kaip galima skubiau. Aš pakalbėsiu su ponu Evan- 
su ir galbūt su broliais Mūziais. Šie galėtų pradėti siųsti pacien- 
tus į jūsų kabinetą. Tokiu būdu bent jau galėsite tiesiogiai susi- 
durti su kliūtimis, kurias ketinate čia įveikti. 

Ji žinojo, kad daktaras Gulptililis kalba apie psichikos ligonių 
užgaidas, tačiau tai, ką jis sakė, buvo galima įvairiai suprasti. 
Nusišypsojo medicinos direktoriui ir linktelėjo sutikdama. 


Kai sugrįžo į Amerstą, Didysis ir Mažasis Juodukai laukė jos 
koridoriuje, prie antro aukšto seselių posto. Piteris ir Francis bu- 
vo su jais, atsirėmę į sieną, lyg porelė nuobodžiaujančių paauglių, 
besitrinančių už gatvės kampo, ieškančių problemų, nors manie- 
ra, kuria Piterio akys raižė koridorių pirmyn ir atgal, prieštaravo 


290 JOHN KATZENBACH B PAMIŠĖLIO ISTORIJA 


jo tingiai pozai. Ji iš pradžių nepamatė pono Evanso, tai, jos 
manymu, galėjo būti ir geras dalykas, nes ketino jų šio to papra- 
šyti. Tai buvo pirmas Liusi klausimas jiems: 

— Kur Evansas? 

Didysis Juodukas suniurnėjo: 

— Jis pakeliui iš kito pastato. Personalo rėmėjų susitikimas. 
Turėtų būti čia bet kurią sekundę. Didysis daktaras paskambino 
ir pranešė mums, kad turime pradėti lydėti žmones į susitikimą 
su jumis. Jūs turite sąrašą. 

— Teisingai. 

— Tarkime, - tarė Mažasis Juodukas, — jie nelabai veržiasi 
susitikti su jumis. Ką mums tada reikėtų daryti? 

— Neduokite jiems tokio pasirinkimo. Tačiau jeigu pradės šėl- 
ti arba praras savitvardą — na, tuomet aš galiu pas juos ateiti. 

— Jeigu jie vis tiek nenorės kalbėti'? 

— Neužbėkime už akių šiai problemai, kol ji dar neiškilo, gerai? 

Didysis Juodukas truputį pavartė akis, tačiau nieko nepasa- 
kė. Franciui buvo aišku, kad pagrindinis Didžiojo Juoduko bu- 
vimo ligoninėje tikslas kaip tik toks: užbėgti problemai už akių. 
Jo brolis išleido lėtą atodūsį ir tarė: 

— Mes pamėginsime. Negalime tiksliai prognozuoti, kaip žmo- 
nės reaguos. Niekad anksčiau nedarėme čia nieko panašaus. Gal 
jokių problemų nė neiškils. 

— Jei jie atsisakys, tai atsisakys, tuomet mes rasime kokį nors 
kitą būdą, - tarė ji. Po to truputį pasilenkė į priekį ir šiek tiek 
nuleidusi balsą tarė: — Turiu idėją. Man įdomu, ar jūs, vaikinai, 
galėtumėte man padėti ir išlaikyti tai paslaptyje? 

Du broliai išsyk susižvalgė, tad ji laukė. Mažasis Juodukas 
prabilo už abu: 

— Man rodos, jūs ketinate prašyti paslaugėlės, kuri galėtų įvelti 
mus bėdon. 

Liusi dar sykį linktelėjo. 

— Ne į didelę bėdą, tikiuosi. 


JOHN KATZENBACH E PAMIŠELIO ISTORIJA 20 


Mažasis Juodukas plačiai išsišiepė, lyg ji būtų papasakojusi 
anekdotą. 

— Visada tas Žmogus, kuris prašo, nemano, jog prašo kažin ko 
didelio, kad ir kas tai būtų. Tačiau, panele Džons, mes vis dar klau- 
somės. Nesakome „taip“. Nesakome „ne“. Vis dar klausomės. 

— Vietoj to, kad judu abu eitumėte pas kiekvieną žmogų ir 
atvestumėte jį, aš noriu, jog eitų tik vienas. 

— Apskritai kalbant, apsauga mano, kad bet kokiame pacien- 
tų judėjime kaip šis turėtų dalyvauti du vaikinai. Po vieną iš kiek- 
vienos pusės. Tokios ligoninės taisyklės. 

— Nagi, leiskite man pasakyti, kur link suku, - tarė ji, ženg- 
dama žingsnelį arčiau vyrų. Taigi tik maža jų grupelė tegalėjo 
ją išgirsti. Klausymasis gal ir nebuvo būtina ligoninėje, tačiau 
tai buvo natūralus atsakas į nedidelį sąmokslą, kurį Liusi turė- 
jo galvoje. 

— Aš turiu tik menką optimistinę viltį, kad šie interviu kur 
nors nuves. Išties ketinu pasitikėti Franciu labiau, nei jis suvo- 
kia, - lėtai tarė ji. 

Kiti pažiūrėjo į jaunuolį, paraudusį lyg mokinukas, klasėje pa- 
kviestą iki ausų įsimylėtos mokytojos. 

— Tačiau, kaip Piteris anądien pabrėžė, mums iš tiesų trūksta 
patikimų įrodymų. Norėčiau ta linkme kai ką nuveikti. 

Abu, Mažasis ir Didysis Juodukai, dabar jau įdėmiai klausėsi. 
Piteris savo ruožtu žengė žingsnį pirmyn, dar labiau suglausda- 
mas mažą grupelę. 

— Aš norėčiau, - tęsė Liusi, - kad, kol kalbėsiu su šiais pacien- 
tais, jų gyvenamosios vietos būtų kruopščiai apieškotos. Ar kuris 
nors iš jūsų esate kada perkratę gultą arba daiktų saugyklą? 

Mažasis Juodukas linktelėjo. 

- Žinoma, panele Džons. Kartkartėmis tai būna šio puikaus 
darbo dalis. 

Liusi vogčiomis greitai pažvelgė į Piterį, kuris, rodės, sunkiai 
valdo norą prabilti. 

— Taip pat, - lėtai pridūrė ji, - man tikrai patiktų, jog Piteris 
būtų šių paieškų dalyvis. Tarkime, vadovautų? 

Abudu sanitarai susižvalgė tarpusavyje, o Mažasis Juodukas 
prabilo: 

— Ant Piterio bylos viršelio yra įrašas „Neišleisti“, panele 
Džons. Tai reiškia, kad jis neišleidžiamas iš Amersto pastato, 
išskyrus ypatingas aplinkybes. Nuspręsti, kokios tos ypatingos 
aplinkybės, gali tik daktaras Gulptililis arba Evansas, o šis jo 
pro duris nei kartelio nėra išleidęs. 

— Gal bijoma, kad jis gali pabėgti? — paklausė ji, šiek tiek pana- 
šiai kaip teisėja, kai būdavo svarstomas paleidimas už užstatą. 

Mažasis Juodukas papurtė galvą. 

— Evansas įsegė tai į bylą. Tiesą sakant, tai labiau bausmė, nes 
jam iškelti kai kurie rimti kaltinimai jūsiškėje mūsų puikiosios 
valstijos pusėje. Piteris čia teismo nutarimu, kad būtų įvertin- 
tas. Ir tas „Neišleisti“ ant viršelio. Tai šio vertinimo dalis, spėju. 

— Ar yra būdų to išvengti? 

— Yra būdų išvengti visko, panele Džons, jei tai pakankamai 
svarbu. 

Piteris nugrimzdo į tylą. Francis vėl matė, kad šis nekantrauja 
prabilti, tačiau turi pakankamai proto likti užsičiaupęs. Francis 
pastebėjo, kad nei Didysis Juodukas, nei jo brolis vis dar nepa- 
sakė „ne“ Liusi prašymui. 

— Kodėl manote, kad jums būtinai reikalingas Piteris tam at- 
likti? Kodėl ne tiesiog mano brolis ar aš? — tyliai paklausė Ma- 
žasis Juodukas. 

— Dėl keleto priežasčių, — pasakė Liusi, gal truputį per sku- 
biai. — Viena, kaip jau žinote, Piteris buvo puikus tyrėjas bei 
žino, kur ir kaip ieškoti, ko ieškoti ir kaip elgtis su įkalčiais, jei 
tokių rasime. Be to, kadangi jis mokėsi rinkti įkalčius, aš tikiuo- 
Si, JOg pastebės tai, ką tu ar tavo brolis galbūt praleistumėte. 

Mažasis Juodukas suspaudė lūpas, šiuo mažu judesiu tarsi pa- 
tvirtindamas, kad Liusi žodžiuose yra tiesos. Ji priėmė tai kaip 
padrąsinimą ir tęsė: | 

— „Kita priežastis: sakykime, jog aš nesu tikra, kad visu šiuo 
reikalu norėčiau sukompromituoti tave ar tavo brolį. Tarkime, 
jūs ieškodami ką nors randate. Jūs esate įpareigoti pasakyti Gulp- 
tililiui, kuris savo ruožtu tuomet perims įkalčius. Labai tikėtina, 
kad jie tokiu atveju bus pamesti ar sugadinti. Jei Piteris randa 
ką nors, tai, cituoju: „jis tiesiog dar vienas pamišęs vaikinas šio- 
je ligoninėje“. Jis gali tai palikti, papasakoti apie tai man, tada 
mes galime gauti teisėtą kratos orderį. Turėkite omenyje, aš ti- 
kiuosi, kad ateis laikas, kai mums prireiks, jog ateitų policinin- 
kas ir kai ką areštuotų. Turiu laikytis tam tikro tyrimo vientisu- 
mo, kad ir koks jis būtų. Suprantate, kur suku, džentelmenai? 

Didysis Juodukas prapliupo juoku, nors ore nesklandė joks 
pokštas, nebent sąvoka „tyrimo vientisumas“, pavartota psichiat- 
rijos ligoninėje. Jo brolis prisidėjo ranką prie galvos. 

— Eli, ei, panele Džons, aš manau, kad jūs įvelsite mus į pačią 
didžiausią bėdą dar iki tol, kol viskas pasibaigs. 

Liusi paprasčiausiai nusišypsojo abiem vyriškiams. Dantis pa- 
rodančia plačia šypsena, kurią lydėjo tviskantis, malonus akių 
žvilgsnis. Jame buvo matyti poreikio ir elegancijos derinys. Fran- 
cis tai pastebėjo ir pirmą sykį gyvenime pamanė, kaip sunku yra 
atmesti gražios moters prašymą. Tai turbūt nelabai sąžininga, 
tačiau vis tiek tiesa. 

Abudu sanitarai žvelgė vienas į kitą. Po akimirkos Mažasis 
Juodukas gūžtelėjo pečiais ir pasisuko į Liusi Džons. 

— Štai ką jums pasakysiu, panele Džons. Mano brolis ir aš 
padarysime, ką galime. Neleiskite Evansui ar Gerk piliulei suži- 
noti apie tai. 

Jis stabtelėjo, leisdamas virš jų visų pakibti trumpai tylai. 

— Piteri, ateisi pašnekėti su mumis, gal ką nors sugalvosime. 
Man kilo idėja... 

Piteris Gaisrininkas linktelėjo galvą. 

— Vis dėlto ko mes turėtume ieškoti? — pasiteiravo Didysis 
Juodukas. 

Piteris įsiterpė, atsakydamas į klausimą: 

— Krauju suteptų drabužių arba batų. Tai būtų akivaizdžiau- 
sias dalykas. Po to kažkur esančio peilio arba kokio nors kitokio 
savadarbio ginklo. Kad ir kas tai būtų, jis turi būti velniškai ašt- 
rus, nes buvo naudojamas pjauti ir kūnui, ir kaului. Taip pat 
dingusio raktų rinkinio, nes mūsų Angelas turi priemonių pa- 
tekti į užrakintas vietas kada tik jam prireikia ir durys jam ne- 
daug tereiškia. Bet kita ko, tai gali suteikti daugiau Žinių apie 
nusikaltimą, už kurį vargšas Stypena sėdi kalėjime. Arba bet ko, 
kas bylotų apie kitus nusikaltimus, patraukusius Liusi dėmesį 
kitoje valstijos dalyje. Pavyzdžiui, laikraščio iškarpų. Galbūt mo- 
ters drabužių detalės. Nežinau. Tačiau Žinau, kad ten yra vienas 
dalykas, kurio vis dar trūksta ir kurį būtų labai gerai rasti, - tarė 
jis, - tiksliau, keli dalykai. 

— Kokie? — paklausė Didysis Juodukas. 

— Keturi nupjauti pirštų galiukai, - šaltai pasakė Piteris. 


Francis neramiai muistėsi mažame Liusi kabinete, bandydamas 
išvengti pikto žvilgsnio, kuriuo jį svilino ponas Evansas. Kam- 
baryje tvyrojo sunki tyla, tarsi šildytuvas būtų paliktas veikti, 
prikūrendamas kambarį lipnaus, nesveiko karščio. O tempera- 
tūra lauke staigiai pakilo. Francis žvilgtelėjo į Liusi ir pamatė, 
kad ji užsiėmusi vienos iš pacientų bylų skaitymu. Ji vertė pusla- 
pius su pakeverzotomis pastabomis, kartkartėmis brūkštelėda- 
ma vieną kitą pastabą sau ant geltono teisinio bloknoto, kurį 
laikė dešinėje rankoje. 

— Jo neturėtų čia būti, panele Džons. Nepaisant to, kokią pa- 
galbą, jūsų nuomone, jis gali suteikti, ir nepaisant Gulptililio lei- 
dimo. Aš vis tiek manau, kad visiškai nederėtų bet kokiu mastu 
įtraukti paciento į šį procesą. Neabejotinai bet kokia įžvalga, 
kokią jis gali turėti, yra kur kas mažiau išlavinta negu ta, kuria 
aš arba bet kas kitas iš pagalbinio personalo galėtų prisidėti prie 
Šio proceso. 


JOHN KATZENBACH B PAMIŠĖLIO ISTORIJA 295 


Evanso žodžiai nuskambėjo neabejotinai pompastiškai, 0 tal, 
pamanė Francis, nėra jo įprasta maniera. Dažniausiai ponas Evan- 
sas šnekėdavo sarkastišku, erzinančiu tonu, kuris pabrėždavo 
skirtumus tarp jų. Francis įtarė, kad šis pretenzingas daugiažo- 
džiavimas ir klinikinis žodynas — tai kalba, kurią Evansas pa- 
prastai vartodavo ligoninės personalo susirinkimuose. Kalbėti 
kaip svarbus asmuo, suprato Francis, ne visai reiškė tą patį, ką 
iš tiesų būti svarbiu asmeniu. Jame sukruto įprastas pritariantis 
choras. 

Liusi pakėlė galvą ir paprastai pasakė: 

— Pažiūrėkim, kaip tai pavyks. Jei kils problemų, mes visada 
vėliau galėsime ką nors pakeisti. 

Tada ji vėl įsikniaubė į bylą. 

Tačiau Evansas nenurimo: 

— Taigi šiuo metu, kol šitas yra čia, su mumis, kur tas kitas? 

— Piteris? — paklausė Francis. 

Liusi vėl pakėlė galvą. 

— Aš pasiunčiau į atlikti kai kurių juodo darbo reikalaujančių 
užduočių, susijusių su šiuo tyrimu, — tarė ji. — Net jeigu mūsų 
santykiai išlieka neformalūs, visada yra tikrai nuobodžių daly- 
kų, kuriuos vis tiek būtina atlikti. Panagrinėjusi jo biografiją, 
nutariau, kad jis labai tam tinka. 

Tai, rodėsi, nuramino Evansą, ir Francis pamanė, jog tai tikrai 
protingas atsakymas. Francis suprato: galbūt, kai bus truputį vy- 
resnis, jis irgi išmoks pasakyti ką nors, kas nebus visai tiesa, 
drauge iš esmės nesumeluodamas. 

Praėjo dar kelios nepatogios tylos sekundės, tada į duris kaž- 
kas pabeldė ir jas plačiai atidarė. Už jų stovėjo Didysis Juodu- 
kas, užgoždamas kitą vyriškį, jį Francis pažino kaip gyvenantį 
viršutinio aukšto miegamajame. 

— Tai ponas Grigsas, - šypsodamas tarė Didysis Juodukas. — 
Iš sąrašo. Pats pirmasis sąraše. 

Savo masyvia ranka jis lengvai stumtelėjo vyriškį į kambarį, 


296 JOHN KATZENBACH Iš PAMIŠĖLIO ISTORIJA 


tada atsitraukė prie sienos, užėmė poziciją, kur galėjo stebėti ir 
klausytis, sukryžiavęs ant krūtinės rankas. 

Grigsas žengė į kambario vidurį, po to sudvejojo. Liusi paro- 
dė į tokią kėdę, kad ir Francis su ponu Blogiu galėtų stebėti, 
kaip vyriškis atsakinėja į klausimus. Šis buvo nestambus, rau- 
meningas vyras, vidutinio amžiaus ir praplikęs, ilgais pirštais ir 
įdubusia krūtine bei astmatiko švokštimu, lydinčiu daugumą jo 
ištariamų žodžių. Akys pasalūniškai lakstė po kambarį, teikda- 
mos jam panašumo į voverę, kilnojančią galvą, kad pastebėtų 
pavojų iš toli. Voverę su geltonais, nelygiais dantimis ir nepasto- 
viu charakteriu. Jis pervėrė Liusi vienu ilgu žvilgsniu, tada atsi- 
palaidavo, ištiesė kojas, nors atrodė truputį sudirgęs. 

— Kodėl aš čia? —- paklausė jis. 

Liusi tuoj pat atsakė: 

— Kaip jau turbūt žinote, paskutinėmis savaitėmis kilo šiokių 
tokių klausimų dėl seselės praktikantės nužudymo šiame pasta- 
te. Aš tikėjausi, kad jūs galėsite šiek tiek apibūdinti šį incidentą, — 
jos balsas rodėsi įprastinis, dalykiškas, tačiau Francis jos pozici- 
joje ir tame, kaip ji įsmeigusi akis žiūrėjo į pacientą, įžvelgė prie- 
žastį, dėl kurios šis vyras buvo pasirinktas pirmas. Kažkas jo 
byloje suteikė jai nedidelę viltį. 

— Aš nieko nežinau, - atsakė jis. Pasimuistė ir mostelėjo ran- 
ka ore. — Ar jau galiu eiti? 

Priešais gulinčioje byloje Liusi matė tokius žodžius kaip „bi- 
polinė“ ir „depresija“ kartu su „antisocialinės tendencijos“ ir 
„problemos valdant pyktį“. Grigsas - problemų kratinys, pama- 
nė ji. Be to, jis suraižė moterį skustuvu po to, kai bare nupirko 
jai gėrimų, o paskui buvo atstumtas, kai pasisiūlė jai. Vėliau smar- 
kiai priešinosi jį areštavusiems policininkams, o per kelias die- 
nas ligoninėje grasino Trumpai Blondinei ir kai kurioms kitoms 
seselėms neaiškiomis ir neapibrėžtomis, bet neabejotinai bai- 
siomis bausmėmis. Grasino, kai tik jos bandydavo priversti jį 
vakare išgerti vaistus, perjungti televizijos kanalą dienos kam- 

baryje ar nustoti kabinėtis prie kitų pacientų, o tai jis darė bc- 
veik kiekvieną dieną. Visi iki vieno tokie incidentai buvo parci- 
gingai užrašomi į jo bylą. Taip pat buvo pažymėta, kad savo vals- 
tybiniam advokatui teigė, jog kažkokie neaiškūs balsai liepė jam 
supjaustyti moterį. Šis teiginys paveikė taip, jog atsidūrė Valsty- 
binėje Vakarų ligoninėje, o ne vietos kalėjime. Papildomas įra- 
šas, darytas Gulptililio ranka, išreiškė abejonę šio teiginio tikru- 
mu. Trumpai tariant, jis buvo žmogus, pilnas pykčio ir melo, 
todėl Liusi atrodė pirmas kandidatas. 

Liusi nusišypsojo. 

— Žinoma, - tarė ji, - taigi žmogžudystės naktį... 

Grigsas ją nutraukė: 

— Aš miegojau viršuje. Apkamšytas nakčiai. Apkvaišęs nuo 
to šūdo, kurio į mus prikiša. 

Prieš pakeldama akis ir įsmeigdama jas į pacientą, Liusi stab- 
telėjusi pažvelgė į geltoną savo lapelį. 

— Tą naktį atsisakei vaistų. Tai pažymėta tavo byloje. 

Jis išsižiojo, pradėjo kažką sakyti, tada sustojo. 

— Turėtum žinoti, - tarė, - vien dėl to, kad sakai, jog negersi 
vaistų, nereiškia, kad tave taip ir paliks ramybėje. "Tai tik reiš- 
kia, kad tuoj pat toksai stuobrys, - jis mostelėjo į Didįjį Juo- 
duką, ir Francis aiškiai pajuto, jis pavartotų kitokį epitetą, jei- 
gu taip smarkiai nebijotų masyviojo juodaodžio, — priverčia 
tave suvartoti tą mėšlą. Taigi aš taip ir padariau. Po kelių mi- 
nučių jau buvau sapnų šalyje. 

— Tau nepatiko toji seselė praktikantė, ar ne? 

Grigsas 1šsišiepė. 

— Man nė viena iš jų nepatiko. Tai jokia paslaptis. 

— Kodėl gi? 

— Jos mėgo mums vadovauti. Versdavo mus daryti visokius 
dalykus. Tarsi mes išvis būtume tuščia vieta. 

Grigsas sakė „mus“ ir „mes“, tačiau Francis nemanė, kad jis 
galvojo dar apie ką nors, išskyrus save. 

— Mušti moteris daug lengviau, ar ne? — paklausė Liusi. 

Pacientas gūžtelėjo pečiais. 

— Manai, galėčiau primušti jį? — atsikirto jis, rodydamas į Di- 
dįjį Juoduką. 

Liusi neatsakė į šį klausimą, tik truputį pasilenkė į priekį. 

— Tau nepatinka moterys, ar ne? 

Grigsas tyliai urgztelėjo ir prakalbo tyliu, piktu balsu: 

— Va tu man tikrai labai nepatinki. 

— Mėgsti skriausti moteris, ar ne? — paklausė Liusi. 

Jis prapliupo švokščiančiu juoku, tačiau neatsakė. 

Išlaikydama ramų ir šaltą balsą, Liusi staiga pakeitė kryptį. 

— Kur buvai lapkritį? - netikėtai paklausė. - Maždaug prieš 
šešiolika mėnesių? 

— Hm? 

— Girdėjai, ką pasakiau. 

— Aš turėčiau tiek prisiminti? 

— Tau tai sukelia sunkumų? Nes aš velniškai gerai Žinau, jog 
pakankamai greitai galiu pati išsiaiškinti. 

Grigsas pasimuistė ant kėdės, stengdamasis laimėti laiko. 

rancis tiesiog matė, kaip jis mąsto, stengdamasis įžiūrėti mig- 
lotą pavojų. 

— Aš dirbau statybose Springfilde, - tarė, - kelininkų koman- 
da. Taisėm tiltą. Bjaurus darbas. 

— Kada nors buvai Konkorde? — paklausė ji. 

— Konkorde? 

— Išgirdai teisingai. 

— Ne, aš išvis niekad nebuvau Konkorde. Tai visai kitas valsti- 
j0s galas. 

— Ar tavo bosas iš tos statybininkų komandos, kai jam pa- 
skambinsiu, nepasakys man, kad tu galėjai naudotis kompanijos 
sunkvežimiais? Jis nepasakys, jog siųsdavo tave keliauti į Bosto- 
no rajoną? 

Grigsas atrodė truputį išsigandęs ir sutrikęs, staiga užlietas 
abejonių. 

— Ne, - tarė jis, — kiti vaikinai gaudavo šiuos lengvus darbus. 
Aš dirbau duobėse. 

Liusi staiga paėmė į ranką vieną iš nusikaltimo vietos nuo- 
traukų. Francis pamatė, jog tai antrosios aukos kūnas. Ji atsi- 
stojo, pasilenkė virš stalo ir pakišo ją Grigsui po nosimi. 

— Prisimeni tai? — pareikalavo atsakymo ji. - Prisimeni, kaip 
tai padarei? 

— Ne, - atsakė, o jo balsas prarado dar truputėlį demonstraty- 
vios drąsos. - Kas čia? 

— Tai tu man pasakyk. 

— Niekada jos nemačiau. 

— Manau, kad matei. 

— Ne. 

— Žinai, j0g kelininkų komanda, kurioje dirbai, turi įrašus, 
rodančius, kur kiekvienas iš jūsų buvo kiekvieną dieną. Taigi 
įrodyti, kad buvai Konkorde, man bus nesunku. Taip pat kaip ir 
pastabą, jog negavai jokių vaistų tą naktį, kai čia buvo nužudyta 
seselė. Tereikia pasklaidyti popierius, užpildyti keletą blankų. 
Nagi, pabandom dar: ar tu tai padarei? 

Jis vėl papurtė galvą. 

— Tu man meluoji. 

Grigsas švokšdamas giliai įkvėpė, lėtai pripildydamas plau- 
čius oro. Kai prakalbo, ausį rėžė vos tramdomas pyktis jo balse. 

— Nepasielgiau taip su nei viena sutikta mergina, ir tu pati 
man meluoji, jei manai, kad taip padariau. 

— "Tai ką tu darai su moterimis, kurios tau nepatinka? 

Jis šlykščiai nusišypsojo. 

— Supjaustau. 

Liusi vėl atsisėdo ir linktelėjo. 

— Kaip seselę praktikantę? 

Grigsas vėl papurtė galvą. Tada peržvelgė kambarį, pirma metė 
žvilgsnį į Evansą, paskui į Francį. 

— Daugiau į klausimus neatsakinėsiu, — tarė jis. - Jei nori ma- 
ne kuo apkaltinti, tai pirmyn, kaltink. 

— Gerai, - tarė Liusi, - tuomet dabar su tavim baigsim. Tačiau 
vėliau dar gal pakalbėsim. 

Grigsas daugiau nieko nepasakė. Jis tiesiog atsistojo. Burnoje 
sukaupė seilių, ir minutėlę Franciui atrodė, kad šis tuoj apspjaus 
Liusi Džons. Didysis Juodukas turbūt pamanė taip pat, nes žen- 
gęs žingsnį pirmyn Grigsas pajuto jo ranką, nusileidžiančią ant 
peties lyg šaltkalvio spaustuvai. 

— Su tavimi kol kas baigta, —- ramiai tarė Didysis Juodukas, — 
nedaryk nicko, kas mane supykdytų labiau, nei jau esu supykęs 
dabar. 

Grigsas susigūžė nuo sanitaro gniaužtų ir apsisuko. Francis 
aiškiai matė, kad jis norėjo dar ką sakyti, tačiau tiktai išėjo, smar- 
kiai pastumdamas kėdę taip, jog ši truputį subraižė grindis. Ma- 
žas nepaklusnumo demonstravimas. 

Liusi nekreipė į tai dėmesio ir pradėjo rašyti kažką ant gelto- 
nojo bloknoto. Ponas Evansas irgi kažką rašė mažoje užrašų kny- 
gelėje. Liusi tai pastebėjo ir tarė: 

— Na, jis iš tiesų nesusivaldė, ar ne? Ką rašote? 

Francis ir toliau tylėjo, tuo tarpu Evansas pakėlė akis. Jis at- 
rodė savimi patenkintas. 

— Ką aš rašau? — paklausė. — Na, visų pirma pasižymiu: per 
šias kelias dienas reikėtų pritaikyti vaistus prie Grigso būse- 
nos. Jis atrodė smarkiai susijaudinęs dėl jūsų klausimų, ir aš 
prognozuočiau, jam prasiverš agresija, tikriausiai prieš vieną 
iš labiau pažeidžiamų pacientų. Prieš vieną iš senučių, pavyz- 
džiui. Arba prieš vieną iš darbuotojų. Tai irgi įmanoma. Aš 
galiu padidinti kai kurių vaistų dozes, per trumpą laiką sulai- 
kyti pykčio proveržį. 

Liusi stabtelėjo. 

— Ką ketinate padaryti? 

— Nuraminti jį savaitei ar panašiai. Gal ir ilgiau. 

Ponas Blogis padvejojo, bet, vis dar išlaikydamas pasipūtėliš- 
ką toną, pridūrė: 

- Žinote, aš būčiau galėjęs sutrumpinti jūsų apklausą. Jūs tei- 
si dėl to, kad Grigsas žmogžudystės naktį atsisakė vaistų. Tačiau 
šis atsisakymas reiškė, jog vėliau tą naktį jam buvo suleista in- 
traveninė injekcija. Matote antrą įrašą lentelėje? Aš ten buvau 
ir prižiūrėjau procedūrą. Taigi, kai jis sakė, kad miegojo žmog- 
žudystės vykdymo metu, galiu užtikrinti, sakė tiesą. Jis buvo 
nuramintas vaistais. 

Evansas vėl stabtelėjo, paskui tęsė: 

— Gal dar yra kitų, kuriuos apklausiant aš galėčiau iš anksto 
padėti? 

Liusi pažvelgė susierzinusi. Francis matė, kad ji ne tik neken- 
čia švaistyti savo laiko, tačiau negali pakęsti ir situacijos ligoni- 
nėje. Jis pagalvojo: jai turbūt sunku, nes niekada nebuvo vieto- 
je, panašioje į šią. Po to suprato, kad labai mažai žmonių, bent 
kiek pretenduojančių į normalumą, yra buvę vietose, panašiose 
į šią ligoninę. 

Jis prikando lūpą, susilaikydamas nieko nepasakęs. Mintyse 
virė pikti vaizdai iš ką tik pasibaigusio pokalbio. Netgi jo vidaus 
balsai tylėjo, nes klausydamasis, kaip kalba kitas pacientas, Fran- 
cis pradėjo matyti dalykus. Ne haliucinacijas. Ne svaičiojimus. 
Tačiau dalykus apie žmogų, kuris kalbėjo. Jis matė pykčio ir 
neapykantos šuorus, matė pašaipų pasitenkinimą vyriškio aky- 
se, kai šis išvydo nufotografuotą mirtį. Regėjo žmogų, pilną ydų 
ir ištvirkimo. Tuo pat metu įžiūrėjo, kad tas žmogus viduje yra 
baisus menkysta. Žmogus, kuris visada nori, bet retai daro. Ne 
toks vyras, kokio jie ieškojo, nes visas Grigso pyktis taip aiškiai 
matėsi. Francis suprato tą pačią sekundę, sėdėdamas mažame 
kambarėlyje, jog Angelas taip akivaizdžiai neišsiduotų. 


Francis sėdėjo priblokštas, nes matė dalykus, siekiančius toliau 
negu šis mažas kabinetas, kuriame Liusi, ponas Blogis ir jis kalbė- 
josi. Tuo metu Piteris Gaisrininkas ir Mažasis Juodukas jau bai- 
gė apieškoti kuklią paciento Grigso gyvenamąją vietą. Piteris 

pasidėjo savo įprastą aprangą bei nutrintą „Boston Red Sox“ 
kepuraitę ir apsirengė sniego baltumo kelnes bei švarką — sani- 
taro aprangą. Uniforma buvo Mažojo Juoduko idėja. Tam tikru 
požiūriu ligoninėje tai buvo tobula maskuotė: reikėtų dukart pa- 
žiūrėti, kad pamatytum, jog uniformą dėvintis žmogus iš tiesų 
ne sanitaras, o Piteris. Pasaulyje, pilname beprotybės ir haliuci- 
nacijų, tai sukeltų šiek tiek abejonių. Jis tikėjosi, kad tas teikia 
pakankamą priedangą atlikti darbui, kurį jam uždavė Liusi. Vis 
dėlto žinojo, jeigu jį pastebėtų Gerk piliulė arba ponas Blogis, 
ar dar kas nors, pakankamai gerai jį pažįstantis, būtų tučtuojau 
įkištas į izoliatoriaus vienutę, o Mažasis Juodukas gautų griežtą 
papeikimą. Smulkusis sanitaras nebuvo dėl to pernelyg susirū- 
pinęs, sakydamas „Neįprastos aplinkybės reikalauja neįprastų 
sprendimų“. Šis komentaras pasirodė daug išmintingesnis, nei 
Piteris anksčiau būtų iš jo tikėjęsis. Mažasis Juodukas taip pat 
pabrėžė, kad jis - profsąjungos ūkvedys, o jo didysis brolis — 
sąjungos sekretorius, o tai teikė jiems šiokią tokią apsaugą, jei 
juos pagautų. 

Paieška buvo bevaisė. 

Neilgai tetruko išnaršyti paciento asmeninius daiktus, laiko- 
mus neužrakintame lagamine po lova. Taip pat Piteriui nebuvo 
sunku apčiupinėti lovą po paklodėmis ir čiužiniu ieškant ko nors, 
kas sietų vyriškį su nusikaltimu. Jis taip pat greitai apieškojo 
visur aplink, tikrindamas, ar nėra dar kokios nors vietos, kur 
būtų galima paslėpti kai ką, panašų į peilį. Veikti nebuvo sunku; 
iš tiesų miegamajame nebuvo daug vietelių, kuriose galėtum ką 
nors paslėpti. 

Jis atsistojo ir papurtė galvą. Mažasis Juodukas be žodžių mos- 
telėjo jiedviem grįžti į vietą, kur buvo sutarta susitikti su jo broliu. 

Piteris linktelėjo ir žengė žingsnį į priekį, tačiau staiga apsi- 
gręžė ir peržvelgė kambarį. Kaip visada, ant lovų gulėjo keletas 
vyrų, įsmeigę akis į lubas, pasiklydę mintyse, apie kurias jis galė- 
jo tik spėlioti. Vienas senukas verkdamas siūbavo pirmyn atgal. 

Kitam, rodės, tarsi kažkas papasakojo juokelį, nes jis, apkabi- 
nęs save, nevaldomai kikeno. Dar vienas vyras, dramblotasis at- 
silikėlis, kurį Piteris prieš tai buvo matęs koridoriuose, buvo 
tolimiausiame miegamojo kampe, pasilenkęs sėdėjo ant lovos 
krašto ir nuleidęs akis įdėmiai spoksojo į grindis. Minutėlę atsi- 
likėlis pakėlė žvilgsnį ir apsidairė aplink, lyg tuščiai mėgindamas 
ką nors įsiminti, paskui nusisuko. Piteris tą sekundę negalėjo 
pasakyti, ar tas vyras suprato, jog jie apieško kambarį, ar ne. 
Nebuvo įmanoma suprasti, ką suvokia atsilikėlis. Žinoma, tikė- 
tina, kad jų veiksmai visiškai ignoruojami ir pasinėrę beveik vi- 
siškame nejautrume, supančiame tą žmogų. Tačiau Piteris su- 
prato, jog lygiai taip pat įmanoma, kad tam tikru būdu giliai sa- 
vo galvoje, atbukintoje aplinkybių ir kasdienių psichotropinių 
vaistų dozių, vyriškis susiejo detales: pacientą, išvestą į apklau- 
sos kambarį, ir po to vykusią kambario kratą. Jis nežinojo, ar ta 
sąsaja pasklis už kambario sienų, ar ne. Tačiau bijojo, kad jei jų 
medžiojamas Žmogus tai sužinotų, jų užduotis taptų kur kas sun- 
kesnė. Jei žmonės ligoninėje sužinotų, jog apieškomos įvairios 
vietos, juos tai sukrėstų. Kiek, jis dar nežinojo. Piterio mintys 
nešoktelėjo prie dar vienos svarbios išvados — kad Angelas, su- 
žinojęs, ką Piteris veikia, gali irgi užsimanyti ką nors padaryti. 

Jis vėl pažvelgė į margą žmonių būrelį kambaryje ir paklausė 
savęs, ar paslaptis ligoninėje keliaus greitai, ar nekeliaus išvis. 

Prie jo šono sumurmėjo Mažasis Juodukas: 

— Eime, Piteri. Judinkimės. 

Šis linktelėjo ir prisidėjo prie sanitaro, skubiai išlindo pro mie- 
gamojo duris. 


Aštuonioliktas skyrius 


Vėliau tą dieną, o gal jau kitą, tačiau neabejotinai kažkuriuo metu, 
kai pamišę vaikinai nuolat būdavo atlydimi į Liusi kabinetą, man 
dingtelėjo, jog aš iki šiol išties nebuvau kieno nors dalis. 
Pagalvojęs supratau, jog neįprasta augti keistu, šalutiniu, gal net 
nežemiškų būdu suprantant, kad aplink tave mezgasi įvairiausi 
ryšiai, 0 tu amžiams pasmerktas likti nuošalyje. Kol esi vaikas, 
baisus dalykas yra likti nuošalyje. Ko gero, pats baisiausias. 
Kažkada aš gyvenau tipiškoje priemiesčio gatvelėje, su daugybe 
vieno ir dviejų aukštų, baltai dažytų vidurinės klasės namų, su 
žaliais kiemeliais, tvarkingai pakirpta veja ir galbūt pora lysvelių 
spalvingų daugiamečių gėlių bei antžeminiu baseinu už namo. Porą 
sykių mūsų kvartale stabtelėdavo mokyklos autobusas ir surink- 
davo visus vaikus. Popietėmis gatve aukštyn žemyn plūsdavo triukš- 
mingo jaunimo potvynio ir atoslūgio bangos. Berniukai ir mergy- 
tės, mūvintys džinsus pradilusiais keliais. Išskyrus sekmadienius, 
kai berniukai pabirdavo iš namų, vilkintys mėlynus nertinius ir 
kietai iškrakmolytus baltus marškinius, pasirišę poliesterio kak- 
laraiščius, o mergytės vilkėdavo sukneles, nėriniuotas ir siuvinė- 
tas, tačiau ne per daug. Tada mes visi su tėvais susirinkdavome 
ant vienos ar kitos netoliese esančios bažnyčios klauptų. Tai bu- 
vo tipiškas vakarinio Masačiusetso mišinys, daugiausia katali- 

kai, kurie leisdavo laiką diskutuodami, ar nuodėmė valgyti mėsą 
penktadieniais, su keletu episkopalinės bažnyčios narių ir baptis- 
tų. Kvartale buvo netgi keletas žydų šeimų, tačiau jiems reikėjo 
važiuoti per visą miestą iki sinagogos. 

Visa tai buvo neįtikėtinai, persmelkiančiai, visuotinai tipiška. 
Tipiškas kvartalas tipiškoje gatvėje, apgyvendintoje tipiškų šei- 
mų, kurios balsavo už demokratus ir truputėlį alpo dėl Kenedžių. 
Jos eidavo į Mažosios lygos žaidimus šiltais pavasario vakarais 
ne tiek pažiūrėti, kiek paplepėti. Tipiškos svajonės, troškimai. Ti- 
piška kiekvienu atžvilgiu, nuo pirmųjų ryto valandų iki paskuti- 
nių naktį. Tipiškos baimės, rūpesčiai. Pokalbiai, kurie rodėsi su- 
kaustyti normalumo. Netgi tipiškos paslaptys, paslėptos po tipiš- 
ka išore. Alkoholikas. Žmonos kūlikas. Užsislėpęs homoseksua- 
listas. Viskas tipiška, visą laiką. 

Žinoma, išskyrus mane. 

Tai buvo aptariama pašnibždomis. Tais pačiais kuždesiais, ku- 
rie paprastai būdavo skirti aptarinėti tiesiog šokiruojančioms nau- 
jienoms. Pavyzdžiui, kad už dviejų gatvių atsikraustė gyventi juo- 
daodžių šeima ar kad meras buvo pastebėtas išeinantis iš motelio 
su moterimi, kuri tikrai nebuvo jo žmona. 

Visus tuos metus manęs nei karto nepakvietė į gimtadienio va- 
karėlį. Niekad nepasiūlė pernakvoti. Niekada neįbruko į mikro- 
autobusą neplanuotai kelionei į „Friendly's“ pavalgyti ledų su si- 
rupu ir vaisiais. Man nė vienas nepaskambindavo vakare, kad 
paliežuvautų apie mokyklą ar sportą, ar apie tai, kas ką pabu- 
čiavo po septintosios klasės šokių. Aš niekada nežaidžiau ko- 
mandoje, nedainavau chore ir nežygiavau grupėje. Nė karto nešū- 
kavau penktadienio vakaro futbolo žaidime rudenį ir niekad pa- 
sitikinčiai neužsivilkau prastai tinkančio smokingo ir nėjau į iš- 
leistuves. Mano gyvenimas buvo ypatingas tuo, kad jame nebuvo 
tų mažų dalykėlių, kurie sudarė visų kitų normalumą. 

Niekad negalėjau pasakyti, ko labiau nekenčiau - nesupranta- 
mo pasaulio, iš kurio aš atėjau ir prie kurio nebegalėjau prisidėti, 

ar to vienišo pasaulio, kuriame buvau priverstas gyventi. Šio po- 
puliaciją sudariau tik aš vienas, neskaičiuojant balsų. 

Tiek daug metų girdėjau, kaip jie kviečia mane vardu: Franci! 
Franci! Franci! Išeik! Buvo truputį panašu į tai, kaip, įtariau, gali 
šaukti vaikus mūsų kvartale šiltą liepos vakarą, kai šviesa lėtai 
gesdavo ir dienos karštis išlikdavo dar ilgai po pietų, tačiau jie 
niekad manęs nešaukė. Manau, vargu juos gali dėl to kaltinti. Aš 
nežinau, ar būtų norėje, jog išeičiau su jais pažaisti. Kai aš au- 
gau, augo ir balsai, taigi jų tonas keitėsi, tarsi žengtų kartu su 
kiekvienais mano gyvenimo metais. 

Visos šios mintys turbūt atėjo iš tam tikro perregimo pasaulio 
tarp miego ir budrumo, nes aš staiga atmerkiau akis savo bute. 
Turbūt truputėlį nusnūdau, atsirėmęs nugara į tuščią sienos dalį. 
Tai buvo mintys, kurias vaistai paprastai nuslopindavo. Mano 
kaklo raumenys buvo nutirpę ir aš sunkiai atsistojau. Aplink ma- 
ne dar kartą blėso diena, o pats vėl buvau vienas, išskyrus prisi- 
minimus, šmėklas ir pažįstamus ilgai buvusių užslopintų balsų 
nurmėjimus. Jie labai noriai vėl kibo į mano vaizduotę. Rodėsi, 
jog bunda šalimais, kaip įsivaizdavau, kad pabustų mylimoji, jei 
tik tokią būčiau kada nors turėjęs. Mano mintyse jie reikalavo 
dėmesio, panašiai kaip smagi publika judriame aukcione, siūly- 
dama sandėrius už įvairius daiktus. 

Aš nervingai pasirąžiau ir priėjau prie lango. Žiūrėjau į nakties 
gijas, šliaužiančias per miestą, taip pat, kaip žiūrėdavau tuzinus 
kartų prieš tai, tačiau šį kartą susitelkiau į vieną šešėlį, esantį 
kvartalo gale už automobilių dalių parduotuvės sunkių plytų. Aš 
kiekvienas šešėlis tik truputėlį panašus į pastatą ar medį, ar grei- 
tai žingsniuojantį žmogų, iš kurio kilo. Jis įgyja savitą formą, pri- 
mindamas savo gimdytoją, tačiau lieka nepriklausomas. Toks pals, 
tačiau kitoks. Šešėliai, pagalvojau aš, gali man daug pasakyti 
apie mano pasaulį. Galimas dalykas, jog buvau arčiau jų negu 
gyvųjų. Po to akies kampučiu pastebėjau patruliuojančią polici- 
jos mašiną, lėtai važiuojančią kvartalu. 

Mane staiga pervėrė mintis, kad jie čia važiuoja patikrinti ma- 
nes. Jaučiau dvi poras akių užtamsintoje mašinoje, besidairan- 
čias po namo fasadą lyg pora prožektorių, kol galų gale sustojo 
tiesiai prie mano lango. Aš šokau į šoną, kad manęs nepamatytų. 

Susigūžiau ir prisispaudžiau prie sienos. 

Jie atvažiavo čia sučiupti manęs. Aš tai žinojau taip pat tvirtai, 
kaip žinojau, jog diena eina po nakties, o naktis po dienos. Mano 
akys naršė butą, ieškodamos vietos, kur galėčiau pasislėpti. Aš su- 
laikiau kvapą. Jaučiau, kad kiekvienas mano širdies dūžis krūti- 
nėje aidi lyg rūko sirena. Bandžiau dar labiau prisispausti prie sie- 
nos, tarsi taip galėčiau pasislėpti. Jaučiau policininkus už durų. 

Tačiau nieko neįvyko. 

Niekas primygtinai nepabeldė į duris. 

Jokių pakeltų balsų, sakančių vienintelį žodį „Policija!“, kuris 
išreiškia viską vienu metu. 

Mane apsupo tyla. Po sekundės aš truputėlį pasilenkiau pirmyn, 
kyštelėjau galvą prie lango ir priešais pamačiau tuščią gatvę. 

Jokios mašinos. Jokių policininkų. Tik dar daugiau šešėlių. 

Minutėlę sustojau. Ar jie išvis čia buvo? 

Lėtai iškvėpiau. Kai vėl pasisukau į sieną, bandžiau įtikinti 
save, kad nieko blogo nenutiko, dėl nieko nevertėjo jaudintis. Tai 
nan priminė, jog būtent tą patį stengiausi sau sakyti prieš visus 
tuos metus ligoninėje. 

Veidai išliko mano atmintyje, net jei vardai kartais pranykda- 
vo. Letai per visą dieną ir dar per kitą Liusi vieną po kito atsivedė 
vyrus. Šiuos manė turint kai kurių bruožų, kuriuos galėtų turėti 
asmenybė, sukurta giliai jos galvoje. Vyrai, pilni pykčio. Tam tik- 
ra prasme tai buvo trumpas kursas, lyg atriektum dalelę žmoni- 
jos, sudarančios pagrindinę ligoninės klientūrą, riekelę nuo pa- 
kraščio. Visokios psichikos ligų rūšys tarsi būdavo atvedamos į 
tą kambarį ir pasodinamos ant kėdės priešais ją, kartais su Di- 
džiojo Juoduko bakstelėjimu, o kai kada teprireikdavo Liusi g0s- 
to ir pono Evanso linktelėjimo. 

Aš pats likdavau tylus ir klausydavausi. 

Tai buvo neįmanomų dalykų paradas. 

Kai kurie vyrai buvo slapukai, pirmyn atgal šmirinėjančiu žvilgs- 
niu, išsisukinėjantys nuo tikslaus atsakymo į bet kokį klausimą. 
Kai kurie atrodė persigandę: susitraukdavo ant kėdės, jų kaktas 
išmušdavo prakaitas, balsai drebėdavo, kai kiekvienas Liusi už- 
duodamas klausimas, nesvarbu, koks įprastas, nepiktas ar nežy- 
mus, rodėsi, smogdavo jiems. Kiti būdavo agresyvūs, staiga pa- 
keldavo balsus, šaukdavo dėl naujai sukilusio pykčio ir dažniau 
negu sykį trenkdavo kumščiais į stalo viršų, pilni teisėto pasipik- 
tinimo ir neigimo. Keletas būdavo nebylūs, bukai spoksantys sker- 
sai kambario. Tarsi kiekvienas sakinys, išsprūdęs iš Liusi lūpų, 
kiekvienas klausimas, pakimbantis ore, būtų tai, kas kyla į visiš- 
kai kitą būties lygmenį, tai, kas nieko nereikšdavo jokia jiems 
pažįstama kalba, taigi ir atsakymas būdavo neįmanomas. Kai 
kurie vyrai atsakydavo burblenimu, kai kurie fantazuodavo, kiti 
atsikirsdavo piktai, kai kurie baikščiai. Pora vyrų spoksojo į Iu- 
bas, dar pora rankomis vaizdavo smaugimą. Kai kurie į nusikal- 
timo nuotraukas žiūrėdavo pasibaisėję, kiti nemaloniai susižavė- 
ję. Vienas vyras staiga prisipažino, veblendamas „Tai aš pada- 
riau, aš padariau“. Vėl, paskui vėl, neleisdamas Liusi užduoti nė 
vieno klausimo, kuris galėtų patvirtinti, kad jis išties tai padarė. 
Vienas vyras nepasakė nieko, tačiau išsišiepė, įsikišo ranką į kel- 
nes ir ėmė smagintis, kol ypač smarkus masyvios Didžiojo Juo- 
duko plaštakos spaudimas ant jo peties privertė jį nustoti. Viso 
proceso metu ponas Blogis sėdėdavo jai prie šono, visada greitas, 
kai tik Didysis Juodukas išlydėdavo lauk dar vieną pacientą, pa- 
aiškinti, kodėl šis ar kitas vyras buvo atmestas — taigi dėl tos ar 
anos priežasties. Jo požiūryje būdavo tam tikras erzinantis aišku- 
mas, turėjęs būti informatyvus, tačiau iš tiesų trukdydavęs ir klai- 
dindavęs. Ponas Blogis, pamaniau, ne toks protingas, kaip pats 
manė, bet ir ne toks kvailas, kokiu kai kurie iš mūsų jį laikėme. 
Tai turbūt pats pavojingiausias derinys. 

Vykstant pokalbiui, man nutiko pats keisčiausias dalykas: aš 
pradėjau tarsi matyti kžaurai. Man rodėsi, kad regiu, iš kur kyla 
kiekvienas skausmas bei kaip šie visi skausmai per metų metus 
virto beprotybe. 

Jaučiau, kaip mano širdį užlieja tamsa. 

Kiekviena ląstelė lyg šaukte šaukė, kad man reikia pašokti ir 
bėgti iš to kambario. Tarsi viskas, ką mačiau, girdėjau ir sužino- 
jau - siaubinga informacija ir žinios, kurių neturėjau teisės išgirs- 
ti, lyg jų man nereikėjo žinoti ar kurių net nenorėjau prisiminti. 
Tačiau likau sustingęs, nepajėgiau pajudėti. Likau išsigandęs pats 
savęs, tarsi tuo metu pats būčiau vienas iš tų žiaurių vyrų, įėjusių 
pro duris, kurie visi buvo padarę kai ką baisaus. 

Nebuvau toks kaip jie. Tačiau tuo pat metu buvau toks pats. 


Pirmą sykį Piteris Gaisrininkas, kai išėjo iš Amersto pastato, be- 
veik neteko jėgų ir turėjo nusitverti už turėklo, kad nesukluptų. 
Ryški saulėkaita, rodės, užliejo jį, šiltas vėlyvo pavasario vėjelis 
sušiaušė jam plaukus, kinrožės, žydinčios palei takelį, kvapas už- 
liejo jo šnerves. Jis netvirtai dvejojo ant laiptų, vedančių iki šoni- 
nių durų, viršutinės pakopos lyg girtas arba apsvaigęs. Tarsi jį sa- 
vaites būtų sukę aplink, pastato viduje, ir dabar buvo pirmasis 
momentas, kai nesisuko galva. Jis girdėjo eismo garsus, sklindan- 
čius nuo kelio už ligoninės sienų, o šone, priekiniame personaio 
namo kieme, žaidė vaikai. Įdėmiai klausėsi ir pro laimingus bal- 
sus išgirdo grojančio radijo nuotrupas. „Motown“, pagalvojo jis. 
Kažkas su gundomai lengvai įsimenamu ritmingu taktu ir sirenų 
dainas primenančiu sutartiniu priedainiu. 

Piterį iš abiejų pusių lydėjo Mažasis Juodukas ir jo didysis 
brolis, tačiau būtent mažasis sanitaras primygtinai sušnabždėjo: 

— Piteri, turi palenkti galvą. Neleisk niekam gerai į tave įsi- 
žiūrėti. 

Gaisrininkas dėvėjo baltas kiltines kelnes ir trumpą laboranto 
švarką, kaip ir abu sanitarai. Nors šie avėjo privalomus tvirtus 

juodus batus, o jis buvo apsiavęs drobinius sportbačius su au- 
lais, kiekvienas, kas būtų pasiruošęs pastebėti apgaulę, išsyk pa- 
stebėtų tą skirtumą. Jis linktelėjo ir truputį sukumpo, tačiau jam 
buvo sunku ilgai išlaikyti į žemę įsmeigtas akis. Per daug savai- 
čių buvo praėję nuo to laiko, kai jis iš tiesų buvo lauke, ir dar 
daugiau nuo tada, kai ėjo kur nors, nesurakintas antrankiais ir 
nesupančiotas savo praeities. 

Dešinėje matė mažą margą grupelę pacientų, dirbančių sode, 
o ant aptrupėjusio asfalto, buvusioje krepšinio aikštelėje, pustu- 
zinis kitų pacientų paprasčiausiai klaidžiojo pirmyn atgal aplink 
tinklinio tinklo likučius. Tuo metu kiti du sanitarai rūkė cigare- 
tes ir tingiai stebėjo kojas velkančią draugiją, iš kurios beveik 
vidutinio amžiaus moteris šoko tik vos vos judindama rankas 
plačiais apskritais mostais. Judėjo žengdama iš pradžių dešinėn, 
paskui vėl kairėn — valsas be ritmo ar tikslo, tačiau elegantiškas, 
lyg šoktų kokie renesanso karališkieji dvariškiai. 

Jie iš esmės išrutuliojo apieškojimo sistemą. Mažasis Juodu- 
kas per ligoninės vidaus ryšio sistemą paskambino į visus kitus 
pastatus, todėl jie galėjo įeiti pro šonines duris. Kai Didysis Juo- 
dukas nueidavo paimti subjekto iš Liusi sąrašo ir nuvesti jo į 
Amerstą, Piteris 17 Mažasis Juodukas apieškodavo žmogaus gy- 
venamąją vietą. Susiklostė taip, kad Mažasis Juodukas stebėda- 
vo, ar nepasirodys smalsių seselių arba kitų sanitarų, kol Piteris 
mikliai peržiūrėdavo apgailėtinai menką turtą, kurį tesugebėda- 
vo išsaugoti apklausiamasis. Jis tai darė labai profesionaliai, 
gebėjo apčiupinėti drabužius ir popierius bei patalus, sujaukda- 
mas labai nedaug, jei išvis tesujaukdavo, judėdamas labai grei- 
tai. Jau per savo pirmas kratas, jo paties gyvenamame pastate, 
suprato, kad neįmanoma nuo visų nuslėpti to, ką jis daro — visa- 
da vienas ar kitas pacientas tūnodavo kampe, tupėdavo užsi- 
ropštęs ant lovos ar paprasčiausiai lyg priklijuotas stovėdavo pri- 
siplojęs prie toliausios sienos. Tam, kad iš ten galėtų Žiūrėti pro 

langą ir per visą kambarį, apsisaugotų nuo kažko, kas ketinių 
prie jų prisėlinti. Ligoninėje paranojai nėra jokių ribų, ncbc 
pirmą sykį pagalvojo Piteris. Problema ta, jog įtartinai besicl- 
giantis žmogus psichiatrijos ligoninėje nereiškė to paties, ki 
reikštų realiame pasaulyje. Valstybinės Vakarų ligoninės viduje 
paranoja — norma, ir ji priimtina kaip ligoninės kasdienės ruti- 
nos dalis. Tokia pat įprasta ir tikėtina kaip valgymai, muštynės ir 
verksmai. 

Didysis Juodukas pamatė Piterį pakeliant akis į saulėkaitą ir 
nusišypsojo. 

— Priverčia lyg ir užsimiršti, ar ne? — tarė jis, - tokia graži 
diena kaip šiandien. 

Piteris linktelėjo. 

— Tokią dieną kaip ši, - tęsė didysis vyras, - neatrodo tinkama 
sirgti. 

Nelauktai įsiterpė Mažasis Juodukas: 

— Žinai, Piteri, tokia diena kaip ši čia tik pablogina reikalus. 
Priverčia visus truputį paragauti to, kas jiems užginta. Gali užuos- 
ti, kaip veikia pasaulis, lygiai taip pat kaip ten, už sienų. Šalta 
diena. Lietinga diena. Vėjuota ir snieguota. Tokiomis dienomis 
visi tiesiog atsibunda ir gyvena toliau kaip visada. Niekada nie- 
ko nepastebi. Tačiau gražią dieną kaip šiandien beveik visiems 
labai sunku. 

Piteris neatsakė, kol Didysis Juodukas nepridūrė: 

— Tikrai labai sunku tavo mažajam draugui. Paukštelis vis dar 
turi vilčių ir svajonių. Tokią dieną šitokiems žmonėms tikrai sun- 
ku, nes ji priverčia pamatyti, kaip 1š tiesų toli yra visi tie dalykai. 

— Jis iš čia išeis, — tarė Piteris, — ir greitai. Negali būti, kad jį 
čia daug kas laiko. 

Didysis Juodukas atsiduso. 

— Norėčiau, jog tai būtų tiesa. Paukštelis gyvena bėdų pasaulyje. 

— Francis? — nepatikliai paklausė Piteris, — tačiau juk jis ne- 
pavojingas. Kiekvienas kvailys tai pasakytų. Turiu galvoje, jam 
turbūt čia išvis ne vieta... 

Mažasis Juodukas papurtė galvą, tarsi teigdamas, kad niekas, 
ką sakė Piteris, nėra tiesa, ir lyg Gaisrininkas nematė to, ką ma- 
tė jie, tačiau nieko nepasakė. Piteris vogčiomis pažiūrėjo į pa- 
grindinį ligoninės įėjimą, su dideliais kaltinės geležies vartais ir 
tvirta plytų siena. Kalėjime, pagalvojo, visą laiką žinotum, kiek 
laiko truks tavo bausmė. Nusikaltimas lėmė laiką. Tai galėjo bū- 
ti metai ar dveji, arba dvidešimt ar trisdešimt. Tačiau tai visada 
būdavo ribotas laikas, netgi nuteistiesiems iki gyvos galvos, nes 
jis vis dar būdavo matuojamas dienomis, savaitėmis ir mėne- 
siais. Galų gale neišvengiamai sulaukdavai nutarimo paleisti lyg- 
tinai arba mirties. Psichiatrijos ligoninei tai netiko, suprato jis, 
nes žmogaus buvimo laiką čia ribojo kažkas neapčiuopiama ir 
daug sunkiau suprantama. 

Rodos, Didysis Juodukas atspėjo, ką Piteris galvoja, nes šis 
vėl įsiterpė, o jo balse vis dar girdėjosi liūdesys: 

— Net jeigu jis kažkaip pateks į svarstymą dėl išleidimo, jo vis 
tick dar laukia ilgas kelias, kol iš čia išeis. 

— Nesąmonė, - tarė Piteris, —- Francis yra protingas, ir jis net 
musės nenuskriaus... 

— Aha, - įsiterpė Mažasis Juodukas, — ...ir jis vis dar girdi 
balsus, netgi gerdamas vaistus. Didysis daktaras niekaip negali 
priversti jo suprasti, kodėl jis čia atsidūrė, o ponas Blogis jo 
visai nemėgsta, nors negaliu suprasti kodėl. Visa tai sueina į fak- 
tą, Piteri, kad tavo draugas čia ir pasiliks, ir jam niekas neorga- 
nizuos svarstymo. Ne taip kaip kitiems. Taip pat esu velniškai 
tikras, jog ne taip kaip tau. 

Piteris prasižiojo atsakyti, tačiau tuoj pat užčiaupė burną. Minu- 
tėlę jie ėjo tylėdami. Jis leido dienos šilumai bandyti ištrinti šaltas 
mintis, kuriomis jį nutvilkė abu sanitarai. Galų gale jis pasakė: 

— Jūs klystate. Jūs abu klystate. Jis išeis. Grįš namo. Aš Žinau. 

— Namie jo niekas nelaukia, - tarė Didysis Juodukas. 

— Ne taip kaip tavęs, - pasakė Mažasis Juodukas. — Visi nori 
Gaisrininko. Kažkur tavo kelias baigsis, tačiau ne čia. 

— Kurgi ne, - karčiai pasakė Piteris. - Baigsis, kai grįšiu atgal 
į kalėjimą. Ten man ir vieta. Sėsiu nuo dvidešimties metų iki 
gyvos galvos. 

Mažasis Juodukas gūžtelėjo pečiais, lyg norėdamas pasakyti, 
kad Piteris sugebėjo pareikšti kai ką visai klaidinga arba nukrypo 
į šoną. Jie žengė dar kelis žingsnius Viljamso bendrabučio link. 

— Palenk galvą, - tarė Mažasis Juodukas, kai jie prisiartino 
prie šoninio įėjimo į Viljamsą. 

Piteris vėl nuleido galvą ir įbedė akis į žemę, taigi tematė dulkė- 
tą juodą taką, kuriuo jie ėjo. Buvo nelengva, nes kiekvienas saulės 
spindulėlis, atsimušantis jam į nugarą, priminė tuos laikus, kai jis 
buvo kažkur kitur, o kiekvienas šilto vėjo kvėptelėjimas bylojo 
apie laimingesnius laikus. Žengė pirmyn, tikindamas save, kad 
nėra jokio tikslo prisiminti, kas jis kažkada buvo ir kas yra dabar. 
Jam derėtų tik žvelgti į priekį, matyti, kuo jis taps. Tai sunku, 
suprato, nes kiekvieną sykį, pažvelgęs į Liusi, matė gyvenimą, ku- 
ris galėjo būti jo paties. Šis nuo Piterio paspruko, o jis nebe pirmą 
kartą pamanė, kad kiekvienas žengtas žingsnis tik priartina prie 
baisios bedugnės krašto. Ten jis neramiai svyruoja, vos ne vos 
laikydamasis už apledėjusių uolų, prisirišęs plonytėmis virvėmis, 
kurios tarsi grasina tuoj pat nutrūkti. 


Vyras, sėdintis tiesiai priešais ją, bukai nusišypsojo, tačiau nie- 
ko nepasakė. 

Jau antrą kartą Liusi paklausė: 

— Ar prisimeni seselę praktikantę, pramintą Trumpa Blondine? 

Vyras ant kėdės palinko pirmyn ir truputį sudejavo. Tai nebuvo 
„taip“ ar „ne“ reiškianti dejonė, o paprasčiausias patvirtinimo gar- 
sas. Bent jau Francis būtų tai apibūdinęs kaip dejonę, tačiau tik 
dėl to, kad tam garsui apsakyti trūko tinkamesnio žodžio. Mat 
vyras, rodėsi, nejautė jokio nepatogumo nei dėl klausimo, nei dėl 
kietos kėdės, nei dėl prokurorės, sėdinčios priešais. Jis buvo gre- 
mėzdiškas, plačiapetis vyriškis, trumpai kirptais plaukais ir nai- 

via išraiška. Pro burnos kamputį jam tįso maža seilių srovelė, ir 
jis suposi pagal ritmą, skambantį tik jo paties ausyse. 

— Ar atsakinėsi į klausimus? — paklausė Liusi Džons balsu, 
kuriame ryškėjo susierzinimas. 

Vyras ir vėl nepratarė nė garso. Tik sukėlė tylų kėdės, ant 
kurios sėdėjo, girgždėjimą, besisupdamas pirmyn atgal. Francis 
pažvelgė į vyriškio plaštakas, kurios buvo didelės ir gumbuotos, 
sugrubusios kaip senio, o tai atrodė nelabai teisinga, nes, Fran- 
ci0 nuomone, tylusis vyriškis tikriausiai nebuvo daug už jį vy- 
resnis. Kartais manydavo, jog psichiatrijos ligoninėje įprastos 
senėjimo taisyklės buvo tartum pakeistos. Jauni žmonės atrodė 
kaip seniai. Seni Žmonės atrodė lyg priešistoriniai. Vyrai ir mo- 
terys, kuric turėtų trykšti gyvybingumu, vos vilkosi, tarsi sulig 
kickvicnu žingsniu juos slėgtų metų našta. Tie, kurių gyvenimas 
ėjo į pabaigą, turėjo tik vaikiškų poreikių. Jis pažvelgė į savo 
paties rankas, lyg patikrindamas, ar jos vis dar atitinka jo paties 
amžių. Po to vėl pažiūrėjo į didįjį vyrą. Šio plaštakos jungėsi su 
masyviais dilbiais ir gumbuotais, raumeningais žastais. Kiekvie- 
na išsišovusi vena bylojo apie vos suvaldomą jėgą. 

— Ar kas negerai? — paklausė Liusi. 

Vyras išleido dar vieną urzgiantį, žemą krenkštelėjimą. Gar- 
sas mažai ką bendra turėjo su bet kuria kalba, kokią Francis 
buvo girdėjęs prieš atvykdamas į ligoninę. Tokius garsus jis įpra- 
to girdėti dienos kambaryje. Tai buvo gyvuliškas garsas, išreiš- 
kiantis ką paprasta, kaip troškulys ar alkis. Neturėjo jokios pra- 
smės, net jei būdavo sukeltas pykčio. 

Evansas ištiesė ranką ir paėmė iš Liusi Džons bylą, greitai 
perbėgo akimis susegtus lapus. 

— Nemanau, kad šio subjekto apklausa duos kokios nors nau- 
dos, — tarė jis su pasipūtimu, kurio nepajėgė nuslėpti. 

Liusi, truputį pyktelėjusi, atsisuko į poną Blogį. 

— Kodėl gi? 

Jis parodė į bylos kamputį. 

— Štai stipraus protinio atsilikimo diagnozė. Jūs to nematėte?) 

— "Tai, ką aš mačiau, — šaltai atkirto Liusi, — buvo smurtinių 
veiksmų prieš moteris istorija. Įtraukiant ir incidentą, kai vyras 
buvo užkluptas seksualinio išpuolio prieš daug jaunesnį vaiką 
metu, ir kitą atvejį, kai kažkuriai sudavė taip, jog ji atsidūrė ligo- 
ninėje. 

Evansas vėl pažvelgė į segtuvą. Jis linktelėjo. 

— Taip, taip, —- skubiai pratarė, — tai aš matau. Tačiau tai, kas 
parašyta byloje, ne visada yra tikslus apibūdinimas 1š tiesų įvy- 
kusio atsitikimo. Šio vyro atveju jaunoji mergaitė buvo kaimyno 
dukra, kuri dažnai su juo erzinamai žaisdavo. Ji neabejotinai 
turėjo savų sumetimų, 0 jos šeima pasirinko nereikšti jokių tei- 
sinių pretenzijų. Kitu atveju ten buvo jo paties motina, ji buvo 
stumtelėta per nesutarimą, kilusį dėl vyriškio atsisakymo atlikti 
kažkokį paprasčiausią namų ruošos darbą. Ji atsitrenkė galva į 
stalo kampą, dėl to prireikė keliauti į ligoninę. Tai panašu į mo- 
mentą, kai dar pats nesuprato, koks stiprus esąs. Aš manau, kad 
jam trūksta tokio aštraus nusikaltėlio proto, kokio jūs ieškote. 
Pataisykite mane, jei aš klystu, bet jūsų Žmogžudystės teorija 
teigia, jog žudikas yra žmogus, pasižymintis išmintingumu. 

Liusi atsiėmė aplanką iš Evanso rankų ir pažvelgė į Didįjį Juo- 
duką. 

— Manau, galite jau vesti jį atgal į miegamąjį, — tarė ji, - ponas 
Evansas teisus. 

Didysis Juodukas žengė į priekį ir, paėmęs vyrą už alkūnės, 
pakėlė jį nuo kėdės. Vyriškis nusišypsojo, o Liusi pasakė: 

— Dėkoju jums už sugaištą laiką. 

Vyriškis, rodės, nesuprato nė žodžio, nors tonas ir nuotaika 
tikriausiai buvo nujausta deramai. Jis išsišiepė ir truputį pamo- 
javo plaštaka, po to klusniai nusekė paskui Didįjį Juoduką pro 
duris. Maloni jo šypsena nė minutėlę neišblėso. 

Liusi atsilošė ant kėdės ir atsiduso. 

— Lėtai einasi, - tarė ji. 

— Aš jau nuo pat pradžių turėjau abejonių, - atsiliepė ponas 
Evansas. 

Francis matė, jog Liusi ketina kažką sakyti, ir tą sekundę jis 
išgirdo du, gal netgi tris savo balsus, šaukiančius: Pasakyk jai! 
Pirmyn, pasakyk jai! Taigi jis pasilenkė į savo kėdės priekį ir 
pirmąsyk per kelias valandas pravėrė burną. 

— Viskas gerai, Liusi, - tarė, iš pradžių lėtai, paskui įsidrąsin- 
damas, — svarbiausia ne tai. 

Ponas Evansas iškart supyko, nes Francis kažką pasakė. Į[nir- 
šo tarsi jį kas nors būtų sutrukdęs, bet taip nebuvo. Liusi pasi- 
suko į Francį. 

— Ką turi galvoje? 

— Ne taip svarbu, ką jie sako, - tarė Francis. — Turiu galvoje, iš 
tiesų nėra jokios reikšmės, kokius klausimus jūs užduodate. Apie 
nužudymo naktį ar kur jie tuo metu buvo, ar jie pažinojo Trumpą 
Blondinę, ar praeityje smurtavo. Nesvarbu, kokius klausimus už- 
duodate apie tą naktį ar netgi apie tai, kas jie tokie yra. Tai iš tiesų 
nesvarbu. Kad ir ką jie sakytų, kad ir ką jie girdėtų, kaip atsakinėtų 
į klausimus, nė vieno žodžio jums nereikia klausytis. 

Kaip Francis ir spėjo, ponas Evansas pamosavo ranka, nu- 
traukdamas pokalbį. 

— Tu manai, kad viskas, ką jie sako, yra visai nesvarbu, Paukš- 
teli? Bet Jeigu taip, tai kokia šio mažo užsiėmimo prasmė? 

Francis susigūžė ant kėdės, truputį bijodamas paprieštarauti 
ponui Blogiui. Yra žmonių, jis tai žinojo, kurie įsimindavo nepa- 
garbą ir įžeidimus ir vėliau su kaupu atsimokėdavo. Evansas — 
vienas iš tokių. 

— Žodžiai, - lėtai ir patylomis ištarė Francis, - žodžiai nieko 
nereiškia. Mums prireiks kalbėti kitokia kalba, kad surastume 
Angelą. Bendrauti visai kitokiomis priemonėmis, ir vienas iš šių 
žmonių, įeinančių pro duris, kalbės ta kalba. Mums tiesiog rei- 
kės ją atpažinti, kai apsireikš. Mes galime ją čia rasti, - atsargiai 
kalbėdamas, tęsė jis, — tačiau tai nebūtinai bus, ko tikimės. 

Evansas kaipmat purkštelėjo, tada išsitraukė savo užrašų kny- 
gutę ir pasirašė trumpą pastabėlę liniuotame lape. Liusi Džons 
jau ketino atsakyti Franciui, tačiau pamatė šį psichologo veiks- 
mą ir pasisuko į jį. 

— Kas ten? — paklausė, rodydama į knygutę. 

— Nieko ypatinga, - atsiliepė jis. 

— Nagi, —- neatstojo, - juk turi kas nors būti. Priminimas nu- 
pirkti litrą pieno grįžtant namo. Sprendimas ieškoti naujo dar- 
bo. Aforizmas, šarada, šiaip rašliavos ar poezijos nuotrupėlė. 
Juk kažkas yra. Kas? 

— Pastaba apie šį mūsų jaunąjį draugą, - abejingai atsakė po- 
nas Evansas. — Pasižymiu sau, kad Francio haliucinacijos dar 
nenuslopo. Tai įrodo jo šnekos apie kažkokios naujos kalbos 
kūrimą. 

Liusi, išsyk supykusi, ketino atsakyti, jog suprato viską, ką 
sakė Francis, tačiau sustabdė save. Ji vogčiomis greitai žvilgte- 
lėjo į Francį ir pamatė, kad kiekvienas pono Evanso ištartas Žo- 
dis lyg ugnimi degino jo baikštų pasaulį. Nieko nesakyk, pasku- 
bomis liepė ji sau. Nuo to bus tik blogiau. 

Tačiau nuo ko Franciui galėtų būti dar blogiau, ji net negalėjo 
įsivaizduoti. 

— Taigi kas kitas? — tik to paklausė Liusi. 


— Ei, Gaisrininke! — tarė Mažasis Juodukas šiek tiek prislo- 
pintu balsu, tačiau primygtinai, - turi paskubėti. 

Jis pažiūrėjo į rankinį laikrodį, tada pakėlė akis ir smiliumi 
patapšnojo per ciferblatą ant riešo. 

— Mums reikia judintis, — tarė jis. 

Piteris tuo metu čiupinėjo vieno iš Liusi potencialių įtariamų- 
jų patalynę ir pakėlė akis truputį nustebęs. 

— Kam taip skubintis? —- paklausė. 

— Gerk piliulė, — greitai išbėrė Mažasis Juodukas, - jo apžiū- 
ra vidurdienio laiku bus jau velniškai greitai. Taigi man reikia 

nuvesti tave atgal į Amerstą ir ištraukti iš šių drabužių, kol jis 
nepradėjo klaidžioti po ligoninę ir nepastebėjo tavęs ten, kur 
neturėtum būti, apsirengusio taip, kaip neturėtum vilkėti. 

Piteris linktelėjo. Jis kyštelėjo rankas po lovos kraštais, gra- 
binėdamas čiužinį. Viena iš Piterio baimių buvo ta, kad Angelas 
sugebėjo išpjauti dalį čiužinio, o paskui jo viduje paslėpė savo 
peilį ir suvenyrus. Taip, pamanė Piteris, darytų jis pats, jei turė- 
tų daiktų, kuriuos norčtų paslėpti nuo sanitarų ir seselių, ar nuo 
smalsiai žvilgčiojančio paciento. 

Jis nicko nepajuto, todėl papurtė galvą. 

— Jau pabaigei? — paklausė Mažasis Juodukas. 

Piteris toliau dirbo prie čiužinio, tirdamas kiekvieną išlinkį ir 
gumulą, įsitikindamas, kad tai būtent ir yra, kas turi būti. Jis 
male, j0p įprastas pacientų būrelis vis dar stebėjo jį iš kito kam- 
bario galo. Kai kurie išsigando Mažojo Juoduko, nes gūžėsi kam- 
pe, prisispaudę prie sienos. Keletas kitų abejingai sėdėjo ant sa- 
vo pultų kraštų, žvelgdami į tuštumą, tarsi pasaulis, kuriame jie 
gyveno, būtų kažkur kitur. 

— Aha, jau tuoj, - Piteris sumurmėjo sanitarui, kuris vėl tapš- 
nojo į laikrodį ant riešo. 

Lova tuščia, pagalvojo Piteris. Nieko, kas išsyk sukeltų įtari- 
mą. Dabar teliko greitai apieškoti vyriškio daiktus, kurie buvo 
sudčti skrynutėje, po plieniniu lovos rėmu. Piteris ištraukė ją. 
Iššniukštinėjo, tačiau nerado nieko labiau įtartina, tik kelias ko- 
jines, kurios prašyte prašėsi išskalbiamos. Jis jau ketino žengti 
atgal, kai kažkas patraukė jo žvilgsnį. 

Tai buvo paprasti balti marškinėliai, sulankstyti ir padėti ant 
skrynutės dugno. Jie niekuo nesiskyrė nuo pigių marškinėlių, su 
nuolaida parduodamų per išpardavimus visose Naujosios An- 
glijos parduotuvėse ir dėvimų daugelio ligoninės žmonių po šil- 
tesniu Žieminiu apdaru šaltais žiemos mėnesiais. Tačiau jo dė- 
mesį patraukė ne tai. 

Ant marškinėlių krūtinės buvo užtiškusi didžiulė, tamsi, raudo- 
nai ruda dėmė. 

Jis jau buvo matęs tokių dėmių. Besitreniruodamas tirti pa- 
degimus. Būdamas džiunglėse Vietname. 

Piteris sekundėlę palaikė marškinėlius rankose, trindamas 
pirštais audinį, tarsi jį liesdamas galėtų ką nors daugiau pasaky- 
ti. Mažasis Juodukas buvo už kelių pėdų, ir jo balse galop pasi- 
girdo reikalavimas: 

— Piteri, mes tučtuojau turime išeiti. Aš nenoriu, kad man 
tektų aiškintis dėl to, dėl ko neturėčiau. Ir esu velniškai įsitiki- 
nęs, jog nenoriu nieko aiškinti didžiajam daktarui, jei tik man 
neprireiks. 

— Pone Muzi, - lėtai tarė Piteris, - pažiūrėkit čia. 

Mažasis Juodukas žengė į priekį, kad galėtų žvilgtelėti Pite- 
riui per petį. Piteris nieko nepratarė, tačiau išgirdo, kaip sanita- 
ras tyliai švilptelėjo. 

— Čia gali būti kraujas, Piteri, - po minutėlės pasakė jis, — 
tikrai taip atrodo. 

— Aš irgi taip pamaniau, - atsakė Piteris. 

— Ar tai ne vienas iš tų dalykų, kurių mums derėtų ieškoti? — 
paklausė Mažasis Juodukas. 

— Tikrai taip, - tyliai atsiliepė Piteris. 

Tada jis atsargiai sulankstė marškinėlius taip pat, kaip buvo 
radęs, ir padėjo ten pat, iš kur ištraukė. Grąžino skrynutę į įprastą 
vietą po lova, tikėdamasis, kad padėjo taip pat, kaip ji stovėjo 
anksčiau. Po to atsistojo. 

— Eime, - tarė jis. 

Apžvelgė mažą Žmonių grupelę kambaryje, tačiau ar jie ką 
nors pastebėjo, ar ne, Piteriui pasirodė neįmanoma įžvelgti iš 
abejingų akių, tarsi grąžinančių jo žvilgsnį atgal. 


Devynioliktas skyrius 


Iš baltos sanitaro uniformos Piteris išsinėrė vos įėjęs pro du- 
ris, vedančias į Amersto pastatą. Mažasis Juodukas paėmė iš 
jo apsmukusias kelnes ir per laisvą švarką, sulankstė juos ir 
pasikišo po pažasčia, o Piteris dabar užsitempė susiglamžiu- 
sius džinsus. 

— Aš pasaugosiu šituos, — tarė sanitaras, — kol Gerk piliulė 
pabaigs savo reidą, ir mes galėsime vėl grįžti prie reikalo. 

Tada jis įdėmiai pažvelgė į Piterį ir pridūrė: 

— Pasakysi panelei Džons, ką mes matėme ir kur tai radome? 

Piteris linktelėjo. 

— Kai tik ponas Blogis pasitrauks jai iš pašonės. 

Mažasis Juodukas susiraukė. 

— Jis išsiaiškins. Vienu ar kitu būdu. Visada išsiaiškina. Anks- 
čiau ar vėliau tas žmogus, rodos, sužino viską, kas tik čia vyksta. 

Piteris pamanė, kad tai intriguojanti informacija, tačiau nieko 
apie tai nepasakė. 

Minutėlę Mažasis Juodukas atrodė dvejojantis. 

— Tai ką darysime su tuo žmogum, kuris turi paslėpęs marški- 
nėlius, suteptus krauju, kuris, mūsų manymu, yra ne jo paties? 

— Manau, jog turime tylėti ir kol kas pasilaikyti sau tai, ką 
išsiaiškinome, — tarė Piteris, - bent jau tol, kol panelė Džons 

nuspręs, ką ketina daryti toliau. Manau, kad turime būti labiu 
atsargūs. Galų gale žmogus, po kurio gultu tai radome, dabiu 
kalbasi su ja. 

— Manai, ji ką nors išsiaiškins, kalbėdama su juo? 

— Nežinau. Mes tiesiog turime būti apdairūs. 

Mažasis Juodukas pritardamas linktelėjo. Piteris matė, kad 
sanitaras supranta, kokia vaizduotę plečianti jų surasta Žinia. 
Vieninteliai krauju sutepti marškinėliai, kurie galėjo sukelti įvai- 
riausių sunkumų. Piteris persibraukė ranka plaukus, apsvarsty- 
damas situaciją, suprasdamas, kad jis privalo būti tuo pat metu 
ir atsargus, ir agresyvus. Pirma jo mintis buvo praktiška: kaip 
1z0liuoti ir ką toliau daryti su žmogumi, kuris miegodavo gulte, 
po kuriuo buvo radinys. Reikėjo daug padaryti, suprato jis. Da- 
bar, kai turėjo tikrą įtariamąjį. Tačiau visas jo išsimokslinimas 
siūlė veikti atsargiai, net jeigu tai prieštaravo jo paties prigim- 
čiai. Jis nusišypsojo, nes atpažino dilemą, su kuria susidurdavo 
visą gyvenimą: kaip išlaikyti pusiausvyrą tarp mažų žingsnelių ir 
puolimų stačia galva. Žinojo, jog yra čia bent jau iš dalies dėl to, 
kad nesugebėjo suabejoti. 

Koridoriuje prie kabineto, kuriame Liusi vykdė savo apklau- 
sas, didesnysis brolis Mūzis stovėjo, saugodamas pacientą, ne- 
nusileidžiantį jam dydžiu, o galbūt ir jėga. Jei ši detalė ir kėlė 
Didžiajam Juodukui nerimą, jis to neparodė. Vyriškis siūbavo 
pirmyn atgal. Buvo truputį panašus į sunkvežimį, purve įklim- 
pusiais ratais, į keičiantį pavaras, kad galų gale rastų reikiamą ir 
išvažiuotų. Kai Didysis Juodukas pastebėjo besiartinančius Pi- 
terį ir savo brolį, jis stumtelėjo vyriškį į priekį. 

— Mums reikia palydėti šį džentelmeną atgal į Viljamsą, - tarė 
jiems prisiartinus. Didysis Juodukas susižvalgė su savo broliu ir 
pridūrė: 

— Gerk piliulė viršuje, apeina antrąjį aukštą. 

Piteris nelaukė, kol sanitarai pasakys jam, ką daryti. 

— Aš čia palauksiu panelės Džons, - tarė jis. 

Prisispaudė prie sienos, bandydamas tuo metu atidžiai įver- 
tinti Didžiojo Juoduko lydimą vyrą. Jis stengėsi pažvelgti tam 
žmogui į akis, perprasti jo laikyseną, išvaizdą, tarsi galėtų taip 
pažvelgti jam į širdį. Žmogui, kuris galėjo būti žudikas. 

Piteris nerūpestingai atsirėmė į sieną, kai trejetas - pacientas 
ir du sanitarai žengė pro šalį, jis nesusilaikė prabilęs. Pašnibž- 
dom, bet pakankamai garsiai, kad šnabždesys pasiektų pro šalį 
vedamo žmogaus ausis: 

— Labas, Angele, — tarė jis, — aš Žinau, kas tu. 

Nei vienas iš brolių Mūzių neparodė išgirdę jo pasisveikinimą. 

Pacientas irgi nė truputėlio nesusvyravo. Jis tiesiog šliurino 
toliau, vilkdamasis paskui brolius Mūzius, visiškai nepastebėda- 
mas, kad su juo kalbama. Judėjo lyg žmogus surakintomis ran- 
komis ir kojomis, trumpais kapotais žingsniais, nors iš tiesų jo 
judesių nevaržė jokie pančiai. 

Piteris stebėjo, kaip plati vyro nugara dingsta už pagrindinių 
durų. Jis atsitraukė nuo sienos ir žengė kabineto, kuriame laukė 
Liusi Džons, link. Nežinojo, ką manyti apie tai, kas ką tik nutiko. 

Jam dar nespėjus pasiekti kabineto, Liusi Džons išėjo pro du- 
ris, O paskui ją sekė, nei per žingsnį neatsitraukdamas, ponas 
Blogis, kuris energingai šnekėjo su ja, ir Francis, besilaikantis 
atokiau nuo psichologo. Piteris matė, jog Paukštelis atrodo susi- 
rūpinęs, tarsi būtų sumažėjęs nuo kokios nors minties ar idėjos. 
Jis atrodė lengvesnis. Tačiau jaunuolis staiga pakėlė galvą, pa- 
matė besiartinantį Piterį ir tą sekundę, rodos, atsigavo. Tuoj pat 
pasitraukė nuo pono Blogio prie Piterio. Tuo pat metu Piteris 
pamatė Gulptililį, įeinantį į koridorių iš tolimiausios laiptinės, 
besivedantį mažą būrelį personalo narių. Daugybė bloknotų ir 
rašiklių, kuriais buvo skrebinami pastebėjimai, užrašomos pa- 
stabos. Piteris pamatė Kleo su nuo apatinės lūpos karančia ciga- 
rete, iš senos ir nepatogios kėdės pasileidžiančią užstoti tako 
medicinos direktoriui. Ji sustojo, narsiai užimdama poziciją, tarsi 
senovės kariūnė, ginanti savo miesto vartus. 

— Ak, daktare! - jos balsas buvo tik truputį drovesnis už riks- 
mą, - ką jūs ketinate daryti dėl neadekvačių maisto porcijų, pa- 
tiekiamų valgymų metu? Aš netikiu, kad valstybinių įstatymų 
leidėjai įsivaizdavo mus mirštančius iš bado, kai įsteigė šią vietą. 
Aš turiu draugų, kurie turi draugų, pažįstančių žmones, užiman- 
čius aukštus postus. Šie gali pranešti gubernatoriui apie svarsty- 
tinas problemas psichinės sveikatos atžvilgiu... 

Gerk piliulė padvejojęs atsisuko į Kleo. Medikų, atliekančių 
praktiką, ir reziduojančių gydytojų grupelė, lydinti jį, sustojo, ir 
panašiai kaip choristų eilutė Brodvėjaus pasirodyme, visi sutar- 
tinai pasisuko. 

— Ak, Kleo! - įtaikaujamai atsakė daktaras, mėgdžiodamas 
jos žodžius, — aš nežinojau, kad iškilo tokia problema ir jūs pri- 
versta skųstis. Tačiau nemanau, jog būtina įtraukti visą valsty- 
bės vyriausybę į šį reikalą. Aš pakalbėsiu su virtuvės darbuoto- 
jais ir pareikalausiu, kad kiekvieno poreikiai valgymo metu būtų 
patenkinti. 

Tačiau Kleo buvo tik pradėjusi. 

— Stalo teniso raketės nusidėvėjusios, — tęsė ji, įsismagindama 
sulig kiekvienu žodžiu, - jas būtina keisti. Kamuoliukai sutrūki- 
nėję. Tai paverčia juos visiškai beverčiais, o tinklas prairęs ir 
suraišiotas siūlais. Stalas pakrypęs ir klibantis. Pasakykite, dak- 
tare, kaip žmogus gali tobulinti žaidimo įgūdžius, kai įranga 
menka ir neatitinka netgi minimalių Jungtinių Valstijų stalo te- 
niso asociacijos standartų? 

— Aš ir vėl nežinojau, kad tokia problema yra iškilusi. Patik- 
rinsiu rekreacijai skirtą biudžetą ir pažiūrėsiu, ar yra lėšų įsigyti 
naujos įrangos. 

Nors tai turbūt iš dalies ją nuramino, tačiau Kleo dar toli gra- 
žu nebaigė. 

— Miegamuosiuose naktimis per daug triukšmo, kad galėtum 
gerai išsimiegoti. Tikrai tikrai per daug. Miegas gyvybiškai būti- 
nas gerai Žmogaus savijautai ir visapusiam sveikatingumui. „Chi- 

rurgo vadovas“ rekomenduoja bent aštuonias valandas netrik- 
domo miego per parą. Be to, mums reikia daugiau vietos. Kur 
kas daugiau vietos. Kaliniai mirtininkai gauna daugiau gyvena- 
mosios erdvės negu mes. Perpildymas tapo nebevaldomas. Taip 
pat mums reikia daugiau popieriaus tualetuose. Daug daugiau 
tualetinio popieriaus. Dar... - jos balsas žėrė skundų kaskadą, — 
„„kodėl nėra daugiau sanitarų, kad padėtų žmonėms naktį, kai 
mus kamuoja košmarai? Kiekvieną naktį kas nors šaukiasi pagal- 
bos. Košmarai, košmarai, košmarai. Gali kviesti ir kviesti, šaukti 
ir šaukti, tačiau niekas niekada neateina. Taip negerai, tiesiog pa- 
prasčiausiai, visiškai, prakeiktai, sušiktai negerai. 

— Mes, kaip ir daugelis valstybinių institucijų, šiuo metu susi- 
duriame su personalo problemomis, Kleo, — globėjišku tonu 
aiškino daktaras, — aš, žinoma, užregistruosiu jūsų skundus ir 
siūlymus, pažiūrėsiu, ar galime ką nors padaryti. Tačiau jei mi- 
nimalus personalas, kuris dirba naktinėje pamainoje, atsilieptų į 
kiekvieną išgirstą šauksmą, tai nusidirbtų iki išsekimo per naktį 
ar dvi, Kleo. Aš bijau, kad košmarai yra tai, su kuo mums vi- 
siems kartais tenka įprasti gyventi. 

— Taip nesąžininga. Turėdami tiek vaistų, kurių jūs, šunsnu- 
kiai, mus pilnus pripumpuojate, galėtumėte sugebėti rasti ką 
nors, kad žmonės galėtų miegoti be saiko nesikamuodami. 

Kleo, rodėsi, bekalbėdama didėja, kyla, įgydama karališko iš- 
didumo, lyg Amersto pastato Marija Antuanetė. 

— Aš patikrinsiu daktaro Žinyną, ieškosiu kokių nors papildo- 
mų medikamentų, - pamelavo daktaras, - ar yra dar kokių svars- 
tytinų klausimų, kuriuos norėtumėte aptarti? 

Kleo atrodė truputį sutrikusi, šiek tiek susierzinusi, tačiau taip 
pat greitai ši išraiška pavirto į kažką daug klastingesnio. 

— Taip, — skubiai tarė ji, — noriu žinoti, kas dedasi su vargšu 
Stypena. 

Tada ji pakėlė ranką ir parodė į Liusi, kuri kantriai laukė, 
stovėdama koridoriaus šone. 

— Dar noriu Žinoti, ar ji pagaliau sugebėjo rasti tikrąjį žudiką! 

Žodžiai nuaidėjo koridoriumi. 

Gulptililis blausiai nusišypsojo ir tyliai atsakė: 

— Stypena ir toliau lieka įkalintas vienutėje, apkaltintas pir- 
mojo laipsnio žmogžudyste. Aš jau tai jums sakiau. Buvo svars- 
tomas jo paleidimas už užstatą, tačiau, kaip ir buvo galima tikė- 
tis, taip nebuvo nutarta. Jam paskirtas valstybinis advokatas. 
Stypena ir toliau gauna medikamentų iš ligoninės. Jis vis dar 
laikomas apygardos kalėjime, laukia papildomų teismo sprendi- 
mų. Man sakoma, jog laikosi gerai... 

— Tai melas! - piktai pasakė Kleo. - Stypena turbūt labai nelai- 
mingas, atsidūręs taip toli nuo čia. Tai jo namai. Tokie, kokie yra, 
o mes - jo draugai, tokie, kokie esame. Jį reikėtų tučtuojau čia 
grąžinti! — ji giliai atsikvėpė, tada sarkastiškai pamėgdžiojo dak- 
taro žodžius: — Aš jau jums tai sakiau. Kodėl manęs nesiklausote? 

— „Kalbant apie kitą jūsų klausimą, - tęsė Gulptililis, igno- 
ruodamas Kleo kaltinimus, - na, tai dėl to geriau kreiptis į pane- 
lę Džons. Tačiau ji neįpareigota niekam pranešinėti apie pažan- 
gą, kokią jaučia padariusi. Arba nepadariusi, — paskutinius žo- 
džius Gulptililis pabrėžė geliančiu balsu. 

Kleo žengtelėjo atgal, kažką murmėdama pati sau. Gulptililis 
atsitraukė nuo jos ir tarsi skautų vadovas iškyloje po mišką mos- 
telėjo lydinčiai rezidentų grupelei sekti koridoriumi paskui jį. 
Tačiau spėjo žengti tik kelis žingsnius, kai Kleo prapliupo gar- 
siai, primygtinai šaukti kaltinančiu tonu: 

— Aš stebiu tave, Gulptilili! Aš matau, kas vyksta! Gal ir gali 
čia ką nors apmulkinti, bet tik ne mane! 

Tada jau tyliau, bet ne taip tyliai, kad daktarai neišgirstų, ji 
pridūrė: 

— Jūs visi šunsnukiai. 

Medicinos direktorius stabtelėjo, lyg ir pradėjo sukti atgal, 
bet aiškiai persigalvojo. Francis matė, kad jo veidas sustingęs 
nesėkmingai bandant nuslėpti nepatogų momentą. 

— Mes visi pavojuje, o jūs, kalės vaikai, ničnieko nedarote! — 
subliuvo Kleo. 

"Tada ji trumpai sukikeno, giliai įtraukė cigaretės dūmus, kažką 
sutarškėjo sau ir sudribo atgal į kėdę. Iš ten savimi patenkinta 
veido išraiška toliau žiūrėjo, kaip direktorius eina koridoriumi 
tolyn. Laikydama cigaretę rankoje, tarsi dirigento batutą, mojavo 
ja ore. Dirigentas, patenkintas orkestro baigiamaisiais akordais. 

Francis jautėsi savotiškai padrąsintas pompastiškos Kleo kal- 
bos. Jam rodėsi, kad jos išpuolis patraukė kiekvieno paciento, 
klaidžiojančio ligoninės teritorijoje, dėmesį. Francis negalėjo pa- 
sakyti, ar jiems tai ką nors reiškė, tačiau jis pats sau nusišypsojo 
iš jos nedidelio maišto ir norėjo bent kiek pasitikėti savimi, kad 
irgi galėtų šitaip reikalauti. Kleo savo ruožtu, matyt, pajuto Fran- 
cio mintis, nes išpūtė didelį, prašmatnų diimų ratilą į ramų kori- 
doriaus orą. Stebėjo, kaip jis išsisklaido, tada viena akimi mirk- 
telėjo Franciui. 

Piteris, prisigretinęs prie jo, turbūt irgi pamanė tą patį, todėl 
sušnibždėjo: 

— Kai ateis revoliucija, ji stovės ant barikadų. Po velnių, ji 
turbūt vadovaus maištui, ir ji pakankamai didelė, kad pati būtų 
barikada. 

— Kokia revoliucija? — paklausė Francis. 

— Nesuprask pažodžiui, Paukšteli, — truputį nusijuokdamas 
pasakė Piteris, - mąstyk simboliškai. 

— Tai gali būti nesunku Egipto karalienei, —- atsakė Francis, — 
tačiau dėl savęs nesu tikras. 

Jie abu šyptelėjo. 

Gulptililis savo ruožtu, vis dar aiškiai nepralinksmėjęs, pri- 
siartino prie jų. 

— Aha, Piteris ir Francis, — tarė jis, po truputį grįžtant melo- 
dingiems jo balso tonams. Tačiau kalbėjo be jokio linksmumo, 
koks derėtų tokiam nerūpestingam garsui, - mano tyrėjų pora. 
Kaipgi jums sekasi? — paklausė. 

— Lėtai, bet užtikrintai, — atsakė Piteris, —- aš apibūdinčiau 
taip. Tačiau iš tiesų tai derėtų spręsti panelei Džons. 

- Žinoma. Ji apibrėžia vienos rūšies progresą. Man ir kitiems 
atsakingiems ligoninės asmenims labiau rūpi visai kitos rūšies 
progresas, argi ne? 

Piteris padvejojo, paskui linktelėjo. 

— Žinoma, kad rūpi, - pasakė Gulptililis. - Beje, džiaugiuosi 
mūsų atsitiktiniu susitikimu. Jums abiem reikia ateiti į mano 
kabinetą šią popietę. Franci, laikas mums aptarti tavo tolesnį 
gydymą. Ir, Piteri, šią popietę pas tave ateis labai svarbus lanky- 
tojas. Kai atvyks broliai Mūziai, jiems bus pranešta ir jie palydės 
tave į valdybą. 

Kriaušės formos medicinos direktorius kilstelėjo vieną antakį, 
lyg jam būtų smalsu, kaip kiekvienas iš vyrų reaguos. Jis maždaug 
pusę minutės stebėjo jų veidus, priversdamas pasijusti nepatogiai, 
tada žengė porą žingsnių, kad pasisuktų į Liusi, ir tęsė: 

— Panele Džons, geros jums dienos. Ar jums pavyko pasistū- 
mėti į priekį šios dilemos klausimu? 

— Man pavyko išbraukti iš sąrašo kai kuriuos potencialius įta- 
riamuosius. 

— Tai, leidžiu sau manyti, laikote vertingu pasiekimu? 

Ji neatsakė. 

— Na, - tęsė Gulptililis, - prašau tęsti. Aš įsitikinęs, jog kuo 
greičiau turėsime kokių nors išvadų, tuo geriau bus visiems, 
įtrauktiems į šį reikalą. Ponas Evansas suteikė reikiamą pagalbą 
jūsų apklausų metu? 

— Žinoma, - skubiai atsakė Liusi. 

Tada Gul!ptililis atsigręžė į poną Blogį. 

— Jūs taip pat pranešite man, kaip klostosi reikalai ir ar pasi- 
teisino aplinkybės, — tarė jis. 

Tai, pamanė Francis, vien biurokratinis maivymasis. Jis buvo 
tikras, kad Evansas praneša Gulptililiui viską apie visa, kas vyks- 
ta. Nutarė, kad 1r Liusi Džons tai Žino. 

Medicinos direktorius atsiduso ir nuėjo koridoriumi tolyn, ga- 
liausiai išėjo pro pagrindines duris. Po minutėlės Evansas pasi- 
suko į Liusi Džons ir pasakė: 

— Na, kaip supratau, dabar padarysime pertraukėlę, o man 
reikia padirbėti su popieriais. 

Jis irgi greitosiomis išėjo. 

Francis išgirdo kažką dienos kambaryje prapliumpant juoku. 
Rėžiantis ausį ir pašaipus garsas sklido po Amersto pastatą. 'Ta- 
čiau, kai Francis pasisuko pažiūrėti, iš kur sklinda šis juokas, tas 
nutilo, nepastebimai dingdamas vidurdienio saulės spinduliuo- 
se, besiskverbiančiuose pro grotuotus langus. 

Piteris atsitraukė nuo sienos, sušnabždėjo Franciui: 

— Eime, - ir prisiartino prie Liusi. Tuo momentu Gaisrininkas 
staiga pasikeitė, susikaupė prie kažko kita negu Kleo ir jos rei- 
kalavimai ar malonumas pamatyti sumišusį Gulptililį. Francis 
matė, jog Piterio veidas sustingęs. Gaisrininkas paėmė Liusi už 
alkūnės, apsuko ją ir tarė: 

— Radau kai ką. Apie tai turiu tau pasakyti. 

Ji be žodžių linktelėjo, turbūt įvertinusi Piterio veido išraiš- 
ką, pamanė Francis. Jų trijulė grįžo į mažąjį kabinetą. 

— Tas paskutinis vyras, — tarė Piteris, kai jie visi susėdo aplink 
rašomąjį stalą, - kokį įspūdį susidarei, kalbėdama su juo? 

Liusi pakėlė antakį. 

— Trumpas atsakymas būtų - jokio, — tarė ji ir pasisuko į Fran- 
cj. - Ar ne, Franci? 

Šis linktelėjo, o ji tęsė: 

— Vyriškis, nors pakankamai stiprus ir jaunas, kad galėtų pa- 
daryti kai kuriuos dalykus, apie kuriuos mes svarstome, yra ge- 
rokai protiškai atsilikęs. Jis nepajėgė pasakyti nieko, kas būtų 
bent kiek svarbu. Daugiausia laiko tik sėdėjo čia nesuvokda- 
mas, ko aš klausiu, kaip tik begalima įsivaizduoti. Evansas ma- 
nė, kad jį reikėtų išbraukti. Vaikinas, kurio mes ieškome, turi 
proto. Mažų mažiausia pakankamai, kad suplanuotų savo nusi- 
kaltimus ir išvengtų atpažinimo. 

Piteris atrodė truputį nustebęs, po to pasakė: 

— Evansas manė, kad šį žmogų reikėtų išbraukti iš įtariamųjų 
sąrašo? 

— Jis leido tai suprasti, — atsakė Liusi. 

— Ką gi, tai keista, nes aš radau krauju suteptus baltus marški- 
nėlius, paslėptus tarp jo daiktų, pačiame dugne. 

Liusi atsilošė ant kėdės, iš pradžių nieko nesakydama. Fran- 
cis žiūrėjo, kaip ji virškina šią informaciją, ir pastebėjo, kokia 
budri ji išsyk tapo. Jo paties vaizduotė buvo jaudrinta, o po se- 
kundėlės jis pasilenkė į priekį ir paklausė: 

— Piteri, ar gali apibūdinti, ką radai? Kaip gali būti tikras, kad 
ten iš tiesų buvo tai, ką sakai? 

Piteriui teužtruko porą minučių atpasakoti matytą vaizdą. 

— Esi absoliučiai įsitikinęs, kad ten buvo kraujas? — galiausiai 
paklausė Liusi. 

— Tiek tikras, kiek tik galiu būti, neatlikęs laboratorinių testų. 

— Užvakar pietums buvo spagečiai. Gali būti, jog šis vaikinas 
sunkiai valdo virtuvės įrankius. Galbūt jis užsipylė padažo sau 
ant krūtinės... 

— Tai nebuvo tokia dėmė. Ji buvo tiršta, tamsiai raudonai ru- 
dos spalvos ir plačiai pasklidusi. Ne taip, kaip būtų, jei kas nors 
drėgnu skudurėliu būtų bandęs ją išvalyti. Ne, tai buvo tai, ką 
norėta pasilikti nepaliestą. 

Liusi lėtai prakalbo: 

— Kaip suvenyrą? Mes juk ieškome ko nors, kas mėgsta pasi- 
likti suvenyrus. 

— Įtariu, - atsakė Piteris, - jog tai turi daugmaž tą patį efektą 
kaip momentinė nuotrauka. Tiksliau, žudikui. Žinote, šeima va- 
žiuoja atostogų, paskui išryškina nuotraukas ir vėliau susėdę Žiūri 
kelionės skaidres bei atgaivina prisiminimus. Spėju, jog mūsų 
Angelui šie marškinėliai suteikia tiek pat jaudulio ir pasitenkini- 
mo. Jis gali paimti juos, liesti ir prisiminti. Aš įsivaizduoju, kad 
tos akimirkos prisiminimas beveik toks pat stiprus kaip pats mo- 
mentas, — padarė išvadą Piteris. 

Francis jautė savyje balsų gaudesį. Prieštaraujančios nuomo- 
nės, patarimai, baimės ir neramūs jausmai. Po sekundėlės jis link- 
telėjo galvą, sutikdamas su tuo, ką sakė Piteris. Tačiau jis pa- 
klausė Liusi: 

— Ar kitų žmogžudysčių atveju buvo kokių nors įrodymų, jog 
iš aukų buvo dar kas nors paimta, išskyrus pirštų sąnarius? 

Liusi, jau beatsiliepianti į tai, ką sakė Piteris, pakeitė Linkmę 
ir pasisuko į Francį. Ji papurtė galvą. 

— Nieko, ką galėtume išsyk pastebėti. Netrūko jokių apran- 
gos detalių. Bent jau ne iš inventorizuotų daiktų. Tačiau to ne- 
galima visiškai atmesti. 

Franciui kažkas nedavė ramybės, tačiau jis negalėjo pasakyti 
kas. Nė vienas iš jo balsų nebuvo aiškus ir apsisprendęs. Jų vie- 
na kitai prieštaraujančios nuomonės aidėjo Francio viduje, ir jis 
Iš visų jėgų stengėsi juos užčiaupti, kad galėtų susikaupti. 

Liusi nervingai bilsnojo pieštuku į stalo viršų. Ji pasisuko į 
Piterį ir paklausė: 

— Ar neradai daugiau nieko, kas praverstų kaip įkaltis? 

— Ne. 

— Neradai pirštų galiukų? 

— Ne. Peilio irgi neradau. Nei pastatų raktų. 

Ji atsilošė atgal, tačiau dabar prakalbo Francis. 

— Aš manau, - lėtai ištarė jis, — jog tai, ką sakiau anksčiau, yra 
tiesa, — jis pats buvo truputį nustebęs, kad yra toks įtaigus. — 
Prieš tau sugrįžtant, Piteri. Kai Evansas buvo čia. 

Jam truputį atrodė, kad girdi savo paties balsą, tačiau sklin- 
dantį iš kažkokio kito Francio, ne to Francio, kuriuo Žinojo esąs. 
Iš tokio, koks jis tikėjosi galbūt kada nors tapsiantis. 

— Kai sakiau, į0g mums reikia perprasti Angelo kalbą. 

Piteris pažiūrėjo į Francį susidomėjusiu žvilgsniu, o Liusi pa- 
silenkė į priekį, kad geriau girdėtų jo žodžius. Francis akimirką 
dvejojo, ignoravo abejonių antplūdį ir pasakė: 

— Įdomu, ar tik tai nebus pirmoji bendravimo pamoka. 


JOHN KATZENBACH 8 PAMIŠĖLIO ISTORIJA 331 


Kiti tylėjo, ir jis dar pridūrė: 
— Mums tiesiog reikia išsiaiškinti, ką jis nori pasakyti ir kodėl. 


Minutėlę ar dvi Liusi svarstė, ar ši žudiko paieška ligoninėje 
nepavers pamišėle ir jos pačios. Tačiau ji matė pamišimą kaip 
šalutinį frustracijos efektą, ne kaip organinę ligą. Ji suprato, kad 
tai pavojingas požiūris, ir tarsi mintyse truputį pakilnojusi svar- 
menis išgujo šią mintį iš galvos. Ji buvo nusiuntusi Piterį ir Fran- 
cį pavalgyti priešpiečių, o pati tuo tarpu stengėsi suplanuoti 
veiksmų seką. Viena savo mažame kabinete. Ji išskleidė ant sta- 
lo ligoninės bylą, kurioje buvo duomenys apie šįryt bandytą ap- 
klausti žmogų. Kai kurie dalykai turėtų ką nors reikšti, pamanė 
ji. Kai kurios jungtys privalo būti ryškios. Kai kurie Žingsniai 
aiškūs. 

Ji papurtė galvą, tarsi taip galėtų atsikratyti ją užplūdusių prieš- 
taravimų. Dabar ji buvo suradusi vardą. Turėjo įkaltį. Jai buvo 
tekę pradėti sėkmingas apkaltas su kur kas mažiau duomenų. 
Tačiau ji vis tiek nerado ramybės. Dosjė priešais ją turėjo nuro- 
dyti ką nors, patvirtinančio įtarimus, tačiau buvo priešingai. Smar- 
kiai protiškai atsilikęs vyras, nepajėgiantis atsakyti net į papras- 
čiausius klausimus, tarp savo daiktų turėjo dalyką, kurį galėtų 
turėti tik žudikas. Tai nesiderino. 

Iš pat pradžių ji buvo linkusi pasiųsti Piterį atgai paimti marš- 
kinėlių iš dėžės po vyriškio lova. Bet kokia visavertė nusikalti- 
mų tyrimo laboratorija būtų pajėgi nustatyti, ar kraujo dėmės 
sutampa su Trumpos Blondinės krauju. Taip pat buvo įmanoma, 
kad ant marškinėlių liko plaukų ar pluošto, ir mikroskopinis ty- 
rimas padėtų nustatyti tolesnes jungtis tarp aukos ir užpuoliko. 
Bėda buvo ta, jog paprasčiausiai paimti marškinėlius būtų netei- 
sėtas turto konfiskavimas ir teisėjas tolesniame bylos svarstyme 
atmestų šį įrodymą. Dar buvo keista, kad trūko kitų daiktų, ku- 
rių jie ieškojo. Tai irgi buvo jai nesuprantama. Liusi pasižymėjo 
sugebėjimu susikaupti. Savo trumpos, bet staigiai kylančios kar- 

jeros metu prokuratūroje, ji išsiskyrė mokėjimu pamatyti savo 
tiriamus nusikaltimus taip, kaip kitas žmogus žiūrėtų filmą. Sa- 
vo vaizduotės ekrane ji gebėdavo taip susieti detales, kad anks- 
čiau ar vėliau išvysdavo visą veiksmą. Dėl to jai visada taip sek- 
davosi. Kai Liusi ateidavo į teismą, ji suprasdavo, turbūt netgi 
geriau nei jos kaltinamasis, kodėl ir kaip tasai padarė nusikalti- 
mą. Ši savybė darė ją sunkiai nugalimą. Tačiau ligoninėje jautėsi 
suglumusi. Tai paprasčiausiai nebuvo kriminalinis pasaulis, prie 
kurio ji jau buvo pripratusi. 

Liusi susierzinusi suniurzgė. Ji įsispoksojo į dosjė, ko gero, 
šimtąjį kartą ir jau ketino piktai užversti, kai kažkas nedrąsiai 
pasibeldė į duris. Ji pakėlė žvilgsnį, o durys prasivėrė. 

Francis lenkėsi į vidų, kyštelėdamas galvą iš už kampo. 

— Sveika, Liusi, — tarė jis. - Galiu sutrukdyti? 

— Paukšteli, užeik, — tarė ji, - maniau, kad nuėjai priešpiečių. 

— Nuėjau. Arba einu. Tačiau pakeliui man kilo viena mintis, ir 
Piteris liepė man tučtuojau ateiti čia ir pasakyti tau. 

— Kokia mintis? —- paklausė Liusi, mostelėdama jaunuoliui įei- 
ti į kabinetą ir atsisėsti. Tai Francis padarė keliais negrabiais 
judesiais, rodančiais, kad jis tuo pat metu ir nekantraujantis, ir 
išsiblaškęs. 

— Protiškai atsilikęs vyriškis, — lėtai ištarė Francis, — visiškai 
neatrodė panašus į žmogų, kurio mes ieškome. Noriu pasakyti, 
kai kurie iš kitų čia buvusių vaikinų buvo atmesti ir atrodė, bent 
jau iš išorės, kaip kur kas tinkamesni kandidatai. Turiu galvoje, 
bent jau taip, kaip kad mes įsivaizduojame, kandidatas turėtų 
atrodyti ir kalbėti. 

Liusi linktelėjo. 

— Aš irgi tą patį pamaniau. Tačiau šis vaikinas — iš kur jis turi 
tuos marškinėlius? | 

Francis, rodėsi, sudrebėjo prieš atsakydamas. 

— Nes kažkas norėjo, kad mes juos rastume. Kažkas norėjo ir 
kad rastume šitą žmogų. Kas nors žinojo, jog mes apklausinėja- 

me ir darome kratas. Jis susiejo šiuos du dalykus ir nujautė, ką 
mes ketiname daryti, todėl pakišo marškinėlius. 

Liusi stipriai įkvėpė. Tai, ką sakė Francis, turėjo prasmės. 

— Kodėl kas nors norėtų atvesti mus prie šito žmogaus? 

— Dar kol kas nežinau, - atsakė Francis, - nežinau. 

— Turiu galvoje, - tęsė Liusi, - jei norėtum ką nors apkaltinti 
nusikaltimu, kurį iš tiesų padarei tu, kur kas išmintingiau būtų 
pakišti daiktus kam nors, kieno elgesys išties būtų įtartinas. Kaip 
šio žmogaus elgesys galėtų patraukti mūsų dėmesį? 

— Aš to irgi nežinau, — pasakė Francis, — tačiau šis Žmogus 
kitoks. Jis mažiausiai tikėtinas kandidatas, manau. Plytinė siena. 
Taigi turi būti kita priežastis, kodėl buvo pasirinktas būtent jis. 

Jis staiga atsistojo, rodėsi išsigandęs, tarsi šalia būtų nuaidė- 
ję5s nerimą keliantis garsas. 

— Liusi, — iš lėto tarė jis, — kuris nors šio vyro bruožas kažką 
turėtų mums byloti. Mums tiesiog reikia išsiaiškinti, kas tai. 

Liusi pasiekė ligoninėje užvestą vyriškio bylą ir pakėlė. 

— Manai, kad čia yra kažkas, kas gali mums padėti? - paklau- 
sė ji. 

Francis linktelėjo. 

— Galbūt. Galbūt. Aš nežinau, kas parašyta byloje. 

Ji stumtelėjo aplanką skersai stalo. 

— Pažiūrėk, gal ką nors pamatysi, nes aš nieko nesugebėjau 
išpešti. 

Francis ištiesė ranką ir paėmė aplanką. Jis niekad anksčiau iš 
tiesų nebuvo žiūrėjęs ligoninės bylos ir minutėlę pasijuto, lyg 
darytų kažką neteisėta, žvelgdamas į kito paciento gyvenimą. 
Visa, ką pacientai žinojo apie vienas kitą, buvo taip apribota 
ligoninės ir diena po dienos besitęsiančios rutinos, kad jau po 
čia praleisto neilgo laiko kiekvienas daugmaž pamiršdavo, jog 
kiti pacientai turėjo gyvenimus ir už sienų. Visi šie elementai — 
šeima, praeitis, ateitis — psichiatrijos ligoninėje būdavo nuplė- 
šiami. Francis suprato, kažkur buvo byla ir apie jį, ir apie Piterį 

bei kad joje buvo visokios informacijos. Ši dabartiniu metu at- 
rodė baisiausiai tolima, tarsi visa tai būtų atsitikę kitame gyveni- 
me, kitu metu, kitam Franciui. 

Jis įniko į protiškai atsilikusio vyriškio gyvenimą. 

Tasai buvo aprašytas glaustu ir niekuo neišsiskiriančiu ligoni- 
nės šriftu bei padalytas į keturis skyrius. Pirmame buvo jo šei- 
mos ir namų aprašymas; antrame - klinikinė istorija, susidedan- 
ti iš ūgio, svorio, kraujo spaudimo ir panašių dalykų; trečiame 
buvo nurodomas gydymo kursas, išvardyti įvairūs išrašyti vais- 
tai; ketvirtame — prognozė. Šiame paskutiniame skyriuje tebuvo 
tik penki žodžiai: Sergstimas. Tikėtina ilgalaikė nuolatinė globa. 

Dar buvo lentelė, rodanti, jog atsilikėlis daugiau nei sykį buvo 
išrašytas iš ligoninės, kad praleistų savaitgalį su savo šeima. 

Francis skaitė apie Žmogų, užaugusį mažame miestelyje, ne- 
toli Bostono, ir persikrausčiusį į vakarinį Masačiusetsą tik likus 
metams iki to, kai buvo uždarytas į ligoninę. Jis buvo pradėjęs 
trečią dešimtį metų bei turėjo sesę ir du brolius. Šie visi pasiro- 
dė esantys normalūs ir, akivaizdu, gyveno banalius, įprastus gy- 
venimus, sukdamiesi rafinuotoje rutinoje. Protiškai atsilikusiu 
jį pirmą sykį pripažino pradinėje mokykloje, ir visą gyvenimą jis 
dalyvaudavo įvairiose raidos programose. Nė vienas planas nie- 
ko gero nedavė. 

Francis atsilošė ant kėdės ir greitai pamatė paprastą, mirtiną 
situaciją, panašią į dėžę. Senstantys motina ir tėvas. Sūnus, pai- 
kas kaip vaikas, kiekvienais metais vis didesnis ir sunkiau suval- 
domas. Sūnus, nepajėgiantis suprasti ir kontroliuoti impulsų bei 
pykčio. Seksualinio potraukio. Savo jėgos. Broliai ir seserys, no- 
rintys pasprukti kuo toliau ir kuo greičiau, nenorintys padėti. 

Kiekviename žodyje Francis matė dalelę savęs. Skirtingo, ta- 
Čiau vis tiek tokio paties. 

Francis perskaitė bylą vieną sykį, paskui dar vieną, visą laiką 
suprasdamas, kad Liusi įdėmiai stebi jo veidą, vertindama kiek- 
vieną reakciją į puslapiuose įrašytus žodžius. 

Po minutėlės jis prikando lūpą. Jautė, kaip rankos truputį drc- 
ba. Jam rodėsi, kad daiktai aplink jį siūbuoja, tarsi žodžiai pus- 
lapiuose būtų susimaišę su mintimis jo paties galvoje, kuri nuo 
to apsvaigo. Pajuto pavojaus antplūdį ir aštriai įkvėpė, o tada 
atstūmė bylą, ši slystelėjo stalviršiu į Liusi pusę. 

— Kilo kokių nors idėjų, Franci? — paklausė ji. 

— Iš tiesų nieko, — tarė jis. 

— Nekyla jokių minčių? 

Jis papurtė galvą. Tačiau ji matė, kad tai melas. Franciui iš 
tiesų kilo idėjų, suprato ji. Šis tiesiog nenorėjo sakyti, kokių. 


Aš bandžiau prisiminti: ko tada labiausiai bijojau? 

Tai buvo viena iš tų akimirkų Liusi kabinete. Aš vėl mačiau 
visokius dalykus. Ne haliucinacijas, kaip tos, kurios skambėda- 
vo mano ausyse ir aidėdavo galvoje. Šitas aš pažinojau, ir nors 
kartais būdavo varginančios ir sunkios, padėjo manyje įsigalėti 
beprotybei, aš jau vis tiek buvau pripratęs prie jų. Prie to, ko jos 
reikalaudavo ir ko bijodavo ar kokių dalykų galėdavo paklausti 
arba nepaklausti bet kuriuo metu. Galų gale jos buvo su manimi 
nuo pat vaikystės. Tačiau mane labiausiai gąsdino tai, kad pra- 
dėjau matyti dalykus apie Angelą. Kas jis galėtų būti. Kaip Jis 
galėtų galvoti. Piteris ir Liusi viską matė kitaip. Jų supratimu, 
Angelas buvo priešininkas. Nusikaltėlis. Taikinys. Kažkas, besi- 
slepiantis nuo jų, kažkas, ką jie buvo įgalioti surasti. Jie jau anks- 
čiau buvo persekioję žmones, susekę juos ir atidavę teisingumui. 
Taigi jų persekiojimo kontekstas buvo kitoks negu tas, kokį staiga 
patyriau apsupant mane. Tokiais momentais aš pradėdavau ma- 
tyti Angelą kaip kažką, panašų į mane. Tik daug blogiau. Jis žen- 
gė žingsnius, ir aš pirmą kartą įtikėjau, kad galiu juos atsekti. 
Lipti savo nuosavomis kojomis ant jo išminto tako, nors viskas 
manyje rėkė, jog tai negerai. Tačiau įmanoma. 

Aš norėjau sprukti. Manyje garsiai šaukė ištisas choras, bylo- 
damas, kad nieko gera nevyksta. Mano balsai giedojo savisaugos 

operą, įspėdami mane, jog reikėtų dingti iš čia, sprukti lauk, bėgti, 
pasislėpti ir gelbėtis. 

Tačiau argi aš galėjau? Ligoninė buvo užrakinta. Sienos buvo 
aukštos. Vartai stiprūs. Net mano paties liga užstojo man kelią 
lauk. 

Kaip būčiau galėjęs atsukti nugarą dviem žmonėms, kurie vie- 
ninteliai manė, kad aš ko nors vertas? 

— Teisingai, Franci. Negalėjai taip pasielgti. 

Aš buvau nuslinkęs į kambario kampą ir ten susigūžęs. Spokso- 
jau į savo parašytus žodžius, kai išgirdau kalbantį Piterį. Mane 
užpūdo palengvėjimas, ir aš apsisukau, jo ieškodamas kambaryje. 

— Piteri? - atsiliepiau aš, - tu grįžai. 

— Iš tiesų aš net nebuvau išėjęs. Visą laiką čia buvau. 

— Angelas buvo čia. Aš jį pajutau. 

— Jis ir vėl grįš. Jis arti, Franci. Jis ateis dar arčiau. 

— Jis daro tą patį, ką ir anksčiau. 

— Žinau, Paukšteli. Tačiau šįkart tu esi tam pasirengęs. Žinau, 
kad esi. 

— Padėk man, Piteri, - sušnabždėjau. Jaučiau, kaip ašaros 
gniaužia gerklę. 

— Deja, Paukšteli, šį kartą tai tavo kova. 

— Aš bijau, Piteri. 

— Žinoma, kad bijai, - tarė jis tuo tonu, kurį kartais pasitelkda- 
vo, dalykišku, tačiau visuomet turinčiu savybę nepagarsinti kriti- 
kos gaidos, - tačiau tai nereiškia, kad viskas beviltiška. Tai tik 
reiškia, jog privalai būti atsargus. Taip pat kaip tada. Tai nepasi- 
keitė. Tą kartą juk būtent tavo atsargumas buvo gyvybiškai svar- 
bus, argi ne? 

Aš pasilikau savo kampe, žvilgsniu šmižinėdamas po kamba- 
rį. Jis tikriausiai mane matė, nes kai aš pastebėjau jį, besiremian- 
tų į sieną priešais mane, jis truputėlį man pamojavo, 0 jo veide 
pražydo pažįstama šypsena. Įžiūrėjau, kad dėvi ryškiai oranžinį 
kombinezoną, tačiau tasai buvo išblukęs nuo dėvėjimo, apiręs ir 

sudriskęs bei išteptas purvu. Rankose jis laikė žvilgantųį sidabro 
spalvos šalmą. Gaisrininko veidas buvo suodinas, apkibęs pele 
nais ir išvagotas prakaito takelių. Jis turbūt pamatė, kaip aš spok- 
sau, nes šiek tiek nusijuokė, mostelėjo ranka ir papurtė galvą. 

— Atsiprašau už nevalyvą išvaizdą, Paukšteli. 

Jis atrodė truputį vyresnis, nei aš jį prisiminiau, 0 už jo šypse- 
nos mačiau žiaurias žymes, paliktas skausmo ir bėdų. 

— Kaip tu laikaisi, Piteri? —- paklausiau. 

— Gerai, Franci. Man tiesiog teko daug visko patirti. Tau taip 
pat. Mes visada dėvime tai, ką mums parengia likimas, ar ne, 
Paukšteli? Čia juk nieko nauja. 

Jis pasisuko į sieną ir permetė akimis žodžių stulpelius. Linkte- 
lėjo pritardamas. 

— Darai pažangą, - tarė Jis. 

— Net nežinau, - atsakiau, - rodosi, kad nuo kiekvieno žodžio, 
kurį parašau, kambaryje darosi tamsiau. 

Piteris atsiduso, tarsi norėdamas pasakyti, jog to ir tikėjosi. 

— Mums teko pereiti daug tamsos, ar ne, Franci. Per kai kurią 
ėjome kartu. Apie tai tu ir rašai. Tiesiog prisimink, mes ten buvo- 
me kartu su tavimi. Mes ir dabar su tavimi. Gali prisiminti tai, 
Franci? 

— Pamėginsiu. 

— Tą dieną dalykai gerokai susikomplikavo, ar ne? 

— Taip. Mums abiem. Dėl to taip pat ir Liusi. 

— Papasakok viską, Franci, — tarė jis. 

Pažvelgiau į sieną, kad pamatyčiau, kur sustojau. Kai atsisu- 
kau atgal į Piterį, jis jau buvo dingęs. 


Dvidešimtas skyrius 


Tui Piteris pasiūlė Liusi toliau tęsti tyrimą dviem atskiromis kryp- 
timis. Pirmoji, pabrėžė jis, tai nesustabdyti pacientų apklausinėji- 
mo. Gyvybiškai svarbu, sakė Piteris, kad niekas, nei pacientai, nei 
personalas, nesužinotų, kad jie rado įkaltį, nes ką šis reiškė ir kur 
vedė, nė vienam iš jų dar nebuvo aišku. Tačiau jei Žinia pasklistų, 
jie prarastų galią valdyti situaciją. Tai šalutinis nestabilaus psichiat- 
rijos ligoninės pasaulio produktas, pasakė jai Piteris. Nebuvo įma- 
noma nuspėti, kokių neramumų, gal netgi paniką, tai sukeltų tarp 
trapių asmenybių, sudarančių ligoninės bendruomenę. Visų daly- 
kų kontekste tai reiškė, kad kruvini marškinėliai turi būti palikti 
ten, kur yra, ir neturi būti įtrauktos jokios išorinio pasaulio insti- 
tucijos, ypač vietos policininkai, kurie suėmė Stypeną. Netgi tuo 
atveju, jeigu jiems taip tektų rizikuoti prarasti įkalti. Dar, pridūrė 
jis, Amersto pastato gyventojai jau pradėjo priprasti prie nuolatinės 
srovės pacientų, ateinančių iš kitų pastatų, lydimų Didžiojo Juo- 
duko. Ateidavo tam, kad būtų apklausti Liusi. Galbūt yra koks 
būdas pakreipti šią rutiną jų naudai. Kitas Piterio siūlymas buvo 
šiek tiek sunkiau įgyvendinamas. | 
— Mums reikia padaryti štai ką, — tyliai tarė jis Liusi. - Padaryti 
taip, kad didysis vaikinas ir jo daiktai būtų perkelti į Amerstą, ir 
pasitelkti tokį būdą, kuris nepritrauktų daug dėmesio į pokyčius. 

Liusi sutiko. Jie stovėjo koridoriuje, sustingę tarp ankstyvį 
popietę pirmyn atgal po pastatą zujančių pacientų, nes šioms 
tuoj turėjo prasidėti terapijos grupelių ir amatų pamokų laikas. 
Įprasta cigarečių dūmų migla tvyrojo nejudančiame ore, 0 pėdų 
tapsėjimas maišėsi su balsų gaudesiu. Piteris su Liusi ir Franciu, 
rodėsi, buvo vieninteliai nejudantys žmonės. Tarsi akmenys srau- 
nioje upėje, kai aplink juos burbuliuoja putos. 

— Gerai, - pasakė Liusi, - manau, tai turi šiokią tokią prasmę. 
Jis pakenčia stebėjimą. Tačiau kas toliau? 

— Nežinau. Tiksliai nežinau, - atsakė Piteris, — jis vienintelis 
mūsų turimas įtariamasis, o Paukštelis išvis nemano, kad čia tik- 
rasis įtariamasis. Aš tam pastebėjimui pritariu. Tačiau mums vis 
tiek reikia išsiaiškinti, kokią didžiąją mūsų plano dalį užima tas 
žmogus. O vienintelis būdas tai padaryti... 

— „laikyti jį pakankamai arti, kad galėtume stebėti. Taip. Kol 
kas čia protingiausia mintis, — tarė ji. Tada pakėlė antakį, lyg jai 
būtų kilusi idėja, - man atrodo, aš žinau, ką daryti. Leiskite man 
tai sutvarkyti. 

— Tačiau tyliai, - pasakė Piteris, - negalima leisti, jog kas nors 
sužinotų. 

Ji nusišypsojo. 

— Piteri1, aš tai sugebėsiu. Būti prokurore reiškia priversti, kad 
viskas vyktų būtent taip, kaip tu to nori, — tada ji pridūrė, tarsi 
pabrėždama juokelį, - daugiau ar mažiau. 

Liusi apsižvalgė ir pamatė brolius Mūzius, besiskinančius ke- 
lią per koridorių. Ji linktelėjo jiems. 

— Džentelmenai, manau, mums reikia grįžti prie darbo. Gal 
galėčiau tyliai persimesti su jumis vienu kitu žodeliu, kol ponas 
Evansas dar negrįžo, kad ir kur jis būtų? 

— Jis tenai kalbasi su didžiuoju daktaru, — apdairiai pasakė 
Mažasis Juodukas. Jis pasisuko į Piterį ir truputį pamosavo 
ranka. Gesto reikšmė iš tiesų buvo neaiški. Piteris linktelėjo. 

— Aš jai pasakiau, - tarė jis, — ar dar kas nors... 


340 JOHN KATZENBACH iš PAMIŠĖLIO ISTORIJA 


— Aš papasakojau savo broliui, —- pasakė Mažasis Juodukas. — 
Tačiau tai viskas. 

Didysis Juodukas palinko į priekį. 

— Nemanau, kad tas bičas - tai vaikinas, kurio mes ieškome, — 
abejingai pasakė jis. - Turiu galvoje, žmogelis vos pajėgia paval- 
gyti. Mėgsta sėdėti sau ir žaisti su lėlėmis. Galbūt televizorių 
pažiūri. Neįsivaizduoju jo kaip žudiko, nebent sugebėtum suer- 
zinti jį taip, kad kam nors užtvotų. Vaikis stiprus. Stipresnis ne- 
gu pats nujaučia. 

— Francis pasakė maždaug tą patį, - tarė Piteris. 

— Paukštelis turi instinktus, — nusijuokė Didysis Juodukas. 

— Taigi kol kas niekam daugiau nieko nesakykite, gerai? — įsi- 
terpė Liusi. - Pasistenkime viską išlaikyti taip, kaip yra. 

Mažasis Juodukas gūžtelėjo pečiais, tačiau pavartė akis, lyg 
sakydamas, kad vietoje, kur visi, rodės, buvo pilni paslapčių apie 
savo praeitį, išlaikyti paslaptį apie jų dabartį yra beveik neįma- 
noma. 

— Mes pamėginsime, - tarė jis, — dar vienas dalykas. Paukšte- 
li, tave nori pamatyti Gerk piliulė. 

Tada didysis sanitaras pasisuko į Piterį. 

— Tave aš dar turėsiu vėliau kai kur palydėti. 

Piteris atrodė suintriguotas. 

— Ką jūs manote... - pradėjo jis, tačiau abudu sanitarai papur- 
tė galvas. 

— Nespėliojame, - pasakė Mažasis Juodukas. — Dar ne. 


Kol jo brolis lydėjo Francį pro pagrindines duris, pakeliui iš 
Amersto į daktaro Gulptililio kabinetą, Mažasis Juodukas nu- 
sekė paskui Piterį ir Liusi į apklausų kambarį. Prokurorė išsyk 
patraukė prie savo surinktų pacientų bylų dėžės ir nuo paties 
viršaus paėmė gremėzdiškojo atsilikėlio bylą. Tada ji greitosio- 
mis peržiūrėjo savo ranka rašytą pagrindinį įtariamųjų sąrašą, 
kol surado tą, kuris, manė, tiko jos sumanymui. Ištiesė jo bylą 
Mažajam Juodukui ir pasakė: 


JOHN KATZENBACH iš PAMIŠĖLIO ISTORIJA E 


— Štai su šiuo vaikinu dabar norėsiu kalbėtis. 

Jis pažvelgė į bylą ir linktelėjo. 

— Pažįstu šį žmogų. Greit užsiplieskiantis kalės vaikas, - Ltarc 
jis. Tada susigėdęs užsikirto: - Atsiprašau už savo kalbą, panclc 
Džons. Tiesiog sykį ar du buvau susidūręs su šiuo vaikinu. Jis 
vienas iš čia esančių blogiukų. 

— Tuo geriau, - atsakė ji. - Turint galvoje tai, ką aš esu suma- 
niusi. 

Mažasis Juodukas klausiamai į ją pažiūrėjo, o Piteris šypso- 
damasis klestelėjo į savo kėdę. 

— Rodos, panelė Džons turi idėją, — tarė jis. 

Liusi pasiėmė pieštuką ir ridinėjo jį tarp pirštų, skaitydama 
paciento bylą. Apklausiamasis buvo nuolatinis svečias valstybi- 
nėse įstaigose, didžiąją gyvenimo dalį už įvairiausius užpuoli- 
mus, vagystes ir plėšimus praleidęs kalėjime arba visokiose psi- 
chinės sveikatos įstaigose, skųsdamasis haliucinacijų girdėjimu 
ir maniakiniu įniršiu. Kai kas 1š to, spėjo ji, buvo išgalvota. Kai 
kas tikra. Greičiausiai iš tiesų tikra buvo tai, kad jis pasižymėjo 
psichopatinėmis, gebėjimo manipuliuoti savybėmis, tai buvo daug- 
maž idealu atlikti tam, ką ji buvo sumaniusi. Dar nevaldomas 
staigus pyktis. 

— Kokių problemų sukelia šis vaikinas? — paklausė Mažojo 
Juoduko. 

— Jis tiesiog vienas iš tų žmonių, kurie visą laiką bando gali- 
mybių ribą. Suprantate, ką turiu galvoje? Paprašyk jo eiti į vieną 
pusę, jis eis į kitą. Pasakyk jam, kad būtų čia, o pasirodys, kad jis 
štai ten. Pabandai jį truputėlį stumtelėti, puola šaukti, jog muši, 
ir parašo oficialų skundą didžiajam daktarui. Mėgsta ir kabinė- 
tis prie kitų pacientų. Visąlaik erzina tai vieną, tai kitą. Manau, 
jis vagia iš kitų žmonių, kai šie nemato. Tiesiog žmogaus vardo 
neverta padugnė, jei norite sužinoti mano nuomonę. 

Liusi tarė: 

— Nagi, atveskite jį, ir pažiūrėkime, ar negalėtume priversti jo 
padaryti to, ko aš noriu. 

Tačiau ji kažkodėl nenorėjo plačiau paaiškinti, nors pastebė- 
jo, kad Piteris susikaupęs įdėmiai klausosi, ką ji sako. Matė, kaip 
paskui jis atsipalaiduoja ant kėdės, tarsi būtų įžvelgęs, ką ji su- 
galvojo. Tarsi prietaiso vėlinimo mechanizmas. Liusi spėjo, jog 
tai tiesa, manė, šia savybe, ko gero, ilgainiui imtų žavėtis. Dar 
šiek tiek pamąsčiusi suprato, kad Piteris turi ir daugiau savybių, 
kuriomis ji jau ėmė žavėtis. Dėl to jai pasidarė tik dar smalsiau, 
kodėl jis buvo čia ir kodėl padarė tai, ką padarė. 


Panelė Įmantrybė perėmė Francį išsyk, vos tik Didysis Juodu- 
kas atlydėjo jį iki medicinos direktoriaus kabineto. Kaip visada, 
sekretorė buvo nedraugiškai susiraukusi, tarsi sakytų, jog bet 
koks trukdymas jos atidžiai suplanuotoje kasdienėje rutinoje, 
kė Didžiajam Juodukui žinutę. Šis turėjo susitikti su savo broliu 
Viljamso pastate. Paskui ji įstūmė Francį pro kabineto duris sa- 
kydama: 

— Vėluoji. Turi paskubėti. 

Gerk piliulė stovėjo prie lango, žvelgdamas tolyn, į vieną iš 
stačiakampių kiemelių. Minutėlę rodėsi, kad jis stovi, atidžiai 
stebėdamas tai, ką matė. Francis atsisėdo į kėdę priešais dakta- 
ro rašomąjį stalą ir įsispoksojo į tą patį langą, bandydamas įžiū- 
rėti, ką įdomaus ten pamatė gydytojas. Staiga suprato: vieninte- 
lės akimirkos, kai jis Žiūri pro negrotuotą langą, tai medicinos 
direktoriaus kabinete. Pasaulis pro tokius langus atrodė daug 
mielesnis, negu buvo iš tiesų. 

Staiga daktaras atsisuko. 

— Nuostabi diena, Franci, ar ne? Pavasaris jau, rodos, įsigalėjo. 

— Kartais viduje, kur mes gyvename, sunku pajusti metų lai- 
kų kaitą, — tarė Francis. - Ant langų daug suodžių ir purvo. 
Jeigu langus nuplautume, galiu lažintis, tai pakeltų žmonėms 
nuotaiką. 

Gulptililis linktelėjo. 

— Puikus siūlymas, Franci, jis parodo nemaža įžvalgos. Aš už- 
siminsiu apie tai pastato ir teritorijos darbuotojams. Pažiūrėsiu, 
ar jie negalėtų į savo pareigas įtraukti ir šiek tiek pašveisti lan- 
gus, Nors, įtariu, jie jau ir taip persitempę. | 

Jis atsisėdo už savo rašomojo stalo, susikaupė ir pasilenkė į 
priekį. Pasirėmė alkūnėmis į stalą, kilstelėdamas rankas ir su- 
dėdamas apverstą „V“ raidę bei pasiremdamas smakru į plašta- 
kų sandūrą. 

— Taigi, Franci, ar Žinai, kokia šiandien diena? — paklausė jis. 

Francis skubiai atsakė: 

— Penktadienis. 

— Kodėl tuo toks įsitikinęs? 

— Tunas ir makaronai priešpiečiams. Standartinis penktadie- 
nio meniu. 

— Taip, o kodėl jis toks? 

— Iš pagarbos pacientams katalikams, įtariu, - atsakė Fran- 
cis, — kai kuriems vis dar atrodo, kad penktadieniais būtina val- 
gyti žuvį. Taip daro ir mano paties šeima. Mišios sekmadieniais. 
Žuvis penktadieniais. Natūrali įvykių tvarka. 

— O tu pats? 

— Aš nelaikau savęs tokiu religingu, — tarė Francis. 

Gulptililis pamanė, kad tai įdomu, tačiau šios temos neplėtojo. 

— Ar Žinai šiandienos datą? — paklausė jis. 

Francis papurtė galvą. 

— Aš įsitikinęs, jog dabar gegužės penkta arba šešta, — tarė jis. — 
Atsiprašau. Ligoninėje dienos, rodos, susilieja. Aš paprastai pa- 
sikliaunu Žurnalistu, kuris supažindina mane su naujausiais įvy- 
kiais, tačiau šiandien jo nemačiau. 

— Šiandien penkta. Gal galėtum tai dėl manęs atsiminti, pra- 
šyčiau. 

— Taip. 

— Ar prisimeni, kas šiuo metu yra Jungtinių Valstijų prezi- 
dentas? 

— Karteris. 

Gulptililis nusišypsojo, tačiau vos tepakėlė smakrą nuo su- 
nertų pirštų. 

— Taigi, - tęsė medicinos direktorius, tarsi tai, ką jis ketino pa- 
sakyti, buvo logiška prieš tai vykusios kalbos tąsa, - aš susitikau 
su ponu Evansu. Jis pranešė man, jog tu padarei progresą sociali- 
zacijos ir savo ligos, jos poveikio tau ir tavo artimiesiems suprati- 
mo linkme. Tačiau jis mano, kad nepaisant dabartinio medika- 
mentų kurso tu ir toliau girdi balsus žmonių, kurių iš tiesų nėra. 
Tie balsai ragina tave veikti tam tikru būdu, tu vis dar patiri tvir- 
tas haliucinacijas, įsivaizduoji įvykius. 

Francis nieko neatsakė, nes negirdėjo jokio klausimo. Jo vi- 
duje blaškėsi šnabždesiai, tačiau jie buvo tylūs, vos girdimi, tarsi 
ir jie visi bijotų, kad medicinos direktorius gali juos išgirsti, jei 
tik jie pakels toną. 

— Pasakyk man, Franci, - tęsė Gulptililis, - ar manai, kad po- 
no Evanso įvertinimas teisingas? 

— Sunku į tai atsakyti, - tarė Francis. Jis pasimuistė ant kėdės, 
jausdamasis truputį nepatogiai. Tą sekundę suprato, kad kiek- 
vienas jo atliktas veiksmas, kiekvienas ištartas žodis, kiekvie- 
na balso intonacija, maniera galėjo būti mitalas daktaro nuo- 
monei. - Aš manau, jog ponas Evansas kaipmat pavadina klie- 
desiais, jei vienas iš mūsų, pacientų, pasako ką nors, su kuo jis 
nesutinka. Taigi man sunku sugalvoti, ką jums atsakyti. 

Medicinos direktorius nusišypsojo ir pagaliau atsilošė. 

— Tai įtikimas ir gerai apgalvotas teiginys, Franci. Labai gerai. 

Francis išsyk pradėjo atsipalaiduoti, tačiau taip pat greitai jis 
prisiminė, kad daktaru neverta pasitikėti ir ypač nereikėtų pasi- 
tikėti gautu komplimentu. Jo viduje pritariamai sumurmėjo bal- 
sai. Kai tik balsai jam pritardavo, Francis įgydavo pasitikėjimo 
savimi. 

— Tačiau ponas Evansas taip pat yra ir profesionalas, Franci. 
Taigi mes neturėtume taip greitai atmesti to, ką jis sako. Pasa- 

kyk man, kaip tau sekasi gyventi Amerste? Ar gerai sutari su 
kitais pacientais? Su likusiu personalu? Ar lauki pono Evanso 
grupinės terapijos seansų? Taip pat pasakyk, Franci, ar manai, 
kad esi arčiau galimybės grįžti namo? Ar tavo čia praleistas lai- 
kas buvo, sakykime, naudingas? 

Daktaras krustelėjo į priekį truputį plėšrūnišku judesiu, kurį 
Francis atpažino. Ore pakibę klausimai buvo minų laukas, ir jam 
reikėjo atsargiai į juos atsakinėti. 

— Miegamasis neblogas, daktare, nors ir perpildytas. Aš tikiu, 
kad su visais gerai sutariu, daugiau ar mažiau. Kartais sunku 
įžvelgti ką nors vertinga pono Evanso terapijos seansuose, nors 
visada naudinga, kai diskusija pasisuka apie šių dienų įvykius. 
Mat aš kartais baiminuosi, kad mes čia, ligoninėje, esame per- 
nelyg izoliuoti, o pasaulio reikalai vyksta be mūsų įsitraukimo į 
juos. Be to, labai norėčiau vykti namo, daktare, tačiau nežinau, 
kuo galėčiau įrodyti jums ir savo šeimai, kad esu to vertas. 

— Manau, niekas iš jų, - šaltai pasakė daktaras, - nepamanė, 
jog būtų reikalinga ar verta atvažiuoti tavęs aplankyti? 

Francis suveržė kilpomis emocijas, kurios grasino išsiveržti. 

— Kol kas ne, daktare. 

— Galbūt paskambino? Parašė laišką ar du? 

— Ne. 

— Tai turbūt sukelia tau šiokį tokį stresą, ar ne, Franci? 

Jis giliai įkvėpė. 

— Taip, — pasakė. 

— Tačiau nesijauti apleistas? 

Francis nežinojo, koks būtų teisingas atsakymas, taigi tepasakė: 

— Man viskas gerai. 

Gulptililis nusišypsojo, ne sutrikusiai, o klastingai lyg gyvatė. 

— Tau viskas gerai, nes, kaip aš įtariu, vis dar girdi balsus, 
lydinčius tave jau tiek metų? 

— Ne, - pamelavo Francis. — Vaistai juos ištrynė. 

— Taigi pripažįsti, kad praeityje girdėjai balsus? 

Savyje Francis išgirdo aidint: Ne, ne, ne, nieko nesakyk, nu- 
slėpk mus, Franci! 

— Aš nesu įsitikinęs, jog suprantu, ką jūs turite galvoje, dakta- 
re, — atsakė jis. Net minutėlę negalėjo įsivaizduoti, kad tai nu- 
kreips daktarą nuo jo siekių. 

Gulptililis palaukė keletą sekundėlių, leisdamas tylai užplūsti 
kambarį, tarsi tikėtųsi, jog Francis dar ką nors pridurs, to šis 
nepadarė. 

— Pasakyk man, Franci. Ar tiki, kad ligoninėje vaikšto nesu- 
čiuptas žudikas? 

Francis stipriai įkvėpė. Šio klausimo jis nesitikėjo, nors su- 
prato, būtų teisinga sakyti, kad nesitikėjo jokio klausimo. Minu- 
tėlę jis leido savo žvilgsniui klydinėti po kambarį, lyg ieškan- 
čiam išėjimo. Jo širdis daužėsi, o vidaus balsai tylėjo, nes visi jie 
žinojo: daktaro klausime slėpėsi visokios svarbios sąvokos, oO jis 
neturėjo supratimo, koks turėtų būti teisingas atsakymas. Fran- 
cis pamatė, kaip daktaras klausiamai pakėlė antakį. Suprato, kad 
delsimas toks pat pavojingas kaip ir bet kas kita. 

— Taip, — lėtai pasakė jis. 

— Netiki, kad tai kliedesiai ir paranoja? 

— Ne, - tarė Francis, nesėkmingai stengdamasis nuslėpti dve- 
jones balse. 

Daktaras linktelėjo galvą. 

— Kodėl gi tu taip manai? - paklausė jis. 

— Panelė Džons atrodo įsitikinusi. Taip pat ir Piteris. Be to, aš 
nemanau, kad Stypena... 

Gulptililis pakėlė plaštaką. 

— Šias detales mes jau aptarėme anksčiau. Pasakyk man, kas 
pasikeitė, hm, tyrime, hm, kad būtų galima įsitikinti, jog jūs tei- 
singame kelyje. | 

Francis norėjo pasirangyti ant kėdės, bet neišdrįso. 

— Panelė Džons vis dar apklausia potencialius įtariamuosius, — 
tarė jis. - Nemanau, kad ji jau priėjo prie kokių nors išvadų apie 

konkretų asmenį, išskyrus kai kuriuos, kurie buvo išteisinti ir 
atmesti. Jai padėjo ponas Evansas. 

Gulptililis stabtelėjo, svarstydamas atsakymą. 

— Juk pasakytum man, argi ne, Franci? 

— Ką pasakyčiau jums, daktare? 

— Ar ji priėmė kokį nors sprendimą. 

— Nesu tikras... 

— Tai būtų ženklas, bent jau man, kad tu kur kas geriau suvoki 
realybę. Jei sugebėtum pasireikšti šiuo atžvilgiu, tai, mano 
nuomone, iš tavo pusės rodytų nemenką progresą. Kas žino, 
kur tai nuvestų, Franci? Prisiimti atsakomybę už tikrovę, nagi, 
tai labai svarbus Žingsnis kelyje pasveikimo link. Labai svar- 
bus žingsnis labai svarbiame kelyje. Tasai kelias vestų į viso- 
kius pokyčius. Galbūt tavo šeimos vizitą. Gal savaitgalio atos- 
togas namuose. Galbūt po to ir į dar didesnę laisvę. Svarių 
galimybių kelias, Franci. 

Daktaras palinko prie tylinčio Francio. 

— Ar aiškiai pasakiau? — paklausė jis. 

Francis linktelėjo. 

— Gerai. Tada per kelias tolesnes dienas mes surasime laiko 
dar sykį pakalbėti apie šiuos reikalus, Franci. Taip pat, žinoma, 
bet kuriuo metu. Jei tik manysi, jog tau svarbu su manimi pasi- 
kalbėti apie bet kokias detales ar pastebėjimus, ką gi, mano du- 
rys visuomet tau atviros. Aš visada surasiu laiko. Bet kokiu me- 
Lu, supranti? 

— Taip. Manau, kad taip. 

— Aš patenkintas tavo progresu, Franci. Taip pat džiaugiuosi, 
jog pasikalbėjome. 

Francis ir vėl nieko nepasakė. 

Daktaras mostelėjo į duris. 

— Manau, šiuokart baigėme, Franci, nes man reikia pasiruošti 
pana svarbaus lankytojo priėmimui. Gali jau eiti. Mano sekreto- 
rc suras ką nors, kas palydėtų tave atgal į Amerstą. 

Francis pakilo nuo kėdės ir jau žengė kelis nedrąsius žingsnius 
kabineto durų link, kai jį sustabdė daktaro Gulptililio balsas. 

— Ak, Franci, aš vos nepamiršau. Prieš išeidamas gal gali pa- 
sakyti man, kokia šiandien diena? 

— Penktadienis. 

— O data? 

— Gegužės penktoji. 

— Puiku. O mūsų garbiojo prezidento pavardė? 

— Karteris. 

— Labai gerai, Franci. Aš tikiuosi, kad mes netrukus turėsime 
galimybę dar pasikalbėti. 

Šiais žodžiais Francis buvo išlydėtas pro duris. Jis nedrįso pa- 
žiūrėti sau per petį, kad pamatytų, ar daktaras jį stebi. Tačiau 
jautė, kaip nugarą gręžia Gulptililio žvilgsnis, tiesiai toje vietoje, 
kur kaklas susijungia su kaukole. Zi10j pat dink iš čia! - išgirdo 
jis giliai savo galvoje ir noriai pakluso. 


Vyras, sėdintis priešais Liusi, buvo liesas, bet tvirtas, nedidu- 
kas, truputį panašaus sudėjimo kaip profesionalus žirgų lenkty- 
nių žokėjus. Jis šypsojosi kreiva šypsena, kuri, rodos, linko ta 
pačia kryptimi, kai žmogus kūprino pečius, todėl jis visas atrodė 
kreivas. Turėjo šiurkščius juodus plaukus, kurie susivėlusia ku- 
peta gaubė jo veidą, ir švytinčias mėlynas akis. Tokias ryškias, 
kad jų žvilgsnis vertė jaustis nesmagiai. Kas trečias įkvėpimas 
sukeldavo astminį švokštimą, tačiau tai jam netrukdė degtis vie- 
ną cigaretę po kitos. Taigi jo veidą visą laiką supo dūmų migla. 
Evansas porą sykių sukosėjo, o Didysis Juodukas pasitraukė į 
kabineto kampą, gana toli, bet ir gana arti. Didysis Juodukas, 
pamanė Liusi, rodėsi, turėjo instinktyvų sugebėjimą pajusti at- 
stumą. Šis pasitraukdavo nuo kiekvieno paciento kaip tik tiek, 
kiek reikia. 

Ji pažvelgė į priešais gulinčią bylą. 

— Pone Harisai, - tarė, - noriu paklausti, gal galėtumėte pa- 
sakyti, ar pažįstate ką nors iš šių žmonių? 

Tardama tai, ji ištiesė vyriškiui nusikaltimo scenų nuotraukas. 

Jis kiekvieną atsargiai paimdavo ir galbūt keliomis sekundė- 
mis per ilgai patyrinėdavo. Paskui papurtė galvą. 

— Nužudyti žmonės, — pasakė jis, pabrėždamas pirmąjį žodį. — 
Negyvi ir palikti miškuose, bent jau taip atrodo. Tai ne mano 
stilius. 

— Tai ne atsakymas. 

— Ne. Aš jų neatpažįstu, — jo kreiva šypsena truputį paplatėjo. — 
O jei ir atpažinčiau, manote, kad taip ir pasakyčiau? 

Liusi ignoravo jo žodžius. 

— Turite įrašą apie smurtavimą, - tarė ji. 

— Muštynės bare - tai ne žmogžudystė. 

Liusi įdėmiai į jį pažiūrėjo. 

— Kaip ir vairavimas išgėrus. Arba vieno bičo, kuris įsivaizda- 
vo galintis mane pravardžiuoti, prilupimas. 

— Įdėmiai pažiūrėkite į trečiąją nuotrauką, - lėtai ištarė ji, — 
ar matote nuotraukos apačioje įrašytą datą? 

— Taip. 

— Gal galite nurodyti, kur tuo metu buvote? 

— Buvau čia. 

— Ne, nebuvote. Prašau man nemeluoti. 

Harisas pasimuistė. 

— Tuomet buvau Valpolyje. Vėl neteisingai apkaltintas, kaip 
kad jie mėgsta su manim elgtis. 

— Ne, nebuvote. Kartoju: nemeluokite man. 

Harisas dar pasimuistė. 

— Buvau Keipe. Ten buvau įsidarbinęs pas stogų dengimo ran- 
govą. 

Liusi pažiūrėjo į bylą. 

— Keistas buvo laikas, ar ne? Jūs tupite kažkur ant kažkieno 
stogo, tvirtindamas, kad girdite balsus, o tuo pat metu, po ke- 
lių valandų tame kvartale, kuriame dirbote, apiplėšiami įvairūs 
namai? 

— Niekas dėl to man neiškėlė bylos. 

— Tai todėl, jog sugebėjote priversti juos patupdyti tamstą čia. 

Jis vėl nusišypsojo, parodydamas nelygius dantis. Slidus, bjau- 
rus žmogėnas, pamanė Liusi. Tačiau ne tas, kurį ji medžiojo. Ji 
jautė, kad Evansui šalia jos darosi nesmagu. 

— Taigi, - lėtai ištarė ji, - neturite nieko bendro su visu šituo? 

— Teisingai, - atsakė Harisas, — ar jau galiu eiti? 

— Taip, - tarė Liusi, tačiau, Harisui vos pradėjus stotis, pri- 
dūrė: - Kai tik paaiškinsite man, kodėl kitas pacientas pasakojo, 
jog gyrėtės įvykdęs šias žmogžudystes. 

— Ką? - ištarė Harisas, o jo balsas išsyk pakilo visa oktava. — 
Kažkas pasakojo, kad aš padariau ką?! 

— Juk girdėjote. Taigi paaiškinkite, kodėl gyrėtės miegamaja- 
me, rodos, Viljamse, ar ne? Pasakykite, kam jums reikėjo pasa- 
koti tai, ką pasakojote? 

— Aš nieko panašaus nesakiau! Gal jūs iš proto išsikraustėte? 

— Čia tokia vieta, kur nemažai išsikrausčiusių iš proto, - lėtai 
pasakė Liusi. - Pasakykite, kodėl gyrėtės'? 

— Nesigyriau. Kas jums taip sakė? 

— Man nevalia atskleisti informacijos šaltinio. 

— Kas? 

— Jūs švaistėtės tvirtinimais, kurie buvo išgirsti jūsų gyvena- 
mame kambaryje. Mažų mažiausiai galima pasakyti, jog elgėtės 
nediskretiškai. Norėčiau, kad pasiaiškintumėte. 

— Kada tas... 

Liusi nusišypsojo. 

— Visai neseniai. Ši informacija pasiekė mus pastaruoju metu. 
Taigi neigiate, jog ką nors sakėte? 

— Taip! Tai beprotybė! Kodėl turėčiau girtis dėl kažko pana- 
šaus? Nežinau, kur sukate, ponia, tačiau aš tikrai niekad nieko 
nenužudžiau, bent kol kas. Kokia nesąmonė... 

— Manote, čia viskas turi vykti protingai? 

— Kažkas jums meluoja, ponia. Kažkas nori įkišti mane į bėdą. 

Liusi lėtai linktelėjo. 

— Aš tai apsvarstysiu, — tarė ji, - gerai. Galite eiti. Tačiau pali 
būti, kad dar pasikalbėsime. 

Harisas tiesiog šoko nuo kėdės, žengė žingsnį pirmyn. Tai pa- 
matęs Didysis Juodukas pajudėjo iš savo pozicijos. Mažasis vy- 
riškis negalėjo nepastebėti šio judesio. Tai privertė jį sustoti. 

— Kalės vaikas, - tarė jis. 

Tada apsisuko ir išėjo, prieš tai numesdamas savo cigaretės 
nuorūką ant grindų ir ją sutrypdamas. 

Evanso veidas buvo raudonas iš pykčio. 

— Ar bent įsivaizduojate, kiek bėdų gali sukelti šitie klausi- 
mai? — griežtai paklausė jis. Tada parodė į bylą, baksnodamas 
pirštu Hariso diagnozę. - Pažiūrėkite, kas čia parašyta. Staigus. 
Sunkiai suvaldo pykįį. O jūs provokuojate jį krūva keistų klausi- 
mų, kurie, pati žinote, nesulauks jokio atsakymo, išskyrus įnir- 
šį. Galiu lažintis, kad iki dienos pabaigos Harisas atsidurs izo- 
liatoriaus vienutėje, o man bus paskirta prižiūrėti, kaip jam su- 
leidžia raminamuosius. Po velnių! Tai buvo tiesiog neatsakinga, 
panele Džons. Jeigu jūs ketinate ir toliau uždavinėti klausimus, 
kurie tiktai trikdys ligoninės gyvenimą, aš būsiu priverstas pasi- 
šnekėti apie tai su daktaru Gulptililiu! 

Liusi pasisuko į Evansą. 

— Atleiskite, - pasakė ji. - Aš nepagalvojau. Kitų interviu me- 
tu būsiu apdairesnė. 

— Man reikia pertraukos, - tarė Evansas, piktai stodamasis. 
Jis išlėkė iš kambario. 

Tačiau Liusi jautėsi patenkinta. 

Ji irgi atsistojo ir iš kabineto išėjo į koridorių. Ten laukė Pite- 
ris, lengvai ir nepastebimai šypsodamasis, tarsi būtų supratęs 
viską, kas įvyko jam nematant. Jis truputį jai linktelėjo, leisda- 
mas suprasti, jog matė ir girdėjo pakankamai bei žavisi taip grei- 
tai atliktu gudriu taktiniu manevru. Tačiau jis taip ir negavo ga- 
limybės ką nors jai pasakyti, nes tuo momentu iš už seselių pos- 

to grotų pasirodė Didysis Juodukas, rankose laikydamas porą 
rankų ir kojų pančių. Grandinių žvangesys aidėjo koridoriumi. 
Dauguma pacientų, klaidžiojusių aplink, pamatė sanitarą. Re- 
gėjo ir tai, ką jis laikė rankose, todėl lyg pabaidyti paukščiai iš- 
lakstė jam iš kelio kaip begalėdami greičiau. 

Tačiau Piteris stovėjo kaip įkaltas ir laukė. 

Už kelių pėdų atsistojo Kleo. Jos didžiulis torsas siūbavo pir- 
myn atgal, tarsi blaškomas uragano. 

Liusi stebėjo, kaip Didysis Juodukas prisiartino prie Piterio, 
sušnabždėjo atsiprašymą ir užspaudė antrankius jam ant riešų, 
paskui surakino kulkšnis. Ji nieko nesakė. 

Tačiau, kai taukštelėjęs užsispaudė paskutinis antrankis, įpy- 
kusi Kleo suriko: 

— Šunsnukiai! Suskiai! Neleisk jiems tavęs išsivesti, Piteri! 
Mums tavęs reikia! 

Koridorių prislėgė tyla. 

— Po šimts velnių! - sušuko Kleo. - Mums tavęs reikia! 

Liusi matė, jog Piterio veidas sustingęs lyg akmuo, o visa ne- 
rūpestingumo šypsena dingusi. Jis pakėlė rankas, tarsi tikrinda- 
mas antrankių ribas. Liusi pasirodė, jog mato, kaip jį persmel- 
kia didžiulė kančia. Jis apsisuko ir pasyviai leidosi Didžiojo Juo- 
duko nuvedamas koridoriumi, supančiotas kaip laukinis žvėris, 
kuriuo negalima pasitikėti. 


Dvidešimt pirmas skyrius 


Piteris atsargiai vilko kojas ligoninės taku paskui Didįjį Juodu- 
ką, žengdamas ta su niekuo nesupainiojama sliūkinimo eisena, 
dėl kurios buvo kalti pančiai, varžantys jo rankas ir kojas. Didy- 
sis sanitaras nesakė nė žodžio, tarsi jam būtų nesmagu dėl pa- 
reigos lydėti Piterį. Jis vieną sykį Piterio atsiprašė, kai jie išėjo iš 
Amersto pastato, paskui užsičiaupė. Tačiau sanitaras ėjo grei- 
tai, o tai Piterį skatino pusiau bėgti, kad suspėtų iš paskos. Tai 
vertė jį palenkti galvą, įsmeigti akis į juodo asfalto kelią, susi- 
kaupus sekti savo žingsnius, kad nesukluptų ir nepargriūtų. 
Piteris pajuto truputį vėlyvos saulės šilumos ant savo kaklo ir 
sugebėjo porą sykių pakelti galvą, kad pamatytų, kaip šviesos 
spinduliai veržiasi pro pastatų eiles, saulėlydžiui užbaigiant die- 
ną. Ore tvyrojo pažįstama vėsa, primenanti, jog Naujosios An- 
glijos pavasaris įspėja per daug nepasitikėti vasaros atėjimu. Kai 
kur švytėjo balti dažai. Jais buvo nudažyti langų rėmai, ir nuo to 
grotuoti stiklai atrodė lyg akys sunkiais vokais, stebinčios jį, ei- 
nantį kiemeliu. Antrankiai ant riešų skausmingai įsirėžė į kūną. 
Jis suprato, kad visas gyvybingumas, kurį jautė, kai pirmąsyk 
kartu su dviem broliais sanitarais išsėlino iš Amersto pastato 
ieškoti Angelo, tas džiugus susijaudinimas, kuris užplūdo jį su- 
lig kiekvienu prisimenamu kvapu ir pojūčiu, dingo. Tai buvo pa- 

keista įkalinimo niūrumu. Jis nežinojo, į kokį susitikimą jį veda, 
tačiau įtarė, kad į labai svarbų. 

Šį įtarimą dar sutvirtino dviejų juodų „Cadillac“ limuzinų, sto- 
vinčių kelio žiede priešais ligoninės administracijos pastatą, vaiz- 
das. Jie buvo nublizginti iki veidrodinio žvilgesio. 

— Kas čia vyksta? — sušnibždėjo Piteris Didžiajam Juodukui. 

Sanitaras papurtė galvą. 

— Jie tiesiog liepė man pasiimti antrankius ir kuo greičiau at- 
vesti tave. Taigi dabar jau Žinai tiek pat, kiek aš. 

— Tai reiškia — nieko, - tarė Piteris, ir didysis vyriškis pritaria- 
mai linktelėjo. 

Jis sunkiai užsvirduliavo laiptais paskui Didįjį Juoduką ir ko- 
ridoriumi nuskubėjo į Gulptililio kabinetą. Panelė Įmantrybė lau- 
kė už savojo sekretorės stalo. Piteris pastebėjo, kad jos įprastą 
rūsčią išraišką pakeitė sumišimas, 0 savo įprastą aptemptą pa- 
laidinę buvo uždengusi laisvu susegamu nertiniu. 

— Paskubėkite, — tarė ji. - Jie jau laukia. 

Kas tie „jie“, nepasakė. 

Grandinės skambino nelaisvės muziką, kai jis skubėjo į priekį, o 
Didysis Juodukas laikė praviras duris. Piteris įvėžlino į kambarį. 

Visų pirma jis pamatė Gerk piliulę už jo rašomojo stalo. Me- 
dicinos direktorius atsistojo įėjus Piteriui. Kaip visada, priešais 
rašomąjį stalą stovėjo tuščia kėdė. Kambaryje dar buvo trys vy- 
rai. Visi dėvėjo juodas sutanas su baltomis dvasininkų apykaklė- 
mis. Dviejų iš jų Piteris nepažinojo, tačiau trečiojo veidas buvo 
pažįstamas kiekvienam Bostono katalikui. Kardinolas sėdėjo šo- 
ne, pačiame sofos, stovinčios prie sienos, viduryje. Jis buvo su- 
kryžiavęs kojas ir atrodė atsipalaidavęs. Vienas iš kitų dviejų 
kunigų sėdėjo šalia kardinolo ir rankose laikė rudą odinį aplan- 
ką, geltoną teisininko bloknotėlį bei didelį juodą rašiklį, kurį 
nervingai vartė tarp pirštų. Trečiojo kunigo vieta buvo už Gulp- 
tililio rašomojo stalo. Šalia paties medicinos direktoriaus. Prie- 
šais save kunigas laikė pluoštą popierių. 

— Ak, pone Mūzi, dėkui jums. Prašau, būkite toks malonus, 
nuimkite antrankius Piteriui nuo rankų ir kojų. 

Tai atlikti sanitarui teužėmė minutėlę. Paskui jis žengtelėjo 
atgal, žiūrėdamas į medicinos direktorių, tas lengvai mostelėjo 
ranka, leisdamas suprasti, kad jau viskas. 

— Tiesiog palaukite mūsų už durų, kol jus pakviesime. Prašy- 
čiau, pone Mūzi. Aš įsitikinęs, kad šio susitikimo metu papildo- 
mos apsaugos mums neprireiks, - jis žvilgtelėjo į Piterį ir pri- 
dūrė: —- Juk mes čia visi džentelmenai, ar ne? 

Piteris į tai nieko neatsakė. Tuo momentu jis ne itin jautėsi 
džentelmenas. 

Netaręs nė žodžio, Didysis Juodukas apsisuko ir paliko Piterį 
stovėti vieną. Gulptililis parodė į kėdę. 

— Prisėsk, Piteri, — tarė jis. — Šie žmonės norėtų užduoti tau 
keletą klausimų. 

Piteris linktelėjo ir sunkiai atsisėdo, tačiau paskui nuslydo į 
kėdės priekį, beveik pakibo ore. Jis stengėsi atrodyti savimi 
pasitikintis, tačiau žinojo, kad į tokį nė nepanašus. Juto už- 
plūstančias emocijas, besikeičiančias nuo beviltiškos neapykan- 
tos iki smalsumo, ir įspėjo save, kad viską sakytų trumpai ir 
konkrečiai. 

— Aš pažįstu kardinolą, - tarė Piteris, žiūrėdamas tiesiai į medi- 
cinos direktorių. — Daug sykių mačiau jo nuotrauką. Tačiau bijau, 
kad kiti du džentelmenai man nepažįstami. Ar jie turi vardus? 

Gulptililis linktelėjo. 

— Tėvas Kalahanas yra asmeninis kardinolo asistentas, — tarė 
Gulptililis, rodydamas į figūrą, sėdinčią šalia kardinolo. Ten bu- 
vo pusamžis, praplikęs vyriškis, nešiojantis storus akinius, kurie 
buvo prispausti prie pat veido. Jo trumpi, stori pirštai stipriai 
spaudė rašiklį ir barbeno į bloknotą. Jis linktelėjo Piteriui, ta- 
čiau neatsistojo paspausti rankos. 

— O kitas džentelmenas yra tėvas Grozdikas. Jis norėtų tavęs 
šio bei to paklausti. 

Piteris linktelėjo. Kunigas lenkišku vardu buvo daug jaunesnis, 
ko gero, panašaus amžiaus kaip ir Piteris. Jis buvo lieknas, atle- 
tiškas, gerokai daugiau nei šešių pėdų ūgio. Juoda sutana, rodėsi, 
buvo specialiai siuvėjo susiaurinta per liemenį, O jis pats atrodė 
lyg atsipalaidavęs katinas. Ilgi tamsūs plaukai sušukuoti atgal, 
skvarbios mėlynos akys. Jų žvilgsnis buvo įsmeigtas į Piterį ir ne- 
nukrypo nuo pat to momento, kai tas buvo įvestas į kambarį. Šis 
kunigas irgi neatsistojo, neištiesė rankos pasisveikinti ir nieko ne- 
pasakė, tik šiurpinamai, plėšrūniškai pasilenkė į priekį. Piteris su- 
tiko to Žmogaus žvilgsnį ir pasakė: 

— Spėju, kad tėvas Grozdikas irgi turi titulą. Galbūt galėtų 
man jį pasakyti? 

— Aš iš arkivyskupijos teisinės įstaigos, — tarė jis. Balsas buvo 
monotoniškas ir lygus, nedaug teišduodantis. 

— Jei dvasiškojo tėvo klausimai bus teisinės kilmės, galbūt aš 
turėčiau pasikviesti savo advokatą? — tarė Piteris. Jis tyčiomis 
taip suformulavo klausimą, tikėdamasis ką nors išskaityti iš ku- 
nigo atsakymo. 

— Mes visi tikėjomės, kad jūs sutiksite su mumis pasimatyti 
neformaliai, — atsakė kunigas. 

— Tai, žinoma, priklausys nuo to, ką jūs norite sužinoti, - tarė 
Piteris. — Ypač, kai pastebiu, kad tėvas Kalahanas jau pradėjo 
kažką užsirašinėti. 

Vyresnysis kunigas nustojo rašyti viduryje eilutės. Jis pakėlė 
akis į jaunesnįjį kunigą, o šis jam linktelėjo. Tuo tarpu kardino- 
las nejudėdamas sėdėjo ant sofos ir įdėmiai stebėjo Piterį. 

— Jūs prieštaraujate? — paklausė tėvas Grozdikas. — Vėliau 
gali būti svarbu turėti šio susitikimo užrašus. Tai būtų tiek dėl 
jūsų apsaugos, tiek dėl mūsų. O jeigu iš to nieko neišeis —- na, 
mes visada galime susitarti sunaikinti užrašus. Tačiau jeigu jūs 
prieštaraujate... — jis leido savo balsui nutilti. . 

— Kol kas ne. Gal vėliau, - tarė Piteris. 

— Gerai. Tuomet mes galime tęsti. 

— Prašau, — šaltai atsakė Piteris. 

Prieš tęsdamas, tėvas Grozdikas pažvelgė žemyn, į savo po 
pierius. Piteris staiga suprato, kad šis žmogus išmokytas apkliusų 
technikos. Jis tai įžvelgė kantrioje, ramioje manieroje, kuria ku 
nigas rikiavo savo mintis, prieš praverdamas burną klausimui. 
Piteris spėjo, jog tai iš kariuomenės, ir išvydo paprastą procesi- 
ją: Švento Ignacijaus gimnazija, po to Bostono koledžas gauti 
bakalaurui. Tarnyba Karininkų mokykloje, kelionė į užjūrį su 
karo policija, grįžimas į Bostono koledžą mokytis teisės ir dar 
daugiau jėzuitų mokymų, tada tiesiu taikymu į arkivyskupiją. 
Augdamas Piteris pažinojo kelis tokius žmones, kaip tėvas Groz- 
dikas, kurie dėl savo intelekto ir ambicijų buvo aukštuose baž- 
nyčios postuose. Vienintelis netinkantis dalykas, suprato jis, bu- 
vo lenkiškas vardas. Ne airiškas, ir tai jam pasirodė įdomu. Ta- 
čiau tą akimirką suprato, kad jo paties kilmė - airių katalikas, 
kaip ir kardinolo bei kardinolo asistento. Taigi ši Žinia buvo pa- 
siųsta, nes pakviestas kitokios kilmės žmogus. Jis dar tiksliai 
nesuprato, kokį privalumą tai teikė kunigų trijulei. Spėjo, kad 
tai netrukus išaiškės. 

— Taigi, Piteri... - pradėjo kunigas, — ...ar priimtina, jei vadin- 
siu jus Piteriu? Norėčiau išlaikyti šio susitikimo neoficialumą. 

— Žinoma, dvasiškas tėve, — tarė Piteris. Jis linktelėjo galvą. 
Pamanė, kad tai protinga. Visi kiti turėjo suaugusiųjų viršenybę 
ir statusą, O jis turėjo tik vardą. Taip Piteris pats elgdavosi su 
daugeliu padegėjų, kuriuos jam tekdavo apklausti. 

— Taigi, Piteri, — vėl pradėjo kunigas, — esi čia, ligoninėje, kad 
būtų įvertinta tavo psichika, kaip nutarė teismas, prieš pratęs- 
damas bylą, tiesa? 

— Taip. Čia bandoma išsiaiškinti, ar aš pamišęs. Ar ne perne- 
lyg pamišęs, kad stočiau prieš teismą. 

— Tai dėl to, kad dauguma tavo pažįstamų žmonių galvoja, jog 
tavo veiksmai buvo... kokie? Sakykime, neatitinkantys charak- 
terio. Ar tai teisingas apibūdinimas? 

— Gaisrininkas, sukeliantis gaisrą. Gerutis katalikas vaikinu- 
kas, kuris sudegina bažnyčią. Žinoma. Neatitinkantys charakte- 
rio — man taip tinka. 

— Beje, ar tu pamišęs, Piteri? 

— Ne. Tačiau taip pat pasakytų dauguma čia esančių žmoge- 
lių, jei jiems užduotumėt tą patį klausimą. Taigi nesu tikras, ar 
mano nuomonė tiek jau daug reiškia. 

— Kokias išvadas, tavo nuomone, iki šiol padarė ligoninės per- 
sonalas? 

— Aš įtariu, kad jie vis dar kaupia įspūdžius, tėve, tačiau jie 
daugiau ar mažiau padarė tą pačią išvadą kaip ir aš. Žinoma, jie 
tai įvardys labiau mediciniškai. Pasakys, kad aš pilnas neišspręs- 
tų pykčių. Neurotiškas. Nepataisomas. Galbūt netgi antisocia- 
lus. Tačiau, jog Žinojau, ką dariau, ir Žinojau, kad tai blogai, o tai 
teisinis standartas, šiaip ar taip, teisingai, tėve? Juk jus turėjo to 
mokyti Bostono teisės koledže, teisingai? 

Tėvas Grozdikas nusišypsojo, sujudo ant kėdės, tada atsakė 
be kruopelės linksmumo: 

— Taip. Geras spėjimas, Piteri. Galbūt pastebėjai klasės žiedą? 

Jis pakėlė ranką ir parodė didelį auksinį žiedą, kuriame atsi- 
spindėjo pro langą krintanti šviesa. Piteris pastebėjo, kad kunigas 
atsisėdo taip, jog kardinolas galėtų stebėti Piterio reakcijas, tuo 
tarpu Piteris negalėjo pamatyti, kaip reaguoja kardinolas. 

— Keistas dalykas, ar ne, Piteri? — paklausė tėvas Grozdikas 
tuo pačiu lygiu ir šaltu balsu. 

— Keistas, tėve? 

— Galbūt „keistas“ — netinkamas žodis. Intelektualiai intri- 
guojanti - galbūt tai geresnis būdas galvoti apie dilemą, kurioje 
atsidūrei. Beveik egzistencinė. Ar daug studijavai psichologijos, 
Piteri? O galbūt filosofiją? 

— Ne. Studijavau žudymą. Kai buvau tarnyboje. Kaip žudyti ir 
kaip apsaugoti Žmones nuo nužudymo. Po to, kai grįžau namo, 
studijavau gaisrus. Kaip juos užgesinti. Kaip juos sukelti. Keista, 
tačiau šiedu studijų kursai man nepasirodė labai skirtingi. 

Tėvas Grozdikas nusišypsojo ir linktelėjo. 

— Taip. Piteris Gaisrininkas, bent jau mano supratimu, tave 
čia taip vadina. Tačiau juk tikrai Žinai, kad kai kurie tavo situa- 
cijos aspektai peržengia paprastų interpretacijų ribas. 

— Taip, - tarė Piteris. — Aš tai Žinau. 

Kunigas pasilenkė į priekį. 

— Ar daug galvoji apie blogį, Piteri? 

— Blogi, tėve? 

— Taip. Apie jėgų, kurias galima įvardyti blogiu, buvimą šioje 
žemėje? 

Piteris padvejojo, tada linktelėjo. 

— Taip. Aš praleidau nemažai laiko, mąstydamas apie tai. Ne- 
įmanoma, kad būtum nukeliavęs į vietas, kuriose buvau aš, ir 
nebūtum sužinojęs, jog pasaulyje egzistuoja blogis. 

— Taigi. Karas ir griovimas. Žinoma, kad tai arenos, kur blo- 
gis siaučia laisvai. Tai tave domina? Galbūt intelektualiai? 

Piteris gūžtelėjo pečiais, tarsi išreikšdamas abejingumą šiems 
klausimams, tačiau savo viduje rikiavo visas susikaupimo galias, 
kurias tik turėjo. Jis nežinojo, kokia linkme kunigas ketina pa- 
kreipti pokalbį, tačiau buvo budrus. Nepravėrė burnos. 

Tėvas Grozdikas paabejojo, paskui paklausė: 

— Pasakyk, Piteri, tai, ką tu padarei... ar manai, tai buvo blogis? 

Piteris palūkėjo, o paskui pasakė: 

— Ar prašote išpažinties, tėve? Aš turiu galvoje tokią išpažin- 
tį, kuri paprastai reikalauja „Mirandos“ įspėjimo. Ne išpažintį 
prie klausyklos, nes aš beveik įsitikinęs, kad nėra tokio skai- 
čiaus maldų „Tėve mūsų“ ar „Sveika, Marija“, nėra tokio „Pasi- 
gailėk“, kurie suteiktų pakankamą atgailą už mano elgesį. 

Tėvas Grozdikas nenusišypsojo, tačiau ir neatrodė ypač su- 
mišęs dėl Piterio klausimo. Jis - galvotas žmogus, šaltakraujis ir 
tikslus, pamanė Piteris, o tai kontrastavo su jo suktais klausi- 
mais. Pavojingas Žmogus ir rimtas priešininkas, Piteris tuo įsiti- 
kinęs. Problema ta, jog Piteris nežino, ar kunigas iš tiesų prieši- 

ninkas. Greičiausiai taip. Tačiau tai nepaaiškino jo buvimo čia 
priežasties. 

— Ne, Piteri, - ramiai tarė kunigas. - Neprašau jokios išpažin- 
ties. Leisk man šiek tiek palengvinti tavo dalią... — jis pasakė 
šiuos žodžius taip, kad Piteris suprato juos reiškiant visai prie- 
šingai. — Niekas, ką čia šiandien pasakysi, nebus panaudota prieš 
tave teisme. 

— Tai galbūt kitokios rūšies teisme? — atsakė Piteris, truputį 
tyčiodamasis. Kunigas nekreipė dėmesio į masalą. 

— Galų gale mes visi būsime teisiami, ar ne, Piteri? 

— Tai dar pamatysime, ar ne? 

— Kaip ir visus atsakymus į visokias mįsles. Tačiau blogis, Pi- 
teri... 

— Na gerai, tėve, - tarė Piteris. - Tuomet atsakymas į jūsų 
pirmąjį klausimą — taip. Aš tikiu, kad daug kas, ką padariau, 
blogai. Kai žvelgi iš vienos perspektyvos, tiksliau, iš bažnyčios 
perspektyvos, tai atrodo visai aišku. Štai kodėl aš čia ir todėl 
greitai keliausiu į kalėjimą. Ko gero, visam likusiam gyvenimui. 
Arba kur nors panašiai. 

Tėvas Grozdikas, rodėsi, apsvarstė šį pareiškimą, tada pasakė: 

— Tačiau aš įtariu, Piteri, nesakai man tiesos. Giliai savyje ne- 
manai, jog tai, ką padarei, išties bloga. Arba manai, kad sukėlęs 
tą gaisrą ketinai vienu blogiu ištrinti kitą. Galbūt tai būtų arčiau 
tiesos. 

Piteris nenorėjo į tai atsakyti. Jis leido tylai pripildyti kambarį. 

Kunigas truputį pasilenkė priekin. 

— Ar nebūtų teisinga sakyti, kad vienu moraliniu požiūriu ta- 
vo veiksmai buvo negeri. O kitu? 

Piteris jautė, kaip prakaituoja jo pažastys ir sprandas. 

— Nesu tikras, kad noriu apie tai kalbėti, — tarė jis. 

Kunigas žvelgė žemyn ir tikrino kažkokius popierius, skubiai 
juos vartydamas, kol rado tai, ko ieškojo. Paskaitė, tada vėl pa- 
kėlė akis į Piterį, užduodamas dar vieną klausimą: 

Ar prisimeni, ką pirmiausia pasakei policijai, kai ji atvyko 
prie tavo mamos namų? Galiu pridurti: rado tave, sėdintį ant 
Luptelių su benzino kanistru ir degtukais rankoje. 

Tiesą sakant, aš pasinaudojau žiebtuvėliu. 

Žinoma. Dėkoju už pataisymą. Taigi ką jiems pasakei? 

„Man rodosi, turite prieš save policijos raportą. 

„ Ar prisimeni sakęs „Tai viską išlygina“ prieš tai, kai jie tave 
areštavo? 

— Taip. 

— Galbūt galėtum tai man paaiškinti. 

— Tėve Grozdikai, — tiesiai pasakė Piteris, — aš įtariu, kad 
nebūtumėte čia, jei jau nežinotumėte atsakymo į šį klausimą. 

Kunigas žvilgtelėjo šonan, į kardinolo pusę, tačiau Piteris ne- 
galėjo pamatyti, ką padarė kardinolas. Jis spėjo, jog anas truputį 
krustelėjo ranką ar linktelėjo galvą. Tai buvo mažutė detalė, ta- 
čiau kažkas tuo momentu pasisuko teisinga linkme. 

— Žinau, Piteri. Bent jau manau, kad žinau. Tada pasakyk man, 
ar pažinojai tą kunigą, kuris žuvo liepsnose? 

— Tėvą Konolį? Ne. Aš jo nė matęs nebuvau. Tiesą sakant, 
netgi nedaug apie jį težinojau. Išskyrus, aišku, vieną išskirtinę 
detalę. Bijau, kad grįžus namo iš Vietnamo mano ėjimas į baž- 
nyčią, sakykime, buvo apribotas. Žinote, tėve, kai pamatai daug 
žiaurumo, mirties ir beprasmybės, tai imi abejoti, kurgi yra tas 
Dievas. Sunku nepatirti tikėjimo krizės, ar kaip jūs tai vadintu- 
mėte. | 

— Taigi sudeginai bažnyčią, o kartu su ja ir kunigą... 

— Aš nežinojau, kad jis ten buvo, - tarė Piteris. - Aš nesupra- 
tau, jog ten dar buvo žmonių. Maniau, bažnyčia tuščia. Aš gar- 
siai šaukiau ir pabeldžiau į kelerias duris. Ko gero, tiesiog nepa- 
sisekė. Kaip jau sakiau, maniau, ten buvo tuščia. 

— Nebuvo. Jei kalbėsime atvirai, aš nesu įsitikinęs, ar tikrai 
tikiu tavimi. Smarkiai beldei? Garsiai šaukei? Vienas Žmogus 
mirė, trys sužeisti. Jiems liks randai. 

— Taip. O aš keliausiu į kalėjimą, kai tik baigsis mano mažoji 
viešnagė šioje ligoninėje. 

— Sakei, kad kunigo nepažinojai... 

— Tačiau, tėve, Žinojau apie jį. 

— Ką nori tuo pasakyti? 

— Kiek jums reikia Žinoti, tėve'? Galbūt jums reikėtų kalbėti 
ne su manimi, 0 su mano sūnėnu. Per mišias patarnaujančiu ber- 
niuku. Gal dar su keliais jo draugais... 

Tėvas Grozdikas pakėlė ranką, sustabdydamas Piterį vidury- 
je sakinio. 

— Mes kalbėjomės su daugeliu parapijiečių. Po gaisro padari- 
nių surinkome daug informacijos. 

— Na, tuomet įtariu, kad jau žinote, jog kad ir kiek ašarų būtų 
pralieta dėl tėvo Konolio nelaimingos žūties, vis tiek jų tėra daug 
mažiau nei tų, kurias praliejo ir dar pralies mano sūnėnas bei jo 
draugai. 

— Taigi nutarei pats viską sutvarkyti? 

Piteris pagaliau pajuto užplūstantį pyktį, pažįstamą, užmirš- 
tą, tačiau nepanašų į tą, kurį jautė, girdėdamas, kaip sūnėnas 
drebančiu balsu pasakoja, kas jam atsitiko. Gaisrininkas pasi- 
lenkė į priekį ir piktai pažvelgė į tėvą Grozdiką sakydamas: 

— Niekas nebūtų ničnieko daręs. Aš tai Žinojau, tėve, taip pat, 
kaip Žinau, kad po Žiemos eina pavasaris, O po vasaros ateina 
ruduo. Buvau visiškai įsitikinęs. Taigi padariau, ką padariau, to- 
dėl, kad žinojau, jog niekas kitas nieko nesiims. Tikrai nei jūs, 
nei kardinolas, kuris sėdi štai ten. O policija? Be šansų. Klausė- 
te apie blogį, tėve. Nagi, dabar pasaulyje yra truputėlį mažiau 
blogio dėl to, kad aš užkūriau tą gaisrą. Gali būti, jog viską su- 
dėjus mano veiksmai neteisingi. Bet taip gali ir nebūti. Taigi ei- 
kite velniop, tėve, nes man nusispjauti. Aš dabar išeisiu. O kai 
tie daktarai išsiaiškins, jog aš visai nepamišęs, jie galės išsiųsti 
mane kalėjiman ir išmesti raktą. Viskas vėl grįš į savo vėžes, ar 
ne? Tobula pusiausvyra, tėve. Žmogus žūva. Žmogus, kuris jį 

nužudė, sėda į kalėjimą. Uždanga nusileidžia. Visi kiti gali sau 
toliau ramiai gyventi. 
Tėvas Grozdikas išklausė Piterio, o tada labai ramiai pasakč: 
— Tau nebūtina sėsti į kalėjimą, Piteri. 


Aš dažnai klausdavau savęs, kas iš tiesų dėjosi Piterio galvoje ir 
širdyje, kai jis išgirdo šiuos žodžius. Viltis? Pakilimas? O galbūt 
baimė? Jis man nepasakė, nors vėliau tą vakarą atpasakojo vi- 
sas kitas pokalbio su trimis kunigais detales. Aš manau, kad tai 
jis paliko išsiaiškinti man pačiam, nes toks buvo Piterio stilius. 
Jei žmogus nepasiekė išvados savo jėgomis, tai ji išvis nieko ver- 
ta. Taigi, kai jo pasiteiravau, jis papurtė galvą ir tarė: 

— Paukšteli, ką pats manai? 

Piteris atvyko į ligoninę, kad jį įvertintų, žinodamas, jog vienin- 
telis ką nors reiškiantis įvertinimas buvo tasai, kurį jau atsinešė 
su savimi. Trumpos Blondinės nužudymas ir Liusi Džons atvyki- 
mas paakino jame jausmą, kad galės labiau viską atitaisyti. Pite- 
ris sūpavosi konfliktų ir emocijų sūpynėse, kurias judino tai, ką 
jis išgirdo, ir tai, ką padarė. Visas jo gyvenimas sustingo į kietą 
kaip akmuo supratimą, kad reikia viską atitaisyti. Užglaistyti blogą 
poelgį geru. Tai buvo vienintelis kelias, kuriuo eidamas jis galėjo 
užmigti naktimis ir pabusti rytais. Buvo valdomas užduoties vis- 
ką atlikti teisingai. Į priekį jį ginė nuolatinis troškimas rasti dvasi- 
nę pusiausvyrą, kuri vis nuo jo pasprukdavo. Tačiau, kai vėliau 
apie tai pagalvodavau, suprasdavau, kad košmarai persekiojo jį 
tiek pabudusį, tiek miegantį. 

Man viskas buvo daug paprasčiau. Aš tiesiog norėjau grįžti na- 
no. Problema, su kuria susidūriau, buvo ne balsai, o tai, ką ga- 
lėjau matyti. Angelas nebuvo haliucinacija, kitaip negu jie. Šis 
buvo iš kūno ir kraujo bei pykčio, o aš jau buvau pradėjęs tai 
matyti. Jis buvo panašus į krantą, išnyrantį iš rūko, ir aš plau- 
kiau tiesiai jo link. Bandžiau tai pasakyti Piteriui, bet nepajėgiau. 
Nežinojau kodėl. Rodėsi, tarsi reikėtų pasakyti ką nors apie save, 
ko nenorėjau, taigi viską laikiau savyje. Bent jau kol kas. 

— Nesu tikras, kad suprantu, ką norite pasakyti, tėve, — tarė 
Piteris, valdydamas jausmų antplūdį. 

— Arkivyskupija labai susirūpinusi dėl šio incidento, Piteri. 

Piteris išsyk neatsakė, nors sarkastiški žodžiai kybojo ant lie- 
žuvio galo. Tėvas Grozdikas žvelgė į Piterį, bandydamas išskai- 
tyti jo atsaką iš to, kaip jis balansavo ant kėdės, kūno palinkimo, 
akių žvilgsnio. Piteris pagalvojo, kad staiga buvo įtrauktas į Žiau- 
riausią pokerį, kokį jam kada nors yra tekę lošti. 

— Susirūpinęs, tėve? 

— Taip, būtent. Norime veikti taip, kaip šioje situacijoje būtų 
teisinga, Piteri. 

Kunigas toliau stebėjo jo reakciją. 

— Taip, kaip teisinga... — lėtai ištarė Piteris. 

— Tai sudėtinga situacija, kuri turi daug vienas kitam priešta- 
raujančių aspektų. 

— Nesu tikras, jog su tuo sutinku, tėve. Žmogus darė veiks- 
mus, rodančius, na, tam tikrą iškrypimą. Panašu į tai, kad jo 
niekas neketino bausti už tai, ką padarė. Taigi aš, karštakraujis 
ir pilnas teisuoliško įkarščio bzi pykčio, prisiėmiau atsakomybę 
ką nors daryti. Pats vienas. Linčo teismas, vykdomas vieno žmo- 
gaus, galite sau pasakyti, tėve. Nusikaltimai įvykdyti, tėve. Už 
juos sumokėta. Dabar aš noriai prisiimu bausmę. 

— Manau, kad tai kur kas subtiliau, Piteri. 

— Galite manyti, ką tik norite. 

— Leisk paklausti dar kai ko: ar kas nors prašė tavęs padaryti 
tai, ką padarei? 

— Ne. Aš pats viską sugalvojau. To nesiūlė net mano sūnėnas, 
O juk tai jis amžinai nešios randus. 

— Ar manai, kad jam atsigauti kaip nors padės tai, ką padarei? 

Piteris papurtė galvą. 

— Ne. Mane tai liūdina. 

— Žinoma, - paskubomis pasakė tėvas Grozdikas. - Dabar 

sakyk, ar kam nors paskui papasakojai, kodėl padarei tai, ką 
padarei'? 

— Pavyzdžiui, policininkams, kurie mane suėmė? 

— Būtent. 

— Ne. 

— Ar kam nors čia, ligoninėje, pasakei savo veiksmų priežastį? 

Piteris minutėlę įtemptai pagalvojo, tada pasakė: 

— Ne. Tačiau atrodo, kad daugiau nei keletas žmonių žino jun- 
giamąjį „kodėl“. Galbūt nevisiškai, tačiau vis tiek žino. Pamišė- 
liai kartais labai tiksliai mato visokius dalykus. Su tikslumu, ku- 
ris mums nepasiekiamas. 

Tėvas Grozdikas lengvai palinko į kėdės priekį. Piteriui rodė- 
si, kad stebi plėšrų paukštį, sukantį ratus virš savo grobio. 

— Užjūryje matei daug kautynių, argi ne? 

— Šiek tiek mačiau. 

— Tavo kariniai įrašai rodo, jog beveik visą tarnybos laiką pra- 
leidai mūšių vietose. Daugiau nei kartą buvai apdovanotas už sa- 
vo veiksmus. "Taip pat ir „Purpurine širdimi“ už gautas žaizdas. 

— Tiesa. 

— Matei mirštančius Žmones? 

— Aš buvau medikas. Žinoma, mačiau. 

— Tai kaip jie mirė? Lažinčiausi, kad ne vieną sykį ir ant tavo 
rankų? 

— Jūs laimėtumėt šias lažybas, tėve. 

— Taigi paskui grįžai ir manai, jog tai neturėjo tau jokio povei- 
kio? Emociškai'? 

— Aš to nesakiau. 

— Ar Žinai apie ligą, vadinamą potrauminio streso sindromu, 
Piteri? 

— Ne. 

— Daktaras Gulptililis galėtų tau paaiškinti. Kažkada ją pa- 
prasčiausiai vadino kovos nuovargiu, bet dabar ši liga gavo kur 
kas moksliškiau skambantį pavadinimą. 

— Norite tuo ką nors pasakyti? 

— Tai gali priversti žmones veikti, sakykime, taip, kaip jau sa- 
kėme pradžioje. Ne pagal charakterį. Ypač kai juos ištinka stai- 
gus ir stiprus stresas. 

— Padariau, ką padariau. Pasakos pabaiga. 

— Ne, Piteri, - pasakė tėvas Grozdikas, purtydamas galvą. — 
Pasakos pradžia. 

Minutėlę abu vyrai sėdėjo tyliai. Piterio manymu, kunigas tur- 
būt tikėjosi, kad jis ką pasakys pratęsti pokalbiui, tačiau šis visai 
nenorėjo to daryti. 

— Piteri, ar kas nors informavo tave, kas nutiko po tavo arešto? 

— Kuria prasme, tėve? 

— Bažnyčia, kurią sudeginai, nugriauta. Vieta išvalyta ir pa- 
ruošta. Buvo paaukota pinigų. Daug pinigų. Parodytas ypatin- 
gas dosnumas. Tikras bendruomenės susitelkimas. Buvo paruošti 
planai. Toje pačioje vietoje suplanuota statyti didesnę, daug gra- 
žesnę bažnyčią. Ji išties išreikš šlovę ir teisingumą, Piteri. Tėvo 
Konolio vardu buvo įsteigtas stipendijų fondas. Sklinda netgi 
kalbos, kad bus statomas jaunimo centras, žinoma, skirtas jo 
atminimui. 

Piteris net prasižiojo. Jam pritrūko žodžių. 

— Meilės ir jausmų proveržis buvo išties įsimintinas. 

— Nė nežinau, ką sakyti. 

— Viešpaties keliai nežinomi, ar ne, Piteri? 

— Nesu tikras, kad Viešpats su tuo turi daug bendra, tėve. Aš 
geriau jausčiausi, jei Jis nebūtų įtrauktas į šią lygtį. Taigi, ką 
norite pasakyti? 

— Noriu pasakyti, Piteri, jog ketinama padaryti daug gėrio. 
Prikelti iš pelenų, taip sakant. Tavo paliktų pelenų. 

Štai kas, suprato Piteris. Štai kodėl kardinolas sėdėjo ant so- 
fos, stebėdamas kiekvieną Piterio judesį. Tiesa apie tėvą Konolį 
ir jo potraukį prie berniukų patarnautojų buvo kur kas menkes- 
nė nei atsakas, plaukiantis į Bažnyčią. Piteris pasisuko ant kė- 
dės ir pažiūrėjo tiesiai į kardinolą. 

Tasai linktelėjo Piteriui ir pirmą sykį prabilo. 

— Didelis gėris, Piteri, — tarė jis. —- Tačiau jis gali būti pavojuje. 

Piteris išsyk tai suprato. Jokie jaunimo centrai nebuvo tyčio- 
mis pavadinti vaikų tvirkintojų vardais. 

Žmogus, kuris grasino visam šitam, buvo jis. 

Piteris atsisuko vėl į tėvą Grozdiką. 

— Jūs manęs norite ko paprašyti, ar ne, tėve? 

— Ne visai taip, Piteri. 

— Tai ko tuomet norite? 

Tėvas Grozdikas suspaudė lūpas į siaurą šypseną, o Piteris iš- 
syk suprato, jog uždavė neteisingą klausimą netikusiu būdu. Taip 
klausdamas jis leido suprasti, kad darys tai, ko kunigas nori. 

— Ak, Piteri, — tarė tėvas Grozdikas lėtai, bet su tokiu šaltu- 
mu, kuris nustebino netgi Gaisrininką. - Mes norime... mes visi 
norime - ligoninė, tavo šeima, Bažnyčia, - kad tau būtų geriau. 

— Geriau? 

— Turiu galvoje, mes norime padėti. 

— Padėti? 

— Taip. Yra klinika, įstaiga, kuri užsiima potrauminio streso 
tyrimais ir gydymu. Mes tikime, Bažnyčia tiki, netgi tavo šeima 
tiki, kad tau kur kas geriau būtų ten negu Valstybinėje Vakarų 
ligoninėje. 

— Mano šeima? 

— Taip. Rodos, jie labai nori, jog; tu gautum šią pagalbą. 

Piteris pats savęs paklausė: kažin ką jiems pažadėjo. Ar kuo 
jiems pagrasino. Jis trumpai pyktelėjo, tačiau paskui staiga nu- 
liūdo, supratęs, kad turbūt neišsprendė niekieno problemų, ypač 
nuskriaustojo sūnėno. Norėjo visa tai pasakyti, tačiau sustabdė 
save ir viską uždarė giliai savyje. 

Piteris tiktai paklausė: 

— Kurgi yra ši įstaiga? 

— Oregone. Gali jau būti ten už kelių dienų. 

— Oregone? 

— Taip. Gana gražioje valstijos dalyje, bent jau taip mane in- 
formavo patikimi šaltiniai. 

— O man iškelti kaltinimai? 

— Sėkmingai užbaigtas gydymo planas leis atmesti kaltinimus. 

Piteris susikaupęs pagalvojo, tada paklausė: 

— Tuomet ką aš turėčiau už tai padaryti? 

Tėvas Grozdikas dar sykį palinko pirmyn. Piteris pajuto, kad 
dar prieš atvykdamas į Valstybinę Vakarų ligoninę jis gerokai 
apsvarstė, kaip atsakytų į šį klausimą. Žemu, aiškiu balsu kuni- 
gas labai lėtai atsakė: 

— Mes tikėtumės, kad nieko nedarytumėte ir visiškai nieko 
nesakytumėte nei šiandien, nei bet kada ateityje. Tai galėtų su- 
stabdyti šį didį ir nuostabų progresą, kurio taip entuziastingai 
siekiama. 

Nuo šių žodžių Piterį nupurtė drebulys, 17 pirmas jam kilęs 
atsakymas buvo pyktis. Jo viduje maišėsi ledas ir ugnis. Įniršis 
susiliejo su šalčiu. Tik labai pasistengęs jis susivaldė. 

— Sakote, kad jau iš tiesų aptarėte tai su mano šeima? - pri- 
mygtinai paklausė Piteris. 

— Argi nemanai, jog tavo grįžimas čia, į šią valstiją, sukeltų 
jiems didelį sielvartą, primindamas tiek daug nelaimingo laiko? 
Argi nemanai, kad kur kas geriau Piteriui Gaisrininkui būtų pra- 
dėti viską iš naujo, kažkur toli? Argi nemanai, jog esi skolingas 
jiems galimybę taip pat gyventi savo gyvenimus, nepersekioja- 
miems siaubingų prisiminimų apie tuos baisius įvykius? 

Piteris nieko neatsakė. 

Tėvas Grozdikas pašlameno ant stalo gulinčius popierius. 'Ia- 
da pasakė: 

— Dar gali turėti gyvenimą, Piteri. Tačiau mes turime susi- 
tarti. Atvirai sakant, skubiai susitarti, nes šis siūlymas galioja 
ne per ilgiausiai. Daugelyje vietų daugybei žmonių teko daug 
paaukoti ir ilgai tartis, kad šis siūlymas galėtų būti pateiktas 
tau, Piteri. 

Piteriui išdžiūvo gerklė. Kai jis galų gale prakalbo, žodžiai, 
rodos, girgždėdami vos ne vos veržėsi pro jo lūpas. 

— Skubiai, sakote. Ar turite galvoje per kelias minutes? Dic- 
nas? Savaitę, mėnesį, metus? 

Tėvas Grozdikas vėl nusišypsojo. 

— Mums patiktų, kad tinkamą gydymą gautum jau po kelių 
dienų, Piteri. Kam ta emocinės sveikatos kliūčių tąsa? 

Šis klausimas aiškiai nereikalavo atsakymo. 

Kunigas atsistojo. 

— Tu privalėsi kuo greičiau pranešti savo sprendimą dakta- 
rui Gulptililiui. Mes, aišku, nereikalaujame apsispręsti išsyk. 
Esu tikras, kad tau reikia daug ką apgalvoti. Tačiau tai puikus 
siūlymas, Piteri, ir jis atneš daug gėrio į šią baisių aplinkybių 
virtinę. 

Piteris irgi pakilo. Jis pažvelgė į daktarą Gulptililį. Apvalusis 
gydytojas indas nepratarė nė žodžio per visą pokalbį. Daktaras 
mostelėjo į duris ir pagaliau prabilo: 

— Piteri, gali paprašyti pono Mūzio, kad palydėtų tave atgal į 
Amerstą. Galbūt šįkart jis galės tai padaryti be antrankių. 

Piteris Žengtelėjo žingsnį atgal, o daktaras pridūrė: 

— Ak, Piteri, kai sugalvosi pranešti savo sprendimą, kuris šio- 
je situacijoje, akivaizdu, įmanomas tik vienas, paprasčiausiai in- 
formuok poną Evansą, kad nori pakalbėti su manimi. Tuomet 
mes užpildysime iškeldinti reikalingus popierius. 

Tėvas Grozdikas, rodės, trumpai sustingo, stovėdamas šalia 
daktaro už rašomojo stalo. Jis papurtė galvą. 

— Galbūt, - atsargiai tarė jis, - daktare, galima būtų padaryti, 
jog Piteris šiuos reikalus tvarkytų tik su jumis? Tiesą sakant, aš 
įsitikinęs, kad jūsų bendradarbis ponas Evansas neturėtų būti, 
sakykime, įtrauktas bet kokiu būdu. 

Gerk piliulė nustebęs žiūrėjo į kunigą, kuris aiškindamas pri- 
dūrė: 

— "Tai jo brolis, daktare, buvo vienas iš žmonių, sužalotų, kai 
įbėgo į bažnyčią, bergždžiai stengdamiesi išgelbėti tėvą Konolį. 

Evanso broliui dėl tą tragišką naktį patirtų nudegimų vis dar 
atliekamas ilgalaikis ir labai skausmingas gydymas. Bijau, kad 
jūsų bendradarbis gali puoselėti Piteriui šiokį tokį priešiškumą. 

Piteris dvejojo, sugalvojo vieną, du, gal net visą tuziną atsaky- 
mų, tačiau nė vieno iš jų neištarė. Jis linktelėjo kardinolui, tas 
jam atsakė tuo pačiu, tačiau be jokios šypsenos. Rausvame dva- 
sininko veide buvo sustingusi išraiška. Ši tarsi sakyte sakė, kad 
Piteris vaikšto ant siauručio bedugnės krašto. 


Pirmame Amersto pastato aukšte buvo kimštinai prisigrūdę li- 
gonių. Koridorius gaudė nuo balsų, žmonėms kalbantis tarpusa- 
vyje ar patiems su savimi. Žmonės nutildavo tik tada, kai atsi- 
tikdavo kas nors neįprasta, o kitais atvejais leisdavo nevaržo- 
mus garsus, kurie turėjo būti vadinami kalba. Bet koks pokytis 
visuomet būdavo pavojingas, pamanė Francis. Jis išsigando, su- 
pratęs, kad pradeda priprasti prie egzistencijos Valstybinėje Va- 
karų ligoninėje. Sveikas žmogus, tarė jis sau, prisitaiko prie po- 
kyčių ir sveikina naujoves. Francis pažadėjo sau su džiaugsmu 
priimti kiekvieną permainą, kokią tik galės, ir įveikti priklausy- 
mą nuo rutinos. Netgi jo balsai suklego pritardami, tarsi ir jie 
suprastų gresiantį pavojų pavirsti dar vienu veidu koridoriuje. 

Tačiau tuo metu, kai jis sau tai sakė, koridoriuje staiga stojo 
tyla. Triukšmas nurimo lyg paplūdimyje slūgstanti banga. Apsi- 
žvalgęs Francis pamatė priežastį: Mažasis Juodukas koridoriaus 
viduriu vedė tris vyrus pirmojo aukšto miegamojo link. Francis 
atpažino gremėzdiškąjį protiškai atsilikusį vyriškį, kuris ranko- 
se lengvai nešėsi savo skrynutę, 0 po pažasčia buvo pasikišęs 
didelę lėlę, Skudurinę Onutę. Vyrui ant kaktos ryškėjo sumuši- 
mas, 0 lūpa buvo ištinusi, tačiau jis kreivai šypsojosi visiems, 
kas tik sutikdavo jo žvilgsnį. Pėdindamas paskui Mažąjį Juodu- 
ką, niurnėjo, tarsi sveikindamasis. 

Antrasis vyras buvo smulkutis ir daug vyresnis. Su akiniais ir 
plonais, puriais, baltais plaukais. Rodėsi, kad jis žengia lengvai, 

lyg šokėjas. Francis stebėjo, kaip jis koridoriuje daro piructus, 
tarsi juo eiti būtų baleto spektaklio dalis. Trečiasis vyras buvo 
užkritusiais vokais, dar nepasiekęs vidutinio amžiaus, bet jau 
perkopęs jaunystę. Plačiapetis, kresnas ir tamsiaplaukis. Jis sun- 
kiai plumpsėjo pirmyn, tarsi sunku būtų suspėti paskui protiš- 
kai atsilikusį vaikiną ir Šokėją. Kata, iš pradžių pamanė Francis. 
Ar velniškai netoli to. Tačiau paskui jis pažiūrėjo įdėmiau ir pa- 
matė, kaip juodos vyriškio akys vogčiomis žvilgčioja šen ir ten, 
tyrinėdamos pacientų jūrą, prasiskiriančią priešais Mažojo Juo- 
duko vedamą procesiją. Francis matė, kaip vyriškio akys susiau- 
rėja, lyg jam nepatiktų tai, ką pamatė, o jo burnos kamputis paky- 
la aukštyn lyg urzgiančio šuns. Francis tuoj pat persigalvojo dėl jo 
diagnozės ir atpažino žmogų, kurį derėtų aplenkti iš tolo. Vyriš- 
kis nešėsi rudą kartoninę dėžę su negausia savo manta. 

Francis pamatė Liusi, išeinančią iš kabineto. Ši atsistojo ir 
stebėjo, kaip grupė juda miegamojo link. Jis akies krašteliu su- 
gavo, kaip Mažasis Juodukas lengvai linktelėjo galvą prokuro- 
rės link, tarsi pranešdamas jai, kad tvarkos suardymas, kurį ji 
pradėjo, pasisekė. Tvarkos suardymas, dėl kurio prireikė per- 
kelti kelis žmones 1š vieno miegamojo į kitą. 

Liusi priėjo prie Francio ir greitai jam sušnabždėjo: 

— Paukšteli, sek jiems iš paskos ir pažiūrėk, kad mūsų vaikinui 
būtų paskirtas gultas ten, kur tu ir Piteris galėtumėte jį stebėti. 

Francis linktelėjo, norėjo pasakyti, jog atsilikėlis nėra tas žmo- 
gus, kurį jiems reikėtų stebėti, tačiau nepasakė, tik atsitraukė 
nuo sienos ir nuėjo koridoriumi. Čia, jam einant, grįžo nenu- 
stygstantis zvimbesys ir prislopintos šnekos. 

Pamatė Kleo, įsitaisiusią prie seselių posto, o jos akys sekė 
kiekvieną iš vyrų, vedamų pro šalį. Francis matė, kaip didžiosios 
moters protas dirba — jos kakta buvo tiriamai suraukta, viena 
ranka pakelta besti į tris vyrus, traukiančius koridoriumi. Jam 
rodėsi, kad Kleo juos vertina. Ši staiga garsiu, beveik įsiutusiu 
balsu suriko: 

— Jūsų čia niekas nekvietė! Nė vieno iš jūsų! 

Tačiau nė vienas iš vyriškių neatsisuko, nesulėtino žingsnio, 
apskritai nė sekundės neparodė, kad išgirdo ir suprato, ką pa- 
reiškė Kleo. 

Ji garsiai niekinamai prunkštelėjo ir numojo ranka. Francis 
nuskubėjo pro ją, stengdamasis suspėti paskui greitai Žžygiuojantį 
Mažąjį Juoduką. 

Įėjęs į miegamąjį, jis pamatė, kad atsilikėlis įkurdinamas bu- 
vusiame Stypenos guolyje, o kitiems skiriamos vietos netoli nuo 
daiktų sukrovimą, paskui trims vyrams trumpai aprodo kamba- 
rį — parodo, kur tualetas, bei plakatą su ligoninės taisyklėmis. 
Šios, Francio įsivaizdavimu, tokios pačios kaip ir miegamajame, 
iš kurio jie atkeliavo. Matė, kaip sanitaras jiems pranešė, kad 
pietūs prasidės po kelių minučių. Tada gūžtelėjo pečiais ir pa- 
traukė lauk, sustodamas tik pasakyti Franciui: 

— Pasakyk panelei Džons, jog ten, Viljamse, buvo velniškai 
smarkios peštynės. Vaikinas, kurį ji sunervino, išsyk puolė tą 
didįjį bičą. Prireikė poros sanitarų, kad jį atplėštų, o tie kiti du 
tiesiog Šiaip, netyčia pasimaišė pakeliui. Tas kalės vaikas porą 
dienelių praleis sulaikymo ir stebėjimo vienutėje. Ko gero, jam 
dar reikės nemažai švirkštų suleisti subinėn, kad apsiramintų. 
Pranešk jai, kad viskas vyko daugmaž taip, kaip ji numatė, iš- 
skyrus tai, jog visi Viljamse dabar įsitempę ir nusiminę. Ko gero, 
prireiks poros dienų visiems nusiraminti. 

Tada Mažasis Juodukas pastūmė duris ir išėjo, palikęs Francį 
vieną su trimis naujokais. 

Francis stebėjo, kaip didysis atsilikęs vyras prisėdo ant lovos 
krašto ir apkabino savo lėlę. Tada milžinas pradėjo sūpuotis pir- 
myn atgal, pusiau šypsodamas, tarsi iš lėto vertindamas savo nau- 
jąją aplinką. Šokėjas lengvai atliko nedidelį sukinį, paskui nuėjo 
prie grotuoto lango ir paprasčiausiai ėmė stebėti tai, kas beliko 
iš popietės. 

Tačiau trečias, kresnasis vyras pastebėjo Francį ir išsyk su- 
stingo. Po sekundės jis staiga atsilošė atgal. Po to atsistojo, kal- 
tinamai parodė pirštu į Francį ir greitai atžirgliojo prie jo, išsisu- 
kinėdamas lovų bei spoksodamas Franciui į veidą. Jis net šnypš- 
tė iš įniršio. 

— Tai čia tu! — išspjovė vyriškis. Jo balsas buvo vos garsesnis 
už šnabždesį, tačiau žemas ir pilnas siaubingo pykčio. — Tai tu! 
Tu tasai, kuris manęs ieško, ar ne? 

Francis nieko neatsakė, tik prisiplojo prie sienos. Vyras pakė- 
lė kumštį ir pakišo Franciui po žandikauliu. Jo akys Žibėjo pyk- 
čiu, tačiau joms prieštaravo šnypščiantis gyvatiškas jo balsas. 
Žodžiai, užpildantys erdvę aplink juos, skambėjo lyg įspėjantis 
barškuolės gyvatės garsas. 

— Nes tai aš esu tas, kurio ieškai, - lyg peiliu raižė jis žodžius 
Ore. 

Tada, nerūpestingai šypsodamas, jis stumtelėjo Francį ir išėjo 
pro duris į koridorių. 


Dvidešimt antras skyrius 


Tačiau aš supratau, ar ne? 

Galbūt ne išsyk, tačiau pakankamai greitai. Iš pradžių vis dar 
buvau priblokštas, nustebintas man į veidą mesto prisipažinimo 
įkarščio. Jaučiau savyje virpulį, kai visi mano balsai šūkavo per- 
spėjimus ir būgštavimus. Jutau vienas kitam prieštaraujančius im- 
pulsus slėptis, sekti iš paskos, tačiau visų pirma atkreipti dėmesį 
į tai, ką supratau. Žinoma, į tai, kad prisipažinime nebuvo jo- 
kios prasmės. Kam Angelui paprasčiausiai prieiti prie manęs ir 
prisipažinti, jeigu jis tiek visko darė, kad nuslėptų, kas esąs? O 
jeigu kresnasis vyriškis išties nebuvo Angelas, tai kam tada taip 
pasakė? 

Mano viduje knibždėjo klausimų ir prieštaravimų. Pilnas būgš- 
tavimų, aš giliai įkvėpiau, nuraminau nervus ir išskubėjau pro 
miegamojo duris, sekdamas paskui kresnąjį vyrą į koridorių, pa- 
likdamas už saves Šokėją ir protiškai atsilikusį milžiną. Stebė- 
jau, kaip jis stabtelėjo, puošeivos mostu užsidegdamas cigaretę, 
po to apsižvalgė, tyrinėdamas naują pasaulį, į kurį buvo perkel- 
tas. Aš supratau, kad kiekvieno gyvenamojo pastato vaizdas vis 
kitoks. Galbūt architektūra ir buvo panaši - koridoriai ir kabine- 
tai, fojė ir dienos kambarys, miegamieji, sandėliukai, laiptinės, 
viršutinio aukšto izoliatoriaus vienutės ir visa kita buvo išdėstyta 

maždaug taip pat, gal tik su nežymiais skirtumais. Tačiau ne tai 
sudarė tikrąjį kiekvieno pastato vaizdą. Kontūrus ir topografiją iš 
tiesų apibrėžė ten esančių protinių negalių įvairovė. Štai kodėl kres- 
nasis vyras dvejojo, stovėdamas ir svarstydamas. Aš sugavau dar 
"ieną jo akių žvilgtelėjimą. Supratau, kad šis žmogus visą laiką 
balansuoja ties sprogimo riba. Žmogus, kuris nevaldo visų sa- 
vo pykčių, verdančių kraujyje, kovojančių su „Haldol“ arba 
„Prolixin“, kurių kasdien gaudavo. Mūsų visų kūnai būdavo tar- 
si mūšio laukai dviem besikaunančioms armijoms — psichozėms 
ir raminamiesiems. Jie lopinėlis po lopinėlio siekdavo užvaldyti 
kuo daugiau, o kresnasis vyriškis buvo įtrauktas į šį karą labiau 
nei bet kuris iš mūsų. 

Nemaniau, kad Angelas irgi toks buvo. 

Mačiau, kaip vyriškis pastūmė senuką, tokį iš liesų ir ligotų 
pacientų rūšies. Šis kluptelėjo ir vos neišsitiesė ant grindų bei tuč- 
tuojau pravirko. Kresnasis vyriškis toliau plumpino koridoriumi, 
sustodamas tik piktai nužvelgti dviejų moterų, kurios kampe ant 
rankų sūpavo kūdikėlius lėles ir dainavo jiems lopšines. Kai susi- 
vėles, apšepęs kata su nutįsusia pižama ir ilgu, plevėsuojančiu 
chalatu, neketindamas daryti nieko bloga, pasimaišė vyriškio ke- 
Iyie, tasai piktai suriko ant tuščiai žvelgiančio vyriškio, kad pasi- 
trauktų, ir ėjo toliau. Tai darė vis didindamas tempą, lyg spartesni 
žingsniai derintųsi prie jo pykčio ritmo. Kiekvienas jo žengtas žings- 
nis vis tolino jį nuo mūsų vizijos apie persekiojamą žmogų. Ne- 
manau, kad tuo metu būčiau pasakęs kodėl būtent, tačiau buvau 
tikras, žinojimas manyje vis augo, kai ėjau koridoriumi tolyn. Vaiz- 
duotėje mačiau, kaip kilo Liusi pakurstytos peštynės Viljamse. 
Regėjau kresnąjį vyrą, tuoj pat puolantį visus vaišinti kumščio 
smūgiais, ir kaip dėl to buvo perkeltas į Amerstą. Paaštrino inci- 
dentą. Jis nebuvo iš tokių, kurie galėtų ramiai sėdėti ir stebėti, O jei 
kiltų konfliktas, susigūžti kampelyje ar prisispausti prie sienos. 
Jis tučtuojau prisidėtų, šoktų pirmyn, nekreipdamas dėmesio į prie- 
žastis ar kas su kuo kovoja ir išvis nekvaršindamas galvos jo- 

kiais kaip ir kodėl. Tiesiog mėgdavo peštynes, nes jos leisdavo 
jam pamiršti impulsus, kurie jį kankindavo, ir su didžiuliu pyk- 
čiu pulti kumščių smūgiais. Kai pakildavo kruvinas, jo pamiši- 
mas neleisdavo jam stebėtis, kodėl padarė, ką padare. 

Jo ligos dalis, supratau aš, buvo noras visuomet atkreipti dė- 
mesį į save. 

Tačiau kodel jis būtent savo veidą prikišo prie manojo? „Aš 
esu tas, kurio ieškai“? 

Savo bute aš palinkau į priekį. Glaudžiau galvą prie sienos, 
prispausdamas kaktą prie žodžių, kuriuos parašiau, ir laukiau, 
giliai nugrimzdęs į prisiminimus. Smilkinio spaudimas man tru- 
putį priminė šaltą kompresą, uždėtą ant odos, stengiantis numnal- 
šinti vaikišką karštinę. Aš trumpai užmerkiau akis, tikėdamasis 
truputį pailsėti. 

Tačiau orą perskrodė šnabždesys. Jis sušnypštė už manęs. 

— Juk nemanei, kad aš leisiu tau lengvai išsisukti? 

Aš nepajudėjau. Žinojau, jog Angelas tuo pat metu Čia ir yra, ir 
nėra. 

— Ne, - pasakiau garsiai. - Nemaniau, kad leisi lengvai išsi- 
sukti. Tačiau šiek tiek užtrukau, kol išsiaiškinau tiesą. 


Liusi pamatė, kaip Francis išeina iš koridoriaus, sekdamas pas- 
kui kitą vyrą. Ne tą, kurį ji paprašė Francio stebėti. Matė, kad 
veidas išblyškęs, o jis pats atrodė prikaustytas prie to, ką veikė. 
Beveik negirdėjo priešpiečius skelbiančio skambučio, tarsi stip- 
rios nuojautos būtų vedamas į sausakimšą koridorių. Ji žengė 
žingsnį jo link, tačiau sustojo, kažkur giliai savyje supratusi, kad 
Paukštelis turbūt žino, ką daro. 

Abudu vyrai, nuėję į dienos kambarį, dingo jai iš akiračio. 
Pati pradėjo irtis to kambario link, bet pamatė poną Evansą, 
besibraunantį koridoriumi prie prokurorės. Jis atrodė pasiu- 
tęs iš pykčio, lyg šuo, iš kurio atėmė mėgstamiausią apgraužtą 
kaulą. 

— Taigi, — piktai metė jis, — tikiuosi, jūs patenkinta. Vienas iš 
sanitarų dabar pirmosios pagalbos punkte su sulaužytu riešu. 
Be to, iš Viljamso turėjau perkelti tris pacientus, o ketvirtą su- 
rakinti ir izoliuoti mažiausiai dvidešimt keturioms valandoms, 
gal dar ilgiau. Viename iš pastatų kilo skandalas ir sąmyšis, o 
vienas iš perkeltųjų greičiausiai pateko į rizikos grupės pacientų 
sąrašus, nes pirmą kartą per kelerius metus buvo priverstas pa- 
keisti gyvenamąją vietą. Ir visai ne dėl savo kaltės. Jis tiesiog 
atsitiktinai pasimaišė kilus peštynėms. Baigėsi tuo, kad jam puolė 
grasinti. Po velnių! Tikiuosi, jūs suprantate, kokia tai nesėkmė 
ir kaip pavojinga, ypač pacientams, kurie jau priprato prie vie- 
nos aplinkos ir staiga buvo perkelti į kitą pastatą. 

Liusi šaltai į jį pažiūrėjo. 

— Manote, aš sugebėjau visa tai sukelti'? 

— Manau, - atsakė Evansas. 

— Tokiu atveju aš daug protingesnė, nei pati maniau, - sarkas- 
tiškai atsakė ji. 

Ponas Blogis sušnarpštė, o jo veidas paraudo. Tai išvaizda žmo- 
paus, nemėgstančio, kad jo valdomas rūpestingai subalansuotas 
pasaulis bet kokiu būdu būtų trikdomas, pamanė Liusi. Jis aiš- 
kiai ketino atsakyti kažką piktai, audringai, tačiau paskui suge- 
bėjo susitvardyti. Tai Liusi privertė pasijusti nepatogiai. Jis tarė 
kur kas santūriau: 

— Mano atmintis sako, - lėtai ištarė ponas Blogis, - kad jūs 
susitarėte dirbti čia, šioje gydymo įstaigoje, nesukeldama truk- 
džių. Man rodos, aš prisimenu, jog sutikote nepatraukti į save 
(dc mesio ir nemaišyti jau vykdomiems gydymo planams. 

I iusi į tai neatsakė. Tačiau ji suprato, ką jis turėjo mintyse. 

Aš taip suprantu, - tęsė ponas Blogis, — tačiau pataisykite 
mane, jei klystu. 

Ne, jūs neklystate, - atsakė ji, - aš atsiprašau. Tai daugiau 
nepasikartos, - ji žinojo, kad tai netiesa. 

Patikėsiu, kai pats pamatysiu, — tarė jis, — kaip suprantu, 
tyte Jūs ketinate toliau apklausinėti pacientus. 

— Taip. 

— Dar pažiūrėsim, — iškošė jis. Palikęs ore tvyroti menkai te- 
pridengtą grasinimą, ponas Blogis apsisuko ir pasileido lauko 
durų link. Jis stabtelėjo, žengęs vos keletą žingsnių, kai pamatė 
Didįjį Juoduką lydint Piterį Gaisrininką. Psichologas išsyk pa- 
stebėjo, kad Piteris nesurakintas kaip anksčiau. 

— Ei! — suriko jis, mostelėdamas Didžiajam Juodukui ir Pite- 
riui. - Tučtuojau sustokit! 

Didysis sanitaras sustojo, pasisukdamas į pastato valdytoją. 
Piteris irgi dvejojo. 

— Kodėl jis nesurakintas? — piktai suriko ponas Evansas. — 
Šiam žmogui neleidžiama išeiti iš pastato be antrankių ant ran- 
kų ir kojų. Tokios taisyklės! 

Didysis Juodukas papurtė galvą. 

— Daktaras Gulptililis sakė, kad gerai ir taip. 

— Ką? 

— Daktaras Gulptililis... - pakartojo Didysis Juodukas, tačiau 
iškart buvo pertrauktas. 

— Aš tuo netikiu. Šis žmogus čia teismo sprendimu. Jis kalti- 
namas sunkiu išpuoliu 17 žmogžudyste. Mūsų atsakomybė... 

— Jis taip pasakė. 

— Nagi, aš tai patikrinsiu. Tuojau pat. 

Evansas apsisuko, palikdamas abu vyrus stovėti koridoriuje, 
ir kaip kulka šovė prie lauko durų. Iš pradžių sumaišė raktus ir 
nusikeikė, kai ne tą įkišo į spyną, paskui nusikeikė garsiau, kai ir 
antras raktas netiko, o tada pagaliau pasidavė ir nuslinko kori- 
doriumi savo kabineto link, vaikydamas pacientus iš kelio. Francis 
sekė kresnąjį vyrą, o naujasis gyventojas praūžė Amersto pasta- 
tu lyg dalgis per žolę. Tai, kaip jis lengvai palenkęs į šoną laikė 
galvą, jo pakelta lūpa ir atidengti balti dantys, į priekį palinkę 
pečiai ir gausiai tatuiruoti dilbiai, mosuojantys prie šonų, aiškiai 
perspėjo kitus pacientus trauktis į vieną ar kitą šoną. Plėšrūniš- 
kas, įžūlus Žygis po Amerstą. Kresnasis vyriškis ilgu žvilgsniu 

permetė dienos kambarį, lyg matininkas, apžiūrintis žemės ruo- 
žą. Keli kambaryje likę pacientai pasitraukė į kampus arba pasi- 
slėpė už senų žurnalų, vengdami akių kontakto. Kresnajam vy- 
riškiui tai, rodės, patiko, tarsi jis būtų patenkintas, pamatęs, kad 
jo — peštuko - statusas čia lengvai įsigalios. Jis žengė į kambario 
vidurį. Regis, nepastebėjo, jog Francis jį seka, kol nesustojo. 

— Taigi, - garsiai tarė jis, - dabar aš čia. Niekas nė nebandyki- 
te prie manęs prisiknisti. 

Franciui tas jo pareiškimas atrodė truputį kvailas. Taip pat ir 
bailus. Vieninteliai žmonės, likę dienos kambaryje, buvo seni ir, 
akivaizdu, netvirti arba pasimetę tolimame, tik jiems matoma- 
me pasaulyje. Nebuvo nė vieno, kuris galėtų mesti iššūkį kres- 
najam vyriškiui. 

Nekreipdamas dėmesio į savo balsus, kurie šaukė įspėjimus, 
Francis žengė keletą žingsnių vyriškio link. Tasai pagaliau paste- 
bėjo Francį ir atsisuko veidu į jį. 

— Tu! - garsiai tarė, - maniau, jau su tavim išsiaiškinau. 

— Aš noriu žinoti, ką turėjai galvoje, - atsargiai tarė Francis. 

— Ką turėjau galvoje? — vyriškis pasityčiodamas pamėgdžiojo 
Francį, - ką turėjau galvoje? Turėjau galvoje tai, ką pasakiau, o 
pasakiau tai, ką ir turėjau galvoje. Štai ir viskas. 

— Nesuprantu, - tarė Francis nekantriai, —- kai sakei „Aš tas, 
kurio tu ieškai“, ką norėjai tuo pasakyti? 

Vvriškis garsiai 1r šaižiai suriko: 

— O tau ką, neaišku, po velnių? 

— Ne, - atsargiai pasakė Francis, purtydamas galvą, — neaiš- 
ku. Iš kur tu žinai, ko aš ieškau? 

Kresnasis vyriškis išsišiepė. 

— Ieškai vieno pikto tipelio, štai ko. Tokį ir radai. Ką? Aš tau 
neatrodau pakankamai piktas? 

Jis žengė arčiau prie Francio, sugniauždamas kumščius, tru- 
putį palenkdamas liemenį, atlošdamas kūną lyg pistoleto gai- 
duką. 


380 JOHN KATZENBACH E PAMIŠĖLIO ISTORIJA 


— Iš kur sužinojai, kad aš ieškau tavęs? — neatstojo Francis, 
laikydamasis savo, nepaisydamas viduje skambančių raginimų 
sprukti. | 

— Visi žino. Tu ir tas kitas bičas. Dar ta moteris iš išorės. Visi 
žino, — paslaptingai tarė kresnasis vyriškis. 

Paslapčių nėra, pamanė Francis. Tada suprato, kaip tai negerai. 

— Kas tau pasakė? — staiga paklausė Francis. 

— Ką? 

— Kas tau pasakė? 

— Ką tuo, po velnių, nori pasakyti? 

— Kas tau pasakė, kad aš ieškau? — sušuko Francis vis kylan- 
čiu ir greitėjančiu balsu, tarsi būtų raginamas kažko visai kito, o 
ne vidaus balsų, prie kurių jau buvo pripratęs. Prievarta iš bur- 
nos traukė klausimus, nors kiekvienas žodis didino pavojų. Prieš 
jį Francis dabar ir stovėjo. — Kas liepė tau manęs ieškoti? Kas 
pasakė, kaip atrodau? Kas pasakė tau, kas aš toks, koks mano 
vardas? Kas jis? 

Kresnasis vyriškis pakėlė kumštį ir pakišo tiesiai Franciui pa- 
smakrėn. Tada vos vos palietė Francį krumpliais, lyg grasindamas. 

— Tai mano reikalas, - tarė jis, - ne tavo. Su kuo aš kalbu ir ką 
darau, tai tik mano reikalas. 

Francis pamatė, kaip vyriškio akys išsiplėtė, tarsi bandyda- 
mos užčiuopti kažkokią sunkiai pagaunamą mintį. Jaunuolis jau- 
tė, kad kresnojo vyriškio vaizduotėje maišosi daugybė besikei- 
čiančių elementų. Kažkur tame sprogstamajame mišinyje buvo 
informacija, kurios jis ieškojo. 

Francis vis tiek laikėsi savo: 

— Žinoma, tai tavo reikalas, - tarė jis, kalbėdamas lėčiau, tar- 
si tai galėtų padėti, — tačiau gal truputį ir mano. Aš tiesiog noriu 
žinoti, kas tau liepė mane iš visų išsirinkti ir pasakyti tai, ką 
pasakei. 

— Niekas, — pamelavo kresnasis vyriškis. 

— Kažkas pasakė, - atšovė Francis. 

Vyriškio ranka atsitraukė nuo Francio veido. Francis pamatc 
kresnojo vyriškio akyse įtemptą baimę, slepiamą įniršio. Tą sc- 
kundę jis Franciui priminė Stypeną, kai tas persekiojo Trumpą 
Blondinę, ar dar anksčiau, kai aukštasis vyras užsipuolė Francį. 
Visiškas pasinėrimas į vienintelę mintį. Lyg potvynio banga už- 
plūstantis vienintelis pojūtis, besileidžiantis giliai į vidų, į gylį, 
olą, kur sunkiai prasiskverbdavo net veikliausi vaistai. 

— "Tai mano reikalas, — laikėsi savo kresnasis vyriškis. 

— Žmogus, kuris tai pasakė tau, gali būti tas, kurio aš ieškau, — 
tarė Francis. 

Kresnasis vyras papurtė galvą. 

— Eik šikt! — suriko. — Nė nemanau tau kuo nors padėti. 

Sekundėlę Francis stovėjo tiesiai priešais kresnąjį vyriškį, ne- 
norėdamas trauktis, tik manydamas, kad priartėjo prie kažko, 
ką jam buvo labai svarbu išsiaiškinti. Tai galėjo būti kas nors 
konkretaus, ką jis galėtų perduoti Liusi Džons. Tada, tą pačią 
akimirką, jis pamatė, kad kresnojo vyro viduje tarsi užsivedė 
mechanizmas ir ėmė suktis vis greičiau ir greičiau. Matė, jog 
visas pyktis, susierzinimas, visi įprasti pamišimo siaubai susilie- 
ja. Tuo audringų momentu Francis staiga suprato, kad nuėjo tru- 
putėlį per toli. Jis žengė žingsnį atgal, tačiau kresnasis vyras se- 
kė paskui. 

— Man nepatinka tavo klausimai, — tarė vyriškis žemu ir šaltu 
balsu. 

— Gerai, jau baigiau, - atsakė Francis, stengdamasis atsitraukti. 

— Man nepatinka nei tavo klausimai, nei tu pats. Kodėl čia 
paskui mane atsekei? Ką bandai priversti mane pasakyti? Ką 
nori man padaryti? 

„ Kiekvienas klausimas kirto lyg smūgis. Francis pažvelgė į kai- 
rę ir dešinę, bandydamas pastebėti, kur galėtų pabėgti, pasislėp- 
ti, tačiau nebuvo kur. Keli dienos kambaryje likę žmonės pasi- 
traukė, susigūžė kampuose arba spoksojo į lubas ar sienas. Darė 
bet ką, kas padėtų jiems mintyse nusikelti į kokią nors tolimą, 

visai kitokią vietą. Kresnasis vyriškis bakstelėjo kumščiu Fran- 
ciui į krūtinę ir pastūmė jį, truputį praradusį pusiausvyrą, žings- 
niu toliau. | 

— Nemanau, kad man patinka, kai lendi į akis, — tarė jis. — 
Man tu išvis nepatinki, - jis stumtelėjo dar sykį, smarkiau. 

— Na gerai, jau gerai, - tarė Francis, iškeldamas plaštaką, - aš 
paliksiu tave ramybėje. 

Kresnasis vyriškis sustingo priešais Francį, įsitempdamas ir 
Išsitiesdamas visu kūnu. 

— Aha, teisingai, —- suurzgė jis, — aš jau pasistengsiu, kad tikrai 
paliktum. 

Francis pamatė atlekiant kumštį ir sugebėjo kaip tik kilstelėti 
dilbį, kad iš dalies atmuštų smūgį, taikantį jam į skruostą. Aki- 
mirksnį jis matė žvaigždeles, todėl apsisukęs, bandydamas išlai- 
kyti pusiausvyrą, užkliuvo už kėdės. Tai jam, tiesą sakant, tik 
padėjo, nes kresnojo vyro smūgis nuskriejo klaidingu kelių. 
"Trumpu kairiniu kabliu prašvilpė kaip tik Franciui virš nosies, 
pakankamai arti, kad jis pajustų šilumą. Francis dar atsitraukė 
atgal, nuvertė kėdę, ta trinktelėjo į grindis, o kresnasis vyriškis 
šoko priekin, dar sykį paklaikusiai smūgiuodamas, ir pataikė 
Franciui aukštai į petį. Vyriškio veidas buvo raudonas iš įniršio, 
tačiau dėl apėmusio siuto jis atakavo netaikliai. Francis griuvo 
ant nugaros, trenkėsi į grindis taip smarkiai, kad net kvapą už- 
ėmė, o kresnasis vyriškis šoko ant jo, apžergė krūtinę ir grės- 
mingai palinko. Francis sugebėjo išlaisvinti rankas ir prisideng- 
ti, be to, ėmė bergždžiai spardytis, kai vyriškis ėmė vaišinti smū- 
gių kruša, atsimušančia jam į dilbius. 

— Užmušiu! — rėkė jis. - Užmušiu tave! 

Francis muistėsi, sukinėdamasis kairėn ir dešinėn, iš visų jėgų 
stengdamasis išvengti smūgių šuorų. Tik iš šalies suvokė, kad iš 
tiesų jam nė sykio nekliuvo smarkiai. Suprato, jeigu kresnasis 
vyriškis bent mikrosekundę apsvarstytų savo puolimą, tai jis bū- 
tų du kartus baisesnis. 

— Palik mane ramybėj! — bergždžiai suriko Francis. 

Pro siaurą tarpelį tarp rankų, kuriomis atmušė ataką, Francis 
matė, kaip kresnasis vyriškis truputį kilsteli ir susikaupia, tarsi su- 
pratęs, jog reikia apmąstyti puolimą. Vyriškio veidas vis dar tebc- 
buvo išraudęs, tačiau jame staiga atsirado tikslinga, protingesnė 
išraiška, tarsi visas susikaupęs pyktis būtų pasiųstas tekėti viena 
kryptimi. Francis užsimerkė ir paskutinį sykį beviltiškai sušuko: 

— Nustok! — suprasdamas, kad tuoj bus rimtai sužeistas. 

Jis bandė susigūžti, jau nebesuprasdamas, kokius žodžius rė- 
kia, prašydamas vyriškio nustoti. Tik žinojo, kad tie žodžiai nie- 
ko verti, palyginti su priešais jį verdančiu įniršiu. 

— Užmušiu tave! — pakartojo kresnasis vyriškis. Franciui ne- 
kilo abejonių dėl grasinimo rimtumo. 

Vyriškis išleido gomurinį riksmą, o Francis stengėsi nusigręž- 
ti, tačiau tą sekundę viskas pasikeitė. Kažkokia jėga lyg smarkus 
vėjas rėžėsi į juos ir įtraukė į pašėlusį raizginį. Kumščiai, raume- 
nys, smūgiai ir šauksmai susipynė kartu, o Francis nuriedėjo į 
šoną, staiga supratęs, jog kresnojo vyriškio svoris nebeslegia krū- 
tinės ir jis jau laisvas. Jis persivertė, prišliaužęs atgal prie sie- 
nos, pamatė, kad kresnasis vyriškis ir Piteris staiga susikibo, su- 
sivijo į krūvą. Piteris apsivijo vyriškį kojomis ir sugebėjo pri- 
spausti vieną jo ranką, sugriebęs už riešo. Žodžiai dingo šauks- 
mų kakofonijoje, ir jiedu lyg vilkelis sukosi ant žemės. Francis 
matė, kaip ir Piterio veidą iškreipė Žiaurus įniršis, kai jis suko 
kresnojo vyriškio ranką taip, kad ši galėtų netgi lūžti. Tačiau tuo 
pat metu į Francio regėjimo lauką lyg raketos įskriejo dar du 
objektai — tai buvo broliai Mūziai baltais švarkais, besileidžian- 
tys į peštynių įkarštį. Minutėlę skambėjo spiegiančio, šaukian- 
čio pykčio orkestras, o paskui Didžiajam Juodukui pavyko su- 
griebti vyriškio ranką bei tuo pat metu savo masyviu dilbiu už- 
spausti jam gerklę. Tuo tarpu Mažasis Juodukas trūktelėjo Pite- 
rį šalin, nerangiai priplojo jį prie sofos, kol didesnysis brolis spau- 
dė kresnąjį vyriškį savo dusinančiame glėbyje. 

Kresnasis vyriškis rėkavo nešvankybes ir epitetus, springda- 
mas ir spjaudydamasis. 

— Sušikti nigeriai Žąsinai! Paleiskit mane! Paleiskit mane! Aš 
nieko nepadariau! 

Piteris slystelėjo atgal. Jo nugara dabar rėmėsi į sofą, o kojos 
buvo ištiestos priešais. Mažasis Juodukas jį paleido ir šoko prie 
brolio. Abudu prityrę vyrai suraitė kresnąjį vyriškį taip, kad jis 
gulėjo po jais užlaužtomis rankomis, iš pradžių dar spardėsi, 
paskui nurimo. 

— Laikykit jį tvirtai, — išgirdo Francis šone sakant. Jis pažvel- 
gė į viršų ir pamatė, kad Evansas, mosuodamas poodiniu švirkš- 
tu, lūkuriavo tarpduryje. 

— Tiesiog laikykit jį! —- pakartojo ponas Blogis, paimdamas 
gabalėlį spiritu suvilgytos vatos į vieną ranką, švirkštą į kitą. 'Ta- 
da priėjo prie sanitarų ir isteriško kresnojo vyriškio, kuris vėl 
pradėjo sukiotis, grumtis ir piktai rėkti: 

— Eikit šikt! Eikit šikt! Eikit šikt! 

Ponas Blogis pavalė odos lopinėlį ir įbedė adatą vyriškiui į 
ranką vienu patyrusiu judesiu. 

— Eikit šikt! — dar sykį suriko vyras, tačiau tai jau buvo pasku- 
tinis kartas. 

Raminamieji suveikė greitai. Francis nežinojo, per kiek mi- 
nučių, nes prarado laiko nuovoką, o jos vietą užėmė adrenalinas 
ir baimė. Po kelių minutėlių kresnasis vyras atsipalaidavo. Fran- 
cis matė, kaip jo paklaikusios akys užsiveria ir jį storai užkloja 
sąmonės tamsa. Broliai Mūziai irgi atsipalaidavo, atleido savo 
gniaužtus ir atsitraukė, palikę vyriškį gulėti ant žemės. 

— Mums reikės neštuvų, kad nugabentume jį į izoliatorių, — 
tarė ponas Blogis. — Jis po sekundės bus kaip negyvas. | 

Parodė į Mažąjį Juoduką. Šis linktelėjo. 

Vyriškis suniurzgė, pasimuistė, o jo pėdos sukrutėjo lyg šuns, 
kuris sapnuoja, kad bėga. Evansas papurtė galvą. 

— Kokia netvarka, — tarė jis. Po to apsidairė ir pamatė Piterį 
Gaisrininką, vis dar gulintį ant grindų, sunkiai kvėpuojantį ir 
trinantį ranką, ant kurios matėsi raudona įkandimo žymė. 

— Tave irgi, — šaltai pasakė Evansas. 

— Mane irgi ką? — paklausė Piteris. 

— Izoliacija. Dvidešimt keturioms valandoms. 

— Ką? Aš nieko nepadariau, išskyrus tai, kad patraukiau tą 
kalės vaiką nuo Paukštelio. 

Mažasis Juodukas sugrįžo su išskleidžiamais neštuvais ir se- 
sele. Jis prisigretino prie kresnojo vyriškio, vaistais nuraminto 
paciento, ir pradėjo vilkti tramdomaisiais marškiniais. Dirbda- 
mas jis žvilgtelėjo į Piterį ir nežymiai papurtė galvą. 

— Ką man reikėjo daryti? Leisti tam bičui negyvai uždaužyti 
Paukštelį? 

— Izoliacija. Dvidešimt keturioms valandoms, — pakartojo 
Evansas. 

— Aš ne... —- pradėjo Piteris. 

Evansas išlenkė antakius į viršų. 

— Arba padarysi ką? Gal tu man grasini? 

Piteris giliai įkvėpė. 

— Ne. Aš tiesiog prieštarauju. 

— Žinai, kas taisyklėse sakoma apie muštynes. 

— Tai jis mušėsi. Aš bandžiau jį sulaikyti. 

Evansas atsistojo prie Piterio ir krestelėjo galvą. 

— intriguojantis skirtumas. Izoliacija. Dvidešimt keturioms va- 
landoms. Ar eisi gražiuoju, o gal norėtum truputį pavargti? — jis 
kilstelėjo viršun švirkštą, kad Piteris pamatytų. Francis regėjo 
didelį Evanso norą, jog Piteris neteisingai pasirinktų. 

Pats Piteris, rodės, sunkiai valdė pykčio proveržį. Francis ma- 
tė, kaip jis sugriežė dantimis. 

— Gerai, — tarė jis. - Kaip pasakysit. Izoliacija. Veskitės manc, 
po velnių. 

Tardamas tai, jis sunkiai atsistojo ant kojų ir klusniai nusckė 

paskui Didįjį Juoduką, kuris kartu su broliu, įkėlę į neštuvus 
kresnąjį vyriškį, manevravo pro dienos kambario duris. 

Evansas pasisuko į Francį. | 

— Tavo skruostas sumuštas, — tarė jis. - Paprašyk seselės, kad 
apžiūrėtų. 

Tada jis irgi, pastūmęs duris, išėjo iš kambario, nė nežvilgtelė- 
Jęs į Liusi. Ji buvo įsitaisiusi prie durų ir tuo momentu įsmeigė į 
Francį deginantį, klausiantį žvilgsnį. 


Vėliau tą naktį savo mažame kambarėlyje, seselių praktikančių 
bendrabutyje, Liusi viena sėdėjo tamsoje, besistengdama išvysti 
savo tyrimo pažangą. Miegas jos neėmė, todėl buvo pasikėlusi 
lovoje, atrėmusi nugarą į sieną. Žvelgė ir stengėsi įžiūrėti pažįs- 
tamas formas ją supančioje erdvėje. Jos akys iš lėto prisitaikė 
prie tamsos, tačiau po minutėlės jau galėjo neklysdama įžvelgti 
rašomąjį stalą, mažąjį staliuką, kabyklą prie lovos ir lempą. Ji ir 
toliau susikaupusi žiūrėjo. Atpažino gumulą drabužių, kurį bet 
kaip buvo numetusi ant kietos medinės kėdės, kai parėjusi ruo- 
šėsi gulti. 

Pagalvojo, kad visa tai atspindėjo jos dabartinę veiklą. Buvo 
dalykų, kuriuos lyg ir atpažindavai, tačiau jie vis tiek likdavo 
užslėpti, iškreipti, uždengti tamsos, tvyrančios ligoninėje. Jai rei- 
kėjo rasti būdą atskleisti įkalčius, įtariamuosius ir prielaidas. Tik 
dar neįžvelgė kaip. 

Liusi atlošė galvą ir pamanė, kad pridarė ligoninėje daug ne- 
tvarkos. Tuo pat metu, nors nerado nieko konkretaus, į ką galė- 
tų bakstelėti pirštu, jautėsi labiau nei bet kada įsitikinusi, kad 
pavojingai priartėjo prie to, dėl ko ir atvyko į ligoninę. 

Pabandė įsivaizduoti vyriškį, kurį medžiojo, tačiau suprato, 
kad jis, kaip ir tamsūs pavidalai kambaryje, išliko neapibrėžtas 
ir miglotas. Ligoninės pasaulis tiesiog nepasiduoda lengvoms 
prielaidoms, pamanė Liusi. Ji prisiminė tuzinus sykių, kai sėdė- 
davo priešais įtariamąjį policijos tardymo kameroje ar vėliau teis- 

mo salėje. Pastebėdavo visas menkiausias detales: raukšleles ant 
vyro rankų, pasalūnišką žvilgsnį, galbūt manierą, kuria jis atloš- 
davo galvą - ir visa tai susidėliodavo į portretą žmogaus, vadina- 
mo kaltu ir piktadariu. Kai jie sėdėdavo priešais Liusi, tai visada 
būdavo taip akivaizdu, pamanė ji. Vyrai, kuriuos matydavo su- 
imtus ir apkaltintus, nešiodavo savo veiksmus lyg pigius kostiu- 
mus. Neklystamai. 

Toliau spoksodama į naktį, ji pasakė sau, kad privalo mąstyti 
kūrybiškiau. Ne taip tiesmukiškai. Subtiliau. Pasaulyje, iš kurio 
atėjo, ji retai abejodavo, susidūrusi akis į akį su kaltinamuoju. 
Šiame pasaulyje viskas atvirkščiai. Nėra nieko, vien abejonės. Vir- 
pėdama nuo šaltuko, tačiau ne tokio, kuris sklistų pro atvirą lan- 
gą, ji suvokė, kad, galimas dalykas, jau buvo akis į akį susidūrusi 
su medžiojamu žmogumi. Tačiau jis valdo situaciją. 

Pakėlė ranką prie veido ir palietė randą. Ją užpuolęs vyras 
buvo tiesiog anonimiškumo klišė. Jo veidą dengė megzta slidi- 
ninko kepuraitė, taigi ji tegalėjo matyti tamsias akis. Jis mūvėjo 
tamsias odines pirštines, vilkėjo džinsais ir niekuo neišsiskirian- 
čiu bluzonu su gobtuvu, tokiu, kokį gali nusipirkti kiekvienoje 
viršutinių drabužių parduotuvėje. Avėjo „Nike“ sportbačiais. Jis 
teištarė kelis žodžius šiurkščiu gomuriniu balsu, tyčiomis tam, 
kad nuslėptų bet kokį akcentą. Iš tiesų jam nė nereikėjo nieko 
sakyti, prisiminė ji. Už jį kalbėjo žvilgantis medžioklinis peilis, 
perrėžęs Liusi veidą. 

Tai buvo tai, apie ką ji įtemptai mąstė. Paskui, apsvarstydama 
įvykį, sustojo prie šios detalės ir paklausė savęs, ar tiesa, kad 
užpuolimo tikslas buvo ne tiek išprievartavimas, kiek jos veido 
subjaurojimas. 

Liusi atsilošė, porą sykių tyčia bumbtelėdama pakaušiu į sie- 
ną, lyg nestiprūs smūgiai galėtų atpalaiduoti kokią nors mintį, 
kuri dabar buvo prilipusi prie jos vaizduotės. Kartais ji mąsty- 
davo, kodėl atsitiko taip, kad visą jos gyvenimą pakeitė tas už- 
puolimas bendrabučio laiptinėje. Kiek laiko tai truko, paklausė 

savęs. Tris minutes? Penkias minutes, nuo pradžios iki pabai- 
gos, nuo pirmo siaubingo pojūčio, kai ją sugriebė, iki tolstančių 
jo žingsnių garso? 

Tikrai ne daugiau, pasakė ji sau. Tačiau nuo to momento vis- 
kas pasikeitė. 

Pirštų galiukais juto rumbuotą randą. Slenkant metams, jis 
susitraukė, beveik vėl susiliejo su oda. 

Klausė savęs, ar pajėgs vėl kada įsimylėti. Tuo ji abejojo. 

Paaiškinimas nebuvo toks paprastas, kaip kad polinkis nekęs- 
ti visų vyrų dėl to, ką padarė vienas. Ar nesugebėjimas įžvelgti 
skirtumo tarp tų vyrų, su kuriais susipažindavo, ir ano, ją nu- 
skriaudusio. Atrodo, tarsi dalis jos aptemo ir sustingo. Ji Žino- 
j0, kad ją užpuolęs vyras kurstė daugelį jos gyvenimo veiksmų ir 
10g kiekvieną kartą, kaltinamai rodydama į eilinį iš baimės pa- 
geltusį teisiamąjį, pasiųsdama jį į kalėjimą, iš pasaulio atsiriek- 
davo atpildo riekę. Tačiau abejojo, ar tuštuma joje kada nors 
bus pakankamai užpildyta. 

Jos mintys slystelėjo prie galvojimo apie Piterį Gaisrininką. 
Pernelyg panašus į mane, pamanė ji. "Tai ją nuliūdino, o suneri- 
musi neįvertino to, kad jie abu panašiai sužeisti ir tai būtų galėję 
juos sujungti. Vietoj to bandė įsivaizduoti Piterį izoliatoriaus kam- 
barėlyje. Tai buvo labiausiai panašus dalykas į kalėjimo vienutę, 
koks tik galėjo būti ligoninėje, o kai kuriais atvejais netgi dar 
blogiau. Kambarys egzistavo vieninteliu tikslu: sunaikinti visas 
išorines mintis, kurios galėtų įsiskverbti į paciento pasaulį. Pil- 
ko veltinio kamšalas dengė sienas. Lova buvo prikniedyta prie 
grindų. Vienintelis plonas čiužinys ir nušiurusi antklodė. Jokios 
pagalvės. Jokių batų raištelių. Jokio diržo. Tualetas, o jo bakely- 
je būdavo nedaug vandens, kad negalėtum nusiskandinti tokiu 
liūdnu būdu. Ji nežinojo, ar Piteriui apvilks tramdomuosius marš- 
kinius. Tai būtų procedūra, o ponui Blogiui patiktų, jog ši pro- 
cedūra būtų atlikta. Minutėlę ji stebėjosi, kaip Piteris išvis suge- 
bėdavo išlaikyti sveiką protą, nors viskas, kas jį supo, buvo be- 

protiška. Ji spėjo, kad prireikdavo nemenkos valios jėgos nuolai 
priminti sau, jog čia ne tavo vieta. 

Tai turėtų būti skausminga, pamanė. 

Suprato: tuo atžvilgiu jie dar panašesni. 

Liusi giliai įkvėpė ir pasakė sau, kad miegas gyvybiškai būti- 
nas. Ryt ryte ji privalėjo būti budri. Kažkas paskatino Francį 
susidurti su kresnuoju vyriškiu, ir nors nežinojo, kas tai buvo, 
tačiau įtarė, tai tiesiogiai susiję su tyrimu. Ji nusišypsojo. Fran- 
cis įrodė, jog padeda kur kas daugiau, nei ji galėjo įsivaizduoti. 

Užsimerkė, bandydama viena tamsa nuvyti kitą, ir staiga su- 
prato, kad girdi keistą garsą, pažįstamą, tačiau keliantį nerimą. 
Išsyk atsimerkė, suprasdama, tas garsas — tai minkšti žingsniai 
kilimu išklotu koridoriumi už jos durų. Ji ilgai, lėtai, su švilpesiu 
iškvėpė, o jos širdies ritmas paspartėjo. Tučtuojau perspėjo sa- 
ve, jog tai klaida, nes tokie žingsniai nebuvo neįprasti prakti- 
kančių bendrabutyje. Galų gale juk būdavo skirtingos pamai- 
nos. Buvo vietų, kur reikėdavo budėti dvidešimt keturias valan- 
das per parą, ir dėl to miego ritmas bendrabutyje būdavo visai 
netvarkingas. 

Tačiau įsiklausius pasirodė, kad žingsniai sustojo prie jos durų. 

Ji sustingo lovoje, tiesdama galvą silpno, savito garso kryptimi. 

Pasakė sau, kad suklydo, tačiau tada jai pasirodė, jog išgirdo 
tyliai pasukant durų rankeną. 

Liusi išsyk pasisuko į spintelę prie lovos ir, triukšmingai gra- 
binėdama, sugebėjo įjungti lempą. Šviesa užliejo kambarį, o ji 
porą sykių sumirksėjo, kol akys prisitaikė. Beveik tuo pačiu ju- 
desiu šoko iš guolio ir žengė per kambarį. Atsitrenkė į metalinę 
šiukšliadėžę, o ta garsiai nudardėjo grindimis. Durys buvo už- 
sklęstos. Liusi matė, kad skląstis nė nepajudėjęs iš savo vietos. 
Skubiai perėjusi per kambarį, prisispaudė prie kietų medinių du- 
rų ir priglaudė prie jų ausį. 

Neišgirdo nieko. 

Ji klausėsi, tikėdamasi išgirsti garsą. Bet ką, patvirtinančio, 

jog kas nors buvo už durų, spruko šalin, kad ji buvo viena arba 
kad nebuvo. 

Tyla sukaustė taip pat baisiai kaip ir sunerimti privertęs garsas. 

Ji laukė. 

Pasilenkusi į priekį, leido sekundėms eiti pro šalį. 

Minutę. Galbūt dvi. 

Pro atidarytą langą už savęs staiga išgirdo balsus, sklindančius 
iš apačios. Nuaidėjo juokas, prie jo prisidėjo kitas. 

Ji pasisuko vėl į duris. Ištiesė ranką, atšovė skląstį ir staigiu, 
greitu judesiu atidarė duris. 

Koridorius buvo tuščias. 

Ji žengė lauk ir pasižvalgė kairėn ir dešinėn. 

Buvo vienui viena. 

Liusi dar sykį giliai įkvėpė, leisdama į plaučius besiliejančiam 
orui nuraminti jos besidaužančią širdį. Ji papurtė galvą. Ti: visą 
laiką buvai viena, — tarė ji sau. Tiu pati leidi, kad dėtysi tokie 
dalykai. Ligoninė buvo nepažįstamų kraštutinumų vieta. Dėl to, 
jog buvo apsupta keisto elgesio bei psichikos ligų, Liusi pradėjo 
nervintis. Jei kas nors čia ir norėjo ją pagąsdinti, tai daug labiau 
turėtų bijoti jos. Ši bravūra ją padrąsino. 

Tada ji atsitraukė atgai į buvusį Trumpos Blondinės kamba- 
rį. Užsirakino duris ir, prieš guldama atgal į lovą, prirėmė du- 
ris medine kėde. Nekokia užtvara, bent jau ji abejojo, kad kė- 
dė būtų veiksminga. Tačiau pastatė ją taip, jog durims atsida- 
rius baldas parvirstų ant grindų. Ji dar paėmė metalinę šiukš- 
liadėžę ir padėjo ant viršaus, paskui prie laikinojo bokšto dar 
pridėjo savo lagaminėlį. Buvo įsitikinusi, kai visa tai virs ant 
grindų, sukelto triukšmo pakaks, kad ji išsyk pabustų, kad ir 
kaip giliai būtų įmigusi. 


Dvidešimt trečias skyrius 


Ar ten buvai tu? 

— Aš visada buvau. 

— Tu rizikavai, - ketindamas ginčytis, kietai tariau aš. — Juk 
galėjai viską padaryti nepastebėtas, bet nepadarei, o tai buvo klai- 
da. Pradžioje to nepastebėjau, bet pagaliau viską supratau. 

— Daug buvo dalykų, kurių tu nematei, Paukšteli. 

— Tavęs čia nėra, - lėtai pasakiau, mano žodžių tonui išduo- 
dant pasitikėjimo savimi trūkumą. - Tu tik prisiminimas. 

— Ne tik kad esu, - sušnypštė Angelas, - bet šiuo metu esu čia 
dėl tavęs. 

Aš pasisukiojau, tartum galėčiau pamatyti balsą, kuris nedavė 
nan ramybės. Bet jis buvo lyg šešėlis, skraidantis nuo vieno tamsaus 
kambario kampo iki kito, visada išsisukantis, todėl man nepasie- 
kiamas. Griebiau peleninę, prigrūstą nuorūkų ir sumaigytų cigarečių 
filtrų, ir iš visų jėgų sviedžiau į neaiškų pavidalą. Jo juokas sumišo 
su dūžtančio stiklo garsu, kai peleninė trenkėsi į sieną ir ištiško. Aš 
pasisukau dešinėn, paskui kairėn, bandydamas jį susekti, tačiau 
Angelas judėjo pernelyg greitai. Šaukiau jam, jog stovėtų vietoje, kad 
jo nebijau, kautųsi sąžiningai, o visa tai skambėjo kaip žaidimų 
aikštelėje žliumbiančio vaiko bandymai pasipriešinti peštukui. Kiek- 
vieną akimirką jaučiausi vis blogiau, sulig kiekviena sekunde da- 

riausi vis menkesnis, vis mažiau pajėgus apsiginti. Supykes griebiau 
medinę taburetę ir sviedžiau per kambarį. Ji trenkėsi į durų rėmą, 
atskėlė gabalą dažyto medžio, tada dunkstelėjo ant grindų. 

Kiekvieną sekundę jaučiausi vis labiau grimztantis į neviltį. Pla- 
čiai išplėtęs akis, dairiausi kambaryje Piterio, kuris galėtų padėti, 
bet jo čia nebuvo. Bandžiau įsivaizduoti Liusi, Didįjį Juoduką, 
Mažąjį Juoduką ar bet kurį kitą iš ligoninės, tikėdamasis iš savo 
atminties ištraukti ką nors, kas galėtų stovėti man prie šono ir 
padėti kovoje. 

Aš buvau vienas, o ta vienatvė, rodėsi, lyg šūvis į širdį. 

Minutėle maniau, kad aš jau žuvęs, tačiau tada, pro visą bu- 
vusios ir dar būsimos beprotystės rūką ir triukšmą, išgirdau gar- 
są, kuris atrodė neįprastas. Reiklus tuksenimas, kuris rodėsi, na, 
ne vietoje. Ne visai netinkamas, tačiau kažkoks kitoks. Man pri- 
reikė kelių minutėlių, kad susikaupčiau ir suprasčiau, kas tai. 
Kažkas beldė į duris. 

Angelas dar sykį stingdomai kvėptelėjo man į sprandą. 

Beldimas nenutilo. Jis vis garsėjo, lyg garsinamas radijas. 

Aš atsargiai artinausi prie garso šaltinio. 

— Kas ten? - paklausiau. Aš jau nebuvau visiškai tikras, jog 
garsai iš išorės pasaulio buvo nors kiek realesni negu gyvatiškas 
Angelo balsas ar netgi vienas iš atsitiktinių raminančių Piterio 
vizitų. Viskas lyg sriuboje sumišo į marmalą. 

— Francis Petrelis? 

— Kas ten? — pakartojau aš. 

— Čia ponas Kleinas iš Sveikatos centro. 

Vardas, atrodė, šiek tiek pažįstamas. Skambėjo kaip tolimas, 
tarsi priklausytų vaikystės atsiminimams, o ne dabartiniams įvy- 
kiams. Aš palenkiau galvą prie durų, bandydamas susieti balsą 
su veidu, ir mano atmintyje lėtai išryškėjo žmogaus bruožai. Lie- 
sas, praplikęs vyriškis storais akiniais ir truputį švepluojantis, ner- 
vingai trinantis smakrą artinantis vakarui, kai jau pavargdavo, 
arba tada, kai kuris nors iš jo pacientų nedarydavo pažangos. 

Nebuvau tikras, ar jis iš tiesų čia. Nebuvau tikras, ar tikrai jį 
girdžiu. Tačiau žinojau, jog kažkur iš tiesų egzistuoja ponas Klei- 
nas, kad mes daug sykių kalbėjomės jo pernelyg šviesiame, nv- 
gausiai apstatytame kabinete. Visgi buvo mažytė galimybė, kad 
čia iš tiesų Jis. 

— Ko norite? - paklausiau, vis dar stovėdamas prie durų. 

— Praleidai porą paskutinių terapijos seansų, tau paskirtų lan- 
kyti reguliariai. Mes dėl tavęs susirūpinome. 

— Praleidau sutartus seansus? 

— Taip. Be to, tau paskirti vaistai, ir reikia patikrinti jų poveikį 
tavo organizmui. Tikriausiai reikia išrašyti naujų receptų. Pra- 
šau, gal galėtum atidaryti duris? 

— Kodėl pas mane atėjote? 

— Jau sakiau, — tęsė ponas Kleinas. — Tau paskirta reguliariai 
lankytis klinikoje. Praleidai sutartus apsilankymus. Anksčiau nie- 
kada nepraleisdavai. Nė sykio nuo pat išrašymo iš Valstybinės 
Vakarų ligoninės. Žmonės susirūpinę. 

Aš papurčiau galvą. Išmaniau pakankamai, kad neatidary- 
čiau durų. 

— Man viskas gerai, - sumelavau. - Prašau palikti mane ramy- 
bėje. 

— Iš balso nepasakyčiau, jog tau viskas gerai, Franci. Atrodai 
įsitempęs. Girdėjau iš buto sklindančius šauksmus, kai lipau laip- 
tais. Skambėjo, tarsi čia vyktų muštynės. Ar su tavim bute dar 
kas nors yra? 

— Ne, - pasakiau. Tai nebuvo visiškai tiesa, tačiau ir ne visai 
melas. 

— Kodėl gi tau neatidarius durų, kad mes galėtume lengviau 
pasikalbėti? 

— Ne. 

— Franci, nėra ko bijoti. 

Tačiau iš tiesų tikrai buvo ko bijoti. 

— Palikite mane ramybėje. Man nereikia jūsų pagarbos. 

— Jei paliksiu ramybėje, ar pažadi pats ateiti į kliniką? 

— Kada? 

— Šiandien. Vėliausiai rytoj. 

— Galbūt. 

— Tai nekoks pažadas, Franci. 

— Aš pasistengsiu. 

— Man reikia, kad duotum žodį, jog ateisi į kliniką šiandien 
arba rytoj ir leisi atlikti visus tyrimus. 

— Arba kas bus? 

— Franci, - kantriai pasakė jis, —- negi iš tiesų reikia užduoti šį 
klausimą? 

Aš vėl palenkiau galvą prie durų ir trinktelėjau į jas kakta. Vie- 
ną sykį, paskui kitą, tarsi taip galėčiau išvaikyti mintis ir baimes. 

- Jūs išsiųsite mane atgal į ligoninę, —- atsargiai pasakiau. La- 
bai tyliai. 

— Ką? Negirdžiu, ką sakai. 

— Aš nenoriu grįžti atgal, - tesiau. - Nekenčiau tos vietos. Aš 
ten vos nenumiriau. Nenoriu grįžti į ligoninę. 

— Franci, ligoninė uždaryta. Ir tai tik į gera. Tau nereikės ten 
gyžti. Niekam nebereikia. 

— Aš tiesiog negaliu grįžti. 

— Franci, kodėl tau neatidarius durų? 

— Jūsų čia iš tikrųjų nėra, — pasakiau. - Jūs tik dar vienas 
sapnas. 

Ponas Kleinas sudvejojo, tada pasakė: 

— Franci, tavo seserys dėl tavęs jaudinasi. Daug žmonių dėl 
tavęs jaudinasi. Gal leistum nuvesti tave į kliniką? 

— Klinika netikra. 

— Tikra. Tu pats tai žinai. Juk buvai ten daug kartų. 

— Eikit šalin. 

— Tada pažadėk, kad ateisi ten pats. 

Aš giliai įkvėpiau. 

— Na gerai. Pažadu. 

— Pasakyk tai, - neatstojo ponas Kleinas. 

— Pažadu, kad ateisiu į kliniką. 

— Kada? 

— Šiandien. Arba rytoj. 

— Duodi žodį? 

— Taip. 

Jutau, kaip ponas Kleinas vėl abejoja už durų, tarsi svarstytų, 
tikėti manimi ar ne. Galų gale po minutėlės tylos jis tarė: 

— Na gerai. Aš tuo patikėsiu. Tačiau nenuvilk manęs, Franci. 

— Nenuvilsiu. 

— Jei nuvilsi, Franci, aš grįšiu. 

Tai man skambėjo kaip grasinimas. Aš giliai atsidusau. 

— Aš ateisiu, - ištariau. 

Klausiausi, kaip jo tolstantys žingsniai nuaidi koridoriumi. 

Gerai, pasakiau sau, ir nurepečkojau atgal prie prirašytos sie- 
nos. Išmečiau poną Kleiną iš atminties, kartu su alkiu, troškuliu, 
miegu ir visa kita, kas galėjo sutrukdyti mano pasakojimui. 


Buvo jau gerokai po vidurnakčio, o Francis jautėsi vienišas tarp 
kimaus kvėpavimo ir padriko knarkimo garsų, užtildžiusių Amers- 
to miegamąjį. Jis buvo toje drumstoje pusiau miego būsenoje, erd- 
vėje tarp budrumo ir sapnų, kurioje supantis pasaulis atrodė ne- 
ryškus, tarsi inkarai, jungiantys jį su realybe, būtų atsipalaidavę, o 
jis būtų blaškomas pirmyn ir atgal nematomų srovių ir potvynių. 

Rūpinosi dėl Piterio, kuris pono Blogio įsakymu buvo užra- 
kintas izoliatoriaus kambarėlyje su paminkštintomis sienomis. 
Šis, supančiotas tramdomaisiais marškiniais, turbūt grūmėsi su 
visokiomis baimėmis. Francis prisiminė savo paties praleistas 
valandas izoliatoriuje ir sudrebėjo. Surištas ir paliktas vienas jis 
buvo be galo išsigandęs. Spėjo, kad Piteriui taip pat baisu ir jis 
net negaus abejotino privalumo būti užmigdytas vaistais. Piteris 
daug sykių sakė Franciui, jog nebijo sėsti į kalėjimą, tačiau kaž- 
kodėl Francis manė, kad kalėjimo pasaulis, nors ir koks atšiau- 
rus, negali lygintis su Valstybinės Vakarų ligoninės izoliatoriu- 

mi. Izoliatoriaus vienutėse, rodėsi, kiekvieną sekundę praleidi 
su nenusakomo skausmo šmėklomis. 

Jis pamanė pats sau: gerai, kad mes visi išprotėję. Nes jeigu 
tokie nebūtume, tai labai greitai ši vieta išvarytų mus iš proto. 

Francis juto, kaip jį strėle perveria neviltis, nes tą sekundę 
suprato, kad Piterio tikrovės suvokimas vienu ar kitu būdu at- 
vers jam duris išeiti iš ligoninės. Tuo pat metu žinojo, kaip sun- 
ku jam pačiam būtų rasti pakankamai stiprią atramą slidų skalū- 
no uolos šlaitą primenančioje savo vaizduotėje. To reikėtų, jog 
įtikintų Gulptililį arba Evansą, ar ką nors kitą iš Valstybinės Va- 
karų ligoninės, kad jį išleistų. Netgi jei pradėtų informuoti Guip- 
tililį apie Liusi Džons ir jos tyrimo pažangą, kaip kad pageidavo 
daktaras, abejojo, ar tai atvestų prie kitokios lemties, nei dar 
daugiau naktų klausytis, kaip žmonės dejuoja kančiose, sapnuo- 
dami siaubingus košmarus. 

Jis buvo varginamas dalykų, atslenkančių kartu su miegu, grū- 
mėsi su viskuo, kas jį supo, kai pabusdavo. Taigi Francis užsi- 
merkė ir vijo šalin aplinkinius garsus, melsdamasis, kad iki ryto 
jam pavyktų išmiegoti porą ramių valandų, be jokių sapnų. 

Dešinėje, už kelių gultų, jis staiga išgirdo daužymo garsą, tar- 
si vienas iš pacientų raitytųsi ir sukiotųsi, ištiktas košmaro. Ne- 
atmerkė akių, lyg tai padėtų nuvyti ir kokio nors kito paciento 
sapnus sutrukdžiusią agoniją. 

Po minutėlės triukšmas nutyko, ir Francis dar stipriau suspau- 
dė vokus, murmėdamas pats sau, o galbūt klausydamasis balso, 
sakančio: Eik miegoti. 

Tačiau kitas jo išgirstas garsas buvo visai neįprastas. Džirgž- 
telėjimas. 

Paskui — šnypštimas. 

Tada vienu metu juto ir balsą, ir kaip staigiai ranka užspaudė 
Franciui akis. 

— Neatsimerk, Franci. Tiesiog klausyk, bet neatsimerk. 

Francis stipriai įkvėpė, greitai įtraukė labai karšto oro. Iš pra- 

džių instinktas skatino jį rėkti, tačiau jis susitvardė. Jo kūnas 
trūktelėjo, nes Francis pradėjo keltis, tačiau su didele jėga buvo 
nustumtas atgal ant pagalvės. Pakėlė ranką, norėdamas sugrieb- 
ti Angelo riešą, tačiau šiojo balsas jį sustabdė. 

— Nejudėk, Franci. Neatmerk akių, kol tau neliepsiu. Aš Ži- 
nau, kad nemiegi. Žinau, jog girdi kiekvieną mano žodį, taigi 
lauk, kol tau paliepsiu. 

Francis pastiro lovoje. Už akis dengiančios tamsos juto virš jo 
stovintį žmogų. Niūksantis siaubas ir tamsa. 

— Tu žinai, kas čia, ar ne, Franci? 

Šis lėtai linktelėjo. 

— Franci, jei pajudėsi, mirsi. Jei atsimerksi, mirsi. Jei paban- 
dysi surikti, mirsi. Supranti mūsų šios nakties nekalto pokalbio 
taisykles? 

Angelo balsas buvo Žemas, vos garsesnis už šnabždesį, tačiau 
daužė Francį lyg kumščiai. Jis nedrįso nė krustelėti, nors vidaus 
balsai rėkė bėgti ir slėptis. Kai jis taip gulėjo lovoje, blaškomas 
vidinio nerimo ir abejonių, plaštaka, dengusi jo akis, staiga atsi- 
traukė, tačiau ją pakeitė kai kas daug baisesnio. 

— Ar jauti, Franci? — paklausė Angelas. 

Jis jautė prie skruosto kažką šalta. Prispaustas buvo plokš- 
čias ir ledinis. Francis nejudėjo. 

— Ar žinai, kas čia, Franci? 

— Ašmenys, — atsakydamas sušnabždėjo Francis. 

Minutėlę Angelas dvejojo, paskui žemu, baisiu balsu tęsė: 

— "Tu juk Žinai apie šitą peilį, Franci? 

Jis vėl linktelėjo, nors iš tiesų ne visai suprato klausimą. 

— Ką žinai apie jį, Franci? 
peilio ašmenys toliau spaudžiami prie veido, ir nedrįso nė trupučio 
pasisukti, nes bijojo, jog tai išsyk perrėš odą. Jis neatmerkė akių, 
tačiau stengėsi pajusti, kokio dydžio figūra stovi prie jo lovos. 

— Aš žinau, kad jis aštrus, — silpnai tarė Francis. 

— "Tačiau koks aštrus? 

Francis nepajėgė išspausti atsakymo iš mirtinai perdžiūvusios 
gerklės. Jis tik tyliai suvaitojo. 

— Leisk man atsakyti į mano paties užduotą klausimą, — tarė 
Angelas vis dar ne ką garsiau už šnabždesį, tačiau jo balso aidas 
atsimušė Francio viduje smarkiau nei riksmas. - Jis labai labai 
aštrus. Tarsi skustuvo ašmenys. Taigi, jei bent truputėlį pajudė- 
si, bus perpjautas tavo veidas. Jis dar ir stiprus, Franci, pakan- 
kamai stiprus, kad lengvai perrėžtų odą, kūną ir netgi kaulą. 
Tačiau tau tai ne naujiena, ar ne, Franci, nes jau Žinai kelias 
vietas, kur buvo šis peilis? 

— Taip... - sukrenkštė Francis. 

— Kaip manai, ar Trumpa Blondinė suprato, ką reiškia šis pei- 
lis, smingantis jai į gerklę? 

Francis nežinojo, ką Angelas tuo nori pasakyti, taigi tylėjo. 

Nuvinguriavo tylus, slidus juokas. 

— Pagalvok apie šį klausimą, Franci. Norėčiau išgirsti atsakymą. 

Francis neatmerkė suspaustų vokų. Minutėlę jis tikėjosi, kad 
tas balsas tebuvo naktinis košmaras ir visa tai iš tiesų nevyko, 
tačiau, jam to geidžiant, peilis vis smarkiau buvo spaudžiamas 
prie skruosto. Haliucinacijų pilname pasaulyje šie ašmenys bu- 
vo tikri ir aštrūs. 

— Nežinau, - iškosėjo Francis. 

— Nepakankamai naudojiesi vaizduote, Franci. Čia ji yra viskas, 
ką turime, argi ne? Vaizduotė. Ji gali vesti mus nepakartojamais, 
pavojingais takais, priversti mus pasielgti piktai ir žudikiškai, ta- 
čiau tai vienintelis dalykas, kuris iš tiesų priklauso mums, ar ne? 

Francis pamanė, jog tai tiesa. Jis būtų linktelėjęs, tačiau bijojo, 
kad bet koks judesys įrėš veide randą, kaip Liusi. Taigi gulėjo toks 
pastėręs ir ramus, koks tik begalėjo, vos kvėpuodamas, kovoda- 
mas su raumenimis, kurie norėjo trūkčioti iš siaubo. 

— Taip, — sušnibždėjo vos judindamas lūpas. 

— Ar pajėgi suvokti, kokia mano vaizduotė, Franci'? 

Vietoj žodžių, kuriuos jis pabandė ištarti, vėl tepasigirdo gcrp?- 
džiantys garsai. 

— Taigi, ką suprato Trumpa Blondinė, Franci? Ar ji juto tik 
skausmą? O gal kažką gilesnio ir daug baisesnio? Ar ji susiejo Lą 
jausmą, kai peilis perrėžė jos kūną, su besiliejančiu krauju. Ar ji 
viską suprato, ar suvokė, kad tai jos pačios gyvybė gęsta, o bejė- 
piškumas toks apgailėtinas? 

— Nežinau, - išspaudė Francis. 

— O kaipgi tu, Franci? Ar jauti, kaip arti mirties esi? 

Francis nepajėgė atsakyti. Už užmerktų akių jis tematė rau- 
doną siaubo uždangą. 

— Ar jauti, kaip tavo gyvybė kabo ant plonyčio plauko, Franci? 

Jis žinojo, kad į šitą klausimą nė nereikėjo garsiai atsakyti. 

— Ar supranti, jog aš galiu atimti tau gyvybę nors ir šią sekun- 
(lę, Franci? 

— "Taip, - ištarė jis, nors nė nežinojo, kur rado jėgų ištarti Šį 
vieną Žodį. 

— Ar supranti, galiu atimti tau gyvybę per dešimt sekundžių? 
() gal trisdešimt sekundžių ar netgi visą minutę. Priklauso nuo 
lo, kiek norėsiu pasimėgauti tuo momentu. O gal šiąnakt dar ne 
laikas. Gal rytojus labiau tiks mano planams. Arba kita savaitė. 
Arba kiti metai. Kada tik panorėsiu, Franci. Tu esi čia, šioje 
lovoje, šioje ligoninėje kiekvieną naktį ir niekada nežinosi, kada 
aš galiu grįžti, argi ne? Galbūt man reikėtų dabar tai padaryti, 
sutaupyti šiek tiek vargelio... 

Peilio plokštuma buvo pasukta, ir vieną sekundę Francio odą 
palietė aštrūs ašmenys, paskui plokštuma grįžo į pradinę padėtį. 

— Tavo gyvybė priklauso man, — tęsė Angelas. - Galiu atimti 
|1, kada tik panorėsiu. 

— Ko tu nori? — paklausė Francis. Jis juto, kaip po smarkiai 
užmerktais vokais kaupiasi ašaros, o baimė pagaliau prasiveržė 
ir jo rankos bei kojos ėmė spazmuoti iš siaubo. 

— Ko aš noriu? — vyriškis nusijuokė, šnypšdamas ne ką garsiau 

už šnabždesį. — Šiąnakt jau gavau, ko noriu, ir esu dar arčiau 
visko, ko tik noriu. Daug arčiau. 

Francis jautė, kaip Angelas palenkia veidą prie jo taip arti, jog 
abiejų vyrų lūpos tėra per porą colių vienos nuo kitų, lyg įsimy- 
lėjėlių. 

— Aš arti visko, kas man svarbu, Franci. Taip arti, kad aš lyg 
tave sekantis šešėlis. Aš tarsi kvapas, įsigeriantis į tave, kurį te- 
gali užuosti šuva. Aš lyg atsakymas į mįslę, kuri truputį per daug 
sudėtinga, kad tokie kaip tu apskritai ją suprastų. 

— Ką nori, jog padaryčiau? — Francis jau beveik maldavo. Ro- 
dėsi, jis norėtų gauti kažkokią užduotį ar darbą, tai, kas galėtų 
išvaduoti nuo Angelo buvimo. 

— Nieko, Franci. Išskyrus tai, kad atsimintum mūsų mažą 
pokalbį, užsiimdamas savo kasdieniais reikalais, - atsakė An- 
gelas. 

Minutėlę stojo tyla, paskui jis tęsė: 

— (Gali suskaičiuoti iki dešimt ir tada atsimerkti, Franci. Prisi- 
mink, ką tau sakiau. Beje, - Angelas, rodos, buvo džiugus ir 
siaubingas tuo pat metu, - aš dar palikau dovanėlę tavo draugui 
Gaisrininkui ir tai kalei prokurorei. 

— Ką? 

Angelas prikišo veidą dar arčiau prie Francio, taip, kad netgi 
oda juto jo kvėpavimą. 

— Aš mėgstu palikti žinią. Kartais ji būna tai, ką pasiimu. Ta- 
čiau šį kartą ji tai, ką palieku. 

Po šių žodžių spaudimas prie jo skruosto staiga dingo, ir 
Francis pajuto, kaip vyriškis pasitraukė nuo lovos šono. Francis 
sulaikęs kvapą pradėjo skaičiuoti. Lėtai, nuo vieno iki dešim- 
ties, kol atmerkė akis. 

Dar kelias sekundes truko, kol jo akys prisitaikė prie tamsos, 
tačiau po to jis išsyk pakėlė galvą ir pažvelgė miegamojo durų. 
link. Vieną sekundę Angelas buvo apibrėžto pavidalo, švytintis. 
Jis buvo atsisukęs, žiūrėjo į Francį, tačiau šis negalėjo įžiūrėti 

jokių jo bruožų, išskyrus porą akių. Jos, rodės, skleidė švytinčią 
baltą aurą, supančią jį lyg kokia kito pasaulio šviesa. Tada regi- 
nys išnyko, durys slopiai, dusliai bumbtelėdamos užsitrenkė, pas- 
kui ėjo su niekuo nesupainiojamas rakinamos spynos garsas. Fran- 
ciui atrodė, kad ta spyna užrakina visas viltis ir galimybes. Jis 
sudrebėjo, nesuvaldomai tirtėjo visu kūnu, tarsi būtų panardin- 
tas į ledinį vandenį ir jau ištiktas hipotermijos. Gulėjo savo 10- 
voje, nirdamas pro baimės ir nerimo tamsą, įsikūrusią jame, lyg 
infekcija, nekliudomai plintanti kūnu. Jis klausė savęs, ar pajėgs 
pajudėti, kai kambarį nušvies ryto šviesa. Vidaus balsai tylėjo, 
tarsi ir jie bijotų, jog Francis balansuoja ant neaprėpiamos bai- 
mės uolos krašto, o jeigu staiga paslys ir nukris, niekada nebe- 
galės išlipti. 

Francis gulėjo tyliai, nemiegodamas, nejudėdamas visą naktį. 

Kvėpavo negiliai, plaučiai spazmavo. Jautė, kaip trūkčioja 
pirštai. 

Jis nieko nedarė, tik klausėsi aplinkinių garsų ir savo širdies 
plakimo. Kai išaušo rytas, nebebuvo tikras, kad galės priversti 
pajudėti savo galūnes. Netgi nežinojo, ar jam pavyks patraukti 
akis nuo miegamojo lubų vieno taško, į kurį spoksojo lyg prira- 
kintas. Ten matė tiktai siaubą, apsilankiusį naktį prie lovos. Jis 
juto, kaip galvoje blaškosi emocijos, be tvarkos trankydamosi į 
nevaldomos. Jis jau nebuvo tikras, kad galėtų jas suvaldyti ir 
susigrąžinti bet kokį tikrovės suvokimą. Sekundėlę pamanė, jog 
gal iš tiesų šiąnakt numirė, Angelas tikrai perpjovė gerklę kaip 
"Trumpai Blondinei. Galbūt viskas, ką jis dabar manė ir girdėjo, 
buvo tiktai sapnas, užsilikęs paskutinių sekundžių sąmonės dvelk- 
telėjimas, o pasaulis aplink jį iš tiesų buvo visiškai tamsus, jį ir 
toliau laikė apglėbusi naktis, jo kraujas tolygiai liejosi lauk, sulig 
kiekvienu širdies dūžiu. 

— Nagi, vaikinai, - išgirdo jis prie durų. - Laikas keltis ir veikti. 
Pusryčiai laukia. 

Tai buvo Didysis Juodukas, kaip visada, sveikinantis miega- 
mojo gyventojus. 

Aplink jį žmonės niurzgėjo, keldamiesi iš miego, palikdami 
už savęs visus neramius sapnus ir kamuojančius naktinius koš- 
marus. Visi nežinojo, kad tarp jų naktį vaikščiojo tikras, kvė- 
puojantis košmaras. 

Francis ir toliau gulėjo pastiręs, lyg priklijuotas prie gulto. Jo 
galūnės atsisakė paklusti. 

Keli vyrai žvilgtelėjo į jį, šlepsėdami pro šalį. 

Jis išgirdo Napoleoną sakant: 

— Nagi, Paukšteli, einam pusryčiauti... — tačiau apvaliojo vyru- 
ko balsas nutyko, nes šis turbūt pamatė Francio veido išraišką. 

— Franci? — išgirdo jis, bet neatsiliepė. —- Paukšteli, ar viskas 
gerai? 

Jis vėl pabandė įveikti save. Viduje sukilo balsai. Jie prašė, jie 
meilikavo, jie vis reikalavo ir vis reikalavo: Kelkis, Franci! Nagi, 
Franci! Stokis! Nuleisk kojas ant grindų ir kelkis! Prašau, Franci, 
prašau, kelkis! 

Jis nežinojo, ar turi tam jėgų. Nežinojo, ar kada nors išvis 
beturės tam jėgų. 

— Paukšteli? Kas nutiko? — jis girdėjo, kad Napoleono balsas 
susijaudinęs, beveik gailus. 

Neatsiliepė, tik toliau spoksojo į lubas, vis labiau įtikėdamas, 
kad miršta. O gal jis buvo miręs, ir kiekvienas girdimas žodis 
tebuvo paskiausi gyvųjų pasaulio aidai, palydintys jo paskuti- 
nius širdies dūžius. 

— Pone Mūuzi! Ateikite šen! Mums reikia pagalbos! — staiga 
pasirodė, kad Napoleonas tuoj apsiverks. 

Francis jautė, kaip sukdamasis lekia dviem skirtingomis kryp- 
timis. Viena, rodėsi, traukia žemyn, kita vertė jį sklęsti aukštyn. 
Jos grūmėsi vaikino viduje. 

Didysis Juodukas prasibrovė iki jo. Francis girdėjo, jog lie- 
piama likusiems Amersto miegamojo gyventojams eiti į korido- 

rių. Jis pasilenkė prie nejudraus Francio pavidalo, įdėmiai žvvlp 
damas jaunuoliui į akis, greitakalbe murmėdamas keiksmus. 

— Nagi, po šimts velnių, Franci, kelkis! Kas nutiko? 

— Padėkite jam... - maldavo Napoleonas. 

— Stengiuosi, — atsakė Didysis Juodukas. — Franci, pasakyk, 
kas negerai? 

Jis garsiai suplojo rankomis priešais Francio veidą, stengda- 
masis išgauti kokią nors reakciją. Sugriebė Francį už peties ir 
smarkiai papurtė, tačiau tasai ir toliau sustingęs gulėjo guolyje. 

Francis manė nebeturįis daugiau žodžių. Jis abejojo savo ge- 
bėjimu kalbėti. Jo viduje viskas apsiblausė ir sustingo, lyg tven- 
kinį aptraukiantis ledas. 

Susimaišę vidaus balsai padvigubino komandų skaičių, prašy- 
dami, ragindami jį atsakyti. 

Vienintelė mintis, prasiskverbusi pro Francio baimę, buvo ta, 
kad jeigu jis nesujudės, tai tikrai numirs. Tada košmaras taptų 
tiesa. Rodės, du dalykai susimaišė. Taip, kaip daugiau nebesi- 
skyrė naktis ir diena, nebebuvo ir skirtumo tarp sapno ir pabu- 
dimo. Jis vėl susvyravo ant sąmonės krašto. Dalis jo ragino vis- 
ką užverti, atsitraukti, rasti saugumą atsisakius gyventi, o kita 
dalis maldavo žengti į šalį nuo viliojančio tuščio, negyvo pasau- 
lio, kuris netikėtai ėmė kviesti lyg sirenos daina. 

Nemirk, Franci! 

Iš pradžių jis manė, kad tai kalba vienas iš įprastų balsų. 'Ia- 
da, tą rizikingą sekundę, suprato, kad tai jis pats. 

Taigi, sukaupdamas visus jėgų likučius, Francis iškrankė Žžo- 
džius, kuriuos dar prieš sekundę manė amžinai dingus iš jo pa- 
saulio. 

— Jis čia buvo... - išspaudė Francis, lyg paskutinį mirštančiojo 
atodūsį, tačiau jo paties balso garsas, priešingai, atgaivino jį. 

— Kas? — paklausė Didysis Juodukas. 

— Angelas. Jis su manim kalbėjo. 

Sanitaras loštelėjo atgal, po to pasilenkė į priekį. 

— Ar jis tave sužeidė? 

— Ne. Taip. Nesu tuo tikras, — tarė Francis. Kiekvienas žodis 
po truputį jį stiprino. Jis jautėsi kaip žmogus, kuriam staiga at- 
slūgo karštinė. 

— Ar gali atsistoti? — paklausė Didysis Juodukas. 

— Pasistengsiu, — atsakė Francis. Didžiajam Juodukui jį prilai- 
kant, o Napoleonui išskėtus rankas, tarsi galėtų sulaikyti jį, jeigu 
grius, Francis pakilo ir iškišo kojas pro lovos kraštą. Sekundėlę 
apsvaigo, kai kraujas iš galvos suplūdo žemyn. Paskui atsistojo. 

— Gerai, - sušnabždėjo Didysis Juodukas. — Tu turbūt kaip 
reikiant išsigandai. 

Francis neatsakė. Tai buvo akivaizdu. 

— Ar susitvarkysi, Paukšteli'? 

— Tikiuosi. 

— Niekam nesakykime, gerai? Pakalbėk su panele Džons ir 
Piteriu, kai jis išeis iš izoliatoriaus. 

Francis linktelėjo. Vis dar drebėjo. Didysis juodaodis sanita- 
ras suprato, kaip arti Francis buvo prie to, kad niekada nebepa- 
kiltų iš lovos. Arba prie kritimo į tuštumą, kurioje gyveno pa- 
cientai katos, žvelgiantys į tik jiems egzistuojantį pasaulį. Jis Žen- 
gė netvirtą žingsnį į priekį, paskui dar vieną ir pajuto, kaip jo 
kūnu vėl teka kraujas, o dar didesnio pamišimo negu dabartinis 
grėsmė atsitraukia. Jis jautė dirbančius savo raumenis ir širdį. 
Jo balsai džiaugsmingai jį pasveikino, paskui nutilo, lyg džiaug- 
damiesi kiekvienu Francio judesiu. 

Lėtai iškvėpė, tarsi žmogus, kuris ką tik vos išvengė susidūri- 
mo su krintančiu uolos gabalu. Tada nusišypsojo, po truputį at- 
gaudamas pažįstamą išraišką. 

— Tvarkelė, - pasakė Napoleonui Francis ir vis dar prisilaikė 
nusitvėręs už masyvaus Didžiojo Juoduko dilbio. - Manau, kad 
man praverstų ką nors suvalgyti. 

Abudu vyriškiai linktelėjo ir žengė žingsnį į priekį, išskyrus 
Napoleoną, šis dvejojo. 

— Kas ten? — netikėtai paklausė jis. 

Francis ir Didysis Juodukas apsisuko, sekdami Napolcono 
žvilgsnį. 

Jie abu tuo pat metu pamatė tą patį. Dar vienas Žmogus lų 
rytą nepakilo iš lovos. Napoleonui atkreipus visų dėmesį į Fran- 
cį, jis liko nepastebėtas. Žmogus gulėjo nejudėdamas, lyg befor- 
mis gumulas ant plieninio gulto. 

— Kas per velniava... — ištarė didysis sanitaras, susinervinęs 
labiau nei bet kada. 

Francis žengė kelis žingsnius į priekį ir pamatė, kas ten guli. 

— Ei! - pašaukė Didysis Juodukas, tačiau atsakymo nesulaukė. 

Francis giliai įkvėpė ir per miegamąjį pasileido prie nejudan- 
čio žmogaus, laviruodamas tarp sugrūstų lovų. 

Ten buvo Šokėjas. Senyvasis vyras, tik prieš dieną perkeltas į 
Amerstą. Protiškai atsilikusio vyriškio kaimynas. 

Francis pažvelgė žemyn ir pamatė, kad vyriškio galūnės neju- 
da ir sustingusios. Daugiau nebus jokių sklandžių, grakščių ju- 
desių, klausantis muzikos, kurią tik jis pats galėjo girdėti, pama- 
nė Francis. 

Šokėjo veidas buvo visiškai suakmenėjęs, atrodė beveik kaip 
porcelianas. Oda balta, tarsi jis būtų nugrimuotas prieš einant į 
sceną. Akys plačiai atvertos, burna taip pat. Jis atrodė nuste- 
bęs, gal netgi šokiruotas, ar dar daugiau, galbūt paklaiko iš siau- 
bo, pamatęs mirtį, kuri tą naktį atėjo pas jį. 


Dvidešimt ketvirtas skyrius 


Piteris Gaisrininkas sukryžiavęs kojas sėdėjo ant plieninio gulto 
izoliatoriaus vienutėje lyg jaunas ir nekantrus Buda, su įkarščiu 
laukiantis nušvitimo. Praėjusią naktį jis mažai miegojo, nors kam- 
šalas ant sienų ir lubų slopino didžiąją dalį pastato garsų, išskyrus 
vieną kitą ausį rėžiantį riksmą ar pasiklydusį piktą šūksnį. Jie at- 
sklisdavo iš kitų kambarių, panašių į šį, kuriame Piteris buvo įka- 
lintas. Šie atsitiktiniai riksmai jam reiškė tiek pat, kiek gyvūnų 
balsai, aidintys miške sutemus; juose nebuvo girdėti jokios logi- 
kos ar tikslo, išskyrus juos išleidusiam padarui. Ilgos nakties vi- 
duryje Piteris klausė savęs, ar girdimi riksmai iš tiesų sklinia da- 
bar, ar labiau tikėtina, kad tai seniai mirusių pacientų balsai. Gal- 
būt šie, tarsi radijo bangos, paleistos į kosmosą, buvo pasmerkti 
amžinai sklisti tamsoje, niekada nesustodami, niekada nenutrūk- 
dami ir nerasdami namų. Jis jautėsi lankomas vaiduoklių. 

Kai dienos šviesa lyg dvejodama įslinko į vienutę pro mažą 
stebėjimo angą duryse, Piteris svarstė keblią padėtį, kurioje at- 
sidūrė. Jis nė neabejojo, kad kardinolo pasiūlymas buvo nuošir- 
dus, nors galbūt tai ne visai tinkamas Žodis, nes nuoširdumas 
turėjo mažai ką bendro su šia situacija. Pasiūlymu paprasčiau- 
siai reikalavo, kad Piteris dingtų. Nusišalintų nuo visų painių 
savo gyvenimo aspektų ir dingtų į visai naują aplinką. Vienintelė 

vieta, kur toliau gyvuotų jo namai, šeima, praeitis, būtų jo prisi- 
minimai. Jei priimtų pasiūlymą, sugrįžimo atgal nebūtų. Kas jis 
buvo, ką padarė bei kodėl — viskas išgaruotų iš kolektyvinės Bos- 
tono arkivyskupijos sąmonės ir būtų pakeista kažkuo nauju ir 
žvilgančiu, su švytinčiais bokštais, siekiančiais dangų. Savo pa- 
ties šeimai jis taptų broliu, mirusiu neaiškiomis aplinkybėmis, 
ar dėde, kuris kažkur išvyko ir niekada nebesugrįžo. Metams 
bėgant, jo šeima patikėtų bet kokiu mitu, kurį padėtų sukurti 
Bažnyčia, ir Piterio paveikslas amžiams subyrėtų. 

Jis apsvarstė savo alternatyvas: kalėjimas, „MCI Bridžvote- 
ris“*, didžiulė sargyba, užraktai ir mušimai. Ko gero, taip bus 
visą likusį jo gyvenimą. Juk didžiulis arkivyskupijos svoris, ku- 
ris šiuo metu slėgė prokurorus, kad tie leistų Piteriui dingti įsitrau- 
kus į programą Oregone, pasisuktų kita linkme ir prispaustų, 
jeigu jis atmes planą. Žinojo, jog kitokių pasiūlymų nebus. 

Piteris išgirdo su niekuo nesupainiojamą uždaromų kalėjimo 
durų žlegėjimą ir užsitrenkiančių hidraulinių spynų šnypštimą. 
Tai privertė jį nusišypsoti, nes pamanė, kad dar nėra buvęs labai 
arti tokių haliucinacijų, kokias patirdavo jo draugas Paukštelis, 
tačiau šita buvo vien tik jo paties. 

Minutėlę jis prisiminė vargšą Stypeną, pilną baimės ir iliuzijų, 
netenkantį to mažo gyvenimo likučio, kurį jam dar suteikė ligo- 
ninė. Matė jį atsisukantį ir prašantį Piterio bei Francio jam pa- 
dėti. Tą sekundę norėjo, jog Liusi būtų girdėjusi tuos šauksmus. 
Jam rodėsi, kad visą gyvenimą Žmonės šaukėsi jo pagalbos, ir 
kiekvieną sykį, kai bandydavo jiems padėti, nors ir su gerais ke- 
tinimais, visada atsitikdavo kas nors bloga. 

Piteris išgirdo kažkokius garsus koridoriuje už užsklęstų 1z0- 
liatoriaus vienutės durų. Pasigirdo dunksėjimas, kai durys buvo 
atidarytos, paskui vėl užtrenktos. 


* Masačiusetso pataisos įstaiga „Bridžvoteris“ (Massachusetts Correctio- 
nal Institution „Bridgewater“), skirta gydyti pavojingiems vyriškosios ly- 
ties asmenims, turintiems psichikos negalią. 

Jis negalėjo atstumti kardinolo pasiūlymo. Tačiau negalėjo ir 
palikti Francio bei Liusi vienų kovoti su Angelu. 

Suprato, kad kaip begalėdamas turi paspartinti tyrimą, atlikti 
taip greitai, kaip tik įmanoma. Laikas daugiau nebebuvo jo są- 
jungininkas. 

Piteris pažvelgė į užrakintas duris, tarsi tikėtųsi, jog tą pačią 
sekundę jas kas nors atidarys. Tačiau nebuvo nė garselio, netgi 
iš nenustygstančio koridoriaus už durų. Jis toliau sėdėjo, ban- 
dydamas savo kantrybę, manydamas, jog situacija, kurioje atsi- 
dūrė, truputį panaši į visą jo gyvenimą. Kur tik jis būdavo, atro- 
dė, kad visur jam kelią pastodavo užrakintos durys, neleidžian- 
čios laisvai keliauti. 

Taigi jis laukė, kol kas nors pas jį ateis. Krito vis giliau į prieš- 
taravimų tarpeklį, nežinodamas, ar pajėgs Iš jo išlipti. 


— Nematau jokių akivaizdžių nusikaltimo žymių, - šaltai, be- 
veik formaliai pasakė medicinos direktorius. 

Daktaras Gulptililis stovėjo šalia porceliano spalvos Šokėjo 
kūno, sustingdyto mirties. Jo pašonėje buvo ponas Blogis ir iš 
kitų pastatų atėję du psichiatrai bei psichologas. Vienas iš vyriš- 
kių, suprato Francis, ėjo ir ligoninės patologo pareigas. Jis buvo 
palinkęs prie Šokėjo, atidžiai jį tyrinėjo. Šis gydytojas buvo aukš- 
tas ir laibas, su vanago nosimi ir storais akiniais. Turėjo nervin- 
gą įprotį atsikrenkšti prieš sakydamas ką nors ir linguoti galvą 
aukštyn žemyn, nesvarbu, sutiktų su tuo, kas sakoma, ar prieš- 
tarautų. Nuo to jo truputį susivėlusių juodų plaukų kupeta šok- 
čiodavo. Jis laikė segtuvą su anketa ir, kalbant Gerk piliulei, 
kartkartėmis trumpai ir skubiai ką nors joje brūkštelėdavo. 

— Jokių mušimo ženklų, - kalbėjo Gulptililis. — Jokių išorinių 
traumos žymių. Nesimato nė vienos žaizdos. 

— Staigus širdies sustojimas, —- vanaganosis tarė daktarui, greitai 
linksėdamas galva. - Matau iš jo įrašų, kad paskutinius keletą 
mėnesių buvo gydomas nuo širdies ligų. 

Liusi Džons stoviniavo tiesiai už daktarų. 

— Pažiūrėkite į jo rankas, - netikėtai ištarė ji. - Nagai atplyšę 
ir kruvini. Tai gali būti gynimosi žaizdos. 

Visi daktarai pasisuko į ją, tačiau atsakyti apsiėmė ponas Blogis: 

— Jis vakar įsivėlė į peštynes, kaip jūs pati gerai žinote. Iš 
tiesų tik atsitiktinis praeivis, kuris buvo įtrauktas, kai į jį atsi- 
trenkė du vyriškiai. Savo noru jis tikrai nebūtų mušęsis, tačiau 
gynėsi, norėdamas ištrūkti iš grumtynių. Aš įtariu, kad jo nagai 
sužaloti dėl šios priežasties. 

— Tikriausiai pasakytumėte tą patį apie įbrėžimus ant dilbių? 

— Taip. 

— O ką pasakytumėt apie tai, kad paklodė ir apklotas susiraiz- 
gę aplink jo kojas? 

— Širdies smūgis gali būti labai greitas ir labai skausmingas, o 
jis turbūt minutėlę blaškėsi, kol buvo įveiktas. 

Visi daktarai pritardami sumurmėjo. Gerk piliulė pasisuko į 
Liusi. 

— Panele Džons, - tarė jis, kalbėdamas kantriai ir lėtai. Tai tik 
pabrėžė, jog iš tiesų jis mažai turi kantrybės. - Mirtis, deja, nėra 
neįprasta ligoninėje. Šis nelaimingasis džentelmenas buvo jau 
pagyvenęs, daug metų praleidęs čia. Praeityje jau buvo patyręs 
vieną širdies smūgį. Aš beveik neabejoju, kad emocinis stresas 
patirtas dėl persikraustymo iš Viljamso į Amerstą šiomis dieno- 
mis, muštynių, į kurias jis buvo įtrauktas ne dėl savo kaltės, ir 
sekinančio stiprių vaistų poveikio, trunkančio daugelį metų. Vi- 
są tai susiliejo į visumą ir dar labiau susilpnino jo širdies ir krau- 
jagyslių sistemą. Pati normaliausia ir tikrai niekuo neišsiskirian- 
ti mirtis Valstybinėje Vakarų ligoninėje. Dėkoju už jūsų paste- 
bėjimą... — kalbėjo jis, o prieš tęsdamas stabtelėjo tarsi pade- 
monstruoti, kad iš tiesų jis nė neketino jai už ką nors dėkoti, — 
„tačiau argi jūs neieškote kai ko, kas naudojasi peiliu ir kažko- 
dėl lyg atlikdamas ritualą sužaloja savo aukų rankas? Jis, kiek 
jūs žinote, apsiriboja tuo, kad puola tik jaunas moteris. 

— Taip, - atsakė Liusi. - Jūs teisus. 

— Taigi ši mirtis, rodos, neįeina į jus dominantį šabloną? 

— Jūs ir vėl teisus, daktare. 

— Tuomet prašyčiau leisti mums tvarkytis su šia mirtimi įpras- 
tu būdu. 

— Jūs nekviesite pareigūnų iš kitur? 

Guiptililis atsiduso, tačiau tai ir vėl nenuslėpė jo susierzinimo. 

— Kai operacijos metu miršta pacientas, argi neurochirurgas 
skambina policijai? Ši situacija analogiška, panele Džons. Mes 
nusiunčiame ataskaitą valstybei. Mes aptariame mirtį personalo 
posėdyje. Susisiekiame su giminėmis, jei tokių būna paminėta 
byloje. Kai kuriais atvejais, kai iškyla rimtų abejonių, siunčiame 
kūną skrodimui. Kitais atvejais to nedarome. Dažnai būna, pa- 
nele Džons, kad ši ligoninė - vieninteliai namai ir vienintelė šei- 
ma, kurią turi kai kurie nelaimingi pacientai. Taigi mūsų pareiga 
yra palydėti mirusiuosius tiesiai į kapą. 

Jis gūžtelėjo pečiais, tačiau ir šį sykį judesys, turėjęs reikšti 
abejingumą ir nerūpestingumą, slėpė tai, ką Liusi Džons manė 
esant pykčiu. 

Tarpduryje susirinko minia pacientų, bandančių pažiūrėti į mie- 
gamąjį. Gulptililis pažvelgė į poną Blogį. 

— Manau, kad tai jau daugiau nei šlykštu, pone Evansai. Pa- 
traukime šiuos žmones ir nugabenkime jų kolegą į morgą. 

— Daktare... — vėl pradėjo Liusi, tačiau jis ją nutraukė, pasi- 
sukdamas į poną Blogį. 

— Pasakykite man, pone Evansai, ar kas nors šiame pastate pra- 
eitą naktį nubudo ir pastebėjo grumtynes? Ar buvo kokios muš- 
tynės, kurias kas nors būtų pamatęs? Ar buvo riksmų ir kumščių 
smūgių, ar girdėjosi šaukiami keiksmai ir burnojimai? Visa tai, 
kas įprastai atitinka tokį konflikto tipą, prie kurio mes įpratę? 

— Ne, daktare, - atsakė Evansas. - Nieko panašaus. 

— Muštynės dar prieš mirtį galėjo įvykti? 

— Ne. 

Gulptililis pasisuko į Liusi. 

— Galiu užtikrinti, panele Džons, jeigu šiame kambaryje būtų 
įvykdyta žmogžudystė, kas nors čia būtų pabudęs ir išgirdęs ar- 
ba pamatęs. Tačiau taip neįvyko... 

Francis žengė pusę žingsnio į priekį, ketindamas kažką saky- 
li, tačiau sustojo. 

Jis pažvelgė į Didįjį Juoduką, kuris lengvai purtė galvą. Fran- 
cis suprato, kad didysis sanitaras davė gerą patarimą. Jeigu jis 
nusakytų, ką girdėjęs, ir pavidalą, kuris atslinko prie jo paties 
lovos, tai, ko gero, būtų iš anksto nusiteikusių gydytojų papras- 
čiausiai pripažinta dar viena haliucinacija. Aš kažką girdėjau, 
tačiau to daugiau niekas negirdėjo. Aš kažką jaučiau, tačiau to 
daugiau niekas nepastebėjo. Aš žinau, kad įvyko žmogžudystė, 
tačiau daugiau niekas to nežino. Francis išsyk pamatė savo pozi- 
cijos beviltiškumą. To neigimas būtų pažymėtas ir įrašytas į bylą 
kaip dar vienas požymis, kad Francis dar toli nuo tikro pasveiki- 
mo ir galimybės išeiti iš ligoninės. 

Francis sulaikė kvėpavimą. Ligoninėje Angelo buvimas vis dar 
nebuvo nei tikrovė, nei iliuzija. Jis žinojo, kad Angelas tai su- 
pranta. Nenuostabu, jog žudikas pasitikėjo savimi, pagalvojo 
Francis, girdėdamas savo viduje pritariamą chorą: Jis gali ne- 
baudžiamas padaryti bet ką. 

Klausimas, kurį Francis uždavė sau, buvo: Ką būtent jis nori 
padaryti? 

Taigi prikando lūpą ir, užuot prabilęs, įsižiūrėjo į Šokėją. Kaip 
jį nužudė? — Francis paklausė savęs. Jokio kraujo. Jokių žymių 
aplink kaklą. Tiktai mirties kaukė, sustingusi veide. Tikriausiai 
ant veido buvo užmesta pagalvė. Iyli panika. Begarsė mirtis. 
Trumpas daužymasis ir po to nebūtis. Ar tai aš girdėjau praėju- 
sią naktį? — vėl paklausė savęs Francis. Skausmingai pagalvojo: 
taip. Aš tiesiog nė karto neatmerkiau akių, išgirdęs triukšmą. 

Peilis, kuriuo nužudyta Trumpa Biondinė, šį kartą buvo pa- 
saugotas dėl jo. Tačiau Žinia, palikta gulėti gulte, skirta jiems 

visiems. Francis jautė, kaip trūkčioja raumenys. Jis vis dar ban- 
dė susikaupti, suprasdamas, kaip arti tą naktį buvo prie tikros 
mirties arba prie dar gilesnio pamišimo. Jie abu, pamanė Fran- 
cis, ėjo koja kojon, visas nemalonių alternatyvų rinkinys. 

— Nekenčiu tokios rūšies mirčių, — atsainiai tarė Gulptililis 
ponui Evansui. - Jos visiems numuša nuotaiką. Prižiūrėkite, kad 
visiems, kurie atrodys nepagrįstai sutelkę dėmesį į šį įvykį, būtų 
skirti atitinkami medikamentai, - pasakė medicinos direktorius, 
mesdamas žvilgsnį Francio link, — nenoriu, jog pacientų mintys 
apsistotų prie šios mirties ypač dabar, kai šią savaitę numatytas 
svarstymas dėl pacientų išrašymo. 

— Suprantu, ką turite galvoje, - atsakė Evansas. 

Tačiau Francis staiga pasilenkė priekin, kad geriau išgirstų dak- 
taro žodžius. Jis nebuvo tikras, ar Šokėjo mirtis sukels visiems 
pastato gyventojams ką nors daugiau nei smalsumą, bet žinojo, 
kad naujienos apie tai, jog šią savaitę numatytas svarstymas dėl 
išrašymo, daugeliui pacientų sukeltų sunkių jausmų. Kas nors 
turėjo galimybę iš čia ištrūkti, o viltis Valstybinėje Vakarų ligo- 
ninėje buvo iliuzijų sesuo. 

Jis vogčiomis paskutinį sykį žvilgtelėjo į Šokėją ir pajuto, kaip 
užplūsta nenusakomas liūdesys. Štai žmogus, kuris netikėtai iš- 
ėjo į laisvę, pamanė Francis. 

Tačiau tarp juntamų liūdesio ir baimės potvynių bei atoslūgių 
Francis suvokė dar kai ką kita: kaip sugretinti įvykius, kurių ne- 
gali visiškai perprasti, tačiau jie kelia baisų, šaltą įtarimą. 

Išgabenti Šokėjo kūnui į miegamąjį buvo įvežti neštuvai su 
ratukais. Gulptililis ir ponas Blogis prižiūrėjo, kaip mirusysis 
išridenamas iš gulto ir pakišamas po nutriušusiu baltu užklotu. 
Liusi papurtė galvą, stebėdama, kaip tai, ką ji manė esant nusi- 
kaltimo scena, nerūpestingai sunaikinama. 

Gulptililis apsisuko ir, sekdamas paskui vežamą Šokėjo kūną, 
pastebėjo Francį. Jis stabtelėjo ir pasakė: 

— Ak, pone Petreli. Ar tik nebus atėjęs laikas mums netrukus 
vėl pasikalbėti. 

Francis žinojo, ko daktaras nori. Jis linktelėjo, nes nesumojo, 
ką daugiau daryti. Tačiau paskui nustebino medicinos direkto- 
rių taip, kad tasai vos neprasižiojo. Francis iškėlė rankas virš 
galvos ir atliko lėtą piruetą, judindamas rankas ir kojas kuo grakš- 
čiau ir kuo panašiau į baleto šokėjo. Tyčia imitavo mirusiojo 
šokį pagal muziką, kurią tik šis tegirdėdavo. 

Gulptililis bandė jam sutrukdyti, staiga paklausdamas: 

— Pone Petreli, ar jums viskas gerai? 

Francis, šokio žingsniu pasitraukdamas daktarui iš kelio, pa- 
manė, kad tai tiesiog fantastiškai kvailas klausimas. 


Tą dieną reguliariai paskirtoje grupinėje terapijoje kalba pasi- 
suko apie kosmoso tyrinėjimo programą. Paskutines kelias die- 
nas Žurnalistas šūkavo laikraščių antraštes, tačiau tarp Valsty- 
binės Vakarų ligoninės pacientų buvo piačiai paplitusios abe- 
jonės, ar iš tiesų kas nors vaikščiojo mėnulyje. Kleo buvo ypač 
įžūli, burbėjo apie tai, kaip valstybė nuslepia tiesą, ir apie neži- 
nomus kitų pasaulių pavojus. Vieną sekundę kikendavo, pas- 
kui paniurdavo, tada vėl nurimdavo. Jos nuotaikos svyravimai 
visiems atrodė akivaizdūs, išskyrus poną Blogį, kuris ignoruo- 
davo daugumą iškilusių išorinių pamišimo ženklų. Tai buvo jam 
būdinga. Jis mėgo klausytis, užsirašinėti, o paskui pacientas, 
jis ar ji, stovintys eilėje prie vakarinių vaistų, sužinodavo, kad 
Jų dozė padidinta. Tai stingdydavo daugumą pokalbių, nes li- 
goninėje visi laikė kasdienius vaistus grandine, kuri ligonius 
laikė čia prirakinusi. 

Šokėjo mirtis nebuvo paminėta, nors visi apie ją galvojo. Trum- 
pos Blondinės nužudymas juos sujaudino ir išgąsdino, tačiau Šo- 
kėjo mirtis priminė visiems jų pačių mirtingumą, o tai buvo jau 
kitokia baimė. Ne sykį pacientai, laisvai sėdintys rateliu, pra- 
pliupdavo įuoku ar užgniauždavo raudą. Tai neturėdavo nieko 
bendra su pokalbio turiniu, tačiau, rodėsi, spontaniškai kildavo 
iš vienos ar kitos vidinės minties. 

Francis pamanė, kad ponas Blogis jį stebėjo ypač įdėmiai. Jis 
siejo tai su savo keistu elgesiu tą rytą. 

— O kaip tu, Franci? — netikėtai tarė ponas Blogis, klausiamai 
bakstelėdamas į Francį. 

— Atsiprašau, ką kaip aš? — atsiliepė Francis. 

— Ką tu manai apie astronautus? 

Jis minutėlę pagalvojo, paskui papurtė galvą. 

— Sunku įsivaizduoti, — atsakė. 

— Kas čia sunkaus? 

— Tai, kad jie taip toli, jungiami su mumis tiktai kompiuterių 
ir radijų. Niekas dar niekad taip toli nekeliavo. Tai įdomu. Ne 
dėl to sunku, jog tenka pasikliauti visa ta įranga, o todėl, kad dar 
joks nuotykis nebuvo panašus į šitą. 

Ponas Blogis linktelėjo. 

— O kaipgi tyrinėtojai Afrikoje arba Šiaurės ašigalyje? 

— Jie susiduria su gamtos jėgomis. Nepažįstamomis. Tačiau 
tai, su kuo susiduria astronautai, yra visai kas kita. 

— Kas gi? 

— Mitai, — ištarė Francis. Jis apžvelgė visus aplinkui ir pa- 
klausė: — Kur Piteris? 

Ponas Blogis pasimuistė. 

— Vis dar izoliuotas, — tarė jis, — tačiau turėtų jau tuoj išeiti. 
Grįžkime prie astronautų. 

— Jie neegzistuoja, - tarė Kleo. — Ne taip kaip Piteris. 

"Tada papurtė galvą. 

— Gal ir jis neegzistuoja, — ištarė ji. - Gal viskas aplink tiktai 
sapnas, ir mes bet kurią sekundę galime pabusti. 

Tarp Kleo ir Napoleono bei dar keleto kitų tada užvirė gin- 
čas, kas iš tiesų egzistavo, o kas ne. Kilo klausimas, jeigu kas 
nors įvyko ten, kur ne ne visi gali pamatyti, kaip Žinoti, kad tai iš 
tiesų įvyko. Visa tai privertė grupelę purkštauti ir prieštarau- 
jamai mosuoti rankomis, o Evansas leido diskusijai šokinėti pir- 
myn atgal. Minutėlę ar dvi Francis klausėsi, nes kažkokiu keistu 


JOHN KATZENBACH E PAMIŠĖLIO ISTORIJA 415 


budu matė ryšį tarp savo padėties ligoninėje ir vyrų, keliaujan- 
cių kosmose. Jie dreifavo taip pat kaip ir Francis. 

Jis tikėjo, kad jau atsigavo nuo naktį patirtos baimės, tačiau 
abejojo, ar apsidžiaugs ateinančia naktimi. 

Francis kapstėsi atmintyje, bandydamas rasti visus Angelo iš- 
tartus žodžius, tačiau jam buvo sunku juos taip tiksliai prisimin- 
li, kaip manė esant reikalinga. Baimė, suprato jis, viską iškrei- 
pla. Panašu, lyg stengtumeisi įžiūrėti tikslų atvaizdą juoko kam- 
bario kreivame veidrodyje. Atvaizdas vingiuotas, neryškus, 1š- 
kreiptas. 

Staiga jis tarė pats sau: nustok stengtis pamatyti Angelą. Pra- 
dėk stengtis matyti taip, kaip mato jis. 

Balsai jo viduje suriko staigų įspėjimą: Stok! Nedaryk to! 

Francis neramiai pasimuistė ant kėdės. Balsai nebūtų jo įspėję, 
įcigu jie nebūtų matę kažko svarbaus ir pavojinga. Jis nesmar- 
kiai papurtė galvą, lyg norėdamas susigrąžinti jungtį su grupe- 
le, kuri ir toliau ginčijosi. Pažvelgė į kitus kaip tik tuo metu, 
kai Napoleonas sakė „...i1r kurių galų mums apskritai reikia 
lįsti į kosmosą...“, bei pamatė, kad Kleo iš priešingos ratelio 
pusės stebi jį truputį suglumusiu, truputį smalsiu, įdėmiu žvilgs- 
niu. Ji ant savo kėdės pasilenkė į priekį, nekreipdama dėmesio 
; Napoleoną, o tai įsiutino mažą apvalųjį žmogutį, ir tyliai pa- 
sakė Franciui: 

— Paukštelis kažką matė, ar ne? 

Tada ji sukudakavo iš juoko, tarsi žinodama kažkokį pokštą, 
kurį suprato tik ji pati. Kaip tik tada į kambarį įžengė Piteris. 

Jis išsyk pamojavo grupei ir visiems kolegoms pacientams ma- 
nieringai nusilenkė, tarsi karaliaus patarnautojas šešioliktojo am- 
žiaus puotoje. Tada jis prisitraukė plieninę sulankstomą kėdę ir 
įsijungė į ratelį. 

— Nė kiek ne blogiau nei visur kitur, — tarė jis, lyg nujausda- 
mas klausimą. 

— Rodos, Piteriui patinka izoliatorius, - pasakė Kleo. 

— Niekas neknarkia, - atsakė Piteris, visi išsišiepė ir sukike- 
no. 

— Mes aptarinėjome astronautus, — tarė ponas Blogis. — Per 
likusį laiką aš norėčiau išgirsti šios diskusijos išvadas. 

— Žinoma, — tarė Piteris. - Aš neketinau niekam trukdyti. 

— Na ir puiku. Dabar ar kas nors dar turi ką pridurti? 

Ponas Blogis nusisuko nuo Piterio ir peržvelgė susirinkusius 
pacientus. Jį pasitiko tyla. | 

Evansas leido praslinkti kelioms sekundėms. 

— Kas nors? 

Grupė, tokia balsinga prieš kelias minutes, tylėjo. Francis pa- 
manė, kad jie visada taip darė. Kartais žodžiai beveik nevaldo- 
mai liejosi iš jų, užtvindydami orą aplink, o retkarčiais žodžiai 
pradingdavo, ir visi žvelgdavo į savo vidų su beveik religiniu 
įkarščiu. Nuotaikos svyravimai buvo įprastas dalykas. 

— Nagi, — tarė Evansas, pradėdamas irzti, — mes prieš porą 
minutėlių darėme pažangą, prieš tai, kai mums sutrukdė. Kas 
nors - Kleo? 

Ji papurtė galvą. 

— Žurnaliste? 

Šį kartą jis neprisiminė jokios antraštės, kurią galėtų išrėkti. 

— Franci? 

Francis nieko neatsakė. 

— Sakyk ką nors, - kietai ištarė Evansas. 

Francis sutriko pamatęs, kaip šis sukiojasi, vis labiau pykda- 
mas. Tai, Francio nuomone, dėl turimos valdžios. Ponas Blogis 
mėgo kontroliuoti viską pastate, o Piteris dar sykį sutrukdė jo 
galiai. Nė vienas pacientas, kad ir koks pamišęs būtų, negalėjo 
lygintis su ponu Evansu ir jo poreikiu valdyti kiekvieną dienos ir 
nakties minutę Amersto pastate. 

— Sakyk ką nors, — pakartojo Evansas, netgi dar šalčiau. Tai 
buvo įsakymas. 

Francis paskubomis rausėsi mintyse, bandydamas įsivaizduo- 
ti, kokį atsakymą iš jo nori išgirsti ponas Blogis, tačiau atsaky- 
damas tepajėgė leptelėti: 

— Aš niekada neskrisiu į kosmosą... 

Evansas gūžtelėjo pečiais ir purkštelėjo: 

— Tai aišku, kad ne, - lyg tai, ką pasakė Francis, buvo kvailiau- 
sias jo kada nors girdėtas dalykas. 

Tačiau Piteris, kuris iki šiol stebėjo ir klausėsi, staiga pasilen- 
kė į priekį. 

— Kodėl ne? - paklausė jis. 

Išgirdęs Gaisrininko balsą, Francis pasisuko į tą pusę. Piteris 
šypsojosi. 

— Kodėl gi ne? — dar sykį ištarė jis. 

Evansas atrodė nepatenkintas. 

— Mes čia neskatiname svaičiojimų, Piteri, - atšovė jis. 

Tačiau Piteris, ką tik išėjęs iš izoliatoriaus minkštomis sieno- 
mis, ignoravo Evansą. 

— Kodėl gi ne, Franci? — trečią kartą paklausė jis. 

Francis pamosavo ranka, lyg rodydamas ligoninę aplink. 

— Nagi, Paukšteli, - tęsė Piteris, įzaudamas kalbėjimo pagrei- 
tį, —- kodėl gi tu negalėtum būti astronautu? Tu jaunas, tu stip- 
rus, tu gudrus. Matai dalykus, kurių kiti nesugeba pastebėti. "Tu 
išdidus ir drąsus. Manau, kad būtum idealus astronautas. 

— Bet, Piteri... —- ištarė Francis. 

— Jokių bet. Nagi, kas gali pasakyti, kad NASA nenuspręs 
pasiųsti į kosmosą ko nors pamišusio? Turiu galvoje, kuo kiti 
geresni už vieną iš mūsų? Noriu pasakyti, kad žmonės kur kas 
greičiau patikėtų pamišusiu astronautu negu tokiu tipu — aš- 
kariškis-gerbk-vėliavą, negi ne? Kas gali pasakyti, ar jie nenu- 
spręs pasiųsti į kosmosą visokių žmonių, o kodėl gi neturėtų 
pasiųsti vieno iš mūsų? Jie gali pasiųsti politikus ar mokslinin- 
kus, ar netgi turistus. Gal pasiuntę ką nors pamišusį ten viršun 
išsiaiškins, kad sklandymas erdvėje, kur neveikia žemės trau- 

ka, na, kad tai mums padeda? Kaip mokslinis eksperimentas. 
Gal... 

Jis stabtelėjo atsikvėpti. Evansas ketino kažką sakyti, tačiau 
jam dar nespėjus nieko ištarti Napoleonas nedrąsiai pridūrė: 

— Gal Piteris ir teisus. Gal žemės trauka mus traukia į pami- 
šimą... 

Kleo įsiterpė: 

— Sulaiko mus... 

— Visas tas svoris ant mūsų pečių... 

— Neleidžia mūsų mintims laisvai kilti... 

Kambaryje vienas pacientas po kito pradėjo pritardami link- 
čioti galvomis. Staiga visi atgavo kalbos dovaną. Pasigirdo pir- 
mieji sutikimo murmesiai, paskui audringas pritarimas. 

— Mes galėtume skristi. Galėtume sklęsti. 

— Niekas mūsų nelaikytų. 

— Kas gi būtų geresni tyrinėtojai už mus? 

Visi grupelės vyrai ir moterys pritardami šypsojosi. Rodėsi, 
kad tuo momentu visi matė save kaip astronautus, nardančius 
danguje, 0 jų žemiški rūpesčiai pasimiršo ir išgaravo, jiems leng- 
vai skrodžiant begalinę žvaigždėtą erdvę. Tai buvo be galo pa- 
trauklu. Kelias minutėles visa grupelė, rodos, staiga pakilo į orą, 
o kiekvienas jos narys įsivaizdavo, kaip atsiplėšia nuo žemės, 
įveikdamas traukos jėgą, tomis sekundėmis patiria keistą, fan- 
tastišką laisvės jausmą. 

Evansas tiesiog užvirė iš pykčio. Jis pradėjo kažką sakyti, bet 
sustojo. 

Tiktai metė piktą žvilgsnį į Piterį ir, netaręs nė žodžio, išdun- 
dėjo iš kambario. 

Grupė nutilo, žvilgsniais palydėdama pono Blogio nugarą. Per 
kelias sekundes bėdų rūkas vėl juos apgaubė. 

Kad ir kaip būtų, Kleo garsiai atsiduso ir papurtė galvą. | 

— Spėju, kad tai būsi tu, Paukšteli, - gyvai pasakė ji. - Tu turė- 
si pakilti į dangų už mus visus. 

Visa grupė pareigingai pakilo, sulankstė savo kėdes ir ėmė nešti 
jas į vietą, prie sienos, keldama metalinį dzingėjimą ir barškėji- 
mą, kai rikiavo kėdes vieną prie kitos. Kiekvienas, pasimetęs 
savo mintyse, išėjo iš terapijos kabineto atgal į pagrindinį Amers- 
to koridorių. Įsimaišė į pacientų, manevruojančių koridoriumi 
pirmyn ir atgal, srovę. 

Francis sugriebė Piterį už rankos. 

— Jis čia buvo praeitą naktį. 

— Kas? 

— Angelas. 

— Jis vėl grįžo? 

— Taip. Pirma jis nužudė Šokėją, bet niekas nenori tuo tikėt, o 
po to jis man prie veido laikė peilį. Pasakė, kad gali užmušti 
mane ar padaryti ką tik panorėjęs ir kada tik panorėjęs. 

— Jėzau! - ištarė Piteris. Visa jo pakili nuotaika, kurią jautė, 
pergudravęs poną Blogį, išgaravo. Jis pasilenkė prie Francio, gau- 
dydamas kiekvieną jo Žodį. 

— Kas dar nutiko? 

Francis dvejodamas, iš visų jėgų stengdamasis tiksliai prisimin- 
ti, kas įvyko, pajuto užsilikusią baimę, vis dar šliaužiojančią jame. 
Buvo sunku pasakoti Piteriui apie ašmenis, spaudžiamus prie vei- 
do. Iš pradžių Francis manė, kad nuo to pasijus geriau, tačiau 
nepasijuto. Negana to, jo nerimas tiesiog padvigubėjo. 

— Kaip jis laikė peilį? — paklausė Piteris. 

Francis pademonstravo. 

— Jėzau! - pakartojo Piteris. — Tai turėjo išgąsdinti tave labiau 
nei pats velnias, Paukšteli. 

Francis linktelėjo, nenorėdamas sakyti, koks išsigandęs 1š tie- 
sų buvo. Tačiau tada, tą sekundę, kažkas atėjo jam į galvą, ir jis 
sustingo, suraukęs antakius, tarsi mėgindamas perprasti tą 
miglotą, neaiškią situaciją. Piteris pastebėjo staigų Francio susi- 
kaupimą ir paklausė: 

— Kas nutiko? 

— Piteri... - prakalbo Francis, — tu kažkada buvai tyrėjas. Kam 
Angelui prireikė šitaip laikyti peilį man prie veido? 

Piteris stabtelėjo mąstydamas. 

— Argi jis neturėjo... - tęsė Francis, - ar neturėjo laikyti peilio 
man prie gerklės? 

— Turėjo, - tarė Piteris. 

— Tokiu atveju, jei aš būčiau rėkęs... 

— Kaklas, jungo vena, gerklos - štai pažeidžiamos vietos. Taip 
laikytum peilį, jei ketintum ką nors nužudyti. 

— Tačiau jis laikė ne taip. Laikė jį man prie veido. 

Piteris linktelėjo. 

— Tai labiausiai intriguoja, — tarė jis. - Angelas nemanė, kad 
tu suriksi... 

— Žmonės čia rėkia visą laiką. Tai nieko nereiškia. 

— Tiesa. Tačiau jei jis norėjo tave išgąsdinti... 

— "Tai jam pavyko, - pasakė Francis. 

— Ar tu į jį neįsižiūrėjai? 

— Jis neleido man atsimerkti. 

— O jo balsas? 

— Aš jį turbūt atpažinčiau, jei dar sykį išgirsčiau. Ypač jeigu iš 
arti. Jis šnypštė kaip gyvatė. 

— Ar manai, jog taip stengėsi pakeisti balsą? 

— Ne. Keista. Aš taip nemanau. Atrodė, kad jam nerūpi. 

— Kas dar? 

Francis palingavo galvą. 

— Jis buvo... pasitikintis savimi, — atsargiai tarė Francis. 

Piteris ir Francis išėjo iš terapijos kambario. Liusi laukė jų 
koridoriaus viduryje, prie seselių posto. Jie pasileido prie jos ir, 
skverbdamiesi pro pacientų minią, pamatė Mažąjį Juoduką, sto- 
vintį netoliese seselių posto, už kelių pėdų nuo Liusi Džons. 
Pamatė, kaip mažesnysis iš brolių pasilenkęs paskubomis raši- 
nėja kažką dideliame juodame bloknote, prirakintame prie meta- 

linių grotelių nediduke sidabrine grandinėle, truputį panašia į 
vaikiško dviračio spynelę. Tą sekundę Piteris kažką sumąste ir 
skubiai žengė prie Mažojo Juoduko, tačiau Francis sustabdyda- 
mas nutvėrė jį už rankos. 

— Ką? - paklausė Piteris. 

Francis staiga tapo išblyškęs, o jo balse girdėjosi nervingas 
abejojimas. 

— Piteri... —- lėtai tarė jis. - Man kai kas dingtelėjo. 

— Kas gi? 

— Jeigu jau jis nebijojo su manimi kalbėtis, tai reiškė, kad jis 
nesijaudino dėl to, jog aš galiu išgirsti jo balsą kurioje nors kito- 
jc vietoje. Jam nerūpėjo, ar aš atpažinsiu jo balsą, nes Žino, kad 
neturėsiu galimybės dar kartą jo išgirsti. 

Piteris sustojo, linktelėdamas ir parodydamas į Liusi. 

— Tai įdomu, Franci, — tarė jis. - Tai labai įdomu. 

Francis pamanė, kad „įdomu“ nebuvo būtent tas žodis, kurį 
Piteris turėjo galvoje. Francis apsisuko aplink ir pamanė pats 
sau: Surask tylą. 

Galvodamas apie tai, jis pastebėjo, jog truputį dreba rankos, 
skonis, todėl pabandė paskalauti ją seilėmis, tačiau jų nebeturė- 
jo. Jis pažvelgė į Liusi, kurios veide buvo matyti apmaudi išraiš- 
ka: Francis manė, kad ta išraiška neturėjo beveik nieko bendra 
su jais. Ji buvo sukelta to, kad pasaulis, į kurį įėjo Liusi taip 
smarkiai pasitikėdama savimi, dabar pasirodė daug apgaulinges- 
nis, nei iš pradžių manė. 

Prokurorei prisiartinus prie jų, Piteris žengė Mažojo Juodu- 
ko link. 

— Pone Mūzi, - atsargiai prakalbo jis. — Ką jūs čia darote? 

Smulkusis sanitaras pažiūrėjo į Piterį. 

— Tiesiog rutina, - tarė jis. 

— Ką turite galvoje? 

— Rutina, - tęsė Mažasis Juodukas. — Tiesiog rašinėju, pildau 
kasdienį ligoninės žurnalą. 

— Kas dar įrašoma į tą žurnalą? 

— Bet kokie pakeitimai, nurodyti didžiojo daktaro arba pono 
Blogio. Jei nutinka kas nors neįprasta, pavyzdžiui, kas nors su- 
sipeša arba pametami raktai, arba kas nors miršta, kaip kad Šo- 
kėjas. Bet kokie nukrypimai nuo rutinos. Dar daug visokio ne- 
svarbaus, kvailo šūdo, Piteri. Pavyzdžiui, kada naktį pasidarai 
pertraukėlę nueiti į tualetą, kada patikrini duris, užsuki į miega- 
muosius, kas paskambina telefonu. Pažymima, jei nutinka tai, 
kas bet kam 1š čia dirbančių pasirodo neįprasta. Kaip kad jau 
sakiau. Arba gal pastebi, kad kuris nors iš pacientų vienoje ar 
kitoje srityje padarė progresą. Tai irgi galima čia įrašyti. Kai at- 
eini į postą, pradėdamas pamainą, reikia patikrinti, ką parašė 
naktinė pamaina. O paskui, prieš baigiantis tavo laikui, tau pa- 
čiam reikia kažką įrašyti ir padėti parašą. Net jeigu tai tik kele- 
tas žodžių. Taip būna kiekvieną dieną. Ligoninės žurnalai skirti 
tam, kad naujai atėjusiems žmogeiiams būtų lengviau suprasti, 
kas ir kada čia vyksta. 

— Ar po tokią knygą yra... 

Mažasis Juodukas jį pertraukė: 

— Kiekviename aukšte, prie kiekvieno seselių posto. Apsauga 
irgi tokią turi. 

— Taigi, jeigu šitą turėtum, tai daugmaž žinotum, kas ir kada 
vyksta? Turiu galvoje, įprasti dalykai. 

— Kasdieninis žurnalas yra labai svarbus, - tarė Mažasis Juo- 
dukas. — Jis padeda sekti įvairiausius dalykus. Į jį reikia įrašyti 
viską, kas tik čia vyksta. Jis truputį panašus į istorijos vadovėlį. 

— Kas saugo šiuos žurnalus, kai jie jau būna užpildyti? 

Mažasis Juodukas gūžtelėjo pečiais. 

— Jie laikomi kažkur apačioje, rūsyje, sukrauti į dėžes. 

— Tačiau jeigu vieną tokį peržiūrėčiau, aš viską sužinočiau, 
ar ne? 

— Pacientai neturėtų skaityti ligoninės žurnalo. Nėra taip, kad 
jie būtų slepiami ar panašiai, bet jie skirti personalui. 

— "Tačiau jeigu aš vieną visgi perskaityčiau... netgi tokį, kuris 
jau užpildytas ir padėtas dėžėn, aš neblogai žinočiau, kas ir kacdi 
vyksta pagal tvarkaraštį, ar ne? 

Mažasis Juodukas lėtai linktelėjo galvą. 

Piteris tęsė toliau, bet dabar jis kreipėsi į Liusi Džons: 

— Pavyzdžiui, aš gana gerai žinočiau, kokiu metu galiu nepa- 
stebėtas vaikščioti ligoninėje. Taip pat žinočiau, kokiu laiku la- 
biausiai tikėtina, kad rasiu Trumpą Blondinę, kai ji viena antro- 
jo aukšto seselių poste ir apsnūdusi, nes paprastai vieną dieną 
per savaitę dirbdavo dvigubą pamainą, argi ne? Dar Žinočiau, 
10g apsauga jau seniai nebuvo užsukusi patikrinti durų ir truputį 
paplepėti, kad tam tikru metu aplink nieko daugiau nebus, iš- 
skyrus krūvą vaistų prišertų, miegančių pacientų, ar ne? 

Mažajam Juodukui nė nereikėjo atsakyti į šį klausimą. Nei į 
kitus. 

— Štai kaip jis žino, — tykiai pasakė Piteris. - Jis nežino ab- 
soliučiai visko, su karišku tikslumu, tačiau visgi žino pakanka- 
mai. Taigi gali bandyti veikti, būdamas beveik tikras ir turėda- 
mas truputį įžvalgos. Jis gali luktelėti ir išsirinkti tinkamiau- 
sius momentus. 

Francis pamanė, jog tai įmanoma. Viduje jis jautė šaltį, nes 
staiga pradėjo manyti, kad jie ką tik žengė žingsnį arčiau Ange- 
lo, o Francis jau buvo patyręs pernelyg didelį šio vyriškio artu- 
mą. Nebuvo tikras, ar norėtų dar kartą tiek priartėti prie to pei- 
lio ir balso. 


Liusi purtė galvą į vieną ir kitą pusę, o galiausiai tarė Piteriui ir 
Franciui: 

— Negaliu tiksliai bakstelėti pirštu kas, bet kažkas čia negerai. 
Ne, netgi ne taip: panašiau į tai, kad kažkas yra ir tiesa, ir netie- 
sa tuo pačiu metu. 

Piteris išsišiepė. 

— Ak, Liusi, — tarė jis, beveik tyčiodamasis iš to, kaip Gulp- 
tililis mėgdavo pradėti sakinius su ištęsta pauze. Jis mėgdžiojo 

gydytojo indo kalbos melodingą akcentą, - ak, Liusi, - pakarto- 
jo jis, - tu kalbi taip prasmingai, kaip ir dera čia, beprotnamyje. 
Prašau tęsti. 

— Šita vieta pradeda mane veikti, — tyliai pasakė ji, - aš ma- 
nau, kad vakarais mane kažkas seka iki praktikantų bendrabu- 
čio. Prie savo durų girdžiu garsus, kurie pradingsta man atsikė- 
lus. Aš galvoju, jog kažkas lietė mano daiktus, nors nieko ne- 
trūksta. Vis manau, kad mes darome pažangą, tačiau vis negaliu 
tiksliai apibūdinti, kokia ji. Pradedu galvoti, jog ir aš bet kurią 
sekundę galiu išgirsti balsus. 

Sekundėlę ji pasisuko ir žvilgtelėjo į Francį, kuris, rodos, nie- 
ko nesiklausė, buvo paskendęs mintyse. Ji nukreipė žvilgsnį to- 
lyn į koridorių. Pamatė Kleo, besiginčijančią su kažin kuo tam 
tikra svarbia tema, energingai mosuojančią rankomis, dunde- 
nančią savo galingu balsu, nors niekas, ką ji sakė, neturėjo jo- 
kios gilesnės prasmės. 

— Arba, - tarė Liusi, — pradėsiu įsivaizduoti, kad esu senovės 
Egipto princesės reinkarnacija. 

— Tai gali sukelti rimtą konfliktą, - su šypsena atsakė Piteris. 

— Tu išgyvensi, - toliau tęsė Liusi. - Tu ne pamišęs, priešingai 
nei visi kiti. Kai tik iš Čia išeisi, tau vėl viskas bus gerai. Tačiau 
Paukštelis... Kas nutiks jam? 

— Francis — rimtesnis klausimas, - tarė Piteris ir staiga paniu- 
ro. - Jam reikia įrodyti, kad jis ne pamišęs, tačiau kaip tai pada- 
ryti čia? Šita vieta skirta tam, jog žmonės čia taptų labiau pami- 
šę, o ne mažiau. Visos ligos, kankinančios šiuos Žmones, čia tam- 
pa, na, tarsi užkrečiamos... — tarė Piteris, o į jo balsą įšliaužė 
kartėlis. — Tai tarsi atvyktum čia, besiskųsdamas peršalimu, o jis 
virstų angina arba bronchitu, paskui plaučių uždegimu ir galiau- 
siai kokiu nors mirtinu kvėpavimo takų susirgimu. Jie tada sa- 
ko: „Na, mes padarėme viską, ką galėjome...“ 

— Man reikia iš čia dingti, - tarė Liusi. — Tau irgi reikėtų. 

— Teisingai, - atsakė Piteris. - Tačiau Žmogus, kuriam visų 


JOHN KATZENBACH iš PAMIŠĖLIO ISTORIJA 4 


labiausiai reikia iš čia dingti, yra Paukštelis, nes kitu atveju jis 
bus prarastas amžinai, — Piteris vėi nusišypsojo, tačiau toji šyp- 
sena tebuvo uždanga, užmesta ant viso liūdesio. - Rodosi, tarsi 
ir tu, ir aš patys pasirenkame sau bėdas. Mes pasirenkame jas 
kažkokiu iškreiptu, neurotišku būdu. O Franciui visos bėdos buvo 
primestos. Be menkiausios jo kaltės. Ne taip kaip tavo ar mano. 
Jis dėl nieko nekaltas, visiškai priešingai, negu galima pasakyti 
apie mane, po velnių. 

Liusi ištiesė ranką ir palietė Piterio dilbį, lyg patvirtindama, 
kad jis sako tiesą. Vieną sekundėlę Piteris stovėjo sustingęs, lyg 
nutilęs medžioklinis šuo, 0 jo ranka beveik degė nuo prisilieti- 
mo. Paskui jis truputį atsitraukė atgal, tarsi negalėtų ištverti spau- 
dimo. Tačiau, darydamas tai, jis nusišypsojo ir giliai atsiduso, 
nusuko veidą nuo Liusi. Atrodė, jog tą sekundę negalėtų žiūrėti 
į tai, ką matė. 

— Mums reikia rasti Angelą, - tarė Piteris. - Bet tučtuojau. 

— Sutinku, - ištarė Liusi. Tačiau paskui ji smalsiai pažiūrėjo į 
Piterį, nes įžvelgė, kad jis norėjo pasakyti kažką daugiau nei pa- 
prastą padrąsinimą. 

— Kas nutiko? 

Tačiau jam dar nespėjus atsakyti į šį klausimą, Francis, kuris 
iki tol užsisklendęs savyje kažką svarstė ir nekreipė dėmesio į 
kitus, apsižvalgė ir prisiartino prie jųdviejų. 

— Man kilo mintis... - dvejodamas ištarė jis. - Aš nežinau, bet... 

— Paukšteli, aš turiu tau kai ką pasakyti, - pradėjo Piteris, 
tačiau pats save pertraukė. —- Kokia tau kilo mintis? 

— Ką tu turi man pasakyti? 

— Aš galiu truputį palaukti, - tarė Piteris, — tačiau tavo mintis? 

— Aš taip išsigandau, — pradėjo Francis, — tavęs nebuvo, o 
visiškoje tamsoje peilis - man prie skruosto. Baimė keista, Pite- 
ri, — tęsė jis, — nes ji taip iškreipia mintis, kad nebegali nieko 
matyti, vien ją. Galiu lažintis, jog Liusi tai jau Žino, tačiau aš 
nežinojau, ir po to man kilo idėja... 

— Franci, pasistenk kalbėti tiksliau, — tarė Piteris, tarsi moki- 
nukui. Švelniai, tačiau susidomėjęs. 

— Tokia baimė priverčia tave mąstyti tik apie vieną dalyką: 
koks išsigandęs esi ir kas bus toliau, ar jis vėl grįš, ir apie baisy- 
bes, kurias padarė ir dar galbūt padarys. Aš žinojau, kad jis ga- 
lėjo mane nužudyti, todėl norėjau pasitraukti į kokią nors sau- 
gią vietą, kur būčiau visiškai vienas... 

Liusi palinko prie Francio, nes jai staiga blykstelėjo mintis, 
kur jis galbūt suka: 

— Nagi, tęsk, — tarė ji. 

— Tačiau ta visa baimė užstojo tai, ką aš turėjau pamatyti. 

Piteris linktelėjo. 

— Ką? 

— Angelas žinojo, kad tavęs tą naktį ten nebus. 

— Ligoninės žurnalas. Arba jis pats pamatė. Arba nugirdo, 
kad aš buvau uždarytas į izoliatorių... 

— Taigi tą naktį pribrendo laikas smogti, nes jis nenorėjo ban- 
dyti vienu metu sudoroti mūsų abiejų, bent jau taip manau. Aš 
tik spėju, tačiau man tai atrodo labiausiai tikėtina. Šiaip ar taip, 
turėjo žengti tą žingsnį, nes jam susiklostė tiesiog ideali situacija 
mane išgąsdinti. 

- Taip, - tarė Liusi. - Suprantu. 

— Be to, jam prireikė nužudyti Šokėją. Kodėl? 

— Kad parodytų mums, jog gali padaryti bet ką. Pabrėžti savo 
paliktą žinią. Mes nesaugūs. 

Francis sunkiai iškvėpė, nes pastaba, kad Šokėjas buvo nužu- 
dytas tiesiog tam, jog kažką pabrėžtų, iš tiesų jį liūdino. Jis ne- 
pajėgė įsivaizduoti, kas skatino Angelą taip keistai elgtis, tačiau 
paskui, tą pačią sekundę, suprato, kad turbūt pajėgia. Tai išgąs- 
dino jį netgi dar labiau, bet jis rado paguodą ryškioje vidurdie- 
nio šviesoje, užliejusioje koridorių, ir Piterio bei Liusi draugijo- 
je. Jie buvo kompetentingi ir stiprūs, pamanė Francis, o Ange- 
las buvo su jais atsargus, nes jie nebuvo silpni ir pamišę kaip 
Paukštelis. Jis lėtai iškvėpė ir tęsė: 

— Tačiau tai rizika. Kaip manote, ar buvo dar kokia nors pric- 
žastis, dėl kurios jam reikėjo ateiti į tą kambarį praeitą naktį? 

— Kokia priežastis? 

Francis beveik mikčiojo. Kiekviena jo mintis, rodėsi, aidėjo 
kažkur viduje, vis giliau ir toliau, tarsi jis stovėtų ant kokios 
nors didžiulės duobės, žadančios tiktai prapultį, krašto. Sekun- 
dę jis užmerkė akis, o už jo vokų plykstelėjo beveik akinančios 
raudonos šviesos spindulys. Neskubėdamas kūrė kiekvieną žo- 
dį, nes tą sekundę suprato, ko tame kambaryje reikėjo Angelui. 

— Protiškai atsilikęs vyras... - pradėjo Francis. - Jis turėjo kai 
ką, kas priklausė žudikui... 

— Kruvini marškinėliai. 

— Tai va, aš ir klausiu savęs... 

Franciui neprireikė pabaigti sakinio. Jis pažvelgė į Piterį, ku- 
ris pasisuko į Liusi Džons. Jiems nė nebuvo būtina garsiai pri- 
tarti. Po kelių sekundžių jų trijulė perbėgo koridorių ir įsiveržė 
į miegamąjį. 


Jiems pasisekė rasti gremėzdiškąjį protiškai atsilikusį vyriškį, 
sėdintį ant lovos krašto, švelniai liūliuojantį savo Skudurinę Ona- 
tę. Miegamojo gale buvo dar keli pacientai. Dauguma jų gulėjo 
kas sau, spoksodami pro langą arba į lubas, nuo visko tarsi atsi- 
riboję. Atsilikėlis pažvelgė į trijulę ir nusišypsojo. Liusi išėjo į 
priekį, imdamasi vadovauti. 

— Labas, - tarė ji. - Ar prisimeni mane? 

Jis linktelėjo. 

— Ar tai tavo draugė? - paklausė ji. 

Jis vėl linktelėjo. 

— Judu čia miegate? 

Jis patapšnojo čiužinį, ir Liusi prisėdo šalia jo. Kad ir kokia 
didinga buvo Liusi, tačiau ji vis tiek atrodė mažytė šalia atsili- 
kusio vyriškio. Šis truputį pasislinko, padarydamas jai vietos 
atsisėsti. 

— Tai judu čia gyvenate... 

Jis vėl išsišiepė. Minutėlę smarkiai susikaupė, o tada užsikirs- 
damas ištarė: 

— Aš gyvenu didelėje ligoninėje. 

Žodžiai lyg sunkūs rieduliai ritosi jam iš burnos. Kiekvienas 
iš jų buvo šiurkštus, kietas kaip uola, ir Liusi įsivaizdavo, kiek 
pastangų kainavo vyriškiui kiekvienam jų suteikti pavidalą. 

— Štai čia jūs laikote savo daiktus? - paklausė ji. 

Jo galva vėl palingavo aukštyn ir žemyn. 

— Ar kas nors bandė tave nuskriausti? — paklausė ji. 

— Taip, - lėtai tarė atsilikėlis, tarsi tas vienintelis žodis galėtų 
būti ištęstas taip, kad pasakytų kur kas daugiau nei vien tik suti- 
kimas. — Aš mušiausi. 

Liusi giliai įkvėpė, tačiau, dar nesuspėjusi užduoti kito klausi- 
mo, pamatė, jog atsilikusio vyriškio akys prisipildė ašarų. 

— Aš mušiausi, — pakartojo jis ir pridūrė: - Nemėgstu muštis. 
Mano mamytė sakė man nesimušti. Niekada. 

— Tavo mamytė protinga, - tarė Liusi. Ji net neabejojo, kad 
atsilikėlis galėtų padaryti daug žalos, jei tik sau leistų. 

— Aš per didelis, — tarė jis. - Muštis negalima. 

— Ar tavo draugė turi vardą? — paklausė ji, mostelėdama į lėlę. 

— Onutė. 

— Aš Liusi. Ar galiu irgi būti tavo draugė? 

Jis linktelėjo ir nusišypsojo. 

— Ar padėsi man kai ką surasti? 

Jis suraukė antakius, ir ji pamanė, kad jam sunku suprasti, 
taigi pasakė: 

— Aš pamečiau vieną dalyką. 

Vietoj atsakymo niurgztelėjo, tarsi leisdamas jai suprasti, kad 
pats irgi kažkada kai ką prarado ir jam tai nepatiko. 

— Ar gali dėl manęs paieškoti tarp savo daiktų? 

Atsilikėlis padvejojo, tada gūžtelėjo pečiais. Jis pasilenkė po 
lova ir viena ranka ištraukė žalią kareiviško stiliaus lagaminą. 

— Ko? - paklausė jis. 

— Marškinėlių. 

Jis atsargiai įteikė Liusi savo Skudurinę Onutę ir atsegė lapa- 
mino sagtis. Ji pastebėjo, kad lagaminas neužrakintas. Vyriškis 
atvožė viršų, ir ji pamatė kuklų jo turtą. Viršuje buvo sulankstyta 
šiek tiek apatinių ir kojinių, o šalia padėta atsilikusio vyriškio ir jo 
mamos nuotrauka. Ši buvo kelerių metų senumo, truputį sulanks- 
tyta, o krašteliai apspurę nuo pernelyg dažno čiupinėjimo. Apa- 
čioje buvo keleri džinsai ir atsarginė pora batų, keleri sportiniai 
marškinėliai ir truputį apšiuręs tamsiai žalias vilnonis megztinis. 

Kruvinų marškinėlių nebebuvo. Liusi paskubomis žvilgtelėjo 
į Piterį, šis papurtė galvą. 

— Nebėra, - tyliai tarė jis. 

Ji atsisuko atgal į atsilikėlį. 

— Ačiū, — ištarė. — Gali vėl pasidėti daiktus. 

Jis uždarė lagaminą ir pakišo jį atgal po gultu. Ji grąžino jam 
Skudurinę Onutę. 

— Ar turi čia daugiau draugų? - paklausė ji, mostelėdama ran- 
ka aplink kambarį. 

Jis papurtė galvą. 

— Visai vienas, — tarė. 

— Aš būsiu tavo draugė, — pasakė ji, o vyriškis nusišypsojo. 
Liusi suprato, koks tai melas, ir pasijuto dėl to kalta. Iš dalies 
dėl atsilikėlio beviltiškumo, iš dalies dėl savęs pačios, nes nebu- 
vo tikra, ar jai patinka sugebėjimas apgauti žmogų, kuris tebuvo 
vos daugiau nei vaikas ir kuris tiktai sens, bet niekada netaps 
protingesnis. 


Vėl savo kabinete Liusi atsiduso. 

— Na, - pasakė ji, - manėme, kad iš tiesų radome įkaltį, tačiau 
pasirodė, jog tai būtį per gerai. 

Iš jos balso girdėjosi, kad ji prislėgta, tačiau Piteris buvo nusi- 
teikęs Žvaliau: 

— Ne, ne, mes kai ką sužinojome. Ta idėja, kad Angelas pakiš- 
tų kažkokį daiktą, o paskui pasivargintų jį vėl paslėpti, mums 
kai ką pasako apie jo asmenybę. 

Francis jautė, kaip jam sukasi galva. Jautė, kaip truputį dreba 
rankos, nes savo viduje, kur visada tebūdavo didžiulė prieštara- 
vimų ir tamsumos maišatis, pajuto aiškumą. 

— Artumas, — pasakė jis. 

— Ką? 

— Jis išsirinko atsilikusį vyriškį, turėdamas priežastį. Žinojo, 
kad Liusi jį apklaus. Nes šis buvo pakankamai arti, kad jam bū- 
tų galima pakišti įkaltį. Nes jis nebuvo iš tų, kurie keltų grėsmę. 
Viskas, ką daro Angelas, turi tikslą. 

— Manau, jog tu teisus, - lėtai ištarė Liusi, - nes, kai pagalvo- 
ji, ką tai mums sako? 

Piterio balsas staiga nuskambėjo šaltai: 

— Ogi tai, kad iš tiesų jis nė nesislepia. 

Francis sudejavo, tarsi ši mintis būtų sukėlusi jam tokį skaus- 
mą, kaip šūvis į širdį. Jis pasisūpavo pirmyn atgal, o Piteris su 
Liusi susirūpinę pažvelgė į jį. Piteris pirmą kartą suprato, jog 
tai, kas jam ir Liusi tebuvo intelekto varžybos, nuotykis pergud- 
raujant protingą ir atsidavusį žudiką, Franciui, ko gero, buvo 
kažkas daug sunkesnio ir pavojingesnio. 

— Jis nori, kad jo ieškotume, — sunkiai išspaudė Francis. — 
Jam tai patinka. 

— Na, tai mums reikėtų baigti žaidimą, — pasakė Piteris. 

Francis pakėlė akis. 

— Mes turime nedaryti to, ko jis iš mūsų tikisi, nes viską Žino. 
Neįsivaizduoju, kaip ir kodėl, tačiau jis žino. 

Piteris giliai įkvėpė. Minutėlę ar dvi visi trys tylėjo, tarsi gro- 
muliuodami Francio žodžius. Piteris nemanė, kad momentas tin- 
kamas, tačiau negalėjo sugalvoti, kada pasitaikytų tinkamesnis 
laikas, o tolesnis atidėliojimas viską tik pablogintų. 

— Man liko nedaug laiko, - tyliai ištarė jis. - Per artimiausias 
kelias dienas aš būsiu iš čia išleistas. Visiems laikams. 


Dvidešimt penktas skyrius 


Aš pasiritau grindimis, jusdamas, kaip kietas medinis paviršius 
spaudžia mano skruostą. Tuo metu kovojau su kūkčiojimu, pur- 
tančiu visą mano kūną. Visą gyvenimą aš mėčiausi nuo vienos 
vienatvės prie kitos. Paprasčiausias prisiminimas tos sekundės, kai 
išgirdau Piterį Gaisrininką sakant, jog paliks mane vieną Vūlstybi- 
nėje Vakarų ligoninėje, nubloškė mane į juodą neviltį, atkartojan- 
čią tą, kurią jutau prieš visus tuos metus Amersto pastate. Tikriau- 
siai turėjau suprasti nuo pat pirmos mūsų susitikimo sekundės, 
kad aš buvau pasmerktas ten pasilikti, tačiau išgirsti tai į akis per- 
vėrė mane lyg peiliu. Yra tokių gilių liūdesių, kurie niekada nepalie- 
ka širdies, nesvarbu, kad ir kokia daugybė valandų praeitų, ir šis 
buvo vienas iš tokių. Užrašydamas žodžius, kuriuos Piteris ištarė 
tą rytą, nugrimzdau atgal į neviltį, kurią tiek daug metų slėpė dau- 
gybė vaistų, gydymo planų ir terapijos seansų. Mano skaudulys iš- 
siveržė, užliedamas širdį tamsiai pilkais vulkaniniais pelenais. 

Aš raudojau kaip alkanas vaikas, vienas paliktas tamsoje. Ma- 
no kūnas trūkčiojo, purtomas prisiminimų šoko. Bejėgis gulėjau 
ant šaltų grindų, tarsi jūrininkas, išmestas į tolimą, nepažįstamą 
krantą po laivo sudužimo. Aš pasidaviau visiškai beviltiškai sa- 
vo būklei ir leidau kiekvienai nelaimei bei praradimui išsilieti kan- 
kinamu kūkčiojimu, kol galų gale išsekęs nutilau. 

Kai baisi nuovargio tyla apsupo mane, aš vos išgirdau tolimą, 
pasityčiojantį juoką, besislepiantį šešėliuose. Angelas vis dar ple- 
veno šalia, mėgaudamasis kiekvienu mano patiriamo skausmo 
filigranu. 

Aš pakėliau galvą ir suurzgiau. Jis vis dar buvo netoliese. Pa- 
kankamai arti, jog mane paliestų, tačiau pakankamai atsitrau- 
kes, kad aš negalėčiau jo sučiupti. Aš jaučiau, kaip atstumas 
mažėja, kaip Angelas sulig kiekviena sekunde ir milimetru artėja. 
Tai buvo jo stilius. Slėptis. Išsisukinėti. Manipuliuoti. Kontroliuoti. 
Tada, kai bus pasiruošęs, staigiai smogti. Skirtumas tik tas, kad 
šį kartą jo taikinys buvau aš. 

Aš susikaupiau ir sunkiai atsistojau ant kojų, rankove nusi- 
šluostydamas ašarotą veidą. Gręžiojausi, dairydamasis po kam- 
barį. 

— Čia, Paukšteli. Prie sienos. 

Tačiau tai nebuvo šnypščiantis, žudikiškas Angelo balsas, jis 
buvo Piterio. 

Aš pasisukau garso link. Jis sėdėjo ant grindų, atsirėmęs į pri- 
rašytą sieną. 

Atrodė pavargęs. Ne, ne visai taip. Jis buvo jau peržengęs išse- 
kimo ribą, iškeliavęs į visiškai kitą matmenį. Jo kombinezonas 
buvo išteptas suodžiais ir purvu, 0 pajuodavusį veidą vagojo pra- 
kaito srovelės. Drabužiai buvo sudraskyti, o sunkūs rudi darbi- 
niai batai apskretę purvu, aplipę lapais ir pušų spygliais. Žaidė 
su savo blizgančiu plieniniu šalmu, lengvai mėtydamas jį iš vie- 
nos rankos į kitą, pasukdamas ant grindų lyg vaikišką vilkutį. Po 
poros minutėlių jis, rodos, atgavo šiek tiek jėgų ir šaltakraujišku- 
mo, pagaliau paėmė šalmą ir pakėlė virš galvos, stuktelėjo juo į 
sieną. 

— Tu jau pasiekei tą vietą, — tarė jis. — Spėju, kad niekada iš 
tikrųjų taip ir nesupratau, kaip stipriai tu bijojai Angelo. Aš nie- 
kad nenujaučiau to, ką matei tu. Gerai, jog vienas iš mūsų buvo 
pamišęs. Ar tiesiog pakankamai pamišęs. 

Net pro visą apkibusį purvą prasimušė Piterio nerūpestingu- 
mas. Nepaisydamas visko, pajutau palengvėjimą. Tačiau aš vis 
tiek pasilenkiau į priekį ir pritūpiau priešais jį taip arti, kad bū- 
čiau galėjęs ištiesti ranką ir jį paliesti, tačiau to nepadariau. 

— Jis dabar čia, - atsargiai sušnabždėjau. - Jis mūsų klausosi. 

— Žinau, - pasakė Piteris. - Tegu eina jis velniop. 

- Jis atėjo man atkeršyti. Šį kartą. Taip, kaip tada pažadėjo. 

— Žinau, - pakartojo Piteris. 

— Man reikia tavo pagalbos, Piteri, - ištariau. - Nežinau, kaip 
su juo kovoti. 

— Tada irgi nežinojai, tačiau išsiaiškinai, - atsakė Piteris. Da- 
lelė jo plačios, baltos šypsenos prasiskverbė pro jo nuovargį, pro 
priskretusį purvą ir nuosėdas. 


— Dabar juk kitaip, - pasakiau. - Tai buvo anksčiau... — aš 
padvejojau. 

— Tikrai? - paklausė Piteris. 

Linktelėjau. 


— O dabar tai jau ne? 

Aš nežinojau, ką atsakyti. 

— Ar padėsi man? - paklausiau dar kartą. 

— Nežinau, ar tau iš tiesų to reikia. Tačiau pabandysiu padary- 
ti, ką galiu, - Piteris vangiai atsikėlė ir lėtai pakilo ant kojų. Pir- 
mą kartą pamačiau, kad jo plaštakų viršus buvo neseniai apde- 
ges ir kruvinas. Oda tarsi nesilaikė savo vietoje, ji lopais karojo 
nuo kaulų ir sausgyslių. Gaisrininkas turbūt pamatė, kur nukry- 
po mano akys, nes žvilgtelėjo žemyn ir gūžtelėjo pečiais. 

— Nieko negaliu padaryti, - tarė jis. — Vis blogiau. 

Aš neprašiau paaiškinti plačiau, nes maniau, kad supratau. 
Stojo minutėlė tylos, jis pasisuko ir peržvelgė sieną. Papurtė galvą. 

— Atsiprašau, Paukšteli, - tyliai pasakė jis. - Žinojau, kad tave 
tai įskaudins, tačiau iš tiesų nesupratau, kaip sunku tau bus. 

— Aš buvau vienas, - pasakiau. - Kartais manau, jog visame 
pasaulyje nieko nėra blogiau už tai. 

Piteris nusišypsojo. | 

— Yra ir blogesnių dalykų, - tarė jis. - Tačiau suprantu, ką turi 
galvoje. Deja, aš neturėjau pasirinkimo, ar ne? 

Dabar buvo mano eilė papurtyti galvą: 

— Neturėjai. Privalėjai daryti tai, ko jie norėjo. Tai buvo tavo 
vienintelis šansas. Aš tai suprantu. 

— Man ne taip jau ir puikiai pasisekė, - tarė Piteris. Jis nusi- 
juokė, tarsi tai būtų pokštas, paskui papurtė galvą. - Man labai 
gaila, Paukšteli. Aš nenorėjau tavęs palikti, tačiau jei būčiau 
pasilikes... 

— Tau būtų baigęsi taip pat kaip man. Aš suprantu, Piteri, — 
tariau. 

— Tačiau buvau ten svarbiausiu metu, - tarė jis. 

Aš linktelėjau. 

— Taip pat ir Liusi. 

Vėl linktelėjau pritardamas. 

— Taigi visi mes už tai sumokėjome, ar ne? 

Tą sekundę aš išgirdau ilgą kauksmą, panašų į vilko. Tai buvo 
nežemiškas garsas, pilnas pykčio ir keršto. Angelas. 

Piteris irgi tai išgirdo. Tačiau neišsigando taip kaip aš. 

— Jis ateina pas mane, Piterį, - sušnabždėjau. — Nežinau, ar 
vienas pajėgsiu jį įveikti. 

— Tiesa, - atsakė Piteris. - Žmogus niekad negali būti viskuo 
tikras. Tačiau tu jį pažįsti, Paukšteli. Tu žinai jo stiprybes, žinai jo 
ribas. Tu visa tai žinojai, ir to mums prireikė tą kartą, ar ne? 

Jis pažvelgė į prirašytą sieną. 

— Užrašyk viską, Paukšteli. Visus klausimus ir visus atsaky- 
nus. 

Jis žengė atgal, tarsi praleisdamas mane prie tuščio sienos I0- 
po. Aš giliai įkvėpiau ir paėjau pirmyn. Nepastebėjau, kaip Pite- 
ris dingo man iš pašonės, kai paėmiau pieštuko galiuką, tačiau 
pastebėjau, kad Angelo kvėpavimo šaltis stingdo orą aplink ma- 
ne, taigi drebėjau rašydamas: 

Dienos pabaigoje Francį užplūdo jausmas, kad visi vykstantys 
dalykai turėjo kažkokią prasmę, tačiau jis nesugebėjo visko 
sudėti į vieną... 


Dienos pabaigoje Francį užplūdo jausmas, kad visi vykstantys 
dalykai turėjo kažkokią prasmę, tačiau jis nesugebėjo visko su- 
dėti į vieną. Idėjų kratinys, verdantis jo vaizduotėje, vis dar bu- 
vo jam pačiam sunkiai suprantamas. Be abejonės, suvokimą kom- 
plikavo ir jo atgiję vidaus balsai, kurie taip nesutarė ir abejojo, 
kaip niekada iki šiol. Jie sutrikę susipynė į tumulą, šaukdami 
vienas kitam prieštaraujančius pasiūlymus ir reikalavimus, ra- 
gindami jį sprukti, slėptis, atsikirsti — taip dažnai ir įnirtingai, 
kad jis vos begalėdavo išgirsti kitus pokalbius. Jis vis dar tikėjo, 
jog viskas taptų aišku, jei paprasčiausiai pažiūrėtų pro tinkamą 
mikroskopą. 

— Piteri, Gerk piliulė sakė, kad šią savaitę numatyti keli svars- 
tymai dėl pacientų išrašymo... 

Piteris išlenkė antakius. 

— Tai žmones jaudrins. 

— Kodėl? - paklausė Liusi. 

— Viltis, — atsakė Piteris, tarsi tas vienintelis žodis išreikštų 
viską vienu metu. Tada jis vėl pažvelgė į Francį. - Kas dar, 
Paukšteli'? 

— Man atrodo, kad yra kažkoks ryšys su Viljamso pastato mie- 
gamuoju, - lėtai pasakė jis. - Angelas turėjo išsirinkti protiškai 
atsilikusį vyriškį, taigi turėjo Žinoti ir jo dienotvarkę, kad galėtų 
pakišti jam tuos marškinėlius. Dar jis turėjo išsiaiškinti, jog atsi- 
likėlis bus vienas iš Liusi apklausiamų Žmonių. 

— Artumas, — tarė Piteris. — Galimybė stebėti. Gera mintis, 
Franci. 

Liusi irgi linktelėjo. 

— Aš manau, - tarė ji, - kad pasistengsiu gauti pacientų, gyve- 
nančių tame miegamajame, sąrašą. 

Francis minutėlę pamąstė, tada paklausė: 

— Liusi, ar gali gauti ir svarstomų išrašyti pacientų sąrašą? — 
jis nekėlė balso, kad niekas jo neišgirstų. 

— Kam? 

Jis gūžtelėjo pečiais. 

— Nežinau, - pasakė. — Tačiau, rodos, tiek visko vyksta, ir aš 
bandau suprasti, kaip tai gali būti susiję tarpusavyje. 

Liusi linktelėjo, tačiau Francis nebuvo tikras, ar ji išties juo 
patikėjo. 

— Pažiūrėsiu, ar galėsiu ir jį gauti, — pasakė ji, bet Franciui 
susidarė aiškus įspūdis, kad ji taip sakė tik tam, jog nuramintų. 
Ji iš tiesų nematė jokio galimo ryšio. Pažvelgė į Piterį. 

— Mes galėtume gauti leidimą apieškoti visą kambarį Viljam- 
se. Neužimtų daug laiko, o galime atrasti kažką vertinga. 

Liusi pamanė sau, kad gyvybiškai svarbu yra stengtis vykdyti 
tuos tyrimo aspektus, kurie aiškūs. Sąrašai ir įtarimai intrigavo, 
tačiau jai kur kas labiau patiko konkrečios detalės, dėl kurių 
žmonės galėtų liudyti teismo salėje. Kruvinų marškinėlių prara- 
dimas ją suerzino daug labiau, negu ji galėjo sau leisti. Dėl to 
labai norėjo rasti dar kokių nors apčiuopiamų įkalčių, galinčių 
būti pamatu bylai iškelti. 

Liusi dar sykį permąstė: peilis, pirštų galiukai, kruvini drabu- 
žiai ir batai. 

Kažkas juk turi kur nors būti, - pasakė ji sau. 

— Galbūt tai ir yra prasmė, - tarė Piteris. Jis pažvelgė į proku- 
rorę ir suprato, kas gali būti pastatyta ant kortos. 

Tačiau Francis nesijautė toks tikras. Jis manė, kad Angelas 
tikrai nujaučia tokį manevrą. Jiems reikėtų surasti kokį nors 
aplinkinį kelią, pamanė jis. Kažką, apie ką Angelas nebūtų p4- 
galvojęs. Ką nors sukta ir visai kita, labiau susijusį su tuo, kur 
jie buvo, negu su tuo, kur norėtų būti. Jų trijulė patraukė Liusi 
kabineto link, tačiau Francis prie seselių punkto pastebėjo Di- 
dijį Juoduką ir atsiskyrė, norėdamas pasišnekėti su didžiuoju 

sanitaru. Kiti nuėjo toliau, atrodo, nė nesupratę, kad Francis 
atsiliko. 

Didysis Juodukas pakėlė akis. 

— Vaistų dar anksti, Paukšteli, — tarė jis. - Tačiau spėju, kad tu 
ne to atėjai, ar ne? 

Francis papurtė galvą. 

— Juk jūs tada manimi patikėjote, ar ne? 

Sanitaras apsižvalgė prieš atsakydamas: 

- Žinoma, patikėjau, Paukšteli. Problema ta, kad neišeina nie- 
ko gera, jeigu sutinki su pacientu, kai viršininkai laikosi visai 
kitokios nuomonės. Juk supranti, tiesa? Tai ne dėl tiesos ar ne- 
tiesos. Tai dėl mano darbo. 

— Jis gali sugrįžti. Gali sugrįžti ir šiąnakt. 

— Gali. Tačiau abejoju tuo. Jeigu jis būtų galvojęs, kad privalo 
tave nužudyti, Paukšteli, jau būtų tai padaręs. 

Francis su tuo sutiko, nors ši pastaba buvo iš tų. kurios vienu 
metu ir ramina, ir gąsdina. 

— Pone Mūzi, —- užgniaužęs kvapą išspaudė Francis, - kodėl 
niekas čia nenori padėti panelei Džons sugauti tą žmogų? 

Didysis Juodukas išsyk įsitempė ir pasimuistė. 

— Aš juk padedu, argi ne? Mano brolis irgi padeda. 

— Juk supranti, ką noriu pasakyti, - tarė Francis. 

Didysis Juodukas linktelėjo. 

— Suprantu, Paukšteli. Suprantu. 

Jis apsidairė aplink, lyg dar sykį patikrindamas, ką jau Žinojo — 
tai yra ar nieko nebuvo pernelyg arti, ar niekas neatkreipė dė- 
mesio, ar niekas nesiklausė, ką jis atsakys. Tačiau jis vis tiek 
kiekvieną žodį tarė pašnibždomis, atsargiai: 

— Turi kai ką suvokti, Paukšteli. Jeigu čia būtų surastas tas 
vaikis, kurio ieško panelė Džons, tai reikštų viešumą ir dėmesį, 
o gal netgi valstybinį tyrimą, laikraščių antraštes ir televiziją. 
Jeigu taip atsitiktų, na, kai kuriems žmonėms tai gali kainuoti 
karjerą. Būtų užduodama pernelyg daug klausimų. Tikriausiai 

sunkių klausimų, pavyzdžiui, kodėl nedarėte to arba ano? Gal 
netgi būtų svarstoma valstijos teisme. Daug vandens būtų su- 
drumsta, o juk nė vienas, dirbantis valstybei, ypač daktaras ar 
psichologas, nenori atsakinėti į klausimus, kaip jie leido žudikui 
gyventi šioje ligoninėje, niekam beveik nekreipiant į tai dėme- 
sio. Mes kalbame apie skandalą, Paukšteli. Kur kas lengviau yra 
viską nuslėpti, pridengti vieną kitą lavoną. Tai nesunku. Niekas 
dėl to nekaltinamas, visi gauna atlyginimus, niekas nepraranda 
darbo, ir gyvenimas plaukia toliau, diena po dienos, kaip ir anks- 
čiau. Kitose ligoninėse viskas taip pat. Arba kalėjimuose, kai 
pamąstai. Stengtis, jog viskas būtų po senovei, tai svarbiausia. 
Argi dar pats šito nesupratai? 

Francis suprato. Tiesiog jam tai nepatiko. 

— Turi prisiminti, - pridūrė Didysis Juodukas, purtydamas gal- 
vą, - kad niekam pernelyg nerūpi pamišėliai. 


Panelė Įmantrybė pakėlė akis ir susiraukė, kai Liusi įėjo į dakta- 
ro Gulptililio priimamąjį. Tuomet ji manieringai pabrėžė, jog už- 
siima tam tikromis anketomis, todėl pasisuko į spausdinimo ma- 
šinėlę ir ėmė įnirtingai spausdinti. Kaip tik tada, kai Liusi pri- 
siartino prie jos stalo. 

— Daktaras užsiėmęs, — tarė ji, lakstydama pirštais po klavia- 
tūrą, o seno „Selectric“ modelio plieninis rutuliukas daužė po- 
pieriaus lapą. - Susitikimas su jumis neįrašytas į darbotvarkę, — 
dar pridūrė. 

— Tai užims tik sekundę ar dvi, - tarė Liusi. 

— Na gerai, pažiūrėsiu, ar galima jus įleisti. Prisėskite. 

Sekretorė nedėjo jokių pastangų pakeisti pozai ar netgi pa- 
kelti telefono rageliui, kol Liusi nepasitraukė nuo rašomojo sta- 
lo ir neklestelėjo ant griozdiškos laukiamojo sotos. 

Ji neatitraukė akių nuo panelės Įmantrybės, svilino ją įdėmiu 
žvilgsniu, kol sekretorei pagaliau pabodo būti stebimai ir ji pa- 
kėlė telefono ragelį. Kalbėdama nusisuko nuo Liusi. Po trumpo 
pokalbio sekretorė atsisuko ir pasakė: | 

— Daktaras dabar gali jus priimti. 

Liusi tokia frazė pasirodė komiška klišė, turint omenyje ap- 
linkybes. 

Daktaras Gulptililis stovėjo už savo rašomojo stalo, spokso- 
damas pro lango stiklą į netoliese augantį medį. Liusi įeinant, jis 
krenkštelėjo, tačiau nepajudėjo iš vietos, kol ji lūkuriavo, tikė- 
damasi, jog gydytojas pagaliau pastebės ją čia esant. Po poros 
minutėlių jis pasisuko ir, lengvai purtydamas galvą, susmuko į 
savo kėdę. 

— Panele Džons, — atsargiai tarė jis. - Jūs atvykote kaip tik 
laiku, nes man nereikės vargintis norint jus pasikviesti. 

— Pasikviesti? | 

— Iš tiesų taip, - pasakė Gulptililis, - nes aš paskutiniu metu 
susisiekiau su jūsų viršininku, Safolko apygardos prokuroru. Jis, 
sakykime, yra labai susidomėjęs jūsų buvimu čia bei jūsų pa- 
siekta pažanga, - jis atsilošė, šypsodamasis krokodiliška šypse- 
na. — Tačiau norite manęs ko nors reikalauti? Tai atvedė jus į 
mano kabinetą? 

— "Taip, — iš lėto atsakė ji. —- Norėčiau gauti visų pacientų iš 
Viljamso pastato trečiojo aukšto miegamojo vardus ir bylas, be- 
J€, jeigu įmanoma. Jų lovų išsidėstymo planą, kad galėčiau su- 
sieti jų vardus, diagnozes ir vietą. 

Daktaras Gulptililis linktelėjo, vis dar šypsodamasis. 

— Taip. Tai būtų miegamasis, kuris dėl jūsų ankstesnių apklau- 
sų dabar patiria tokią suirutę? 

— Taip. 

— Jūsų jau sukeltos sumaišties nuraminimas atims nemaža lai- 
ko. Jeigu suteiksiu jums šią informaciją, ar pažadėsite man, kad 
prieš įsitraukdama į kokią nors kitą veiklą ligoninės teritorijoje 
visų pirma informuosite mane? 

Liusi sugriežė dantimis. 

— Taip. Tiesą sakant, norėčiau, jog visa ta vieta būtų apieškota. 

— Apieškota? Turite galvoje, jog norite peržiūrėti ir patikrinti 
tuos negausius privačius daiktus, kuriuos teturi šie pacientai? 

— Taip. Aš esu įsitikinusi, kad yra galimybė rasti apčiuopiamų 
įkalčių, ir turiu priežastį tikėti, kad kai kurie iš jų gali būti tame 
miegamajame. Taigi norėčiau gauti jūsų leidimą jį apieškoti. 

— Įkalčių? Kuo gi pagrįsti šie jūsų įtarimai"? 

Liusi padvejojo, tada ištarė: 

— Gavau patikimos informacijos, kad vienas iš ten gyvenusių 
pacientų tarp savo daiktų turėjo marškinėlius su kraujo dėmėmis. 
"Irumpos Blondinės žaizdos Žymės perša mintį, kad nusikaltimą 
įvykdžiusio žmogaus drabužiai turėtų būti sutepti krauju. 

— Taip, tai teisinga. Tačiau negi policija nesurado kruvinų dra- 
bužių ant vargšo Stypenos, kai jis buvo areštuotas? 

— Aš įsitikinusi, kad šis negausus kraujo kiekis pateko ant jo 
kūno nuo kito žmogaus. 

Daktaras Gulptililis nusišypsojo. 

— Ak, - tarė jis. - Žinoma. Pateko nuo mūsų ieškomo šių 
dienų Džeko Skerdiko. Nusikaltimų genijaus, ne, aš atsiprašau. 
Tai ne tas žodis. Nusikaltimų didmeistrio. Kuris yra būtent čia, 
mūsų psichiatrijos ligoninėje. Ne? Toli siekiantis ir sunkiai įtiki- 
mas, tačiau visgi paaiškinimas, kuris leis tęstis jūsų tyrimams. O 
tie paminėti kruvini marškinėliai... ar galėčiau juos pamatyti? 

— Jie ne mano žinioje. 

Jis linktelėjo galvą. 

— Kažkodėl, panele Džons, šį jūsų atsakymą į klausimą aš jau 
nujaučiau. Taigi, jeigu aš duosiu leidimą šiai jūsų pageidaujamai 
kratai, ar nekils jokių potencialių teisinių problemų dėl atimtų 
daiktų? 

— Ne. Čia valstybinė ligoninė, ir jūs turite teisę atlikti kratą 
bet kurioje vietoje, ieškodami kontrabandos arba bet kokių už- 
draustų medžiagų bei daiktų. Aš paprasčiausiai prašau atlikti 
šią procedūrą mano akivaizdoje. 

Gulptililis minutėlę suposi kėdėje. 

— Taigi dabar jūs staiga manote, kad mano personalas ir aš 
pats visgi galime jums praversti? 

— Nesu tikra, jog suprantu šio jūsų pasakymo potekstę, - at- 
sakė ji. Tai, žinoma, buvo teisininko melas, nes iš tiesų ji puikiai 
suprato, ką jis norėjo pasakyti. 

Daktaras Gulptililis aiškiai pastebėjo tą patį, nes atsiduso. 

— Ak, panele Džons, jūsų pasitikėjimo ligoninės personalu trū- 
kumas yra labai nuviliantis. Nepaisant to, aš suorganizuosiu kratą, 
kaip jūs prašote, jei tik tai padės jus įtikinti, kad jūsų tyrimas 
nereikalingas. Pacientų vardus ir lovų išsidėstymą Viljamso mie- 
gamajame taip pat galiu jums įteikti. Galbūt paskui galėsime api- 
bendrinti jūsų buvimą čia. 

Ji prisiminė, ko prašė Francis, taigi dar pridūrė: 

— Dar vienas dalykas. Gal galėčiau gauti sąrašą pacientų, ku- 
rių svarstymas dėl išrašymo numatytas šią savaitę? Jeigu tai ne- 
sukels sunkumų... 

Jis šnairai į ją pažvelgė. 

— Taip. Galiu jums ir tai duoti. Parodydamas savo pastangas 
prisidėti prie jūsų tyrimo, aš paliepsiu savo sekretorei pristatyti 
šiuos dokumentus. 

Daktaras sugebėjo meluoti taip, kad tai skambėtų lyg tiesa. Ši 
savybė Liusi Džons nepatiko. 

— Tačiau aš nesuprantu, koks gali būti ryšys tarp mūsų regu- 
liariai svarstomų išrašymų ir jūsų tyrimo. Ar galėtumėte sujung- 
ti šiuos taškus, panele Džons? 

— Kol kas negalėčiau. 

— Jūsų atsakymas manęs nestebina, — šaltai tarė jis. — Tačiau 
aš vis tiek duosiu jums pageidaujamą sąrašą. 

Ji linktelėjo galvą. 

— Ačiū, — pasakė ir jau ketino išeiti. 

Gulptililis pakėlė ranką. 

— Tačiau aš privalau jūsų kai ko paprašyti, panele Džons. 

— Ko paprašyti, daktare? 

— Jūs turėsite paskambinti savo vadovui. Džentelmenui, su 
kuriuo visai neseniai taip maloniai pasišnekėjau. Lažinčiausi, j0g 
dabar būtų tinkamas momentas šiam skambučiui. Leiskite man. 

Jis ištiesė ranką ir savo stalo telefoną pasuko į ją, kad Liusi 
galėtų surinkti numerį. Jis nė neketino išeiti. 


Liusi ausyse vis dar skambėjo viršininko pastabos. „Laiko švais- 
tymas“ ir „tiesiog suki ratais“ buvo patys švelniausi iš jo skun- 
dų. Labiausiai primygtinis buvo: „Tučtuojau parodyk bent kiek 
tikros pažangos arba kuo greičiau grįžk atgal“. Ant jos darbo 
stalo lyg ištisa pikta litanija jau buvo sukrauta bylų, kurias bū- 
tinai reikėjo peržiūrėti, prisikaupė skubių reikalų, kuriems bū- 
tinai reikėjo dėmesio. Ji bandė jam paaiškinti, kad psichiatri- 
jos ligoninė neįprasta vieta tyrimui vykdyti ir atmosfera čia ne 
tokia, kuri pasiduotų įprastai išmėgintai apklausų metodikai, 
tačiau jis ne itin norėjo klausytis šių pasiteisinimų. „Išsiaiš- 
kink ką nors per artimiausias kelias dienas arba mes tave už 
pakarpos partempsim atgal.“ Tai buvo paskutiniai jo sakyti Žo- 
džiai. Ji klausė savęs, kiek jos viršininką apnuodijo ankstesnis 
pokalbis su Gulptililiu, tačiau tai buvo netgi nesvarbu. Virši- 
ninkas buvo pagyrūniškas, beatodairiškas, tiesiog apsėstas Bos- 
tono airis, ir jeigu jau įsitikindavo, kad reikia kažko siekti, tai 
ir siekdavo visomis išgalėmis. Dėl šios savybės jį vis ir perrink- 
davo į vadovo postą. Tačiau jis taip pat būdavo greitas mesti 
tyrimą, kai tik šis peržengdavo ganėtinai žemą jo susierzinimo 
ribą, tai, manė ji, buvo politiškai tikslinga, tačiau jai pačiai vi- 
sai nepadėjo. 

Taip pat jai teko pripažinti, kad tokios pažangos, į kurią poli- 
tikas galėtų parodyti pirštu, jai trūko. Ji netgi negalėjo įrodyti, 
jog bylos susijusios kuo nors, išskyrus nužudymų būdą. Situaci- 
ja krypsta į visišką beprotybę, pamanė Liusi. Jai buvo aišku, kad 
Trumpos Blondinės žudikas, Angelas, terorizavęs Francį, ir žmo- 
gus, įvykdęs jos pačios tiriamas žmogžudystes, buvo vienas ir 
tas pats asmuo. Jis buvo čia pat, jai po nosimi, tyčiojosi. 

Šokėjo nužudymas aiškiai buvo jo darbas. Jis tai Žinojo, ji tai 
žinojo. Viskas aišku. 

Tačiau tuo pat metu ir neaišku. Nusikaltėlių areštai ir apkalti- 
nimai nėra pagrįsti tuo, ką žinai, bet tuo, ką gali įrodyti, 0 ji kol 
kas negalėjo nieko įrodyti. 

Ji suprato, kad kol kas Angelas lieka nepaliečiamas. Pasikly- 
dusi minčių raizgalynėje, traukė atgal į Amersto pastatą. Anks- 
tyvo vakaro ore tvyrojo vėsa, o keli beprasmiai, pasiklydę riks- 
mai aidėjo lauke. Liusi nežinojo, kokia agonija sukėlė šiuos gai- 
lius garsus. Jie išgaruodavo vėsiame ore aplink ją. Jeigu nebūtų 
taip įsigilinusi į mintis, kaip įrodyti savo pačios nuomonę, ji bū- 
tų pastebėjusi, kad garsai, kurie taip slėgė ją, kai pirmą sykį at- 
vyko į Valstybinę Vakarų ligoninę, dabar pradingdavo kažkur 
jos viduje. Pasidarė tokie priimtini, jog pati po truputį tapo tarsi 
ligoninės pasaulio dalimi, paprasčiausiai dar vienu dėmeniu prie 
viso pamišimo, taip nelaimingai ten gyvenančio. 


Piteris apsižvalgė ir suprato, kad kažkas ne taip, tačiau negalėjo 
pirštu parodyti, kas būtent. Tai buvo pagrindinė problema ligo- 
ninėje; viskas buvo persukta, išvirkščia, ne savo vietoje ir iškrai- 
pyta. Tiksliai matyti buvo beveik neįmanoma. Jis staiga pasiilgo 
gaisravietės paprastumo. Vaikščiojimas po suanglėjusius, šlapius 
ir dvokiančius vieno ar kito gaisro likučius teikė tam tikrą lais- 
vę, bandant mintyse iš lėto pamatyti, kaip būtent įsižiebė ugnis, 
kaip ji pakilo nuo grindų iki sienų, paskui iki lubų, paskatinta 
vieno ar kito kuro. Smulkiai išanalizuoti gaisrą reikėjo matema- 
tinio tikslumo, ir Gaisrininkui tai teikė didžiulį pasitenkinimą 
laikant rankose suanglėjusią medieną ar apdegusį plieną, jau- 
čiant delnais plūstančią užsilikusią šilumą ir žinant, kad jis gali 
įsivaizduoti viską, kas sunaikinta. Taip, kaip buvo kelios sekun- 
dės prieš įsigalint ugniai. Tai buvo galimybė pažvelgti į praeitį, 
tiktai aiškiai, be emocijų ir streso miglos. Visas įvykis būdavo 
aiškus kaip žemėlapis, ir jis ilgėjosi tų laikų, kai lengvai galėdavo 
eiti kiekvienu keliu iki aiškaus tikslo. Visada laikė save panašiu į 
vieną iš dailininkų, kurių darbas buvo restauruoti didžius pa- 

veikslus, pažeistus laiko ar gamtos jėgų, kruopščiai atkuriant 
daugelio senovės genijų kūrinių spalvas ir potėpius, sekant Remb- 
ranto ar da Vinčio pėdomis. Menkesnis menininkas, tačiau gy- 
vybiškai svarbus. 

Jam iš dešinės vyras, dėvintis nutįisusius ligoninės drabužius, 
apšepęs ir susivėlęs, prapliupo triukšmingu, šaižiu juoku, kai, 
pažiūrėjęs žemyn, pamatė, kad prisišlapino į kelnes. Pacientai 
rikiavosi į eilę vakarinių vaistų, ir Piteris matė, kaip Didysis ir 
Mažasis Juodukai stengėsi suteikti šiam procesui bent kiek tvar- 
kos. Buvo šiek tiek panašu į bandymą sureguliuoti bangas, besi- 
daužančias į krantą; viskas pasibaigdavo daugmaž toje pačioje 
vietoje, tačiau kiekvieną vedė jėgos, kurios buvo tokios pat ne- 
apčiuopiamos kaip vėjas ar povandeninės srovės. 

Piteris suvirpėjo ir pamanė: Aš privalau dingti iš šios vietos. 
Jis kol kas dar nelaikė savęs pamišusiu, tačiau žinojo, kad dau- 
gelį jo veiksmų būtų galima priskirti beprotystei. Kuo ilgiau jis 
pasiliktų ligoninėje, tuo labiau jie įsigalėtų jo elgesyje. Nuo šios 
minties net suprakaitavo ir suprato, kad yra žmonių - visų pir- 
ma ponas Blogis, —- kurie būtų laimingi, matydami, kaip Piteris 
išnyksta ligoninėje. Jam sekėsi; jis vis dar kabinosi į visus sveiko 
proto likučius. Kiti pacientai jį savotiškai gerbė, žinodami, kad 
Gaisrininkas ne pamišėlis, ne taip kaip jie. Tačiau tai galėtų pa- 
sibaigti. Jis pradėtų girdėti tuos pačius balsus kaip ir jie. Pradė- 
tų vilkti kojas, veblentų pats sau, prisišlapintų į kelnes ir eilėje 
lauktų vaistų. Visa tai buvo čia pat. Piteris žinojo, kad jei nepa- 
spruks, bus ten įtrauktas. 

Kad ir ką siūlė Bažnyčia, jis žinojo, kad privalo tai priimti. 

Apsidairė aplink, nužvelgdamas kiekvieną pacientą, besigrū- 
dantį į priekį, seselių posto ir vaistų, išrikiuotų už geležinių gro- 
tų, link. 

Vienas iš jų buvo žudikas. Jis tai žinojo. 

Arba galbūt žudikas buvo vienas iš tokių pačių pacientų, to- 
kiu pat metu besirikiuojančių Viljamse, Prinstone ar Harvarde, 
judančių pagal tą patį grafiką. 

Tačiau kaip jį rasti? 

Jis bandė mąstyti apie šią bylą, kaip mąstytų apie padegimą, ir 
atsirėmė į sieną, bandydamas suprasti, kur viskas prasidėjo, nes 
tada suvoktų ir kaip tai įsidegė, įsismarkavo ir galiausiai išsi- 
skleidė visa jėga. Taip galvoje nagrinėdavo kiekvieną gaisravie- 
tę, į kurią būdavo pakviestas; atsukdavo įvykius atgal iki paties 
pirmo liepsnos liežuvėlio, todėl išaiškėdavo ne tik kaip prasidė- 
10 gaisras, tačiau ir kas stovėjo šalia, stebėdamas ugnį. Jis laikė 
tai neįprasta dovana. Senovėje karaliai ir princai švaistydavo pi- 
nigus ir laiką, nes apsupdavo save žmonėmis, kurie neva galėda- 
vo matyti ateitį, nors suprasti praeitį, ko gero, būtų daug geres- 
nis būdas numatyti, kas laukia priešakyje. 

Piteris lėtai iškvėpė. Ligoninė sugebėdavo žmogų priversti su- 
stoti prie visų jame aidinčių minčių. Jis stabtelėjo, nebaigęs min- 
ties, staiga supratęs, jog judino lūpas, kalbėdamas su savimi. 

Jis dar kartą iškvėpė. Arti. Jau beveik kalbiesi su savimi. 

Pažvelgė į savo rankas. Be jokios tikros priežasties, išskyrus 
tą, jog įsitikintų vis dar esąs vientisas. Krapštykis iš čia, pasakė 
sau. Kad ir ką tau dėl to prireiktų padaryti, krapštykis. 

Pasiekęs šią išvadą, jis pamatė Liusi Džons, einančią korido- 
riumi. Jos galva buvo nuleista, ir Piteris matė, kad ji giliai pa- 
skendusi mintyse ir nusiminusi. Tą sekundę išvydo ateitį, kuri jį 
gąsdino, palikdama širdyje tuštumos ir bejėgiškumo jausmą. Jis 
išeitų, dingtų įsitraukęs į tam tikrą programą Oregone. Ji irgi 
išeitų, grįžtų į savo įstaigą ir, kaip įprasta, tirtų vieną nusikalti- 
mą po kito. Francis pasiliktų kartu su Napoleonu, Kleo ir bro- 
liais Mūziais. 

Stypena sėstų į kalėjimą. 

O Angelas susirastų kam dar nupjauti pirštus. 


Dvidešimt šeštas skyrius 


Francis praleido neramią naktį. Kartais sustingęs gulėdavo ant 
gulto, klausydamasis kiekvieno neįprasto garselio miegamaja- 
me, kuris galėtų pranešti, kad Angelas grįžo prie jo lovos. Tuzi- 
nai šių garsų skverbėsi pro jo stipriai suspaustus vokus ir aidėjo 
viduje taip giliai, kaip jo paties širdies dūžiai. Šimtus sykių jis 
pamanė, jog vėl jaučia karštą Angelo kvėpavimą sau prie kak- 
tos. Jo atminties nepaliko šaltų peilio ašmenų jutimas. Jis nenu- 
maldomai nuslysdavo nuo nakties baimių, kurios vertė jį prakai- 
tuoti ir nerimauti, į būseną, primenančią miegą. Netgi tuos kelis 
kartus jo poilsį trikdydavo gąsdinantys vaizdiniai. Jam vaideno- 
si Liusi, iškėlusi ranką, sužalotą taip pat kaip Trumpos Blondi- 
nės. Po to šis atvaizdas pasikeitė į jo paties. Rodėsi, kad jam 
perpjauta gerklė, o jis pusiau nesąmoningos būsenos beviltiškai 
bando užspausti Žiojinčią žaizdą. 

Sveikino pirmą ryto šviesą, kuri praslydo pro langų stiklus, 
grotas ir langines, lyg ženklą, kad pasibaigė valandos, kai Ange- 
las valdo ligoninę. Minutėlę gulėjo lovoje, įsikabinęs į keisčiau- 
sią mintį, pusiau užbaigtą pastabą, kad šios ligoninės pacien- 
tams vis dėlto neteisinga bijoti mirties tiek pat, kiek normaliems 
žmonėms už sienų. Ligoninėje gyvenimas atrodė vertas kur kas 
mažiau, tarsi neturėtų to paties koeficiento kaip išorėje. Buvo 

taip, pamanė jis, tarsi pacientai nereikštų tiek daug ir ncbutų 
tokie reikšmingi, todėl neturėtų labai vertinti savo gyvybių. Jis 
prisiminė kartą skaitęs laikraštyje, jog bendra žmogaus kūno dalių 
įvertinimo suma — maždaug doleris ar du. Dabar, pamanė sau, 
Valstybinės Vakarų ligoninės pacientai turbūt tėra verti centų. 
Jeigu bent tiek. 

Francis nuėjo į prausyklą ir apsišvarino, ruošdamasis ateinančiai 
dienai. Jis jautėsi truputį nuramintas įprastų ligoninės gyvenimo 
ženklų; Mažasis Juodukas ir jo didysis brolis buvo koridoriuje, 
stengdamiesi, kad pacientai nueitų iki valgomojo papusryčiauti. Jie 
buvo truputį panašūs į mechanikus, tvarkančius variklį, bandan- 
čius jį užvesti ir priversti tolygiai dirbti. Jis pamatė poną Blogį, 
kursuojantį koridoriumi, ignoruojantį įvairių pacientų skundus dėl 
vienos ar kitos problemos. Francis norėjo apkabinti rutiną. 

Štai taip dienos ir slinkdavo. Ligoninė, apsėsta manijos tie- 
siog stumti laiką, buvo kaip narkotikas, netgi dar galingesnis už 
tuos, kurie būdavo piliulių ar injekcijų pavidalo. Kartu su po- 
traukiu ateidavo užmarštis. 

Francis papurtė galvą, nes jam buvo aiškus vienas dalykas: 
Angelas buvo kur kas artimesnis išoriniam pasauliui. Jis įtarė, 
kad jeigu pats nori ten sugrįžti, tai jam prireiks įkopti į šį kalną. 

Jis pamanė: rasti Trumpos Blondinės žudiką - galbūt paskuti- 
nis šiame pasaulyje jam dar likęs veiksmas, kurį gali atlikti svei- 
ku protu. 

Jo galvoje balsai susijaukė į visišką maišatį. Akivaizdu, norė- 
jo jam kažką pasakyti, tačiau tarsi negalėjo susitarti, ką būtent. 

Tačiau vienas perspėjimas visgi prasiskverbė. Visi balsai suta- 
rė, kad jei Francis pasiliks čia vienas, be Piterio ir Liusi, akis į 
akį su Angelu, tai greičiausiai neišgyvens. Jis nežinojo, nei kaip 
mirs, nei kada būtent. Kuriuo nors metu, pagal Angelo tvarka- 
raštį. Bus nužudytas lovoje. Uždusintas kaip Šokėjas ar papjau- 
tas kaip Trumpa Blondinė, o gal nužudytas kokiu nors kitu bū- 
du, kurio dar neįsivaizduoja. Tačiau tai nutiks. 

Nebus kur pasislėpti, nebent garmėjime vis gilyn į beprotybę. 
Tai priverstų ligoninės sanitarus kasdien uždaryti jį visai dienai 
1z0liatoriaus vienutėje. 

Jis apsidairė, ieškodamas savo kolegų tyrėjų, ir pirmą kartą pa- 
manė, kad jam laikas atsakyti į klausimus, kuriuos uždavė Angelas. 

Francis susmuko prie koridoriaus sienos. Tai čia. Tai tiesiai 
čia, priešais tave! Jis pakėlė žvilgsnį ir pamatė Kleo, pūškuojan- 
čią koridoriumi, mosuojančią rankomis. Ji atrodė lyg didžiulis 
pilkas karo laivas, perrėžiantis nedrąsių burlaivių regatą. Kad ir 
kas nedavė jai ramybės šį rytą, tai pasimetė sraute nešvankybių, 
kurias ji burbėjo į taktą aršiai mosuodama rankomis. Taigi kiek- 
vienas „Po velnių!“, „močkrušiai!“ „kalės vaikai!“ rodėsi lyg laik- 
rodžio dūžis. Pacientai traukėsi į šonus, jai einant pro šalį, ir tą 
sekundę Francis kai ką pastebėjo. Nėra taip, kad Angelas žinotų, 
kaip būti kitokiam. Jis žino, kaip būti tokiam pat. 

Apsidairęs jis tarp Kleo sukeltų bangų pastebėjo Piterį. Gais- 
rininkas, rodės, buvo įsitraukęs į karštą pokalbį su ponu Blogiu, 
tas neigiamai purtė galvą ir traukdavosi pirmyn, paskui vėl at- 
gal, kai Piteris per colį priartėdavo prie psichologo, paskui atsi- 
traukdavo. Po minutėlės ponas Blogis, rodos, nutraukė tai, ką 
Piteris norėjo pasakyti, pasisuko ant kulno ir patraukė tolyn ko- 
ridoriumi. Piteris, paliktas stovėti, pakėlęs balsą sušuko ponui 
Blogiui pavymui: 

- Jūs privalote pasakyti Gulptililiui! Šiandien! 

Tada nutilo. Ponas Blogis neatsisuko, tarsi atsisakydamas iš- 
girsti Piterio šauksmą. Francis atsitraukė nuo sienos ir greitai 
priėjo prie Gaisrininko. 

— Piteri? — paklausė Francis. 

— Sveikas, Paukšteli, - atsakė Piteris, atrodydamas truputį su- 
trukdytas. — Kas nutiko? 

Francis sušnabždėjo: 

— Piteri, kai Žiūri į mus ar likusius pacientus, ką matai? 

Jis sudvejojo, tada atsakė: 

— Net nežinau, Franci. Truputį panašu į Alisą Stebuklų šalyje. 
Viskas vis keisčiau ir keisčiau. 

— Tačiau matei visas pamišėlių rūšis, kurios tik čia yra, ar ne? 

Piteris truputį padvejojo, staiga palinko pirmyn. Koridoriumi 
artinosi Liusi, ir Piteris jai truputėlį pamojavo, kai ji žengė ar- 
čiau Francio. 

— Paukštelis kažką mato, - tyliai pasakė jis. - Kas gi tai? 

— Tasai žmogus, kurio mes ieškome, — sušnabždėjo Francis, 
kai Liusi sustojo šalia, —- ne labiau pamišęs nei tu. Tačiau jis sle- 
piasi, apsimesdamas kai kuo kitu. 

— Nagi, tęsk, — ramiai pasakė Piteris. 

— Visas jo pamišimas, bent jau žudikiškas pamišimas ir pirštų 
pjaustymas, visai nėra panašus į įprastą pakvaišimą, kurio čia 
pilna. Jis planuoja. Jis mąsto. Jis yra blogis, toks, apie kokį vis 
kalbėjo Stypena. Jis negirdi balsų, nekliedi, nepatiria nieko pa- 
našaus. Tačiau čia jis pasislepia, nes niekas nepagalvoja įsižiūrė- 
ti į jį 1r pamatyti ne pamišėlį, o kažką bloga. 

Francis papurtė galvą, tarsi garsiai išreikšti joje aidinčias min- 
tis būtų skausminga. 

— Ką nori pasakyti, Paukšteli? Ką mąstai? — Piteris truputį 
nuleido balsą. 

— Noriu pasakyti, kad mes peržiūrėjome visus šiuos bylų įrašus 
ir apklausinėjome žmones, nes ieškojome ko nors, ką iš čia esan- 
čių jungtų su išoriniu pasauliu. Tu ir Liusi, ko gi jūs ieškojote? 
Vyrų, kurie praeityje smurtavo. Psichopatų. Žmonių, nesuvaldan- 
čių pykčio. Įtrauktų į policijos įrašus. Galbūt žmonių, kurie girdi 
balsus, įsakančius jiems ką nors bloga padaryti moterims. Norite 
rasti kažką, kas tuo pat metu ir pamišęs, ir nusikaltėlis, taip? 

Liusi pagaliau prakalbo: 

— Tai vienintelis prasmingas būdas... 

— Tačiau juk čia kiekvienas vienaip ar kitaip pamišęs. Daugy- 
bė iš jų galėtų būti žudikais, tiesa? Kiekvienas čia tarsi vaikšto 
skustuvo ašmenimis. 

— Taip, bet... - Liusi gromuliavo Francio žodžius. 

Francis pasisuko į ją. 

— Negi nemanai, kad Angelas irgi tai žino? 

Ji nieko neatsakė. 

Francis giliai įkvėpė. 

— Angelas yra žmogus, kurio byloje neįrašyta nieko, už ko 
galėtum užsikabinti. Kitur jis vienoks. Čia jis kitoks. Tarsi cha- 
meleonas, kuris keičia spalvą pagal aplinką. Jis yra kažkas, į ką 
net nepagalvotum pažiūrėti. Štai kodėl čia saugus. Štai kodėl 
gali daryti, ką nori. 

Piteris atrodė nusiteikęs skeptiškai, o Liusi irgi nutaisė išraiš- 
ką, rodančią, jog dar nėra įtikinta. Ji prakalbo pirma: 

— "Iaigi, Franci, tu manai, kad Angelas apsimetinėja protiškai 
nesveiku? 

Ji leido šiam klausimui pakibti ore, tarsi žodžiu „apsimetinė- 
ja“ Jau būtų išreiškusi, kad toks veiksmas neįmanomas. 

Francis papurtė galvą, paskui linktelėjo. Prieštaravimai, kurie 
jam atrodė tokie aiškūs, kitiems tokie nebuvo. 

— Jis negali suvaidinti balsų. Negali apsimesti, jog kliedi. Jis 
negalėtų apsimetinėti tokiu... - Francis giliai įkvėpė prieš tęsda- 
mas, — ...kaip aš. Daktarai iškart tai permatytų. Netgi ponas Blo- 
gis netrukus tai suprastų. 

— Taigi? — paklausė Piteris. 

— Apsidairykit, — atsakė Francis. 

Jis parodė į fojė, kur didysis griaumedis atsilikėlis stovėjo at- 
sirėmęs į sieną, suspaudęs rankose savo Skudurinę Onutę. Jis 
švelniai niūniavo ryškiaspalviams medžiagos lopinėliams su praš- 
matnia skrybėlaite ir kreiva lėlės šypsena. Tada Francis pamatė 
katą, stovintį ir nejudantį koridoriaus centre, pakėlusį akis į lų- 
bas, lyg jo regėjimas galėtų prasiskverbti pro garso izoliaciją, 
sijas, kito aukšto grindis ir baldus, tiesiai per stogą iki rytinio 
žydro dangaus. 

— Ar sunku būtų, - tyliai paklausė Francis, - apsimesti kvai- 

lam? Arba visą laiką tylėti? O jeigu būtum panašus į vienijaš jų. 
kas čia atkreiptų į tave bent kiek dėmesio? 


Staugiantis, spiegiantis, kniaukiantis riksmas, lyg šimto įdūkusių 
kačių, perskrodė kiekvieną mano kūno nervų galūnę. Lipnus, drey: 
nas prakaitas užpylė man akis, apakindamas, grauždamas. Man 
užėmė kvapą, švokščiau lyg ligonis, o rankos drebėjo. Nebepasi- 
tikėjau savo balso gebėjimu išleisti bent kokį garsą, vien tylią, 
beviltišką dejonę. 

Angelas stovėjo prie manes, putodamas iš pykčio. 

Jis neturėjo paaiškinti kodėl, nes tai bylojo kiekvienas mano 
parašytas žodis. 

Aš raičiausi ant grindų, tarsi mano kūną krėstų elektros srovė. 
Man niekada netaikė elektros šoko terapijos Valstybinėje Vakarų 
ligoninėje. Turbūt tai buvo vienintelė žiaurybė, besimaskuojanti 
gydymo pavadinimu, su kuria man neteko susidurti. Tačiau įta- 
riau, kad skausmas, kuriame skendėjau šią akimirką, nedaug 
nuo to skyrėsi. 

Aš mačiau. 

Tai mane ir skaudino. 

Kai pasisukęs į Piterį ir Liusi ligoninės koridoriuje ištariau tuos 
žodžius, rodėsi, tarsi atidaryčiau savyje duris, kurių niekada ne- 
norėjau atverti. Labiausiai užvertas, užkaltas ir užsandarintas du- 
ris savyje. Kai esi pamišes, nesugebi nieko nuveikti. Tačiau tuo 
pat metu sugebi viską. Įkliūti tarp šių dviejų priešingybių — žiauri 
kančia. 

Visą savo gyvenimą aš troškau būti normalus. Kad ir besika- 
nuojantis kaip Piteris ir Liusi, tačiau normalus. Sugebėti kukliai 
funkcionuoti išoriniame pasaulyje, džiaugtis pačiais paprasčiau- 
siais dalykais. Išaušusiu rytu. Draugo pasveikinimu. Skaniu val- 
giu. Įprastu pokalbiu. Jausmu, kad kur nors pritapai. Tačiau ne- 
galėjau, nes supratau būtent tuo momentu, kad esu amžiams pa- 
smerktas siela ir veiksmais būti artimesnis žmogui, kurio neken- 

čiau ir bijojau. Angelas pasiduodavo visoms piktoms ir žudikiš- 
koms mintims, kurios slankiodavo ir manyje, mėgaudavosi jo- 
mis. Jis buvo tarsi mano iškreiptas atvaizdas. Aš savyje laikiau 
tą patį pyktį. Tą pačią aistrą. Tą patį blogį. Aš tiesiog slėpiau tai, 
stūmiau tolyn, įmesdavau į pačią giliausią skylę, kokią tik galė- 
davau savyje rasti, ir užversdavau pamišusiomis mintimis, lyg ak- 
menimis ir purvu, kad viskas būtų palaidota ten, iš kur jau tikė- 
jausi, jog nebeišsivers. 

Ligoninėje Angelas tikrai padarė tik vieną klaidą. 

Jam reikėjo nužudyti mane, kai turėjo tokią galimybę. 

— Taigi, - sušnabždėjo man į ausį, - aš dabar atėjau ištaisyti 
šios klaidos. 


— Nėra laiko, - tarė Liusi. Ji spoksojo į sujauktas bylas, pa- 
skleistas ant rašomojo stalo laikiname kabinete, kuriame vykdė 
savo laikiną tyrimą. Piteris Žingsniavo iš vieno šono į kitą, aki- 
vaizdu, stengdamasis surūšiuoti įvairias viena kitai prieštaraujan- 
čias mintis. Kai Liusi prakalbo, jis tik truputėlį į ją pažvairavo. 

— Kaip? 

— Mane ketina iš čia ištempti. Tikriausiai per kelias artimiau- 
sias dienas. Aš kalbėjausi su savo viršininku ir jis mano, kad aš 
tiesiog suku ratais. Jam iš pat pradžių nepatiko mintis, jog aš čia 
noriu važiuoti, tačiau kai primygtinai prašiau, pagaliau pasida- 
vė. O dabar štai viskam artėja staigi pabaiga... 

Piteris linktelėjo. 

— Aš pats čia būsiu ne ką ilgiau, —- pasakė jis. - Bent jau taip 
manau. 

Jis plačiau neaiškino, bet dar pridūrė: 

— Tačiau Francis pasiliks. 

— Ne tik Francis, — tarė Liusi. 

— Tai tiesa. Ne tik Francis, - jis sudvejojo. - Ar manai, kad jis 
teisus? Turiu galvoje, dėl Angelo. Kad jis tas, į kurį net nepažiū- 
rėtume... 

Liusi giliai įkvėpė. Ji ėmė stipriai gniaužti rankas, o paskui jas 
atleisti, beveik kvėpavimo ritmu, tarsi būtų prie įniršio ribos ir 
bandytų suvaldyti jausmus. Tai buvo svetima sąvoka ligoninėje, 
kur tokia daugybė žmonių beveik be perstojo duodavo valią ga- 
lybei emocijų. Ribojimai — kitokie nei sukelti antipsichozinių 
vaistų - buvo beveik neįmanomi. Tačiau atrodė, kad Liusi žvilgs- 
nyje atsispindi tam tikra vidinė bausmė. Kai ji pažiūrėjo į Piterį, 
šis suprato, kad už jos žodžių slepiasi didžiulis rūpestis. 

— Aš to neištversiu, — labai tyliai tarė ji. 

Piteris nieko neatsakė, nes žinojo, kad ji tuojau viską paaiš- 
kins. 

Liusi trankiai atsisėdo, paskui taip pat greitai vėl atsistojo. Ji 
pasilenkė į priekį ir suspaudė rašomojo stalo kraštą, tarsi taip 
galėtų nuraminti besiblaškančią minčių maišatį. Kai ji pakėlė 
žvilgsnį į Piterį, tasai nebuvo tikras, ar matė jos akyse žudikišką 
žiaurumą ar ką nors kita. 

— Beveik nepajėgiu įsivaizduoti, jog galėčiau čia palikti nenu- 
baustą prievartautoją ir žudiką. Nesvarbu, ar šis Angelas ir žmo- 
gus, nužudęs moteris ir įrašytas trijose bylose, yra vienas ir tas 
pats - o aš manau, kad yra - nuo minties, jog gali tekti palikti jį 
čia nepaliestą, mane krečia šiurpas. 

Jis ir vėl nutylėjo. 

— Aš to nepadarysiu, — tarė ji. - Negaliu. 

— Tarkim, tave privers išeiti? — paklausė Piteris. Tokį patį klau- 
simą jis būtų galėjęs užduoti ir sau pačiam. 

Liusi griežtai į jį pažiūrėjo. 

— Kaip tai padarytum? - klausimu į klausimą atsakė ji. 

Minutėlę įsivyravo tyla, o tada Liusi staiga žvilgtelėjo į pa- 
cientų bylų krūvą ant stalviršio. Vienu staigiu judesiu ji brūkš- 
telėjo ranka per stalą, nublokšdama aplankus, o šie atsitrenkė 
į sieną. 

— Velniai griebtų! - šūktelėjo ji. 

Aplankai šleptelėjo žemyn, popieriai pasklido po grindis. 

Piteris tylėjo, o Liusi žengtelėjo atgal, batu nusitaikė į metalinę 
šiukšliadėžę ir taikliu spyriu nuskraidino j4 skersai kambario. 

Ji pažvelgė į Piterį. 

— Aš to nedarysiu, - pasakė. - Širdyje žinau vieną dalyką: jei 
išvažiuosiu iš Čia, nesuradusi šio Žmogaus, mirs dar kažkas. Ne- 
žinau, po kiek laiko, tačiau kada nors, po mėnesio, pusmečio ar 
metų, aš stovėsiu prie dar vieno kūno, spoksodama į dešinę ran- 
ką, kuriai trūks keturių pirštų ir dar nykščio. Viskas, ką tada 
matysiu, bus galimybė, kurią praradau štai čia. Net jeigu tada ir 
pagausiu tą vyrą, pamatysiu jį sėdintį teismo salėje bei atsistoju- 
si perskaitysiu kaltinimų sąrašą teisėjui ir komisijai, aš vis tiek 
žinosiu, kad kažkas mirė, nes man nepavyko čia, šiuo metu. 

Piteris pagaliau sudribo į kėdę ir, palenkęs galvą, užsidengė 
delnais veidą, tarsi praustųsi. Kai jis vėl pakėlė žvilgsnį į Liusi, 
tiesiogiai neatsiliepė į tai, ką ji sakė, tačiau visgi atsakė. 

— Žinai, Liusi, - pasakė jis patylomis, tarsi kažkas būtų galė- 
jęs klausytis, — prieš tapdamas padegimų tyrėju, aš šiek tiek lai- 
ko praleidau tampydamas gaisrinės žarną. Man tai patiko, su- 
pranti. Gaisro gesinimas yra vienas iš tų dalykų, kur mažoka 
dviprasmybės. Užgesink ugnį arba ji kažką sunaikins. Paprasta, 
tiesa? Kartais per tikrai stiprų, bjaurų proveržį galėdavai veidu 
pajusti karštį ir išgirsti garsą, kurį sukelia nevaldoma ugnis. Tai 
baisus, piktas garsas. Atėjęs tiesiai iš pragaro. Tada ateina ta 
sekundė, kai viskas tavo kūne šaukia „Neik ten!“, tačiau vis tiek 
eini pirmyn. Eini todėl, kad ugnis bloga, ir todėl, jog kiti tavo 
brigados nariai jau viduje. Taigi paprasčiausiai Žinai, jog reikia 
eiti. Tai sunkiausias iš lengviausių sprendimų, kuriuos tik gali 
tekti priimti. 

Liusi apsvarstė Piterio žodžius ir tada pasiteiravo: 

— Taigi, o ką darysim dabar? 

— Manau, - lėtai ištarė jis, - kad mums teks truputį surizikuoti. 

— Surizikuoti? 

— Taip. 

— Kaip dėl to, ką sakė Francis? — tęsė ji. - Manai, kad iš tiesų 
viskas čia apversta aukštyn kojomis? Jeigu būtume išorėje, atlik- 
dami šį tyrimą, ir pas mus ateitų detektyvas bei pasakytų, jog turi- 
me stebėti mažiausiai tikėtiną įtariamąjį, o ne labiausiai, tai aš, 
aišku, žaibiškai atleisčiau jį nuo bylos tyrimo. Tai visiška nesąmo- 
nė, o tyrimai mažų mažiausiai bent jau neturėtų būti nesąmonės. 

— Šioje vietoje visur vien nesąmonės, - pasakė Piteris. 

- Štai kodėl Francis greičiausiai teisus. Šiaip ar taip, jis pasi- 
rodė esąs teisus dėl daugybės dalykų. 

— Tai ką mums daryti? Vėl peržiūrėti kiekvieną ligoninės bylą 
ieškant... — jis stabtelėjo, tada paklausė: - Ieškant ko? 

— Kas mums belieka? 

Piteris vėl sudvejojo, įtemptai galvodamas apie tai, kas įvyko. 
Po minutėlės jis lengvai gūžtelėjo pečiais ir papurtė galvą. 

— Nežinau... — lėtai ištarė jis. - Nenorėčiau šito daryti... 

— Ko daryti? 

— Na, kai mes krėtėme Viljamso pastatą, kas tada nutiko? 

— Buvo nužudytas žmogus. Tačiau jie to nepripažįsta... 

— Ne, be šito, kas dar nutiko? Angelas pasirodė. Jis apsireiš- 
kė, kad nužudytų Šokėją - galbūt. Mes to dar iš tiesų nežinome. 
Tačiau Žinome, kad jis pasirodė miegamajame, kad peiliu pagra- 
sintų Franciui. 

Liusi giliai įkvėpė. 

—- Manau, kad suprantu, ką turi galvoje. 

— Mes turime priversti jį išlįsti. Dar kartą. 

Ji linktelėjo. 

— Spąstai. 

Piteris sutiko: 

— Spąstai. Tačiau ką naudosime kaip masalą? 

Liusi nusišypsojo. Tačiau tai nebuvo tokia šypsena, kurią su- 
kelia kažkas linksmo. Tai buvo velniška, nutrūktgalviška išraiš- 
ka žmogaus, žinančio, kad norint daug pasiekti reikia ir daug 
kuo rizikuoti. 

Ankstyvą popietę Didysis Juodukas surinko mažą Amersto pa- 
stato pacientų būrelį išvykon į sodą. Nemažai laiko jau buvo 
praėję nuo tada, kai Francis paskutinį kartą matė, kas išdygo iš 
sėklų, kurias jie pasodino ligoninės sklypelyje. Tai įvyko dar prieš 
"Trumpos Blondinės mirtį ir Stypenos areštą. 

Popietė buvo puiki. Šilta, su šviesos spinduliais, energingai 
šokinėjančiais ant baltai dažytų lygių ligoninės pastatų sienų. 
Lengvas vėjelis kartkartėmis nugindavo begaliniu žydru dangu- 
mi plaukiantį vieną kitą apvalutį debesėlį. Francis pakėlė veidą į 
saulę, leisdamas šilumai persmelkti visą esybę, savo galvoje 1š- 
girsdamas pasitenkinimo murmesį. Tai galėjo būti jo balsai, ta- 
čiau lygiai taip pat tikėtina, jog truputėlis vilties įslinko į jo min- 
tis. Keletą minučių jis tikėjo, kad zali pamiršti viską aplink ir 
mėgautis saulės šviesa. Ši popietė buvo iš tų, kai visa pamišimo 
tamsa atrodė truputėlį toliau. 

Šioje išvykoje dalyvavo dešimt pacientų. Kleo išsiveržė į vorelės 
priekį, imdamasi vadovauti, vos tik jie išėjo pro Amersto pastato 
duris. Ji vis dar kažką burbėjo, tačiau žygiavo į priekį su tikslingu- 
mu, kuris, rodės, prieštaravo dienos tingumui. Napoleonas iš pra- 
džių stengėsi suspėti su ja, tačiau jam nepavyko, ir jis ėmė skųstis 
Didžiajam Juodukui, kad Kleo verčia juos visus per greitai Žygiuo- 
ti. Jie visi sustojo viduryje kelio ir truputį susiginčijo. 

— Aš turėčiau eiti pirma! - piktai šaukė Kleo. Ji išdidžiai pasi- 
pūtė, karališka poza žiūrėdama į visus iš aukšto. Buvo užvaldyta 
kažkokių kilusių minčių. 

— Tai mano pozicija. Mano teisė ir pareiga! - dar pridėjo ji. 

— Tuomet neik taip greitai, — atkirto Napoleonas, šiek tiek 
pūškuodamas, virpėdamas savo aptukusiu kūnu. 

— Mes judėsime tokiu greičiu, kokiu norėsiu aš, — atsakė ji. 

Didysis Juodukas atrodė susierzinęs. 

— Kleo, prašau... - pradėjo jis, ir ši atsisuko. 

— Nedera jokie prašymai, - pasakė ji. 

Didysis Juodukas gūžtelėjo pečiais ir pasisuko į Francį. 

— Tu eik pirmas. 

Minutėlę Kleo užstojo Franciui kelią, tačiau jis pažvelgė į ją 
tokiu prasikaltusiu ir šuniškai nuolankiu žvilgsniu, jog po se- 
kundės ji prunkštelėjo su imperatoriška panieka ir pasitraukė į 
šoną. Eidamas pro šalį, Francis matė, kad jos akys degė, tarsi 
mintis Kleo galvoje svilintų kažkokia nevaldoma liepsna. Jis ti- 
kėjosi, jog Didysis Juodukas irgi tai matė, tačiau nebuvo tikras, 
nes sanitaras stengėsi daryti jų būrelį bent kiek panašų į organi- 
zuotą grupę. Vienas vyras jau ėmė verkti, o viena moteris iškly- 
do iš tako. 

Francis žengė pirmyn ir tarė: 

— Eime, - tikėdamasis, kad kiti seks iš paskos. Po minutėlės 
grupė, rodos, pripažino Francį vadovu tikriausiai todėl, jog tai 
nuramino galimas šaukimo varžybas, kurių niekas nenorėjo. 
Kieo pasiliko už jo ir porą sykių, paraginusi jį paskubėti, nu- 
kreipė dėmesį į švilpimus ir paklydusius šauksmus, aidinčius 
tarp pastatų. 

Jie sustojo prie sodo krašto, o įtampa, brendusi Kleo galvoje, 
rodės, trumpai nurimo. 

— Gėlės! — su nuostaba tarė ji. - Mes išauginome gėlių! 

Raudoni ir balti, mėlyni ir žali guotai susiviję netvarkingai 
vešėjo drėgname sklypelyje ligoninės teritorijos pakraštyje. Bi- 
jūnai, gubojos, žibuoklės ir tulpės išdygo iš drėgnos žemės. So- 
das buvo toks pat chaotiškas kaip ir jų pačių protai: pilnas ryš- 
kiaspalvių marškų ir juostų, besitęsiančių visomis kryptimis, su- 
sodintas be jokios tvarkos, tačiau vis tiek pašėlusiai žydintis. 
Francis spoksojo truputį priblokštas, nes staiga prisiminė, koks 
iš tiesų blankus buvo jų gyvenimas čia. Tačiau netgi ši slegianti 
mintis buvo nustumta į šalį džiugaus gėrėjimosi vešliu augimu 
priešais. 

Per kelias sekundes Didysis Juodukas išdalijo kuklius sodi- 
ninkų įrankius. Jie buvo vaikiški, plastikiniai ir nelabai tiko at- 

likti laukiančiai užduočiai, tačiau, pamanė Francis, vis geriau 
negu nieko. Jis pritūpė šalia Kleo, kuri, rodės, beveik nekreipė 
dėmesio į jo buvimą. Pradėjo dirbti, rikiuodamas gėles į lysves, 
bandydamas bent kiek sutvarkyti juos supantį spalvų sprogimą. 

Francis nežinojo, kiek laiko jie taip dirbo. Netgi Kleo, vis 
dar murmanti keiksmažodžius, rodos, į šalį nustūmė stresą, 
nors kartais sukūkčiodavo, rausdama ir kasdama drėgną, der- 
lingą sodo žemę. Francis nesyk matė ją ašarotą, kai ji ištiesda- 
vo ranką ir paliesdavo trapius gėlės žiedus. Beveik visi pacien- 
tai stabtelėdavo ir leisdavo riebiai, drėgnai žemei dribti pro 
pirštus. Ore tvyrojo atsinaujinimo bei gyvybingumo kvapas, ir 
Francis pamanė, kad šis aromatas teikia jam daugiau optimiz- 
mo nei bet kokie antipsichoziniai vaistai, kuriais pacientai nuo- 
lat šeriami. 

Kai Didysis Juodukas paskelbė, kad tvarkymasis baigtas, Fran- 
cis atsistojo. Jis peržvelgė sodą tr turėjo pripažinti, kad šis atro- 
dė geriau. Beveik visos piktžolės, tarsi grasinusios gėlių lysvėms, 
buvo išrautos, o pačioms lysvėms suteiktas šiek tiek taisyklin- 
gesnis pavidalas. Francis pamanė, kad tai kiek panašu į pusiau 
užbaigtą paveikslą. Jau matėsi forma ir galimybė. 

Jis pabandė nusipurtyti dalį žemių nuo rankų ir drabužių, ta- 
čiau ne visai nuoširdžiai. Suprato, kad jo neerzina būti truputį 
purvinam, bent jau ne šią popietę. 

Didysis Juodukas išrikiavo grupelę eilute ir sudėjo plastiki- 
nius sodininko įrankius atgal į žalią medinę dėžę, mažų ma- 
žiausiai tris kartus juos perskaičiavęs. Tada, kai jis jau ketino 
duoti signalą traukti takeliu atgal į Amerstą, kažkodėl staiga 
sustojo. Francis pamatė, kaip didžiojo sanitaro žvilgsnis susi- 
telkia į mažą grupelę, kuri rinkosi už maždaug penkiasdešim- 
ties jardų, pačiame ligoninei priklausančių Žemių pakraštyje, 
už vielinės tvoros. 

— Ten kapinės, - sušnibždėjo Napoleonas. Tada, kaip ir visi 
kiti, nutilo. 

Francis įžiūrėjo daktarą Gulptililį ir poną Evansą bei dar du 
kitus iš vadovaujančio personalo. Dar ten buvo kunigas su balta 
apykakle ir keli darbininkai pilkomis uniformomis, kurie nusi- 
tvėrę kastuvus arba pasirėmę į jų kotus laukė nurodymų. Gru- 
pei susirinkus, Francis išgirdo pukšintį variklio garsą ir pamatė 
mažą mažą ekskavatorių važiuojant prie susirinkusiųjų. Už eks- 
kavatoriaus tebuvo tik juodas „Cadillac“ mikroautobusas, kurį 
atpažinęs kaip katafalką Francis krūptelėjo. 

Katafalkas sustojo, o ekskavatorius toliau judėjo pirmyn. Di- 
dysis Juodukas sumurmėjo: 

— Galbūt mes turėtume jau eiti. 

"Tačiau jis liko lyg priaugęs prie savo vietos. Kiti pacientai išsi- 
rikiavo irgi žiūrėdami. 

Ekskavatorius užtruko ne ilgiau nei kelias minutes, urgzda- 
mas kaip ir dera dirbančiai mašinai, kai kasė duobę ir šalia pylė 
kuklią žemių krūvelę. Pagalbiniai ligoninės darbininkai šonuose 
dirbo kastuvais, ruošdami kapą. Francis išvydo, kaip Gerk piliulė 
žengteli į priekį, apžiūri darbą ir duoda vyrams ženklą sustoti. 
Tada kitu mostelėjimu jis nurodo katafalkui važiuoti į priekį. Šis 
taip ir padaro, sustoja už kelių pėdų. Iš jo išlipa du vyrai juodais 
kostiumais, nueina prie mašinos galo ir ten atidaro duris. Prie jų 
prisideda keturi pagalbiniai darbininkai, ir ši marga karstanešių 
grupė iškelia iš mašinos paprastą metalinį karstą. Matė, kaip jo 
dangtis dulsvai žvilga vėlyvos popietės saulėje. 

— Ten Šokėjas, - sušnibždėjo Napoleonas. 

— Močkrušiai, - patylomis ištarė Kleo. —- Žmogžudžiai, niek- 
dariai fašistai. 

Tada pridūrė pompastišku, teatriniu tonu: 

— Palaidokime jį Romos aukštuomenės maniera. 

Šeši vyrai sunkiai nešė karstą. Francis pagalvojo, kad tai keis- 
ta, nes Šokėjas išvis nelabai daug tesvėrė. Jis stebėjo, kaip vyrai 
nuleidžia karstą į kapą, paskui pasitraukia, o kunigas atsainiai 
išbarbena keletą žodžių. Francis pastebėjo, kad nė vienas iš vy- 

riškių nepasivargino net galvos palenkti bent apsimesdami, jog 
meldžiasi. 

Kunigas žengė atgal, daktarai apsisuko ir nužingsniavo take- 
liu, o laidojimo namų darbuotojai, prieš grįždami į automobilį ir 
lėtai nuvažiuodami, pakišo Gulptililiui pasirašyti kažkokį popie- 
rių. Mažas ekskavatorius nupuškėjo iš paskos. Du iš pagalbinių 
darbininkų ėmė kasti žemių krūvą ir berti ant karsto. Francis 
girdėjo, kaip į plieną dunksi purvo gumulai, tačiau net ir tas gar- 
sas neilgai trukus nutilo. 

— Eime, - tarė Didysis Juodukas. — Franci? 

Jis suprato, kad turėtų eiti pirmas, tą ir padarė, iš lėto, nors 
jautė, jog Kleo daro spaudimą judėti vis greičiau sulig kiekvienu 
žingsniu. Ji kvėpavo trumpais pliūpsniais, lyg kulkosvaidžio se- 
rijomis. 

Jų netvarkingas paradas tebuvo įpusėjęs kelionę iki Amersto, 
kai staiga, išleidusi garsą, kuris buvo pusiau keiksmas, pusiau 
gargaliavimas, Kleo stumtelėjo Francį ir prasiveržė į priekį. Jos 
dideli gabaritai siūbavo ir krypavo, kai bėgo takeliu į priekį, tar- 
si torpeda, taikanti į užpakalinę Viljamso pastato pusę. Ji staiga 
sustojo vejos lopinėlyje ir iš ten įsižiūrėjo viršun, į langus. 

Vėlyvos popietės šviesa krito kaip tik ant pastato šono, taigi 
Francis negalėjo įžiūrėti už stiklo susirinkusių pacientų veidų. 
Kiekvienas langas atrodė lyg akis, spoksanti iš tuščio, neperre- 
gimo veido. Pastatas buvo panašus į daugelį pacientų: jis žvel- 
gė vangiai ir abejingai, slėpdamas visą įtampą ir maišatį viduje. 

Kleo susikaupė, įsirėmė rankomis į klubus ir sušuko: 

— Aš tave matau! 

Tai buvo neįmanoma. Atsispindinti šviesa akino ją taip pat 
kaip ir Francį. Ji tęsė, dar pakeldama balsą: 

— Aš žinau, kas tu! Tai tu jį nužudei! Aš tave mačiau ir viską 
apie tave žinau! 

Didysis Juodukas pralėkė pro Francį. 

— Kieo! — suriko jis. - Cit! Ką čia dabar šneki? 

Ji nekreipė į sanitarą dėmesio. Pakėlė pirštą ir jį kaltinamai 
nukreipė į Viljamso pastato trečio aukšto langus. 

— Žudikai! - šaukė ji. - Galvažudžiai! 

— Kleo, po velnių! - Didysis Juodukas pribėgo prie jos. - Na- 
gi, užsičiaupk! 

— Gyvuliai! Išgamos! Močkrušiai fašistai, žmogžudžiai! 

Didysis Juodukas sugriebė stambiąją moterį už rankos ir at- 
suko į save. Jis ketino surikti jai į veidą, tačiau Francis pastebė- 
j0, kad didysis sanitaras trumpai stabtelėjo, atgavo truputį šal- 
takraujiškumo ir, užuot rėkęs, sušnabždėjo jai: 

— Kleo, dėl Dievo meilės, ką darai? 

Ji sušniokštavo Didžiajam Juodukui į veidą. 

— Jie nužudė jį, - dalykiškai ištarė. 

— Kas nužudė ką? - paklausė Didysis Juodukas, apsukdamas 
ją nugara į Viljamsą. — Ką turi galvoje? 

Kleo truputį sukikeno, nevaldomai šypsodamasi. 

— Marką Antonijų, - pasakė ji. - Ketvirtas veiksmas, šešiolik- 
ta scena. 

Vis dar juokdamasi, leido Didžiajam Juodukui nuvesti ją į ša- 
lį. Francis pažvelgė viršun, į Viljamsą. Jis nežinojo, kas galėjo 
išgirsti šį protrūkį. Ar kaip galėjo jį interpretuoti. 

Francis nepamatė Liusi Džons, kuri stovėjo netoliese, po me- 
džiu, ant takelio, vedančio pro administracijos pastatą iki pa- 
grindinių vartų. Ji irgi tapo Kleo kaltinimų proveržio liudytoja. 
Tačiau ji nekreipė į juos daug dėmesio, nes buvo itin susikaupusi 
prie užduoties, kurią ketino vykdyti, ir dėl to pirmą sykį per 
kelias dienas jai teks trumpai išeiti už ligoninės vartų į netoliese 
esantį miestelį. Ji stebėjo, kaip pacientų vorelė grįžo į Amerstą, 
tada apsisuko ir skubiai išėjo, tikėdama, kad neilgai užtruks su- 
rasti tuos kelis daiktus, kurių jai reikėjo. 


Dvidešimt septintas skyrius 


Liusi tyliai sėdėjo ant savo lovos krašto seselių bendrabutyje, leis- 
dama giliai nakčiai lėtai ją apgaubti. Ant lovos užtiesalo ji buvo 
išsidėliojusi daiktus, nusipirktus tą pavakarę, tačiau užuot įdė- 
miau juos apžiūrėjusi, jau kelias valandas spoksojo į tuštumą ap- 
link save. Kai pagaliau pakilo, nuėjo į mažutį vonios kambarį ir 
veidrodyje virš kriauklės pradėjo įdėmiai apžiūrinėti savo veidą. 

Viena ranka ji pakėlė plaukus nuo kaktos, o kita palietė ran- 
dą, prasidedantį kaip tik po plaukų linija, padalijantį antakį, 
nukrypstantį šiek tiek į šoną, kur ašmenys vos nepataikė į akies 
obuolį, tada keliaujantį Žemyn skruostu ir pasibaigiantį pa- 
smakrėje. Ten, kur randas suaugo, oda buvo truputį šviesesnė. 
Kai kuriose vietose pjūvio žymė buvo vos pastebima. Kitose — 
skausmingai ryški. Ji pamanė, kad keistai priprato prie rando 
ir susitaikė su jo buvimu dėl to, ką jis bylojo. Kartą, prieš kele- 
tą metų, buvo daug žadančiame pasimatyme su pernelyg savi- 
mi pasitikinčiu jaunu daktaru. Jis pasiūlė padėti jai susisiekti 
su garsiu plastinių operacijų chirurgu, šis, primygtinai siūlė jau- 
nasis daktaras, sutvarkytų jos veidą taip, jog niekas nė neįžiū- 
rėtų, kad šis kažkada buvo supjaustytas. Ji nei susisiekė su plas- 
tikos chirurgu, nei kada nors dar ėjo į pasimatymą su šiuo ar 
kitu daktaru. 

Liusi manė esanti toks žmogus, kuris kiekvieną dieną turi pa- 
tvirtinti savo buvimą. Vyras, palikęs ant jos veido randą ir at- 
ėmęs jos privatumą, manė ją sužalojęs, pasakė ji sau, tačiau iš 
tiesų jis tik paskatino ją susitelkti ir įgyti tikslą. Daug vyriškių 
pateko už grotų dėl to, ką vienas vyras padarė jai tą naktį, kai ji 
dar mokėsi teisės universitete. Pasakė sau, kad dar praeis nema- 
žai laiko, kol skola — tas Žiaurus sužeidimas, kurį patyrė jos šir- 
dis ir kūnas — bus visiškai sumokėta. Vieninteliai nepajudinami 
momentai, pamanė Liusi, veda žmogų per gyvenimą. Ligoninėje 
ji jautėsi nepatogiai, nes pacientai apsiribodavo ne vienu veiks- 
mu, o begaline daugybe mažų nelaimingų atsitikimų, kurie visi 
kartu pastūmėjo juos į depresiją ar šizofreniją, psichozes, asme- 
nybės susiskaldymą ir maniakinį elgesį. Piteris, suprato ji, savo 
dvasia ir temperamentu buvo daug artimesnis jai. Jis irgi leido 
vieninteliam momentui formuoti visą jo gyvenimą. Tai, aišku, 
buvo neapgalvotas impulsas. Nors tam tikra prasme ir pateisi- 
namas, tačiau vis tiek kilęs iš nesusivaldymo tą akimirksnį. Jos 
elgesys buvo kur kas šaltesnis, kur kas labiau apskaičiuotas ir, 
neturint geresnio žodžio, jį galima pavadinti kerštu. 

Ją staiga užklupo Žiaurus prisiminimas. Vienas tokių, kurie 
nekviesti įšliaužia galvon ir beveik užima kvapą: Masačiusetso 
pagrindinėje ligoninėje, kur ji buvo nugabenta po to, kai ją rau- 
dančią, kraujuojančią, be nuovokos klupinėjančią kiemelyje tarp 
pastatų surado pora paskutinį kursą baigiančių fizikos studen- 
tų, vėlyvu metu grįžtančių namo iš laboratorijos. Prisiminė, kaip 
policija ją smulkiai apklausė, kol seselė ir daktaras tyrė išprie- 
vartavimą. Detektyvai stovėjo jos galvūgalyje, kol gydytojas ir jo 
padėjėja tyliai dirbo tarsi kitame pasaulyje, žemiau jos juosmens. 
Ar matei tą vyriškį? Ne. Iš tiesų ne visai. Jis mūvėjo slidininko 
kepurę ir aš temačiau jo akis. Ar galėtum jį atpažinti? Ne. Kodėl 
vėlai vakare ėjai viena per universiteto teritoriją? Nežinau. Aš 
buvau bibliotekoje, mokiausi, o paskui jau buvo laikas eiti na- 
mo. Ką galėtum mums pasakyti, kas padėtų jį sučiupti? "yla. 

Iš visų siaubų, nutikusių jai tą naktį, pamanė, ryškiausias liko 
randas ant veido. Nuo šoko ji buvo jau beveik netekusi sąmo- 
nės, protas spruko nuo kūno, atsiskirdamas nuo jutimų, o tada 
jis perpjovė jai veidą. Nenužudė, nors būtų lengvai galėjęs tai 
padaryti. Apskritai jam nebuvo būtina daryti dar ką nors. Juk ji 
buvo beveik be sąmonės, sutrikusi, O jis turėjo daugiau nei gana 
gerą galimybę pasprukti nepastebėtas ir nesusektas. Tačiau jis 
tik pasilenkė, amžiams ją paženklino, ir tada pro skausmo ir 
pažeminimo rūką ji išgirdo vienintelį jo žodį, sušnabždėtą į ausį: 
Prisimink. 

Žodis sukėlė daugiau skausmo nei pjūvis, sudarkęs jos grožį. 

Taigi ji prisiminė, tačiau pamanė, kad ne taip, kaip užpuolikas 
tikėjosi. 

Jeigu jau negalėjo pasodinti į kalėjimą vyro, kuris ją sužalojo, 
tai galėjo įkišti ten tuzinus panašių į jį. Jeigu ko ir gailėjosi, tai 
to, kad užpuolimas atėmė iš jos visa, kas dar jos gyvenime buvo 
likę iš nekaltybės ir nerūpestingumo. Po to įvykio juokas aplan- 
kydavo ją daug sunkiau, o meilė rodėsi nepasiekiama. Tačiau 
dažnai sakė sau, kad turbūt vis tiek greitai būtų praradusi šias 
savybes. Persekiodama tiek blogio, ji tapo panaši į vienuolę. 

Įsižiūrėjo į veidrodį ir lėtai sudėjo prisiminimus atgal į sky- 
relius, kuriuose laikė tvarkingai visa surūšiavusi. Tai, kas kaž- 
kada atsitiko, dabar jau baigta, tarė sau. Žinojo, jog žmogus, 
kurį ji medžiojo ligoninėje, visapusiškai buvo artimiausias tam, 
kurio šešėlis lydėjo visus jos veiksmus. Nebuvo toks, į kokius 
ji žiūrėdavo teismo salėje. Manė, kad surasti Angelą reikštų 
daug daugiau nei paprasčiausiai sulaikyti serijinį žudiką, kad 
daugiau nesmogtų. 

Jautėsi panašiai kaip sportininkė, susikaupianti momentui, 
skirtam pasiekti vienintelį tikslą. 

— Spąstai, — garsiai ištarė ji. - Spąstams reikia masalo. 

Ji pabraukė plaštaka per juodų plaukų kaskadą, gaubiančią 
veidą, leisdama juos pro pirštus lyg lietaus lašelius. 

Trumpi plaukai. 

Šviesūs plaukai. 

Visos keturios aukos turėjo labai trumpų plaukų šukuosenas. 
Jų visų sudėjimas buvo daugmaž vienodas. Jos visos buvo nužu- 
dytos tuo pat būdu, tuo pačiu ginklu, ir jų gerklė kiekvienu atve- 
įu būdavo perpjauta iš kairės į dešinę. Pomirtiniai rankų sužalo- 
jimai irgi tokie patys. Paskui jų kūnai būdavo palikti panašiomis 
sąlygomis. Netgi su paskutine auka čia, ligoninėje, kai Liusi ap- 
žiūrinėjo sandėliuką, kur prabėgo paskutinės seselės gyvenimo 
akimirkos, ji matė, kad žudikas savotiškai atkartojo kaime, miš- 
ke įvykdytų nužudymų vietas. Dar, prisiminė ji, žudikas sunai- 
kino fizinius įkalčius vandeniu, tuo pačiu būdu, kokiu gamta ne- 
noromis prisidėjo prie pirmų trijų žmogžudysčių. Be to, panau- 
dojo valymo skystį. 

Jis buvo čia, ji žinojo tai. Įtarė, kad galbūt kuriuo nors metu 
per ligoninėje praleistas dienas netgi pažiūrėjo jam tiesiai į akis, 
tačiau neįžvelgė, kas jis toks. Ši mintis privertė suvirpėti, tačiau 
tuo pat metu pakurstė beisiliepsnojantį įniršį. 

Pažvelgė į juodų plaukų sruogas, kurias lyg daugybę švelnių 
voratinklio gijų laikė tarp pirštų. 

Tai visai nedidelė kaina, pamanė ji. 

Skubiai apsisuko ir grįžo prie lovos. Visų pirma ji ištraukė 
mažą juodą lagaminėlį, kurį laikė už lovos rėmo. Lagaminėlis 
buvo užrakintas kodine spyna. Surinko kodą ir atidarė jį. Viduje 
slypėjo kišenėlė su užtrauktuku, jį atitraukusi, išsiėmė tamsiai 
rudą odinį dėklą. Šiame buvo trumpavamzdis trisdešimt aštunto 
kalibro revolveris. Ji trumpai laikė ginklą rankoje, bandydama 
pajusti, kiek jis sunkus. Iš šio ginklo buvo šovusi mažiau nei 
pustuzinį sykių per visus tuos metus, kai jį turėjo. Dabar ranko- 
je jis rodėsi nepažįstamas, bet tarsi budrus. 

Tada vienu ryžtingu judesiu surinko likusius daiktus, išdėlio- 
tus ant lovatiesės: plaukų šepetį, kirpėjo žirkles, plaukų dažų 
dėžutę. 

Ilgainiui plaukai ataugs, tarė sau. 

Nuostabus juodas žvilgesys, buvęs su ja visą gyvenimą, neilgai 
trukus vėl sugrįš. 

Kartodama sau, kad tai, ką daro, neišliks visiems laikams, ta- 
čiau neradus Angelo būtent šiuo metu padariniai tikrai gali iš- 
likti, ji nusinešė visus tuos dalykus į vonios kambarį ir išsidėlio- 
jo priešais save ant mažos lentynėlės. Tada pakėlė žirkles ir, pu- 
siau tikėdamasi išvysti tekantį kraują, pradėjo kirptis plaukus. 


Viena iš gudrybių, kurių Francis išmoko per tuos visus metus 
nuo pat pirmosios dienos, kai dar vaikystėje išgirdo balsus, bu- 
vo mokėjimas surasti balsą, kuris kalbėtų prasmingiausiai iš 
visų, triukšmaujančių galvoje. Suprato, kad jo paties pamiši- 
mas apibrėžtas gebėjimo surūšiuoti viską, kas plūdo į jį iš jo 
paties vidaus, ir kuo greičiu keliauti savo keliu. Tai nebuvo vi- 
sai logiška, tačiau visgi tai, ką išmoko daryti, turėjo šiek tiek 
praktiškumo. 

Sakė sau, kad situacija ligoninėje nedaug tesiskyrė. Detektyvas 
paima daugelį skirtingų detalių ir sudeda jas į nedalomą visumą, 
pamanė. Francis buvo įsitikinęs, jog, viskas, ką jam reikėjo Žinoti, 
norint nutapyti portretą, kuris pasirodytų besąs Angelas, jau įvy- 
ko. Tačiau keistu būdu pašėlusiai svyruojančiame, nepastoviame 
psichiatrijos ligoninės pasaulyje prasmė pasislėpė. 

Francis pažvelgė į Piterį, kuris prie prausyklės šlakstė veidą 
šaltu vandeniu. Jis niekada nepamatys to, ką galiu regėti aš, — 
tarė sau Francis. Jo viduje choru pritarė balsai. 

Tačiau nespėjęs pratęsti šių minčių, Francis pastebėjo, kaip 
Piteris atsitraukia nuo praustuvo, pažvelgia į save veidrodyje ir 
papurto galvą, lyg nepatenkintas savo atvaizdu. Tuo pat metu 
Piteris pastebėjo Francį, lūkuriuojantį už jo, ir nusišypsojo. 

— Ak, Paukšteli. Kuo geresnio tau ryto. Mes išgyvenome dar 
vieną naktį čia, tai, atsižvelgiant į aplinkybes, yra visai nemažas 
žygdarbis ir šis pasiekimas turėtų būti atšvęstas gausiais, net jei 

ir nelabai skaniais, pusryčiais. Kaip manai, ką atneš mumis ši 
puiki diena? 

Francis papurtė galvą rodydamas, kad atsakymo nežino. 

— Gal kokią nors pažangą? 

— Gal. 

— Gal ką nors gera? 

— Nepanašu. 

Piteris nusijuokė. 

— Franci, drauguži, turbūt nėra tokios tabletės ar injekcijos, 
kurią čia galėtų tau duoti, kad sumažintų ar panaikintų cinizmo 
jausmą. 

Francis linktelėjo. 

— Nėra ir tokių, kurie galėtų suteikti optimizmo. 

— Touchė!“ — tarė Piteris. Jo ankstesnė šypsena išblėso ir jis 
pasilenkė prie Francio. - Vieno žmogaus galvelė rodo, kad mes 
šiandien pasistūmėsime į priekį, o aš jau tai pažadu. — Tada jis 
vėl nusišypsojo ir pridūrė: - Galvelė rodo. "Tai šioks toks juoke- 
lis. Greitai suprasi. 

Francis neturėjo supratimo, apie ką Piteris kalba, bet pasitei- 
ravo: 

— Iš kur tu gali taip žadėti? 

— Nes Liusi galvoja, jog kitoks požiūris gali suveikti. 

— Kitoks požiūris? 

Piteris minutėlę dairėsi aplink, tada sušnibždėjo: 

— Jeigu negali prieiti prie žmogaus, kurį persekioji, galbūt gali 
priversti jį patį prie tavęs prieiti. 

Francis truputį atšoko, tarsi stumtelėtas tuzino sukilusių bal- 
sų, rėkiančių „Pavojus!“. Piteris nepastebėjo staigaus Francio 
išvaizdos pokyčio, panašaus į netikėtą audros debesies pasiro- 
dymą horizonte. Tai įvyko, kai jaunuolis suvokė Piterio žodžius. 
Gaisrininkas tik paplekšnojo Franciui per nugarą ir sardoniškai 
pridūrė: 


* Touchė - pranc. „tikrai taip“. 

— Eime. Pavalgykime sutižusių blynų ar skystų kiaušinių ir 
stebėkime, kokios paslaptys atsiskleis. Spėju, Paukšteli, šiandien 
didžioji diena. Būk išplėtęs akis ir ištempęs ausis. 

Jie abu išėjo iš prausyklos. įėjo ten, kur miegamojo gyvento- 
jai jau pradėjo klupčioti ir šliurinti pro duris į koridorių. Kas- 
dienės rutinos pradžia. Francis visiškai nesuprato, ką turėtų 
stengtis pastebėti, tačiau visus jo turimus klausimus tuo metu 
staiga ištrynė ausį rėžiantis, spigus ir desperatiškas klyksmas, 
kuris siaubingai nuaidėjo koridoriumi, skrosdamas orą aplink 
juos. Balse aidėjo visiškas bejėgiškumas, kuris sustingdė visus, 
kas tik girdėjo. 


Tą riksmą lengva prisiminti. 

Daug metų aš galvojau apie jį daugybę sykių. Būna riksmų iš 
baimės, sukrėtimo riksmų, riksmų, kurie byloja apie nerimą, įtam- 
pą, 0 kai kurie netgi apie neviltį. Anas riksmas, rodos, suliejo 
visas šias savybes į kažką beviltiško ir siaubingo, todėl paneigė 
tai, kas pagrįsta ir patogu, sustiprino visus psichiatrijos ligoninės 
siaubus, surinktus kartu. Motinos riksmas pamačius, kad jos vai- 
kui gresia pavojus. Kareivio riksmas iš skausmo, kai jis išvysta 
savo žaizdą ir suvokia, jog ši mirtina. Kažkas sena ir gyvuliška, 
iškylantis tik rečiausiais ir baisiausiais momentais. Atrodė, tarsi 
kažkas, be ko neįmanoma įsivaizduoti gyvenimo, staiga netikėtai 
dingo, ir tai ištverti per sunku. 

Aš niekada taip ir nesužinojau, kas išleido tą riksmą, bet jis 
tapo visų mūsų, girdėjusių jį, dalimi. Jis liko su mumis, kad ir 
kiek laiko praeitų. 

Išsiveržiau į koridorių tiesiai paskui Piterį, kuris skubėjo garso 
link. Aš tik probėgšmais pastebėjau kitus, kurie traukėsi į šonus, 
kabinosi į sienas. Mačiau Napoleoną, besispraudžiantį į kampą, 
ir Žurnalistą, staiga ėmusį neberodyti nė trupučio smalsumo, susi- 
rietusį, tarsi galėtų pasislėpti nuo vibruojančio triukšmo. Piterio 
žingsniai aidėjo koridoriumi, kai jis, pagreitinęs tempą, nuskubėjo 

aido taku triukšmo šaltinio link. Aš vos užmečiau staigų žvilgsnį jo 
veidan. Šiame kaipmat sustingo atšiaurumas ir aiškumas, neįpras- 
tas ligoninėje. Rodėsi, kad garsas pataikė į tam tikrą begalinį rii- 
pestį jo viduje, todel Piteris bandė pralenkti jį lydinčias baimes. 

Riksmas atsklido iš tolimojo koridoriaus galo, už įėjimo į mo- 
terų miegamąjį. Tačiau riksmo prisiminimas mano mintyse tebe- 
buvo toks pat tikras kaip tą rytą Amersto pastate. Jis vijosi mane, 
bėgo aplink, lyg laužo dūmai, ir aš suspaudžiau pieštuką bei puo- 
liau įnirtingai rašyti ant savo buto sienos, kiekvieną sekundę bai- 
mindamasis, kad garsus, pašaipus Angelo juokas išstums jį iš 
nano minčių. Man reikėjo viską aprašyti, kol tai neįvyko. Savo 
vaizduotėje mačiau iš visų jėgų bėgantį Piterį, tarsi jis galėtų ap- 
lenkti aidą. 


Piteris galvotrūkčiais lėkė pirmyn, skubėdamas Amersto kori- 
doriumi, žinodamas, kad žmogui, net ir pamišusiam, tik vienas 
dalykas pasaulyje gali sukelti tokią neviltį: mirtis. Jis išsisuko 
kitų pacientų, kurie, bandydami išvengti juos gąsdinančio garso, 
traukėsi nuo garso, apimti panikos, pasimetę, pilni baimės ir ne- 
rimo protrūkių. Netgi katos ir protiškai atsilikę Žmonės, kurie 
taip dažnai atrodydavo visiškai nekreipiantys dėmesio į supantį 
pasaulį, spaudėsi prie sienų, bandydami pasislėpti. Vienas vyriš- 
kis pritūpęs sūpavosi pirmyn atgal ir buvo stipriai užsispaudęs 
rankomis ausis. Piteris klausėsi graudaus savo žingsnių dunksė- 
jimo į grindis, suprasdamas, kad jo sieloje slypi kažkas, kas visa- 
da jį smarkiai traukė ten, kur mirtis. 

Francis buvo tiesiai už jo, kovodamas su troškimu sprukti prie- 
šinga kryptimi, bet vis dėlto įtrauktas ir nešamas Piterio polė- 
kio. Jis girdėjo galingą Didžiojo Juoduko balsą, šaukiantį ko- 
mandas: 

— Prašau atsitraukti! Atsitraukite! Praleiskite mus! 

Sanitaras ir jo brolis taip pat bėgo koridoriumi. Seselė su balta 
uniforma išėjo iš už posto grotų. Ji buvo vardu seselė Ričards, 

tačiau visi ją vadino sesele Turtuole. Deja, jos vardo eleganciją 
buvo sudarkiusi neįprasta nerimastinga išraiška ir neslepiamas 
išgąstis akyse. 

Prie įėjimo į moterų miegamąjį susitaršiusi moteris styran- 
čiais žilais plaukais siūbavo pirmyn atgal, pati sau kažką rypavo. 
Dar viena sukosi rateliu, darydama piruetus. Trečia buvo atsirė- 
musi kakta į sieną ir burbuliavo tai, ką Francis iš pradžių palaikė 
kažkokia užsienio kalba, bet tai lygiai taip pat galėjo būti ir be- 
prasmis niurnėjimas. Buvo neįmanoma pasakyti. Dar dvi mote- 
rys raudojo ir kūkčiojo, puolusios ant grindų, kur raitėsi lyg ap- 
sėstos velnių. Francis negalėjo pasakyti, ar prieš tai rėkė kuri 
nors iš pamatytų moterų. Tai galėjo būti bet kuri iš jų arba kas 
nors kitas, Paukšteliui nematytas. Tačiau atrodė, kad tas nevil- 
ties kupinas garsas vis dar tvyro ore, lyg nesiliaujantis sirenų 
šauksmas, neišvengiamai traukiantis juos į priekį. Francio gal- 
voje balsai šaukė įspėjimus, stengdamiesi priversti jį sustoti, 
trauktis, bėgti tolyn nuo pavojaus. Prireikė smarkių vidinių pa- 
stangų juos ignoruoti, ir Francis iš visų jėgų stengėsi neatsilikti 
nuo Piterio, tarsi Gaisrininko sveikas protas ir supratimas galė- 
tų jį padrąsinti. 

Piteris prie durų sudvejojo tik akimirką, skubiai pasisukda- 
mas į susivėlusiąją moteriškę ir tvirtu, valdingu balsu paklaus- 
damas: 

— Kur? 

Moteris parodė pirštu į koridoriaus galą, į laiptinę už durų, 
kurios turėjo būti užrakintos. Po to ji prapliupo kudakuoti ir kva- 
totis, tačiau tai tuoj pat išvirto į gniuždančių kūkčiojimų seriją. 

Piteris žengė pirmyn, Franciui sekant iš paskos, ir ištiesė ran- 
ką didžiulių plieninių durų rankenos link. Atidarydamas stum- 
telėjo jas vienu drąsiu judesiu, tada sustojo. 

— Šventoji Marija, Dievo Motina! - prapliupo jis. 

Piteris Žioptelėjo, giliai įkvėpdamas, tada sušnabždėjo antrą 
maldos dalį: 

— Melskis už mus nusidėjėlius mūsų mirties valandą... 

Jis pakėlė ranką, ketindamas persižegnoti, lyg būtų prisimi- 
nęs, ko išmoko katalikiškoje mokykloje, tačiau sustojo vidury 
judesio. 

Francis ištiesė kaklą, žvelgdamas pro Piterį. Pajuto, kaip krū- 
tinėje po truputį nebelieka oro, ir staigiai atšoko. Jis žengė į 
šoną, stengdamasis nusiraminti, būdamas apsvaigęs. Atrodė, kad 
širdyje staiga nebeliko kraujo, todėl jis bijojo, kad gali apalpti. 

— Nežiūrėk, Paukšteli, —- sušnabždėjo Piteris. Jis turbūt neke- 
tino šito sakyti, tačiau žodžiai išlėkė lyg plunksnos, pagautos 
vėjo gūsio. 

Didysis Juodukas ir Mažasis Juodukas atskubėję sustojo tie- 
siai už abiejų pacientų, staiga nutilę ir įdėmiai žiūrėdami. Po 
sekundės Mažasis Juodukas tyliai ištarė: 

— Po velnių, po velnių... — tačiau daugiau nieko. 

Didysis Juodukas nusuko veidą į sieną. 

Francis prisivertė pažvelgti į priekį. 

Savadarbėje kilpoje, pagamintoje iš susuktos papiikėjusios, nu- 
dėvėtos paklodės, pririštos prie geležinių turėklų, vedančių į an- 
trą aukštą, kabojo Kleo. 

Jos putlus veidas buvo deformuotas, išsipūtęs ir ištinęs. Mir- 
tis perkreipė jį taip, kad tapo panašus į chimeros snukį. Kilpa, 
apsivijusi aplink kaklą, įsirėžė į odos klostes, suverždama jas lyg 
vaikiško balionėlio mazgelį. Jos plaukai krito ant pečių susivė- 
lusiais kaltūnais, o nieko nematančios akys buvo atmerktos ir 
įsmeigtos į priekį. Burna buvo truputį iškreipta ir teikė veidui 
šokiruotą išraišką. Ji vilkėjo paprastą pilką tuniką, ši karojo nuo 
nuleistų pečių, o vienas neskoningas rožinis sandalas buvo nu- 
smukęs nuo pėdos ir gulėjo ant grindų. Francis pastebėjo, kad 
j0s kojų nagai nulakuoti raudonai. 

Jam tapo sunku kvėpuoti, ir jis panoro nusukti veidą šalin, 
nukreipti akis, tačiau mirties portretas priešais nesveikai prikaus- 
tė jo dėmesį. Francis liko stovėti lyg priaugęs vietoje, žvelgdamas 


472 JOHN KATZENBACH m PAMIŠĖLIO ISTORIJA 


į figūrą, kabančią laiptinėje. Kleo buvo nuolat besiplūstanti bai- 
siausiais keiksmais, trykštanti energija, sutriuškinanti visus, kas 
drįsdavo mesti jai iššūkį prie stalo teniso stalelio. Francis sten- 
gėsi susieti ją su gremėzdiška, groteskiška figūra priešais. Laip- 
tinė buvo menkai apšviesta, tarsi vienintelės lemputės be gaub- 
to, kokios būdavo kiekvienoje laiptinėje, nepakako, kad sulai- 
kytų tamsos čiuptuvus, geidžiančius ten įšliaužti. Oras rodėsi 
priplėkęs ir karštas, tarsi retai judinamas, lyg niekada nelanko- 
moje palėpėje. | 

Jis leido savo akims dar kartą apžvelgti jos figūrą ir tada kai 
ką pamatė. 

— Piteri, — lėtai sušnabždėjo Francis. - Pažiūrėk į jos ranką. 

Piterio akys nusileido nuo Kleo veido prie jos rankos, ir mi- 
nutėlę jis tylėjo. Tada ištarė: 

— Prakeikimas. 

Dešinysis Kleo nykštys buvo atskirtas nuo plaštakos. Tamsiai 
raudona srovelė leidosi žemyn jos tunika bei nuogos kojos šonu. 
Galiausiai susikaupė į juodą klanelį ant grindų po jos kūnu. Fran- 
cis pažvelgė į kraujo balutę ir ėmė žiaukčioti. 

— Prakeikimas! — vėl ištarė Piteris. 

Nupjautasis nykštys gulėjo ant grindų, maždaug už pėdos, gal 
dviejų nuo tamsaus, lipnaus kraujo klanelio vidurio, numestas 
beveik taip, lyg tebūtų kokia nereikšminga atlieka. 

Franciui kilo mintis ir jis skubiai apžiūrėjo įvykio vietą, ieško- 
damas vieno dalyko. Jo akys lakstė pirmyn atgal, ieškodamos 
taip greitai, kaip tik galėjo, tačiau to, ko ieškojo, Francis neišvy- 
do. Jis norėjo kažką pasakyti, tačiau nutylėjo. Piteris irgi nutilo. 

Galų gale prakalbo Didysis Juodukas: 

— Kažkas už tai velniškai daug sumokės, - niūriai ištarė jis. 


Francis laukė prie sienos, sėdėdamas ant grindų, o tuo tarpu 
įvairūs dalykai vyko aplink jį. Paukštelis jautė norą, jog viskas 
tebūtų paprasčiausia haliucinacija ar galbūt sapnas ir bet kuriuo 

metu jis galėtų pabusti, o įprasta Valstybinės Vakarų ligoninės 
diena tiesiog prasidėtų vėl iš naujo. 

Didysis Juodukas paliko Piterį, Francį ir savo brolį laiptinėje, 
žiūrinčius į Kleo kūną, pareigingai sugrįžo į seselių postą ir pa- 
skambino apsaugai, paskui į daktaro Gulptililio kabinetą ir ga- 
liausiai ponui Blogiui į jo butą. Po telefono skambučių stojo trum- 
pa pertraukėlė, jos metu Piteris lėtai vaikščiojo aplink negyvą 
Kleo kūną, apsvarstydamas, įsimindamas, stengdamasis viską įsi- 
dėti giliai galvon. Francis žavėjosi Gaisrininko stropumu ir pro- 
fesionalumu, tačiau slaptai abejojo, ar apskritai pajėgtų pamirš- 
ti bent kokią mirties smulkmeną. Tačiau ir Piteris, ir Francis 
darė tą patį kaip ir anksčiau, kai rado Trumpos Blondinės kūną: 
leido savo akims keliauti aplink, matuodami, fotografuodami, 
tarsi būtų nusikaltimo vietos tyrimo specialistai, išskyrus tai, kad 
nė vienas iš jų neturėjo nei fotojuostos, nei kameros, taigi jiems 
teliko susidaryti atvaizdus mintyse. 

Koridoriuje Mažasis ir Didysis Juodukai bandė grąžinti bent 
kiek ramybės aplinkai, kuri, rodos, tiesiog paneigė ramybę. Pa- 
cientai aplink lakstė kaip be galvos, verkė, juokėsi, kai kurie 
kikeno, vienas kitas kūkčiojo, kai kas stengėsi elgtis, lyg nieko 
nebūtų atsitikę, kiti gūžėsi kampuose. Kažkur radijas grojo tūks- 
tantis devyni šimtai šešiasdešimtųjų „Top“ keturiasdešimtuką, 
ir Francis girdėjo su niekuo nesupainiojamas „Vidurnakčio va- 
landą“ ir „Nenueik, Renė“ melodijas. Nuo muzikos visa situa- 
cija atrodė dar beprotiškesnė, kai gitaros garsai ir vokalo par- 
tijos maišėsi su chaosu. Paskui jis išgirdo, kaip kažkoks pa- 
cientas garsiai reikalavo, kad tuoj pat būtų patiekti pusryčiai, 
tuo tarpu kitas klausinėjo, ar galėtų išeiti į lauką priskinti gėlių 
kapui. 

Neiigai trukus atvyko apsauginiai, paskui juos greit atsekė Gerk 
piliulė ir ponas Blogis. Abudu vyrai atskubėjo pusiau bėgdami, 
pusiau žingsniuodami, todėl atrodė truputį nesivaldantys. Ponas 
Blogis pastūmė sau iš kelio kelis pacientus, o Guiptililis papras- 

čiausiai yrėsi koridoriumi, nekreipdamas dėmesio į nervingos 
pacientų minios maldavimus ir prašymus. 

— Parodykit man! —- pareikalavo Gu!ptililis Didžiojo Juoduko. 

Tarpduryje, užstodami vaizdą, stovėjo trys apsaugos darbuo- 
tojai pilkais marškiniais, laukdami, kol kas nors pasakys jiems, 
ką daryti. Nė vienas iš tariamų policininkų nuo pat savo atvyki- 
mo nieko neveikė, tik spoksojo į Kleo lavoną. Dabar jie pasi- 

Ligoninės direktorius žengė į priekį ir žioptelėjo. 

— Dievulėliau! - priblokštas ištarė jis. - Vajergau, juk tai siau- 
binga! 

Jis papurtė galvą. 

Evansas kyštelėjo galvą pro jį irgi pažiūrėti. Jo reakcija, bent 
jau iš pradžių, apsiribojo Žodžiu: 

— Velnias! 

Abudu valdytojai ėmė toliau viską apžiūrinėti. Francis matė, 
kad jie abu atkreipė dėmesį į nupjautą nykštį ir į kilpą, pririštą 
prie laiptų turėklų. Tačiau jam keistai atrodė, jog tiedu matė 
kažkaip kitaip nei Paukštelis. Žinoma, jie matė kabančią nebe- 
gyvą Kleo. Tačiau reagavo kitaip. Buvo šiek tiek panašu, lyg mu- 
ziejuje stovėtum prie kokio nors Žymaus meno kūrinio ir šali- 
mais esantis žmogus vertintų jį visai kitaip nei tu, nusijuoktų, 
užuot atsidusęs, ar sudejuotų, užuot nusišypsojęs. 

— Kaip nepasisekė, — tyliai ištarė Gulptililis. Tada pasisuko į 
poną Evansą. - Ar buvo kokių požymių, kad... - jis stabtelėjo, 
nes jam išties nė nereikėjo užbaigti klausimo, skirto skyriaus 
prižiūrėtojui. 

Evansas jau linksėjo gaiva. 

— Aš vakar pažymėjau kasdieniame žurnale, kad jai stresas, 
rodos, didėja. Maždaug nuo praeitos savaitės ėmė reikštis ir ki- 
tų ženklų, jog būklė blogėja. Praėjusią savaitę nusiunčiau jums 
atmintinę apie pacientus, kuriems reikėjo iš naujo pritaikyti vais- 
tus, ir jos vardas ten buvo įrašytas pačioje pradžioje. Galbūt 

man reikėjo elgtis truputį ryžtingiau, tačiau neatrodė, kad ją už- 
klupo tokia didelė krizė, jog tokie veiksmai būtų reikalingi. Da- 
bar aišku, tai buvo klaida. 

Gulptililis linktelėjo. 

— Aš prisimenu atmintinę. Deja, kartais netgi geriausi ketini- 
mai... — tarė jis. Tada pridūrė: - Ak, juk sunku nujausti tokius 
dalykus, argi ne? 

Neatrodė, kad jis tikisi išgirsti atsakymą | į šį klausimą. Taip ir 
neišgirdęs, trūktelėjo pečiais. 

— Kruopščiai viską užsirašysite, tiesa? 

— Žinoma, - atsakė Evansas. 

Gerk piliulė tada pasisuko į apsauginių trijulę: 

— Nagi, džentelmenai. Ponas Mūzis parodys jums, kaip nu- 
leisti Kleo žemyn. Atgabenkite maišą kūnui ir neštuvus su ratu- 
kais. Tučtuojau nugabenkime ją į morgą. 

— Palaukite sekundėlę! 

Prieštaravimas atsklido iš užnugario, tad visi pasisuko balso 
kryptimi. Tai buvo Liusi Džons, stovinti už kelių pėdų ir žiūrinti 
pro juos į Kleo kūną. 

— Dievulėliau! - ištarė Gulptililis, beveik netekęs amo. — Pa- 
nele Džons? Viešpatie šventas, ką jūs padarėte? 

Atsakymas į šį klausimą, pamanė Francis, buvo visiškai aki- 
vaizdus. Jos ilgi juodi plaukai dingo. Juos pakeitė nelygiai nuda- 
žytas šviesus „ežiukas“, apkarpytas kaip pakliuvo. Žiūrint į ją, 
Franciui susisuko galva. Atrodė, pamanė jis, lyg išvystum sudar- 
kytą meno kūrinį. 


Aš atsitraukiau nuo sienos, kur surašyti žodžiai, ir ėmiau bėginėti 
buto grindimis, šiek tiek panašiai lyg išgąsdintas voras, besisten- 
giantis išvengti sunkaus bato. Galop sustojau pailsėti, atsirėmiau 
nugara į priešingą sieną ir iš pradžių prisidegiau cigaretę, paskui 
padariau pauzę, atrėmiau galvą sau į kelius. Cigaretę laikiau ran- 
koje, leisdamas plonam dūmui atsklisti iki savo šnervių. Aš 

klausiausi, stengdamasis išgirsti Angelo balsą, laukiau, kada 
sprando plaukeliais pajusiu jo kvėpavimą. Net jeigu ir ne čia, 
tai jis vis tiek netoliese. Piterio niekur nebuvo nė ženklo, kaip 
niekieno kito, nors minutėlę pamaniau, kad gal Kleo galėtų ma- 
ne dabar aplankyti. 

Visos mano šmėklos buvo netoli. 

Trumpai įsivaizdavau save lyg kokį viduramžių burtininką, sto- 
vintį prie burbuliuojančio katilo, į kurį įmestos šikšnosparnio akys 
ir mandragoros šaknys. Jis galįs iškviesti bet kokią piktą viziją, 
kurios tik prireiks. 

Kai atsimerkiau ir pažvelgiau į mažutį savo pasaulį, paklau- 
siau: 

— Kleo? Kas atsitiko? Juk tau nereikėjo mirti. 

Aš purčiau galvą ir užsimerkiau. Tamsoje išgirdau, kaip ji pra- 
byla šiurkščiu, pašaipiu tonu, prie kurio buvau įpratęs: 

— Aha, Paukšteli, bet vis tiek numiriau. Prakeikti šunsnukiai. 
Aš turėjau mirti. Tie kalės vaikai mane iš tiesų nužudė. Žinojau, 
kad taip ir padarys, nuo pat pradžių. 

Apsidairiau, norėdamas ją pamatyti, bet iš pradžių ji tebuvo 
tik garsas. Tada lėtai, lyg iš rūko nyrantis burlaivis, Kleo išryškėjo 
priešais mane. Atsirėmė į prirašytą sieną ir taip pat užsirūkė. Ji 
vilkėjo pastelinį chalatą su raukiniais ir avėjo tais pačiais roži- 
niais sandalais, kuriuos prisiminiau iš jos mirties dienos. Viena 
ranka mosavo cigarete, kitoje laikė, kaip ir galėjau tikėtis, stalo 
teniso raketę. Jos akyse degė kažkoks maniakiškas džiugesys, tar- 
si ką tik būtų išsilaisvinusi iš ko nors sunkaus ir kankinančio. 

— Kas tave nužudė, Kleo? 

— Tie šunsnukiai. 

— Kas būtent, Kleo? 

— Taigi pats žinai, Paukšteli. Žinojai nuo pat to momento, kai 
patekai į tą laiptinę, kur laukiau aš. Juk matei, ar ne? 

— Ne, - ištariau, purtydamas galvą. —- Buvo labai painu. Aš 
nebuvau tuo tikras. 

— Tačiau taip buvo, Paukšteli. Taip ir buvo. Visur pilna priešta- 
ravimų, ir tarp jų tu sugebėjai išvysti tiesą, argi ne? 

Norėjau ištarti „taip“, tačiau vis dar nebuvau tikras. Tada bu- 
vau jaunas ir toks pat nepasitikintis, kaip ir dabar. 

— Jis ten buvo, ar ne? 

— Tai aišku. Jis visada ten buvo. Arba ne, nebuvo. Priklauso 
nuo to, kaip pažiūrėsi, Paukšteli. Tačiau tu matei, juk taip? 

Aš vis dar negalėjau apsispręsti. 

— Kas nutiko, Kleo? Kas iš tiesų atsitiko? 

— Na, Paukšteli, aš numiriau. Juk žinai pats. 

— Taip, tačiau kaip? 

— Būčiau turėjusi prisispausti prie krūtinės nuodingą gyvatę. 

— Tačiau taip nebuvo. 

— Ne, deja, nebuvo. Tu teisus. Bet aš savotiškai visgi buvau 
pakankamai arti šito. Netgi pasakiau tuos žodžius, Paukšteli: „Aš 
mirštu, Egipte! Mirštu...“ Man tai patiko. 

— Kas buvo ten, kad jų klausytųsi? 

— Pats žinai. 

Pabandžiau pakeisti taktiką: 

— Ar kovojai, Kleo? 

— Aš visada kovojau, Paukšteli. Visas mano sumautas gyveni- 
nas buvo kova. 

— Tačiau ar kovojai su Angelu, Kleo? 

Ji išsišiepė ir pamojavo ore stalo teniso rakete, sklaidydama 
savo cigaretės dūmus. 

— Tai aišku, kad taip, Paukšteli. Taigi pažinojai mane. Aš leng- 
vai nepasiduodavau. 

— Jis tave nužudė? 

— Ne. Ne visai taip. Bet tuo pat metu lyg ir taip, tam tikra pras- 
me. Kaip ir viskas toje ligoninėje, Paukšteli, tiesa buvo pakvaišu- 
si ir sudėtinga, tokia pat be proto, kaip kad buvome mes visi. 

— Aš irgi taip maniau, - atsakiau. 

Ji truputį nusijuokė. 

— Taip ir žinojau, kad pastebėsi. Papasakok jiems dabar, kaip 
bandei tada. Būtų buvę lengviau, jeigu jie būtų tavęs klausęsi. 
Tačiau kas nori klausytis pamišėlių? 

Nuo šio pastebėjimo Mes abu nusišypsojome, nes tai buvo pa- 
staba arčiausiai tiesos. Tokia, kokią bet kuris iš mūsų tuo metu 
būtų gebėjęs surnąstyti. 

Aš giliai įkvėpiau. Jutau savyje atsiveriančią didžiulę netektį, 
lyg vakuumą širdyje. 

— Aš ilgiuosi tavęs, Kleo. 

— Aš irgi tavęs ilgiuosi, Paukšteli. Ilgiuosi gyvenimo. Ką manai 
apie stalo teniso sužaidimą? Galėčiau netgi suteikti tau lengvatą 
keletui taškų. 

Ji nusišypsojo prieš pranykdama. 

Aš atsidusau ir vėl pasisukau į sieną. Rodos, ja nuslinko šešė- 
lis, ir kitas išgirstas garsas buvo balsas, kurį norėčiau pamiršti. 

— Mažasis Paukštelis nori kelių atsakymų prieš mirdamas, 
ar ne? 

Kiekvienas žodis mušė mane iš vėžių, truputį panašiai kaip smar- 
kus galvos skausmas, tarsi kažkas daužytų į mano vaizduotės 
duris. Aš atsilošiau ir paklausiau savęs, gal kažkas iš tiesų ban- 
do įsilaužti, tada susigūžiau, slėpdamasis nuo tamsos, užplūs- 
tančios kambarį. Širdies gilumoje ieškojau drąsių žodžių, kuriais 
galėčiau atsikirsti, tačiau neradau. Jaučiau, kaip dreba rankos, 
ir pamaniau, kad stoviu ant didelio skausmo krašto, tačiau tam 
tikroje nišoje radau aisakymą. 

“Jau žinau visus atsakymus, — pasakiau. — Visada žinojau. 

Tačiau tai buvo šiurkščiausias dalykas iš visų, kuriuos kada 
nors supratau. Išsigandau beveik taip pat, kaip išgirdęs Angelo 
balsą. Prisispaudžiau prie sienos ir susigūždamas išgirdau kita- 
me kambaryje skambantį telefoną. Jo dzingsėjimas tik dar labiau 
mane sunervino. Po minutėlės nustojo ir išgirdau, kaip įsijungė 
atsakiklis, kurį man parupino SESETYS. 

— Pone Petreli? Ar jūs čia? - balsas atrodė tolimas, tačiau pu- 
žįstamas. - Čia ponas Kleinas iš Sveikatos centro. Jūs neatvykote 
į apžiūrą, nors žadėjote apsilankyti. Prašau atsiliepti. Pone Petro- 
li? Franci? Prašau susisiekti su mūsų įstaiga, kai tik gausite šių 
žinutę, kitaip būsiu priverstas imtis atitinkamų veiksmų... 

Lyg priaugęs, nepajudėjau iš vietos. 

— Jie ateis tavęs pasiimti, - išgirdau prakalbantį Angelą. - Negi 
nematai, Paukšteli? Tu sėdi dėžėje ir negali išlįsti. 

Aš užsimerkiau, tačiau tai nepadėjo. Atrodė, kad kažkas pa- 
garsino balsus. 

— Jie ateis taves, Franci, ir šį kartą norės pasiimti tave visiems 
laikams. Jie galvos: daugiau jokio butuko. Jokio darbo, skai- 
čiuojant žuvis aplinkosaugininkams. Daugiau Francis nebevaikš- 
čios gatvėmis, besimaišydamas tiems, kurie gyvena normalų gyve- 
nimą. Daugiau jokios naštos tavo seserims ir tavo senyviems tė- 
vams, kurie iš tiesų nebemylėjo tavęs, pamatę, kuo tapai. Ne, jie 
norės uždaryti Francį iki jo dienų galo. Užrakintas, supančiotas 
tramdomaisiais marškiniais, besiseilėjantis sudribėlis. Stai kuo 
tu tapsi, Franci. Žinoma, ir pats tai matai... 

Angelas truputį nusijuokė, prieš pridėdamas: 

— Aišku, jeigu aš tavęs prieš tai nenužudysiu. 

Šie žodžiai buvo aštrūs lyg peilio ašmenys. 

Norėjau pasakyti „Tai ko dar lauki?“, bet tik sujudėjau ir, ro- 
podamas kaip kūdikis, liedamas ašaras, prišliaužiau prie sienos 
su žodžiais. Angelas buvo čia pat prie manęs, lydėjo kiekvieną 
žingsnį, ir aš nesupratau, kaip jis manęs dar neužvaldė. Mintyse 
bandžiau blokuoti jo buvimą, tarsi prisiminimai būtų vienintelis 
mano išsigelbėjimas, ir atkūriau autoritetingą Liusi reikalavimą, 
kuris, rodės, perrėžė visus praėjusius metus. 


Liusi žengė į priekį. 
— Niekas nieko nelieskit! — pareikalavo ji. —- Tai nusikaltimo 
vieta! 

Ponas Evansas atrodė sutrikdytas jos pasirodymo ir sumik- 
čiojo kažką, kas neturėjo jokios aiškios prasmės. Daktaras Gulp- 
tililis, taip pat priblokštas netikėto Liusi išvaizdos pokyčio, pa- 
purtė galvą ir žengė truputį į priekį. Taip užstojo jai taką, tarsi 
galėtų sulėtinti ją, sudarydamas kliūtį. Apsauginiai ir Didysis 
bei Mažasis Juodukai neramiai pasimuistė. 

— Ji teisi, - tvirtai pasakė Piteris. - Reikėtų pakviesti policiją. 

Gaisrininko balsas, rodos, prasiskverbė pro Evanso nustebi- 
mą, ir tasai pasisuko Piterio link tardamas: | 

— O tu, velniai tave griebtų, ką išmanai? 

Gulptililis pakėlė ranką ir nei papurtė galvą neigdamas, nei 
linktelėjo pritardamas. Jis tik pasimuistė vietoje, tarsi perkelda- 
mas savo kriaušės formos kūną iš vienos pozos į kitą lyg ameba. 

— Aš tuo nebūčiau toks įsitikinęs, — ramiai ištarė jis. — Argi 
mes jau nediskutavome tokia tema anksčiau? 

Liusi Džons purkštelėjo. 

— Taip, esu įsitikinusi, kad taip. 

— Ak, žinoma. Senyvas pacientas, kuris mirė nuo staigaus šir- 
dies smūgio. Tai, kiek aš pamenu, jūs irgi norėjote tirti kaip 
žmogžudystę? 

Liusi mostelėjo į beformį Kleo kūną, vis dar groteskiškai ka- 
bantį laiptinėje. 

— Aš abejoju, ar tai galėtų būti priskirta staigiam širdies smū- 
giui. 

— Tačiau ir neturi požymių, būdingų jūsų tiriamoms byloms, — 
atsakė Gerk piliulė. 

— Turi, — netikėtai ištarė Piteris. - Nupjautas nykštys. 

Daktaras apsisuko ir kelias sekundes spoksojo į Kleo ranką, 
O paskui į makabrišką vaizdą ant grindų. Jis papurtė galvą, kaip 
dažnai darydavo, bet atsakė: 

— Galbūt. Tačiau tuomet, panele Džons, prieš įtraukdami į 
šį reikalą vietinę policiją ir prasidėdami su visais tais rūpes- 
čiais, kurių tokiu atveju kiltų, mes turėtume patys apžiūrėti 


JOHN KATZENBACH Iš PAMIŠĖLIO ISTORIJA JK] 


mirusiąją ir galbūt sutarti dėl bendros nuomonės. Nes, viskij 
apžiūrėjęs, neišvydau nė menkiausios prielaidos, kad tai pali bu 
ti žmogžudystė. 

Liusi pašnairavo į jį, kažką norėjo sakyti, bet susivaldė. 

— Kaip norite, daktare, - tarė ji. - Apžvelkime nusikaltimo 
vietą. Tebūnie kaip jūs norite. 

Liusi nusekė paskui gydytoją į laiptinę. Piteris ir Francis pasi- 
slinko, stebėdami, kaip aniedu sulenda į nedidukę erdvę. Ponas 
Blogis irgi paskui juos nusekė, tačiau tarpduryje stabtelėjo ir 
perliejo Piterį šiurkščiu žvilgsniu. O kiti lūkuriavo prie durų, 
tarsi priėjus artyn prie atsivėrusio vaizdo galia kažkokiu būdu 
padidėtų. Ne vienose akyse Francis pastebėjo nervingumą ir bai- 
mę bei pamanė, kad Kleo mirtis kažkokiu būdu sugebėjo su- 
traukyti ryšius tarp sveiko proto ir beprotybės - ji kėlė tokį patį 
nerimą ir normaliems, ir pamišėliams. 

Beveik dešimt minučių Liusi ir daktaras Gulptililis lėtai vaikš- 
čiojo aplink ir skersai nedidelės laiptinės, abudu akimis naršy- 
dami po kampus, tirdami kiekvieną erdvės colį. Francis paste- 
bėjo, kaip Piteris juos įdėmiai stebi, ir jis taip pat pasistengė 
pasekti jų žvilgsnį, lyg galėtų įsidėti jų mintis į savo galvą. Tai 
bedarydamas, Francis pradėjo matyti. Tai buvo truputį panašu į 
nesufokusuotą kamerą, kai viskas neryšku ir miglota, tačiau Fran- 
ciui, ten stovint, iš lėto prasivėrė akys, ir jis pradėjo įsivaizduoti 
paskutinius Kleo gyvenimo momentus. 

Galų gale daktaras Gulptililis pasisuko į Liusi. 

— Taigi pasakykite man, ponia prokurore, kuo tai panašu į 
žmogžudystę? 

Ji parodė į nykštį. 

— Mano nusikaltėlis visada nupjaudavo pirštus aukoms. Ji bū- 
tų penktoji. Taigi nykštys. 

Jis papurtė galvą. 

— Apsižvalgykite, — lėtai ištarė. —- Nėra jokių grumtynių žen- 
klų. Niekas iki šiol dar nepareiškė, kad šioje vietoje naktį būta 

neramumų. Man sunku įsivaizduoti, kad įūsiškis žudikas — ar 
šiuo atveju bet koks žudikas — pajėgtų moterį, pasižyminčią to- 
kiomis apimtimis ir jėga, įkišti į kilpą, savo veiksmais nepritrauk- 
damas bent kiek dėmesio. O ši auka... na, ar kas nors šios mir- 
ties atveju primena kitas aukas? 

— Kol kas niekas, — ištarė Liusi. 

— Ar jūs įsivaizduojate, panele Džons, - atsargiai tarė dakta- 
ras Gulptililis, - kad savižudybė šioje ligoninėje yra negirdėtas 
dalykas? 

Štai ir viskas, pagalvojo Francis. 

— Aišku, kad ne, - atsakė Liusi. 

— Be to, argi aptariamoji moteris nebuvo nesveikai susitelkusi 
į seselės praktikantės nužudymą? 

— Aš apie šį faktą nieko nežinau. 

— Galbūt ponas Evansas galėtų mus apšviesti? 

Evansas žengė iš tarpdurio. 

— Atrodo, ji buvo daug labiau susidomėjusi šiuo atsitikimu 
nei bet kas kitas. Kelis kartus ją ištiko ryškūs protrūkiai, kurių 
metu teigė Žinanti informacijos apie aną mirtį. Jei kas dėl to ir 
kaltas, tai aš, nes nepastebėjau, kokia pavojinga tapo ši manija... 

Jis ištarė šį paskutinį „mea culpa“ tokiu tonu, kuris rodė, kad 
Evansas iš tiesų nori pasakyti visai ką kita. Kitais žodžiais sa- 
kant, pagalvojo Francis, jis mano esąs visų mažiausiai kaltas. 
Paukštelis pažvelgė į ištinusį Kleo veidą ir pagalvojo, kad visa ši 
situacija tiesiog siurrealistinė. Žmonės dėl to, kas nutiko, besi- 
ginčijo tiesiai po mirusiosios kojomis. Jis pabandė atsiminti ją 
gyvą, tačiau sekėsi sunkiai. Francis stengėsi nuliūsti, tačiau jau- 
tėsi pernelyg išsekęs, tarsi radinio sukeltos emocijos būtų pana- 
šios į lipimą kalnu. Iylėdamas vėl apsidairė ir pajuto, kad mąsto 
apie klausimą: „Kas nutiko?“ 

— Panele Džons, — tuo tarpu kalbėjo daktaras Gulptililis, — 
mirtis šioje ligoninėje nėra neįprastas dalykas. Šis įvykis atitinka 
liūdną, tačiau mums gerai pažįstamą schemą. Ačiū Dievui, ji 

nėra tokia dažna, kaip gali pasirodyti, tačiau vis dar pasitaiko, 
kad mes kartais per vėlai atpažįstame stresą, kamuojantį kai ku- 
riuos pacientus. Jūsų persekiojamas žudikas yra seksualinis prie- 
vartautojas, bet čia nematyti nė vieno tokios rūšies veiksmų žen- 
klo. Mes matome tik moterį, kuri, labiausiai tikėtina, pati susiža- 
lojo ranką, kai jos haliucinacijos, esą ji susijusi su pirmąja Žmog- 
žudyste, tapo nekontroliuojamos. Aš manau, rasime žirkles arba 
skustuvą, paslėptą tarp jos asmeninių daiktų, ir spėju, kad išsiaiš- 
kinsime, jog paklodė, iš kurios pasidarė kilpą, yra 1š jos pačios 
gulto. Ioks išradingumas, deja, būdingas psichiškai nesveikam 
žmogui, pasiryžusiam atimti sau gyvybę. Man labai gaila... 

Jis mostelėjo laukiančiam apsaugos personalui. 

— Mes turime vėl sugrąžinti šiam koridoriui daugmaž įprastą 
padėtį. 

Francis tikėjosi, kad Piteris ką nors pasakys, tačiau Gaisri- 
ninkas nė neprasižiojo. 

— Taip pat, panele Džons, — pridūrė daktaras Gulptililis, — 
norėčiau jums patogiu laiku aptarti įspūdį, paliktą jūsų... ak, na, 
sakykime, šukuosenos. 

Paskui ligoninės direktorius pasisuko į poną Blogį ir pridūrė: 

— Patiekite pusryčius. Pradėkite rytinius užsiėmimus. 

Evansas linktelėjo. Jis pažvelgė į Francį su Piteriu ir lengvai 
jiems mostelėjo. 

— Judu prašyčiau grįžti į valgomąjį, — tarė jis. 

Šie žodžiai buvo ištarti mandagiai, tačiau iš tiesų buvo tokia 

Piteris, rodos, net pasišiaušė, kad Evansas jam nurodinėja. 
Tačiau jis kreipėsi į Gulptililį. 

— Man reikia su jumis pasikalbėti, - tarė Gaisrininkas. 

Evansas suurzgė, tačiau Gerk piliulė linktelėjo. 

— Žinoma, Piteri, - pasakė jis. - Aš tikėjausi šio pokalbio. 

Liusi, atrodo, atsiduso ir paskutinį sykį pažvelgė aukštyn į 
Kleo kūną. Francis negalėjo pasakyti, ar jos Žvilgsnyje buvo 

matyti ryžto stoka, ar tiesiog nuolankumas. Jam rodėsi, jog Liusi 
mano: viskas vis tiek baigsis nelaimingai, kad ir ką ji darytų. Tai 
žvilgsnis žmogaus, įsitikinusio, jog kažkas jam nepasiekiama. 

Francis atsisuko ir taip pat pažvelgė į Kleo kūną. Jis leido 
savo akims paskutinį sykį peržvelgti įvykio vietą, kai apsauginiai 
jau traukė nuleisti j0s Žemyn. 

Žmogžudystė ar savižudybė, pamanė jis. Liusi atrodė, kad ti- 
kėtina viena versija. Ligoninės direktoriui akivaizdi atrodė kita. 
Kiekvienas pasidarė vieną ar kitą sau reikalingą išvadą. 

Tačiau Francis savo širdyje juto šaltą tuštumą, nes matė kai 
ką kita. 

Žmogžudystė ar savižudybė? - pamanė jis pats sau. Žengė žings- 
nį tolyn nuo laiptinės durų ir paskubomis užmetė žvilgsnį į mo- 
terų miegamąjį. Jis žinojo, kad Kleo lova - tiesiai už durų. Pa- 
stebėjo, jog abi paklodės tebėra vietoje ir peilio arba kraujo nė 
ženklo. Šie turėtų būti, jeigu ji išties nusipjovė nykštį toje vieto- 
je. Francis girdėjo aidint savo vidaus balsus, siūlančius viena ki- 
tai prieštaraujančias vizijas, tačiau balsus jis nutildė greitai, tar- 
si užvožęs jų skundus dangčiu. Žmogžudystė ar savižudybė? Gal 
abi tuo pat metu? — sušnibždėjo jis pats sau, apsisukdamas ir 
nusekdamas koridoriumi tolyn paskui Piterį. 


Dvidešimt aštuntas skyrius 


Apsauga Kleo kūną išgabeno iš Amersto pastato tuo pat metu, 
kai Didysis Juodukas ir jo brolis suvarinėjo pacientus į valgo- 
mąjį pusryčiauti. Paskutinį kartą Francis pamatė buvusią Egipto 
karalienę kaip didžiulį beformį luitą, įkištą į guma dengtą žvil- 
gantį juodą maišą. Šis buvo išvežtas pro duris, o Franciui buvo 
liepta atsistoti į eilę prie bufeto. Po kelių minučių Francis jau 
spoksojo į lėkštėje padrikai sumestus prancūziškus skrebučius, 
mirkstančius lipniame, beskoniame sirupe, ir bandė apmąstyti, 
kas įvyko tomis valandomis, kai dauguma Žmonių miegojo. Prie 
j0 stalo prisėdo Piteris, kuris atrodė itin prastai nusiteikęs ir 
savo maistą tik stumdė lėkštėje. Pro šalį traukęs Žurnalistas metė 
žvilgsnį į Piterį ir prasižiojo kažką sakyti, tačiau tuoj pat užsi- 
čiaupė, kai Piteris ištarė: 

— Jau žinau, kokia šios dienos antraštė: „Pacientė žiauriai mirš- 
ta ligoninėje. Niekam nė velnio nerūpi“. 

Atrodė, kad Žurnalistas tuoj apsiverks. Jis nuskubėjo tolyn, 
prie tuščio stalelio. Francis manė, jog Piteris neteisus, nes dau- 
gybė žmonių liūdėjo dėl Kleo mirties, ir jis apsidairė, lyg norė- 
damas parodyti tuos žmones Gaisrininkui. Bet pirmiausia pa- 
matė ne juos, o gremėzdiškąjį protiškai atsilikusį vyriškį, ku- 
riam buvo labai sunku susipjaustyti skrebutį į kąsnelius, paskui 

Francio žvilgsnis nuklydo prie kito stalo, kur sėdėjo trys mote- 
rys. Iš jų nė viena nekreipė dėmesio nei į priešais esant) valgį, 
nei viena į kitą, o kalbėjosi pačios su savimi. 

Kitas protiškai atsilikęs vyras piktai pažiūrėjo į Francį, tarsi 
Paukštelis sėdėdamas kažkokiu būdu būtų jį supykdęs. Taigi Fran- 
cis nusuko akis šonan, vėl į Piterį. 

— Piteri? — lėtai paklausė jis. - Kaip manai, kas nutiko Kleo? 

Gaisrininkas papurtė galvą. 

— Visa, kas tik galėjo nutikti bloga, nutiko, - atsakė jis. - Ją 
užvaldė kažkoks blogis, supranti. Tai įvyko, kai visi dalykai, ku- 
rie turėjo mus jungti ir palaikyti ramybę, tam tikru būdu sutrū- 
kinėjo ar išseko, o niekas to nepamatė, niekas nieko nedarė, ir 
štai jos nebėra. Put! Lyg fokusas scenoje. Evansas turėjo ką nors 
pastebėti. Gal Didysis Juodukas ar Mažasis Juodukas, ar seselė 
Klaidelė, ar seselė Turtuolė, ar netgi aš pats, tačiau juk kas nors 
turėjo pastebėti, kad kažkas vyksta. Visai kaip Stypena prieš 
"Irumpos Blondinės nužudymą. Jo galvoje vyko visokiausi daly- 
kai. Iaukšintys plaktukai, buldozeriai, žemkasės - lyg prie greit- 
kelio vyktų statybos, išskyrus tai, kad niekas to nepastebėjo. O 
kai galų gale pastebėjo, jau buvo per vėlu. 

— Manai, ji nusižudė? 

— Žinoma, - tarė Piteris. 

— Tačiau Liusi sakė... 

— Liusi klydo. Gerk piliulė buvo teisus. Jokių kovos ženklų. 
O nupjautas nykštys — ką gi, tai greičiausiai tebuvo jos pačios 
beprotybės apraiška. Tam tikra keisčiausia haliucinacija. Nu- 
sipjauti sau nykštį tuo paskutiniu momentu jai dėl kažkokių 
pamišėliškų priežasčių pasirodė labai svarbu. Mes tiesiog 
nežinome, kokia logika ji tuomet vadovavosi, ir niekada nebe- 
sužinosime. 

Francis gurktelėjo ir paklausė: 

— Ar tu įdėmiai apžiūrėjai tą nykštį, Piteri? 

Gaisrininkas papurtė galvą. 

— Man patiko Kleo, - tarė jis. — Ji buvo asmenybė. lūrėjo 
charakterį. Ji nebuvo tuščia vieta, kaip kad daugelis čia csančių 
žmonių. Būčiau norėjęs bent sekundę patekti į Kleo galvą, kad 
pamatyčiau, kaip iš ten viskas atrodo. Tenai turėjo būti kokia 
nors unikali ir iškreipta Kleo logika. Kas nors susiję su Šekspy- 
ru ir Egiptu bei panašiais dalykais. Ji pati sau buvo teatras, negi 
ne? Manau, kad jos vieta turėjo būti kur nors scenoje. O gal ji 
tiesiog viską aplink paversdavo savo scena. Galbūt jai tai geriau- 
sia epitafija. 

Francis numanė, kad Piterio galvoje lyg uraganas siaučia min- 
tys pirmyn ir atgal, tarsi jūros bangos, biaškomos laukinio vėjo. 
Tuo metu Franciui Piteris visai nebuvo panašus į padegimų tyrė- 
ją. Paukštelis ir toliau klausinėjo, truputį prislopindamas balsą: 

— Ji juk neatrodė panaši į tokią, kuri galėtų nusižudyti, ypač 
dar prieš tai save sužalojusi. 

— "Tai tiesa, — giliai atsidusdamas pasakė Piteris. - Tačiau aš 
manau, kad iš tiesų niekas neatrodo taip, lyg galėtų nusižudyti, 
kol nenusižudo. Tada staiga visi aplink ima linkčioti galvomis ir 
sakyti „Taip ir maniau...“, nes tai atrodo sušiktai akivaizdu. 

Jis papurtė galvą. 

— Paukšteli, — ištarė, — aš turiu iš čia išsikrapštyti. 

Jis dar sykį giliai įkvėpė ir pasitaisė: 

— Mes turime iš čia išsikrapštyti. 

Tada Piteris pakėlė akis ir Francio veide kažką pamatė, nes 
išsyk nutilo ir daugiau nei kelias sekundes tiesiog spoksojo į jau- 
nuolio veidą. Po ilgokos tylos jis paklausė: 

— Kas nutiko? 

— Jis ten buvo, - sušnabždėjo Francis. 

Piteris suraukė antakius ir pasilenkė į priekį. 

— Kas? 

— Angelas. 

Piteris papurtė galvą. 

— Aš taip nemanau. 

Francis sukuždėjo: 

— Buvo. Praėjusią naktį jis buvo prie mano lovos, sakydamas, 
kaip lengva būtų mane nužudyti, o šią naktį jis buvo ten, su Kieo. 
Jis visur, mes tik negalime jo pamatyti. Jis slepiasi už visko, kas 
nutiko čia, Amerste, ir slypės už to, kad ir kas atsitiktų. Kleo 
nusižudė? Žinoma. Manau, kad taip. Tačiau kas dar galėjo atra- 
kinti jai reikalingas duris? 

— Atrakino duris... 

— Kažkas atidarė moterų miegamojo duris. Kažkas pasirūpi- 
no, jog laiptinės durys būtų atrakintos. Taip pat kas nors padėjo 
jai praeiti pro seselių postą nepastebėtai... 

— Tai jau taip, - tarė Piteris. —- Gera pastaba. Iš tiesų keli geri 
pastebėjimai... — jis minutėlę gromuliavo šias mintis, kol išta- 
rė: — Tu teisus, Paukšteli, bent jau dėl vieno dalyko. Kažkas 
atidarė kai kurias duris. Tačiau kaip gali būti tikras, kad tai 
buvo Angelas? 

— Aš tai matau, - tyliai atsakė Francis. 

Piteris atrodė truputį suglumęs ir daugiau nei truputį abejo- 
jantis. 

— Na, gerai, — tarė jis. - Ką tu matai? 

— Kaip viskas įvyko. Daugiau ar mažiau. 

— Tęsk, Paukšteli, — tarė Piteris, šiek tiek prislopindamas balsą. 

— Paklodė. Ta, iš kurios buvo susukta kilpa... 

— Taip? 

— Kleo lova buvo nepaliesta. Paklodės joje vis dar tebebuvo. 

Piteris nieko nepasakė. 

— Nykštys... 

Piteris drąsinamai linktelėjo. 

— Nykštys nebuvo numestas tiesiai žemyn. Atrodė, lyg jis bū- 
tų nuneštas keletą pėdų į šoną. O jeigu Kleo nusipjovė jį pati, tai 
ten turėjo būti kažkas — žirklės ar peilis, ar dar kas nors pana- 
šaus — toje pačioje vietoje. Tačiau nebuvo. O jeigu pirštas buvo 
nupjautas kažkur kitur, na, tai juk ten būtų kraujo. Gal netgi 

kruvinas pėdsakas, vedantis į laiptinę. Tačiau juk nebuvo. "Lic 
siog vienintelė bala po jos kūnu. 

Francis vėl giliai įkvėpė ir dar kartą sušnabždėjo: 

— Aš tai matau. 

Piteris truputį pravėrė burną, ketindamas paklausti aiškaus 
klausimo, kai prie jų stalo priartėjo Mažasis Juodukas. Jis smi- 
liumi parodė į Piterį, taip baksnodamas orą, kad išsyk pertraukė 
pokalbį. 

— Nagi, stokis, — tarė jis. - Didysis daktaras liepia tau tučtuo- 
jau pas jį ateiti. 

Piteris, rodos, minutėlę svyravo tarp noro smulkiau išklausi- 
nėti Francį ir nekantrumo, kuris girdėjosi Mažojo Juoduko bal- 
se. Taigi jis tepasakė: 

— Paukšteli, niekam nesakyk savo nuomonės, kol negrįšiu, 
gerai? 

Francis ketino atsakyti, tačiau Piteris pasilenkė į priekį ir pri- 
dūrė: 

— Neleisk niekam pamanyti, kad dar labiau išprotėjai. Tiesiog 
palauk manęs čia. 

Piterio pastaba rodėsi protinga, ir Francis linktelėjo. Piteris 
paliko savo padėklą prie plautuvės ir pareigingai nusekė paskui 
sanitarą pro duris. Porą minutėlių Francis toliau sėdėjo vietoje 
vienišas valgomojo viduryje. Aplink buvo girdėti triukšmas — 
lėkščių ir įrankių tarškėjimas, truputis juoko, keletas riksmų, o 
vienas Žmogus, nepataikydamas į toną, dainavo negirdėtą daine- 
lę, kuri visai neatitiko iš virtuvės gilumos sklindančio tolimo ra- 
dijo garsų. Įprastas rytas, pamanė jis. Tačiau kai pakilo, nepajė- 
gęs suvalgyti nė kąsnelio prancūziškų skrebučių, pamatė, jog kam- 
pe stovi ponas Blogis, įdėmiai jį stebėdamas. Pereidamas valgo- 
mąjį, Francis juto, kad jį stebi dar kažkieno akys. Vieną akimir- 
ką jis norėjo atsisukti, pažiūrėti, ar pavyks pamatyti, kas žvelgia 
jam įkandin, tačiau paskui nutarė to nedaryti. Jis visai nebuvo 
įsitikinęs, kad nori Žinoti, kas stebi jį arba nestebi jo, judančio 

skersai valgomojo salės. Minutėlę mąstė, ar gali būti, jog Kleo 
mirtis užkirto kelią kitam įvykiui. Pagreitino Žingsnį ir pasisku- 
bino išeiti, nes jam pasirodė, kad tą naktį galėjo būti suplanuota 
jo paties žmogžudystė, o tam sutrukdė tiktai atsivėrusi kita gali- 
mybė. 

Kai Piteris, lydimas Mažojo Juoduko, įėjo į daktaro Gulptili- 
lio laukiamąjį, jis išgirdo pakeltą psichiatro balsą, spiegiantį iš 
susierzinimo ir vargiai tramdomo pykčio. Tai sklido iš kabineto 
vidaus. Sanitaras Gaisrininkui teuždėjo tik antrankius. Šios ke- 
lionės per ligoninės teritoriją metu kojų pančius paliko ramybė- 
je, taigi Piteris, bent jau savo paties įsivaizdavimu, kalinys tebu- 
vo tik iš dalies. Panelė Įmantrybė sėdėjo už savo rašomojo stalo, 
tačiau tik užmetė žvilgsnį į Piterį, kai tas įėjo pro duris. Ji galvos 
kryptelėjimu parodė į laukiamojo suoleiį. Piteris įsitempė, steng- 
damasis išgirsti, kas sukėlė tokį Gulptililio nepasitenkinimą, nes 
manė, kad jam kur kas labiau pagelbėtų nuolaidus medicinos 
direktorius, negu įniršęs. Po sekundės suprato, jog daktaro rūs- 
tybės taikinys buvo Liusi, ir tai Gaisrininką išgąsdino. 

Iš pradžių jam kilo instinktas pašokti ir įsiveržti į daktaro ka- 
binetą. 

Jis susivaldė, giliai įkvėpdamas. 

Tada išgirdo, kaip pro storą sieną ir medines duris prasiveržia 
žodžiai: 

— Panele Džons, aš laikau jus asmeniškai atsakinga už visą 
ligoninėje prasidėjusią suirutę. Kas Žino, kuriems dar pacien- 
tams gali kilti pavojus dėl jūsų veiksmų! 

Velniop viską, - pasakė sau Piteris, staigiai pakilo ir nuėjo per 
kambarį, nei Mažajam Juodukui, nei panelei Įmantrybei nespė- 
jus reaguoti. 

— Ei! —- sušuko kūningoji sekretorė. - Negalima... 

— Galima, galima, — pasakė Piteris, siekdamas durų rankenos 
abiem surakintomis rankomis. 

— Pone Mūzi! — suspiegė panelė Įmantrybė. 

Tačiau mažasis juodaodis sanitaras judėjo tingiai, beveik abe- 
jingai, tarsi Piteris, besiveržiantis į daktaro Gulptililio kabinetą, 
būtų pats kasdieniškiausias dalykas pasaulyje. 

Gulptililis pažvelgė į jį išraudęs ir susijaudinęs. Liusi sėdėjo ant 
apklausiamųjų kėdės, truputį išblyškusi, tačiau suledėjusi, tarsi 
apsitraukusi kažkokiu kietu luobu. Daktaro žodžiai, kad ir kokie 
pikti, paprasčiausiai atsimušdavo nuo jos odos. Ji nepakeitė iš- 
raiškos, kai Piteris įvirto pro duris, lydimas Mažojo Juoduko. 

Medicinos direktorius giliai įkvėpė, atgavo šiek tiek šaltak- 
raujiškumo, šaltai peržvelgė kambarį ir ištarė: 

— Piteri, aš galėsiu su tavimi susitikti po minutėlės. Prašau 
palaukti už durų. Pone Mūzi, gal galėtumėt... 

Tačiau Piteris įsiterpė: 

— Tai mano kaltė didesnė negu kitų, - ištarė jis. 

Gulptililis jau buvo bemostelintis jam išeiti, tačiau sustojo taip 
ir palikdamas ranką kaboti ore. 

— Kaltė? — tarė jis. —- Kaip, Piteri? 

— Aš visą laiką ėjau su ja išvien. Juk aišku, kad jeigu norime 
išvilioti žudiką į atvirą vietą, tai turime imtis tam tikrų neįprastų 
veiksmų. Aš skatinau tai nuo pat pradžių. Taigi dėl bet kokių 
neramumų reikėtų kaltinti mane. 

Daktaras Gulptililis padvejojo, tada ištarė: 

— Savo veiksmams tu priskiri daug galios, Piteri. 

Šis klastingas sakinys truputį sutrikdė Piterį. Jis giliai įkvėpė 
ir pareiškė: 

— Kiekvienam nusikaltimo tyrimui yra įprasta tam tikru metu 
imtis dramatiškų veiksmų, skirtų priversti taikinį elgtis taip, kad 
jis išsiskirtų ir taptų pažeidžiamas. 

Tai skambėjo, bent jau Piterio ausims, pasipūtusiai ir nesu- 
brendusiai, be to, jis pats suprato, kad tai ne visai tiesa. Tačiau 
spėjo, jog tuo momentu reikėjo bent ką pasakyti, todėl ištarė 
tuos žodžius pakankamai įtaigiai, kad bent jau airodytų tiesa. 

Gulptililis atsilošė kėdėje ir atsikvėpdamas stabtelėjo. Liusi 
su Piteriu pažvelgė į jį ir pamanė daugmaž tą patį: daktaras — 

neįprastai pavojingas žmogus dėl to, kad sugebėjo susivaldyti 
nuo pasipiktinimo, įžeidimo, pykčio ar bet kokios aistros, keti- 
nančios išsiveržti, ir pasitraukti į tylią stebėjimo padėtį. Liusi tai 
vertė jaustis nepatogiai, nes jai labiau patiko, kai žmonės leisda- 
vo pasireikšti savo pykčiui, net jeigu ji pati neketindavo taip elg- 
tis. Piteris manė, kad tai grėsmę keliantis sugebėjimas. Jam ro- 
dėsi, jog kiekvienas pokalbis su psichiatru iš tiesų labiau pana- 
šus į pokerio lošimą su dideliais statymais, kur Gulptililis turėjo 
beveik visus žetonus, o tas, kas sėdėjo priešais daktarą, lošė iš 
pinigų, kurių neturėjo. Jiems abiem atrodė, kad daktaras minty- 
se viską apskaičiuoja. Mažasis Juodukas ištiesė ranką ir sugrie- 
bė Piterį už rankos, ketindamas ištempti atgal į laukiamąjį, ta- 
čiau daktaras netikėtai persigalvojo. 

— Ak, pone Mūzi, - tarė jis vėl normaliu balsu. Jau buvo išga- 
ravęs visas pyktis, prieš tai skverbęsis pro sienas. - Galbūt to 
visgi neprireiks. Tiesą sakant, užeik, Piteri. 

Jis mostelėjo į kitą kėdę. 

— Pažeidžiamas, sakai? 

— Taip, — tik tiek teišspaudė Piteris. 

— Labiau pažeidžiamas negu, sakykime, tapo panelė Džons 
savo vaikišku bandymu pamėgdžioti ją dominančių aukų fizi- 
nius bruožus? 

— Sunku pasakyti, — atsiliepė Piteris. 

Daktaras blankiai nusišypsojo. 

— Žinoma, sunku. Tačiau ar gali pasakyti, kad jeigu šis jos 
persekiojamas asmuo —- šis galbūt įsivaizduojamas žudikas - iš 
tiesų egzistuoja šiapus mūsų sienų, tai ar ji padarė kažką, kas 
neišvengiamai tučtuojau atkreips visą jo dėmesį? 

— Aš tuo įsitikinęs. 

— Labai gerai. Aš irgi įtariu tą patį. Jeigu tik šis džentelmenas 
čia yra. Taigi galime kelti sąlygą, ar ne, Piteri, kad jeigu neilgai 
trukus panelei Džons nieko nenutiks, tai mes pagrįstai įsitikinsi- 
me, jog šio tariamo žudiko iš tiesų niekad ir nebuvo ligoninėje? 

Kad nelaimingoji seselė praktikantė iš tiesų žuvo nuo Stypcnos 
rankos, kai šijį buvo apsėdusios žmogžudiškos mintys, kaip ro- 
do visi įkalčiai'? 

— Tai būtų didžiulis šuolis, daktare, - atsakė Piteris. - Žmo- 
gus, kurį aš ir panelė Džons persekiojame, gali būti labiau dis- 
ciplinuotas, negu manome. 

— Ak, taip. Disciplinuotas žudikas. Labai neįprasta žmogžu- 
džio psichopato charakteristika, nemanote? Jūs persekiojate, kaip 
mes jau aptarėme, žmogų, kuris yra valdomas savo žudikiškų im- 
pulsų, tačiau dabar ši diagnozė, akivaizdu, nebeatrodo tokia tin- 
kama? Arba, jeigu jis yra, kaip kad teigė panelė Džons, vos atvy- 
kusi čia, kažin koks mitologinis Džekas Skerdikas, galbūt tai ką 
nors paaiškina. Tačiau iš to nedidelio kiekto literatūros, kurią man 
pavyko perskaityti apie šią istorinę asmenybę, aš sužinojau, kad 
jis, rodos, buvo netgi /abai nedisciplinuotas. Žudikus maniakus 
veda nenugalimos jėgos, Piteri, ir jie visiškai nepajėgūs susivaldy- 
ti. Tačiau apie tokius dalykus turėtų kalbėti istorikai, o mums, čia 
ir dabar, jie ne ypač rūpi. Gal galėčiau judviejų pasiteirauti: jeigu 
šis žudikas, kurio buvimu čia jūs taip įsitikinę, sugeba susivaldyti, 
argi nėra tikėtina, kad jūs apskritai niekada jo nerasite? Nesvar- 
bu, kiek dienų, savaičių ar netgi metų ieškotumėte? 

— Aš negaliu nuspėti ateities, kaip ir jūs, daktare. 

Gulptililis nusišypsojo. 

— Ak, Piteri, labai protingas atsakymas. Jis byloja apie tavo 
galimybę pasveikti, kai tamstai pritaikysime naujausią gydymo 
programą, pasiūlytą draugų iš Bažnyčios. Tai, kaip supratau, buvo 
tikroji priežastis, dėl kurios šiandien įsiveržei į mano kabinetą? 
Pareikšti norą priimti jų nepaprastai kilniaširdišką ir protingą 
pasiūlymą? 

Piteris sudvejojo. Daktaras Gulptililis įdėmiai žvelgė į jį. 

— Žinoma, tai tikroji priežastis? — pasiteiravo jis antrąsyk, o 
j0 balsas užkirto kelią bet kokiam kitam atsakymui, išskyrus 
teigiamą. 


494 JOHN KATZENBACH a PAMIŠĖLIO ISTORIJA 


— "Taip, - tarė Piteris. Jam padarė įspūdį Gulptililio gebėjimas 
vienu metu sujungti du svarstomus dalykus: nežinomą žudiką ir 
paties Piterio teisines problemas. 

— Taigi Piteris pageidauja palikti šią ligoninę ir pasirinkti nau- 
ją gydymo kursą bei naują gyvenimą, o panelė Džons pasielgė 
taip, kaip mąstė paskatinsianti savo buvimu čia nusikaltėlį 
atsiskleisti bei įkliūti teisėsaugai? Ar tai teisingas šios situacijos, 
kurioje mes atsidūrėme, įvertinimas? 

Liusi netarė nei žodžio, ir Piteris linktelėjo. 

Daktaras Guiptililis leido sau išspausti mažą sypsenčię tik lū- 
pų kampučiais. 

— Tokiu atveju, manau, galime drąsiai tarti, kad neilgas, tačiau 
pakankamas laiko tarpas leis mums rasti tvirtus atsakymus į abu 
šiuos klausimus. Šiandien penktadienis. Manyčiau, kad pirma- 
diento ryte jau būtų galima jums abiem pasakyti „viso gero“. Ar 
ne? Tiek laiko bus daugiau nei pakankamai, kad pamatytume, 
ar panelės Džons poelgis duos vaisių. Taip pat, hm... sutvarkytu- 
me Piterio situaciją. 

Liusi pasisukinėjo ant kėdės ir pamąstė apie kelis dalykus, 
kuriuos galėtų ištarti ir šie galėtų pakeisti daktaro nubrėžtą ter- 
miną. Tačiau besimuistydama ji pastebėjo, jog Gulptililis įtemp- 
tai mąsto, perkratydamas mintyse kiekvieną dalyką. Ji pamanė, 
kad įsivaizduojamame biurokratiniame šachmatų Žaidime visą 
laiką būtų antra po psichiatro, ypač atsižvelgiant į tai, kad tai jis 
sėdėjo savo vežėčiose. Taigi Liusi tepasakė: 

— Pirmadienio rytą. Gerai. 

— Taip pat, žinoma, pastatydama save į tokią rizikingą padėtį, 
jūs neabejotinai pasirašysite sutartį, pagal kurią ligoninės admi- 
nistracija neprisiims jokios atsakomybės už jūsų saugumą? 

Liusi akys susiaurėjo, ir ji į vieno žodžio atsakymą įliejo tiek 
paniekos, kiek begalėjo: 

— Taip. 

— Nuostabu. Taigi ši dalis sutvarkyta. Dabar, Piteri, man te- 
reikia tik paskambinti... 

Jis išsitraukė iš viršutinio rašomojo stalo stalčiaus užrašų kny- 
gutę juodu odiniu viršeliu. Nerūpestingai ją atsivertęs, surado 
dramblio kaulo spalvos vizitinę kortelę. Perskaitė joje telefono 
numerį ir tučtuojau jį surinko. Atsilošė kėdėje laukdamas, kol 
sujungs. Po sekundėlės tarė į ragelį: 

— Prašyčiau tėvą Grozdiką. Čia daktaras Gulptililis iš Valsty- 
binės Vakarų ligoninės. 

Po trumpos pauzės Gerk piliulė ištarė: 

— Dvasiškas tėve? Laba diena. Jums bus malonu sužinoti, jog 
Piteris šiuo metu yra mano kabinete ir jis sutiko su neseniai ap- 
tartu mūsų pasiūlymu. Visais atžvilgiais. Dabar greičiausiai tu- 
rėtume užpildyti kokius nors popierius, reikalingus tam, kad ši 
nepatogi situacija kuo greičiau išsispręstų? 

Piteris sunkiai atsilošė, suprasdamas, jog ką tik pasikeitė vi- 
sas jO gyvenimas. Jam rodėsi, kad pats tarsi stebi viską iš šalies. 
Nedrįso net vogčiomis pažvelgti į Liusi, kuri irgi stovėjo ant ka- 
žin kokio slenksčio, nors nežinojo, kokio būtent, nes sėkmė ir 
pralaimėjimas susipainiojo jos galvoje. 


Francis koridoriumi atėjo į dienos kambarį ir pažvelgė pro pa- 
drikus pacientų būrelius į teniso stalą. Senukas dryžuota piža- 
ma ir iki smakro užsagstytu nertiniu, nors kambaryje buvo karš- 
ta, mojavo pasiėmęs raketę, lyg žaisdamas, tačiau kitoje pusėje 
jokio priešininko nebuvo, be to, jis net neturėjo kamuoliuko. 
Taigi žaidimas vyko visiškai tyliai. Senasis vyras atrodė įsitem- 
pęs, susikaupęs atlikdavo kiekvieną judesį, laukdavo kiekvieno 
įsivaizduojamo priešininko atmušto kamuoliuko su ryžtinga iš- 
raiška veide, lyg žaidimas vyktų taškas į tašką. 

Dienos kambaryje buvo tylu, išskyrus prislopintą dviejų tele- 
vizorių garsą, kur Žinių vedėjo ir muilo operos aktorių balsai 
maišėsi 74 murmėjimais pacientų, kalbančių su savimi. Kart- 
kartėmis ant stalo šleptelėdavo laikraštis ar žurnalas, o gana daž- 
nai koks pacientas per neapsižiūrėjimą atsisėsdavo į jau užimtą 

vietą, tai išprovokuodavo nedidelį apsižodžiavimą. Tačiau kaip 
vietoje, kur buvo regėta smarkių proveržių, dienos kambaryje 
buvo tylu. Panašu, pamanė Francis, kad Kleo praradimas, įspū- 
dingo jos stoto ir figūros netektis prislopino įprastą kambario 
neramumą. Mirtis kaip raminamieji. Tai tebuvo iliuzija, pamanė 
jis, nes jautė bekylančią įtampą ir baimę. Atsitiko kai kas, pri- 
vertęs juos visus pasijusti nesaugius. 

Francis klestelėjo ant pernelyg prikimštos gumbuotos kėdės 
ir paklausė savęs, kaip atsidūrė kur esąs. Jautė, kaip daužosi 
širdis, nes pagalvojo, kad tik jis vienintelis suprato, kas įvyko 
praėjusią naktį. Tikėjosi netrukus grįšiant Piterį, kad galėtų pa- 
sidalyti savo pastebėjimais, tačiau jau nebuvo įsitikinęs, jog Gais- 
rininkas jais patikės. 

Vienas iš jo balsų sušnibždėjo: Ti: visai vienišas. Visada toks 
buvai. Visada būsi. Francis nesivargino ginčytis ar bandyti pa- 
neigti šiuos sakinius. 

Tada kitas balsas, toks pat tylus, tarsi besistengiantis, kad jo 
neišgirstų už Francio galvos ribų, pridūrė: Ne, kai kas tavęs ieš- 
ko, Franci. 

Jis žinojo kas. 

Francis negalėjo tiksliai pasakyti, iš kur Žino, jog Angelas sėli- 
na paskui. Tačiau buvo įsitikinęs, kad taip yra iš tiesų. Sekundėlę 
jis dairėsi aplink, stengdamasis pamatyti, ar niekas jo nestebi, ta- 
čiau bėda psichiatrijos ligoninėje buvo ta, kad visi vienas kitą ste- 
bėjo bei vienas kitą ignoravo daugmaž tuo pačiu metu. 

Francis staigiai atsistojo. Jis suprato vieną dalyką: turi rasti 
Angelą, kol tasai neatėjo pas jį. 

Patraukė dienos kambario durų link, tačiau pastebėjo Didįjį 
Juoduką. Paukšteliui kilo mintis, ir jis pašaukė sanitarą: 

— Pone Mūzi? 

Didysis vyriškis atsisuko: 

— Kas nutiko, Paukšteli? Šiandien bloga diena. Neprašyk nie- 
ko, ko aš negaliu tau suteikti. 

— Pone Mūzi, kada numatyti svarstymai dėl išrašymo? 

Didysis Juodukas skersai pasižiūrėjo į Francį. 

— Keli numatyti šią popietę. Tuoj po priešpiečių. 

— Man reikia ten patekti. 

— Ką? 

— Man reikia stebėti tuos svarstymus. 

— Kurių galų? 

Francis negalėjo tiksliai suformuluoti to, ką iš tiesų manė, tai- 
gi teatsakė: 

— Nes aš noriu iš čia išeiti, ir jeigu galėsiu stebėti, ką svarsty- 
mo dėl išrašymo metu daro kiti žmonės, tai galbūt man padės 
nekartoti jų klaidų. 

Didysis Juodukas pakėlė antakį. 

— Ką gi, Paukšteli, - tarė jis. - Skamba visai protingai. Neži- 
nau, ar esu iš kieno nors anksčiau girdėjęs tokį prašymą. 

— Man tai padėtų, - tarė Francis. 

Sanitaras abejodamas pažvelgė į jį, tačiau paskui gūžtelėjo pe- 
čiais. Jis prislopintu balsu tarė: 

— Nežinau, ar iš tiesų tavimi visiškai tikiu, Paukšteli. Tačiau 
pasakysiu štai ką: prižadėk nekelti problemų ir aš tave pasiimsiu 
kartu. Galėsi su manimi sėdėti bei Žiūrėti. Galbūt tai ir pažei- 
džia kažkokią taisyklę. Nežinau. Bet man atrodo, kad šiandien 
jau buvo sulaužytos visos taisyklės. 

Francis iškvėpė. 

Jo mintyse ryškėjo portretas, ir tai turėjo būti svarbus potėpis. 


Šviesiai pilki debesys užgriozdino dangų, o vėlyvo ryto orą pri- 
pildė nesveikas, drėgnas karštis, kai Liusi Džons, antrankiais 
surakintas Piteris ir Mažasis Juodukas lėtai keliavo per ligoni- 
nės teritoriją. Ji jautė, kad už valandos ar dviejų prapliups lie- 
tus. Pirmuosius kelis jardus visi trys tylėjo, netgi jų Žingsniai 
juodu asfaltuotu takeliu rodėsi prislopinti tirštėjančio karščio ir 
temstančio dangaus. Mažasis Juodukas ranka persibraukė kak- 
tą, pažvelgė į susikaupusį prakaitą ir tarė: 

— Po velnių, iš tiesų jaučiasi, kad ateina vasara, - tai buvo 
tiesa. 

Jie žengė dar kelis žingsnius, kol Piteris Gaisrininkas netikė- 
tai sustojo. 

— Vasara? — ištarė jis. Pažvelgė į viršų, tarsi ieškodamas dan- 
guje saulės ir žydrynės, tačiau šis buvo aptrauktas debesų. Ta- 
čiau, kad ir ko jis ieškojo, nerado to tvankiame ore aplinkui. 

— Pone Mūzi, kas vyksta? — paklausė jis. 

Mažasis Juodukas irgi sustojo ir smalsiai pažvelgė į Piterį. 

— Kaip „kas vyksta“? — pasiteiravo. 

— Turiu galvoje, pasaulyje. Jungtinėse Valstijose. Bostone ar- 
ba Springfilde. Ar „Red Sox“ gerai žaidžia? Ar Irane vis dar 
laikomi įkaitai? Ar vyksta demonstracijos? Kalbos? Rašomi 
straipsniai? Kaip laikosi ekonomika? Kas vyksta akcijų biržoje? 
Koks žiūrimiausias filmas? 

Mažasis Juodukas papurtė galvą. 

— Tokius klausimus turėtum užduoti Žurnalistui. Tai jis žino 
visas antraštes. 

Piteris apsižvalgė. Jo žvilgsnis sustojo ties psichiatrijos ligo- 
ninės sienomis. 

— Žmonės galvoja, kad jos skirtos tam, jog sulaikytų mus, — 
lėtai pratarė jis, — tačiau yra visai ne taip. Šios sienos sulaiko pa- 
saulį, kad šis nepatektų pas mus, - Piteris krestelėjo galvą. - Lyg 
būtum saloje. Arba kaip vienas iš tų japonų kareivių, įstrigusių 
džiunglėse, kuriems niekas nepasakė, jog karas jau baigėsi, ir jie 
metai po metų manė, kad vykdo pareigą, kovoja už savo impera- 
torių. Mes įstrigę tam tikrame iškreiptame laike, „prieblandos zo- 
noje“, kur viskas tiesiog praeina pro šalį. Žemės drebėjimai. Ura- 
ganai. Visokie sukrėtimai, kurti žmogaus ar gamtos. 

Liusi pamanė, kad Piteris absoliučiai teisus, tačiau prieš pra- 
bildama vis tiek sudvejojo. 

— Nori ką nors pasakyti? 

— Taip. Žinoma. Užrakintų durų šalyje kas būtų karalius? 

Liusi linktelėjo galvą. 

— Žmogus, turintis raktus. 

— Taigi, - tarė Piteris, — kaip paspęsti spąstus Žmogui, kuris 
gali atrakinti bet kokias duris? 

Liusi minutėlę pamąstė. 

— Turi priversti jį atverti duris į ten, kur galėtum tikėtis jį atei- 
siant. 

— Teisingai, — tarė Piteris. — Tai kurios būtų tos durys? 

Jis pažvelgė į Mažąjį Juoduką, gūžtelėjusį pečiais. Tačiau Liusi 
giliai susimąstė, tada šaižiai įkvėpė, tarsi jai kilusi mintis būtų 
pribloškianti, gal netgi šokiruojanti. 

— Mes jau žinome apie vienas duris, kurias jis atidarė, - pasa- 
kė ji. - Tos durys mane ir atvedė čionai. 

— Apie kokias duris tu kalbi? 

— Kur buvo Trumpa Blondinė, kai jis atėjo pas ją7 

— Viena Amersto pastato seselių poste vėlai vakare. 

— Tuomet ten turiu būti ir aš, — ištarė Liusi. 


Dvidešimt devintas skyrius 


Apie vidurdienį pradėjo lyti, smulki dulksna. Ją dažnokai per- 
traukdavo stipresnė liūtis ar kartais netgi atsitiktinė saulės pro- 
švaistė, bylojanti apie būsimą pragiedrą, tačiau šią netrukus vėl 
nušluodavo dar vienas tamsaus lietaus šuoras. Francis skubinosi 
Didžiojo Juoduko pašonėje, skverbdamasis per dulksną ir lip- 
nią drėgmę, beveik tikėdamasis, kad didžiulis sanitaro torsas pra- 
muš takelį niūriame ore ir tuomet Francis, eidamas įkandin di- 
džiojo vyriškio, liks sausas. Tai tokia diena, pamanė jis, kuri gra- 
sino nesustabdoma epidemija ir šėlstančiomis ligomis: karšta, 
slegianti, tvanki ir šlapia. Beveik tropinio pobūdžio, tarsi ligoni- 
nei įprastą konservatyvaus Naujosios Anglijos pasaulį staiga būtų 
apėmęs kažkoks svetimas, keistas atogrąžų girios jausmingumas. 
"Toks oras, pamanė Francis, lygiai toks pat netvarkingas ir be- 
protiškas kaip ir jie visi. Netgi lengvas vėjelis, judinantis lietaus 
balutes ant asfaltuoto šaligatvio, turėjo kažkokį kito pasaulio 
tirštumą. 

Kaip ligoninėje įprasta, išrašymai buvo svarstomi administra- 
cijos pastate, kuklaus dydžio personalo valgomajame, kuris pri- 
reikus buvo pertvarkomas į tariamą teismo salę. Ją apstatė kaip 
pakliuvo. Pareigūnams ir pacientų advokatams buvo pastatyti 
stalai. Nepatogios sulankstomos plieninės kėdės, skirtos ligoni- 

nės pacientams ir jų šeimoms, buvo sustatytos eilėmis. Stenop- 
rafininkui išskyrė rašomąjį stalą, o liudytojams — suolelį. 

Kambarys buvo pilnas žmonių, bet neperpildytas, ir keli tariami 
žodžiai būdavo šnabždami. Francis ir Didysis Juodukas kleste- 
lėjo ant kėdžių paskutinėje eilėje. Iš pradžių Franciui pasivaide- 
no, kad oras kambaryje troškus, tačiau paskui pamąstęs nuspren- 
dė, jog kaltas ne oras, o tvyranti neramių vilčių ir bejėgiškumo 
migla. 

Posėdžiui vadovavo apygardos teismo teisėjas iš Springfildo, 
jau išėjęs į pensiją. Jis buvo žilas, storas ir raudonskruostis, įpra- 
tęs plačiai gestikuliuoti rankomis. Turėjo teisėjo plaktuką, ku- 
riuo dažnokai tauškino be jokios aiškios priežasties, ir dėvėjo 
truputį nutriušusią juodą mantiją, kuri turbūt praeityje buvo ma- 
čiusi ir geresnių dienų, ir svarbesnių bylų. Jam iš dešinės buvo 
psichiatrė iš valstybinio psichinės sveikatos poskyrio. Jauna mo- 
teriškė storais akiniais vis rausėsi aplankuose ir popieriuose, tarsi 
niekaip negebėdama rasti būtent to, ko reikėjo. Teisėjui iš kai- 
rės sėdėjo teisininkas iš vietinio apygardos prokuroro kabineto. 
Jisai drybsojo ant kėdės, žvelgdamas nuobodžiaujančiomis jau- 
nuolio akimis, aiškiai pralošęs kažkokias lažybas įstaigoje ir dė! 
to gavęs paskyrimą į ligoninę. Prie stalo sėdėjo dar vienas jaunas 
vyriškis. Jis buvo pasišiaušusiais plaukais, apsirengęs prastai tin- 
kantį kostiumą, truputį guvesnis ir įdėmiau žiūrintis. Tai buvo pa- 
cientų atstovas. Priešais jį sėdėjo įvairūs ligoninės personalo na- 
riai. Visa tai turėjo suteikti procedūrai oficialų atspalvį, išreikšti 
sprendimus jungiant medicinos ir teisės terminus. Viskas buvo 
padengta išoriniu tikrumo, atsakomybės, sistemos ir dėmesingu- 
mo lukštu, lyg kiekvienas svarstomas atvejis būtų atidžiai ištirtas, 
tinkamai išnagrinėtas ir kruopščiai įvertintas prieš jį pristatant. 
Francis tuoj pat suprato, kad iš tiesų yra visiškai priešingai. 

Paukštelis juto, kaip grimzta į neviltį. Apžvelgęs kambarį, jis 
suprato, kad svarbiausias elementas svarstyme dėl išrašymo yra 
tyliai sėdinčios šeimos, laukiančios, kol ištars jų sūnaus ar duk- 

ros, sūnėno ar dukterėčios, arba netgi motinos ar tėvo vardus. 
Neišrašydavo nei vieno, kurio šeima neateidavo. Net jeigu pra- 
diniai įsakai, atvedę juos į Valstybinę Vakarų ligoninę, jau buvo 
seniai netekę galios. Bet jei išoriniame pasaulyje nebuvo nieko, 
norinčio prisiimti atsakomybę, ligoninės vartai likdavo užverti. 
Francis negalėjo nieko padaryti, tik klausti savęs, kaip galėtų 
įtikinti savo tėvus vėl atidaryti jam namų duris, nes jie netgi ne- 
atvyko į ligoninę jo aplankyti. 

Jo viduje primygtinai prabilo balsas: Jie niekada tavęs pakan- 
kamai nemylės, jog atvažiuotų čia ir paprašytų, kad tave jiems 
grąžintų... 

Tada skubiai prakalbo dar vienas: Franci, privalai rasti kitokį 
būdą įrodyti, jog nesi išprotėjęs. 

Jis linktelėjo pats sau, suprasdamas, kad tai, ką slėpė nuo pono 
Blogio ir Gerk piliulės, yra gyvybiškai svarbu. Francis pasimuistė 
ant kėdės ir iš lėto pradėjo tyrinėti kambaryje susėdusius žmones. 
Jie vilkėjo įvairiausio kirpimo drabužius, atrodė nesmagūs ir ne- 
tvarkingi. Kai kurie vyrai dėvėjo švarkus ir kaklaraiščius, kurie 
netiko, ir Francis žinojo, kad jie taip apsirengė stengdamiesi su- 
daryti gerą įspūdį, kai iš tiesų greičiau jau buvo atvirkščiai. Mote- 
rys vilkėjo paprastas sukneles ir spaudė rankose „Kleenex“ po- 
pierines nosinaites, kuriomis kartkartėmis nusišluostydavo aša- 
ras. Francis pamanė, kad kambaryje tiesiog tvyro gausybė nesėk- 
mių ir atitinkamas kiekis kaltės. Ne vieną veidą žymėjo savigrau- 
ža, Ir minutėlę jis norėjo pasakyti: Tai ne jūsų kaltė, kad mes tokie 
tapome..., bet paskui pagalvojo, jog tai nebūtinai tiesa. 

Jis išgirdo, kaip raudonveidis teisėjas išpyškino: 

— Pradėkime! - ir du ar tris kartus smarkiai kaukštelėjo plak- 
tuku. 

Francis pasisuko, pasiruošdamas stebėti procesą. 

Dar prieš teisėjui atsikrenkščiant, o psichiatrei su bylomis ir 
sumišusia išraiška garsiai perskaitant vardą, Francis išsyk išgir- 
do viduje keletą balsų: Kodėl mes čia, Franci? Mums čia visai 

nereikėtų būti. Turėtume bėgti, kuo greičiau. Pasprukti. Grįžti į 
Amerstą. Ten saugu... 

Francis pasisukiojo pirma į dešinę, paskui į kairę, vertinda- 
mas susirinkusius žmones. Nei vienas iš kambaryje esančių pa- 
cientų nepastebėjo jo įeinant, nei vienas į jį nespoksojo, nei vie- 
nas piktavališkas, neapykantos ar pykčio kupinas žvilgsnis ne- 
įsmigo į Francį. 

Jis įtarė, kad tai gali pasikeisti. 

Giliai įkvėpė, nes Žinojo, jeigu yra teisus, tai tuo momentu, 
apsuptas pacientų ir ligoninės personalo, netgi sėdėdamas Di- 
džiojo Juoduko šešėlyje pateko į didesnį pavojų negu bet kada. 
Pavojinga buvo tai, ką jis sau leido. 

Francis prikando lūpą ir pasistengė išmesti iš galvos visas min- 
tis. Pasakė sau, kad turi būti tiesiog tuščia vieta ir laukti, kol kas 
nors joje atsiras. Klausė savęs, ar jo negilus kvėpavimas, prakai- 
tuota kakta ir lipnumas, kurį staiga pajuto delnuose, gali būti 
pastebėti Didžiojo Juoduko, ir tvirta valios jėga paliepė sau: Būk 
ramus. 

Tada giliai įkvėpė ir pasakė visiems savo vidaus balsams: Kiek- 
vienas turi rasti kelią išeiti. 

Francis pasirangė ant kėdės, tikėdamasis, kad niekas, ypač Di- 
dysis Juodukas arba ponas Blogis, nepastebės, koks jis neramus. 
Prisispaudė prie kėdės kraštelio. Buvo nervingas, išsigandęs, ta- 
čiau prikaustytas vietoje, taigi klausėsi, nes tą dieną tikėjosi iš- 
girsti kažką svarbaus. Jis norėjo, kad šalia būtų Piteris arba Liusi, 
nors nemanė, kad būtų galėjęs ją įtikinti: klausytis gyvybiškai svar- 
bu. Tuo momentu Francis buvo vienut vienas ir galvojo, kad yra 
arčiau atsakymo, negu kas nors galėtų įsivaizduoti. 


Liusi įėjo pro ligoninės morgo duris ir pajuto smarkiai dirban- 
čių oro kondicionierių vėsą. Morgas buvo mažas kambarėlis rū- 
syje, esantis viename iš tolimesnių pastatų, pačiame ligoninės 
teritorijos pakraštyje, kuris šiaip buvo naudojamas sukišti pase- 

nusiai įrangai ir seniai pamirštoms atsargoms. Būdamas netolie- 
se improvizuotų kapinių, turėjo abejotiną vertę. Kambario cen- 
tre stovėjo vienintelis žvilgantis plieninis skrodimo stalas, o 
prie sienos buvo pastatyta pusė tuzino šaldymo spintų. Nu- 
blizgintoje plieninėje spintelėje stikliniu viršumi buvo sudėta 
kukli skalpelių ir kitų chirurginių įrankių kolekcija. Bylų spin- 
telė ir rašomasis stalas su aplamdyta „IBM Selectric“ rašomą- 
ja mašinėle buvo sukišti į kampą, o šlakbetonio blokų sienoje, 
aukštai viršuje, įstatytas vienintelis langas įleido tik vieną blau- 
sų, pilką šviesos ruoželį, besiskverbiantį pro storą purvo plu- 
tą. Pora rėžiančiai ryškių šviestuvų lubose zvimbė lyg spiečius 
didelių vabzdžių. 

Kambarys atrodė tuščias ir apleistas, šaltame ore tvyrojo leng- 
vas žmogaus išmatų kvapas. Ant skrodimo stalo buvo padėtas 
segtuvas su prisegtomis keliomis anketomis. Liusi apsidairė, ieš- 
kodama sanitaro, tačiau aplinkui nieko nebuvo, taigi ji žengė 
pirmyn. Pastebėjo, kad stale buvo įtaisyti latakai ir vamzdis, 
pranykstantis grindyse. Juos abu margino tamsios dėmės. Liu- 
Si paėmė segtuvą ir perskaitė pirmines skrodimo išvadas, ku- 
rios buvo akivaizdžios: Kleo mirė pasismaugusi paklode. Se- 
kundę prokurorės akys apsistojo ties įrašu „Savęs sužalojimas“, 
kur buvo aprašytas nupjautas nykštys, ir minutėlę ties Kleo 
diagnoze — tai buvo paranojinė šizofrenija, nediferencijuota, 
su haliucinacijomis ir polinkiu į savižudybę. Liusi įtarė, kad šis 
paskutinis įrašas buvo pridėtas, kaip dažnai būna, jau po mir- 
ties. Kai žmogus pasikaria, jo polinkis į savižudybę tampa tru- 
putį aiškesnis, pagalvojo ji. 

Skaitė toliau: jokių giminių. Įrašas skyrelyje „Mirties atveju 
prašome pranešti“ — vien ilgas brūkšnys tuščioje vietoje. 

Medikas tyrėjas, žymus žmogus teisminėje sferoje, paskuti- 
niais mokslo metais kartą vedė jai paskaitą apie įkalčius. Jis pa- 
čiais įmantriausiais terminais aiškino visiems teisės studentams, 
kad mirtis iškalbingiausiai byloja apie žmogaus pasitraukimo iš 

šio pasaulio priemones, dažnai tiesiogiai nurodydama asmenį, 
kuris savo nusikaltimu nutraukė gyvybės siūlą. Paskaita buvo 
gausiai lankoma ir energingai priimama, tačiau tuo momentu 
Liusi pagalvojo, kad iš tikrųjų buvo kvailai abstrakti ir labai to- 
lima. Prieš ją pačią dabar tebuvo tylus kūnas, įkištas į šaldytuvą 
niūriame, pamirštame kambaryje, ir skrodimo protokolas, sura- 
šytas vieninteliame geltono popieriaus lape, segtuve. Ji nemanė, 
kad tai jai ką nors sako, ypač tai, dėl ko palengvėtų žudiko pa- 
ieška. 

Liusi padėjo segtuvą atgal ant stalo ir patraukė prie šaldymo 
spintų. Nei vienos durys nebuvo pažymėtos, taigi ji atidarė vie- 
nas, paskui kitas, ten rado šešias supakuotas kokakolos skardi- 
nes, kurias kažkas paliko atšalti. Trečiosios durys nenorėjo atsi- 
daryti, lyg būtų truputį užstrigusios, ir ji spėjo, kad lavonas bu- 
vo ten. Liusi giliai įkvėpė ir pora colių atvėrė duris. 

Ten buvo sugrūstas nuogas Kleo kūnas. 

Jos didžiulis kūnas vos ne vos tilpo ten, ir kai Liusi truktelė- 
jo ištraukiamą plokštę, ant kurios ilsėjosi Kleo, toji nepasiju- 
dino. 

Liusi sukando dantis ir pasiruošė traukti smarkiau, kai išgir- 
do už jos atsidarančias duris. Ji apsisuko ir pamatė tarpduryje 
stovintį daktarą Gulptililį. 

Minutėlę jis atrodė nustebęs, bet ši išraiška greitai išnyko ir 
daktaras papurtė galvą. 

— Panele Džons, - lėtai ištarė jis, — tai netikėta. Aš nesu tik- 
ras, ar jūs turėtumėt čia būti. 

Ji neatsakė. 

— Kartkartėmis, —- tarė medicinos direktorius, — netgi tokia 
vieša mirtis kaip panelės Kleo turėtų būti bent kiek gerbiama. 

— Aš su tuo sutikčiau, bent jau iš principo, — pasipūtusiai tarė 
Liusi. Jos oradinį nustebimą dėl daktaro atvykimo išsyk pakeitė 
karingumas, kurį ji dėvėjo lyg šarvus. 

— Ką jūs tikitės čia sužinoti? — pasiteiravo jis. 

— Nežinau, - atsakė Liusi. 

— Manote, kad ši mirtis jums kažką byloja? Kažką, ko jūs dar 
nežinote? 

— Nežinau, - vėl ištarė ji. Truputį susierzino, kad nesugebėjo 
suregzti geresnio atsakymo. 

Daktaras įėjo į kambarį, jo apkūni figūra ir tamsi oda spindė- 
10 Šviestuvų spinduliuose. Judėjo greitai, o tai prieštaravo jo 
kriaušės formos kūnui. Liusi sekundėlę pamanė, kad jis užtrenks 
duris į laikiną Kleo kapą. Tačiau, užuot tai padaręs, jis ištiesė 
ranką ir trūktelėjo; mirusioji pagaliau slystelėjo į priekį, ir jos 
kūnas dabar gulėjo ant plokštės tarp jųdviejų. 

Liusi pažvelgė į violetiškai raudonos spalvos smaugimo Žy- 
mes ant Kleo kaklo. Šias supo oda, jau tapusi porceliano baltu- 
mo. Nebegyva moteris blankiai, groteskiškai šypsojosi, tarsi jos 
mirtis būtų kažin koks pokštas. Liusi iš lėto įkvėpė ir iškvėpė. 

— Norite, kad viskas būtų paprasta, aišku, akivaizdu, - lėtai 
pasakė daktaras Gulptililis, - tačiau, panele Džons, atsakymai 
niekada tokie nebūna. Bent jau ne čia. 

Ji pakėlė akis ir linktelėjo. Daktaras kreivai šyptelėjo, trupu- 
tėlį panašiai kaip Kleo. 

— Išoriniai smaugimo ženklai akivaizdūs, — tarė jis, — tačiau 
tikrąsias jėgas, atvedusias ją prie šitokio galo, slepia šešėliai. Aš 
įtariu, kad tikrosios mirties priežasties neišsiaiškintų netgi pats 
geriausias pasaulio patologas, nes ją slepia pamišimas. 
odos. Jis žvelgė žemyn, į mirusiąją, tačiau jo žodžiai buvo skirti 
Liusi. 

— Jūs nesuprantate šios vietos, - tarė jis. - Nė kiek nesisten- 
gėte jos suprasti nuo pat savo atvykimo, nes atvažiavote čia su 
tomis pačiomis baimėmis ir išankstinėmis nuostatomis, kokias 
turi dauguma žmonių, nežinančių, kas tai yra psichikos ligo- 
niai. Čia tai, kas nenormalu, yra normalu, o tai, kas keista, 
tampa rutina. Jūs vykdėte savo tyrimą taip pat, kaip vykdytu- 

mėte pasaulyje už šių sienų. Ieškojote dokumentinių įrodymų ir 
aiškių užuominų. Tyrėte įrašus ir vaikščiojote koridoriais taip 
pat, kaip darytumėte bet kokioje kitoje vietoje. Žinoma, tai, kaip 
aš jums jau minėjau, visiškai nieko verta. Todėl, panele Džons, 
aš bijau, kad jūsų pastangos pasmerktos žlugti. Taip įtariau nuo 
pat pradžių. 

— Man dar liko šiek tiek laiko. 

— Taip. Bet jūs bandysite prisišaukti paslaptingąjį ir galbūt ne- 
egzistuojantį jūsų persekiojimo taikinį. Galbūt tokie veiksmai 
būtų tinkami pasaulyje, prie kurio jūs esate pripratusi, panele 
Džons. Tačiau čia? 

Liusi perbraukė savo nukirptas garbanas. 

— Ar nemanote, kad tai netikėta ir gali suveikti? 

— Taip, - tarė daktaras, — bet ką tai turėtų paveikti ir kaip? 

Ji vėl nutylėjo. Daktaras pažvelgė į Kleo veidą ir papurtė galvą. 

— Ak, vargšė Kleo. Man dažniausiai patikdavo jos kvailioji- 
mai, nes ji pasižymėjo maniakiška energija, kuri, kai truputį kon- 
troliuojama, būdavo labai smagi. Ar žinojote, kad ji galėjo paci- 
tuoti visą didžiąją Šekspyro dramą, eilutė į eilutę, žodis į žodį? 
Deja, šią popietę jau paskirtos jos pačios pakasynos. Laidojimo 
biuro darbuotojas turėtų jau tuoj atvykti paruošti jos kūno. Gy- 
venimas, išgyventas nerime, skausme ir nežinomybėje, panele 
Džons. Jeigu dėl jos kas nors ir rūpinosi, o galbūt iš tiesų ją 
mylėjo, tai jie dingo iš mūsų įrašų ir mūsų įstaigos atmintinės. 
Taigi šiame pasaulyje jos pragyventi metai tepaliks labai mažą 
žymę. Pačią kukliausią. Tai visai neatrodo teisinga, ar ne? Kleo 
pasižymėjo turtinga asmenybe, tvirta nuomone, stipriu tikėji- 
mu. Tai, jog visos šios savybės buvo pamišėliškos prigimties, ne- 
sumenkina jos gyvenimo aistros. Norėčiau, kad ji būtų labiau 
pasižymėjusi pasaulyje, nes iš tiesų nusipelnė skambesnės epita- 
fijos negu irašas ligoninės byloje, kurio ji tesulauks. Jokio ant- 
kapio. Jokių gėlių. Tiktai kita lova šioje ligoninėje, tačiau šioji — 
šešios pėdos po žeme. Ji nusipelnė laidotuvių su trimitais ir fe- 


508 JOHN KATZENBACH m PAMIŠĖLIO ISTORIJA 


jerverkais, drambliais, liūtais, tigrais ir arklių traukiamu korte- 
žu — to, kas tiktų jos karališkumui. 

Liusi išgirdo daktarą atsidūstant. Jis pažvelgė į prokurorę, 
atitraukdamas akis nuo mirusiosios. 

— Taigi, panele Džons, ką išsiaiškinote? 

— Vis dar ieškau, daktare. Ieškosiu čia iki pat paskutinio 
momento. 

Jis gudriai į ją žvilgtelėjo: 

— Aha, obsesija. Vienintelis tikslas mintyse, ignoruojant visas 
kliūtis. Turite pripažinti, kad ši savybė artimesnė mano profesi- 
jai negu jūsų. 

— Galbūt „atkaklumas“ būtų tinkamesnis Žodis. 

Jis gūžtelėjo pečiais. 

— Kaip norite. Tačiau atsakykite man į tokį klausimą, panele 
Džons: ar atvykote čia ieškoti pamišėlio? Ar sveiko proto žmo- 
gaus? 

Jis nelaukė jos atsakymo, kurio vis tiek nebūtų greitai išgir- 
dęs. Daktaras krenkštelėdamas įstūmė Kleo kūną atgal į šaldy- 
tuvą, pavažos sucypė nuo jos svorio, ir jis tarė: 

— Man reikia surasti laidojimo biuro darbuotoją, kuris tuoj 
turi atvykti, ir jo laukia sunki diena. Viso labo, panele Džons. 

Liusi stebėjo, kaip daktaras išeina, truputį siūbuodamas savo 
apvaliu kūnu po akinamai ryškiomis šviesomis, ir ji pati sau pa- 
manė, kad šiek tiek jaučia pagarbią baimę žudikui, sugebėju- 
siam rasti ligoninę. Suprato, kad jis vis dar pasislėpęs tarp šių 
sienų ir tikriausiai, kiek ji žinojo, buvo visiškai atsparus jos tyri- 
mo galioms, nors ji dėjo daug pastangų. 


Taip tu manei, tiesa? 

Aš užsimerkiau, žinodamas, kad Angelas neišvengiamai po mi- 
nutėlės bus man prie šono. Stengiausi suvaldyti savo kvėpavimą, 
nuraminti besidaužančią širdį, nes galvojau, jog kiekvienas para- 
šytas žodis pavojingas kaip jam, taip ir man. 

— Ne tik taip maniau. Taip ir buvo iš tiesų. 

Aš pasigrežiojau, iš pradžių dešinėn, paskui kairėn, bandydamas 
pastebėti žodžių, pasigirdusių mano bute, šaltinį. Garai, šmėklos, 
migla aptrauktos šviesos pleveno ir mirksėjo visur aplink mane. 

— Aš buvau visiškai saugus kiekvieną minutę, kiekvieną sekun- 
de, kad ir ką daryčiau. Aišku, tu tai supranti, Paukšteli? 

Jo balsas buvo šiurkštus, pilnas arogancijos ir pykčio. Kiek- 
vienas žodis paukštelėdavo man į skruostą lyg numirėlio bučinys. 

— Ti apsisaugojai nuo jų, - pasakiau. 

— Jie netgi nesuprato įstatymų, - pagyrūniškai ištarė jis. - Jų 
pačių taisyklės buvo nieko vertos. 

— Tačiau nepajėgei apsisaugoti nuo manęs, - įžūliai atsakiau. 

— O tu manai, kad dabar pajėgsi apsisaugoti nuo manęs? — 
šiurkščiai pareiškė Angelas. — Manai, pajėgsi apsisaugoti nuo sa- 
ves paties? 

Aš neatsakiau. Minutėlę buvo tylu, paskui nuaidėjo trenksmas, 
lyg šūvis, po kurio pasigirdo dzingsėjimas stiklo, dūžtančio į šim- 
tus šukelių. Peleninė, pilna nuorūkų, trenkėsi į sieną, paleista su 
žaibo greičiu ir jėga. Aš susigūžiau ir atsitraukiau. Man lyg girtam 
sukosi galva, išsekimas, įtampa ir baimė varžėsi, kas manyje paims 
viršų. Aplink buvo justi sudvisusių cigarečių dūmų kvapas, ir aš 
mačiau smulkius pelenus, vis dar tebeplevenančius ore šalimais 
tamsios dėmės ant baltų dažų. 

— Mes jau artėjame prie pabaigos, Franci, — tyčiodamasis pa- 
sakė Angelas, - argi nesupranti? Argi nejauti? Argi nesuvoki, kad 
viskas jau beveik baigta? 

Angelo balsas erzino mane. 

— Taip pat kaip ir prieš visus tuos metus, — karčiai pasakė jis. — 
Mirties metas artėja. 

Aš pažvelgiau į savo plaštaką. Ar tai aš mečiau peleninę, išgir- 
des jo žodžiixs? Ar Jis pats ją metė, norėdamas pademonstruoti, 
kad įgauna formą ir turinį, iš lėto susigrąžina pavidalą? Vėl tami- 
pa tikras. Mačiau, kaip plaštaka dreba man prieš akis. 

— Tiu mirsi čia, Franci. Turėjai mirti jau tada, tačiau mirsi da- 
bar. Vienas. Pamirštas. Nemylimas. Negyvas. Daug dienų praeis, 
kol kas nors suras tavo kūną, daugiau nei pakankamai laiko, 
kad tavo odoje knibždėtų lervų, pilvas išsipūstų nuo dujų, 0 tavo 
puvimo smarvė prasiskverbtų pro sienas. 

Papurčiau galvą, kovodamas kaip tik galėjau. 

— O taip, - tęsė jis. - Štai kaip viskas bus. Nei vieno žodžio 
laikraštyje, nei vienos ašarėlės, nuvarvintos per tavo laidotuves — 
Jeigu tokios išvis bus. Negi manai, kad žmonės susirinks pagerbti 
tavęs, Franci, susėsdami eilėmis dailioje bažnyčioje? Kad sakys gra- 
žias kalbas apie visus tavo pasiekimus? Apie visus gerus ir reikš- 
mingus dalykus, kuriuos nuveikei, kol buvai gyvas? Aš įsitikines, 
jog tokios galimybės nebus, Franci. Tikrai nebus. Tu tiesiog mirsi, ir 
viskas. Visiems žmonėms, kuriems tu nė trupučio nerūpėjai, tik la- 
bai palengvės, kad daugiau nesi jiems našta. Viskas, kas liks iš 
tavo gyvenimo, bus tik smarvė, įsigėrusi šitame bute, kurią turbūt 
kiti gyventojai paskui naikins dezinfekuojamuoju skysčiu ir šarmu. 

Aš parodžiau į prirašytą sieną. 

Jis nusijuokė. 

— Tu manai, kad kam nors rūpės tavo kvailos keverzonės? Joms 
sunaikinti teprireiks kelių minučių. Sekundžių. Kas nors įeis, už- 
mes žvilgsnį į pamišėlio priterliotą sieną, pasiims teptuką, dažų ir 
visus žodžius uždažys. Visa, kas tais laikais nutiko, bus amžiams 
palaidota. 

Aš užsimerkiau. Jeigu jis į mane jau smūgiavo žodžiais, kiek 
laiko prireiks, kol paleis į darbą kumščius? Tuo metu man pasi- 
rodė, kad Angelas sulig kiekviena sekunde stiprėja, o aš silpstu. 
Giliai įkvėpiau ir pradėjau slinkti per kambarį atgal prie sienos, 
rankoje suspaudęs pieštuką. 

— Tu tiek negyvensi, kad pabaigtum šį pasakojimą, - tarė jis. — 
Supranti, Franci? Negyvensi. Aš to neleisiu. Manai, gali sau imti 
ir parašyti pabaigą, Franci? Tu mane juokini. Pabaiga priklauso 
man. Visada priklausė. Visada priklausys. 


JOHN KATZENBACH W PAMIŠĖLIO ISTORIJA S|Į 


Aš nežinojau, ką begalvoti. Jo grasinimas buvo toks pat tikras 
kaip tada, prieš daugelį metų. Tačiau aš grūmiausi toliau, nes 
maniau, kad turiu pamėginti. Geidžiau, jog šalimais būtų Piteris 
ir man padėtų. Piktadarys turbūt perskaitė mano mintis. Arba gal 
aš balsu sudejavau Piterio vardą, pats to nesuprasdamas, nes 
Angelas vėl nusijuokė. 

— Šįkart jis tau nepadės. Jis miręs. 


Trisdešimtas skyrius 


Piteris skubinosi Amersto pastato koridoriumi, kyštelėdamas 
galvą į dienos kambarį, stabtelėdamas prie tyrimų kabinetų, 
paskubomis žvilgteldamas į valgomąjį, išsisakinėdamas nuo pa- 
cientų sangrūdų, ieškodamas Francio arba Liusi Džons, ku- 
rių, rodės, niekur aplink nebuvo. Jį užplūdo jausmas, kad vyksta 
kažkas gyvybiškai svarbaus, o jis netenka galimybės būti to 
liudytoju. Piterį staiga aplankė prisiminimai, kaip eidavo per 
džiungles Vietname. Karo metu dangus virš galvos, drėgna že- 
mė po kojomis, perkaitęs oras ir lipni augalija, braukianti jam 
per drabužius, atrodė taip pat kaip ir kiekvieną dieną. Tuo me- 
tu nebuvo jokio kito būdo suprasti, išskyrus kažkokį iš kito 
pasaulio atkeliavusį šeštąjį jausmą, kad už kampo gali medyje 
tūnoti snaiperis, laukti pasala arba tiesiog skersai kelio būti 
ištiestas beveik nematomas laidelis, tarsi kantriai laukiantis 
klaidingo žingsnio, dėl kurio sprogtų užkasta mina. Viskas bu- 
vo kaip visada, savo vietoje ir įprasta, išskyrus tą paslėptą da- 
lyką, žadantį tragediją. Štai ką jis matė jį supančiame ligoninės 
pasaulyje. 

Vieną akimirką jis sustojo prie vieno iš grotuotų langų, kur 
senas vyras invalido vežimėlyje buvo paliktas be priežiūros. Se- 
nio smakru vingiavo balta seilių srovelė, įsimaišanti į žilus barz- 

dos šerius. Jo akys buvo įsmeigtos į lauką už lango, ir Piteris jo 
paklausė: 

— Ką ten matai, seneli'? — tačiau atsakymo nesulaukė. 

Lietaus upeliukai iškraipė vaizdą ir pro tas vinguriuojančias 
sroveles atrodė, kad lauke tebuvo pilka, drėgna, slopi diena. Pi- 
teris ištiesė ranką, paėmė iš senio skreito rudą popierinį rankš- 
luostį ir nušluostė jam smakrą. Vyriškis į Piterį nepažvelgė, ta- 
čiau linktelėjo, lyg dėkodamas. iš senuko, rodos, tebuvo likusi 
tuščia vieta. Kad ir ką jis galėjo galvoti apie savo dabartį, prisi- 
minti apie savo praeitį ar netgi planuoti ateitį, buvo apgaubta 
rūko, temdančio jo akis. Piteris pamanė, kad senukui likusiose 
dienose tebuvo ne ką daugiau pastovumo negu tuose lietaus la- 
šeliuose, varvančiuose lango stiklu. 

Jam už nugaros moteris ilgais, susivėlusiais plaukais, pasišiau- 
šusiais lyg po elektros šoko, svyruojanti koridoriumi iš kairės į 
dešinę kaip girta, staiga sustojo, pažiūrėjo į lubas ir tarė: 

— Kieo išėjo. Išėjo visiems laikams... 

Tada vėl tarsi atgijo ir nesustodama nusvirduliavo tolyn. 

Piteris patraukė į miegamąjį. Nekokie namai, pasakė pats sau. 
Viena diena, pamanė. Dvi dienos. Tiek teprireiks. Popierių braz- 
denimas, rankos paspaudimas arba galvos linktelėjimas. „Sėk- 
mės“, ir viskas. Piteris Gaisrininkas bus išvežtas ir jo gyvenimas 
tekės kita vaga. 

Jis nė nežinojo, ką galvoti. Ligoninės pasaulis kiekvieną grei- 
tai paversdavo tokiu, pamanė. Jis sukeldavo neryžtingumą. Tik- 
rajame pasaulyje sprendimai būdavo aiškūs ir turėdavo bent jau 
tikimybę būti sąžiningi. Aplinkybės būdavo pamatuojamos, įver- 
tinamos ir subalansuojamos. Tada pasiekiamas sprendimas. 'Ia- 
čiau už šių sienų ir užrakintų durų niekas nebeatrodė taip pat. 

Liusi nusikirpo plaukus ir perdažė juos šviesiai. Jeigu tai ne- 
sukels medžioklės įkarščio jų persekiojamam vyriškiui, tai jis 
jau nebežinojo, kas sukeltų. Piteris sukando dantis ir sugriežė 
jais. Pažvelgė viršun, į lubas, truputį panašiai kaip motociklinin- 

kas, laukiantis žalios šviesos. Jis manė, kad Liusi rizikuoja. Pa- 
galvojo, jog ir Francis vaikšto bedugnės krašteliu. Iš jų trijų, su- 
prato Piteris, jis pats rizikavo visų mažiausiai. Tiesą sakant, var- 
giai tegalėjo įžiūrėti, kad apskritai būtų kuo nors rizikavęs. Bu- 
vo aišku, Gaisrininkas kol kas nesukėlė sau jokio pavojaus. 

Piteris apsisuko ir išėjo iš kambario. Koridoriuje jis pamatė 
Liusi Džons, lūkuriuojančią prie jų mažo kabineto, ir nuskubė- 
j0 jos link. 


Vienas po kito svarstymai dėl išrašymo truko visą rytą ir jau 
pasiekė popietę. Tai buvo tokia vaidyba, kokios ir galėjai tikė- 
tis; Francis tučtuojau suprato: jeigu turi visas savybes, reika- 
lingas, kad įgytum teisę į tokį svarstymą, labai tikėtina, kad ir 
būsi išleistas. Maskaradas, kurį Paukštelis stebėjo, buvo biu- 
rokratinė opera, skirta galimybei įsitikinti, jog nekyla netikė- 
tos rizikos ir niekieno karjerai negresia pavojus. Niekas neno- 
rėjo išrašyti paciento, kuris paskutiniu metu pasižymėjo psi- 
chozės sukeltu įniršiu. 

Labiausiai nuobodžiaujantis jaunuolis iš prokurorų kabineto 
atsainiai perskaitydavo bet kokias teisines bylas, iškeltas pacien- 
tams; visa, ką jis sakė, būdavo užginčijama kito jaunuolio iš vals- 
tybinio psichinės sveikatos skyriaus. Jis atstovavo pacientams ir 
karštai elgėsi kaip geradarys. Posėdžio komisijos sprendimu svar- 
besnis buvo ligoninės personalo ir jaunosios moters iš valstybi- 
nio psichinės sveikatos skyriaus, kuri vis dar rausėsi po savo 
aplankus ir užrašus bei kalbėjo abejodama ir šiek tiek mikčioda- 
ma, įvertinimas. Francis pamanė, kad tai keista, nes jos iš tikrų- 
jų klausdavo, ar saugu ką nors išrašyti, 0 ji neturėdavo nė men- 
kiausio supratimo. „Ar jis kelia pavojų sau arba kitiems?“ — nu- 
skambėjo tarsi bažnytinė litanija. Aišku, kad viskas saugu, pa- 
manė Francis, jeigu jie ir toliau gers vaistus ir kol visų pirma 
nepateks į tas pačias sąlygas, kurios atvedė juos prie pamišimo. 
Žinoma, tokios sąlygos įmanomos vienintelės, taigi buvo labai 

sunku būti pernelyg optimistiškos nuomonės apie kieno nors 
tikrąsias galimybes už ligoninės sienų. 

Pacientai būdavo išrašomi. Pacientai grįždavo. Pamišimo bu- 
merangas. 

Francis muistėsi ant kėdės, vis dar palinkęs į priekį, įdėmiai 
klausydamasis kiekvieno ištarto žodžio, stebėdamas kiekvieno 
paciento, kiekvieno gydytojo, kiekvieno tėvo, brolio, sesers ar 
pusbrolio, kurie pakildavo kalbėti, veidą. Širdyje nejautė nieko, 
vien nerimą ir chaosą. Jo balsai kėsinosi nustumti jį gilyn į kaž- 
kokią tamsią, skausmo pilną vietą. Jie desperatiškai šaukė, kad 
reikia iš čia dingti. Reikalavo, žviegė, maldavo, prašė, liepė — 
visi įsikarščiavę, beveik isteriški iš geismo sprukti. Francis pa- 
manė, kad tai panašu, lyg atsidūrus kokio nors pragariško or- 
kestro duobėje, kur kiekvienas instrumentas grojo vis garsiau ir 
šaižiau sulig kiekviena einančia sekunde. 

Jis suprato kodėl. Kartkartėmis užmerkdavo akis, bandyda- 
mas nors truputį pailsėti. Tačiau tai nedaug tepadėdavo. Francis 
ir toliau prakaitavo bei jautė, kokie įsitempę visi jo kūno raume- 
nys. Tai, kad niekas iki šiol nepastebėjo jo kovos su savimi, ste- 
bino Paukštelį, nes jam rodėsi, jog bet kas, įsižiūrėjęs atidžiau, 
išsyk pamatytų, kaip jis balansuoja ant skustuvo ašmenų. 

Francis sunkiai įkvėpė, bet jam rodėsi, kad kambaryje nebė- 
ra Oro. 

„Kodėl jie nemato?“ — paklausė jis savęs. 

„Ligoninėje Angelas tik slepiasi. Kad galėtų laisvai žudyti, jis 
privalo turėti galimybę išeiti ir sugrįžti.“ 

Jis pažvelgė per kambarį į posėdžiaujančius. „Tai durys į lais- 
vę“, — priminė sau. 

Francis vogčiomis žvilgtelėjo į susirinkusius pacientų šeimų 
narius ir draugus. 

„Visi galvoja, kad Angelas — žudikas vienišius. Tačiau aš Ži- 
nau kai ką, ko jie nežino: kažkur čia yra žmonės, kurie jam pa- 
deda, tyčia ar netyčia.“ 

Paskui: „Kodėl jis nužudė Trumpą Blondinę? Kodėl atkreipė 
dėmesį į save čia, kur buvo saugus?“ 

Nei Liusi, nei Piteris neuždavė šio klausimo, giliai viduje pa- 
manė Francis. Tai jį gąsdino labiau už bet ką. Tai, jog susiprato 
šito paklausti, Franciui susuko galvą ir rodėsi, kad jį tuoj įveiks 
pykinimo banga. Juk galvoje aidėjo balsai, įspėdami, pataikau- 
dami, reikalaudami, kad jis nesileistų į kviečiančią tamsą. 

„Jie galvoja, kad jis nužudė Trumpą Blondinę, nes turėjo žu- 
dyti.“ 

Kvėptelėjo sudvisusio oro. 

„Galbūt. O gal ir ne.“ 

Tą sekundę nekentė savęs labiau nei bet kada. „Tu irgi galė- 
tum būti žudikas“, — išgirdo Francis save ištariant. Sekundėlę 
pagalvojo, kad prabilo garsiai, tačiau niekas neatsisuko ir ne- 
atkreipė į jį dėmesio. Taigi spėjo, j0g iš tiesų neištarė tų Žo- 
džių. 

Didysis Juodukas išėjo, nes jam nusibodo monotoniška kiek- 
vienos išrašymo procedūros rutina. Kai jis grįžo į kambarį, Fran- 
cis visomis pastangomis stengėsi nuslėpti savyje verdantį neri- 
mą. Didysis sanitaras klestelėjo į gretimą kėdę ir sušnabždėjo: 

— Taigi, Franci, jau supratai, kaip čia viskas vyksta? Jau atsi- 
žiūrėjai? 

— Dar ne, — tylutėliai atsakė Francis. To, ko dar nepamatė, 
Paukštelis tuo pat metu ir tikėjosi, ir bijojo. 

Didysis Juodukas palinko arčiau, kad niekas aplink negirdėtų 
jo Žodžių. 

— Mums reikia grįžti atgal į Amerstą. Diena beveik baigėsi. 
Žmonės tuoj pradės tavęs ieškoti. Šįvakar yra numatyta grupės 
terapija? 

— Ne, - pusiau sumelavo Francis, nes iš tiesų atsakymo neži- 
nojo. - Ponas Evansas atšaukė ją dėl viso to jaudulio. 

Didysis Juodukas papurtė galvą 

— Neturėtų šitų atšaukti. 

Jis kalbėjo Franciui, tačiau jo žodžiai buvo labiau skirti lipo: 
ninės pasauliui. Sanitaras pažvelgė į viršų. 

— Eime, Paukšteli, - tarė jis, - mums laikas grįžti. Vis tiek liko 
tik pora šitų svarstymų. Jie niekuo nesiskirs nuo tų, kuriuos jau 
girdėjai. 

Francis nežinojo, ką sakyti, nes nenorėjo išduoti Didžiajam 
Juodukui tiesos, kad vienas išrašymas kažkuo visgi skirsis. Jis 
peržvelgė kambarį. 

Ten dar laukė trys pacientai. Kiekvieną buvo lengva išskirti iš 
likusios žmonių minios. Jie tiesiog atrodė ne tokie tvarkingi. Jų 
plaukai buvo arba sulaižyti, arba pasišiaušę ir nešukuoti. Dra- 
bužiai buvo nešvarūs. Dėvėjo dryžuotas kelnes ir languotus marš- 
kinius arba sandalus su nevienodomis kojinėmis. Niekas neat- 
rodė tvarkinga: nei tai, ką jie dėvėjo, nei tai, kaip jie žvelgė į visą 
procesą. Rodėsi, tarsi jie visi truputėlį kreivi. Jų rankos drebėjo, 
o lūpų kampučiai trūkčiojo — dėl to buvo kalti visokie medika- 
mentai ir jų pašaliniai efektai. Visi trys buvo vyrai, ir Francis spė- 
j0, kad jų amžius maždaug nuo trisdešimties iki keturiasdešimt 
penkerių. Nė vienas nebuvo kuo nors išskirtinis; jie nebuvo aukš- 
ti ar stori arba pražilę, neturėjo randų nei tatuiruočių, nieko, kas 
išskirtų juos iš minios. Visi jų jausmai buvo paslėpti viduje. Išoriš- 
kai pacientai atrodė blankūs, tarsi vaistai būtų ištrynę ne tik jų 
pamišimą, bet ir jų vardus bei praeitį. 

Nė vienas jų nepasisuko į šoną ir nepažvelgė į Francį, bent jau 
jis to nepastebėjo. Jie liko stojiški, beveik abejingi, spoksojo prie- 
šais save visą ilgą dieną, kai buvo skaitomos bylos. Francis ne- 
matė jų veidų - geriausiu atveju tik profilius. 

Vienas vyras buvo apsuptas keturių lankytojų. Francis spėjo, 
kad tai senyvų tėvų pora ir sesuo su savo vyru, kuris rangėsi ant 
kėdės, aiškiai nenorėdamas čia būti. Kitas pacientas sėdėjo tarp 
dviejų moterų, daug vyresnių už jį, 17 Francis tarė, jog tai turbūt 
motina ir teta. Trečias sėdėjo šalia sustingusio pagyvenusio vy- 
riškio su mėlynu kostiumu ir rūsčia, negailestinga veido išraiška 

bei daug jaunesnės moters, sesers ar dukterėčios, pamanė Fran- 
cis. Ši atrodė visai neišsigandusi ir įdėmiai klausėsi visko, kas 
sakoma, kartkartėmis pasižymėdama kažką geltono popieriaus 
bloknote. 

Storasis teisėjas taukštelėjo plaktuku. 

— Kas dar liko? — skubotai pasiteiravo jis. — Jau vėloka. 

Psichiatrė pakėlė akis. 

— Trys bylos, jūsų kilnybe, — truputį mikčiodama atsakė ji. — 
Neturėtų būti sunku įveikti. Dviem iš pacientų diagnozuotas pro- 
tinis atsilikimas. Trečiasis pakilo iš katatonijos būklės ir jam pa- 
gerėjo, nes vartojo antipsichozinius vaistus. Nė vienas šiuo me- 
tu neturi jokių neišspręstų bylų... 

— Eime, Paukšteli, — truputį reikliau sušnibždėjo Didysis Juo- 
dukas. - Mums reikia grįžti. Nieko nauja čia jau nebenutiks. 
Šitos bylos tiesiog suštampuotos ir jie greitai greitutėliai iš čia 
išeis. Mums laikas eiti. 

Francis vogčiomis žvilgtelėjo į jaunąją psichiatrę, kuri ir to- 
liau kalbėjosi su pensininku teisėju. 

— Visi šie džentelmenai jau anksčiau buvo svarstyti ir jie buvo 
išrašyti, jūsų kilnybe... 

— Einam, Paukšteli, —- tarė Didysis Juodukas tonu, nepalie- 
kančiu vietos ginčytis. Francis nežinojo, kaip pasakyti, jog kas 
tuoj įvyks, yra tas dalykas, kurio jis visą dieną laukė. 

Sanitaras atsistojo, ir Francis suprato, jog pasirinkimo nebė- 
ra. Didysis Juodukas lengvai stumtelėjo jį durų link, taigi Fran- 
cis žengė ta kryptimi. Neatsisuko, nors jam pasirodė, kad bent 
vienas iš trijų likusių vyrų truputį pasisuko ant kėdės ir įsmeigė 
žvilgsnį į Paukštelį, akimis tarsi degindamas nugarą. Jis tuo pat 
metu jautė ir šaltį, ir karštį bei suprato, kad taip jautėsi žudikas, 
peiliu ir siaubu įveikdamas savo auką. 

Sekundę jam pasirodė, kad išgirdo šaukiant: 

— Mes tokie patys, tu ir aš! 

Tačiau paskui suprato, jog kambaryje nesigirdėjo jokio kito 

tikro garso, vien įprasti visą dieną trunkančio proceso dalyvių 
balsai. Tai, kas jam pasigirdo, buvo haliucinacija. 

Tuo pat metu tai buvo tikra ir netikra. 

Bėk, Franci, bėk! - suriko jo paties balsai. 

"Tačiau jis nebėgo. Jis tiesiog iš lėto ėjo pirmyn, galvodamas, 
kad žmogus, kurį jie medžiojo, buvo tiesiai už nugaros, tačiau 
niekas, nei Liusi, nei Piteris, nei broliai Mūziai, ponas Blogis 
arba daktaras Gerk piliulė nepatikėtų juo, jeigu jis tai išplepėtų. 
Kambaryje pasiliko trys pacientai. Du buvo tokie, kokie atrodė. 
Trečiasis ne. Francis pamanė, kad po netikro pamišimo kauke 
Angelas juokiasi iš jo. 

Jis suprato dar vieną dalyką: Angelui, rodos, patiko rizikuoti, 
tačiau Francis galbūt jau peržengė nubrėžtą ribą. Šis tuoj nebe- 
paliks Francio gyvo. 

Didysis Juodukas atidarė administracijos pastato duris, ir jie 
abu išėjo į purškiančią darganą. Francis atgręžė veidą į dangų ir 
pajuto užplūstančią dulksną, tarsi dangus galėtų nuplauti visas 
jo dvejones ir baimes. Diena greitai blėso, pilkas dangus jau ta- 
po išblukusios juodos spalvos, kuri tarsi skelbė prasidedančią 
naktį. Kažkur tolumoje Francis išgirdo tam tikros sunkios maši- 
nos, dirbančios sunkiai ir greitai, keliamą triukšmą. Jis pasisuko 
ta kryptimi. Apsigręžė ir Didysis Juodukas - jis dabar Žiūrėjo 
tolyn į ligoninės žemes. Už sodo, laikinose kapinėse pačiame 
tolimiausiame Valstybinės Vakarų ligoninės teritorijos kampely- 
je, ryškiai geltonas mažas ekskavatorius vertė ant žemės porą 
paskutinių drėgno purvo luistų. 

— Palauk, Paukšteli, —- netikėtai ištarė Didysis Juodukas. — 
Stabtelėkime minutėlę. 

Didysis sanitaras nuleido galvą ir Francis išgirdo, kaip jis 
šnabžda: 

— Tėve mūsų, kuris esi danguje... — ir likusiąją maldelės dalį. 

Francis tylėdamas klausėsi. Pakėlęs galvą, Didysis Juodukas 
ištarė: 

— Aš manau, kad tai tikriausiai bus vieninteliai žodžiai, skirti 
vargšei Kleo, - jis atsiduso. - Gal dabar ji turės daugiau ramy- 
bės. Viešpats mato, gyva būdama nedaug teturėjo. Tai liūdna, 
Paukšteli. Labai liūdna. Pasistenk, kad man netektų sukalbėti 
maldelės už tave. Tu tik laikykis. Viskas tuoj bus geriau, aš tuo 
tikras. Patikėk manimi. 

Francis linktelėjo. Jis iš tiesų tuo netikėjo, nors jam ir norėjo- 
si. Kai jis dar sykį pažvelgė į temstantį dangų, girdėdamas toli- 
mą triukšmą, kuris reiškė, jog užkasa Kleo kapą, pamanė, kad iš 
tiesų tuo momentu klausėsi simfonijos uvertiūros, natų, taktų ir 
ritmų, žadančių, kad mirtis dar apsilankys. 


Liusi pasvarstė ir nusprendė, kad šis planas pats paprasčiausias 
ir neįmantriausias iš visų, kokius tik jie galėjo sugalvoti, bei tik- 
riausiai vienintelis, iš kurio galėjo tikėtis bent kokios sėkmės. Ji 
paprasčiausiai budės ligoninėje vėlyvą naktį toje pamainoje, ku- 
ri Trumpai Blondinei buvo mirtina. Užėmusi jos vietą seselių 
poste, ji vieniša lauks, kol pasirodys Angelas. Liusi buvo ožka 
prie pasaitėlio. Angelas buvo žmogėdra tigras. Tai buvo seniau- 
sioji iš klastų. Ji paliktų ligoninės vidaus telefoną sujungtą su 
trečio aukšto budinčiu postu, iš kur tereikėtų nulipti vienais laip- 
tais iki jos ir kur broliai Mūziai lauktų jos signalo. Ligoninėje 
šūksniai „gelbėkite!“ pakankamai įprasti ir dažniausiai ignoruo- 
jami. Taigi buvo sutarta, kad jeigu jie išgirs Liusi šaukiant „Apo- 
lonas“, tuojau pat atbėgs. Liusi pasirinko šį žodį su ironijos dilg- 
telėjimu. Jie lygiai taip pat galėtų būti astronautai, siekiantys 
tolimo mėnulio. Broliai Mūziai nemanė, kad jiems prireiktų dau- 
giau nei kelių sekundžių nulipti laiptais, o šis būdas dar ir papil- 
domai užblokuotų vieną iš pasitraukimo kelių. Viskas, ką Liusi 
tereikėjo daryti, tai sulaikyti Angelą keletą sekundėlių - ir per 
tą laiką nemirti. Pagrindinis įėjimas į Amerstą buvo užrakintas 
dviem spynomis, kaip ir šoninis. Jie visi įsivaizdavo, kad suge- 
bės užspeisti žudiką į kampą pirmiau, nei jis suspės papjauti Liusi 

arba sugraibys tinkamus raktus ir paspruks į liauką. Tačiau netgi 
jeigu ir pabėgtų, iki to laiko jie suspėtų perspėti apsaugą ir An- 
gelo galimybių ratas greitai susiaurėtų. Be to, kur kas svarbiau, 
jie išvystų jo veidą. 

Piteris dėl šito buvo ypač atkaklus, kaip ir dėl dar vienos 
detalės. Jis tikino, jog gyvybiškai svarbu yra nustatyti Angelo 
tapatybę, kad ir kas atsitiktų. Tai būtų vienintelė galimybė vėl 
iškelti bylą. 

Jis taip pat reikalavo, kad durys į antro aukšto vyrų miega- 
mąjį būtų paliktos neužrakintos. Taip jis irgi galėtų kontro- 
liuoti situaciją, net jeigu tai reikštų bemiegę naktį. Argumen- 
tavo, jog būtų šiek tiek arčiau Liusi ir kad Angelas mažiau 
tikėtųsi puolimo iš už durų, kurios paprastai būdavo užrakin- 
tos. Broliai Mūziai pasakė, jog tai tiesa — tačiau jie negalėjo 
palikti atrakintų durų. 

— Tai prieštarauja taisyklėms, — tarė Mažasis Juodukas. - Di- 
dysis daktaras išmestų mus iš darbo, įei tik tai suuostų... 

— Na... - pradėjo Piteris, tačiau Mažasis Juodukas išsyk nutil- 
dė jį, kilstelėjęs ranką. 

— Žinoma, Liusi pati turės savo raktų rinkinį nuo visų čia ap- 
link esančių durų. Ką ji su jais darys per budėjimą, visai ne mūsų 
reikalas... — ištarė Mažasis Juodukas, - tačiau nei aš, nei mano 
brolis nepaliksime atrakintų durų. Jei rasime tą vaikį, tai viskas 
gerai. Tačiau aš neketinu ieškoti daugiau bėdos, negu mes jau 
prisidarėme. 


Liusi pažvelgė į savo lovą. Praktikantų bendrabutyje buvo tylu, 
tr ją užplūdo jausmas, kad ji viena pastate, nors ir žinojo, jog tai 
tikrai negali būti tiesa. Kažkur žmonės šnekėjosi, gal netgi juo- 
kėsi iš kokio nors pokšto ar pasakojo istorijas. Tik ne ji. Ant 
gulto ji pasidėjo baltą seselės apdarą. Tai buvo jos kostiumas šiai 
nakčiai. Viduje išgirdo silpną pašaipų juoką. Pirmosios Komu- 
nijos suknelė. Išleistuvių suknelė. Vestuvių suknelė. Laidotuvių 

suknelė. Moterys visada rūpestingai pasirenka drabužius atitin- 
kamoms progoms. 

Rankoje ji pasvėrė mažąjį trumpavamzdį pistoletą. Įsidėjo į 
rankinę. Niekam nebuvo prasitarusi, kad jį turi. 

Liusi iš tiesų nesitikėjo, kad Angelas pasirodys, tačiau ji neži- 
nojo, ką dar galėtų padaryti per likusį laiką. Jos pačios viešnagė 
jau ėjo į pabaigą, jau seniai nebuvo čia pageidaujama, 0 pirma- 
dienio rytą taip pat ir Piteris bus iš čia išlydėtas. Taigi liko tik ši 
vienintelė naktis. Tam tikra prasme Liusi jau pradėjo planuoti, 
ką bus priversta daryti, kai jos misija pasibaigs nesėkmingai ir 
išvyks iš ligoninės. Žinojo, kad galiausiai Angelas vėl ką nors 
nužudys ligoninėje arba ieškos būdų išeiti ir žudys už ligoninės 
sienų. Jeigu ji stebėtų kiekvieną svarstymą dėl išrašymo ir užfik- 
suotų kiekvieną mirtį ligoninėje, anksčiau ar vėliau jis suklystų 
ir Liusi vėl sugrįžtų jo apkaltinti. Žinoma, suprato, kad šiuo at- 
veju kilo viena akivaizdi problema: tai reiškė, kad turėjo mirti 
dar kas nors. 

Ji giliai įkvėpė ir ištiesė ranką į seselės apdarą. Bandė nejsi- 
vaizduoti, kokia būtų ta kita auka, kol kas be vardo ir be veido, 
tačiau labai tikra. Arba kas ji būtų tokia. Arba kokias viltis, 
svajones ir troškimus galėtų turėti. Auka egzistavo paralelinia- 
me pasaulyje, tokia pat tikra kaip ir bet kas kitas, tačiau vai- 
duokliška. Sekundę Liusi susimąstė, ar ši moteris, kažkur ten 
laukianti mirties, nėra panaši į haliucinacijas, kamuojančias dau- 
gelį ligoninės pacientų. Ji tiesiog buvo kažin kur, nežinodama, 
kad stovi Angelo eilėje, jei tik jis naktį pasirodys antro aukšto 
seselių poste, Amersto pastate. 

Slegiant pečius sunkiai minčiai apie tą nežinomos moters at- 
eitį, Liusi ėmė lėtai rengtis. 


Kai pakėliau galvą nuo žodžių, ketindamas atsikvėpti, Piteris bu- 
vo mano bute. Lyg niekur nieko stovėjo prie sienos, sukryžiavęs 
rankas ant krūtinės ir susirūpinusia išraiška veide. Tačiau tai ir 

viskas, kas atrodė jame pažįstama; jo drabužiai buvo sudriskę, 
rankų oda raudonai ir juodai nudeginta. Purvas ir kraujas vago- 
jo skruostus ir kaklą. Labai mažai tebuvo likę iš to Piterio, kurį 
prisiminiau, net nebuvau tikras, kad jį atpažinau. Kambarys pri- 
sipildė bjauraus kvapo, ir aš staiga pajutau, kad dvokia sudegu- 
sia mėsa ir puvimu. 

Nusipurčiau grėsmės pojūtį ir pasisveikinau su savo vieninteliu 
draugu. 

— Piteri, - ištariau, palengvėjimui užplūstant mano balsą, - tu 
atėjai man padėti. 

Jis papurtė galvą, bet garsiai nieko nepasakė. Vieną sykį paro- 
dė sau į gerklę, paskui į lūpas, lyg nebylys, rodantis, kad ištarti 
žodžius jam nepasiekiama. 

Mostelėjau atgal į sieną, kur buvo išdėstytas mano pasakojimas. 

— Aš pradėjau suprasti, - pasakiau. - Buvau svarstymuose dėl 
išrašymų. Aš žinojau. Ne viską, tačiau jau pradėjau sužinoti. Kai 
tą naktį ėjau per ligoninės teritoriją, aš pirmą sykį išvydau kažką 
kitokio, argi ne? Tačiau kur buvai tu? Kur buvo Liusi? Visi jūs 
kūrėte planus, tačiau nė vienas nenorėjote išklausyti manes, 0 aš 
kaip tik buvau tas, kuris regėjo daugiausia. 

Jis vėl nusišypsojo, tarsi pritardamas, jog tai, ką sakiau, buvo 
tiesa. 

— Kodėl jūs manęs nesiklausėte? - dar sykį paklausiau. 

Piteris liūdnai truktelėjo pečiais. Tada ištiesė ranką, kuri atrodė 
beveik be mėsos, panaši į kaulėtus skeleto pirštus, siekiančius ma- 
nyjų. Tą sekundę aš sudvejojau ir manęs siekianti ranka išnyko, 
tarsi tarp manęs ir jo būtų pakilęs tirštas rūkas. Vos tik mirktelėjau, 
ir Piteris dingo. Neprataręs nei žodžio. Prapuolė lyg per kerėtojo 
triuką ant scenos. Aš papurčiau galvą, stengdamasis praskaidrinti 
mintis, O kai vėl pakėliau akis, ten, kur neseniai buvo Piterio šmėk- 
la, pamačieu miglotai ir lėtai besifjormuojantį Angelą. 

Jis švytėjo baltai, tarsi jo viduje būtų kažkokia rėžianti, nemirk- 
sinti šviesa. Ji mane apakino, aš prisidengiau akis, tačiau antrą- 

syk pažvelgus jis vis tiek neišnyko. Tik pasidarė vaiduokliškas, 
miglotas, tarsi matinis, sukurtas pusiau iš oro ir iš vandens, iš 
dalies mano vaizduotės. Jo bruožai buvo neryškūs, tarsi susilieję. 
Vienintelis aiškus ir ryškus dalykas buvo jo balsas. 

— Sveikas, Paukšteli, — tarė jis, — niekas tau nepadės. Niekur 
nebeliko nieko, kas galėtų tau padėti. Dabar belikome tik tu ir aš 
bei tai, kas nutiko tą naktį. 

Aš pažiūrėjau į jį ir supratau, kad jis teisus. 

— Nenori prisiminti tos nakties, ar ne, Franci? 

Aš papurčiau galvą, nepasitikėdamas savo paties balsu. 

Jis parodė skersai kambario į istoriją, surašytą ant sienos. 

— Jau arti mirtis, Franci, - šaltai ištarė. Tada pridūrė: - Tą 
naktį ir šią taip pat. 


Trisdešimt pirmas skyrius 


Francis rado Piterį prie antro aukšto seselių posto. Buvo metas 
gerti piliules, ir pacientai laukė eilėje savo vakarinių vaistų. Buvo 
truputėlį grūdamasi, keli inkščiantys skundai apie tą ar aną, stum- 
telėjimas ar keli, tačiau daugiausia viskas vyko tvarkingai; jei ir 
buvo kas, dėl ko daugumai pacientų šis vakaras nebūtų tiesiog dar 
vienų metų, dar vieno mėnesio, dar vienos savaitės, dar vienos 
dienos pabaiga, to buvo neįmanoma įžiūrėti. 

— Piteri, — tyliai, tačiau nepajėgdamas nuslėpti balse įtampos, 
tarė Francis. - Piteri, man reikia su tavimi pasikalbėti. Taip pat 
ir su Liusi. Aš manau, kad mačiau jį. Manau, jog Žinau, kaip jį 
surasti. 

Įkaitintai Francio vaizduotei mažai tereikėjo — tik išsitraukti 
tų trijų vyrų, kurie tada pasiliko svarstymo kambaryje, bylas. 
Vienas išjų - Angelas. Paukštelis buvo tuo įsitikinęs, ir jo įkarštis 
liejosi sulig kiekvienu žodžiu. 

Tačiau Piteris Gaisrininkas rodėsi išsiblaškęs, tesiklausantis 
puse ausies. Jo akys buvo įsmeigtos į koridorių priešais, ir Fran- 
cis pasekė jo žvilgsnį. Peržvelgęs eilę, pamatė Žurnalistą ir Na- 
poleoną, protiškai atsilikusį milžiną ir piktąjį bukaprotį, tris mo- 
teris su lėlėmis ir visus kitus pažįstamus veidus iš Amersto 
pastato. Jis iš dalies tikėjosi išgirsti sudundantį Kleo balsą, 

skelbiantį kažkokį įsivaizduojamą skundą, kad „prakeikti šun- 
snukiai“ vėl jos neklauso, o paskui — su niekuo nesupainiojamą 
j0s kudakuojantį juoką, atsimušantį nuo metalinių virbų, kurie 
skyrė postą nuo koridoriaus. Už stalo buvo ponas Blogis, pri- 
žiūrintis, kaip seselė Klaidelė dalijo vakarinius vaistus, pasižy- 
mintis šį bei tą užrašinėje. Dažnokai Evansas pakeldavo akis ir 
piktai žvilgtelėdavo Piterio link. Po sekundėlės Evansas pasilen- 
kė ir paėmė mažą popierinį puodelį iš rikiuotės priešais, tada 
išėjo iš posto ir ėmė brautis pro pacientus, šie, praleisdami jį, 
prasiskyrė lyg upės vandenys. Jis prisiartino prie Piterio ir Fran- 
cio, Paukšteliui nė nespėjus pasakyti ko nors daugiau apie tai, 
kas jam nedavė ramybės. 

— Štai, pone Petreli, - šaltai, beveik formaliai ištarė Evansas. — 
Torazinas. Penkiasdešimt miligramų. Tai turėtų padėti nutildyti 
tuos balsus, kuriuos tu vis neprisipažįsti girdintis. 

Jis ištiesė popierinį puodelį Franciui. 

— Ligi dugno! - pasakė. 

Francis paėmė piliulę, įsimetė burnon ir tučtuojau liežuviu 
užkišo už dantų sukčiaudamas. Evansas įdėmiai jį stebėjo, tada 
mostelėjo Franciui išsižioti. Jis pakluso, ir psichologas metė at- 
sainų žvilgsnį burnos vidun. Francis negalėjo pasakyti, ar Evan- 
sas pamatė piliulę, ar ne, tačiau ponas Blogis greitai prabilo: 

— Matai, Paukšteli, man iš tiesų nerūpi, ar tu išgersi vaistus, ar 
ne. Jeigu gersi, na, tuomet yra galimybė, kad kada nors iš čia 
išeisi. Jeigu ne - ką gi, apsidairyk... 

Jis plačiai mostelėjo ranka, galiausiai parodydamas į vieną iš 
nusenusių pacientų - žilą, trapų, glebia ir plona lyg popierius 
oda - žmogaus liekaną, prirakintą aplūžusiame invalido vežimė- 
lyje, girgždančiame sulig kiekvienu judesiu. 

— ...Ir įsivaizduok, kad čia visiems laikams bus tavo namai. 

Francis stipriai įkvėpė, tačiau nieko neatsakė. Evansas lukte- 
lėjo sekundę, tarsi tikėdamasis atsakymo, tada gūžtelėjo pečiais 
1r atsigręžė į Piterį. 

— Gaisrininkui jokių piliulių šį vakarą, — šaltai pasakė jis. — 
Jokių vaistų tikrajam žudikui čia. Ne tam įsivaizduojamam, ku- 
rio jūs čia ieškote. Tikram Žžmogžudžiui šioje vietoje. Tau. 

Evanso akys susiaurėjo. 

— Pas mus nėra tokios piliulės, kuri galėtų tave pagydyti, Pite- 
ri. Niekas tau nepadės. Niekas negali ištaisyti žalos, kurią tu 
padarei. Tu išvažiuosi iš čia, nepaisant mano prieštaravimų. Ma- 
no nuomonę nusvėrė Gulptililis ir visi kiti svarbūs Žmonės, ku- 
rie buvo čia tavęs aplankyti. Tikrai mielas pasiūlymas. Keliauti į 
kažkokią įmantrią ligoninę ir kažkokią įmantrią programą kuo 
toliau nuo čia gydyti neegzistuojančios ligos, kuri atseit kamuo- 
ja Gaisrininką. Tačiau niekas neturi piliulės arba gydymo plano, 
ar netgi kokios nors sudėtingos neurochirurgijos operacijos, kuri 
galėtų išgydyti Gaisrininko ligą. Aroganciją. Kaltę. Prisimini- 
mus. Nėra jokio skirtumo, kuo tu tapsi, Piteri, nes viduje visą 
laiką liksi toks pat. Žudikas. 

Jis įdėmiai pažvelgė į Piterį, kuris nejudėdamas stovėjo kori- 
doriaus viduryje. 

— Aš maniau, —- tarė Evansas su lediniu kartėliu kiekviename 
žodyje, — kad tai mano brolis visą likusį gyvenimą nešios randus 
nuo tavo sukelto gaisro. Tačiau aš klydau. Jis pasveiks. Jis ir toliau 
darys gerus ir svarbius dalykus, bet tu, Piteri, niekad nepamirši, ar 
ne? Tai tu liksi randuotas. Košmarai, Piteri. Amžini košmarai. 

Po šių žodžių ponas Blogis staigiai apsisuko ir nuėjo atgal į 
seselių postą. Niekas nekalbėjo su juo, kai ėjo pro eilę pacientų, 
kurie galbūt ir daug ko nesuprato, tačiau atpažino pyktį, kai jį 
pamatė, ir atsargiai traukėsi į šonus. 

Piteris palydėjo poną Blogi piktu žvilgsniu, tačiau prieštarau- 
jančiai pasakė: 

— Man rodos, jis neklysta, manęs nekęsdamas. "Tai, ką aš pa- 
dariau, kai kuriems buvo gėris, o kitiems blogis. 

Jis turbūt ketino tęsti, bet netęsė, tik pasisuko į Francį ir pa- 
klausė: 

— Ką tu norėjai man pasakyti? 

Francis apsidairė aplink, įsitikino, kad niekas iš personalo jo 
nestebi, ir išspjovė piliulę į delną, paskui įsikišo ją į kelnių kiše- 
nę. Jautėsi blaškomas prieštaringų emocijų, nežinojo, ką sakyti. 
Galų gale giliai įkvėpė ir paklausė: 

— Taigi tu išvyksti... bet kaip Angelas? 

— Mes jį pričiupsime šiąnakt. Jei ir ne šiąnakt, tai greitai. Taigi 
papasakok man apie svarstymus dėl išrašymo. 

— Jis ten buvo. Aš tai Žinau. Aš tai pajutau... 

— Ką jis sakė? 

— Nieko. 

— Tuomet ką padarė? 

— Nieko, bet... 

— Tai kaip tu gali būti toks įsitikinęs, Paukšteli? 

— Piteri, aš tai jaučiau. Aš įsitikinęs, — šie žodžiai išreiškė tik- 
rumą, kurio nesigirdėjo dvejojančiame Francio balso tone. 

Piteris papurtė galvą. 

— Nedaug tėra už ko užsikabinti, Paukšteli. Tačiau turėtume 
pasakyti Liusi, jei tik turėsime galimybę. 

Francis pažvelgė į Piterį ir staiga pajuto užplūstant susierzini- 
mą ir gal dar trupinį pykčio. Jo ir dabar nesiklausė, kaip iki šiol. 
Jis suprato, kad išvis niekada neklausys. Tai, ką jie norėjo perse- 
kioti, buvo kažkas tvirtai pagrįsta ir konkretu. Tačiau psichiatri- 
j0s ligoninėje tokie dalykai vargu ar egzistavo. 

— Ji išvažiuoja. Tu išvažiuoji... 

Piteris linktelėjo. 

— Aš nežinau, ką tau pasakyti, Paukšteli. Negaliu pakęsti, kad 
tenka tave čia palikti. Tačiau įeigu pasiliksiu... 

— Tu ir Liusi išvažiuosite. Jūs abu iš čia išeisite. O aš niekada 
neišeisiu. 

— Taip blogai tikrai nebus, tu susitvarkysi, - tarė Piteris, bet ir 
pats suprato, kad tai melas. 

— Aš irgi nenoriu čia pasilikti, - ištarė Francis. Jo balsas 
drebėjo. 

— Tu išeisi, - pasakė Piteris. - Klausyk, Paukšteli, aš tau pa- 
žadu. Kai pereisiu visą tą prakeiktą programą, kad ir kokį vel- 
nią jie ten siūlytų, tada, kai būsiu laisvas, aš tave iš čia ištrauk- 
siu. Dar nežinau kaip, bet ištrauksiu. Aš tavęs čia nepaliksiu. 

Francis norėjo tuo tikėti, tačiau nedrįso sau to leisti. Pamanė, 
kad per neilgą gyvenimą daug žmonių jam kažką žadėjo ir pra- 
našavo, tačiau labai mažai kas išsipildė. Įkliuvęs tarp dviejų at- 
eities viršukalnių — vienos, apibūdintos Evanso, kitos, pažadė- 
tos Piterio, — Francis nežinojo, ką galvoti, tačiau suprato, kad 
prie vienos iš jų yra kur kas arčiau nei prie kitos. 

Jis tepajėgė išmikčioti: 

— Angelas, Piteri. Kaip bus su Angelu? 

— Aš tikiuosi, jog ši naktis - didžioji naktis, Paukšteli. Gali- 
ma sakyti, tai mūsų vienintelis šansas. Paskutinis šansas. Kad 
ir kaip būtų. Tačiau tai protingas planas, ir aš tikiuosi, kad jis 
suveiks. 

Francio viduje sukilo tolimas murmesys, tarsi visas balsų cho- 
ras būtų pradėjęs burbėti vienu metu. Jis svyravo, ar kreipti dė- 
mesį į juos, ar į Piterį, kuris trumpai apsakė šios nakties planą. 
Atrodė, kad Piteris nenorėjo išduoti Franciui per daug detalių, 
tarsi bandytų tą naktį nustumti Paukštelį į pakraštį, nenorėda- 
mas, kad jis liktų centre, kur Gaisrininkas tikėjosi vyksiant visą 
veiksmą. 

— Liusi bus taikinys? — paklausė Francis. 

— Taip ir ne, — atsakė Piteris. — Ji bus ten ir atliks masalo 
vaidmenį. Tačiau tai ir viskas. Jai nieko neatsitiks. Viskas apgal- 
vota. Broliai Mūziai dengs ją iš vienos pusės, o aš būsiu iš kitos. 

Francis pamanė, kad tai netiesa. 

Minutėlę jis dvejojo. Jam atrodė, kad turi netgi per daug ką 
pasakyti. 

Tada Piteris palinko prie Francio, nuleido galvą taip, jog Žo- 
džiai tekėtų tik tarp jųdviejų. 

— Paukšteli, kas neduoda tau ramybės? 

Francis patrynė rankas vieną į kitą, lyg žmogus, bandantis nuo 
pirštų galiukų nusiplauti ką nors lipnaus. 

— Aš nesu tikras... - ištarė Francis, nors žinojo, kad tai melas, 
nes iš tiesų jis buvo visiškai tikras. Jo balsas trūkčiojo, ir Paukš- 
telis desperatiškai norėjo suteikti jam jėgos, aistros ir tikrumo, 
tačiau kalbėdamas suprato, kad kiekvienas žodis, išsiveržiantis 
pro lūpas, yra pripildytas silpnumo. 

— Aš tiesiog tai pajutau. Tai buvo tas pats jausmas kaip ir ta- 
da, kai jis atėjo prie mano lovos ir grasino man. Tą naktį, kai 
pagalve uždusino Šokėją. Tas pats, kurį jutau, kai pamačiau ten 
kabančią Kleo... 

— Kleo pasikorė pati. 

— Jis buvo ten. 

— Ji pati atėmė sau gyvybę. 

— Jis buvo ten! — pasakė Francis, sukaupdamas visą savo at- 
kakiumą. 

— Kodėl taip manai? 

— Jis sužalojo jai ranką. Ne Kleo. Nykštys buvo patrauktas, 
jis negalėjo tiesiog nukristi ten, kur buvo rastas. Niekur nebuvo 
nė ženklo žirklių arba savos gamybos peilio. Kraujo buvo tik 
ten, laiptinėje, daugiau niekur, taigi nykštys turėjo būti nupjau- 
tas ten. Ji to nepadarė. Padarė jis. 

— Tačiau kodėl? 

Francis priglaudė delną sau prie kaktos. Jautėsi karščiuojan- 
tis, įkaitęs, tarsi visas pasaulis aplink būtų kažkokiu būdu išde- 
gintas saulės. 

— Kad sujungtų galus. Kad parodytų mums, jog yra visur. Aš 
negaliu tiksliai pasakyti, Piteri, tačiau tai buvo žinia, ir mes jos 
niekaip nesuprantame. 

Piteris pažiūrėjo į Francį įdėmiai, tačiau be įsipareigojimo jaus- 
mo. Atrodė, kad jis tuo pat metu tr tiki, ir netiki viskuo, ką sakė 
Francis. 

— O svarstymai dėl išrašymų? "Tu sakai, kad galėjai pajusti jį 
ten esant? — Piterio žodžiuose buvo justi skepticizmas. 

— Angelas privalo turėti galimybę išeiti ir sugrįžti. Jam turi 
būti prieinami abu pasauliai, čia ir ten. Pasaulis viduje ir pasau- 
lis išorėje. 

— O kam? 

Francis giliai įkvėpė. 

— Jėga. Saugumas. 

Piteris tuo pat metu linktelėjo galvą ir trūktelėjo pečiais. 

— Gal ir taip. Tačiau, kai viskas jau pasakyta ir padaryta, Paukš- 
teli, Angelas telieka žudiku su ypatingu potraukiu tam tikram kū- 
no tipui ir šukuosenai, polinkiu į rankų sužalojimą. Įsivaizduoju, 
kad Gulptililis ar koks nors teismo psichiatriūkštis sėdėtų sau ir 
postringautų, kaip ir kodėl. Gal netgi sukurtų kokią nors teoriją, 
kaip Angelą vaikystėje skriaudė, tačiau tai iš tiesų visai nesvarbu. 
Kai pagalvoji, tai jis yra tik dar vienas blogiukas, ir spėju, jog Šią- 
nakt jį sučiupsime, nes jis — impulsyvus tipas ir negalės atsispirti 
paruoštiems spąstams. Tikriausiai taip mums būtų reikėję daryti 
nuo pat pradžių, užuot trypčiojus su tais pokalbiais ir pacientų 
bylomis. Šiaip ar taip, jis pasirodys. Štai ir viskas. 

Francis norėjo jausti bent dalį Piterio pasitikėjimo, tačiau ne- 
galėjo. | 

— Piteri, — atsargiai tarė jis, — aš manau, kad viskas, ką tu 
sakai, yra tiesa. Tačiau tarkime, jog taip nėra. Tarkim, kad jis 
visai ne toks, kokiu tu ir Liusi jį laikote. Tarkim, viskas, kas 
nutiko iki šiol, yra kitaip. 

— Paukšteli, aš nesuprantu, ką nori pasakyti. 

Francis gurkštelėjo oro. Jam perdžiūvo gerklė ir jis vos iš- 
spaudė šnabždesį. 

— Aš nežinau, nežinau, - pakartojo jis, — tačiau viskas, ką tu, 
aš ir Liusi darėme, buvo tai, ko jis ir tikėjosi... 

— Aš tau jau sakiau: toks ir yra bet koks tyrimas. Nuolatinis 
faktų ir detalių tikrinimas. 

Francis papurtė galvą. Jis norėjo supykti, tačiau tepajėgė jausti 
baimę. Galų gale pakėlė galvą ir apsidairė. Pamatė Žurnalistą, 

nusitvėrusį atverstą laikraštį ir įdėmiai besistengiantį prisiminti 
antraštes. Matė Napoleoną, kuris įsivaizdavo esąs prancūzų ge- 
nerolas. Būtų norėjęs pamatyti Kleo, kuri gyveno karalienės gy- 
venimą. Jo akys stabtelėdavo ties kai kuriais nukaršėliais, kurie 
buvo pasiklydę savo prisiminimuose, ir ties protiškai atsiliku- 
siais vyrais bei moterimis, įstrigusiais kažkokiame paikame vai- 
kystės tarpsnyje. Piteris ir Liusi vadovavosi logika — netgi psi- 
chiatrine logika — norėdami rasti žudiką. Tačiau Francis supra- 
to, kad toks požiūris pats nelogiškiausias pasaulyje, pilname fan- 
tazijų, svaičiojimų ir sumišimo. 

Jo viduje rėkė balsai: Stok/ Bėk! Slėpkis! Negalvok! Neįsivaiz- 
duok! Nespėliok! Nesuprask! 

Tuo momentu Francis suprato, kas atsitiks tą naktį, ir buvo 
bejėgis neleisti tam nutikti. 

— Piteri, — lėtai ištarė jis, - gal Angelas nori, kad viskas būtų 
taip, kaip yra. 

— Na, manau, kad tai įmanoma, - pasakė Piteris, truputį nusi- 
juokdamas, tarsi ką tik išgirdęs patį beprotiškiausią dalyką. Jis 
buvo pilnas pasitikėjimo savimi. — Tai būtų jo didžiausia klaida, 
argi ne? 

Francis nežinojo, ką atsakyti, tačiau jis tikrai taip nemanė. 


Angelas pasilenkė prie manęs, lūkuriuodamas taip arti, kad jau- 
čiau kiekvieną šaltą kvėptelėjimą, lydintį jo ledinius žodžius. Ra- 
šydamas drebėjau, nusukęs veidą į sieną, tarsi galėčiau ignoruoti 
jo buvimą. Jaučiau, kaip jis skaito man per petį ir juokiasi tuo 
pačiu baisiu juoku, kurį prisiminiau iš tos nakties, kai jis sėdėjo 
ant mano ligoninės gulto krašto ir žadėjo man, jog mirsiu. 

— Paukštelis tiek daug matė. Bet nesugebėjo sudurti galų, - ty- 
čiojosi jis Iš Manes. 

Aš nustojau rašyti, mano ranka sustingo virš sienos. Nežiūrė- 
jau jo link, tačiau cypiančiai prabilau, šiek tiek panikuodamas, 
tačiau vis tiek trokšdamas atsakymo: 

— Aš buvau teisus, ar ne? Del Kleo? 

Jis vėl sušvokštė juokdamasis: 

— Taip. Ji nežinojo, kad aš ten, bet aš buvau. Žinai, kas tą 
naktį buvo visų neįprasčiausia, Paukšteli? Tai, kad aš ir taip ke- 
tinau užmušti ją dar prieš išauštant. Maniau paprasčiausiai per- 
pjauti jai miegančiai gerklę ir tada suversti įkalčius vienai iš liku- 
sių moterų miegamajame. Tai suveikė su Stypena. Žinojau, kad ir 
vėl būtų suveikę. Arba galbūt tiesiog būčiau uždusinęs ją pagalve. 
Kleo buvo astmatikė. Ji daug rūkė. Turbūt neilgai būtų trukę, kol 
jai būtų pristigę oro. Tai pavyko su Šokėju. 

— Kodėl Kleo? 

— Kai ji rodė į pastatą, kuriame gyvenau, ir šaukė, kad pažino 
mane, aš, aišku, netikėjau. Tačiau kam rizikuoti? Visa kita vyko 
būtent taip, kaip įsivaizdavau. Tačiau Paukštelis tai žino, ar ne? 
Paukštelis žino, nes jis toks kaip ir aš. Jis nori žudyti. Jis žino, 
kaip žudyti. Jis taip smarkiai nekenčia. Jam taip patinka mąstyti 
apie mirtį. Žudymas - tai vienintelis mano atsakymas. Taip pat 
kaip ir Paukštelio. 

— Ne... - sudejavau aš, - netiesa... 

— Tiu žinai vienintelį atsakymą, Franci, - sušnibždėjo Angelas. 

— Aš noriu gyventi, - pratariau. 

— Kleo irgi norėjo. Tačiau ji taip pat norėjo mirti. Gyvenimas ir 
mirtis gali būti labai artimi. Beveik tokie patys, Franci. Pasakyk 
man: argi kuo nors skiriesi nuo jos? 

Nežinojau, kaip atsakyti į šį klausimą. Užuot atsakęs, paklau- 
siau pats: 

— Ar stebėjai, kaip ji mirė? 

— Aišku, - sušnypštė Angelas. - Mačiau, kaip pasiima paklodę 
iš po lovos. Tikriausiai saugojo ją būtent tam tikslui. Ji jautė di- 
džiulį skausmą, o vaistai jai nė trupinėlio nepadėjo, ir viskas, ką 
tematė ateityje, diena po dienos, metai po metų, tebuvo tik dar 
daugiau skausmo. Ji nebijojo nusižudyti, Paukšteli, ne taip kaip 
tu. Ji buvo karalienė ir suprato, kaip didinga yra atimti sau pa- 

čiai gyvybę. Kad tai būtina. Aš tiesiog pastūmėjau ją tuo takeliu ir 
pasinaudojau jos mirtimi savo labui. Atidariau duris, tada se- 
kiau jai iš paskos ir stebėjau, kaip eina į laiptinę... 

— Kur buvo budinti seselė? 

— Miegojo, Paukšteli. Snaudė sau, kojas ant stalo susikėlusi, 
galvą užvertusi, net knarkė. Manai, kad jiems iš tiesų bent kiek 
rūpėjo, ar kas nors iš jūsų nemiega? 

— Tačiau kodėl paskui dar turėjai nupjauti jai pirštą? 

— Kad parodyčiau tai, ką po to spėliojai, Paukšteli. Parodžiau, 
kad ir taip būčiau galėjes ją nudėti. Tačiau daugiausia dėl to, jog 
žinojau, kaip visi dėl to ginčysis, ir žmonės, kurie norėjo tikėti, 
kad ten buvau aš, matys tai kaip įrodymą. Tie, kurie nenorėjo tuo 
tikėti, matys kaip jų pozicijos patvirtinimą. Abejonės ir sąmyšis 
yra labai padedantys dalykai, Paukšteli, kai planuoji ką nors tiks- 
laus ir tobulo. 

— Vieną dalyką pamiršai, —- sušnabždėjau, — tu neatsižvelgei į 
mane. 

Jis suurzgė ir atsakė: 

— Bet dėl to aš čia ir esu, Paukšteli. Dėl tavęs. 


Jau buvo beveik dešimta valanda vakaro, kai Liusi skubiai kelia- 
vo per Amersto ligoninės pastato teritoriją, ketindama pradėti 
vienišą naktinio budėjimo pamainą. Kapinių pamaina, kaip ją 
vadino laikraščių redakcijose ir policijos postuose. Naktis buvo 
baisi, svyruojanti tarp audros ir karščio, ir Liusi nuleido galvą 
bei tikėjosi, kad jos baltas apdaras perrėš juodą tirštą orą. 

Dešinėje rankoje ji nešėsi raktų rinkinį, kuris žvangėjo greitai 
žingsniuojant takeliu. Jai virš galvos linko ir svyravo ąžuolas, 
šnarėdamas lapais nuo vėjelio, kurio ji nejuto, o šis tvankioje, 
drėgnoje naktyje atrodė ne vietoje. Savo rankinę su viduje pa- 
slėptu užtaisytu pistoletu ji persimetė per dešinį petį, tad atrodė 
nerūpestingai, nors toli gražu taip nesijautė. Ji ignoravo keistą 
riksmą, desperatišką ir vienišą, kuris, rodos, sklido iš kažkurio 
pastato. 

Liusi atrakino du skląsčius ant durų į Amerstą ir pečiu įsirė- 
mė į sunkų medį, pastumdama girgždančias duris. Sekundę ji 
buvo priblokšta. Kiekvieną sykį, kai tik ji būdavo pastate, ne- 
svarbu, ar kabinete, ar skindamasi kelią koridoriumi, jis būdavo 
pilnas Žmonių, šviesos ir triukšmo. Dabar, netgi ne vėlią naktį, 
jis buvo pasikeitęs. Ten, kur anksčiau būdavo prisigrūdę ir jud- 
ru, kur lakstydavo visokiausios iškreiptos beprotybės rūšys ir 
nieko vertos mintys, dabar buvo tylu, išskyrus vieną kitą šiurpų 
šūksnį ar klyksmą, klaidžiojantį tuščioje erdvėje. Koridoriuje bu- 
vo beveik tamsu; truputėlis šviesos, praskiedžiančios juodumą 
iki skystos pilkumos, silpnai atsklido pro langus iš gretimų pa- 
statų. Vienintelę tikrą šviesą koridoriuje skleidė mažas spindu- 
lių pluoštas už grotuotų seselių posto durų, kur švietė vieniša 
stalinė lempa. 

Ji pamatė seselių poste judant kažkokį pavidalą ir lėtai atsi- 
kvėpė, pamačiusi Mažąjį Juoduką pakylantį iš už rašomojo sta- 
lo ir atidarantį grotuotas duris. 

— Pačiu laiku, — tarė jis. 

— Nė už ką pasaulyje šito nepraleisčiau, — tarė ji su dirbtinės 
demonstratyvios drąsos porcija. 

Jis papurtė galvą. 

— Aš spėju, kad jūs tiesiog praleisite ilgą, nuobodžią naktį, — 
tarė jis. Parodė į vidaus telefoną ant rašomojo stalo. Tai buvo 
senamadiškas, mažas vidaus telefonas su vieninteliu „jjungti/iš- 
jungti“ mygtuku ant viršaus ir sukamuoju disku. 

— Šis daiktas jungs jus su manim ir mano broliu viršuje, - tarė 
jis, — tačiau jeigu prireiks, tai tą „Apoloną“ jums teks išrėkti 
tikrai garsiai, kad mes išgirstume, nes šie daikčiukai jau apie 
dešimties — dvidešimties metų senumo ir nepernelyg gerai vei- 
kia. Telefonas irgi gali sujungti su aukštu viršuje. Tiesiog susuki- 
te du — nulis — du ir jis suskambės. Sutarkim, kad jeigu jis su- 
skambės dukart ir tada padėsite ragelį, mes tai irgi priimsime 
kaip signalą ir atbėgsime. 

— Du - nulis - du. Supratau. 

— Tačiau to greičiausiai neprireiks, = tarė Mažasis Juodukas. — 
Kiek aš patyriau, šioje vietoje nieko logiška ar tikėtina niekada 
kad tas vaikis, kurį jūs persekiojate, žino, jog būsite čia. Žodžiai 
greitai visur apskrieja, jeigu pasakai tinkamą dalyką tinkamam 
žmogui. Pasklinda tikrai žaibiškai. Tačiau jeigu šis vaikinas tik- 
rai toks protingas, kaip jūs manote, abejoju, kad tikrai ateis ten, 
kur, jo žiniomis, laukia pasala. Tačiau negali Žinoti. 

— Tiesa, - pasakė Liusi, - negali Žinoti. 

Mažasis Juodukas linktelėjo. 

— Ką gi, skambinkite. Skambinkite, jei nutiks kas nors su ku- 
riuo nors iš pacientų, o jūs nenorėsite su tuo tvarkytis. Tiesiog 
ignoruokite, jei kas nors šauksis pagalbos ar panašiai. Mes daž- 
niausiai laukiame iki ryto, tik tada sprendžiame didžiąją dalį nak- 
tinių problemų. 

— Gerai. 

Jis papurtė galvą. 

— Nervinatės? 

— Ne, - atsakė Liusi. Ji žinojo, kad jaučia kažką, tiesiog nebu- 
vo tikra, kad tam apibūdinti tiktų žodis „nervintis“. 

— Kai jau taps visai vėlu, pasiųsiu ką nors patikrinti, kaip lai- 
kotės. Tvarka? 

— Visada smagu sulaukti draugijos. Tačiau aš nenoriu išbaidy- 
ti Angelo. 

— Spėju, kad jis ne iš tų, kurie daug ko baidosi, - tarė Mažasis 
Juodukas. Jis peržvelgė koridorių. 

— Įsitikinau, jog miegamųjų durys užrakintos, — tarė jis, — vy- 
rų ir moterų. Ypač tos, štai ten, kurias Piteris pageidavo, kad 
palikčiau atrakintas. Aišku, jūs žinote, jog štai raktas, pačiame 
grandinėlės gale, kuris jas atrakina... - jis sąmoksliškai mirkte- 
lėjo. - Spėju, dabar turbūt visi atsipalaidavę ir kietai miega. 

Taip taręs, Mažasis Juodukas apsisuko ir nužygiavo korido- 
riumi. Vieną sykį jis atsisuko ir pamojavo, tačiau koridoriaus 

gale, šalia laiptinės, buvo taip tamsu, kad Liusi vos įžiūrėjo jo 
veido virš balto sanitaro apdaro bruožus. 

Liusi išgirdo, kaip durys girgždėdamos užsiveria, tada pasidė- 
j0 savo rankinę ant stalo, prie telefono. Ji luktelėjo kelias se- 
kundes, pakankamai, kad ją apgaubtų lipni tyla, o tada pasiėmė 
raktą ir nuėjo prie vyrų miegamojo. Kaip galėdama tyliau įkišo 
raktą į spyną ir pasuko, išgirdo tylų spragtelėjimą. Tada giliai 
įkvėpė ir nuėjo atgal prie seselių posto. Ėmė laukti, kol kas nors 
nutiks. 

Piteris visiškai pabudęs ir sukryžiavęs kojas sėdėjo ant savo 
gulto. Jis išgirdo, kaip spragtelėdama pasisuko spyna, ir žinojo, 
kad tai reiškia, jog Liusi atrakino duris. Jis įsivaizdavo, kaip ji 
paskubomis grįžta atgalios į seselių postą. Liusi buvo tokia įspū- 
dinga, dėl savo aukščio, rando, laikysenos, kad Piteriui buvo leng- 
va vaizduotis kiekvieną jos judesį. Jis įsitempė, bandydamas iš- 
girsti jos žingsnius, tačiau negalėjo. Garsai kambaryje, pilname 
miegančių žmonių, įsisupusių į antklodes ir įvairias širdgėlas, 
nuslopino bet kokį garselį iš koridoriaus. Per daug knarkimo, 
sunkaus kvėpavimo, kalbėjimo per miegus, kad galėtum išskirti 
vieną garsą. Piteris pamanė, jog tai gali sukelti problemų. Taigi, 
kai įsitikino, kad visi aplinkui buvo nugrimzdę į tą neramų, nely- 
gų miegą, kokį tegalėjo gauti, jis lėtai pakilo ir atsargiai praslin- 
ko pro miegančių Žmonių pavidalus ir priėjo prie durų. Nedrįso 
jų atidaryti, nes pamanė, jog garsas gali kurį nors pažadinti, kad 
ir kokie prikimšti vaistų jie būtų. Piteris tiesiog nuslydo žemyn, 
atsirėmęs nugara į sieną, ir sėdėjo ant grindų, laukdamas kokio 
nors neįprasto garso arba žodžio, kuris praneštų apie Angelo 
atėjimą. 

Jis geidė turėti ginklą. Praverstų pistoletas, pamanė jis. Netgi 
beisbolo lazda arba policininko „bananas“. Jis priminė sau, kad 
Angelas bus ginkluotas peiliu, ir reikėtų neprisileisti to vyro ar- 
tyn, kol atskubėtų broliai Mūziai, būtų pakviesta apsauga ir vis- 
kas baigtųsi sėkmingai. 

Liusi, spėjo jis, nebūtų sutikusi vykdyti šios užduoties, netu- 
rėdama tūzo rankovėje. Ji sakė, kad ginkluota nebus, tačiau Gais- 
rininkas įtarė, jog buvo. 

Jų pranašumas buvo netikėtumas ir kiekis. Jis įsivaizdavo, kad 
tai turėtų būti efektyvu. 

Piteris vogčiomis žvilgtelėjo į Francį ir papurtė galvą. Jau- 
nuolis, rodos, miegojo. Piteris pamanė, kad tai gerai. Jis apgai- 
lestavo, jog tenka palikti Francį nuošalyje, tačiau jautė, kad tai 
turbūt, į viską atsižvelgiant, bus jam tik geriau. Nuo Angelo pa- 
sirodymo prie jo lovos — 0 ar tai išties įvyko, Piteris iki šiol ne- 
buvo tikras — Piteriui rodėsi, kad Francis darosi vis keistesnis ir 
mažiau besivaldantis. Paukštelis keliavo žemyn kažin kokiu ke- 
liu, apie kurį Piteris galėjo tik spėlioti ir tikrai nenorėjo juo leistis 
į kelionę. Jį Liūdino regėti, kas darosi su jo draugu, ir neturėti 
galimybės niekuo padėti. Francį labai smarkiai paveikė Kleo mir- 
tis, pamanė Piteris, ir Paukštelis labiau nei bet kuris iš jų nesvei- 
kai buvo apsėstas minties surasti Angelą. Buvo panašu į tai, kad 
Francio poreikis surasti žudiką reiškė jaunuoliui kažką kita ir la- 
bai svarbaus. Tai buvo kažkas neapibrėžiama ir pavojinga. 

Žinoma, Piteris dėl to klydo. Apsėsta tos minties iš tiesų bu- 
vo Liusi, tačiau jis nenorėjo to matyti. 

Gaisrininkas prigiaudė pakaušį prie sienos, minutėlę užmerk- 
damas akis. Jis jautė, kaip venomis teka nuovargis kartu su jau- 
duliu. Jis suprato, kad gyvenime daug kas pasikeis, tą naktį ir 
kitą rytą. Savyje Piteris slėpė daug prisiminimų ir klausė savęs, 
kas jo gyvenimo istorijoje nutiks toliau. Tuo pat metu ir toliau 
įdėmiai klausėsi, laukdamas signalo iš Liusi. 

Svarstė, ar po tos nakties dar bent sykį gyvenime pamatys 
Liusi. 

Už kelių pėdų Francis įsitempęs gulėjo ant gulto, puikiausiai 
suprasdamas, jog Piteris patylomis praėjo pro įį ir įsitaisė prie 
durų. Jis žinojo, kad miegas labai toli, o mirtis arti, ir kvėpavo 
lėtai, tolygiai, laukdamas kažko, ką jautė neišvengiamai tuoj at- 

sitiksiant. Kažko, kas buvo iškalta akmenyje, suplanuota ir su- 
režisuota, pamatuota, iššifruota ir numatyta. Jautėsi, tarsi būtų 
pagautas srovės, nešančios jį vis arčiau to, kuo buvo ar kuo galė- 
j0 tapti. Buvo bejėgis plaukti prieš potvynio jėgą. 


Mes visi buvome būtent ten, kur Angelas ir tikėjosi mūsų. Aš norė- 
jau tai užrašyti, bet neužrašiau. Tai buvo daugiau nei mintis, kad 
mes paprasčiausiai užėmėme savo vietas scenoje ir Jautėme tą 
paskutinį nerimo antplūdį prieš pakylant uždangai, klausdami 
savęs, ar išmokome savo eilutes, ar įsiminėme choreografijos ju- 
desius, ar vietoje pasakysime remarkas, ar teisingai įterpsime re- 
plikas. Angelas žinojo, kur mes esame fiziškai, tačiau suvokė ir 
dar giliau. Jis žinojo, kur esame savo širdyse. 

Galbūt, išskyrus mane, nes mano širdyje viešpatavo sumaištis. 

Aš sūpavausi pirmyn atgal, dejuodamas lyg sužeistasis mūšio 
lauke, kuris nori šauktis pagalbos, tačiau tepajėgia išspausti kaž- 
kokį gailų skausmingą garsą. Klūpojau ant grindų, sienos sukosi 
priešais mane, kaip ir žodžiai, kuriuos dar ketinau užrašyti. 

Aplink mane aidėjo Angelo riaumojimas, jo balsas buvo lyg 
liūtis, skandinanti mano protestus. Jis šaukė: 

— Aš žinojau! Žinojau! Jūs visi buvote tokie kvaili... tokie nor- 
malūs... tokio sveiko proto! 

Rodėsi, kad žodžiai atsimuša nuo sienų, įgyja jėgos šešėliuose 
ir tada trenkia man lyg smūgiai. 

— Aš toks nebuvau! Aš buvau daug didingesnis! 

Tada aš, nuleidęs galvą ir stipriai suspaudęs užmerktus akių 
vokus, surikau: 

— Ne aš... - tai atrodė nesąmonė, tačiau mano paties balso, be- 
sivaržančio su jo, garsas suteikė man momentinį adrenalino pliūpsnį. 
Aš įkvėpiau, laukdamas ateinančio skausmo, tačiau, jo nepaju- 
tes, aš apsižvalgiau ir pamačiau kambaryje staiga sublykčiojan- 
čias šviesas. Sprogimai, žiežirbos, tarsi fosforo sviediniai tolumoje, 
naktyje lekiančios trasuojančios kulkos, mūšis tamsoje. 

— Pasakyk man! - pareikalavau, perrėkdamas kovos garsus. 
Mano mažojo kambarėlio pasaulis lankstėsi ir siūbavo nuo karo 
pykčio. 

Angelas buvo visur aplink, apsupo mane. Aš sugriežiau dan- 
timis. 

— Pasakyk man! - vėl surikau kaip galėdamas garsiau. 

Tada tylus, pavojingas balsas sušnabždėjo man į ausį: 

— Tu žinai atsakymus, Paukšteli. Matei juos tą naktį. Tu tiesiog 
nenori to pripažinti, ar ne, Franci? 

— Ne! - sušukau. 

— Tui nenori sakyti, ką Paukštelis suprato tą naktį, gulėdamas 
savo gulte, nes tai reikštų, kad Francis turi nusižudyti, ar ne? 

Aš nepajėgiau atsakyti. Ašaros ir kūkčiojimai purtė mano kūną. 

— Tui turėsi mirti. Koks čia dar gali būti kitas atsakymas, Paukš- 
teli? Juk tu visus atsakymus žinojai jau tą naktį, ar ne? 

Aš Jaučiau savo kūne deginančią agoniją, kai sušnabždėjau vie- 
nintelį atsakymą, kuris, žinojau, galėtų padėti nutildyti Angelo balsą. 

— Viskas buvo ne dėl Trumpos Blondinės, ar ne? - paklausiau 
aš, — niekad nebuvo. 

Jis nusijuokė. Tiesos juoku. Siaubingas, dreskiantis garsas, tarsi 
būtų sulaužyta tai, kas niekada nebebus pataisyta. 

— Ką dar Paukštelis matė tą naktį? - paklausė Angelas. 

Aš prisiminiau, kaip gulėjau ant lovos. Po nejudrumo kauke 
buvau įsitempęs, lyg katatonikas, sustingęs tam tikroje baisioje 
pasaulio vizijoje, nenorintis pasijudinti, nenorintis kalbėti, neno- 
rintis daryti nieko, tik kvėpuoti, nes, gulėdamas ten, mačiau ištisą 
mirties pasaulį, nuregztą Angelo. Piteris buvo prie durų. Liusi — 
seselių poste. Broliai Mūziai sėdėjo viršuje. Kiekvienas buvo vie- 
nišas, izoliuotas, atskirtas ir pažeidžiamas. Kas buvo lengviau- 
siai pažeidžiamas? Liusi. 

— Trumpa Blondinė... — išmikčiojau aš, - ji buvo tiktai... 

— Dėlionės dalis. Tu supratai, Paukšteli. Šiąnakt viskas taip 
pat, kaip buvo tada, - Angelo balse griaudėjo valdingumas. 

Aš vos begalėjau prakalbėti, nes žinojau, kad žodžiai, kuriuos 
nutvėriau, buvo tie patys, kurie atėjo man į galvą tą naktį, prieš 
daugelį metų. Viena. Dvi. Trys. O tada Trumpa Blondinė. Kam 
buvo reikalingos visos šios mirtys? Kad neišvengiamai atvestų Liu- 
si į vietą, kurioje ji buvo viena, tamsoje, viduryje pasaulio, nepa- 
klūstančio logikai, sveikam protui ir organizacijai, kad ir ką gal- 
votų Gulptililis arba Evansas, arba Piteris, ar broliai Mūziai, ar 
bet kas iš Valstybinės Vakarų ligoninės valdžios. Tai buvo šalčio 
pasaulis, valdomas Angelo. 

Angelas suurzgė ir spyrė man. Prieš tai jis buvo perregimas, lyg 
vaiduoklis. Tačiau šiuo smūgiu trenkė smarkiai. Aš sudejavau 
nuo netikėto skausmo, tada sunkiai kritau ant kelių ir nušliau- 
žiau atgal prie sienos. Vos begalėjau rankoje išlaikyti pieštuką. 
Tai dėl to, ką tą naktį mačiau tamsoje. 


Vidurnaktis slinko artyn. Valandos vos ne vos šliaužė. Naktis 
užvaldė pasaulį aplinkui. Francis gulėjo sustingęs, mintyse per- 
kratydamas viską, ką Žinojo. Serija žmogžudysčių atvedė Liusi į 
ligoninę, o dabar ji už durų, trumpai nusikirpusi ir šviesiai nusi- 
dažiusi plaukus, laukė žudiko. Visokios mirtys, visokie klausi- 
mai, o koks gi atsakymas? Jam rodėsi, kad tuoj turėtų suvokti, 
tačiau tuo pat metu buvo panašu, lyg bandytum sučiupti plunks- 
nelę, kurią pro šalį skraidina lengvas vėjas. 

Jis pasisuko gulte ir pažvelgė į Piterį, kuris ilsėjosi, nuleidęs 
galvą ant rankų, atremtų į kelius. Francis pamanė, kad nuovar- 
gis galų gale įveikė Gaisrininką. Šis neturėjo to privalumo kaip 
Francis — panikos ir baimės, kuri miegui neleido nė prisiartinti. 

Paukštelis norėjo išdėstyti, kad jam jau tuoj viskas paaiškės. 
Jis prasižiojo, tačiau iš burnos neištrūko joks žodis. Būtent tą 
akimirką nevilties tyloje jis išgirdo su niekuo nesupainiojamą 
anksčiau atrakintos spynos spragtelėjimą. Ją užrakino. 


Trisdešimt antras skyrius 


Piteris staigiai pakėlė galvą, išgirdęs užrakinamas duris. Jis tuč- 
tuojau pašoko ant kojų, stebėdamasis, kaipgi atsitiko taip, kad 
užsnūdo ir neišgirdo prislopintų žingsnių tiesiai už sienos. Jis 
čiupo apvalią rankeną ir įrėmė į duris petį, tą sekundę tikėda- 
masis, kad jį išjudinęs garsas priklausė snaudulio, sapnų pasau- 
liui, todėl nebuvo tikras. Rankeną pasuko, tačiau durys nepaju- 
dėjo, todėl pajuto, kad jas tvirtai laiko skląstis. Piteris paleido 
rankeną ir žengė žingsnį atgal, nešamas pašėlusios jausmo sro- 
vės, kažko, kas skyrėsi nuo baimės ar panikos. Jausmas buvo 
kitoks negu nerimas, šokas ar nustebimas. Iki šiol Gaisrininkas 
buvo pilnas paprasčiausio lūkesčio, pagrįsto protingomis prie- 
laidomis, kaip praeis naktis. Jis išsyk suprato, kad viskas, ką 
įsivaizdavo įvyksiant, išgaravo, ir vietoj to stojo baisi nežinomy- 
bė. Visiškai nežinojo, ką daryti, taigi giliai įkvėpė, primindamas 
sau, kad ne kartą buvo pakliuvęs į situacijas, kuriose privalėdavo 
likti ramus, kai visokie pavojai pralėkdavo mintyse ar tarsi įsika- 
bindavo į drabužius. Susišaudymai, kai buvo kareivis. Liepsnos, 
kai buvo gaisrininkas. Jis stipriai prikando lūpą, liepdamas sau 
nusiraminti ir tylėti, tada prikišo veidą prie mažo langelio duryse 
ir ištiesė kaklą, stengdamasis apžvelgti koridorių. Kol kas neįvy- 
ko nieko, priminė sau, dėl ko ši naktis skirtųsi nuo kitų. 

Už jo Francis nuleido pėdas nuo lovos. Pakilti ant kojų paska- 
tino jėgos, kurių pats negalėjo perprasti. Jis girdėjo, kaip viduje 
šaukia balsų choras: Tai vyksta dabar! Tačiau jis negalėjo pasa- 
kyti, ką reiškia /ai. Paukštelis stovėjo prie savo gulto lyg statula, 
laukdamas, tikėdamasis, kad po kelių sekundžių stos momen- 
tas, kai jam taps aišku, ką turėtų daryti, ir kai supras, sugebės tai 
atlikti. Jis buvo pilnas abejonių. Jam visada viskas nesisekė, kiek 
jis galėjo prisiminti per visą neilgą gyvenimą. 


Liusi pakėlė žvilgsnį nuo seselių posto stalo ir, žvelgdama pro gro- 
tų virbus į pilkai juodą koridoriaus tamsą, jo gale pamatė kažkieno 
figūrą. Ten, kur prieš kelias valandas atsisveikindamas mojavo Ma- 
žasis Juodukas. Žmogus, rodos, susiformavo iš nieko. Ji ištiesė 
kaklą į priekį ir įsižiūrėjo į baltašvarkį sanitarą, sustojantį prie vyrų 
miegamojo durų, tada toliau neskubiai traukiantį koridoriumi pa- 
sisveikinti su ja. Vyriškis jai truputį pamojavo, ir ji matė, kaip tasai 
šypsosi. Jis atrodė pasitikintis savimi ir nesukaustytas - mažų ma- 
žiausiai ėjo nevilkdamas kojų ir nedvejodamas, ne taip kaip didžio- 
ji dauguma pacientų. Šie visada vaikščiodavo slegiami savo ligų naš- 
tos. Šio vyro žingsnių lengvumas, rodos, išbraukė jį iš tos kategori- 
j0s. Tačiau Liusi vis tiek nuleido ranką, padėjo ją ant savo rankinės 
ir įsitikino, kad pistoletas netoliese. 

Sanitaras priėjo arčiau. Jis nebuvo stambus, turbūt ne ką 
aukštesnis negu ji pati, tačiau tvirtai, atletiškai sudėtas, todėl 
atrodė sunkesnis. Eidamas koridoriumi, jis tarsi žengė iš debe- 
vienu žingsniu. Jis stabtelėjo ir iš pradžių patikrino vieno iš 
sandėliukų duris, įsitikino, kad jos užrakintos, paskui duris, 
vedančias į rūsį, kur buvo šildymo sistema. Paklebeno tas du- 
ris, tada išsitraukė raktų rinkinį, panašų į tą, kurį Liusi gavo 
šiam vakarui, ir kyštelėjo vieną raktą į spyną. Jis buvo maž- 
daug už dvidešimties pėdų nuo Liusi, ir ji nuleido plaštaką taip, 
kad galėtų sugriebti pistoleto rankeną. Ji ketino siekti vidaus 

telefono, tačiau suabejojo, kai sanitaras nusisuko nuo rūsio durų 
ir maloniai pasakė: 

— Tie idiotai iš techninio aptarnavimo skyriaus nuolat palieka 
ten atrakinta, kad ir kiek mes jiems kartotume taip nedaryti. 
Stebiuosi, kaip dar iki šiol tuose tuneliuose nepasimetė koks tu- 
zinas pacientų. 

Jis išsišiepė ir gūžtelėjo pečiais. Ji nepasakė nė žodžio. 

— Ponas Mūzis paprašė manęs, kad ateičiau ir pažiūrėčiau, 
kaip laikotės, — tarė sanitaras. — Jis sakė, kad tai jūsų pirma 
naktis, ir panašiai. Tikiuosi, kad neišgąsdinau. 

— Viskas gerai, - atsakė Liusi, nepaleisdama pistoleto ranke- 
nos. — Pasakykite jam ačiū, bet man nereikia jokios pagalbos. 

Sanitaras žengtelėjo dar truputį arčiau. 

— Taip ir aš maniau. Naktinės pamainos metu jautiesi truputį 
vienišas, pavargęs nuo nuobodulio ir labiau reikia stengtis neuž- 
migti, nei ką nors daryti. Tačiau po vidurnakčio iš tiesų gali tapti 
truputį nejauku. 

Ji įdėmiai pažvelgė į vyriškį, bandydama įsiminti kiekvieną 
detalę, lygindama kiekvieną bruožą, kiekvieną išlinkį su min- 
tyse susikurtu Angelo atvaizdu. Ar jis buvo tinkamo ūgio, rei- 
kiamo sudėjimo, atitinkamo amžiaus? Kaip atrodo žudikas? Jau- 
tė, kaip jai sutraukia skrandį, o rankų ir kojų raumenys virpa 
nuo įtampos. Nesitikėjo, kad žudikas galėtų pasivaikščioda- 
mas atžygiuoti koridoriumi su šypsena veide. Kas tu? - paklausė 
ji pati savęs. 

— Kodėl ponas Mūzis pats neatėjo čia? — pasiteiravo ji. 

Sanitaras gūžtelėjo pečiais. 

— Pora vaikinų miegamajame, esančiame viršuje, susikibo kaip 
tik prieš išjungiant šviesas, ir jis turėjo vieną iš jų palydėti į penk- 
tąjį aukštą bei prižiūrėti, kad tasai būtų supančiotas, stebimas ir 
nuramintas „Haldol“ injekcija. Taigi jis paliko savo didįjį vyres- 
nį brolį prie rašomojo stalo, o manęs paprašė nusileisti čionai. 
Tačiau rodosi, kad jums tiesiog puikiai sekasi tvarkytis. Gal ga- 
liu kuo padėti, prieš grįždamas atgal viršun? 

Liusi neatitraukė rankos nuo ginklo, o akių nuo sanitaro. 
Jam priėjus arčiau, ji stengėsi ištyrinėti kiekvieną vyriškio co- 
lį. Jo tamsūs plaukai buvo ilgoki, tačiau tvarkingai sušukuoti. 
Jis dėvėjo tvarkingą baltą sanitaro aprangą ir avėjo teniso ba- 
telius, kurie, jam einant, beveik nekėlė triukšmo. Įsmeigė ilgą 
žvilgsnį jam į akis, ieškodama pamišimo ugnies arba mirties 
tamsos. Liusi naršė po vyriškio išvaizdą, ieškodama kokio nors 
požymio, kuris parodytų, kas jis per vienas, laukdama, kad pa- 
sirodys koks ženklas, nuo kurio taptų viskas aišku. Ji smar- 
kiau suspaudė ginklą ir dalį jo ištraukė iš rankinės pasiruošda- 
ma. Darė taip slapčiomis, kiek tik begalėdama. Tuo pat metu 
žvelgė į vyriškio plaštakas. 

Pirštai atrodė ilgi, beveik ištempti. Panašūs į plėšraus paukš- 
čio nagus. Tačiau tušti. 

Jis žengė dar arčiau, atsidūrė vos už kelių pėdų, pakankamai 
arti, kad ji pajustų tarp jųdviejų sklindantį karštį. Pamanė, jog 
tai tiesiog jos pačios nervinimasis. 

— Šiaip ar taip, atsiprašau, jeigu sutrukdžiau. Turbūt turėjau 
paskambinti telefonu ir pranešti jums, kad ateinu. Ar ponas Mūu- 
zis būtų turėjęs paskambinti, tačiau jis su broliu buvo truputį 
užsiėmę. 

— Viskas gerai, — tarė ji. 

Sanitaras mostelėjo į telefoną prie jos rankos. 

— Man reikia paskambinti ponui Mūziui, pasakyti, kad grįžtu 
į izoliatoriaus sparną. Gerai? 

Ji kryptelėjo galva į telefono pusę. 

— Prašau, — tarė ji, — žinote, aš, rodos, negirdėjau jūsų vardo... 

Dabar jis buvo pakankamai arti, kad galėtum paliesti, tačiau 
nuo Liusi jį vis dar skyrė apsauginės seselių posto grotos. Pisto- 
letas rankoje, rodės, įkaito iki raudonumo, tarsi rėktų prokuro- 
rei, kad išsitrauktų jį iš slėptuvės. 

— Mano vardo? - perklausė jis. —- Atsiprašau. Aš neprisista- 
čiau... 

Vyriškis įkišo ranką per langelį grotose, pro kurį išduodavo 
vaistus, ir pakėlė telefono ragelį, priglaudė jį prie ausies. Liusi 
stebėjo, kaip jis renka tris skaičius ir sekundę laukia. 

Staiga ją perskrodė ledinis nerimas. Sanitaras nesurinko du — 
nulis — du. 

— Ei! — pasakė ji. — Tai ne... 

Tada pasaulis, rodos, sprogo. 

Skausmas tarsi raudona uždanga aptemdė jai akis. Baimė vars- 
tė ją sulig kiekvienu širdies dūžiu. Galva sukosi, ir tada ji pajuto, 
kaip pasvyra į priekį, praradusi pusiausvyrą, ir kita skausmo ban- 
ga trenkėsi jai į veidą. Po jos tuoj pat ėjo antra, trečia, tada ketvir- 
ta. Jos smakras, burna, nosis ir skruostai staiga tarsi užsiliepsno- 
jo, regėjimą nuslopino užplūdusi agonija. Liusi jautė, kad yra prie 
sąmonės praradimo ribos, kad ją kėsinasi praryti tamsa. Visomis 
dar likusiomis jėgomis ir valia stengėsi išsitraukti pistoletą. Jai 
atrodė, jog yra apgaubta skausmo ir svaigulio kokono; patikimai 
ir tvirtai sugniaužta pistoleto rankena staiga ėmė slysti iš rankos, 
tapo nebesugraiboma. Liusi judesiai rodėsi neįmanomai lėti, tarsi 
būtų suveržta virvėmis ir grandinėmis. Ji bandė nukreipti ginklą į 
sanitarą, kai paskutiniai sąmonės likučiai šaukė jai: Šauk! Šauk! 
"Tačiau po to staiga pistoletas ir visas saugumas dingo kartu, nu- 
dardėjo tolyn, ir ji pajuto, kaip susmunka, trenkiasi į linoleumą, 
burnoje jausdama vien sūrų kraujo skonį. Atrodė, kad visus įma- 
nomus jausmus ištrynė skausmo srautas. Prieš akis raibuliavo pur- 
puriniai sprogimai. Kurtinantis triukšmas užgulė klausą. Baimės 
dvokas užpildė jos šnerves, nustelbdamas visa kita. Ji norėjo šauk- 
tis pagalbos, tačiau žodžiai staiga tapo tolimi ir nepasiekiami, tar- 
si už didžiulės prarajos. 

O atsitiko štai kas: sanitaras staiga smogė iš apačios sunkiu 
telefono rageliu, pataikė Liusi į pasmakrę, veiksmingai lyg prie- 
šininką nokautuojantis boksininkas, 0 tuo pat metu sugriebė jį 
už švarkelio. Tada, kai ji loštelėjo atgal, aršiai trūktelėjo ją pric- 
kin taip, kad jos veidas įsirėžė į grotas, kurios turėjo Liusi ap- 

saugoti. Stumtelėjo atgal, tada Žiauriai tris kartus trinktelėjo į 
virbus ir metė žemyn. Ji puolė veidu į grindis. Ginklas, kurį leng- 
vai telefono rageliu išmušė jai iš rankos, nučiuožė grindimis ir 
sustojo seselių posto kampe. 

Tai buvo antpuolis, pasižymintis pribloškiamu greičiu ir efek- 
tyvumu. Vos kelios sekundės žvėriškos jėgos, garsas, kuris nepra- 
siskverbė už siauro pasaulio, kur jie buvo, ribų. Vieną sekundę 
Liusi buvo atsargi, budri, sugniaužusi pistoletą, šis, jos įsitikini- 
mu, turėjo ją apsaugoti; kitą - gulėjo ant grindų, vos bepajėgda- 
ma suregzti kokią mintį, išskyrus vienintelę, baisią: Aš šiąnakt 
čia mirsiu. 

Liusi stengėsi pakelti galvą nuo grindų ir per šoko sukeltą 
miglą pamatė, kaip sanitaras ramiai atidaro duris į seselių postą. 
Ji iš visų jėgų bandė pasikelti ant kelių, tačiau nepajėgė. Jos pro- 
tas rėkė kviestis pagalbos, gintis, daryti visus tuos dalykus, ku- 
riuos ji planavo ir kurie anksčiau atrodė taip lengvai įvykdomi. 
"Tačiau jai nespėjus sukaupti nei pakankamai jėgų, nei valios, jis 
jau buvo prie jos šono. Žiaurus spyris į šonkaulius atėmė likusį 
kvapą, ir Liusi sunkiai sudejavo, o Angelas pasilenkė prie jos ir 
sušnibždėjo žodžius. Šie nubloškė į daug gilesnę baimę, nei ji 
galėjo įsivaizduoti išvis esant. 

— Negi neprisimeni manęs? — sušnypštė jis. 

Baisiausias dalykas tuo metu, baisesnis už visas baisybes, ku- 
rios įvyko per paskutines kelias sekundes, buvo tas, kad kai iš 
tokio menko atstumo Liusi išgirdo jo balsą, pajuto artumą, ku- 
ris bylojo tik apie neapykantą, laiko uždanga prasiskyrė, ir ji 
prisiminė. 


Piteris sukiojosi ir šiaip, ir taip, bandydamas apžvelgti Amersto 
koridorių. Buvo prikišęs veidą prie mažo stiklinio langelio, ku- 
riame dėl stiprumo dar buvo įmontuota plieninė viela. Jį supo 
tamsa, o viskas, ką Piteris tepajėgė įžiūrėti, buvo šešėliai ir blau- 
sios šviesos ruoželiai, kuriuose nebuvo nė ženklo Žmonių ar jude- 

sių. Gaisrininkas prispaudė prie durų ausį, bandydamas per sto- 
rą plieną ką nors išgirsti, tačiau jo pastangos buvo bevaisės, kad 
ir kokios įtemptos. Jis negalėjo pasakyti, kas vyksta — jei išvis 
kas nors vyko. Jis tvirtai težinojo tik viena — durys, kurios turė- 
jo būti paliktos atrakintos, buvo tvirtai užrakintos, 0 jam nepa- 
siekiamoje ir nematomoje vietoje galbūt kažkas vyko, bet jis ne- 
tikėtai tapo bejėgis ką nors padaryti. Griebė durų rankeną ir 
įniršęs ją patampė, sukėlė tik silpną bumbsėjimą, kurio net ne- 
pakako pažadinti kurio nors iš kambaryje esančių vaistais už- 
migdytų vyrų. Piteris nusikeikė ir vėl timptelėjo. 

— Ar ten jis? — išgirdo Piteris iš už nugaros. 

Jis pasisuko ir pamatė Francį, stovintį už kelių pėdų kaip įkastą. 
Jaunuolio akys buvo išsiplėtusios iš baimės ir įtampos, o šviesos 
spindulėlis, atklydęs pro tolimą, grotuotą ir užsklęstą langą, ap- 
švietė jo veidą, kuris atrodė dar jaunesnis, nei buvo iš tiesų. 

— Nežinau, - ištarė Piteris. — Negaliu pasakyti. 

— Durys... 

— Jos užrakintos, - atsakė Gaisrininkas. - Neturėtų būti, bet 
yra. 

Francis giliai įkvėpė. Jis buvo visiškai tikras dėl vieno dalyko. 

— Ten jis, - tarė Paukštelis taip ryžtingai, kad net pats nustebo. 


Skausmo voratinklis apraizgė kiekvieną jos mintį ir judesį. Ji 
iš visų jėgų stengėsi neprarasti sąmonės, tačiau nežinojo kaip. 
Suprato, kad nuo to priklauso jos gyvybė. Viena akis jau ėmė 
tinti, ir ji manė, kad žandikaulis sulaužytas. Bandė nušliaužti 
tolyn nuo Angelo balso, tačiau jis vėl atsivėdėjęs jai spyrė, o 
tada netikėtai užšoko ir atsisėdo ant jos, apžergė, prispaudė 
prie grindų. Ji vėl sudejavo ir staiga suprato, kad rankoje jisai 
kažką turi. Kai prispaudė tą daiktą jai prie skruosto, suprato, 
kas tai. Peilis, labai panašus į tą, kuriuo prieš daugelį metų 
subjaurojo jos grožį. 

Jis pašnibždomis, tačiau komanduodamas lyg rikiuotės ser- 
žantas, ištarė: 

— Nejudėk. Nemirk per greitai, Liusi Džons. Tik ne po viso 
šito laiko. 

Liusi įsitempė iš baimės. 

Jis atsistojo, neskubėdamas nuėjo atgal prie stalo ir dviem 
greitais, žiauriais judesiais nupjovė vidaus telefono laidus. 

— Dabar, - tarė jis, atsisukdamas vėl į ją, - trumpas pokalbis 
prieš įvykstant tam, kas neišvengiama. 

Liusi pašliaužė atgal, nieko nesakydama. 

Jis vėl šoko ant jos, prispaudė keliais prie grindų, sulaikyda- 
mas vietoje. | 

— Ar bent Žinai, kaip arti buvau šalia tavęs tokią daugybę kar- 
tų, kad net pamečiau skaičių? Ar suvoki, jog sekiau kiekvieną 
tavo žengtą žingsnį diena po dienos, savaitė po savaitės. Sudė- 
damas visas sekundes į minutes ir leisdamas eiti metams, aš vi- 
sada buvau šalia. Taip arti, kad būčiau galėjęs ištiesti ranką ir 
paliesti tave. Taip arti, jog galėjau užuosti tavo kvapą, išgirsti, 
kaip tu alsuoji. Aš niekada nesitraukiau nuo tavęs, Liusi Džons, 
nuo pat tos nakties, kai pirmąsyk susitikome. 

Angelas pažvelgė žemyn į Liusi, jo veidas virto pykčio kauke. 

— Atėjo laikas paskutinei pamokėlei, — tarė jis. 

Tada pridėjo peilio ašmenis jai prie gerklės. 


Francis žengė į priekį, įsmeigęs akis į Piterį. 

— Tai jis, —- pakartojo Paukštelis. — Jis dabar ten. 

Piteris vėl pažvelgė pro langelį duryse. 

— Mes neišgirdome signalo. Čia turbūt broliai Mūziai... 

Tačiau dar sykį pažvelgęs į baimės ir primygtinumo mišinį 
Francio veide, jis apsisuko ir trenkėsi petimi į duris, sustenėda- 
mas nuo pastangų. Tada atsitraukė ir vėl trenkėsi į nepasiduo- 
dantį metalą, tarsi vien tam, kad atsimuštų nuo jo su dusliu, be- 
reikšmiu dunkstelėjimu. Piteris jautė, kaip jo vidun sėlina pani- 
ka, staiga suprato, kad vietoje, kur laikas paprastai beveik nieko 
nereiškė, staiga net sekundės tapo gyvybiškai svarbios. 

Jis žengė žingsnį atgal ir smarkiai spyrė į duris. 

— Franci, - garsiai ištarė, — mes turime iš čia išsikrapštyti. 

Tačiau Francis tuo metu jau iš visų jėgų klibino metalinį savo 
gulto rėmą, bandydamas išrauti vieną iš atramų. Piteris išsyk 
suprato, ką jaunuolis nori padaryti, ir jis šoko Franciui į pagal- 
bą, bandydamas atlupti geležinį virbą, kuris galėtų atlikti lauž- 
tuvo vaidmenį jų atakoje prieš duris. Pro visą sumišusią baimę ir 
abejones dėl to, kas vyko tiesiai priešais jį, bet jam nepasiekia- 
moje vietoje, į Piterio galvą prasiskverbė neįprasta mintis: j0 
patiriami jausmai turbūt tokie patys kaip žmogaus, įkliuvusio 
degančiame pastate, matančio priešais save liepsnos sieną, besi- 
kėsinančią jį praryti. 

Piteris suurzgė iš įtampos. 


Ant seselių posto grindų Liusi iš visų jėgų stengėsi neprarasti nuo- 
vokos. Valandomis, dienomis ir mėnesiais po to, kai buvo užpulta 
tą sykį, prieš daugybę metų, ji neišvengiamai mintyse prasukdavo 
visus „o kas, jeigu“ ir „jei tik būčiau pasielgusi taip...“. Dabar ji 
bandė susigrąžinti tuos prisiminimus, tą kaltės ir kaltinimo jaus- 
mą, vidines baimes ir siaubus — ir tarp jų surasti tai, kas iš tiesų 
galėtų padėti, nes šis momentas buvo toks pat kaip ir tada. Tačiau 
Liusi suprato, kad šį kartą iš jos kėsinasi atimti daugiau nei jau- 
nystę, nekaltybę ir grožį. Mintyse ji suriko, bandydama įveikti 
skausmą ir neviltį, stengdamasi rasti būdą duoti atkirtį. 

Ji susidūrė akis į akį su Angelu pasaulyje, pilname Žmonių, 
tačiau tuo pat metu tokiame izoliuotame ir tuščiame, tarsi kokia 
negyvenama sala ar tamsus gilus miškas. Pagalba buvo už keleto 
laiptų pakopų. Pagalba buvo koridoriaus gale už užrakintų du- 
rų. Pagalba buvo visur ir kartu pagalbos nebuvo niekur. 

Vyras su peiliu, prispaudęs ją prie grindų, buvo mirtis. Jis jau- 
tėsi visagalis; Liusi suprato, kad energija, gimusi iš planavimo, 
manijos, šios akimirkos laukimo, tikriausiai teka Angelo kūnu. 
Metų metais jį buvo apsėdusi ši viena aistra - troškimas pasiekti 

štai šį momentą. Ji žinojo, nors nesimokė to jokioje teisės mo- 
kykloje, kad privalo Angelo triumfą panaudoti prieš jį patį. Tai- 
gi, užuot sakiusi „Stok!“ ar „Maldauju!“, ar netgi „Kodėl?“, ji 
pro sutinusias lūpas ir išklibintus dantis išspjovė įžūlaus melo ir 
arogancijos pilną sakinį: 

— Mes visą laiką žinojome, kas tu... 

Jis sudvejojo. Tada prispaudė peilio plokštumą jai prie skruosto. 

— Meluoji! — sušnypštė. Tačiau neįpjovė jai. 

Kol kas dar ne. Liusi suprato, kad laimėjo kelias sekundes 
savo naudai. Ne galimybę išgyventi, tačiau momentą, privertusį 
Angelą sudvejoti. 


Triukšmas, kurį kėlė Piteris ir Francis, lyg laukiniai tąsydami 
lovos rėmą, besistengdami išplėšti metalo strypą, iš neramaus 
miego pagaliau prižadino miegamajame esančius pacientus. Tarsi 
vaiduokliai, kylantys iš kapinių Visų šventųjų naktį, ligoninės 
gyventojai vienas po kito lipo iš lovų, kovodami su kasdienės 
migdomųjų dozės sukeltu stinguliu, sunkiai repečkodami, marks- 
tydamiesi, žvelgdami į netikėtą, augančią Piterio paniką, kai jis 
iš paskutiniųjų kovojo su geležimi. 

— Kas čia vyksta, Paukšteli'? 

Francis išgirdo klausimą ir kilstelėjo galvą garso link. Tai bu- 
vo Napoleonas. Stabtelėjęs, iš pradžių nežinodamas ką atsakyti, 
Paukštelis žiūrėjo, kaip Amersto pastato gyventojai lėtai ropš- 
tėsi iš gultų, susigrūdo į netvarkingą, susispietusį būrelį už Na- 
poleono, įsispoksojo pro tamsą į Francį ir Piterį, kurio įnirtin- 
gos pastangos sulaukė kuklaus pasisekimo. Jis jau beveik atpa- 
laidavo vieną trijų pėdų ilgio rėmo dalį ir stenėdamas toliau su- 
ko bei laužė nepasiduodantį metalą. 

— Tai Angelas, - pasakė Francis. - Jis už durų. 

Pasigirdo murmėjimas, pilnas nustebimo ir baimės. Pora vyrų 
susigūžė, baimindamiesi minties, kad Trumpos Blondinės žudi- 
kas gali būti netoliese. 

— Ką daro Gaisrininkas? — paklausė Napoleonas, o jo balsas 
sulig kiekvienu žodžiu trūkčiojo nuo neryžtingumo. 

— Mes privalome atidaryti duris, — tarė Francis. - Jis bando 
rasti ką nors, kuo galėtų jas išlaužti. 

— Jeigu už durų Angelas, argi mes neturėtume bandyti jų už- 
blokuoti"? 

Kažkuris kitas pacientas pritariamai sumurmėjo. 

— Mcs turime jo neįleisti. Jeigu jis čia pateks, tai kas mus iš- 
gelbės? 

Iš būrelio galo Francis išgirdo kažką sakant: 

— Mos turime slėptis! 

Jis iš pradžių pamanė, kad tai vienas iš jo vidaus balsų. Ta- 
čiau, vyrams aplinkui neryžtingai svyruojant, jis suprato, kad 
balsai šį kartą tyli. 

Piteris pakėlė akis. Nuo įtampos jo kakta varvėjo prakaitas, 
žvilgantis blausioje kambario šviesoje. Sekundę jį buvo beveik 
įveikusi visa ši beprotybė. Miegamojo gyventojai, baimės pažen- 
klintais veidais dėl kažko siaubingai neįprasto, galvojo, kad ge- 
riau reikėtų užblokuoti duris, negu jas atidaryti. Jis pažvelgė į 
savo rankas ir pamatė, kad delnuose išdrėskė gilias atviras Žaiz- 
das ir nusiplėšė mažų mažiausiai vieną nagą, bandydamas įveikti 
lovą. Apsižvalgęs pamatė, kaip Francis žengia priešais jų kam- 
bario draugus, purtydamas galvą. 

— Ne, - tarė Francis su kantrybe, teigiančia veiksmo būtiny- 
bę. - Angelas nužudys panelę Džons, jeigu mes jai nepadėsime. 
Viskas taip, kaip sakė Stypena. Mes turime imtis veiksmų. Gin- 
tis nuo blogio. Mes turime žengti pirmyn. Pakilti ir kovoti. Jeigu 
ne, mus vis tiek suras. Mes turime veikti. Tuojau pat. 

Miegamojo gyventojai vėl susigūžė. Pasigirdo kvatojimas, kūk- 
čiojimas, ne vienas išleido po kokį nors tylų baimingą garsą. Kiek- 
viename veide Francis matė bejėgiškumą ir baimę. 

— Mes turime padėti, - maldavo jis. — Tučtuojau. 

Žmonės susiūbavo, linguodami pirmyn ir atgal, tarsi įtampa 

nuo to, ko iš jų prašė - kad ir kas tai būtų, - sukūrė juos blaš- 
kantį viesulą. 

— Štai, - tarė Francis tokiu ryžtingu balsu, kad net pats buvo 
sukrėstas. — Dabar pats geriausias metas. Būtent dabar. Dabar 
laikas visiems ligoninės pamišėliams padaryti tai, ko niekas ne- 
sitiki. Niekas negalvoja, kad mes galime atlikti ką nors naudin- 
ga. Niekas nė neįsivaizduoja, kad mes sugebėtume padaryti ką 
nors visi kartu. Mes padėsime panelei Džons, ir padarysime tai 
kartu. Visi kartu. 

O tada jis išvydo patį nepaprasčiausią dalyką. Iš už pacientų 
virtinės staiga žengė pirmyn protiškai atsilikęs milžinas, kuris, 
rodės, niekada nesuprasdavo netgi paties kukliausio, aiškiai 1š- 
reikšto prašymo. Jis brovėsi pro susigrūdusius žmones, eida- 
mas tiesiai prie Francio. Milžinas buvo paprastutis kaip kūdi- 
kis, ir Francis nesugebėjo suvokti, kaip tasai suprato bent ką 
nors apie tai, kas vyko tą naktį. Vis dėlto pro atsilikėlio ribotą 
protą temdantį rūką prasiskverbė pastebėjimas, kad Piteriui 
reikalinga pagalba, be to, tokia pagalba, kokią milžinas iš tiesų 
galėjo suteikti. 

Atsilikėlis padėjo savo Skudurinę Onutę ant gulto ir su ryž- 
tingu žvilgsniu akyse praėjo pro Francj. Niurgztelėjęs jis savo 
didžiule alkūne pastūmė Piterį šalin. Tada, jiems visiems stebint 
mirtinoje tyloje, jis ištiesė ranką, sugriebė metalinį rėmą ir, iš 
širdies patraukęs, atplėšė vieną strypą, šis ištraukiamas sucypė. 
Atsilikėlis pamosavo juo sau virš galvos, išsišiepė plačia šypsena 
ir įteikė strypą Piteriui. 

Piteris jį griebė ir tučtuojau įgrūdo giliai į tarpą ten, kur durys 
jungėsi su rėmu, šalia skląsčio. Visu svoriu užgulęs improvizuo- 
tą laužtuvą, Piteris stengėsi išlaužti duris. 

Francis matė, kaip linksta strypas, kaip metalas tarsi skun- 
džiasi, žviegdamas lyg gyvūnas, kaip durys pradeda linkti. 

Piteris giliai atsiduso ir žengė žingsnį atgal. Jis vėl įkišo strypų 
į tarpą ir ketino jį užgulti, kai Francis staiga sutrukdė. 

— Piteri! — staiga tarė jis, nekantrumo pilnu balsu. - Koks tas 
žodis? 

Gaisrininkas sustojo. 

— Ką? —- sutrikęs paklausė jis. 

— Žodis. Žodis. Tas žodis, kurį turėjo sušukti Liusi, kviesda- 
masi pagalbą? 

— „Apolonas“, - atsakė Piteris. 

Tada vėl metėsi prie durų. Tačiau šį kartą stambusis atsilikėlis 
žengė jam į pagalbą, 17 abudu vyrai sulenkė nugaras prie šios 
užduoties. 

Francis pasisuko į susirinkusius Amersto gyventojus, kurie 
sustingę stovėjo vietoje, lyg laukdami, kol juos paleis. 

— Gerai! — pasakė jis, marširuodamas lyg generolas priešais 
atakuojančią armiją. - Mes turime eiti į pagalbą. 

— Ką nori, kad mes padarytume? - šį kartą prakalbo Žurna- 
listas. 

Francis pakėlė ranką lyg lenktynių starteris. 

— Mes turime surikti taip, kad mus išgirstų viršuje. Mes turi- 
me šaukti pagalbos... 

Vienas iš pacientų išsyk sušuko: 

— Gelbėkit! Gelbėkit! — kaip begalėdamas garsiau. Tada tre- 
čiąjį sykį, — gelbėkit... - kur kas tyliau ir nykiau. 

— Jokios naudos iš pagalbos šauksmo. Mes visi tai žinome, — 
įsijautęs pasakė Francis. - Niekas nekreipia dėmesio. Niekada 
niekas neateina. „Gelbėkit“ nieko vertas. Mes privalome rėkti 
„Apolonas“ kaip galėdami garsiau... 

Nedrąsa, sumišimas, abejonės padėjo — pavertė Žmones 
nedarniu choru. „Apolonas“, - murmėjo šen bei ten. 

— „Apolonas“? — pasiteiravo Napoleonas. - Bet kodėl „Apo- 
lonas“? 

Francis atsakė: 

— Nes tai vienintelis žodis, kuris veiks. 

Jis žinojo, kad šitai skamba dar beprotiškiau nei įprastai, ta- 
čiau ištarė su tokiu įsitikinimu, jog niekas nė nesiginčijo. 

Keletas Žmonių tučtuojau suriko „Apolonas! Apolonas!“, bet 
Francis, greitai mostelėjęs, juos nutildė. 

— Ne! - tvirtai sušuko jis komanduodamas, organizuodamas. — 
Turime rėkti visi kartu, kitaip niekas neišgirs. Paskui mane, ban- 
dykime, kai suskaičiuosiu iki trijų... 

Jis suskaičiavo, ir pasigirdo kuklus, tačiau vieningas „Apo- 
lonas“. 

— Gerai, gerai, - pasakė Francis, — tik šį kartą kaip galime 
garsiau. 

Jis žvilgtelėjo per petį į Piterį ir atsilikėlį, abu stenančius iš 
įtampos, kovojančius su durimis. 

— Šį kartą turime rėkti taip, kad mus išgirstų... 

Jis pakėlė ranką. 

— Kai duosiu ženklą, - pasakė. — Trys. Du. Vienas... 

Francis mostelėjo ranka žemyn, greitai kaip kardu. 

— Apolonas! — suriko pacientai. 

— Dar kartą! —- sušuko Francis. - Buvo nuostabu! Dabar dar 
sykį! Trys, du, vienas... 

Jis vėl perrėžė orą. 

— Apolonas! — visi atsiliepė. 

— Dar kartą! 

— Apolonas! 

— Ir dar kartą! 

— Apolonas! 

Žodis pakilo, išlėkė į orą, pilnas jėgos išsiveržė iš pacientų 
grupelės, perskrodė storas sienas ir pamišėlių ligoninės tamsą, 
švytintis lyg fejerverkas žodis, niekada anksčiau negirdėtas be- 
protnamyje ir turbūt daugiau nepasigirsiantis, tačiau bent šitą 
įuodą naktį sulaužantis visas spynas ir kliūtis, nutraukiantis vi- 
sus žemiškus pančius. "Tai buvo kylantis, lekiantis, sparnuotas ir 
laisvas garsas, besiveržiantis pro tvankų orą tiksliai į dviejų vyrų 
viršutiniame aukšte ausis, kurios ir turėjo jį priimti. Abu vyrai 
palinko į priekį, nustebę, kad sutartas žodis atsklido iš tokio 
netikėto šaltinio. 


Trisdešimt trečias skyrius 


— Apolonas! — garsiai ištariau. 

Mitologijoje jis buvo saulės dievas, kurio greita karieta skelbė 
dienos atėjimą. To mums ir reikėjo tą naktį, dviejų dalykų, kurių 
paprastai dažniausiai trūkdavo psichiatrijos ligoninėje: greičio ir 
aiškumo. 

— Apolonas! - ištariau dar kartą. Turbūt surikau. 

Žodis atsimušė nuo mano buto sienų, nulėkė į kampus, atšoko 
nuo lubų. Tai buvo ypač nuostabus žodis, toks, kuris nušoko man 
nuo liežuvio su prisiminimų, kurstančių mano paties protą, jėga. 
Praėjo dvidešimt metų nuo to laiko, kai paskutinį sykį jį garsiai 
ištariau, ir aš klausiau savęs, ar tasai žodis nepadėtų man taip 
pat kaip ir tada. 

Angelas sustugo iš pykčio. Aplink mane ėmė dužti stiklas, plie- 
nas džeržgė ir kreipėsi, tarsi deginamas ugnies. Grindys drebėjo, 
sienos linko, lubos siūbavo. Visas mano pasaulis skilo į gabalus, 
byrėjo aplink, kai Angelo pyktis jį rijo. Aš griebiausi už galvos, 
delnais užsispaudžiau ausis, bandydamas nutildyti aplink save 
aidinčią naikinimo kakofoniją. Daiktai lūžo, gniužo ir sproginė- 
jo, suirdavo man prie kojų. Aš buvau tam tikro siaubingo kovos 
lauko viduryje, o mano vidaus balsai šaukė kaip aplinkui esan- 
tys pasmerkti vyrai. Minutėlę paslėpiau veidą delnuose, bandyda- 
mas išvengti prisiminimų sviedinio. 

Tą naktį, prieš dvidešimt metų, Angelas dėl daug ko buvo tci- 
sus. Jis numatė viską, ką ketino daryti Liusi; jis suprato, kaip 
būtent elgsis Piteris; žinojo, su kuo sutiks broliai Mūziai ir ką jie 
padės suruošti. Gerai pažinojo ligoninę ir suprato, kaip ji veikia 
kiekvieno žmogaus mąstymą. Angelas geriau už visus suvokė, kaip 
atsidavę rutinai ir organizacijai bei kaip stipriai nuspėjami buvo 
sveikieji žmonės ligoninėje. Numatė, kad planas, kurį jie sumąs- 
tys, leis jam veikti vienumoje, tyloje bei gauti galimybę. Tai, ką jie 
laikė spąstais jam, iš tiesų buvo pačios idealiausios aplinkybės. 
Jis daug labiau negu jie visi išmanė apie psichologiją ir apie mirtį 
bei nepasidavė jų žemiškiems planams. Kad netikėtai užkluptų 
Liusi, jam tereikėjo pasistengti jos nenustebinti. Ji savo noru įlin- 
do į spąstus; turbūt jį jaudino žinojimas, kad ši taip ir pasielgs. 
Tą naktį Angelas žinojo, jog žmogžudystė bus jo rankose, tiesiai 
priešais jį, tarsi kokia išdygusi piktžolė, kurią tereikia išrauti. Jis 
metų metus kantriai ruošėsi tam momentui, kai po jo peiliu dar 
sykį atsidurs Liusi, ir apsvarstė beveik kiekvieną veiksnį, kiekvie- 
ną matą, kiekvieną galimybę — išskyrus, kad ir kaip keista, pačią 
akivaizdžiausią - tačiau dažniausiai pamirštamą. 

Jis nepamąstė apie pamišėlius. 

Aš stipriai užsimerkiau ir nugrimzdau į prisiminimus. Ne visai 
supratau, ar viskas vyksta praeityje ar dabartyje, ligoninėje ar mano 
bute. Viskas sugrįžo, ši naktis ir ana naktis susiliejo į viena. 

Piteris leido gilius gomurinius šauksmus, lauždamas durų spy- 
ną, O protiškai atsilikęs milžinas be žodžių prakaitavo ir stengėsi 
šalimais. Šalia manęs išsirikiavę Napoleonas, Žurnalistas ir visi 
kiti tarsi choras laukė kitų mano nurodymų. Aš mačiau, kaip jie 
drebėjo ir virpėjo iš baimės ir jaudulio, nes labiau nei bet kas 
kitas suprato, kad tokia naktis daugiau nepasikartos. Naktis, kurią 
fantazijos ir vaizduotės vaisiai, haliucinacijos ir svaičiojimai ta- 
po tiesa. 

O Liusi tik už kelių pėdų, tačiau viena su vyru, kuris taip ilgai 
negalvojo apie nieką, kaip jos mirtį, jausdama peilį prie gerklės 
žinojo, kad turi pavogti dar bent kelias sekundes. 

Liusi stengėsi negalvoti apie peilio šaltį ir ašmenų, besirėžiančių į 
jos odą, aštrumą, apic tą baisų jausmą, kuris siekė giliai, įkaitin- 
damas laiką, suluošindamas jos galimybę mąstyti. Koridoriaus gale 
ji išgirdo linkstantį metalą, kai buvo šturmuojamos užrakintos du- 
rys, lyg besiskundžiančios, kad Piteris ir atsilikėlis puola jas su 
lovos rėmu. Jos pasidavė iš lėto, nenorėdamos atsidaryti ir išleisti 
gelbėtojų. Tačiau, be to garso, ji išgirdo žodį „Apolonas“, išrėktą 
miegamojo gyventojų, tai suteikė jai vilties kibirkštėlę. 

— Ką tai reiškia? - piktai paklausė Angelas. Tai, kad jis išsau- 
gojo kantrybę, išgirdęs netikėtą garsą miegančiame pasaulyje, 
gąsdino ją labiau už viską. 

— Kas? 

— Ką Lai reiškia? — pakartojo jis žemesniu ir šiurkštesniu bal- 
su. Jam nė nereikėjo grasinti, pamanė Liusi. Žodžių tonas viską 
pasakc. „Išlošk laiko!“ — vis kartojo ji pati sau, taigi delsė. 

— Tai pagalbos šauksmas, — galop atsakė. 

— Koks? 

— Jiems reikia pagalbos, — pakartojo ji. 

— Kodėl jie... — ir tada jis nutilo. Pažvelgė žemyn į ją, perkrei- 
pęs veidą. Netgi tamsoje, gaubiančioje seselių posto grindis, ji 
matė kiekvieną jo veido linkį, raukšles ir šešėlius, reiškiančius 
siaubą. Kažkada jis dėvėjo gąsdinančią kaukę, tačiau dabar, su- 
prato Liusi, „jis nori, kad jį pamatyčiau, nes tiki, jog tai bus 
paskutinis gyvenimo dalykas, kurį matysiu“. Ji žioptelėjo, gau- 
dydama kvapą, ir sudejavo nuo skausmo, persmelkusio ištinu- 
sias lūpas ir sudaužytą žandikaulį. 

— Jie žino, kad tu čia, - su krauju išspjovė žodžius. — Jie ateis 
ir pagaus tave. 

— Kas? 

— Pamišėliai iš koridoriaus galo. 

Angelas pasilenkė prie jos. 

— Ar žinai, kaip greitai gali mirti, Liusi? — paklausė jis. 

Ji linktelėjo. Nemanė, kad turėtų atsakyti į šį klausimą, nes 
žodžiai galėjo virsti tikrove. Peiliu bakstelėjo jai į odą, ir ji paju- 
to, kaip kūnas lengvai prasiskiria nuo ašmenų spaudimo. "Tai bu- 
vo siaubingas jausmas, toks, kokį ji prisiminė iš nakties, kada 
pirmą sykį pajuto siaubingą Angelo artumą. 

— Ar žinai, kad galiu daryti ką tik noriu ir tu esi bejėgė pasi- 
priešinti? 

Ji ir šį sykį neprasižiojo. 

— Ar žinai, jog būčiau galėjęs prieiti prie tavęs bet kurio tavo 
viešnagės ligoninėje momentu ir nužudyti tave visiems prieš akis, 
O jie tepasakytų „Jis pamišėlis...“ ir niekas manęs neapkaltintų? 
Taip skelbia tie tavo įstatymai, Liusi, juk pati Žinai? 

— Tai pirmyn, nužudyk mane, - šaltai pasakė ji. - Kaip ir Trum- 
pą Blondinę, ir tas kitas moteris. 

Jis palenkė galvą taip, kad ji veidu pajuto jo kvėpavimą. Taip 
pasilenktų įsimylėjėlis, palikdamas miegančią draugę ir ankstų 
rytą eidamas kur toli. 

— Aš niekad nežudyčiau tavęs taip kaip jų, Liusi, - sušnypštė 
jis. — Jos mirė, kad tave atvestų pas mane. Jos tiesiog tebuvo 
plano dalis. Jų mirtys įvykdytos tiktai iš būtinybės. Būtinos, ta- 
čiau nežymios. Jeigu būčiau norėjęs, kad mirtum kaip jos, bū- 
čiau jau šimtą kartų tave nužudęs. Tūkstantį. Pagalvok apie vi- 
sus momentus, kai buvai viena tamsoje. Gal visus tuos kartus 
nebuvai viena. Galbūt aš buvau tau prie šono, tik tu to nežino- 
jai. Tačiau aš norėjau, kad šią naktį viskas vyktų pagal mano 
planą. Norėjau, jog pati pas mane ateitum. 

Ji neatsakė. Jautėsi įtraukta į Angelo bjaurumo ir neapykan- 
tos sūkurį ir sukosi, jusdama, kaip sulig kiekvienu apsisukimu 
vis silpniau laikosi už gyvenimo. 

— Buvo taip siaubingai lengva, — šnypštė jis, — sukurti seriją 
žmogžudysčių, kurios būtinai įtrauktų karštakošę jaunąją pro- 
kurorę. Tu tiesiog nesupratai, kad jos nereiškia nieko, 0 tu reiš- 
ki viską, ar ne, Liusi? 

Ji sudejavo, užuot atsakiusi. 

Iš koridoriaus galo pasigirdo klaikus plėšiamų durų garsas. 
Angelas apsižvalgė, akimis naršydamas koridorių dengiančią tam- 
są toje pusėje, iš kurios sklido garsas. Šios trumpos dvejonės 
metu Liusi žinojo, kad jos gyvenimas padėtas ant svarstyklių. 
Angelas geidė daugelio minučių, kuriomis galėtų gilią naktį 
džiaugtis jos mirtimi. Jis buvo numatęs viską, nuo pat to, kaip 
prie jos pricis, iki atakos ir to, kas bus toliau. Jis fantazavo ir 
svajojo apic kickvieną žodį, kurį ištars, kiekvieną prisilietimą, 
kiekvieną įpjovą, kiekvieną baisią žaizdą, palydinčią Liusi mir- 
ties link. Viskas buvo haliucinacija, apimanti jo mintis kiekvieną 
sekundę nuo pat pabudimo ryte, kurią jis buvo paskyręs pavers- 
ti tikrove. Štai dėl ko buvo toks galingas, bebaimis ir galvažudys 
iki pat pirštų galiukų. Visa jo būtis buvo nukreipta į šią laiko at- 
karpą. Tačiau ne viskas dėjosi taip, kaip jis tobulai kūrė mintyse 
diena po dienos, kiekvieną veiksmą planavo, su nekantrumu lau- 
kė, jautė mirties, kurią pats atneš, gardumą. Liusi pajuto, kaip jo 
raumenys įsitempė, kai jis susvyravo tarp tikrovės ir fantazijų. 

Vienintelė jai telikusi viltis buvo ta, kad tikrovė paims viršų. 
Ji nežinojo, ar dar liko pakankamai laiko. 

Tada ji išgirdo antrą garsą, prasiskverbusį pro ją užplūdusį siau- 
bą. Garsas sklido iš viršaus — tai trinktelėjo durys ir į laiptinės 
cementą sudundėjo žingsniai. „Apolonas“ atliko savo darbą. 

Angelas prapliupo šaukti iš nevilties. Riksmas nuaidėjo kori- 
doriumi. 

Tada jis vėl pasilenkė. 

— Taigi šiąnakt Liusi pasisekė. Labai pasisekė. Nemanau, kad 
galiu ilgiau čia pasilikti. Tačiau ateisiu pas tave kurią nors kitą 
naktį, kai mažiausiai to tikėsies. Kurią nors naktį, kai tavo bai- 
mės ir paruoštis nieko nereikš, pasirodysiu aš. Gali apsiginkluo- 
ti. Apsistatyti sargybiniais. Pabėgti į negyvenamą salą ar kokias 
apleistas džiungles. Tačiau anksčiau ar vėliau, Liusi, aš atsirasiu 
tau prie šono. Tada mes viską užbaigsime. 

Jis vėl įsitempė, ir ji jautė, kaip žudikas dvejoja. Tada, vėl pa- 
silenkęs prie jos, sušnibždėjo: 

— Niekad neišjunk šviesos, Liusi. Negulėk viena tamsoje. Nes 
praeinantys metai man nereiškia nieko ir kurią nors dieną aš 
ateisiu pas tave. 

Ji stipriai įkvėpė, beveik įveikta jo manijos. 

Jis jau ketino nulipti nuo jos, lyg raitelis nuo arklio, tačiau dar 
šaltai pridūrė: 

— Kartą daviau tau kai ką, kad prisimintum mane žiūrėdama į 
veidrodį. Dabar galėsi prisiminti mane kiekvieną sykį, kai ženg- 
si žingsnį. 

Tardamas tai, jis smeigė peiliu į jos dešinį kelį ir Žiauriai pasu- 
ko. Ji suklykė, kai skausmas, kokio dar niekada gyvenime nebu- 
vo jautusi, sugniaužė, rodos, kiekvieną raumenį ir sausgyslę. Ją 
užklojo juodas alpulys, ir ji nusirito į nesąmoningą būseną, sil- 
pnai tesuvokdama, kad pasiliko viena, Angelas paliko ją sumuš- 
tą, sužeistą, kraujuojančią, leisgyvę ir tikriausiai suluošintą, dar 
pažadėjęs kai ką daug blogesnio ateityje. 


Durų metalas paskutinį sykį sužviegė ir tarp rėmo bei plieno 
atsivėrė tamsos plyšelis. Francis matė koridorių, Žiojintį lyg di- 
delė juoda burna, kuri tik ir laukia atsiverti. Atsilikėlis staiga 
atsitiesė sviesdamas improvizuotą laužtuvą ant grindų, kur tasai 
nubarškėjo šalin. Jis ištiesė ranką ir į šalį patraukė Piterį, tada 
žengė kelis žingsnius atbulas. Staiga nuleido galvą, lyg bulius 
arenoje, įpykdytas matadoro skraistės, ir greitai pasileido pir- 
myn su didžiausiu puolimo šūksniu. Milžinas atsilikėlis trenkėsi 
į duris, tos sulinko ir pasidavė su garsiu trenksmu. Svyruoda- 
mas, purtydamas galvą, sunkiai alsuodamas, atsilikėlis atsitrau- 
kė. Plona tamsaus kraujo srovelė tekėjo nuo jo plaukų linijos, 
bėgo tarpuakiu iki nosies. Jis vėl papurtė galvą ir antrąsyk susi- 
ėmė, o jo veide sustingo tvirtas kaip geležis pasiryžimas įvykdyti 
šią užduotį. Antrą sykį sustaugė iš įniršio ir vėl puolė duris. Šį 

kartą jos atsilapojo, išklibinus vyrius, ir atsilikėlis, išvirtęs į ko- 
ridorių, parpuolė vidury tamsios erdvės. 

Piteris šoko pirmyn, Francis tuoj iš paskos, o dar toliau - kiti 
pamišėliai, kuriuos į priekį traukė akimirkos energija. Šie paliko 
už savęs didžiąją dalį savo pamišimo, kai iškilo aiški būtinybė 
žengti pirmyn. Napoleonas ragino žmones, mosuodamas ranka 
virš galvos tarsi turėtų kardą, šaukdamas: 

— Pirmyn! Puolam! 

Žurnalistas paistė apie rytojaus antraštes ir tapimą istorijos 
dalimi, kai jie visi išvirto į koridorių, pleišto pavidalo būrelis, 
sutelktas vienintelei užduočiai. 

Visuotinio sutrikimo momentu Francis pamatė, kaip atsilikė- 
lis atsistoja, nusipurto dulkes ir iš pasididžiavimo švytinčiu vei- 
du tvirtai grįžta į miegamąjį. Francis akies krašteliu pastebėjo, 
kaip vyriškis klestelėjo ant savo gulto, pasiėmė į rankas Skudu- 
rinę Onutę, tada atsisuko ir pažvelgė į suniokotas duris su visiš- 
ko pasitenkinimo išraiška. 

Po to Francis nusisuko ir išvydo Piterį, skuodžiantį seselių 
posto link, skubantį iš visų jėgų, genamą būtinybės. Vienintelė 
stalinė posto lempa skleidė blausią šviesą, ir Francis pastebėjo 
ant grindų tysančią figūrą. Jis tučtuojau pasileido ta kryptimi, 
garsiai tapsėdamas kojomis, mušdamas skubos ritmą. Tuo pat 
metu išvydo pro laiptinės duris išpuolančius brolius Mūzius. 
Jiems prabėgant pro moterų miegamąjį, iš ten pasipylė klyks- 
mai, ausį rėžiantis triukšmas, kuris panėšėjo į sąmyšio ir pani- 
kos simfoniją su nežinomos baimės a!//egro ritmu. 

Piteris puolė prie gulinčios Liusi, o Francis sekundę sudvejo- 
j0, išsigandęs, kad jie pavėlavo ir ji nebegyva. Tačiau tada, pro 
visą triukšmą, staiga užplūdusį koridorių, jis išgirdo, kaip Liusi 
dejuoja iš skausmo. 

— Jėzau! — sušuko Piteris. - Ji sunkiai sužeista. 

Jis paėmė jos ranką ir švelniai sūpavo, bandydamas sugalvoti, 
ką toliau daryti. Piteris pažvelgė į Francį, tada į brolius Mūzius, 
kurie be kvapo atlėkė į seselių postą. 


JOHN KATZENBACH iš PAMIŠĖLIO ISTORIJA 563 


— Mes turime pakviesti jai pagalbos, - pasakė jis. 

Mažasis Juodukas linktelėjo, siekė telefono ir tučtuojau pa- 
matė, kad tai naudinga nebus —- nupjauti laidai. Jis įtemptai pa- 
mąstė, permesdamas vienu ilgu žvilgsniu visą seselių postą, o 
tada atsakė: 

— Laikykitės. Aš grįžtu į viršų pakviesti pagalbos. 

Didysis Juodukas pasisuko į Francį, jo veide sustingo jaudu- 
lys ir nerimas. 

— Ji turėjo ištarti tą žodį vidaus telefonu... mes sugaišome ke- 
lias sekundes, išgirdę jus visus... 

Jam nė nereikėjo užbaigti, ką sakęs, nes tos kelios sekundės 
atrodė tokios pat vertės kaip Liusi Džons gyvybė. 

Liusi jautė, kaip jos kūnu plūsta skausmo upės. 

Ji vos ne vos suprato, kad jai prie šono yra Piteris, jog šalia 
broliai Mūziai ir Francis. Atrodė, jie visi stovi ant kažkokio to- 
limo kranto, kurį ji stengiasi pasiekti prieš bangas ir sroves, ko- 
vodama su alpuliu. Liusi žinojo, kad privalo pasakyti ką nors 
svarbaus, prieš pasiduodama ją apėmusiai agonijai ir leisdama 
sau palaimingai kristi į viliojančią bedugnę tamsą. Ji stipriai pri- 
kando kruviną lūpą ir pro visą tą naktį patirtą skausmą ir neviltį 
išspaudė kelis žodžius, galvodama tik apie pažadą, kurį išgirdo 
prieš kelias sekundes. 

— Jis čia... — tyliai sulemeno ji. - Prašau, suraskite jį. Pabaikite 
viską Čia. 

Liusi nežinojo, ar tai, ką ji pasakė, buvo bent kiek supranta- 
ma, ar kas nors ją išvis išgirdo. Ji netgi nebuvo tikra, jog Žodžiai, 
kuriuos pajėgė suręsti mintyse, iš tiesų pasiekė jos liežuvį. 'Ia- 
čiau suprato, kad bent jau pabandė. Su giliu atodūsiu leido alpu- 
liui ją pasiglemžti, nežinodama, ar kada nors ištrūks iš jo vilio- 
jančio glėbio, tačiau suprasdama, kad mažų mažiausiai visas jau- 
čiamas skausmas bent trumpai pasitrauks. 

— Liusi, po velnių! Lik su mumis! — suriko Piteris jai į veidą, 
tačiau tai nieko nedavė. Tada jis pakėlė akis ir pasakė: - Ji be 
sąmonės. 


564 JOHN KATZENBACH E PAMIŠĖLIO ISTORIJA 


Paskui priglaudė ausį jai prie krūtinės, klausydamasis širdies 
plakimo. 

— Gyva, - ištarė, — bet... 

Didysis Juodukas suklupo prie jos. Tučtuojau puolė spausti 
j0s kelį, iš kurio pulsuodamas veržėsi kraujas. 

— Kas nors atneškite man paklodę! - suriko jis. 

Francis atsisuko ir išvydo, kaip Napoleonas pasileido į miega- 
mąjį vykdyti šios užduoties. 

Koridoriaus gilumoje pasirodė bėgantis Mažasis Juodukas. 

— Pagalba atvažiuoja! - sušuko jis. 

Piteris truputį atsitraukė, tačiau liko palinkęs prie nejudan- 
čios Liusi. Francis pastebėjo, kaip Gaisrininkas pažvelgia Že- 
myn, ir abu vyrai pastebėjo Liusi pistoletą ant grindų. Tuo metu 
Franciui atrodė, kad viskas Amersto pastate vyksta sulėtintai. 
Jis staiga suprato, ką norėjo pasakyti Liusi ir ko ji prašė. 

— Angelas, - tyliai pasakė jis Piteriui ir broliams Mūziams. — 
Kur jis? 


Štai tada, būtent tą akimirką, kai viskas, ką žinojau esant savo 
pamišimu, ir viskas, kas galbūt vieną dieną būtų grąžinę man 
sveiką protą, susiliejo į didžiulę, įelektrintą, sproginėjančią srovę. 
Angelas siaubingai staugė, garsiai ir piktai. Jaučiau, kaip jis grie- 
bia mane už rankos, bando sustabdyti, kad nepasiekčiau sienos, 
drasko, plėšia man iš rankos pieštuką, grumiasi su manimi, ban- 
dydamas neleisti man drebančiu braižu užrašyti, kas nutiko pas- 
kui. Mes kovojome iš visų jėgų, sulig kiekvienu žodžiu mano kū- 
ną talžė jo smūgiai. Žinojau, jog jis visomis išgalėmis stengiasi, 
kad aš sustočiau, susiriesčiau į kamuoliuką ir čia pat numirčiau, 
pasiduodamas vos per keletą pėdų nuo finišo. 

Aš gyniausi, grumdamasis braukiau pieštuku per siūbuojančią 
sieną priešais save. Rėkiau, ginčijausi, šaukiau ant jo, beveik su- 
byrėdamas kaip dūžtantis stiklas. 

Piteris apsižvalgė ir ištarė: 
— Tačiau kur... 


Piteris apsižvalgė ir ištarė: 

— Tačiau kur... 

O tada Francis nusisuko nuo sukniubusios Liusi ir permetė 
žvilgsniu koridorių. Tolumoje jis staiga išgirdo kaukiančią grei- 
tosios pagalbos sireną ir suglumęs paklausė savęs, ar pas Liusi 
atvyko ne ta pati greitoji, kuri atvežė jį į Valstybinę Vakarų 
ligoninę. 

Francis akimis tyrinėjo koridorių, tačiau iš tiesų atsakymo ieš- 
kojo savo širdyje. Jis pažvelgė į koridoriaus galą už moterų mie- 
gamojo, į laiptinę, kurioje nusižudė Kleo, o jos ranką sužalojo 
galimybe pasinaudojęs Angelas. Paukštelis papurtė galvą ir pa- 
sakė sau: „Ne, ne ten. Jis būtų kaktomuša susidūręs su broliais 
Mūziais“. Tada apsisuko ir patyrinėjo kitus kelius. Paradinės du- 
rys. Laiptinė kitame gale, prie vyrų miegamojo. Jis užsimerkė ir 
pagalvojo: „Tu nebūtum šiąnakt čia atėjęs, jei nežinotum, kad 
yra atsarginis išėjimas. Tu pagalvojai apie daugelį atvejų, kuriais 
nebūtų galima susekti, tačiau kur kas svarbiau buvo ir tau labiau 
rūpėjo pradingti, kad galėtum gardžiuotis paskutinėmis Liusi gy- 
venimo minutėmis. Tu nenorėtum su niekuo jomis dalytis. Taigi 
tau reikėtų vietos, Kur galėtum būti vienas su savo tamsa. Aš 
pažįstu tave, Žinau, ko tau reikia, ir sužinosiu, kur nuėjai“. 

Francis pakilo ir lėtai nuėjo prie paradinių durų. Užrakintos 
dviem spynomis. Jis papurtė galvą. Pernelyg ilgai. Pernelyg ne- 
užtikrinta. Jis būtų turėjęs išsitraukti du raktus ir išeiti ten, kur 
jį būtų galėję pamatyti apsauginiai. Dar užrakinti paskui save 
duris, kad nepritrauktų dėmesio į savo sprukimą. Ne ten! — su- 
tartinai šaukė visi Francio balsai. Zi žinai. Juk tu matai. Jis neži- 
nojo, ar jie šaukia padrąsindami, ar iš nevilties. Francis šiek tiek 
pasisuko ir nukreipė žvilgsnį koridoriumi tolyn, išlaužtų vyrų 
miegamojo durų link. Vėl papurtė galvą. Angelas būtų turėjęs 


566 JOHN KATZENBACH i PAMIŠĖLIO ISTORIJA 


praeiti pro juos visus, 0 tai būtų neįmanoma net žmogui, kuris 
didžiavosi savo gebėjimu žudyti ir likti nematomas. 

O tada Francis suprato. 

— Kas yra, Paukšteli? — paklausė Piteris. 

— Aš Žinau, - atsakė Francis. 

Greitosios sirena vis artėjo, ir Francis įsivaizdavo girdįs, kaip 
ligoninės takeliais aidi skubantys Žingsniai, lekiantys į Amersto 
pastatą. Tai buvo neįmanoma, žinojo jis, tačiau vis tiek vaizda- 
vosi, kad girdi Gerk piliulę ir poną Blogi bei visus kitus, skuban- 
čius čionai. 

Paukštelis žengė skersai koridoriaus ir ištiesė ranką į duris, 
vedančias žemyn į rūsį ir požeminį šildymo vamzdyną. 

— Čia, - atsargiai pasakė jis ir, tarsi truputį nerimaujantis fo- 
kusininkas per vaiko gimtadienio vakarėlį, atidarė duris, kurios 
turėjo būti užrakintos. 

Francis sudvejojo, išvydęs žemyn vedančius laiptus, svyruo- 
damas tarp baimės ir kažkokios nenusakomos, sunkiai apibrė- 
žiamos pareigos. Jis niekada per visus savo gyvenimo metus 
pernelyg nesusimąstė apie drąsos reikšmę, užtat buvo susitelkęs 
į paprasčiausius sunkumus, kylančius diena po dienos sten- 
giantis išlaikyti tą nedidelį gyvenimo suvokimą, kuris jam dar 
buvo likęs. Tačiau tą sekundę suprato, kad žengti į rūsį jam 
prireiks jėgos, kurios dar nebuvo iš savęs pareikalavęs. Žemai 
rūsyje kybanti vienintelė lemputė metė į kampus šešėlius ir 
vos apšvietė laiptus, vedančius į požeminį sandėlį. Už silpnos 
šviesos arkos buvo gili, slogi tamsa. Paukštelis pajuto suplėku- 
sio, karšto oro bangą. Dvelkė apkerpėjusia senatve ir purvu, 
tarsi visos baisios mintys ir sudužusios viltys, kilusios kartų 
kartoms pacientų, gyvenančių viršuje su savo beprotybe, būtų 
prasiskverbusios į rūsį kartu su galybe voratinklių, dulkių ir 
suodžių. Rūsyje buvo girdėti ligų ir mirties šnabždesiai, ir 
Paukštelis, stovėdamas prie laiptų, suprato, kad Angelas čia 
jaustųsi savo vietoje. 

— Eime ten, - tarė jis, prieštaraudamas balsams, kurie galvoje 
šaukė: Tik neik ten! Tačiau nekreipė dėmesio į nieką, kas buvo 
jam sakoma. Šalia staiga atsirado Piteris. Dešiniajame kumštyje 
Gaisrininkas spaudė Liusi pistoletą. Francis nepastebėjo, kaip 
mikliomis rankomis šis buvo ištrauktas iš kampo, kur gulėjo nu- 
mestas, ir atiteko Piteriui. Francis nudžiugo, kad Gaisrininkas jį 
turi. Piteris kažkada buvo kareivis, ir Francis suprato, kad Gais- 
rininkas mokėtų pasinaudoti ginklu. Aplink tvyrančioje juodoje 
tamsoje jiems reikėjo kokios nors atramos, ir Paukštelis pagal- 
vojo, kad ginklas tam tiks. Piteris prispaudė pistoletą prie šlau- 
nies, stengdamasis kuo labiau jį užmaskuoti. 

Piteris linktelėjo, tada žvilgtelėjo atgal į Didįjį Juoduką ir jo 
brolį, kurie stengėsi suteikti Liusi pirmąją pagalbą. Francis išvy- 
do, kaip stambusis sanitaras pakėlė galvą ir įsmeigė akis į Gais- 
rininką. 

— Klausykit, pone Mūzi, - tyliai pasakė Piteris, — jeigu mes 
negrįšime po kelių minučių... 

Didžiajam Juodukui nereikėjo atsakyti. Jis tiesiog nuleido gal- 
vą, išreikšdamas sutikimą. Mažasis Juodukas, rodos, nepriešta- 
ravo. Jis greitai mostelėjo ranka. 

— Pirmyn! — ištarė Mažasis Juodukas. — Kai tik atvyks pagal- 
ba, mes seksime jums iš paskos. 

Francis nemanė, kad bent kuris vyras pastebėjo ginklą Piterio 
rankoje. Giliai įkvėpęs, stengėsi išmesti iš širdies ir galvos visas 
mintis, išskyrus tą, kaip rasti Angelą, ir nedrąsiai ėmė lipti laip- 
tais žemyn. 

Jam atrodė, jog tamsos ir karščio čiuptuvai stengiasi apsivy- 
nioti sulig kiekvienu Žingsniu. Buvo neįmanoma judėti taip ty- 
liai, kaip norėjosi. Nežinomybė kėlė triukšmą, taigi kiekvieną 
sykį, dėdamas pėdą ant žemės, Paukštelis manė, jog ši dunksteli 
siaubingai garsiai, nors iš tiesų jų Žingsniai buvo prislopinti. Pi- 
teris ėjo tiesiai už jo, lengvai stumtelėdamas, tarsi greitis būtų 
svarbiausia. Gal taip ir yra, pamanė Francis. Galbūt mes turime 
pagauti Angelą, kol jis neištirpo naktyje ir nepradingo. 

Rūsys buvo erdvus, platus, apšviestas vienintelės lemputės. 
Kartoninės dėžės ir tušti kanistrai, kuriuose anksčiau buvo tas 
ar anas, bet jau seniai pamiršti, ir lūženos tarsi sukūrė kliūčių 
ruožą. Plonas tamsių suodžių sluoksnis, rodos, dengė viską ap- 
link, ir jie iš visų jėgų skubėjo tarp aprūdijusių geležinių lovų 
rėmų ir supelijusių, dėmėtų čiužinių, skindamiesi kelią per tan- 
kias apleistų daiktų džiungles. Viename kampe be naudos ilsėjo- 
si didžiulis juodas garo katilas, o vienišas šviesos spindulėlis vos 
išryškino milžinišką šildymo vamzdį, einantį kiaurai sienos tarsi 
tunelis, greitai tampantis juoda skyle pasaulyje. 

— Štai ten, - parodė Francis. — Jis nuėjo ten. 

Piteris sudvejojo. 
jinčią tamsą tunelyje. - Ir kaip tu manai, kur jis mus nuves? 

Francis pamanė, kad atsakymas į šį klausimą kur kas sudėtin- 
gesnis, negu Piteris norėjo pasakyti. Tačiau atsakė: 

— Jis baigiasi arba kitame pastate, pavyzdžiui, Viljamse ar Har- 
varde, arba veda atgal į katilinę. O Angelui nereikia šviesos. Jam 
tiesiog reikia judėti į priekį, nes jis Žino, kur eina. 

Piteris linktelėjo. Jis išsyk suprato keletą dalykų. Pirma, kad 
nebuvo įmanoma pasakyti, ar Angelas žino, jog yra persekioja- 
mas, tai galėjo būti jų pranašumas, bet galėjo ir nebūti. Antra, 
kad ir kokiu keliu Angelas būtų vaikščiojęs ankstesnių kelionių 
į Amerstą metu, ši naktis buvo kitokia, nes jis nebebuvo saugus 
Valstybinėje Vakarų ligoninėje. Taigi šią naktį Angelas ketino 
dingti. 

Tačiau kaip būtent, Piteris nežinojo. 

Šiuos dalykus suprato ir Francis. Jis suprato dar kai ką: nega- 
lima neįvertinti Angelo įniršio. 

Abudu vyrai pasileido pirmyn, į tamsą. 

Vamzdyje manevruoti buvo sunku. Tunelis nebuvo pritaiky- 
tas kam nors daugiau, kaip garo įrengimiams, ir tikrai neskirtas 
žmonėms naudotis kaip požeminiu perėjimu tarp pastatų. Ta- 

čiau, nors ir neskirtas tam tikslui, jis vis tiek jam tiko. Vrancis 
juto kaip tik pakankamai erdvės, kad galėtų pusiau pasilenkųs 
klupinėti į priekį pasaulyje, labiau pritaikytame žiurkėms ir ki 

tiems graužikams, laikantiems šią vietą nuostabiais namais. Lai 
buvo sena ertmė, pastatyta lyg prieš amžių amžius, apleista ir 
griūvanti metai po metų, atrodanti abejotinos vertės visiems, tik 
ne persekiojamam žudikui. 

Jie keliavo vadovaudamiesi jausmais ir lytėjimu, kas kelias pė- 
das sustodami ir įsiklausydami, ištiesę rankas į priekį lyg pora 
aklųjų. Buvo pragariškai karšta ir jų kaktas greitai išmušė pra- 
kaitas. Abudu jautė, kaip aplimpa suodžiais, tačiau manevravo 
toliau, braudamiesi tuneliu gilyn, prasisprausdami pro kliūtis, 
atsargiai laikydamiesi už šildymo vamzdžio šono, senovinės tū- 
bos, kuri, rodės, ketino subyrėti nuo jų prisilietimo. 

Francis alsavo trumpais, įtemptais kvėptelėjimais. Dulkės ir 
senatvė tvyrojo kiekviename oro gurkšnelyje, kurį įtraukdavo į 
plaučius. Sulig kiekvienu pirmyn žengiamu žingsniu jis juto me- 
tų metus trukusios tuštumos skonį ir klausė savęs, ar, eidamas 
žemyn šiuo tuneliu, jis eina į prapultį, ar į naują savęs atradimą. 

Piteris sekė tiesiai jaunuoliui iš paskos, dažnai sustodamas ir 
įtempdamas ausis bei akis, mintyse keikdamas tamsą, kuri lėti- 
no persekiojimą. Jį užplūdo jausmas, kad jie keliauja dvigubai 
lėčiau, kaip vėžliai, ir jis nekantriai šnabždėjo Franciui, jog rei- 
kia judėti greičiau. Tunelio tamsoje, atrodė, visi ryšiai su viršu- 
tiniu pasauliu nutrūko, ir jiedu pasiliko vieni šiose gaudynėse, 
0 jų persekiojamas žmogus buvo kažkur priešakyje, pasislė- 
pęs, nematomas ir labai pavojingas. Jis bandė prisiversti mąs- 
tyti logiškai, tiksliai, stengėsi įvertinti ir apsvarstyti, nujausti ir 
nuspėti, tačiau tai buvo neįmanoma. Šios savybės priklausė vir- 
šutiniam pasauliui, kartu su gaiviu oru ir šviesa, ir Piteris paju- 
to, kad nebegali jų sutelkti. Jis žinojo, kad Angelas turi turėti 
kokį nors planą, kažkokią schemą, tačiau ar tai buvo spruki- 
mas, ar išsisukinėjimas, ar paprasčiausias slėpimasis, suprasti 

negalėjo. Tegalėjo tiktai eiti pirmyn ir raginti Francį, nes Gais- 
rininką užplūdo kraupi nuojauta, kad joks takelis džiunglėse, 
kuriuo jam teko eiti, ir joks degantis pastatas, į kurį jam teko 
įžengti, nebuvo toks pavojingas, kaip takas, tekęs jam šį kartą. 
Piteris patikrino, ar pistoleto saugiklis nuleistas, ir stipriau su- 
gniaužė rankeną. 

Jis suklupo ir nusikeikė, po to vėl nusikeikė, keldamasis ant 
kojų. 

Franciui po kojomis pasimaišė kažkokia sunkiai apibrėžiama 
griuvena ir jis žioptelėjo, tiesdamas rankas į priekį, kad nepar- 
griūtų. Pamanė, kad kiekvienas žingsnis netvirtas, kaip mažo vai- 
ko. Tačiau pakėlęs akis jis staiga išvydo silpną geltoną šviesą, 
kuri rodėsi už daugybės mylių. Žinojo, kad tamsa ir atstumas 
apgaulingi, ir po sekundės suvokė, jog priešais kažkas matyti, 
todėl stengėsi skubėti į šviesą, nekantraudamas ištrūkti iš tune- 
lio tamsos, kad ir kas lauktų priešakyje. 

— Kaip manai, kas ten? - išgirdo sušnibždant Piterį. 

— Katilinė? — tylutėliai atsakė. —- Kitas pastatas? 

Nei vienas iš vyriškių neturėjo supratimo, kur išlįs. Jie netgi ne- 
žinojo, ar nuo Amersto pastato ėjo tiesia linija į ten, kur ateis. Bu- 
vo pasimetę, išsigandę ir pilni nevaldomos įtampos. Piteris spaudė 
ginklą, nes, bent jau jam, tasai reiškė kokią nors realybę, šį tą tvirto 
permainingame pasaulyje. Francis neturėjo kuo kliautis. 

Paukštelis brovėsi priekin, blyškios šviesos link. Sulig kiek- 
vienu žingsniu ji vis didėjo, ne stiprumu, tačiau apimtimi, trupu- 
tį panašiai kaip silpna aušra, kylanti virš tolimų kalnų, besikau- 
nanti su rūku, debesimis it galingos audros nuosėdomis. Jis pa- 
manė, kad šviesa juos traukia mažų mažiausiai kaip drugelius, 
pastebėjusius žybčiojančią žvakę. Nebuvo tikras, ar jiems nesi- 
baigs taip pat. 

— Einam, einam, - ragino Piteris. 

Jis kalbėjo taip pat ir todėl, kad išgirstų savo paties balsą bei 
patvirtintų, kad keliantis klaustrofobiją ir slegiantis šildymo 

tunelis galop artėja prie pabaigos. Francis savo ruožtu džiaugėsi 
girdėdamas kalbantį Piterį, net jeigu žodžiai atsklido iš už nuga- 
ros tvyrančios tamsos, bekūniai, tarsi ištarti iš paskos sekančios 
šmėklos. 

Abudu vyrai skverbėsi pirmyn, supratę, kad blausi geltona 
šviesa, kviečianti juos, bent šiek tiek apšvietė kelią. Francis svir- 
dinėjo, prisidengęs veidą suodina plaštaka, tarsi nustebęs, jog 
vėl gali matyti. Kai prie kojos prikibo kažkokia beformė nuolau- 
ža, jis vėl kluptelėjo. Tada sustojo, nes kažkas siaubingai aki- 
vaizdaus tvyrojo vos už jo suvokimo ribų, ir jis norėjo tai su- 
čiupti. Piteris truputį jį stumtelėjo, ir abudu prisiartino prie vie- 
tos, kur vamzdis jungėsi su siena, ir jiems išpuolant į silpną švie- 
są, besidžiaugiant, kad vėl gali ką nors įžiūrėti, Francis suprato, 
ką stengėsi suvokti. 

Jie perėjo ištisą ilgą tunelį, tačiau Paukštelis nė karto nepaju- 
to lipnaus, nemalonaus voratinklio, ištiesto tamsioje erdvėje, pri- 
silietimo. Francis pamanė, kad tai neįtikėtina. Tame tunelyje tie- 
siog privalėjo būti vorų. 

Tada suprato, ką tai reiškė. Kažkas kitas keliavo šiuo keliu ir 
juos nubraukė. 

Jis pakėlė galvą ir žengė į priekį. Sustojo kito aptemdyto, še- 
šėliuoto, panašaus į urvą sandėlio pakraštyje. Kaip ir Amerste, 
vienintelė silpna lemputė, įgrūsta į tolimiausią kampelį, netoli 
laiptinės, skleidė apgailėtinai menką šviesos aurą. Aplink riog- 
sojo tokios pačios nebereikalingų daiktų ir apleistos įrangos krū- 
vos, ir Francis sekundėlę nesuprato, ar jie iš viso kažkur atėjo, 
ar paprasčiausiai tam tikru keistu būdu apsuko ratą, nes pasau- 
lis atrodė taip pat. Pasisuko ir patyrinėjo šešėlius aplink, nes 
jam atrodė, kad lūženos buvo patrauktos, priešais suderant ta- 
kelį praeiti. Paskui Paukštelį iš tunelio išlindo Piteris, paruošęs 
pistoletą, susilenkęs kaip šaulys, ruošdamasis. 

— Kur mes? - paklausė Francis. 

Piteris nesuspėjo atsakyti, nes kambarį staiga apgaubė visiška 
tamsa. 


Trisdešimt ketvirtas skyrius 


Piteris šaižiai įkvėpė, žengtelėdamas žingsnį atgal, tarsi būtų ga- 
vęs antausį. Tuo pat metu jis mintyse sau aršiai rėkė, kad privalu 
neprarasti nuovokos, o tai buvo nelengva po staigiai juos užlie- 
jusia nakties banga. Prie šono jis išgirdo Francį tyliai šūktelint iš 
baimės ir juto, kaip jaunuolis gūžiasi. 

— Paukšteli! — sukomandavo jis. —- Nejudėk! 

Franciui nebuvo sunku įvykdyti šį įsakymą. Jį ir taip beveik 
sustingdė staigi visiška panika. Pajusti palengvėjimo momentą 
pamačius bent kiek šviesos po begalinės tunelio tamsumos, nu- 
galėti tą slegiantį pavojaus pojūtį, žengti priekin, o tuomet stai- 
ga, akimirksniu, Žiauriai prarasti tą mažą šviesų trupinėlį — tai 
išgąsdino jį labiau nei bet kas kitas iki šiol. Krūtinėje aidėjo šir- 
dies dūžiai, tačiau jie tesakė jam, jog vis dar tebėra gyvas, ir tuo 
pat metu visi jo balsai rėkė, kad jis per plauką nuo mirties. 

— Būk tyliai... - sušnibždėjo Piteris, žengdamas mažą žings- 
nelį priekin, į kambarį, į visišką juodumą, uždėdamas nykštį ant 
pistoleto gaiduko. Jis ištiesė kairę ranką, vos vos palietė Francio 
peti, kad įsidėmėtų jo poziciją rūsyje. Paruošiamas šauti ginklas 
gąsdinančiai spragtelėjo tamsoje. Tuomet Piteris ir sau paliepė 
nusiraminti, stengdamasis nesujudėti ir neišleisti jokio išdavi- 
kiško garso. 

Francis girdėjo savuosius balsus rėkiant: Slėpkis! Slėpkis! Ta- 
čiau pats suprato, kad pasislėpti neįmanoma, tik ne šiuo mo- 
mentu. Pasilenkė, stengdamasis tapti kuo mažesnis, jo pėdos tarsi 
jaugo į cementines grindis, jis kvėpavo negiliais, nervingais Žiop- 
čiojimais, sulig kiekvienu klausdamas savęs, ar tik šis įkvėpimas 
ne paskutinis. Jis vos ne vos suvokė, kad greta yra Piteris, kurio 
nervingumas prieštaravo visiems mokymams, nes tuo tarpu pa- 
vojingai žengė dar vieną žingsnį į priekį. Jo pėda tyliai taptelėjo 
į grindų cementą. Paukštelis juto, kaip Piteris lėtai pasisuka, iš 
pradžių dešinėn, paskui kairėn, stengdamasis nustatyti, iš kur 
ateis pavojus. 

Pašėlusiai mąstydamas, Francis bandė suprasti, kas vyksta. Jis 
beveik neabejojo, kad tai Angelas užgesino šviesą ir laukia kaž- 
kur bedugnėje juodumoje, įkalinusioje juos. Vienintelis skirtumas 
buvo tas, kad Angelas pažinojo šią vietą ir žinojo, kur eiti, o Pite- 
ris ir Paukštelis tik porą sekundžių tespėjo žvilgtelėti į supančią 
aplinką, prieš panirdami į tamsą. Francis jautė, kaip plaštakas su- 
gniaužė į kumščius, o tada tarsi krioklio srovė jį užplūdo pojūčiai. 
Visi raumenys įsitempė kiek tik galėjo, rėkdami jam juūdintis, ta- 
čiau jis nepajėgė. Sustingo vietoje, tarsi cementas po kojomis bū- 
tų buvęs šlapias ir batai įklimpę jame. 

— Būk tyliai! - šnabždėjo Piteris. Jis ir toliau sukinėjosi tai į 
vieną, tai į kitą pusę, priešais laikydamas pistoletą, pasiruošęs 
šauti. 

Francis jautė, kaip atstumas tarp jo ir mirties kiekvieną se- 
kundę mažėja. Neperžvelgiama tamsa rodėsi kaip užtrenktas 
karsto dangtis ir vienintelis girdimas garsas —- žemės grumstai, 
byrantys ant jo viršaus. Dalis Paukštelio norėjo verkti, inkšui, 
susitraukti ir susigūžti lyg vaikas. Viduje šaukiantys balsai des- 
peratiškai to geidė. Jie ragino jį bėgti. Sprukti. Rasti kokį nors 
kampą, kur galėtų vienas susiriesti ir pasislėpti. Tačiau Francis 
žinojo, kad už vietos, kur stovėjo, niekur nesaugu, taigi stengėsi 
sulaikyti kvėpavimą ir klausytis. 

Dešinėje pusėje kažkas sukrebždėjo. Tai galėjo būti žiurkė. 
Galėjo būti Angelas. Visur tvyrojo netikrumas. 

Tamsa viską suliejo. Plikas rankas, peilį, pistoletą. Jeigu iš pra- 
džių persvarą turėjo Piteris, besinešantis Liusi pistoletą, tai dabar 
ji pakrypo į pusę žmogaus, tyliai tykančio jų rūsio kambarėlyje. 
Francis įtemptai mąstė, bandydamas praplukdyti sveiką protą pro 
panikos rifą, grasinantį pastoti jam kelią. Pamanė pats sau: „Tiek 
daug gyvenimo praleidau tamsoje. Turėčiau būti saugus“. 

Tai, suprato jis, gali tikti ir Angelui. 

Tada dar paklausė savęs: „Ką dar matei prieš užslenkant tam- 
sai?“ 

Mintyse atkūrė tą kelias sekundes matytą vaizdą. Suprato štai 
ką: Angelas pajuto esąs persekiojamas arba išgirdo iš paskos 
kažką sekant. Tada jis pasirinko ne sprukti, o apsisukti ir pasi- 
slėpus laukti. Jis paliko šviesą tik tol, kol atpažino, kas jį sekė, o 
tada viską aptemdė. Francis stengėsi įsivaizduoti kambarį. An- 
gelas ateitų pas juos takeliu, kurį išvalė ir jau ne kartą buvo juo 
keliavęs. Jam nereikėtų šviesos, kad pajustų esąs pakankamai 
arti, jog galėtų suteikti mirtį. Francis galvoje statė šį kambarį. 
Bandė prisiminti, kur tiksliai stovėjo. Ištiesė kaklą į priekį, klau- 
sydamasis, galvodamas, kad jo paties kvėpavimas aidi lyg būgno 
dundesys, grasinantis nustelbti visus kitus garsus. 

Piteris irgi žinojo, kad juos puola. Kiekviena jo kūno skai- 
dula šaukė, jog reikia veržtis priekin, ką nors daryti, išsisuki- 
nėti, pasiruošti, pasinaudoti proga. Tačiau negalėjo. Sekundę 
buvo pamanęs, kad tamsa ne į naudą jiems visiems, tačiau pas- 
kui išsyk suprato, jog taip nėra. Tamsa tik pabrėžė jo paties 
pažeidžiamumą. 

Jis dar žinojo, kad Angelas turėjo peilį. Taigi jam reikėjo tik- 
tai prisiartinti. Pasaulyje, į kurį Gaisrininkas pakliuvo, pistole- 
tas rankoje teikė kur kas mažesnį pranašumą, negu jis tikėjosi. 

Jis pasisukiojo į kairę ir dešinę. Artėjanti panika, besimaišan- 
ti su įtampa, apakino jį taip pat kaip neperžvelgiama tamsa. Pro- 

tingi žmonės, susidūrę su problemomis, geba jas išspręsti, pasi- 
telkdami protingus sprendimus, žinojo Piteris, tačiau aplinky- 
bės, kuriose atsidūrė jie, visai nebuvo protingos ir pagrįstos. Jie 
lygiai taip pat negalėjo atsitraukti, kaip ir pulti į priekį. Negalėjo 
žengti nė Žingsnio, sustingo vienoje vietoje. Tamsa uždarė juos 
tarsi dėžėje. 

Francis anksčiau manė, jog naktis pabrėžia garsus, tačiau ne- 
tikėtai suprato, kad juos prislopina ir iškreipia. Pasakė sau: „Vie- 
nintelis būdas ką nors pamatyti - tai išgirsti“. Taigi tą sekundę 
jis iš tiesų užmerkė akis ir pakėlė galvą, truputį ją pasuko. Smar- 
kiai susikaupė, vaizduote bandydamas prasiskverbti pro Gaisri- 
ninko pavidalą ir nustatyti, kurgi Angelas. 

Jiems iš dešinės, už kelių pėdų, kažkas dunkstelėjo. 

Jiedu abu tai išgirdo ir pasisuko į tą pusę. Piteris pakėlė gin- 
klą, visa įtampa jo kūne susikoncentravo į gaiduką spaudžiantį 
pirštą, ir jis įniršęs iššovė ta kryptimi. 

Šūvio trenksmas apkurtino juos abu. Vamzdžio žiotys žybte- 
lėjo lyg elektra. Kulka perskrodė tamsą, rikošetu atsimušdama į 
urvą panašiame kambaryje, ketindama nešti mirtį, tačiau be jo- 
kio efekto. 

Francis užuodė paraką, tarsi kvapas tvyrotų šūvio aide. Jis 
girdėjo sunkų, sujaudintą Piterio kvėpavimą ir klausėsi, kaip šis 
tyliai keikiasi. O tada jam kilo vienintelė baisi mintis: Piteris ką 
tik aiškiausiai nurodė jų buvimo vietą. 

Tačiau jis nė nespėjo ko nors pasakyti, nespėjo pabandyti per- 
skrosti tamsos kitoje pusėje, kai išgirdo tylų, svetimą garsą visai 
šalia, beveik prie kojų. Kitas dalykas, kurį pajuto, buvo tai, jog 
kažkoks geležinis pavidalas pralėkė pro jį, rodos, skrisdamas, tar- 
si neliestų grindų ar žemės, o keliautų oru. Tada trenkėsi į Piterį. 
Nublokštas į šalį, Francis sunkiai virto atgal, ant kažko suklupo, 
praradęs pusiausvyrą, o paskui dribo ant žemės susitrenkdamas 
galvą. Visas supratimas, kur jis ir kas tuo metu dedasi, dingo per 
vieną klaidinančią sekundę. 

Jis grūmėsi, stengdamasis nuvyti šalin svaiginančio skausmo 
bangą ir alpulį, ir suprato, kad kažkur, už kelių pėdų, tačiau 
nematomi Piteris ir Angelas staiga susikibo, jų kūnai susipynė, 
raitydamicsi po dešimtmečius besikaupusių dulkių ir purvo 
sluoksnį, tarp rūsio šiukšlių ir nuolaužų. Francis pagrabaliojo 
ranka aplink. Tiedu vyrai nusirito šalin, ir vieną baisią sekundę 
jis staiga pasijuto visiškai vienas, išskyrus gyvuliškus desperatiš- 
kos kovos — pasiekiamos ranka, o galbūt vykstančios už galybės 
mylių — garsus. 


Amersto pastate įpykęs ponas Evansas stengėsi suvaldyti pa- 
cientus ir grąžinti juos į miegamąjį, tačiau Napoleonas, jaudrin- 
tas visko, kas įvyko, nepakluso, atkakliai teigdamas, kad gavo 
įsakymus iš Paukštelio ir Gaisrininko, ir kol panelė Džons ne- 
bus saugiai išvežta greitosios pagalbos, o Paukštelis 17 Gaisri- 
ninkas nesugrįš iš ten, kur pradingo, kad ir kur tai būtų - niekas 
nejudės iš savo vietos. Šita mažojo žmogučio demonstratyvi drąsa 
nebuvo visiškai tikra, nes jam stovint koridoriaus viduryje, kar- 
tu su jo nuomonę paremiančiu Žurnalistu, priešais poną Blogį, 
daugelis kitų pacientų pradėjo klaidžioti visur aplink. Korido- 
riaus gale moterys, vis dar užrakintos miegamajame, unisonu 
baimingai šaukė: 

— Žmogžudystė! Gaisras! Prievartauja! Gelbėkit! - visa, ką 
tik galėjo sugalvoti, nežinodamos, kas iš tiesų vyksta. Jų kelia- 
mas triukšmas trukdė susikaupti. 

Daktaras Gulptililis lūkuriavo šalia kraujuojančio Liusi kū- 
no, tuo tarpu du gydytojai karštligiškai dirbo prie jos. Vienas 
galiausiai sugebėjo sustabdyti kraujavimą iš jos kojos, suveržė ją 
tvarsčiu, kol kitas jai į ranką statė plazmos lašinę. Ji buvo išblyš- 
kusi, balansavo ant sąmonės kraštelio, stengdamasi prakalbėti, 
tačiau nepajėgdama rasti žodžių, kurie prasiskverbtų pro skaus- 
mą ir jos sukepusias lūpas. Pagaliau pasidavė ir leidosi drei- 
fuoti iš tikrovės ir atgal, vargiai tesuvokdama, kad žmonės 

stengiasi jai padėti. Didžiojo Juoduko padedami abu gydytojai 
užkėlė ją ant neštuvų. Du pilkais kostiumais apsitaisę apsaugi- 
niai stovėjo šone, nežinodami, ką daryti, laukdami kokių nors 
instrukcijų. 

Kai Liusi buvo išvežta, Gerk piliulė atsisuko į brolius Mū- 
zius. Jam instinktyviai norėjosi garsiai pareikalauti pasiaiškini- 
mo, tačiau paskui nusprendė palaukti geresnės progos, tad tie- 
siog paklausė: 

— Kur? 

Didysis Juodukas žengė priekin. Jo baltas sanitaro švarkas 
buvo kruvinas nuo bandymo užspausti Liusi žaizdas. Mažasis 
Juodukas buvo taip pat paženklintas. 

— Rūsyje, - pasakė Didysis Juodukas, — Paukštelis ir Piteris į 1 
persekioja. 

Gulptililis papurtė galvą. 

— Dievulėliau! - ištarė jis pašnibždomis, bet manydamas, kad 
tokioje situacijoje derėtų vartoti kur kas smarkesnius keiks- 
mus, - parodykite man! - pareikalavo. 

Broliai Mūziai nuvedė medicinos direktorių prie rūsio durų. 

— Jie įlindo į tunelį? — paklausė Gulptililis, jau žinodamas at- 
sakymą. 

Didysis Juodukas linktelėjo. 

— Ar mes žinome, kur jis veda? 

Didysis Juodukas papurtė galvą. 

Daktaras Gulptililis nė neketino sekti paskui ką nors į be- 
dugnę šildymo tunelio tamsą. Jis giliai įkvėpė. Buvo pagrįstai 
įsitikinęs, kad Liusi Džons nemirs nuo žaizdų, nors jos baisios, 
jeigu tik kraujo netekimas ir šokas nepasiglemš jos gyvybės. 
Tai įmanoma, pamanė jis nešališkai kaip profesionalas. Tačiau 
tuo momentu jam ne per daug rūpėjo, kas nutiks Liusi, bet 
medicinos direktoriui buvo akivaizdu, kad tą naktį greičiausiai 
mirs dar kas nors, ir jis jau nujautė bėdas, kurias jam tai gali 
sukelti. 

— Na, - atsidusdamas pasakė jis, - mes galime spėti, kad jis 
baigiasi arba Viljamsc, nes tai artimiausias pastatas, arba grįžta 
atgal į katilinę, taigi tose vietose turėtume ir ieškoti. 

Žinoma, jis garsiai nepasakė, kad tai pasitvirtintų tik darant 
prielaidą, jog Francis ir Piteris sėkmingai ištrūko iš tunelio - o 
šios prielaidos jam nelabai norėjosi daryti. 


Tamsoje 1š visų jėgų kovojo Piteris. 

Jis suprato, kad yra sužeistas, tačiau nežinojo, ar labai sun- 
kiai. Atrodė, jog kovos atkarpos buvo atskiros, nesusijusios tar- 
pusavyje, ir jis stengėsi į kiekvieną susikoncentruoti, kad galėtų 
išvysti, kaip jam iš viso apsiginti. Jautė, kaip iš žaizdos rankoje 
varva kraujas, ir žinojo, kad jį slegiantis svoris — tai Angelas. 
Pistoletas, kurį jis iki tol taip stipriai spaudė, dingo, lengvai nu- 
muštas Angelo antpuolio jėgos, į kažkokį tamsų kampą, kur ne- 
bepasiekiamas tūnojo. Taigi Piteriui teliko vien troškimas išgy- 
venti ir susigrąžinti ginklą. 

Jis smarkiai smūgiavo tiesiai į kūną, išgirdo Angelą suurz- 
giant, tada trenkė dar sykį, tačiau pajuto, kaip ranką perrėžia 
peilis, sminga gilyn, skrosdamas odą. Piteris sušuko kažkokį gar- 
są, kuris nebuvo jokios kalbos, tik išgyvenimo dalis, ir iš visų 
jėgų pasispardė. Jis grūmėsi su šešėliu, su mirties idėja lygiai 
taip kaip ir su jį spaudžiančiu žudiku. 

Susikibę, akli ir pasimetę abudu vyrai stengėsi rasti būdą, kaip 
nužudyti tą trečiąjį. Tai nebuvo sąžininga kova, nes ne kartą An- 
gelas smeigė peiliu, pataikydamas į Piterį, ir Gaisrininkas pagal- 
vojo, kad pasikartojančiais smūgiais jį iš lėto supjaustys gaba- 
lais. Jis pakėlė rankas, atremdamas smūgį po smūgio, spardyda- 
masis, stengdamasis juodoje tamsoje staiga surasti bent kokią 
pažeidžiamą vietą. 

Juto Angelo kvėpavimą, to Žmogaus jėgą ir suprato, kad neil- 
gai tepasipriešins mirtinam manijos ir peilio deriniui. Tačiau 
Piteris vis tiek kovojo, draskydamasis, kabindamasis nagais, 

tikėdamasis pataikyti Angelui į akis ar galbūt į tarpkojį, kur nors, 
kad bent minutėlę atsikratytų kapojančio peilio. Jis smogė kaire 
ranka ir taip brūkštelėjo Angelui per smakrą, o tuomet, suvoki- 
mo protrūkio metu, Piteris suprato, kad netoliese turi būti ir 
žudiko gerklė. Taigi kaip pašėlęs puolė graibyti, staiga pajuto 
odą ir spausdamas pirštus ėmė dusinti jį nužudyti bandantį vyrą. 
Tačiau tuo pat metu pajuto į šoną smingantį peilį, skrodžiantį 
odą ir raumenis, ieškantį pilvo, 0 tuomet - tuomet jis kils viršun 
ir pasieks širdį. Skausmas užliejo Piteriui akis, ir jis pusiau Žiop- 
telėjo, pusiau sukūkčiojo nuo minties, kad mirs štai čia ir dabar, 
tamsoje. Jautė, kaip peilis tarsi stengiasi atnešti mirtį, ir sugrie- 
bė Angelo ranką, bandydamas sulėtinti tai, kas atrodė nebeiš- 
vengiama. 

O tada, staigiai lyg sprogimas, į juodu įsirėžė kažkokia smarki 
jėga. 

Angelas sukriokė, pasidaužė į šonus. Piterį ėmė spausti per- 
pus mažesne jėga, ir žmogžudys be žodžių šnypštė iš įniršio. 

„Piteris nesuvokė, kaip Francis sugebėjo užpulti Angelą iš už- 
pakalio, tačiau Paukšteliui tai pavyko, ir dabar vaikinas pakibo 
žudikui ant nugaros, įnirtingai stengdamasis užspausti ranko- 
mis jo gerklę. 

Francis šaukė kažkokį karo šūkį — rėžiantį ausis, gąsdinantį, 
sujungiantį visą baimę ir abejones į vieną nenutrūkstančią dai- 
ną. Per visą savo gyvenimą jam niekada neteko taip gintis. Jis 
niekada nesikovė dėl ko nors svarbesnio, niekada tiek nerizika- 
vo, niekad neteko suprasti, kad ši akimirka — arba pergalinga, 
arba paskutinė - iki pat šios sekundės. Taigi jis į kovą įliejo visą 
savo viltį, trankydamas kumščiais Angelo nugarą ir galvą, grum- 
damasis su žudiku, bandydamas atitraukti jį nuo Piterio. Kiek- 
vienu beprotybės lašu jis stengėsi pastiprinti savo raumenis, leis- 
damas kiekvienai kada nors patirtai baimei ir atstūmimui kurs- 
tyti kovą. Kibo į Angelą su atkaklumu, gimusiu iš nevilties, ne- 
norėdamas leisti košmarui - žudikui pavogti vienintelį draugą, 
kurį manė turįs. 

Angelas sukiojosi ir purtėsi, siaubingai priešindamasis. Jis 
įkliuvo tarp tų dvicjų Žmonių — vieno sužeisto, kito neabejotinai 
pakvaišusio iš baimės, tačiau genamo dar kažko stipresnio. Žu- 
dikas susvyravo, nebežinodamas, su kuriuo kovoti, nebebūda- 
mas tikras, ar jam iš pradžių bandyti pabaigti pirmąją kovą ir 
tada mestis į kitų — tai vis labiau atrodė neįmanoma po Francio 
smūgių lietaus. Tada jam buvo sutrukdyta, kai Francis staiga su- 
griebė Angelo ranką ir trūktelėjo ją atgal. Šis staigus pokytis 
susilpnino jėgą, su kuria Angelas spaudė peilį Piterio šone, ir iš 
paskutinių jėgų, kurios, rodos, buvo saugomos tam tikroje vidi- 
nėje slėptuvėje, Gaisrininkas sučiupo Angelo ranką abiem savo- 
siomis, kad sumažintų peilio ašmenų spaudimą, sustabdytų jį 
pakeliui į savo mirtį. 

Francis nežinojo, kiek jam pačiam dar pakaks jėgų. Jis žinojo, 
kad Angelas daugeliu atžvilgių stipresnis, ir jeigu Paukštelis tu- 
rėjo šansą, tai tik būtent dabar, pačioje pradžioje, prieš Angelui 
suteikiant į jį visą dėmesį. Jis traukė kiek galėdamas stipriau, 
dėdamas visas savo jėgas įvykdyti norą išlaisvinti Piterį iš po 
Angelo ligūros. Jo paties nuostabai, Paukšteliui pavyko, bent 
jau iš dalies. Angelas loštelėjo atgal, prarado pusiausvyrą, tada 
krito ant nugaros, taip, kad dabar Francis buvo po juo prispaus- 
tas. Vaikinas stengėsi apglėbti žudiką kojomis, įsikibdamas lau- 
kiniu ryžtu, tarsi mangustas, kandantis kobrai, o Angelas bandė 
surasti būdą nusikratyti Francio gniaužtų. 

Tą sumišimo sekundę, kol visi trys kūnai buvo susipynę, Pite- 
ris suprato, kad peilis jo šone atlaisvintas. Sugniaužęs jį, surik- 
damas iš deginančio skausmo, išsitraukė iš kūno, jausdamas, kaip 
ašmenims iš paskos išteka jo gyvybė, pulsuodama sulig kiekvie- 
nu širdies dūžiu. Sukaupęs visus jėgų likučius, Piteris sugriebė 
peilį ir smeigė į priekį, tikėdamasis, jog nenužudys Francio, ieš- 
kodamas vyro, kuris, labai tikėtina, nužudė ir jį patį. Kai ašme- 
nų galiukas smigtelėjo į kūną, Piteris užgulė peilį visu svoriu, 
nes Žinojo, jog tai vienintelis jo šansas, ir jis tegalėjo tikėtis bent 
kiek sėkmės. 

Angelas, stipriai suspaustas visomis Francio išgalėmis, staiga 
suriko. Tai buvo ausis rėžiantis kito pasaulio garsas, kur, rodos, 
susipynė visas blogis, kurio jis tiek daug pridarė. Garsas pasklido 
ir atsimušė į sienas, nutvieksdamas tamsą mirtimi, agonija ir ne- 
viltimi. Žmogžudį išdavė jo paties ginklas. Taikydamas į širdį, 
kurią žudikas tarsi laikė sau nereikalinga, Piteris negailestingai 
įsmeigė jį Angelui į krūtinę. 

Piteris ryžtingai sutelkė visas likusias jėgas šiai paskutinei ata- 
kai ir spaudė peilį visu svoriu, kol išgirdo priešmirtinį Angelo 
gargaliavimą. 

Tada nuvirto atgal, pagalvojo apie tuziną, o gal net šimtą klau- 
simų, kuriuos norėjo užduoti, tačiau nebegalėjo, ir užmerkė akis, 
laukdamas savo paties galo. 

Francis tuo tarpu jautė, kaip Angelas miršta ir stingsta jo glė- 
byje. Liko ta pačia poza, laikydamas negyvėlį. Jam atrodė, tai 
truko labai ilgai, tačiau iš tiesų greičiausiai kelias sekundes. Bal- 
sai, kuriuos jis.taip ilgai girdėjo, tuo momentu, rodos, paspruko, 
kartu pasiimdami savo baimes, savo patarimus, norus ir reikala- 
vimus. Jis tesuprato, kad viskas aplink dar tamsu ir kad jo vie- 
nintelis draugas vis dar kvėpuoja, tačiau tas kvėpavimas negilus, 
varganas ir artėjantis prie pabaigos, apie kurią Francis nenorėjo 
galvoti. 

Taigi Francis atsargiai paleido Angelą iš savo glėbio, sušnibž- 
dėjo Piteriui į ausį: 

— Laikykis! — nors net neįsivaizdavo, ar Gaisrininkas jį girdi. 

Tada sučiupo draugą už pečių ir, tempdamas jį kartu, ėmė 
lėtai, nedrąsiai ropoti per aklinai juodą rūsį tarsi kūdikis, paleis- 
tas iš motinos glėbio, ieškodamas šviesos ir išėjimo, tikėdamasis 
kur nors rasti pagalbą. 


Trisdešimt penktas skyrius 


Triukšmas mano bute pasiekė aukščiausią ribą. Visi prisiminimai, 
visas įniršis. Jaučiau, kaip Angelas mane dusina, drasko nagais, 
per tuos tylos metus pritvinkes bjaurasties lyg pūlinys, o jo pyktis 
nesibaigiantis ir neribotas. Aš susigūžiau, jausdamas, kaip jo smū- 
giai krinta man ant galvos ir pečių, kaip jis viduje drasko mano 
širdį ir visas mintis. Šaukiau, raudojau, veidu tekėjo ašaros, tačiau 
viskas, ką balsu ištariau, nepadarė jam jokio įspūdžio ir nieko 
nereiškė. Jis buvo negailestingas, nesustabdomas. Aš padėjau jį nu- 
žudyti tą naktį prieš daugelį metų, o dabar jis sugrįžo atkeršyti ir 
niekas jo neperkalbės. Pamaniau, kad tai, nors ir iškreiptas, bet vis 
dėlto teisingumas. Aš tą naktį neturėjau teisės išgyventi ligoninės 
tuneliuose, ir dabar jis atėjo paskelbti pergalės, kuri iš tiesų jam ir 
priklausė. Tam tikru būdu, supratau aš, jis visada buvo su mani- 
mi. Kad ir kiek kovojau tada, kad ir kiek grūmiausi šignakt, vis 
tiek neturėjau šansų prieš jo nešamą tamsą. 

Aš pasisukau ir per visą kambarį sviedžiau kėdę į jo vaiduok- 
lišką pavidalą, stebėdamas, kaip medinis rėmas triokštelėdamas 
sulūžta ir barkšteli į grindis. Aš rėkiau įžūliai, nors supratau, kiek 
mažai beturiu jėgų, ir tikėjausi, kad per kelias man dar likusias 
minutes spėsiu mažame sienos lopinėlyje prie grindų, tarsi lau- 
kiančiame mano paskutinių žodžių, pabaigti savo pasakojimą. 

Šliaužiau šaltomis grindimis kaip ir aną vidurnaktį. 

Už saves girdėjau dunksėjimą, piktą, tartum reikalaujantį bel- 
dimą į buto duris. Mane šaukė balsai, kurie atrodė pažįstami, 
tačiau tolimi, tarsi atkeliautų iš už didelio atstumo, per kažkokį 
tarpeklį, kurio nė negalėjau tikėtis perkirsti. Nemaniau, kad jie iš 
tiesų egzistuoja. Surikau: 

— Eikite šalin! Palikite mane ramybėje! - nežinodamas, ar tai 
tikras garsas, ar fantazija. 

Visi šie dalykai susijaukė mano vaizduotėje, 0 ausyse skambė- 
jo Angelo keiksmai ir riksmai, užgoždaumi bet kokius šūksmius, 
atsklindančius iš už man dar likusių kelių kvadratinių pėdų pa- 
saulio. 

Aš tempiau, pusiau nešiau, pusiau vilkau rusio grindimis Pite- 
r, bandydamas nusigauti tolyn nuo žmogžudžio kuno, likusio tum 
soje kažkur už mūsų. Apgraibomis skyniuusi kelią, stumidydu- 
mas į šonus taką užgriozdinusias kliūtis, traukdamas mus abu į 
priekį, nors nežinodamas, ar keliauju teisinga krypiuni. Jaučiau, 
kad sulig kiekviena nukeliauta pėda Piteris arčiau saugumo, Iu- 
čiau taip pat arčiau mirties, tarsi tai būtų dvi į vieną tašką suci- 
nančios linijos, nubrėžtos kažkokioje milžiniškoje diagramoje. Re- 
gis, kai jos susikirs, aš pralaimėsiu kovą ir jis numirs. Nedaug 
turėjau vilties, kad bent vienas iš mūsų išgyvens. Taigi, kai pama- 
čiau priešais save atidarytas duris ir šviesos spindulėlį, netikėtai 
prasiveržusį pro mane supančią tamsą, aš ėmiau irtis jo link, griež- 
damas dantimis, palikdamas už nugaros viską, kas nutiko. Už 
nanęs staugė Angelas, tačiau tai buvo šią naktį, 0 ne aną, nes 
tada jis buvo nebegyvas. Kai ištiesiau ranką į sieną, pamaniau, 
kad mažų mažiausiai, net jeigu per kelias artimiausias minutes ir 
mirsiu, man vis tiek reikia papasakoti, kaip pakėliau žvilgsnį. 
Kaip tada pamačiau su niekuo nesupainiojamą didžiulę ir pla- 
čią Didžiojo Juoduko figūrą, stūksančią siaurame šviesos lopinė- 
lyje, bei išgirdau jo balso muziką, kai šis sušuko: 

— Franci? Paukšteli? Ar tu ten? 

— Franci? — šaukė Didysis Juodukas, stovėdamas tarp durų, 
vedančių žemyn į katilinės rūsį ir šildymo tunelius, besišakojan- 
čius po ligonine. Jo brolis stovėjo prie šono, o daktaras Gulpti- 
lilis atsiliko tik pėda ar dviem. 

— Paukšteli, ar tu ten? 

Jam dar nespėjus ištiesti rankos ir sugraibyti vienintelės lem- 
putės, kuri apšviestų išklerusius laiptus, jungiklio, pasigirdo sil- 
pnas, tačiau pažįstamas balsas, besiskverbiantis pro tamsą: 

— Pone Mūzi, prašau, padėkite mums! 

Nė vienas iš brolių nesudvejojo. Plonas, silpnas šūksnis, per- 
skrodęs bedugnę juodumą ir pakilęs į viršų, pasakė jiems daug- 
maž viską, ko reikėjo. Šokdami garso link, broliai Mūziai nulė- 
kė pirmyn, kol daktaras Gulptililis, vis dar nenoromis lūkuriuo- 
damas užpakalyje, galiausiai apčiuopė jungiklį, kuriuo įžiebia- 
ma šviesa, ir jį paspaudė. 

Tai, ką jis pamatė blausioje, geltonoje silpnos plikos lemputės 
šviesoje, tuoj pat pakurstė jį veikti. Per nuolaužas ir pamirštus 
įtaisus skverbėsi kruvinas ir suodinas, apsiašarojęs Francis. Į prie- 
kį jis tempė Piterį, tiesiai už savęs. Šis atrodė beveik be sąmo- 
nės, nors laikė prisispaudęs ranką prie Žiojinčios šone žaizdos, 
paliekančios šokiruojantį raudoną taką ant cementinių grindų. 
Daktaras Gulptililis apsidairė ir krūptelėjo, pamatęs giliai rūsy- 
je trečiąjį pacientą, išplėtusį nustebusias negyvas akis. Jo krūti- 
nėje tvirtai įsmeigtas styrojo didžiulis medžioklinis peilis. 

— O Dievulėliau! - ištarė daktaras, skubėdamas prie Didžiojo 
1 Mažojo Juodukų, kurie jau stengėsi suteikti bent kiek pagal- 
bos Piteriui ir Franciui. 

Francis vis kartojo: 

— Man viskas gerai, viskas gerai, padėkite jam... - nors nebu- 
nintelė mintis, kuri prasiskverbė pro jo išsekusią ir palengvėju- 
sią būseną. Didysis Juodukas viską peržvelgė vienu įdėmiu žvilgs- 

niu ir, atrodo, suprato, kas nutiko tą naktį, o tuomet pasilenkė 
prie Piterio, nutraukė jo marškinių draiskanas ir atidengė di- 
džiulę žaizdą. Mažasis Juodukas pribėgo prie Francio ir padarė 
daugmaž tą patį, tikrindamas, ar tasai nesužeistas, nekreipda- 
mas dėmesio į Paukštelio galvos purtymą ir protestus. 

— Stovėk ramiai, Paukšteli, - pasakė Mažasis Juodukas. - Man 
reikia įsitikinti, kad tu nesužeistas. 

Tada dar kai ką sušnabždėjo, kryptelėdamas galva Angelo kū- 
no link: 

— Manau, kad šiąnakt atlikote gerą darbą, Paukšteli. Nesvar- 
bu, ką sakytų kiti. 

Jis atrodė patenkintas, kad Francis nebuvo smarkiai sužeis- 
tas, ir pasuko į pagalbą savo broliui. 

— Ar blogai? — paklausė Gerk piliulė, palinkdamas prie abiejų 
sanitarų, žvelgdamas į Piterį. 

— Pakankamai blogai, - atsakė Didysis Juodukas. - Jį tučtuo- 
jau reikia vežti į ligoninę. 

— Ar pajėgtume užnešti jį į viršų? — pasiteiravo Gulptililis. 

Didysis Juodukas neatsakė. Jis paprasčiausiai pasilenkė ir, pa- 
kišęs savo masyvias rankas po suglebusiu Piterio kūnu, pakėlė 
Gaisrininką nuo šaltų grindų. Atsidusęs ir sustenėjęs CmC nešti 
jį laiptais į pagrindinę katilinės patalpą, tarsi jaunikis, nešantis 
savo nuotaką per slenkstį. Sanitaras lėtai, tolygiai nuėjo iki pa- 
grindinių durų, įėjo į vidų, tada švelniai priklaupė ir nuleido Pi- 
terio kūną. 

— Mes turime tučtuojau pakviesti pagalbos Gaisrininkui, - pa- 
sakė jis, pasisukdamas į daktarą Gulptililį. 

— Aš tai suprantu, - atsiliepė medicinos direktorius. Jis jau 
buvo pakėlęs seno, juodo diskinio telefono, stovinčio ant stalo, 
ragelį ir rinko numerį. 

— Apsauga? - skubiai pasakė jis, vos tik sujungtas. - Čia dak- 
taras Gulptililis. Man reikia dar vienos greitosios, taip, teisin- 

gai, dar vienos greitosios, ir tučtuojau į katilinę. Taip, tai gyvy- 
bės ar mirties klausimas. Prašom paskambinti tuoj pat, kuo 
greičiau. 

Tada padėjo telefono ragelį. 

Francis nusckė paskui Didįjį Juoduką ir dabar stovėjo šalia 
Mažojo Juoduko, kuris kalbėjosi su Piteriu. Vis ragino jį laiky- 
tis, sakydamas, jog atvyksta pagalba, primindamas, kad ši naktis 
visai netinka mirti, tik ne po visko, kas įvyko ir buvo įvykdyta. 
Jo tolygus, raminantis tonas Piterio veide sukėlė šypseną, prasi- 
skverbusią pro visą jaučiamą skausmą ir šoką bei pojūtį, kad 
pro žaizdą šonc lauk teka jo gyvybė. Tačiau Gaisrininkas nepra- 
tarė nė žodžio. Didysis Juodukas prilaikė Piterio galvą, o paskui 
nusivilko savo baltą sanitaro švarką, sulankstė jį ir prispaudė 
pric perrėžto Gaisrininko šono. 

— Pagalba jau vyksta, Piteri, - pasakė daktaras Gulptililis, pa- 
silenkdamas prie Gaisrininko, tačiau ar sužeistasis tai išgirdo, 
ar ne, nci jis, nei kas nors iš kitų negalėjo pasakyti. 

Daktaras Gulptililis giliai įkvėpė, apsidairė, ar jie vieni, ir tada 
pradėjo mintyse įnirtingai svarstyti, bandydamas įvertinti žalą, kuri 
buvo padaryta tą naktį. Siaubinga netvarka, suprato medicinos 
direktorius, tai tik menkiausias įvykių apibūdinimas. Jis priešais 
temnatė beprotišką daugybę reportažų, tyrimų, klausimų, į kuriuos 
tikriausiai bus labai sunku atsakyti — visa tai jo laukė. Prokurorė 
išvežta į vietos ligoninę be sąmonės, su baisiomis žaizdomis, apie 
kurias nenutylės joks traumatologas, o tai reiškė, jog per kelias 
valandas prie durų pasirodys policininkas. Prie daktaro kojų ant 
grindų kraujuodamas, vos gyvas gulėjo ypač pagarsėjęs pacientas, 
iš esmės dominantis daugelį žmonių, ir kuris vos už kelių valandų 
turėjo būti slapta išgabentas į kitą valstiją. O dar ir trečiasis pa- 
cientas, negyvas kaip akmuo, aiškiai nužudytas šio prastai pagar- 
sėjusio paciento ir jo šizofreniko draugo. 

Daktaras atpažino tą trečiąjį pacientą ir žinojo, kad yra ligo- 
ninės byla, ant kurios viršelio jo paties ranka aiškiai parašyta: 

„Sunkus protinis atsilikimas. Katatonikas. Prognozė: saugomas. 
Reikalinga ilgalaikė globa.“ 

Jis dar žinojo, kad ten dar ir žyma, jog mirusysis kelis savait- 
ir tetos. 

Kuo daugiau galvojo, tuo labiau suprato, kad jo karjera kybo 
ant plauko, tai priklausys nuo to, ką nuvciks per kelias tolesnes 
minutes. Jau antrą sykį tą naktį išgirdo tolimą sirenų garsų, ku- 
ris dar paskubino jo mąstymą. 

Daktaras Gulptililis šaižiai įkvėpė. Jis pažvelgė žemyn į Piterį 
ir ištarė: 

- — Tu išgyvensi, pone Gaisrininke. 

Pasakė tai, nežinodamas, ar bus teisus, ar ne, tačiau Žinoda- 
mas, kaip tai svarbu. Tada pažiūrėjo į brolius Mūzius. 

— Mums reikia apsimesti, kad šios nakties įvykių nė nebuvo, — 
šaltai pasakė jis. 

Abudu sanitarai susižvalgė, tada linktelėjo. 

— Bus sunku padaryti taip, jog žmonės nieko nepastebėtų, — 
pasakė Mažasis Juodukas. 

— Tada turime padaryti, kad jie pastebėtų kuo mažiau. 

Mažasis Juodukas kryptelėjo galva rūsio pusėn, kur tebegulė- 
10 Angelo kūnas. 

— Šis lavonas gerokai apsunkins reikalus, — ištarė jis. Kalbėjo 
tyliai, sverdamas kiekvieną žodį, suprasdamas momento svar- 
bą. — Tasai žmogus ir buvo žudikas. 

Daktaras Gulptililis papurtė galvą, kalbėdamas visai panašiai 
kaip mokytojas su mokiniais klasėje, pabrėždamas kai kuriuos 
žodžius. 

— Nėra įokių tikrų įrodymų. Mes iš tiesų težinome, kad anks- 
čiau šią naktį jis bandė užpulti panelę Džons. Dėl kokių priežas- 
čių, mums nežinoma. Svarbiausia, jog tai, ką jis nuveikė kai ku- 
riais atvejais kitose vietose, na, tai lieka paslaptis. Šiuo metu su 
mumis tai neturi jokio ryšio. Deja, ne paslaptis yra tai, jog šis 

pacientas buvo persekiojamas ir paskui pats nužudytas kitų dviejų 
pacientų. Gali būti, kad jų veiksmai bus pateisinti... 

Jis sudveojojo, tarsi laukdamas, kad Mažasis Juodukas pabaig- 
tų jo sakinį. Tačiau mažesnysis brolis to nepadarė, taigi daktaras 
Gulptililis buvo priverstas užbaigti pats. 

— „bet greičiausiai taip nebus. Kad ir kaip įvyktų, vis tiek bus 
suimtųjų. Antraščių laikraštyje. Galbūt netgi teisinė apklausa. 
Žinoma, labai tikėtinas ir teisminis tyrimas, kuris atkreips vals- 
tybės dėmesį. Galimi kriminaliniai kaltinimai. Kurį laiką niekas 
nebebus, kaip buvę... 

Daktaras Gulptililis padarė pauzę, stebėdamas abiejų brolių 
veidų išraiškas. 

— Gali būti ir taip, — tyliai pridūrė jis, - kad ne vien tik po- 
nas Petrelis ir Gaisrininkas susidurs su kaltinimais. Žmonės, 
kurie prisidėjo prie šios nesėkmingos nakties įvykių, gali ne- 
tekti darbo... 

Jis vėl luktelėjo, įdėmiai vertindamas, kokį įspūdį abiem sani- 
tarams padarė jo žodžiai. 

— Mes nieko blogo nepadarėme, - pasakė Didysis Juodukas. — 
Nepadarė ir Francis su Piteriu. 

— Žinoma, - skubiai pasakė daktaras Gulptililis, linkčioda- 
mas galvą pirmyn atgal. - Moraliai, be abejonės. Etiškai? Nie- 
ko blogo. Tačiau teisiniu požiūriu? Mano požiūriu, kuris yra 
teigiamas, visi elgėsi deramai. Aš tai regiu. Tačiau kiti, ak, tie 
tyrėjai iš kitur, nesu tikras, kaip jie žvelgs į šiuos ganėtinai bai- 
sius įvykius. 

Jie visi nutilo, tada daktaras Gulptililis vėl skubiai prakalbo: 

— Aš įsitikinęs, kad privalome mąstyti kūrybingai. Ir kiek ga- 
lima greičiau. Mums reikia, — pakartojo jis, - kad šios nakties 
įvykių pėdsakų liktų kuo mažiau, — sakydamas tai, jis mostelėjo 
rūsio pusėn. 

Mažasis Juodukas ir jo brolis matė tai. Be žodžių abudu bro- 
liai, rodėsi, suvokė, ko iš jų prašoma. Abu linktelėjo. 

— Tačiau, jeigu tasai žmogus nebūtų miręs, — ištarė Mažasis 
Juodukas, - tai niekas nė nepažvelgtų į Paukštelį ar Gaisrinin- 
ką. Arba į mus, tiesą sakant. 

— Teisingai, - šaltai pasakė daktaras Gulptililis, - manau, kad 
visiškai vienas kitą supratome. 

Mažasis Juodukas, atrodė, įtemptai susimąstė. Tada pasisuko 
į savo brolį ir Francį ir pasakė: 

— Eime su manimi. Mums dar reikia atlikti šiek tiek darbelio. 

Jis nusivedė juos atgal į rūsį, vieną sykį atsisukdamas į dakta- 
rą Gulptililį, kuris dabar palinko prie Piterio ir stabdė iš žaizdos 
pulsuojantį kraują Didžiojo Juoduko švarku. 

— Turėtumėt paskambinti, - pasakė Mažasis Juodukas. 

Medicinos direktorius linktelėjo. 

— Paskubėkite, — pasakė jis. 

Tada, Franciui stebint, jis trumpai pasitraukė nuo Piterio šo- 
no ir grįžo prie rašomojo stalo, kur pakėlė telefono ragelį ir su- 
rinko numerį. Po sekundės ar dviejų jis giliai įkvėpė ir ištarė: 

— Taip. Policija? Čia daktaras Gulptililis iš Valstybinės Vakarų 
ligoninės. Privalau pranešti, kad iš ligoninės teritorijos pabėgo 
vienas mūsų pavojingiausių pacientų. Taip, jis greičiausiai gin- 
kluotas. "Taip, galiu jums pranešti jo vardą ir apibūdinti išorę... 

Jis žvilgtelėjo į Francį ir mostelėjo ranka, lyg ragindamas jį 
paskubėti. Lauke, tolumoje, greitosios ir apsauginių keliami gar- 
sai vis artėjo. 


Lietus purškė Franciui į veidą, rodos, abejingas viskam, kas nu- 
tiko. O galbūt, pamanė Francis, pasiryžęs nuplauti praėjusias 
valandas. Paukštelis nežinojo. Pašėlęs vėjas lankstė netoliese au- 
gantį medį pirmyn atgal, lyg būtų sukrėstas procesijos, vidury 
nakties Žygiuojančios pro šalį. 

Priekyje ėjo Didysis Juodukas, persimetęs per petį Angelo 
kūną lyg beformį, tamsų pakulų maišą. Tiesiai už jo naktyje sku- 
binosi Mažasis Juodukas, rankose nešdamas du kastuvus ir kir- 

tiklį. Francis keliavo užpakalyje, paskubėdamas, kai Mažasis Juo- 
dukas paragindavo. Būdamas už jų, Francis girdėjo, kaip prie- 
šais katilinę atvyksta greitoji, ir ant tolimos sienos matė jos mirk- 
čiojančių raudonų švyturėlių atšvaitus. Taip pat atvažiavo ir juo- 
das apsaugos automobilis, o jo Žibintai tamsiame vidurnakčio 
pasaulyje išskobė baltą šviesos arką. Tačiau jų trijulė nepakliuvo 
į regėjimo lauką ir manevravo per tamsą toliau, pasinaudodama 
silpnais šviesos atšvaitais, kad geriau rastų kelią į gilų ligoninės 
teritorijos kampą. 

— Būkit tyliai... - pasakė Mažasis Juodukas, nors tai buvo be- 
reikalingas perspėjimas. 

Francis pažvelgė viršun, į naktinį dangų virš galvos, ir pama- 
dailininko ranka būtų nusprendusi, jog naktis dar nepakanka- 
mai tamsi, ir pabandžiusi pridėti dar gilesnės juodumos potėpių. 

Kai Francis nukreipė žvilgsnį atgal į žemę, išsyk pamatė, kur 
jic visi traukia. Netoliese buvo sodas, kur jis šalia Kleo sodino 
geles. Dabar ir vėl buvo prie jos šono. Nusekė paskui brolius 
Mūzius pro suklypusią vielinę tvorą į mažąsias kapines, kur Di- 
dysis Juodukas niurgztelėjęs numetė Angelo kūną ant žemės. 
Kūnas dunkstelėjo, ir Francis pamanė, kad turėtų pasišlykštėti 
tuo garsu, tačiau, savo paties nuostabai, taip nebuvo. Jis pažvel- 
gė į negyvėlį tr pagalvojo, jog galbūt praėjo pro jį koridoriuje, 
valgomajame, lauko takelyje ar dienos kambaryje kokį šimtą kar- 
tų, kai tasai dar buvo gyvas, ir nesuprato, kas jis per vienas, iki 
šios nakties. O tada, pats sau prieštaraudamas, papurtė galvą ir 
pagalvojo: netiesa, jeigu jis bent sykį būtų pažvelgęs Angelui tie- 
siai į akis, tai tikrai būtų supratęs, ką suprato tik šią naktį. 

Didysis Juodukas čiupo vieną iš kastuvų ir žengė prie nedide- 
lio neseniai supilto žemės kauburėlio, žyminčio vietą, kur prieš 
dieną Kleo atgulė amžino poilsio. Francis irgi priėjo artyn, pač- 
mė kirtiklį ir, netardamas nė žodžio, pakėlė jį virš galvos ir kap- 
telėjo į drėgną žemę. Jis truputį nustebo, kaip lengvai jiems se- 

kėsi nukasti minkštą dirvą nuo Kleo kapo. Tarsi ši būtų laukusi 
jų atvykimo šią naktį, pamanė Paukštelis. 

Už jų ten, kur jau nebejįžiūrėjo, felčeriai antrą sykį per paskuti- 
nes kelias valandas už gyvybę kovojo iš visų jėgų. Neilgai trukus 
visa jų trijulė išgirdo skubų užsivedančio greitosios pagalbos au- 
tomobilio garsą, o paskui — kaip jis lekia per ligoninės teritoriją, 
skubėdamas į artimiausią ligoninės priimamįjį lygiai taip pat kaip 
ir anksčiau, galvotrūkčiais, tuo pačiu nelygiu keliu. 

Kai sirenos nutilo, jie pasiliko tiktai su dusliu kastuvų ir kir- 
tiklio, kuriais tartum puolė drėgną žemę, garsu. Lietus nesilio- 
vė, permerkė juos kiaurai, tačiau Franciui nebuvo nepatogu ir 
netgi nejuto šalčio užuominos. Jautė, kaip ant delno prisitrina 
pūslė, tačiau nekreipė į ją dėmesio ir užsimojo kirtikliu virš gal- 
vos dar, dar kartą, jausdamas, kaip tas sminga į žemę. Paukštelis 
nukeliavo kažkur toli už išsekimo ribų, į vietą, kur valdė mintis 
apie tai, ką jis bandė nuveikti naktį. Čia jis suprato, kad ir ko- 
kias galimybes turėjo visi tą naktį, jos atguls ilsėtis po žeme. 

Francis nežinojo, ar žemėje iškasti šešių pėdų gylio duobę tru- 
ko valandą, ar ilgiau, kol galų gale pasimatė pigaus karsto, ku- 
riame buvo Kleo kūnas, dulsvas plienas. Minutėlę ar dvi lietaus 
lašeliai būgnijo į dangtį, ir Francis keistai tikėjosi, kad triukšmas 
nesutrukdys karalienės miegui. 

"Tada papurtė galvą ir pamanė: „Jai tai patiktų. Kiekviena kara- 
lienė nusipelno vergo pomirtiniam gyvenimui“. 

Didysis Juodukas tylėdamas numetė kastuvą. Pažvelgė į savo 
brolį, tuomet Mažasis Juodukas prisidėjo, ir jie abu sučiupo An- 
gelo kūną už rankų ir kojų. Truputį klupdami, slysčiodami drėg- 
name purve, abudu sanitarai priėjo prie kapo krašto, o tada pa- 
siūbavę numetė Angelo kūną ant karsto. Jis dusliai dunkstelėjo. 
Didysis Juodukas pažvelgė į Francį, kuris svyruodamas stovėjo 
ant duobės pakraščio, ir šį kartą sanitaras pratarė: 

— Nėra reikalo melstis už šį žmogų, nes pasaulyje nėra tokios 
maldos, kuri bent kiek jam padėtų ten, į kur jis keliauja. 

Francis buvo įsitikinęs, jog tai tiesa. Tada, nė kiek nesuabejo- 
ję, visi trys pasiėmė savo kastuvus, kirtiklį ir skubiai pradėjo 
užkasinėti kapą, 0 tolimame horizonte kaip tik nušvito pirmoji 
nedrąsi aušros šviesa. 


Štai tuomet ir buvo viskas. 

Aš susiriečiau į kamuoliuką prie pat sienos. 

Drebėjau stengdamasis nuraminti aplink mane siaučiantį cha- 
0są. Iš tam tikros vietos už galybės mylių girdėjau šauksmus ir 
smarkų beldimą, tarsi visos mano baimės ir dvejonės, kiekvienas 
kaltės lašas, kuriuos nuslėpiau per visus šiuos metus, būtų dau- 
žesi į mano duris, grasindami išlaužti vyrius ir įsiveržti vidun. Ži- 
nojau, kad esu skolingas Angelui mirtį ir jis atėjo atsiimti skolos. 
Pasakojimas buvo užbaigtas, ir aš tikėjau, jog neturiu teisės gy- 
venti ilgiau. Užsimerkiau girdėdamas garsius balsus bei nekan- 
trius šūksnius, besipilančius ant manęs, ir, kiekvieną sekundę ti- 
kėdamasis pajusti jo prisilietimo šaltį, laukiau, kol atkeršys. Su- 
sigūžiau į kaip galėdamas mažesnį ir nežymesnį ryšulėlį ir išgir- 
dau žingsnius, pašėlusiai skubančius manęs link. Ramiai, liūd- 
nai laukiau mirties. 


TRI CIA DAIIS 


Matinis baltumas, lygus lateksas 


Trisdešimt šeštas skyrius 


— Labas, Franci. 

Aš pašnairavau į pažįstamo garso pusę. 

— Labas, Piteri, — atsakiau. - Kur aš? 

— Vėl ligoninėje, - atsakė jis šypsodamas, o jo akyse vėl žyb- 
čiojo velniukai. 

Aš turbūt atrodžiau išsigandęs, nes jis pakėlė plaštaką. 

— Ne mūsų ligoninėje, žinoma. Tą uždarė amžiams. Tu naujo- 
je. Gerokai malonesnėje negu senoji Valstybinė Vakarų. Apsi- 
žvalgyk, Paukšteli. Manau, kad pamatysi, jog patogumai šiais 
laikais kur kas pagerėję. 

Aš lėtai pasukau galvą pirma į dešinę, paskui į kairę. Gulėjau 
ant tvirtos lovos ir oda jaučiau naujas švarias paklodes. Intrave- 
niniu kateteriu buvo lašinamas kažkoks mišinys į mano rankoje 
įsmeigtą adatą, o aš pats buvau aprengtas blyškiai žalia ligoninės 
pižama. Ant priešais mano lovą esančios sienos kabojo didelis ir 
spalvingas paveikslas, vaizduojantis baltą burlaivį, ryžtingai ge- 
namą vėjo per spindinčius įlankos vandenis gražią vasaros die- 
ną. Ant sieninio laikiklio kabojo tylus televizorius. Dar savo trum- 
pos apžvalgos metu pamačiau, jog kambarys turėjo langą, pro 
kurį matėsi nedidelis, bet mielas vaizdas: matinis žydras dangus 
su keliais lengvais, aukštai plaukiančiais debesėliais, kurie man 

atrodė keistai atkartoti kaip tame paveiksle vaizduojamoje po- 
pietėje. 

— Matai? - pasakė Piteris, lengvai mostelėdamas. - Visai ne- 
blogai. 

— Taip, - pripažinau aš. - Neblogai. 

Nužvelgiau Gaisrininką. Jis buvo prisėdęs ant mano lovos kraš- 
to, prie kojūgalio. Iyrinėjau jį akimis nuo galvos iki kojų. Jis buvo 
kitoks, negu mačiau jį paskutinį kartą savo bute, kai nuo jo kaulų 
karojo mėsa, veidas buvo kruvinas, o purvas temdė jo šypseną. 
Dabar jis dėvėjo mėlyną kombinezoną, kurį prisiminiau iš pačios 
pirmos dienos, kai susitikome prie Gulptililio kabineto, ir tą pa- 
čią „Boston Red Sox“ kepuraitę, nusmauktą ant pakaušio. 

— Ar aš miręs? — pasiteiravau jo. 

Jis papurtė galvą, jo veide klaidžiojo maža šypsenėlė. 

— Ne, - pasakė jis, — tu nemiręs. Tik aš. 

Jutau, kaip mano krūtinėje kyla sielvartas, gerklėje užspau- 
džiantis žodžius, kuriuos norėjau ištarti. 

— Žinau, - pasakiau, — aš prisimenu. 

Piteris vėl nusišypsojo. 

— Tai buvo ne Angelo dėka, juk žinai. Ar aš kada nors turėjau 
progą tau padėkoti, Paukšteli? Jis tikrai būtų mane ten rūsyje 
nužudęs, jeigu ne tu. Būčiau numiręs, jeigu nebūtum manęs iš- 
tempęs iš ten ir pakvietęs brolių Mūzių į pagalbą. Tu mane tikrai 
išgelbėjai, Franci, ir aš esu labai dėkingas, net jeigu niekada ne- 
turėjau galimybės tau to pasakyti. 

Piteris atsiduso, ir į jo žodžius įšliaužė šiek tiek liūdesio. 

— Mes turėjome tada paklausyti tavęs, tačiau to nepadarėme, 
ir mums tai brangiai atsiėjo. Tu buvai vienintelis, kuris žinojo, 
kur ieškoti ir ko ieškoti. Tačiau mes nekreipėme dėmesio, ar 
ne? — kalbėdamas jis gūžtelėjo pečiais. 

— Ar skaudėjo? — paklausiau. 

— Kas? Nepaklausyti tavęs? 

— Ne, - pamosavau ranka ore, - žinai, ką turiu galvoje. 

Piteris trumpai nusijuokė. 

— Mirti? Maniau, kad skaudės, bet, tiesą sakant, nelabai. Na, 
bent jau ne taip labai, kaip galvojau. 

— Prieš kelerius metus mačiau tavo nuotrauką laikraštyje, kai 
tai nutiko. Ten buvo tavo nuotrauka, nors vardas po ja kitas. 
Ten buvo parašyta, jog buvai Montanoje. Juk ten buvai tu, taip? 

— Žinoma. Naujas vardas. Naujas gyvenimas. Tačiau vis tos 
pačios senos problemos. 

— Kas nutiko? 

— Tai buvo kvaila, iš tiesų. Gaisras netgi nebuvo didelis, ir jį 
gesino tiktai kelios komandos, beveik bet kaip; mes visi manė- 
me, kad suvystysim jį tučtuojau. Visą rytą kasėme griovius ug- 
niai sulaikyti, ir spėju, kad jau po kelių minučių būtume paskel- 
bę, jog ugnis sutvardyta, bei visus atšaukę, kai vėjas pasikeitė. 
Pasikeitė smarkiai, ir įpūtė kažką baisaus. Liepiau komandai bėgti 
prie apkasų. Ugnį, įpučiamą vis smarkiau, girdėjome tiesiai už 
savęs. Ji maurojo beveik taip, tarsi tave vytųsi didžiulis nuo bė- 
gių nuriedėjęs traukinys. Visi paspruko, išskyrus mane. Aš irgi 
būčiau pasprukęs, jeigu vienas iš vaikinų nebūtų pargriuvęs ir aš 
nebūčiau grįžęs prie jo. Taigi mes ten buvome, teturėdami vieną 
uždangą nuo ugnies. Leidau jam pašliaužti po ja, kur turėjo šan- 
są išgyventi, o aš bandžiau išsigelbėti bėgdamas, nors ir Žinojau, 
kad nepabėgsiu. Liepsnos pričiupo mane per kelias pėdas nuo 
apsauginio griovio. Manyčiau, nepasisekė, tačiau viskas atrodė 
lyg keistai derėtų, Paukšteli. Bent jau laikraščiai pavadino mane 
herojumi, nors ir nesijaučiau labai herojiškai. Tiesiog įvyko tai, 
ko daugmaž ir tikėjausi ir ko, spėju, tikriausiai nusipelniau. Tar- 
si galų gale būtų atkurta pusiausvyra. 

— Juk galėjai išsigelbėti, - pasakiau. 

Jis gūžtelėjo pečiais. 

— Išsigelbėjau kitais kartais. Ir buvau išgelbėtas, ypač tavęs. 
O jeigu nebūtum manęs išgelbėjęs, tai aš nebūčiau išgelbėjęs jo. 
Taigi viskas buvo taip, kaip reikėjo, daugiau ar mažiau. 

— Bet aš pasiilgstu tavęs, - ištariau. 

Piteris Gaisrininkas nusišypsojo. 

- Žinoma. Tačiau tau manęs nebereikia. Tiesą sakant, Franci, 
niekada ir nereikėjo. Net ir tą pirmą dieną, kai susitikome, ta- 
čiau tu tada to nejžvelgei. Galbūt įžvelgsi dabar. 

Aš dėl to nebuvau tikras, tačiau nieko nesakiau, kol neprisi- 
miniau, kodėl patekau į ligoninę. 

— O kaip Angelas? Jis sugrįš. 

Piteris papurtė galvą ir nuleido balsą, tarsi pridėdamas svorio 
savo žodžiams: 

— Ne, Paukšteli. Jis turėjo progą nudėti mus tada, prieš dvide- 
šimt metų, 0 tu nugalėjai jį. Paskui nugalėjai dar kartą, praėjus 
daugeliui laiko. Jo nebėra, ir tai tik į gera. Jis daugiau netrukdys 
nei tau, nei kam nors kitam ir pasirodys nebent kai kurių žmo- 
nių bloguose prisiminimuose, kur jam ir vieta. Ten jis ir pasiliks. 
Tai, žinoma, nėra idealu ar labai švaru bei gražu. Tačiau taip jau 
yra. Visa, kas vyksta, palieka savo žymę, bet mes gyvename to- 
liau. Tačiau tu būsi laisvas. Pažadu. 

Nežinojau, ar tuo tikėti. 

— Vel liksiu vienas... — pasiskundžiau. 

Piteris garsiai nusijuokė. Tai buvo nuoširdus, nepagražintas, 
nesuvaržytas juokas. 

— Paukšteli, Paukšteli, Paukšteli... — tarė jis, linguodamas gal- 
vą sulig kiekvienu žodžiu. - Tu niekada nebuvai vienas. 

Aš ištiesiau ranką, norėdamas jį paliesti, tarsi tam, kad įsiti- 
kinčiau, jog sako tiesą, bet Piteris Gaisrininkas išgaravo, pra- 
nyko nuo ligoninės lovos krašto, o aš lėtai nuslydau atgal į kietą 
miegą be sapnų. 


Nė viena seselė šioje ligoninėje neturėjo pravardės, tą greitai 
supratau. Jos buvo malonios, stropios, tačiau dalykiškos. Patik- 
rindavo mano lašinę, o kai tą ištraukdavo, prižiūrėdavo man rū- 
pestingai duodamų vaistų dozes, pažymėdamos viską lentelėje, 

kuri kabėdavo ant sienos prie durų. Man kilo įspūdis, kad šioje 
ligoninėje vaistų nenuslėpsi, taigi pareigingai prarydavau visa, 
ką tik man duodavo. Dažnokai jos su manimi kalbėdavosi apie 
šį ar tą, apie orą už lango ar apie tai, kaip miegojau naktį. Kiek- 
vienas jų užduotas klausimas rodėsi kažkokio didesnio plano 
dalis, o tai vis grąžino mane prie pažįstamo lygmens. Pavyzdžiui, 
jos niekada nepaklausdavo manęs, ar labiau mėgstu žalią želė, 
ar raudoną, taip pat ar nenorėčiau kvietinių sausainiukų ir sul- 
čių prieš miegą, ar man labiau patiko viena ar kita televizijos 
programa. Ne, jos norėdavo sužinoti būtent tai, ar man nedžiūs- 
ta gerklė, ar nevemtu ir neviduriuoju, ar nedreba rankos, o visų 
svarbiausia, ar nemačiau ir negirdėjau nieko, ko iš tiesų tikriau- 
siai čia nėra? 

Aš nepasakiau joms apie Piterio vizitą. Tai buvo ne tas daly- 
kas, apie kurį jos būtų norėjusios išgirsti. Piteris daugiau nebe- 
sugrįžo. 

Kartą per dieną ateidavo palatos ordinatorius, ir mes su juo 
trumpai šnektelėdavome apie įprastus dalykus. Tačiau tai nebū- 
davo tikri pokalbiai, lyg tarp dviejų draugų ar tarp dviejų nepa- 
žįstamųjų, susitikusių pirmą kartą - su malonybėmis ir pasisvei- 
kinimais. Tie pokalbiai priklausė kitam lygmeniui, tokiam, ku- 
riuo mane matavo ir vertino. Ordinatorius buvo lyg siuvėjas, 
besiuvantis man naują eilutę, kuria apsitaisiusį išleistų į platųjį 
pasaulį — tik tai buvo apdarai, kuriuos dėvėjau savo viduje, o ne 
ant kūno. 

Vieną dieną užsuko ponas Kleinas, man paskirtas socialinis 
darbuotojas. Pasakė, kad man labai pasisekė. 

Kitą dieną užsuko mano seserys. Pasakė, kad man labai pasi- 
sekė. 

Dar įos truputį paverkė ir teigė, jog tėvai irgi norėjo apsilan- 
kyti, tačiau jie jau per seni ir per daug paliegę, tuo aš netikėjau, 
tačiau apsimečiau, kad tikiu. Iš tiesų man tai vis tiek nerūpėjo, 
nė trupučio, ir tai jas, rodos, pralinksmino. 

Vieną rytą po to, kai prarijau kasdienę piliulių dozę, seselė 
pažiūrėjo į mane ir nusišypsojo. Ji pasakė, jog man reikėtų apsi- 
kirpti, o tada pranešė, kad keliausiu namo. 

— Pone Petreli, šiandien svarbi diena, - tarė ji, - jus išrašys. 

— Gerai, - pasakiau. 

— Iš pradžių pas jus užsuks keli lankytojai, — ištarė ji. 

— Mano seserys? “ 

Ji pasilenkė taip arti, kad galėjau užuosti svaigią jos iškrak- 
molyto balto apdaro ir ištrinktų plaukų švarą. 

— Ne, - ištarė ji, vos garsiau nei sušnibždėdama, — svarbių 
lankytojų. Net neįsivaizduojate, kiek žmonių šiame aukšte ju- 
mis domėjosi. Jūs esate didžiausia šios ligoninės paslaptis. Įsa- 
kymai iš labai aukštai, kad būtinai gautumėte geriausią palatą. 
Geriausią gydymą. Viską sutvarkė kažkokie paslaptingi žmonės, 
kurių niekas nepažįsta. O štai šiandien keletas svarbių asmenų 
atvažiuoja dideliu juodu limuzinu nuvežti jūsų namo. Turbūt esate 
svarbus žmogus, pone Petreli. Įžymybė. Na, bent jau taip čia 
galvoja aplinkiniai. 

— Ne, - pasakiau, - aš niekuo nesu ypatingas. 

Ji nusijuokė ir papurtė galvą. 

— Jūs pernelyg kuklinatės. 

Už jos atsidarė durys ir galvą kyštelėjo reziduojantis psi- 
chiatras. 

— Ak, pone Petreli, — tarė jis, - pas jus lankytojai. 

Aš pažvelgiau į durų pusę ir už jų išgirdau pažįstamą balsą: 

— Paukšteli? Ką ten veiki? 

Paskui dar vieną: 

— Paukšteli, keli kam nors rūpesčių? 

Psichiatras žengė į šalį, o į palatą įėjo Didysis ir Mažasis Juo- 
dukas. 

Jei tiksliau, tai Didysis Juodukas buvo net dar didesnis. Jo 
neaprėpiamas juosmuo, rodos, lyg didžiulis vandenynas įtekėjo 
į statinės apimties krūtinę, stambias rankas ir plieno bokštus 

primenančias kojas. Jis vilkėjo trijų dalių mėlyną kostiumą siau- 
ručiais dryželiais, kuris mano neįgudusiai akiai atrodė labai bran- 
gus. Jo brolis buvo taip pat prabangiai apsitaisęs, su odiniais 
batais, kuriuose atsispindėjo virš galvų kabančių lempų šviesa. 
Abiejų vyrų plaukai buvo šiek tiek pražilę, o Mažajam Juodukui 
ant nosies galiuko tupėjo akiniai auksiniais rėmeliais, teikdami 
jam išvaizdą, šiek tiek panašią į profesoriaus. Man atrodė, kad 
jie 4 šalį padėjo savo jaunystę, pakeisdami ją svarba ir valdžia. 

— Sveiki, pone Mūzi ir pone Mūzi, - pasakiau. 

Abudu broliai priėjo tiesiai prie lovos. Didysis Juodukas iš- 
tiesė savo galingą ranką ir patapšnojo man per petį. 

— Jautiesi geriau, Paukšteli? — pasiteiravo jis. 

Gūžtelėjau pečiais. Tada supratau, kad tai turbūt ne pats ge- 
riausias įspūdis, kokį galėčiau sukelti, taigi pridūriau: 

— Na, ne per daug žaviuosi visais tais vaistais, tačiau tikrai 
manau, kad man daug geriau. 

— Privertei mus pasijaudinti, - pasakė Mažasis Juodukas, - iš 
tiesų tai netgi labai išgąsdinai. 

— Kai radome tave, - tyliai kalbėjo Didysis Juodukas, - mes 
nebuvome tikri, ar išsikapstysi. Buvai tikrai nuklydęs kažkur to- 
li, Paukšteli. Kalbėjaisi su žmonėmis, kurių ten nebuvo, mėtei 
daiktus, kovojai, šaukei. Visko bijojai. 

— Man buvo sunkios dienos. 

Mažasis Juodukas linktelėjo galvą. 

— Mums visiems teko išgyventi sunkių laikų. Tu mus labai iš- 
gąsdinai. 

— Aš nežinojau, kad tai jūs atėjote pas mane, — pasakiau. 

Didysis Juodukas nusijuokė ir pažvelgė į savo brolį. 

— Na, tokius dalykus šiaip jau nebedažnai darome. Ne taip, 
kaip senais laikais, kai dar buvome vaikinukai, dirbantys anoje 
ligoninėje ir darantys tai, ko tik panorėdavo senis Gerk piliulė. 
Daugiau nebe. Tačiau mums paskambino ir mes tučtuojau at- 
skubėjome. Labai džiaugiamės, kad suspėjome, kol tu, na... 

— Nenusižudžiau? 

Didysis Juodukas nusišypsojo: 

— Na, jei jau nori šitaip tiesiai sakyti, Paukšteli, tai būtent taip. 

Aš truputį atsilošiau į pagalves 17 pažvelgiau į abudu vyrus. 

— Iš kur jūs žinojote... - pradėjau. 

Mažasis Juodukas palingavo galvą. 

— Na, mes jau kurį laiką vis užmetame į tave akį, Paukšteli. 
Gauname reguliarias ataskaitas iš pono Kleino, iš Sveikatos cen- 
tro apie tavo pažangą. Daug skambučių iš Santjagų šeimos, gy- 
venančios priešais tave. Jie padėjo mums tave stebėti. Vietos 
policija, kai kurie vietiniai verslininkai — visi pasisiūlė padėti, 
nepaleido Paukštelio iš akių metai po metų. Aš stebiuosi, kad tu 
šito nežinojai. 

Aš papurčiau galvą. 

— Net neįsivaizdavau. O kaip jūs suorganizavote... 

— Daugybė žmogelių yra man ir mano broliui nemažai skolin- 
gi, Paukšteli. O dar daugiau Žmogelių su malonumu padarys 
paslaugą ar dvi apygardos šerifui, — jis linktelėjo į Didįjį Juo- 
duką, - ar miesto tarybos nariui... 

Jis stabtelėjo, o paskui pridūrė: 

— Ar federalinei teisėjai, kuri kuo nuoširdžiausiai domisi, kaip 
gyvena žmogus, prieš daugelį metų vieną tikrai baisią naktį pa- 
dėjęs išgelbėti jos gyvybę. 


Anksčiau niekada nebuvau važiavęs limuzinu, o ypač tokiu, ko- 
kį vairuoja uniformuotas policininkas. Didysis Juodukas man 
parodė, kaip padaryti, kad nusileistų ir pakiltų langų stiklai, dar 
parodė, kur telefonas, ir pasiteiravo, ar nenorėčiau kam nors 
paska:nbinti - aišku, mokesčių mokėtojų sąskaita —- tai man bū- 
tų patikę, tačiau negalėjau prisiminti jokio žmogaus, su kuriuo 
norėčiau pasikalbėti. Mažasis Juodukas nurodė vairuotojui, kaip 
nuvažiuoti iki mano gatvės, ir laikė mėlyną vilnonį maišelį, kur 
buvo du švarių drabužių komplektai, kuriuos man davė seserys. 

Kai įsukome į siaurą kiemelį prie mano namo, pamačiau ten sto- 
vintį dar vieną oficialiai atrodantį automobilį. Juodu kostiumu 
apsivilkęs vairuotojas stovėjo prie durų, laukdamas mūsų. At- 
rodo, jis pažinojo brolius Mūzius, nes, kai išlipome iš limuzino, 
jis paprasčiausiai parodė viršun į mano buto langą ir pasakė: 

— Ji laukia viršuje. 

Aš pirmas užkopiau iki trečiojo aukšto. 

Durys, kurias buvo išlaužę broliai Mūziai ir greitosios pagal- 
bos personalas, dabar buvo pataisytos, tačiau plačiai praviros. 
Vos įžengęs į savo butą, pamačiau, jog šis iškuoptas, sutvarkytas 
ir suremontuotas. Užuodžiau dažų kvapą ir pastebėjau, kad vir- 
tuvės įranga nauja. Tada pakėliau akis ir išvydau savo kambarė- 
lio viduryje stovinčią Liusi. 

Ji buvo truputį palinkusi į kairę, rėmėsi sidabro spalvos aliu- 
minio lazda. Jos plaukai žvilgėjo. Buvo juodi ir tankūs, nors pa- 
kraštėliais truputį pražilę, tarsi tam, jog šiek tiek parodytų, kad 
ji irgi sulaukė garbingesnio amžiaus, kaip ir broliai Mūziai. Per 
praėjusius metus randas ant jos veido dar labiau išbluko, tačiau 
jos žalios akys ir grožis vis dar taip pat gniaužė kvapą kaip ir tą 
dieną, kai pirmą kartą ją pamačiau. Ji nusišypsojo, kai priėjau 
arčiau, ir ištiesė ranką. 

— Ak, Franci, — ištarė ji, — tu mus taip išgąsdinai. Tiek daug 
laiko praėjo, o dabar gera vėl tave matyti. 

— Sveika, Liusi, - pasakiau, — aš dažnai apie tave pagalvodavau. 

— Aš apie tave taip pat, Paukšteli. 

Minutėlę likau sustingęs vietoje, tarsi įšalęs — kaip ir tada, kai 
pirmą sykį susitikome. Visada sunku kalbėti, mąstyti ar kvėpuo- 
ti tokiais momentais, ypač tada, kai aplink šurmuliuoja tiek daug 
prisiminimų, už kiekvieno žodžio, kiekvieno žvilgsnio ir kiek- 
vieno prisilietimo. 

Man atrodė, kad turiu tiek daug ko jos paklausti, tačiau tik 
tiek pasakiau: 

— Liusi, kodėl neišgelbėjai Piterio? 

Ji liūdnai nusišypsojo ir papurtė galvą. 

— Būčiau norėjusi tai sugebėti, — tarė ji, - bet Piteris privalėjo 
gelbėtis pats. Aš negalėjau jo išgelbėti. Kaip ir niekas kitas. Tik 
jis pats. 

Ji atsiduso, 0 aš pažvelgiau pro ją ir pamačiau, jog siena, kur 
buvo surašyti mano žodžiai, liko nepaliesta. Rašto eilutės vin- 
giavo aukštyn žemyn, piešiniai išsikišo — ten buvo visa istorija, 
kaip ir tą naktį, kai Angelas galop atėjo pas mane, tačiau aš iš- 
trūkau iš jo glėbio. Liusi akimis sekė mano žvilgsnį ir pusiau 
pasisuko į sieną. 

— Tikrai pasistengei, Paukšteli, — tarė ji. 

— Viską perskaitei? 

— Taip. Mes visi perskaitėme. 

Nutylėjau, nes nežinojau, ką sakyti. 

— Supranti, kai kuriems žmonėms gali pakenkti tai, ką tu ap- 
rašei, — pasakė ji. 

— Pakenkti? 

— Reputacijai. Karjerai. Tokiems dalykams. 

— Tai pavojinga? 

— Gali būti. Visada sunku nuspėti. 

— Tai ką man daryti? — paklausiau. 

Liusi vėl nusišypsojo. 

— Negaliu į tai už tave atsakyti, Paukšteli. Tačiau turiu tau 
kelias dovanas, kurios galėtų padėti tau apsispręsti. 

— Dovanų? 

— Turbūt, neradus geresnio žodžio, teks jas taip pavadinti. 

Ji mostelėjo ranka į paprasčiausią rudo kartono dėžę, kuri 
buvo padėta prie sienos. Aš priėjau prie dėžės, ranką kyštelėjau 
vidun ir ištraukiau kelis daiktus. 

Pirmiausia išėmiau pakuotę didelių geltonų bloknotų užra- 
šams. Paskui — dėžutę antrojo numerio pieštukų su trintukais. 
Tada buvo dvi skardinės matinio baltumo lateksinių dažų sie- 
noms, volelis, padėklas ir didelis, kietas teptukas. 

— Matai, Paukšteli... — atsargiai ištarė Liusi, apmąstydama sa- 
vo žodžius su teisėjos preciziškumu ir kruopštumu, —- beveik bet 
kas gali čia užeiti ir perskaityti žodžius, kuriuos užrašei ant sie- 
nos. Jie gali juos įvairiai interpretuoti arba susidomėti, kiekgi 
kūnų iš žiesų yra palaidota senosios valstybinės ligoninės kapi- 
nėse ir kaip tie kūnai ten atsirado. 

Aš linktelėjau. 

— Tačiau, kita vertus, Franci, tai tavo istorija ir tu turi teisę ją 
papasakoti. Taigi tam ir skirti bloknotai, kuriuose Žodžiai išlic- 
ka šiek tiek ilgiau ir turi kur kas daugiau privatumo, negu išbrai- 
žyti ant sienos. Pastarieji jau pradeda blukti, ir gana greitai jie 
turbūt bus nebeįskaitomi. 

Supratau, kad ji sako tiesą. 

Liusi nusišypsojo ir prasižiojo, tarsi dar ketindama kažką pri- 
durti, tačiau susilaikė. Ji tik pasilenkė priekin ir pabučiavo ma- 
ne į skruostą. 

— Smagu buvo vėl tave pamatyti, Paukšteli, — pasakė ji, - nuo 
šiol labiau savimi rūpinkis. 

Tada, sunkiai remdamasi į lazdą, vilkdama sužalotą koją sulig 
kiekvienu žingsniu, tarsi anos nakties prisiminimą, Liusi lėtai 
iššlubčiojo iš kambario. Didysis Juodukas ir Mažasis Juodukas 
minutėlę lydėjo ją žvilgsniu. Po to irgi, netardami nė žodžio, po 
vieną paspaudė man ranką ir nusekė Liusi iš paskos. 

Kai durys užsidarė, aš atsisukau į sieną. Mano akys perbėgo 
per žodžius, ir skaitydamas aš atsargiai išvyniojau pieštukus ir 
popieriaus bloknotus. Nesudvejojęs nė kelių sekundžių, aš grei- 
tai nurašiau nuo pat viršaus: 

Apsiašarojęs Francis Ksaveras Petrelis į Valstybinę Vakarų Ii- 

goninę atvyko greitosios pagalbos automobilio gale. Lijo, grei- 

tai temo. Jo rankos ir kojos buvo surakintos. Jam buvo dvide- 
šimt vieni ir jis dar niekada nebuvo taip išsigandęs per visą 
savo trumpą ir nuobodų gyvenimą... 


Dažymas, pamaniau, gali kokią dienelę palūkėti. 

